| Jurij Lotman 
KULTŪROS 
SEMIOTIKA 


Jurij Lotman 


Jurij Lotman 


Kultūros semiotika 


Straipsnių rinktinė 


Sudarė 
Arūnas Sverdiolas 


Iš rusų kalbos vertė 
Donata Mitaitė 


baltos lankos 


UDK 008 
Lo-181 


Knygos leidimą parėmė 
ATVIROS LIETUVOS FONDAS 


Versta iš: I0.M. JlorMau, H36panncie cmambu: 86 mpex momax, T. I: Cmambu no cemuomuKe 
u MunoAOzUuU KyAbMYpos; T. II: Cmamobu no ucmopuu pycckoū Aumepamypo: XVIII - nepeou 
noaosuHbi XIX seka, Tannunn: AnekcaHnpa, 1992. 


Redaktorė Ilma Dunderienė 
Dailininkė Agnė Dautartaitė-Krutulienė 


O I0.M. JlorMan, Cmambu no ceMuomuke u Munonozuu KyAbmMypo:, 1992 
O Vertimas į lietuvių kalbą, Donata Mitaitė, 2004 

O Sudarymas, Arūnas Sverdiolas, 2004 

O Baltos lankos, 2004 


Printed in Lithuania 
ISBN 9955-00-091-0 
ISSN 1392-1673 


TURINYS 


Lotmano semiotika 
(Kęstutis Nastopka) 


I 


Apie semiosferą 

Kultūros fenomenas 

Apie du komunikacijos modelius kultūros sistemoje 
Dinaminis semiotinės sistemos modelis 

Apie tipologinių kultūros aprašymų metakalbą 
Keletas minčių apie kultūrų tipologiją 

Kultūrų sąveikos teorijos sukūrimo klausimu 
(Semiotinis aspektas) 


II 


Kultūros semiotika ir teksto sąvoka 


Tekstas ir funkcija 
(Straipsnis parašytas kartu su A. Piatigorskiu) 


Tekstas ir auditorijos struktūra 


VII 


107 
118 


135 
141 


153 


VI 


Sakytinė kalba kultūros istorijos perspektyvoje 
Retorika 

Žodis ir kalba Apšvietos kultūroje 

Tekstas ir kultūros poliglotiškumas 

Tekstas tekste 


III 


Mitas - vardas - kultūra 
(Straipsnis parašytas kartu su B. Uspenskiu) 


Simbolis kultūros sistemoje 

Siužeto kilmė tipologiniu požiūriu 

Atmintis kultūrologijos požiūriu 

Apie sąvokos „grožinė literatūra“ turinį ir struktūrą 
Lėlės kultūros sistemoje 

Kanoninis menas kaip informacinis paradoksas 
Peterburgo simbolika ir miesto semiotikos problemos 


Apie geografinės erdvės sąvoką rusiškuose 
viduramžių tekstuose 


Asmenvardžių rodyklė 


161 
170 
193 
203 
211 


231 


254 
267 
295 
300 
319 
325 
332 


350 


359 


LOTMANO SEMIOTIKA 


Semiotika įsiveržė į Europos humanitarinius mokslus septintajame 
praėjusio amžiaus dešimtmetyje. Ryškiausi jos epistemologinio ap- 
sisprendimo žingsniai - Jurijaus Lotmano Struktūrinės poetikos paskai- 
tos (Tartu, 1964) ir Algirdo Juliaus Greimo Struktūrinė semantika (Pary- 
žius, 1966). Skirtingos buvo šių darbų rašymo paskatos ir intelektinė 
aplinka, bet abu juos siejo bendras teorinis pamatas: Ferdinando de 
Saussure'o kalbos ženklo teorija ir ja grindžiamas semiologijos - kitų 
ženklų sistemų aprašymo projektas. Lotmanas pratęsia Saussure'ą 
rusų formalizmo ir Prahos struktūralizmo įžvalgomis. Greimas, be 
šių šaltinių, įtraukia į semiotikos akiratį Louis Hjelmslevą ir pran- 
cūziškąjį fenomenologijos paveldą (Maurice'ą Merleau-Ponty). Taip 
susiformuoja du savarankiški europinės semiotikos centrai: Greimo 
Paryžiaus semiotinė mokykla ir Lotmano Tartu-Maskvos mokykla. 
Amerikinė semiotikos atšaka, kurią Europoje entuziastingai garsina 
Umberto Eco, grindžia savo tradiciją Charleso Sanderso Peirce'o 
loginiais tyrinėjimais. Iš amerikiečių perimtas disciplinos pavadini- 
mas nurungė Saussure'o semiologiją. 

Lotmanas (skirtingai nei Greimas) nepaliko vieningą metakalbą 
įtvirtinančio terminų žodyno. Savo teoriją dažniausiai jis kūrė ad 
hoc, išradingai aprašinėdamas konkrečius empirinius objektus. Tie 
patys terminai skirtinguose jo paties ar jo bendradarbių straips- 
niuose vartojami įvairiomis prasmėmis. „Tartu mokyklos atstovų 
mąstymas tikslesnis nei jų vartojamos sąvokos ir metakalbos“, - 
pripažįsta ištikimas Lotmano mokinys, čia pat pridurdamas, kad 

„tiksliai mąstyti netikslia (nevienareikšme) kalba - tai viena iš 
mokslo raidos sąlygų“! 

Jurijus Lotmanas (1922-1993) buvo ne tik teorinio semiotikos 
manifesto autorius ir tęstinio leidinio Znuuionkn (Tpydb: no 3na- 
KO6bIM Cucmema) redaktorius, bet ir neformalaus sambūrio („gy- 
venimo drauge“) šerdis. Gimęs ir augęs Peterburge ir nuo 1954 
metų skleidęs rusų kultūros palikimą Tartu universitete, Lotmanas 
subūrė įvairių mokslinių institucijų ir disciplinų tyrėjus. Su Pe- 
terburgo literatūrologine tradicija jį siejo sudėtingesnių kultūros 
objektų tyrinėjimo užmojis, su jaunesniosios kartos Maskvos kal- 
bininkais - domėjimasis tiksliųjų mokslų metodais ir kalbotyros 
modelių taikymas nekalbiniams objektams. ZnjioTi Kn) tomuose 
buvo ryškinamos sąsajos su nemarksistiniais kultūros tyrinėjimais 
porevoliucinėje Rusijoje, spausdinami estų literatūrologų ir kul- 
tūros filosofų darbai. Į Tartu (Kiaeriku) vasaros mokyklas traukė 
Latvijos universiteto rusistai, pirmuosius semiotiko žingsnius čia 
žengė Tomas Venclova. Lotmano semiotikos doktrina buvo ypa- 
tingas semiotinio mąstymo, sisteminio pasaulio suvokimo būdas, 
aprėpiantis viena kitą papildančias skirtingas koncepcijas, tyri- 
nėjimo objektus ir tyrėjų individualybes. Šakota Jurijaus Lotmano — 
kultūros istoriko, mitologo, estetikos ir poetikos tyrinėtojo, teatro 
ir kino teoretiko —- asmenybė leido jo bendradarbiams ir mokiniams 
aktualizuoti įvairius jo požiūrio aspektus ir šitaip dalyvauti kuriant 
implicitinę „suprantančiųjų metodologiją“. 

Peršasi paralelė tarp Lotmano kultūrinio daugiakalbiškumo ir 
Greimo dvikalbystės. „Dviejų kultūrinių pasaulių sugyvenimas, 
vienam kitą papildant, vienas kitam prieštaraujant““, kelia pras- 
mės klausimą. Atsidūręs ties kultūrų riba stebėtojas privalo api- 
brėžti pasirinktąjį žiūros tašką. Tad gal neatsitiktinai dviejų įta- 
kingų europinės semiotikos mokyklų kūrėjai yra prašalaičiai savo 
kultūrinėje aplinkoje? 

Prašalaičio klausa yra atidesnė svetimam žodžiui. Pateikdamas 
savąjį semiotikos projektą Lotmanas kaip tik ir pradėjo nuo meno 
kaip kitos, svetimos, kalbos problemos. „Ideologijai, kuri pasaulinei 
kultūrai pripažino tik vieną kalbą - tą, kuri yra jos, ideologijos, 
kalba, tai taip pat buvo nemalonu“? 

Pirmoji Lotmano monografija (pertvarkytas Struktūrinės poeti- 
kos paskaitų variantas)* prasidėjo skyriumi „Menas kaip kalba“. 
Apibrėžęs kalbą kaip „bet kurią susistemintą tvarką, kuri tampa 
komunikacijos įrankiu ir naudojasi ženklais“, autorius sako ban- 
dysiąs „paaiškinti, kaip meninis tekstas tampa tam tikros minties — 
idėjos laidininku, koks yra santykis tarp teksto struktūros ir tos 
idėjos struktūros“? Meno kalbos ir natūraliosios kalbos santy- 
kiams, jų panašumams ir skirtumams aptarti įvedamas antrinės 
modeliuojančios sistemos terminas, tapęs savotiška Tartu mokyklos 
emblema.“ 

Antrinėmis modeliuojančiomis sistemomis Lotmanas siūlė va- 
dinti kalbos ženklų pavyzdžiu tvarkomas komunikacinės struk- 
tūras, veikiančias kaip natūraliosios kalbos (pirminės sistemos) 
antstatas. Joms priskiriamos ir žodinės išraiškos (mitai, religiniai 
ar etiniai tekstai, literatūra), ir nežodiniai reikšmės dariniai (ritua- 
lai, papročiai, muzika), ir simbolinės (architektūra, lyrika, abstrak- 
čioji dailė), ir ikoninės (figūrinė dailė, mimetinė literatūra) sistemos. 
Greimo semiotikoje tokią sistemų skirtį atitinka makrosemiotikos 
(natūralioji kalba ir reiškiančio natūraliojo pasaulio kalba) ir mini- 
semiotikų (įsisteigiančių ar sudaromų makrosemiotikos viduje) 
koreliacija. Kita vertus, šis terminas, susiejantis procesą (dalyvis 
„Mmodeliuojanti“) ir „sistemą“, yra artimas prancūzų semiotikų dis- 
kursui, kuris apibrėžiamas kaip „sistemą presuponuojantis pro- 
cesas“./ Reikšmė, atsirandanti dviem sistemoms veikiant viena kitą, 
suvokiama kaip dinamiškas judesys: „Turinio problema visuomet 
yra perkodavimo problema.'* 

Pirmąjį, „standartinį“, Lotmano semiotikos etapą apibūdina 
mokslinės metakalbos paieškos. Struktūrinės poetikos paskaitose di- 
džiausiu humanitarinių mokslų trūkumu laikoma tai, kad terminai, 
vartojami pavienėse humanitarinio žinojimo srityse, paprastai ne- 
sudaro griežtos bendros sistemos, pagrįstos dvišaliais pamatuo- 
jamais santykiais, taigi iš esmės terminais nelaikytini. Terminai, 
kuriais savo objektą aprašo atskira disciplina, nekoreliuoja su bend- 
raisiais mokslinio pažinimo principais ir netinka net gretimoms 
humanitarinėms disciplinoms.? Tikslinant metakalbą, orientuo- 
jamasi į struktūrinę kalbotyrą ir anuomet madingą kibernetiką. 

Literatūros (ir kitų menų) kūriniai aprašomi kaip pranešimai - 
tekstai, išreikšti komunikacijos partneriams bendra kalba. Jos kodas 
atpažįstamas iš dvišalių teksto elementų santykių - diferencinių 
nuotolių tarp struktūrą sudarančių terminų. 

Universaliais teksto aprašymo principais laikoma lygmenų hie- 
rarchija ir dvinarės opozicijos kiekviename lygmenyje. Kaip natū- 
ralioji kalba aprėpia visą kultūrą, taip imanentinis, atribotas nuo 
užtekstinės tikrovės meninis tekstas modeliuoja visatą. Daugiamatė 
ir beribė pasaulio erdvė, suglausta dvimatėje ir ribotoje teksto erd- 
vėje, tampa jo specifine kalba.!? 

Dvinares semantinės opozicijas Lotmanas projektuoja į gilųjį 
reikšmės lygmenį, panašiai kaip Greimas Struktūrinėje semantikoje — 
elementariąsias reikšmės struktūras. Kaip alternatyvą dvinariam 
aprašymui, perimtam iš Romano Jakobsono, Greimas nurodo Vig- 
go Brondalio vartojamus tarpinius terminus, o semiotiniame kvad- 
rate greta opozicinių priešingumo ir prieštaravimo santykių įveda 
papildymo santykį. Tai keičia aprašymo perspektyvą. Paskutinėje 
savo knygoje Lotmanas aptarė binarinio mąstymo, būdingo Rusijos 
istorinei savimonei, ir vakarietiškos „ternarinės“ pasaulio sampra- 
tos skirtumus." 

Kad suklasifikuotum dvinares opozicijas, daug išminties ne- 
reikia. Kol entuziastingi sekėjai daugino struktūrinius eilėraščių 
nagrinėjimus, pats Lotmanas ieškojo lankstesnių analizės instru- 
mentų. Apie 1980 metus požiūrį į tekstą kaip į kalbos apraišką jis 
keičia teksto, kuris pats kuria savo kalbą, samprata. Tekstas ver- 
tinamas ne kaip uždara, savarankiška, sinchroniška sistema, o kaip 
pasakymas, neatsiejamas nuo sakymo situacijos ir sakymo atmin- 
ties, išsaugotos vidinėje pasakymo struktūroje. Nuo antrinių mode- 
liuojančių sistemų aprašymo einama prie kultūros semiotikos. 

Vėlyvuosiuose Lotmano darbuose, iš kurių sudaryta ši knyga, 
kultūros terminas vartojamas dviem reikšmėmis. Viena vertus, tai - 
universalus semiotikos objektas, sistemų (tekstų) sistema. Kita ver- 
tus, tai - metaterminas, taikomas įvairių tekstinių darinių funkci- 
joms aprašyti. Kultūra, aprašoma kaip metakalba, suvokiama kaip 
kolektyvinis intelektas, kompensuojantis individualios sąmonės 
trūkumus. 

Lotmanas skiria tris pagrindines intelektinės veiklos funkcijas: 
turimos informacijos perdavimą, naujų tekstų kūrimą, nesuvedamą 
į turimos informacijos transformavimo algoritmus, ir atmintį, ge- 
bančią saugoti ir atkurti informaciją. Pirmosios funkcijos apra- 
šymas orientuojasi į semiotinę teksto sąrangą, antrosios - į kultūros 
reiškimosi erdvę - semiosferą, trečiosios - į istorijos semiotiką.!? 

Kultūros semiotiko požiūriu „tam, kad koks nors pranešimas 
galėtų būti apibrėžiamas kaip „tekstas“, jis turi būti mažiausiai du 
kartus užkoduotas“ (1369). Vienakalbis homostruktūriškas teks- 
tas gali būti sukurtas tik dirbtine kalba, kai informacijos siuntėjo ir 
priėmėjo kodai absoliučiai sutampa. Jeigu informacija keičiasi ne 
dirbtinio proto padargai (kompiuteriai), o kompetentingi individai, 
kiekvienas jų kalba savo kalba. Tekstas, užuot buvęs iš anksto duo- 
tos prasmės pakuote, tampa „mąstančia struktūra“. 

Naujas reikšmes generuoja asimetrinės struktūros. Esminiais 
semiosferos - erdvės, kurioje vyksta semiozė - bruožais Lotmanas 
laiko ribiškumą ir netolydumą. Kaip gyvi organizmai verčia saulės 
energiją gyvybiniais procesais, taip semiosfera verčia į savo kalbą 
nesemiotinio užribio tekstus, paverčia duotybes pranešimais, ent- 
ropiją - informacija. Vidinėje semiozės erdvėje išsiskiria intensyvūs 
semiozės branduoliai ir ekstensyvi periferija, įtampos židiniai ir 
atvangos laukas, rungiasi trauka ir atostūmis. Grandininė semiozės 
reakcija virsta informacine minties energija." 

Semiosferos atsiribojimas nuo ją supančios užsemiotinės erdvės 
leidžia gretinti tekstų ir asmenybių semiotines charakteristikas. Bet 
kurio lygmens tekstą galima apibūdinti kaip semiotinę asmenybę, 
o asmenybę bet kuriame sociokultūriniame lygmenyje vertinti kaip 
tekstą (124125). Asmenybę apibūdinanti pasirinkimo laisvė bū- 
dinga ir semiosferai. Išorinio pasaulio skaidymas ir dešifravimas 
yra ne automatiškas, o sąmoningas. Atsakas į aplinkos teikiamą 
informaciją tampa poelgiu. 

Lotmano supratimu, sąmonė neįmanoma be komunikacijos. 
Keitimasis pranešimais vyksta įvairiuose sąmoningumo lygme- 
nyse, pradedant pasikeitimu pranešimais tarp didžiųjų Žmogaus 
smegenų pusrutulių, baigiant pasikeitimu pranešimais tarp kul- 
tūrų. Semiotinei asmenybei būtinai reikalingas partneris, kitos 

sąmonės atstovo, kitaip skaitančio pasaulį ir tekstus, simuliakras. 
Galimybė gauti kitą tos pačios realybės projekciją kompensuoja 
individualios patirties ribotumą. Semiosferos erdvėje elementarų 
pranešimą, nukreiptą nuo adresanto į adresatą, pakeičia daugia- 
lypiai teksto santykiai su kultūriniu kontekstu ir su skaitytojų audi- 
torija. Bendravimą su kitu lydi bendravimas su savimi pačiu. As- 
menybės, išsaugodamos savo atskirumą ir savarankiškumą, įsilieja 
į aukštesnio lygio individualybę - kultūrą. 

Semiotinė asmenybių sąveika keičia abu dialogo partnerius. 
Kita sąmonė, save paneigdama, liaujasi būti „kita“, o tapatinantis 
save su semiosferos branduoliu subjektas, veikiamas „kito“ , liaujasi 
būti savimi (130). „Tapatumas“ ir „kitoniškumas“ neatmeta vienas 
kito, o sudaro konfliktišką vienovę. Nei „kitas“, nei sakymo sub- 
jektas, nei jų santykių prasmė nėra iš anksto duota. Ją sukuria 
subjekto ir pasaulio, savęs ir kito, „aš“ ir „tu“ akistata."? 

Kultūros komunikacijoje Lotmanas skiria du modelius: meta- 
kalbinį (loginį) ir metatekstinį (mitologinį). Pirmasis orientuojasi į 
pranešimo perdavimą adresanto-adresato ašyje ir į jo kodą, ant- 
rasis - į autokomunikaciją, „pranešimą dėl paties pranešimo“. Me- 
niniuose tekstuose veikia abu modeliai. Pasak Lotmano, „estetinis 
efektas atsiranda tuo momentu, kai kodas imamas naudoti kaip 
pranešimas, o pranešimas kaip kodas, kai tekstas persijungia iš 
vienos komunikacinės sistemos į kitą, auditorijos sąmonėje išlai- 
kydamas ryšį su abiem“ (53). Meno kalba, atsisakiusi automatiško 
informacijos perdavimo, sutelkia viename pranešime daugybę žiū- 
ros taškų ir pagal juos transformuoja perduodamus pranešimus. 
Šiuo atžvilgiu meninio teksto sandaros taisyklės atitinka kultūros 
kaip visumos sandaros taisykles: „kultūrą galima vertinti kaip pra- 
nešimų, kuriais keičiasi įvairūs adresantai (kiekvienas iš jų adre- 
satui - „kitas“, jis“), sumą ir kaip vieną pranešimą, kurį kolektyvinis 
žmonijos „aš siunčia pats sau“ (54). 

Meno ir mito kalbos specifiką Lotmanas sieja su orientavimusi 
į tikrinius vardus. Jie laikomi individualumo ir asmeniškumo ženk- 
lais: „gyvūnų kalboje tikrinių vardų nėra“. Tik žmonių bendruo- 
menėje žaidžiama tikrinių ir bendrinių vardų „šito“ ir „bet kurio“ 
skirtimi. „Tik Žmogaus sąmonėje „aš“ ir „visi kiti, išskyrus mane“ 

sudaro kažką vieninga ir tuo pat metu konfliktiška.“ Menas, pasa- 
kodamas apie nelygstamus individus ir jų likimus, versdamas tikri- 
nius vardus bendriniais ir antraip, didina laisvės mastą.! 

Semiosferos samprata susieja kultūrą ir istoriją. Be perstojo ku- 
riamos ir perkuriamos reikšmės išsaugomos kultūros atmintyje. 
„Bet kuris tekstas - rekonstruojamos visuminės reikšmės meto- 
nimija, diskretus nediskrečios esybės ženklas. Teksto atmintis - tai 
suma kontekstų, kuriuose konkretus tekstas įgyja prasmę ir kurie 
tam tikru būdu tarsi į jį inkorporuojami.“'" Bet drauge tai ir užteks- 
tinė auditorijos atmintis, aktualizuojanti teksto reikšmes istorijos 
perspektyvoje. 

Paskutinio jo paties redaguoto semiotinių darbų tomo pratar- 
mėje Lotmanas rašė: „Per pastaruosius dešimtmečius semiotika 
pasikeitė. Vienas laimėjimų jos nelengvame kelyje yra sąjunga su 
istorija. Istorijos pažinimas pasidarė semiotinis, o semiotinis mąsty- 
mas įgijo istorinių bruožų.“'? Lotmaną itin domino kultūros per- 
trūkio, istorijos lūžių problema, galimybė nuspėti ateitį. Bendrinių 
vardų pasaulyje, kur vieni elementai gali pakeisti kitus, vyrauja 
tolydinė raida. Tuo tarpu tikrinių vardų - ir meno - erdvę nuolat 
keičia sprogimai. Taikydamas kultūrai Iljos Prigožino atskleistus 
nepusiausvirųjų termodinaminių procesų dėsningumus, Lotmanas 
išskiria tolydinėje istorijos raidoje pervartų, nenuspėjamo atsiša- 
kojimo (bifurkacijos) taškus. Sprogimo taške priešybės susilieja. 
Kas buvo skirtinga, pasirodo tapatu. Kas buvo neįmanoma, tampa 
įmanoma. Istorijos raidą pakreipia ne tik atsitiktinumas, bet ir są- 
moningas pasirinkimas, mąstančios būtybės ir kūrybinės sąmonės 
įsiterpimas.!? 

Mokslinės teorijos gyvybingumo kriterijumi Lotmanas laikė 
gebėjimą keistis drauge su kintančiu pasauliu. Pasak jo, „mūsų 
trumpam nemirtingumui pakaktų to, kad būtume skaitomi ir po 
25 metų (daugiau filologijoje skirta tik retiems genijams)“.?? Jis 
manė, kad pojo mirties tęsti semiotinių darbų leidinį nebūtų pras- 
mės: kuris nors iš jaunesniųjų kolegų galėtų pradėti naują seriją.* 
Tačiau Tartu-Maskvos semiotikos mokykla, jo įsitikinimu, „dar yra 
pajėgi skleisti idėjas, netikėtas ir šios krypties priešininkams, ir jos 
šalininkams. Mokslinės idėjos nustoja gyvavusios, kai jų skelbėjai 

atiduoda visas savo jėgas tam, kad išsaugotų principų grynumą. 
Išminties simbolis - gyvatė auga, nusimesdama odą. Idėjos taip 
pat vystosi, peraugdamos save.“ 

Pirmieji Lietuvos semiotikai mokėsi iš Lotmano darbų, radusių 
atgarsį Lietuvoje jau 1966 metais. Vėliau daugelis jų tapo Greimo 
semiotikos šalininkais. Jeigu abi šios mokyklos verstų viena kitos 
tekstus į savo kalbą, jų dialogą, ko gero, galėtume pavadinti „save 
plečiančia žosme“. 

Kęstutis Nastopka 

Šiuolaikinėje semiotikoje peržiūrimos kai kurios pagrindinės sąvo- 
kos. Visiems žinoma, kad prie semiotikos ištakų glūdi dvi moks- 
linės tradicijos. Viena jų gavo pradžią iš Peirce'o0-Morriso darbų ir 
išeities tašku laiko ženklo, kaip pirminio bet kokios semiotinės sis- 
temos elemento, sąvoką. Antroji remiasi Saussure'o ir Prahos mo- 
kyklos tezėmis ir pagrindu laiko kalbos ir kalbėjimo (teksto) anti- 
nomiją. Tačiau, nepaisant visų šių požiūrių skirtumų, jiems 
būdingas vienas esminis bendrumas: pagrindu laikomas pats pa- 
prasčiausias neskaidomas elementas, ir visa tai, kas eina paskiau, 
vertinama pagal panašumą į jį. Pavyzdžiui, pirmuoju atveju ana- 
lizės pagrindu laikomas izoliuotas ženklas, o visi paskesni semio- 
tiniai fenomenai vertinami kaip ženklų sekos. Antras požiūris, be 
kita ko, pasireiškė siekiu tyrinėti atskirą komunikacijos aktą - pa- 
sikeitimą pranešimu tarp adresanto ir adresato - kaip pirminį ele- 
mentą ir bet kokio semiotinio akto modelį. Todėl individualaus 
pasikeitimo ženklais aktas imtas vertinti kaip natūralios kalbos mo- 
delis, natūralių kalbų modeliai - kaip universalūs semiotiniai mo- 
deliai, o pačią semiotiką siekta aiškinti kaip lingvistinių metodų 
išplėtimą į objektus, neįeinančius į tradicinę lingvistiką. Šį požiūrį, 
kurio pradininkas yra Saussure'as, labai aiškiai išreiškė velionis 
I. Revzinas, antrosios Vasaros mokyklos Kiaeriku (1966), skirtos 
antrinėms modeliuojančioms sistemoms, diskusijose pasiūlydamas 
tokį apibrėžimą: „Semiotikos objektas yra bet koks objektas, kurį 
galima lingvistiškai aprašyti.“ 

Toks požiūris atitiko žinomą mokslinio mąstymo taisyklę: eiti 
nuo to, kas paprasta, prie to, kas sudėtinga, ir pirmajame etape, be 
abejo, pasiteisino. Tačiau čia slypi ir pavojus: euristinis tikslingu- 
mas (analizės patogumas) imamas suvokti kaip ontologinė savybė 
objekto, kuriam priskiriama struktūra, auganti nuo paprastų ir aiš- 
kiai apibrėžtų atominių elementų laipsniško jų sudėtingėjimo link. 
Sudėtingas objektas sutapatinamas su paprastų elementų suma. 

Tas kelias, kuris buvo nueitas per pastaruosius dvidešimt pen- 
kerius semiotinių tyrinėjimų metus, leidžia į daug ką pažiūrėti ki- 
taip. Kaip dabar galima manyti, aiškios ir funkciškai vienareikšmės 
realiai veikiančios sistemos neegzistuoja pačios savaime, izoliuo- 
tai. Jos išskiriamos tik pajutus euristinę būtinybę. Nė viena jų at- 
skirai iš tikrųjų negali veikti. Jos funkcionuoja tik tam tikrame se- 
miotiniame kontinuume, užpildytame įvairaus tipo ir įvairaus 
organizacijos lygio semiotinių darinių. Tokį kontinuumą analo- 
giškai V. Vernadskio įvestai sąvokai „biosfera“ vadiname semio- 
sfera. Reiktų įspėti, kad nebūtų painiojami V. Vernadskio vartoja- 
mas terminas „noosfera“ ir mūsų įvedama sąvoka „semiosfera“. 
Noosfera - tam tikras etapas biosferos raidoje, etapas, susijęs su 
protinga Žmogaus veikla. Vernadskio biosfera - kosminis mecha- 
nizmas, užimantis tam tikrą struktūrinę vietą planetinėje vieno- 
vėje. Esanti mūsų planetos paviršiuje ir susidedanti iš visuminės 
gyvos medžiagos, biosfera transformuoja spindulinę saulės ener- 
giją į cheminę ir fizinę, nukreiptą perdirbti „inertišką“, negyvą 
mūsų planetos materiją. Noosfera susidaro tada, kai šiame proce- 
se ima dominuoti žmogaus protas.' Noosferos būtis yra materiali 
erdvinė, apimanti mūsų planetos dalį, o semiosferos erdvė yra abst- 
raktaus pobūdžio. Tačiau tai nereiškia, kad erdvės sąvoka čia var- 
tojama metaforiškai. Susiduriame su tam tikra sfera, turinčia tokių 
požymių, kurie priskiriami uždarai erdvei. Tik tokios erdvės vi- 
duje gali realizuotis komunikaciniai procesai ir būti kuriama nau- 
ja informacija. 

Tai, kaip V. Vernadskis suprato biosferos prigimtį, gali būti nau- 
dinga siekiant apibūdinti mūsų siūlomą sąvoką, todėl tai dera iš- 
siaiškinti detaliau. V. Vernadskis apibūdino biosferą kaip erdvę, 
užpildytą gyvos medžiagos. „Gyva medžiaga, - rašė jis, - tai gyvų 

organizmų visuma.“ Toks apibūdinimas, atrodo, leidžia tarti, kad 
pagrindu laikomas vienas atskiras gyvas organizmas, 0 jų suma 
sudaro biosferą. Tačiau iš tikrųjų yra ne taip. Jau tai, kad gyvoji 
medžiaga suvokiama kaip organiška vienovė (plėvelė planetos pa- 
viršiuje) ir kad jos vidinės sandaros įvairumas nustumiamas į antrą 
planą, palyginti su vieninga kosmine funkcija (būti saulės gami- 
namos energijos perdirbimo į cheminę ir fizinę Žemės energiją me- 
chanizmu), liudija, jog Vernadskio sąmonėje biosfera yra pirminė, 
palyginti su atskiru organizmu. „Visi šie gyvenimo kondensatai 
tarpusavyje nepaprastai susiję. Šis ryšys tarp atskirų gyvų plėve- 
lių ir kondensatų ir nesikeičiantis jų pobūdis yra amžinas žemės 
plutos mechanizmo bruožas, pasireiškiantis joje per visą geologinį 
laiką.“? Ypač ryškiai ši mintis išreikšta tokia formule: „Biosfera tu- 
ri visiškai tikslią struktūrą, kuri nulemia viską, kad ir kas joje vyktų 
[...]. Žmogus, toks, koks jis yra gamtoje, kaip ir visi gyvi organiz- 
mai, kaip bet kokia gyva būtybė, yra biosferos funkcija tam tikroje 
jos erdvėje ir laike.“ 

Analogiškas požiūris galimas ir kalbant apie semiotiką. Gali- 
ma tyrinėti semiotinį universumą kaip atskirų tekstų ir viena kitos 
atžvilgiu uždarų kalbų visumą. Tada visas statinys atrodys suda- 
rytas iš atskirų plytelių. Tačiau vaisingesnis atrodo esąs priešin- 
gas požiūris: visą semiotinę erdvę galima tirti kaip vientisą me- 
chanizmą (o gal net organizmą). Tada pirminė pasirodys ne viena 
ar kita plytelė, bet „didelė sistema“, vadinama semiosfera. Semio- 
sfera yra ta semiotinė erdvė, už kurios ribų neįmanomas pats se- 
miozės egzistavimas. 

Panašiai kaip suklijuodami atskirus bifšteksus nepadarysime 
veršelio, bet pjaustydami veršelį galime pasigaminti bifšteksų, — 
susumuodami atskirus semiotinius aktus negausime semiotinio 
universumo. Priešingai, tik tokio universumo - semiosferos - eg- 
zistavimas paverčia konkretų ženklinį aktą realybe. 

Semiosfera apibūdinama keletu pažymių. 

Ribiškumas. Semiosferos sąvoka susijusi su tam tikru vienaly- 
tiškumu ir individualumu. Abi šios sąvokos (vienalytiškumas ir 
individualumas), kaip pamatysime, sunkiai formaliai apibrėžiamos 
ir priklauso nuo aprašymo sistemos, bet vis dėlto jos realios ir 

intuityviai gerai skiriamos. Abi šios sąvokos suponuoja semiosfe- 
ros ribiškumą supančios ją užsemiotinės erdvės ar kitos semiotinės 
erdvės atžvilgiu. 

Viena iš fundamentalių semiotinio ribiškumo sąvokų yra ribos 
sąvoka. Kadangi semiosferos erdvė yra abstrakti, jos ribų nereikia 
įsivaizduoti konkrečiai. Panašiai kaip matematikoje riba vadina- 
ma daugybė taškų, priklausančių tuo pat metu ir vidinei, ir išori- 
nei erdvei, semiotinė riba - tai suma dvikalbių vertimo „filtrų“, 
perėjimas per kuriuos išverčia tekstą į kitą kalbą (arba kalbas), 
esančią (esančias) už konkrečios semiosferos ribų. Semiosferos „už- 
darumas“ pasireiškia tuo, kad ji negali susiliesti su kitaip semioti- 
niais tekstais arba su netekstais. Tam, kad jie jai pasidarytų realūs, 
ji turi išversti juos į vieną iš savo vidinės erdvės kalbų arba semio- 
tizuoti faktus. Taigi semiosferos ribas galima sulyginti su jutimi- 
niais receptoriais, kurie išverčia išorinius dirgiklius į mūsų nervų 
sistemos kalbą, arba su vertimo blokais, adaptuojančiais konkrečiai 
semiotinei sferai jos atžvilgiu išorinį pasaulį. 

Iš to, kas pasakyta, akivaizdu, kad ribos sąvoka susijusi su se- 
miotinės individualybės sąvoka. Taigi galima sakyti, kad semiosfe- 
ra yra „semiotinė asmenybė“ ir joje, kaip ir asmenybėje, empirinis 
tikrumas ir intuityvus šios sąvokos akivaizdumas yra be galo sun- 
kiai formaliai apibrėžiami. Žinoma, kad asmenybės kaip istorinės- 
kultūrinės semiotikos reiškinio riba priklauso nuo kodavimo būdo. 
Pavyzdžiui, žmona, vaikai, nelaisvieji tarnai, vasalai vienose siste- 
mose gali būti įtraukiami į vyro, šeimininko ir patrono asmenybę, 
neturėti savarankiškos individualybės, o kitose - būti traktuojami 
kaip atskiros asmenybės. Tai akivaizdžiai rodo juridinės semiotikos 
reliatyvumas. Kai Ivanas Rūstusis baudė mirties bausme kartu su 
patekusiu į nemalonę bojarinu ne tik jo šeimą, bet ir visus tarnus, tai 
buvo nulemta ne tariamos keršto baimės (tarytum baudžiauninkas 
iš provincijos tėvonijos galėjo būti carui pavojingas!), o įsivaizdavi- 
mo, kad juridiškai visi jie yra tas pats asmuo kaip ir namų galva, 
taigi ir bausmė natūraliai taikoma ir jiems. Rusai laikė „audra“ — 
caro žiaurumu — tai, kad jis dažnai savo Žmones baudė mirties baus- 
me, o tai, kad kartu su patekusiu nemalonėn nukentėdavo visa gi- 
mMinė, jiems atrodė natūralu. O užsieniečiai piktinosi, kad dėl vieno 

žmogaus kaltės kenčia kitas. Dar 1732 metais anglų pasiuntinio žmo- 
na ledi Rondo (anaiptol ne priešiškai nusiteikusi rusų caro rūmų 
atžvilgiu ir savo laiškuose aprašinėjanti Anos Joanovnos gerumą bei 
jautrumą ir Birono kilnumą), pranešdama savo korespondentei Eu- 
ropoje apie Dolgorukovų šeimos ištrėmimą, rašė: „Jus galbūt nuste- 
bins, kad ištremtos moterys ir vaikai, bet čia, kai šeimos galva pa- 
puola į nemalonę, persekiojama visa šeima.'“ Kaip kolektyvinė (šiuo 
atveju — gimininė), o ne kaip individuali asmenybė suprantama ir 
kraujo keršto atveju, kai visa žudiko giminė laikoma juridiškai atsa- 
kingu asmeniu. S. Solovjovas įtikinamai sujungė keršto taikymą su 
kolektyvinės gimininės asmenybės sąvoka: „Aišku, kad, esant to- 
kiai stipriai gimininei sąjungai, tokiai visų giminės narių savitarpio 
atsakomybei, atskiro asmens reikšmė neišvengiamai nublankdavo 
prieš giminės reikšmę; vienas, be giminės, asmuo buvo neįsivaiz- 
duojamas: koks nors Ivanas Petrovas buvo įsivaizduojamas ne kaip 
vienas Ivanas Petrovas, o tik kaip Ivanas Petrovas su broliais ar 
sūnėnais. Kai asmuo taip sutapatinamas su gimine, tarnyboje iški- 
lus vienam asmeniui, iškildavo visa giminė, o jei būdavo pažemina- 
mas vienas giminės narys - tai patirdavo visa giminė.““ 

Semiotinės erdvės riba - labai svarbi funkcinė ir struktūrinė po- 
zicija, nulemianti jos semiotinį mechanizmą. Riba - dvikalbis me- 
chanizmas, išverčiantis išorinius pranešimus į vidinę semiosferos 
kalbą ir atvirkščiai. Taigi tik per ją vyksta semiosferos kontaktai su 
nesemiotine ir kitaip semiotine erdve. Kai tik pereiname į seman- 
tikos sritį, tenka apeliuoti į užsemiotinę realybę. Tačiau nereikia 
pamiršti, kad šita realybė konkrečiai semiosferai tampa „sau rea- 
lybe“ tik tiek, kiek ji išverčiama į jos kalbą (panašiai kaip ląstelė 
gali įsisavinti chemines medžiagas iš išorės tik tada, kai jos per- 
vestos į jai būdingas biochemines struktūras: abu atvejai - kon- 
kretūs to paties dėsnio pasireiškimai). 

Bet kuri riba ar plėvelė - pradedant gyvos ląstelės membrana, 
baigiant biosfera kaip (anot Vernadskio) plėvele, dengiančia mū- 
sų planetą, ir semiosferos riba - sulaiko išorės pasaulio prasiskver- 
bimą į vidinį, jį filtruoja ir adaptuoja. Skirtinguose lygmenyse ši 
invariantinė funkcija realizuojama nevienodai. Semiosferos lyg- 
menyje ji reiškia sava ir svetima atskyrimą, išorinių pranešimų 

filtraciją ir vertimą į savą kalbą, taip pat ir išorinių nepranešimų 
pavertimą pranešimais, t. y. to, kas prasiskverbia iš išorės, semio- 
tizaciją ir pavertimą informacija. 

Šiuo požiūriu visi vertimo mechanizmai, aptarnaujantys išori- 
nius kontaktus, priklauso semiosferos struktūrai. 

Tais atvejais, kai kultūrinė erdvė yra teritorinio pobūdžio, riba 
įgauna elementarią erdvinę reikšmę. Tačiau informaciją transfor- 
muojančio buferinio mechanizmo, savotiško vertimo bloko vaidmenį 
ji išsaugo ir tuo atveju. Pavyzdžiui, kai semiosfera sutapatinama su 
įsisavinta „kultūrine“ erdve, o jos atžvilgiu išorinis pasaulis — su 
chaotiškų, nesuvaldytų stichijų karalyste, tada semiotinių darinių 
išsidėstymas erdvėje neretai įgauna tokią formą: asmenys, kurie dėl 
ypatingų sugebėjimų (burtininkai) arba veiklos tipo (kalvis, malūni- 
ninkas, budelis) priklauso dviem pasauliams ir yra tarsi vertėjai, ap- 
sigyvena teritorijos periferijoje, ties kultūrinės ir mitologinės erdvės 
riba, o „kultūrinių“ pasaulį organizuojančių dievybių šventovė įsi- 
kuria centre. Plg. XIX amžiaus kultūroje miesto centro, įkūnijančio 
viešpataujančią socialinę struktūrą, priešpriešą „griaunančiai“ pa- 
kraščių juostos stichijai; beje, pakraštys, pavyzdžiui, Cvetajevos po- 
emoje (Užkardos poema), yra ir miesto dalis, ir priklauso pasauliui, 
griaunančiam miestą. Jo prigimtis dvilypė. 

Visos didžiosios imperijos, besiribojančios su klajokliais, „ste- 
pe“ arba „barbarais“, apgyvendindavo prie savo sienų tų pačių 
klajoklių arba barbarų gentis, pasamdytas saugoti sienas. Šios gy- 
venvietės sudarė kultūrinės dvikalbystės, garantuojančios semio- 
tinius kontaktus tarp dviejų pasaulių, zoną. Tą pačią semiosferos 
ribų funkciją atlieka įvairiausi kultūriškai mišrūs rajonai: miestai, 
prekybos keliai ir kitos sritys, kuriose susidaro koinė ir kreolizuo- 
tos semiotinės struktūros. 

Tipišką ribos mechanizmą atspindi „paribio romano“, tokio kaip 
bizantiškasis ėpas apie Digenisą, situacija arba ta, į kurią daroma 
užuomina Sakmėje apie Igorio žygį. Apskritai toks siužetas apie meilės 
sąjungą kaip Romeo 17 Džuljeta, jungiantis dvi priešiškas kultūrines 
erdves, aiškiai atskleidžia „pasienio mechanizmo“ esmę. 

Tačiau reikia turėti galvoje, kad savo imanentinio mechanizmo 
požiūriu riba sujungia dvi semiozės sferas, o konkrečios semiosferos 

semiotinės savivokos požiūriu (savęs aprašymo metalygmenyje) 
ji jas skiria. Suvokti save kultūriniu semiotiniu požiūriu reiškia su- 
vokti savo specifiką, savo priešpriešą kitoms sferoms. Tai verčia 
akcentuoti tos ribos, kuria ši sfera apibrėžta, visuotinumą. 

Įvairiais semiosferos raidos momentais vienas ar kitas aspektas 
gali dominuoti, pritildydamas arba visiškai užslopindamas kitą. 

Semiosferoje riba turi ir kitą funkciją: ji — sritis pagreitintų se- 
miotinių procesų, kurie visada aktyviau vyksta kultūrinės oiku- 
menos periferijoje, kad iš ten pasuktų į branduolio struktūras ir 
užimtų jų vietą. 

Kadangi riba - būtina semiosferos dalis, semiosferai reikia 
„Nneorganizuotos“ išorinės apsupties, ir ji ją konstruoja, jei jos nėra. 
Kultūra kuria ne tik savo vidinę organizaciją, bet ir savo išorinės 
dezorganizacijos tipą. Antika sau konstruoja „barbarus“, 0 „są- 
monė“ - „pasąmonę“. Be to, neturi reikšmės tai, kad šie „barba- 
rai“, pirma, galėjo priklausyti daug senesnei kultūrai ir, antra, 
aišku, nebuvo vientisas darinys, jie atspindėjo kultūros gamą, pra- 
dedant labiausiai išsivysčiusiomis senovės civilizacijomis, baigiant 
gentimis, esančiomis labai primityvioje raidos stadijoje. Tačiau an- 
tikos civilizacija galėjo laikyti save kultūriniu vienetu tik sukonst- 
ravusi tą tariamai vieningą „barbarų“ pasaulį, kurio pagrindinis 
požymis - bendros su antikine kultūra kalbos nebuvimas. Išorinės 
struktūros, esančios kitoje semiotinės ribos pusėje, paskelbiamos 
nestruktūromis. 

Vidinės ir išorinės erdvės vertinimas nėra iš anksto nustaty- 
tas. Reikšminga tik tai, kad riba yra. Pavyzdžiui, XVIII amžiaus 
robinzonadose „laukinių“, esančių už civilizuotos visuomenės se- 
miotikos ribų, pasaulis (jam gali prilygti tik taip pat dirbtinai — 
pagal tai, kad yra už kultūros „sąlygiškumų“, t. y. jos semiotinių 
mechanizmų, ribų - sukonstruoti gyvūnų arba vaikų pasauliai) 
vertinamas teigiamai. 

Semiotinis netolydumas. Iš to, kas pasakyta pirmame punkte, 
matyti, kad „nesemiotinė“ erdvė iš tikrųjų gali pasirodyti besan- 
ti kitos semiotikos erdvė. Tai, kas iš konkrečios kultūros vidaus 
žiūrint atrodo esąs išorinis, nesemiotinis pasaulis, išorėje esan- 
čio stebėtojo požiūriu gali atrodyti jos semiotinė periferija. Taigi 

tai, kur eina konkrečios kultūros riba, priklauso nuo stebėtojo 
pozicijos. 

Šį klausimą komplikuoja neišvengiamas vidinis netolydumas 
kaip semiosferos organizacijos taisyklė. Semiotinei erdvei būdin- 
gos išryškintos organizacijos branduolinės struktūros (dažniau ke- 
letas jų) ir linkstantis į periferiją amorfiškesnis semiotinis pasau- 
lis, į kurį branduolinės struktūros yra panirusios. Jeigu viena iš 
branduolinių struktūrų ne tik ima dominuoti, bet ir iškyla iki savęs 
aprašymo stadijos ir todėl išskiria sistemą metakalbų, kuriomis ji 
aprašo ne tik pati save, bet ir šios semiosferos periferinę erdvę, tai 
virš realaus semiotinio žemėlapio netolydumo kuriamas idealios 
jo vienybės lygmuo. Aktyvi sąveika tarp šių lygmenų tampa vie- 
nu iš dinaminių procesų semiosferoje šaltinių. 

Netolydumas viename struktūros lygmenyje papildomas su- 
maišius lygmenis. Realioje semiosferoje kalbų ir tekstų hierarchija 
paprastai pažeidžiama: jie susiduria, tarsi būtų viename lygmeny- 
je. Tekstai pasirodo besą panardinti į jų neatitinkančias kalbas, o 
juos dešifruojančių kodų gali ir visai nebūti. Įsivaizduokime mu- 
ziejaus salę, kurioje skirtingose vitrinose demonstruojami skirtingų 
amžių eksponatai, užrašai žinomomis ir nežinomomis kalbomis, 
dešifravimo instrukcijos, metodininkų sudarytas parodą aiškinan- 
tis tekstas, ekskursijų maršrutų schemos ir lankytojų elgesio tai- 
syklės. Jei čia įsivaizduosime ir pačius lankytojus bei jų semiotinį 
pasaulį, tai gausime kažką panašaus į semiosferos vaizdą. 

Struktūrinis semiotinės erdvės nevientisumas suformuoja di- 
naminių procesų rezervus ir yra vienas iš naujos informacijos sfe- 
ros viduje kūrimo mechanizmų. Periferiniuose baruose, kurie ma- 
žiausiai organizuoti ir kuriems būdingos lanksčios, „slystančios“ 
konstrukcijos, dinaminiams procesams mažiau priešinamasi, to- 
dėl jų raida greitesnė. Metastruktūrinių savęs aprašymų (grama- 
tikų) sukūrimas - tai veiksnys, kuris labai sugriežtina struktūrą 
ir sulėtina jos raidą. O tie barai, kurie nebuvo aprašinėjami arba 
buvo aprašinėjami aiškiai jiems neadekvačios „svetimos“ grama- 
tikos kategorijomis, rutuliojasi greičiau. Tai rengia būsimą 
struktūrinio branduolio funkcijos perkėlimą į ankstesnio etapo 
periferiją ir buvusio centro tapimą periferija. Akivaizdžiausiai šį 

procesą atskleidžia pasaulinių civilizacijų centrų ir „pakraščių“ 
geografinis poslinkis. 

Branduolio ir periferijos išsiskyrimas - vidinės semiosferos or- 
ganizacijos dėsnis. Branduolyje išsidėsto dominuojančios semio- 
tinės sistemos. Tačiau nors toks išsiskyrimas absoliutus, formos, 
kurias jis įgauna, semiotiškai reliatyvios ir daugiausia nulemtos 
pasirinktos aprašymo metakalbos - jos priklauso nuo to, ar tai savęs 
aprašymas (aprašymas iš vidaus, vartojant terminus, kurie susi- 
formavo šios semiosferos raidos procese), ar tai išorėje esančio 
stebėtojo aprašymas, vartojant kitos sistemos kategorijas. 

Periferiniai semiotiniai dariniai gali būti ne tik uždaros struk- 
tūros (kalbos), bet ir jų fragmentai ar netgi atskiri tekstai. Būdami 
„Svetimi“ konkrečioje sistemoje, šie tekstai vientisame semiosfe- 
ros mechanizme atlieka katalizatoriaus funkciją. Viena vertus, sve- 
timo teksto riba visada yra sustiprėjusio prasmės formavimosi sri- 
tis. Kita vertus, bet kokioje semiotinės struktūros nuolaužoje ar 
atskirame tekste išlieka mechanizmai, leidžiantys rekonstruoti visą 
sistemą. Būtent šio vientisumo sugriovimas sukelia pagreitintą „at- 
siminimo“ procesą —- semiotinės visumos rekonstrukciją, remian- 
tis jos dalimi. Ši jau prarastos kalbos, kurios sistemoje konkretus 
tekstas taptų įprasmintas, rekonstrukcija iš esmės tampa naujos 
kalbos kūrimu, o ne senosios atkūrimu, kaip atrodo kultūros savi- 
monės požiūriu. 

Kultūroje nuolat yra tam tikras rezervas tekstų su prarastais 
kodais, todėl naujų kodų kūrimo procesas dažnai suvokiamas kaip 
rekonstrukcija („prisiminimas“). 

Struktūrinį vidinės semiosferos organizacijos netolydumą nu- 
lemia, be kita ko, tai, kad, būdama iš prigimties heterogeniška, ji 
rutuliojasi nevienodu greičiu skirtinguose savo baruose. Skirtingų 
kalbų laikas ir ciklų trukmė nevienodi; pavyzdžiui, natūraliosios 
kalbos plėtojasi daug lėčiau nei mentalinės-ideologinės struktūros. 
Todėl apie jose vykstančių procesų sinchroniškumą negali būti nė 
kalbos. 

Taigi semiosferą daug kartų kerta vidinės ribos, specializuo- 
jančios jos dalis semiotiniu požiūriu. Informacijos perdavimas 
per šias ribas, Žaismas tarp įvairių struktūrų ir postruktūrių, 

kryptingi nenutrūkstantys semiotiniai vienos ar kitos struktūros 
„įsiveržimai“ į svetimą teritoriją formuoja prasmės darinius, sti- 
muliuoja naujos informacijos atsiradimą. 

Vidinis semiosferos įvairumas suponuoja jos vientisumą. Da- 
lys yra ne mechaninės detalės visumoje, o tarsi organai organiz- 
me. Esminė semiosferos branduolinių mechanizmų struktūros 
ypatybė yra ta, kad kiekviena jos dalis yra visuma, uždara ir struk- 
tūriškai savarankiška. Jos ryšiai su kitomis dalimis sudėtingi ir la- 
bai deautomatizuoti. Be to, aukščiausiuose lygmenyse jie įgyja el- 
gesio bruožų, t. y. ima savarankiškai rinktis veiklos programą. 
Visumos atžvilgiu jie, būdami kituose struktūrinės hierarchijos lyg- 
menyse, yra izomorfiški. Taigi jie tuo pačiu metu yra ir visumos 
dalis, ir jos pavidalas. Siekiant paaiškinti šį santykį galima griebtis 
įvaizdžio, kurį kitokioje situacijoje XIV amžiaus pabaigoje pasi- 
telkė čekų rašytojas Tomašas Stitnas. Visas veidas atsispindi veid- 
rodyje ir lygiai taip pat atsispindi bet kurioje veidrodžio šukėje; 
taigi jos tampa ir viso veidrodžio dalimis, ir jo pavidalais. Taip pat 
ir vientisame semiotiniame mechanizme atskiras tekstas tam tik- 
rais požiūriais izomorfiškas visam tekstų pasauliui, ir egzistuoja 
akivaizdus paralelizmas tarp individualios sąmonės, teksto ir 
kultūros visumos. Vertikalus iz0morfizmas tarp struktūrų, esančių 
įvairiuose hierarchijos lygmenyse, didina pranešimų skaičių. Pa- 
našiai kaip objektas, atspindėtas veidrodyje, sužadina šimtus at- 
spindžių jo šukėse, pranešimas, įvestas į vientisą semiotinę struk- 
tūrą, tiražuojamas žemesniuose lygmenyse. Sistema geba paversti 
tekstą tekstų lavina. 

Tačiau iš principo naujų tekstų formavimui reikia kitokio me- 
chanizmo, visiškai kitokio tipo kontaktų. Izomorfizmo mechaniz- 
mas čia formuojasi kitaip. Kadangi turimas galvoje ne paprastas 
perdavimo aktas, o mainai, tai jų dalyviai turi būti ne tik panašūs, 
bet ir šiek tiek skirtingi. Paprasčiausią šio tipo semiozės sąlygą ga- 
lima suformuluoti taip: dalyvaujančios joje substruktūros turi būti 
ne izomorfiškos viena kitai, bet kiekviena atskirai izomorfiška 
trečiajam aukštesnio lygmens elementui, į kurio sistemą ji įeina. 
Pavyzdžiui, žodinė ir ikoninė pieštinių atvaizdų kalba neizomor- 
fiškos. Bet kiekviena iš jų savaip izomorfiška užsemiotiniam rea- 


APIE SEMIOSFERĄ 13 


lybės pasauliui, kurį konkrečia kalba ji atspindi. Tai leidžia ir pasi- 
keitimą pranešimais tarp šių sistemų, ir kartu netrivialią pranešimų 
ir jų poslinkių transformaciją. 

Du panašūs ir tuo pačiu metu skirtingi komunikacijos partne- 
riai — svarbiausia, bet ne vienintelė dialoginės sistemos atsiradimo 
sąlyga. Dialogas reiškia abipusį pasikeitimą informacija. Bet tam 
reikia, kad perdavimo laiką keistų priėmimo laikas.“ O tai supo- 
nuoja diskretumą - pertraukų galimumą perduodant informaciją. 
Gebėjimas informaciją perduoti porcijomis — visuotinė dialoginių 
sistemų taisyklė, pradedant šunimis, su šlapimu išskiriančiais kva- 
piąsias medžiagas, baigiant pasikeitimu tekstais žmonių komuni- 
kacijoje. Reikia turėti galvoje, kad diskretumas struktūros lygme- 
nyje gali atsirasti ten, kur jai materialiai realizuojantis kaitaliojasi 
didelio aktyvumo ir maksimalaus jo sumažėjimo fazės. Iš esmės 
galima sakyti, kad diskretumas semiotinėse sistemose atsiranda 
cikliškus procesus aprašant diskrečios struktūros kalba. Pavyz- 
džiui, kultūros istorijoje galima išskirti periodus, kai viena ar kita 
meno rūšis, pasiekusi aukščiausią aktyvumo tašką, perduoda sa- 
vo tekstus į kitas semiotines sistemas. Tačiau šiuos periodus keičia 
kiti, kai ši meno rūšis tarsi persiorientuoja į „priėmimą“. Tai ne- 
reiškia, kad aprašinėdami šios meno rūšies istoriją atskirai čia ap- 
tiksime pertrūkį: tai, ką mes tiriame, imanentiška, tai atrodys neper- 
trūkstama. Bet tereikia imtis aprašinėti keletą kokios nors epochos 
meno rūšių, ir akivaizdžiai pamatome vienų ekspansiją ir „tarsi 
pertrūkį“ kitų istorijoje. Tas pats fenomenas gali paaiškinti dar 
vieną kultūros istorikams gerai pažįstamą, bet teoriškai neapmąs- 
tytą reiškinį: kaip teigia dauguma kultūrologinių teorijų, tokie 
reiškiniai kaip Renesansas, barokas, klasicizmas arba romantizmas, 
kurių atsiradimo priežastis — universalūs konkrečios kultūros 
veiksniai, turi būti nustatyti sinchroniškai įvairiose meno - ir pla- 
čiau, intelektinėse - apraiškose. Tačiau tikroji kultūros istorija pa- 
teikia visai kitokį paveikslą: tokių epochinių reiškinių atsiradimo 
laikas įvairiose meno rūšyse išsilygina tik kultūros savimonės lyg- 
menyje, kuris paskui pereina į tyrinėtojų koncepcijas. O realiame 
kultūros audinyje nesinchroniškumas yra ne atsitiktinis nukrypi- 
mas, o nuoseklus dėsnis. Perduodantis įrenginys, pasiekęs savo 

aktyvumo apogėjų, tuo pačiu metu demonstruoja novatoriškumą 
ir dinamizmą. Adresatai paprastai dar gyvena ankstesniame kultū- 
ros etape. Būna ir kitų, daug sudėtingesnių santykių, bet netoly- 
dumas - tai universalus dėsningumas. Būtent dėl jo imanentiniu 
požiūriu nenutrūkstantys raidos procesai bendrakultūriniu požiū- 
riu atrodo esą diskretūs. 

Tas pats būdinga ir didelių arealų kultūrų kontaktams: kultūri- 
nio Rytų poveikio Vakarams ir Vakarų - Rytams procesas susijęs 
su jų imanentinės raidos sinusoidžių nesinchroniškumu ir išori- 
niam stebėtojui atrodo esąs diskreti įvairiakrypčių aktyvumų kaita. 

Tokia pat santykių sistema būdinga ir įvairiems kitiems dialo- 
gams kultūroje, pavyzdžiui, centro ir periferijos, viršaus ir apačios. 

Tai, kad aktyvumo pulsavimas aukštesniame struktūriniame 
lygmenyje yra diskretus, nestebins mūsų, jei prisiminsime, kad 
ribos tarp fonemų egzistuoja tik fonologiniame, bet anaiptol ne fo- 
netiniame lygmenyje ir jų nėra garsinėje kalbos oscilogramoje. Tą 
patį galima pasakyti ir apie kitas struktūrines ribas, pavyzdžiui, 
tarp žodžių. 

Galiausiai dialogui turi būti būdinga dar viena savybė: kadan- 
gi perduodamas tekstas ir gautas atsakymas į jį tam tikru trečio- 
sios šalies požiūriu turi sudaryti vientisą tekstą, o kartu kiekvienas 
iš jų savo požiūriu linkęs būti ne tik atskiras tekstas, bet ir tekstas 
kita kalba, perduodamas tekstas, aplenkdamas atsakymą, turi tu- 
rėti perėjimo į svetimą kalbą elementų. Kitaip dialogas neįmano- 
mas. Johnas Newsonas cituotame straipsnyje parodė, kaip mezgan- 
tis dialogui tarp maitinančios motinos ir kūdikio vyksta abipusis 
perėjimas į svetimos mimikos ir šnekos signalų kalbą. Beje, čia sly- 
pi dialogo ir vienpusės dresūros skirtumas. 

Su tuo susiję, pavyzdžiui, tai, kad XIX amžiaus literatūra, idant 
padarytų didžiulį poveikį tapybai, į savo kalbą turėjo įtraukti ta- 
pybiškumo elementų. Analogiški reiškiniai vyksta ir arealiniuose 
kultūrų kontaktuose. 

Dialogiškas (plačiąja prasme) pasikeitimas tekstais nėra fakul- 
tatyvus semiotinio proceso reiškinys. Izoliuoto Robinzono utopi- 
ja, sukurta XVIII amžiaus mąstymo, yra priešinga šiuolaikiniam 
įsivaizdavimui, kad sąmonė - tai pasikeitimas pranešimais, pra- 

dedant pasikeitimu pranešimais tarp didžiųjų žmogaus smegenų 
pusrutulių, baigiant pasikeitimu pranešimais tarp kultūrų. Sąmonė 
be komunikacijos neįmanoma. Taigi galima sakyti, kad dialogas 
atsiranda anksčiau nei kalba ir ją sukuria. 

Būtent šitai ir yra semiosferos sąvokos pagrindas: semiotinių 
darinių ansamblis atsiranda anksčiau (ne euristiškai, bet funkciš- 
kai) nei atskira kalba ir yra jos egzistavimo sąlyga. Be semiosferos 
kalba ne tik nefunkcionuoja, bet ir neegzistuoja. Įvairios semiosfe- 
ros substruktūros sąveikauja ir negali funkcionuoti nesiremdamos 
viena kita. 

Šiuolaikinio pasaulio semiosfera, amžiams bėgant nuolat 
plėsdamasi erdvėje, pasidarė globali, apimanti ir kosminių paly- 
dovų šaukinius, ir poetų eiles, ir gyvūnų riksmus. Šių semiotinės 
erdvės elementų tarpusavio ryšys - ne metafora, bet realybė. 

Semiosfera diachroniškai gili, nes jai būdinga sudėtinga atmin- 
ties sistema, be kurios ji funkcionuoti negali. Atminties mechaniz- 
mus turi ne tik atskiros semiotinės subkultūros, bet ir semiosfera 
kaip visuma. Nors mums, panirusiems į semiosferą, ji gali pasiro- 
dyti besanti chaotiškas nereguliuojamas objektas, autonomiškų ele- 
mentų rinkinys, reikia daryti prielaidą, kad ji iš vidaus suregu- 
liuota, kad jos dalys, kurių dinaminiai ryšiai formuoja semiosferos 
elgesį, funkciškai susijusios. Ši prielaida atitinka ekonomijos prin- 
cipą, nes be jo akivaizdus atskirų komunikacijų faktas darosi sun- 
kiai paaiškinamas. 

Dinamiška semiosferos elementų (substruktūrų) raida juos spe- 
cifikuoja ir, vadinasi, didina jų vidinę įvairovę. Tačiau tai negriau- 
na jos vientisumo, nes visų šių komunikacinių procesų pagrindas - 
invariantinis principas, kuris juos daro panašius tarpusavyje. Šis 
principas grindžiamas simetrijos ir asimetrijos deriniu (kalbos lyg- 
menyje šį struktūros bruožą Saussure'as apibūdino kaip „pana- 
šumų ir skirtumų mechanizmą“), visuose gyvenimo procesuose ir 
bet kokiose jų formose periodiškai keičiasi apogėjai ir užgesimai. 
Iš esmės ir šiuos du principus galima apibendrinti vienu: simetriją 
ir asimetriją galima vertinti kaip tam tikros vienovės padalijimą 
simetrijos plokštuma, dėl to atsiranda veidrodinis struktūros at- 
spindys - tolimesnio įvairovės didėjimo ir funkcinės specifikacijos 

pagrindas. O cikliškumo pagrindas - judėjimas ratu apie simetri- 
jos ašį. 

Šių dviejų principų derinys egzistuoja pačiuose įvairiausiuose 
lygmenyse, pradedant cikliškumo (ašinės simetrijos) kosmoso pa- 
saulyje ir atomo branduolyje priešprieša vienkrypčiam judėjimui, 
kuris vyrauja gyvūnų pasaulyje ir yra plokštuminės simetrijos re- 
zultatas, baigiant mitologinio (ciklinio) ir istorinio (kryptingo) lai- 
ko antiteze. 

Kadangi šių dviejų principų derinys yra struktūrinio pobūdžio, 
peržengiančio ne tik žmonių visuomenės, bet ir gyvojo pasaulio 
ribas, ir leidžia pamatyti pačių bendriausių struktūrų ir, pavyz- 
džiui, poezijos kūrinio panašumus, tai, aišku, kyla klausimas: ar 
visas universumas nėra pranešimas, įeinantis į dar bendresnę se- 
miosferą? Ar negalima perskaityti visatos? Vargu ar kada nors su- 
gebėsime atsakyti į šį klausimą. Dialogo galimumas suponuoja 
vienu metu ir elementų įvairumą, ir jų vienodumą. Semiotinis ne- 
vienalytiškumas suponuoja struktūrinį įvairumą. Šiuo požiūriu se- 
miosferos struktūrinis įvairumas yra jos mechanizmo pagrindas. 
Tikriausiai taip, taikant mums rūpimai problematikai, dera išaiš- 
kinti principą, kurį V. Vernadskis pavadino „P. Curie-Pasteuro 
principu“ ir laikė vienu „iš pagrindinių mokslo logikos - gamtos 
supratimo principų“: „Disimetriją gali sukelti tik priežastis, kuri 
jau pati yra disimetriška.'* 

Pats paprasčiausias paplitęs struktūrinio tapatumo ir skirtumo 
susijungimo atvejis - enantiomorfizmas, veidrodinė simetrija, kai 
abi dalys veidrodiškai vienodos, bet nevienodai išsidėsčiusios, 
t. y. viena kitai jos yra dešinioji ir kairioji. Toks santykis kuria tą 
koreliacinį skirtumą, kuris skiriasi ir nuo tapatumo, paverčiančio 
dialogą beprasmišku, ir nuo nekoreliacinio skirtumo, darančio jį 
neįmanomą. Dialoginė komunikacija - prasmės atsiradimo pagrin- 
das, o enantiomorfiniai padalijimai to, kas vientisa, ir suartinimai 
to, kas skirtinga, - struktūrinio dalių santykio prasmę kuriančia- 
me įrenginyje pagrindas. 

Veidrodinė simetrija sukuria būtinus struktūrinio įvairumo ir 
struktūrinio panašumo santykius, kurie leidžia suformuoti dialo- 
ginius santykius. Viena vertus, sistemos netapačios ir pateikia skir- 

tingus tekstus, kita vertus, jos lengvai persitvarko viena į kitą, dėl 
to darosi įmanomas abipusis tekstų vertimas. Jeigu galima teigti, 
jog tam, kad dialogas būtų įmanomas, jo dalyviai turi būti skirtin- 
gi ir turėti savo struktūroje semiotinį kontrahento atvaizdą", tai 
enantiomorfizmas yra elementari dialogo „mašina“. 

Palindromas įrodo, kad paprasta veidrodinė simetrija iš esmės 
keičia semiotinio mechanizmo funkcionavimą. Šis reiškinys mažai 
tyrinėtas, nes buvo vertinamas kaip poetinė pramoga - „žaidybinio 
žodžio meno“!! vaisius, kartais tiesiog pejoratyviškai kaip „žon- 
kinį ryškėja labai rimtos problemos. Šiuo atveju mus domina ne 
palindromo savybė išlaikyti žodžio arba žodžių grupės prasmę, 
skaitant iš vienos ir iš kitos pusės, bet tai, kaip keičiasi teksto for- 
mavimo, taigi ir sąmonės, mechanizmas. 

Priminsime akademiko V. Aleksejevo atliktą kinų palindromo 
analizę. Nurodęs, kad atskiras kinų hieroglifas supažindina tik su 
prasminiu lizdu, o konkrečias semantines ir gramatines jo charakte- 
ristikas galima atskleisti tik atsižvelgus į teksto grandinėlę ir kad 
nežinant žodžių-ženklų išsidėstymo tvarkos negalima nustatyti nei 
jų gramatinių kategorijų, nei realiosios prasmės, kuri konkretizuoja 
labai bendrą, abstrakčią atskiro hieroglifo semantiką, V. Alekseje- 
vas atskleidė stulbinamus gramatinius ir prasminius poslinkius, ku- 
rie atsiranda kinų palindrome priklausomai nuo skaitymo krypties. 
Kinų „palindrome (t. y. atvirkščioje eilėraščio žodžių tvarkoje) visi 
kinų skiemenys-žodžiai, pasilikdami tiksliai savo vietose, turi atlik- 
tijau kitus vaidmenis, ir sintaksinius, ir semantinius“." Iš to V. Alek- 
sejevas darė įdomią metodinio pobūdžio išvadą: būtent palindromas 
duoda neįkainojamos medžiagos mokantis kinų kalbos gramatikos. 
„Išvados aiškios: 1) Palindromas yra geriausias būdas besimokan- 
tiems kinų kalbos sintaksės parodyti kinų skiemenų-žodžių tarpu- 
savio ryšį, nesigriebiant dirbtinės, bet nemeistriškos, menkavertės, 
grubiai mokyklinės perkėlimų ir derinimų praktikos. 2) Palindro- 
mas yra [...] geriausia kiniška medžiaga, kuriant kinų (o galbūt ir ne 
vien kinų) kalbos žodžio ir paprastojo sakinio teoriją." 

Rusiškojo palindromo tyrinėjimai skatina daryti kitokias išva- 
das. S. Kirsanovas nedideliame straipsnelyje apie rusų palindromo 

autorių psichologijos problemą pateikia ypač įdomius savistabos 
rezultatus. Jis pasakoja, kad kai „dar būdamas gimnazistas [...] 
netyčia pasakiau pats sau „Tionen ne Ax0m' (ruonis nepiktas) - stai- 
ga pamačiau, kad šią frazę galima skaityti ir iš kito galo. Nuo to 
laiko aš dažnai sugaudavau save skaitantį žodžius iš kito galo.“ 
„Ilgainiui aš ėmiau matyti žodžius „ištisai“ ir tokie patys su savi- 
mi besirimuojantys žodžiai bei jų deriniai atsirasdavo nesąmo- 
ningai.“" 

Taigi rusiškojo palindromo mechanizmo pagrindas - matyti žo- 
dį. Tai leidžia vėliau jį skaityti iš kito galo. Atsitinka labai įdomus 
dalykas: kinų kalboje, kur žodis-hieroglifas tarsi slepia savo mor- 
fologinę struktūrą, skaitymas atvirkščia tvarka padeda išryškinti 
šią paslėptą konstrukciją, parodydamas tai, kas vientisa ir akivaiz- 
du, kaip paslėptą nuoseklų struktūrinių elementų rinkinį. O rusų kal- 
boje jis reikalauja sugebėjimo „matyti ištisus žodžius“, t. y. suvokti 
juos kaip vientisą piešinį, savotišką hieroglifą. Kiniškas palindro- 
mas tai, kas aišku ir vientisa, paverčia diskrečiu ir analitiškai dife- 
rencijuotu, o rusiškasis aktyvizuoja priešingą dalyką: akivaizdumą 
ir vientisumą. Kitaip sakant, skaitymas priešinga kryptimi aktyvizuoja 
kito pusrutulio suvokimo mechanizmą. Elementarus enantiomorfinis 
teksto pertvarkymas lemia kitokį jo suvokimo tipą. 

Taigi palindromo kaip nevaisingo „žongliravimo“, beprasmiško 
pokštavimo suvokimas primena Krylovo pasakėčios gaidžio nuo- 
monę apie perlus. Dera prisiminti ir šios pasakėčios moralą: 


HeBexKH cCynaT TOUHO Tak: 
B ueM TOAKY He NoKūMYT, TO BCe y HHX NycTAK.!** 


Palindromas aktyvizuoja paslėptus kalbinės sąmonės klodus ir 
yra itin vertinga medžiaga darant eksperimentus, susijusius su 
funkcinės smegenų asimetrijos problemomis. Palindromas ne be- 
prasmis'', o daugiaprasmis. Aukštesniuose lygmenyse skaitymui 
iš kito galo suteikiama maginė, sakralinė, slapta reikšmė. Norma- 
liai skaitant tekstą, jis tapatinamas su „atvirąja“, o atvirkščiai - su 
ezoterine kultūros sfera. Būdinga, kad palindromas vartojamas 


* „Nemokšos sprendžia lygiai taip pat: / Ko jie nesupranta, tas jiems niekai.“ 

užkeikimuose, maginėse formulėse, užrašuose ant vartų ir kapų, 
t. y. ribinėse ir magiškai aktyviose kultūrinės erdvės vietose - že- 
miškų (normalių) ir infernalinių (atvirkštinių) jėgų susidūrimo ra- 
jonuose. O vyskupas ir poetas Sidonijus Apolinarijus žinomo loty- 
niško palindromo autoriumi laikė patį velnią: 


Signa te signa, temere me tangis et angis. 
Roma tibi subito motibus ibit amor.* 


Veidrodinis mechanizmas, sudarantis simetriškas-asimetriškas 
poras, taip plačiai paplitęs visuose prasmę kuriančiuose mechaniz- 
muose, kad jį galima pavadinti universaliu, apimančiu ir moleku- 
lių lygmenį bei bendras visatos struktūras, ir globalinius žmogaus 
dvasios kūrinius. Sąvoka „tekstas“ apibūdinamiems reiškiniams 
jis, be abejo, universalus. Sakralios (tiesioginės) ir infernalinės (at- 
virkščios) sandaros antitezės paralelei būdingas erdvinis išgaub- 
tos Skaistyklos ir įgaubto Pragaro, kurie Dantės kūrinyje kartoja 
vienas kito konfigūraciją kaip forma ir jos užpildymas, atspindys. 
Eugenijaus Onegino kompoziciją galima laikyti palindrominiu siu- 
žeto kūrimo būdu, nes skaitant viena kryptimi „ji“ myli „jį“, išsa- 
ko savo meilę laiške, bet jos meilė šaltai atmetama. Priešingame 
atspindyje „jis“ myli „ją“, išsako savo meilę laiške ir jo meilės irgi 
atsisakoma. Toks siužeto pasikartojimas būdingas Puškinui.!'* Pa- 
vyzdžiui, Kapitono dukters siužetas sudarytas iš dviejų kelionių: Gri- 
niovo pas mužikų carą, siekiant išgelbėti pakliuvusią į bėdą Mašą, 
o paskui Mašos - pas bajorų carienę gelbėti Griniovo." Personažų 
lygmenyje analogiškai veikia XIX amžiaus romantinę ir poroman- 
tinę literatūrą užplūdę antrininkai, kurie dažnai tiesiogiai susiję 
su veidrodžio ir atspindžio tema. 

Aišku, visos šios simetrijos ir asimetrijos — tai tik prasmės kūri- 
mo mechanizmai; jos, kaip ir bilaterali žmogaus smegenų asimet- 
rija, charakterizuoja mąstymo mechanizmą, bet nenulemia jo turi- 
nio. Jos nulemia semiotinę situaciją, o ne konkretaus pranešimo 
turinį. 


* „Žegnokis, žegnokis, to nežinodamas, tu tuo mane užkliudai ir slegi. / Roma, 
šiais ženklais-gestais tu netikėtai pasikvieti meilę.“ 

Pateiksime dar vieną pavyzdį to, kaip veidrodinė simetrija kei- 
čia teksto pobūdį. N. Tarabukinas atskleidė tapybos kompozicijos 
dėsnį, pagal kurį įstrižainės, nukreiptos iš dešiniojo žemutinio į 
kairįjį aukštutinį kampą, ašis kuria pasyvumo efektą, o priešinga — 
iš kairiojo žemutinio į dešinįjį aukštutinį - aktyvumo ir įtampos. 
„Analizuojamu požiūriu įdomus plačiai žinomas Gericault pa- 
veikslas „Medūzos plaustas“. Jo kompozicijos pagrindas - dvi atsi- 
kartojančios įstrižainės - pasyvi ir aktyvi. Vėjo stumiamo plausto 
judėjimo linija nužymėta iš dešinės į kairę, į gilumą. Ji įkūnija sti- 
chiškas gamtos jėgas, laivui sudužus nešančias saujelę bejėgių žmo- 
nių. Priešinga aktyviąja linija dailininkas išdėstė keletą Žmonių, 
kurie iš paskutiniųjų stengiasi išsikapstyti iš tragiškos padėties, 
figūrų. Jie nenutraukė kovos. Aukštai virš galvų iškėlę vieną žmo- 
gų jie verčia jį mojuoti skepetaite, kad atkreiptų į save toli hori- 
zonte plaukiančio laivo dėmesį.“? Iš to, kas pasakyta, išplaukia 
eksperimentais patvirtintas faktas: tas pats paveikslas, spausdinant 
graviūrą perorientuotas į veidrodinę simetriją, keičia emocinį ir 
prasminį akcentą priešingu. 

Pastebėtų reiškinių priežastis ta, kad atspindimų objektų vidaus 
struktūroje yra simetrijos ir asimetrijos plotmės. Vykstant enan- 
tiomorfiniam pasikeitimui, simetrijos plotmės neutralizuojamos ir 
niekaip nepasireiškia, o asimetrijos - tampa struktūriniu požymiu. 
Todėl veidrodinis-simetrinis poriškumas yra elementarus dialogi- 
nio santykio struktūros pagrindas. 

Veidrodinės simetrijos dėsnis — vienas pagrindinių prasmės 
kūrimo mechanizmo vidinės organizacijos struktūrinių principų. 
Siužeto lygmenyje jam priklauso tokie reiškiniai kaip „aukštojo“ 
ir komiškojo personažų paralelizmas, antrininkų atsiradimas, ly- 
giagretūs siužeto vingiai ir kiti gerai ištirti vidinių teksto struktūrų 
susidvejinimo reiškiniai. Su tuo susijusi ir magiška veidrodžio 
funkcija bei veidrodiškumo motyvo vaidmuo literatūroje ir tapy- 
boje. Tokios pat kilmės ir „teksto tekste“ reiškinys.2!Su tuo galima 
gretinti mūsų jau tyrinėtą reiškinį, pastebimą ištisų nacionalinių 
kultūrų lygmenyje: savitarpio susipažinimo ir įsitraukimo į tam 
tikrą bendrą kultūrinį pasaulį procesas ne tik suartina atskiras 
kultūras, bet ir jas specializuoja - įsiliedama į tam tikrą kultūrinę 

bendrystę, kultūra greičiau ugdo savo savitumą. Savo ruožtu ir 
kitos kultūros ją koduoja kaip „ypatingą“, „neįprastą“. Izoliuota 
kultūra „sau“ visada „natūrali“ ir „įprasta“. Tik tapusi platesnio 
vieneto dalimi ji ima suvokti save kaip specifišką. Be to, tokios 
kultūrinės bendrystės kaip „Vakarai“ ir „Rytai“ klostosi į enantio- 
morfines poras su „veikiančia“ funkcine asimetrija. 

Kadangi visi semiosferos lygmenys - pradedant Žmogaus as- 
menybe arba atskiru tekstu, baigiant globaliais semiotiniais viene- 
tais — yra tarsi sudėtos viena į kitą semiosferos, kiekviena iš jų tuo 
pačiu metu yra ir dialogo dalyvis (semiosferos dalis), ir dialogo 
erdvė (semiosferos visuma), kiekvienoje pasireiškia dešinumo ar 
kairumo savybė ir žemesniame lygmenyje kiekviena įsitraukia į 
dešiniąsias ar kairiąsias struktūras. 

Anksčiau mes apibrėžėme semiosferos struktūros pagrindą kaip 
erdvinės simetrijos ir asimetrijos susikirtimą su sinusoidiška laiki- 
nių intensyvumo ir gesimo procesų kaita, o tai ir yra diskretumo 
priežastis. Po viso to, kas pasakyta, šias dvi ašis galima suvesti į 
vieną, kuri yra visų prasmės kūrimo procesų pagrindas: tai dešinu- 
mo ir kairumo pasireiškimas, visur, pradedant genetiniu ir mole- 
kuliniu lygmeniu, baigiant pačiais sudėtingiausiais informaciniais 
procesais, sudarantis dialogo esmę. 

1984 


' „Mokslinės minties, mokslinio pažinimo istorija [...| tuo pačiu metu yra naujos 
geologinės jėgos - mokslinės minties, kurios anksčiau biosferoje nebuvo — 
sukūrimo istorija“ (B. Bepnancknū, Paambiunenua namypaaucma: Hayvunan MbicAb 
Kak nAaheMmapnoe aeneHue, MockBa, 1977, kn. 2, p. 22). 

* B. Bepnanckuū, Buocbepa: H36paunbie mpydb1: no Guozeoxumuų, MockBa, 1967, p. 350. 

? B. BepHanckuū, H36pannbie couunenua: B 6 momax, MocksBa, 1960, t. 5, p. 101. 

* B. Bepnanckuū. Paambiusienua namypanucma..., kn. 2, p. 32. 

? Nucbma nedu Pondo, XeHb! ahzAUUCKO2O pe3UDdeKHMa npu DYCCKOM 080pe 6 
4apCM60804HUP UMNePAMPUUbI AHnbi Hoanosnoi, CankT-MeTep6ypr, 1874, p. 46. 

* C. ConoBbeB, Hcmopua Poccuu c Opeeneūusux 8peMen, CankT-IleTep6ypr. metai 
nenurodyti, kn. 3, st. 679. 

" Zr. J. Newson, „Dialogue and Development“, in Action, Gesture and Symbol: 

The Emergence of Language, London, New York, San Francisco, 1978, p. 33. 

* B. BepHanckuū. „IMpasu3Ha H neBu3Ha“, in B. Bepnanckuū, Paambimienua 
Kamypanucma..., kn. 2, p. 149.1 

* Žr. B. HBanos, Yem u neuen: AcuMmMempua M032a U 3KAKOGbLX Cucmem, MockBa, 1978. 

“ Apie tai žr. E. Ianyuesa, „Tema a351k0B04 KOMMYHHKAIMM B CKa3Kax Jlbiouca Kapponna“, 
in Cemuomuka u ungcbopmamuka, MocksBa, 1982, kn. 18. 

" A. KaaTkoscxkuū, /Ioamuueckuū cao6apb, MocxsBa, 1966, p. 190. 

"* Ca06apb Aumepamypo6eduecKux mepmunos, Mockaa, 1974, p. 257 (sudarė ir redagavo 
L. Timofejevas ir S. Turajevas). 

L B. AnekceeB. „KuTaūcknū nanuHjpoM B €rO HayyHO-MejjarorMyecKOM KCNONb30BAHHH““, in 
IHamamu akadenuka JIbea Bnadumuposusa IlĮep6ci, Ilennurpan. 1951, p. 95. 

“ Op. cit., p. 102. 

"5 C. Kupcanos. „IMo33u4 1 nainuapomoH“, Hayka u xu3Hb. 1966, nr. 7, p. 76. 

'e H. Kppunos. /Ioanoe c06panue couunenuū: B 3 momax, Mocxksa, 1946, t. 3, p. 51. 

"" S. Kalačiova pastaboje, parašytoje Krylovo personažo požiūriu, taip komentuoja 
Chlebnikovo poemą Razinas: „Žodžių ir žodžių junginių reikšmė ir prasmė 
autoriaus nebedomina [...]. Šių eilučių rinkinys motyvuotas tik tuo, kad jį taip pat 
sėkmingai galima skaityti iš dešinės į kairę ir iš kairės į dešinę“ (Cn06apb 
Aumepamypo6edueckux mepmunos, MocksBa, 1974, p. 441). 

Iš Zr. Il. Bnaroši, Macmepcmeo Ilyukuna, Mockaa, 1955, p. 101 ir tolesni. 

9 Zr. IO. JlorMau, „Hneinas crpykTypa Kanumanckoū OouKu“, in Ilyukunckuū C60pHuK, 
Ickos, 1962. 

20 H. TapaGykuH, „CMBICJ1OBO€ 3HaueHKHe JĮMAToHa/TbHbIX KOMNO3KHUHA B XXMBOnNHCH“, in TpvObi 
NO 3KAKOBbIM CuCmemaM, Tapry, 1973, t. 6, p. 479. 

2 Žr. V. Ivanovo, P. Toropo, J. Levino, R. Timenčiko ir šių eilučių autoriaus straips- 
nius rinkinyje Texcm 6 mekcme. Tpydb1: no 3naK08b1M Cucmemam, TapTy. 1981, t. 14. 

Visuotinai pripažinto patenkinamo sąvokų „intelektas“ ir „inte- 
lektualus elgesys“ apibrėžimo nėra. Negalima sutikti ir su sąvokų, 
viena vertus, „intelektualus“ (protingas) ir „žmogiškas“, kita ver- 
tus, „intelektualus“ ir „logiškas“ sutapatinimu. Pirmojo sutapati- 
nimo pavyzdžiu galima būtų laikyti apibrėžimą, kurį pateikė Tu- 
ringas, linkęs priskirti intelektinėms reakcijoms tokias, kurių, ilgai 
bendraudami, negalime atskirti nuo žmogiškųjų. Antrojo pavyz- 
dys gali būti daugybė bandymų konstruoti dirbtinio intelekto mo- 
delius, darant sudėtingesnius kai kuriuos iš pradžių paprastus 
loginius aktus (pavyzdžiui, uždavinių sprendimą ar teoremų įro- 
dinėjimą). 

Nekeliant sau uždavinio pateikti išsamų arba tikslų apibrėžimą 
ir apsiribojant siekiu sukurti praktiškai patogią formulę, galima 
būtų apibrėžti mąstantį objektą kaip tokį, kuris gali: 

1) saugoti ir perduoti informaciją (turi komunikacijos ir atmin- 
ties mechanizmus), vartoti kalbą ir formuoti teisingus pranešimus; 

2) atlikti algoritmizuotas teisingas šių pranešimų transformaci- 
jos operacijas; 

3) formuoti naujus pranešimus. 

Pranešimai, gauti atliekant operacijas, numatytas antrame 
punkte, nėra nauji, tai tik dėsningos pradinių tekstų transformaci- 
jos, besiremiančios kai kuriomis taisyklėmis. Tam tikra prasme vi- 
si pranešimai, gauti kaip dėsningų kokio nors pradinio teksto trans- 
formacijų rezultatas, gali būti laikomi vienu tekstu. 

Taigi nauji tekstai — tai „nedėsningi“ ir jau egzistuojančių tai- 
syklių atžvilgiu „netaisyklingi“ tekstai. Tačiau bendroje kultūros 
perspektyvoje jie pasirodo besą naudingi ir būtini. Jų pagrindu 
vėliau gali būti suformuluotos būsimos pasakymų sudarymo tai- 
syklės. Galima daryti prielaidą, kad greta tekstų sudarymo pagal 
tam tikras nustatytas taisykles esama ir kai kurių universalių tekstų 
(atsitiktinai sudarytų arba patekusių iš kitų kultūrų, taip pat po- 
etinių tekstų) pagrindu formuluojamų taisyklių. Šiuo atveju susi- 
duriame su „netaisyklingais“ arba nesuprantamais tekstais, ku- 
riems taikoma prasmingumo prezumpcija. 

Tarp mąstymo operacijų, charakterizuotų pirmuose dviejuose 
punktuose, ir tų, apie kurias kalbama trečiajame, esama prieštara- 
vimo. Komunikaciniai ryšiai realizuojasi tam tikro pranešimo kon- 
krečioje sistemoje forma. Tokio perdavimo tikslas yra pranešimo 
poslinkis nuo adresanto iki adresato. Optimalia laikoma tokia si- 
tuacija, kai perduodant prasmė neprarandama ir nepakinta, o iš- 
siųstas tekstas yra visiškai identiškas gautajam. Visi pasikeitimai, 
atsiradę tekste jį perduodant, traktuojami kaip iškraipymai - tech- 
ninio netobulumo trukdžių ryšių kanale rezultatas. Užkodavimo 
ir atkodavimo operacijos simetriškos, o visi pasikeitimai susiję tik 
su išraiškos sfera. 

Pranešimo transformacijos operacijos, numatytos antrame 
punkte, vyksta pagal tam tikras algoritmines taisykles. Todėl, jei- 
gu pakeistume operacijos kryptį, gautume pradinį tekstą. Teksto 
transformacijos yra grįžtamosios. 

Norint gauti naują pranešimą, reikalingas iš principo kitokio 
tipo įrenginys. Naujais pranešimais vadinsime tokius, kurie neat- 
siranda dėl vienaprasmių pakeitimų, taigi negali būti automatiškai 
išvesti iš kokio nors pradinio teksto, taikant jam iš anksto nustaty- 
tas transformacijos taisykles. Tokio tipo 


išorinis objektas — automatiškai —> tekstas 
(tikrovės tekstas) fotografuojantis (fotografija) 
įrenginys 


sistema naujo pranešimo mūsų turima galvoje prasme nekuria. Ji 
pati, kad ir kiek ją kiekybiškai darytum sudėtingesnę, minties ak- 

to nepajėgia modeliuoti, net jei prie jos prijungtume sistemą „im- 
pulsas - veiksmas“. 

Tik kūrybiška sąmonė pajėgia formuluoti naujas mintis. O no- 
rint rekonstruoti kūrybišką sąmonę, būtinas iš principo kitokio ti- 
po modelis. 

Įsivaizduokime dvi kalbas - L, ir L,, kurių sandara tokia iš prin- 
cipo skirtinga, kad tikslus vertimas iš vienos į kitą apskritai atrodo 
neįmanomas. Tarkim, kad vienai kalbai būdingi diskretūs kalbos 
vienetai, turintys pastovias reikšmes, kad teksto sintagminė orga- 
nizacija joje linijiškai nuosekli. O kitai kalbai būdingas nediskretu- 
mas ir erdvinė (tolydinė) elementų organizacija. Atitinkamai ir šių 
dviejų kalbų turinio planai būtų visai kitaip organizuoti. Tuo at- 
veju, jei prireiktų L, kalba perteiktą tekstą perduoti L, kalbos prie- 
monėmis, apie jokį tikslų vertimą negalima būtų svajoti. Geriau- 
siu atveju atsiras tekstas, kuris tam tikrame kultūriniame kontekste 
galės būti vertinamas kaip adekvatus pirmajam. 


L 


| 


'Ž 


2 


pradinis tekstas 


I 
L vertimas TTT 


sąlygiškai adekvatus 
tekstas 


vertimas | 
| 


| 


naujas tekstas 


m—— — PT 


Tarkime, kad kalbame apie vertimą iš natūraliosios žodinės kal- 
bos į ikoninę XIX amžiaus tapybos kalbą. Jeigu vėliau atliksime 
vertimą atgal į L,, tai, aišku, negausime pradinio teksto. Gautas 
tekstas pradinio teksto atžvilgiu bus naujas pranešimas. 

Sąlygiškai adekvačių vertimų struktūra gali būti vienas iš su- 
paprastintų kūrybiško intelektinio proceso modelių. 

Iš to, kas pasakyta, išplaukia, kad joks mąstantis įrenginys ne- 
gali būti vienastruktūris ir vienakalbis: į jį būtinai turi įeiti įvairia- 
kalbiai ir vienas į kito kalbą neišverčiami semiotiniai dariniai. 
Būtina bet kokios intelektinės struktūros sąlyga yra jos vidinis se- 
miotinis nevienalytiškumas. 

Vienakalbė struktūra gali paaiškinti komunikacinių ryšių sis- 
temą, kai kurių jau suformuluotų pranešimų cirkuliacijos procesą, 
bet anaiptol ne naujų sudarymą. Kad atsirastų tas dėsningas ir tiks- 
lingas netaisyklingumas, kuris ir yra naujo pranešimo arba naujo se- 
nojo pranešimo perskaitymo esmė (o tai duoda postūmį naujai 
kalbai atsirasti), reikalinga bent jau dvikalbė struktūra. Tai paaiški- 
na kitais atžvilgiais mįslingą Žmonių kultūros, taip pat bet kokio 
intelektinio įrenginio heterogeniškumą ir poliglotiškumą. Univer- 
saliausias žmonių kultūrų struktūrinio dualizmo bruožas - tai, kad 
jose sugyvena žodinės diskrečios kalbos ir ikoninės, kurių siste- 
moje įvairūs ženklai nesidėsto į grandinėles, o formuoja homeo- 
morfinius santykius, pasireiškia kaip vienas į kitą panašūs sim- 
boliai (plg. mitologinį žmogaus kūno, visuomeninės ir kosminės 
struktūros homeomorfizmą). Nors įvairiais Žmonijos istorijos tarps- 
niais viena ar kita iš šių universalių kalbos sistemų pretenduoja 
pasidaryti globalinė ir iš tikrųjų gali kurį laiką dominuoti!, dvi- 
polės kultūros organizacijos tai nesunaikina, ji tik įgauna sudė- 
tingesnes antrines formas. Be to, visų mąstančio mechanizmo 
lygmenų - pradedant Žmogaus smegenų, sudarytų iš dviejų pus- 
rutulių, struktūra, baigiant bet kuriuo kultūros organizacijos lyg- 
meniu - Minimali semiotinės organizacijos struktūra yra dvipolė. 

Pasiaiškinsime šitai, remdamiesi vienu pavyzdžiu. Mitologinei 
sąmonei būdinga uždaro, cikliško laiko samprata. Metų ciklas pa- 
našus į paros, Žmogaus gyvenimas - į augalų gyvenimą, viskas 
paklūsta gimimo — mirties - atgimimo dėsniui. Universali tokio 
pasaulio taisyklė: viskas panašu, pagrindinis organizuojantis struk- 
tūrinis santykis - homeomorfizmo santykis. Ruduo-vakaras-se- 
natvė; pastojimas-grūdo pasėjimas į žemę-bet koks įėjimas į tam- 
sią ir uždarą erdvę-numirėlio palaidojimas-valgymas. Taigi 

„Nhumirėlis-sėkla-grūdas“ (ženklas „=“ reiškia „panašu“), o mir- 
tis tokia pat būtina prisikėlimui, kaip sėja daigams; analogišku 
mąstymu galima paaiškinti įsivaizdavimą, kad kankinimas, kūno 
padalijimas į dalis ir jų išmėtymas po žemę —- arba suplėšymas ir 
suvalgymas - tai tas pat, kas sėja, todėl padeda prisikelti iš numi- 
rusiųjų ir atgimti. Šis įtaigus palyginimas, kuriuo remiasi minėtas 
sąmonės tipas, verčia įvairiausiuose realaus pasaulio reiškiniuose 
matyti vieno reiškinio ženklus, tos pačios klasės objektų įvairovėje 
įžvelgti Vieningą Objektą. Visa Žmogiškųjų kolizijų įvairovė sutel- 
pa į pagrindinės poros — Vyro ir Moters - istoriją. Moteris, būda- 
ma vienintelė, vieninteliam Vyrui yra ir Motina, ir Žmona. O Vy- 
ras cikliškai miršta apvaisinimo metu ir atgyja gimimo metu, pats 
sau tapdamas sūnumi. 

Reikia turėti galvoje, kad visi mums žinomi mitų tekstai pasie- 
kia mus jau transformuoti - kaip mitinės sąmonės vertimai į žodinę 
linijinę kalbą (gyvas mitas yra ikoniškai erdvinis ir ženkliškai rea- 
lizuojamas vaidinimais ir panchroniška būtimi piešinių, kuriems, 
kaip antai piešiniams urvuose ir ant uolų, nebūdingas iš anksto 
nulemtas tvarkos linijiškumas) ir į istorinės sąmonės linijiško lai- 
ko ašį. Iš čia kyla kartų ir etapų vaizdiniai, visi tie „iš pradžių“ ir 
„paskui“, kurie organizuoja žinomus mums užrašymus ir perpa- 
sakojimus, bet priklauso ne pačiam mitui, ojo vertimui į nemitolo- 
ginę kalbą. Tai, kas perpasakojant linijine kalba virsta nuoseklu- 
mu, mitologiniame pasaulyje yra būtis, išsidėsčiusi koncentriniais 
ratais, tarp kurių yra homeomortinis santykis. Tam neprieštarauja 
tai, kad personažas, vientisas viename rate, kitame rate gali išsis- 
kaidyti į antagonistiškus ir kovojančius personažus.* Tačiau jokio- 
je Žmonių visuomenės gyvenimo stadijoje mitologinis pasaulis ne- 
galėjo būti vienintelis žmonių sąmonės organizatorius (niekada 
žmonės negalėjo kalbėti tik eilėmis arba visiškai apie jas neišma- 
nyti). Ekscesų, atsitiktinių mito požiūriu atsitikimų, žmonių 
veiksmų, neturinčių paralelių su giluminiais cikliniais dėsniais, pa- 
saulis kaupėsi kaip žodiniai pasakojimai, tekstai, išlaikantys li- 
nijinį laiko nuoseklumą. Skirtingai nuo mito, pasakojančio apie 
tai, kas turi vykti, jis bylojo apie tai, kas iš tiesų įvyko, mito pan- 
chroniškumui jis priešpriešino realų praėjusį laiką. Mitas laikė 

neesmingais tuos realių įvykių bruožus, kurie neturėjo atitikmenų 
giluminiame cikliškame pasaulyje; kronikinis istorinis pasaulis at- 
mesdavo tuos giluminius dėsningumus, kurie neatitiko stebimų 
įvykių. Linijinio laiko ašimi rėmėsi kronika, buitinis pasakojimas, 
istorija. 

Nepaisant pastebimo priešiškumo ir nuolatinės šių dviejų mo- 
deliuojančių kalbų kovos, tikrasis žmogaus pasaulio struktūros 
išgyvenimas formuojasi kaip nuolatinė vidinių vertimų ir tekstų 
perkėlimų sistema struktūriniame įtampos tarp šių dviejų polių 
lauke. Vienais atvejais sutapatinami reiškiniai, kurie atrodo esan- 
tys skirtingi, atskleidžiamos analogijos, homeo- ir izomorfizmai, 
esmingi poetiniam, iš dalies ir matematiniam bei filosofiniam 
mąstymui, kitais - parodomi nuoseklumai, priežasties-padarinio, 
chronologiniai ir loginiai ryšiai, būdingi pasakojamiesiems teks- 
tams, loginio ir eksperimentinio pobūdžio mokslams. Pavyzdžiui, 
vaiko sąmonės pasaulis - iš esmės mitologinis - neišnyksta ir ne- 
turi išnykti mentalinėje suaugusio žmogaus struktūroje, bet toliau 
funkcionuoja kaip asociacijų generatorius ir vienas iš aktyvių mo- 
deliuojančių mechanizmų, kurį ignoruojant neįmanoma suprasti 
suaugusio Žmogaus elgesio. 

Stebint dvipolę pačių įvairiausių Žmogaus intelektinės veiklos 
lygmenų organizaciją, galima būtų išskirti opozicines poras, kurių 
viename poliuje dominuoja diskretus linijiškas, o kitame - homeo- 
morfinis tolydinis organizacijos pradas, ir atskleisti tam tikrą jų 
paralelę su individualaus Žmogaus mąstymo kairiojo ir dešiniojo 
pusrutulio principais. 


vaiko sąmonė +“ — Suaugusio Žmogaus sąmonė 
mitologinė sąmonė — istorinė sąmonė 

ikoninis mąstymas <—> žodinis mąstymas 
vaidinimas +“— pasakojimas 

eilėraščiai +“—> proza 


Tokių opozicijų sistema galėtų būti tęsiama. Svarbu pabrėžti, 
kad vos tik koks nors semiotinio pasaulio suvokimo lygmuo išsis- 
kiria, jame tuoj pat išryškėja opozicija, kurią galima būtų įtraukti į 
šią sistemą. Kitaip šis semiotinis mechanizmas netenka vidinės di- 
namikos ir geba tik perduoti, bet ne kurti informaciją. 

Tai, kad tekstų diskrečiomis kalbomis neįmanoma tiksliai iš- 
versti į nediskrečias tolydines ir atvirkščiai, yra nulemta jų iš prin- 
cipo skirtingos sandaros: diskrečiose kalbos sistemose tekstas žen- 
klo atžvilgiu yra antrinis, kitaip sakant, jis akivaizdžiai suyra į 
ženklus. Išskirti ženklą kaip tam tikrą pradinį elementarųjį vienetą 
labai lengva. Tolydinėse kalbose pirminis yra tekstas, jis nesuyra į 
ženklus, o pats yra ženklas arba izomorfiškas ženklui. Čia akty- 
vios ne ženklų jungimo taisyklės, bet ritmas ir simetrija (atitinka- 
mai aritmija ir asimetrija). Išskirtas tam tikras elementarusis vie- 
netas neišsiskaido į diferencinius požymius. Pavyzdžiui, jeigu mes 
turime atpažinti kokį nors nepažįstamą veidą (tarkime, identifi- 
kuoti dvi mums asmeniškai nepažįstamo Žmogaus fotografijas), 
žiūrėsime, ar tokie patys yra atskiri bruožai. Tačiau nediskretūs 
tekstai (pavyzdžiui, pažįstamas veidas) atpažįstami vientisai ir ne- 
diferencijuotai. Galima būtų nurodyti ir sapno įvaizdžių reikšmės 
atpažinimą, kai jokia transformacija nekliudo tikrai žinoti, kokią 
reikšmę turi vienas ar kitas reiškinys Plg. Puškino „Užkeikime“': 


HABHCb, B03/1H61eHHaA TEHb, 

Kak TB! 6b1J1a nepen pa3nyko0A, 
BnenHa, XJaj Ha, KaK 3HMHHH NeHb, 
HckaxxeHna nocnenHeū MyKOA. 
Ilpwyn, Kak AanibHaa 3B€e3/la. 

Kak nerkoA 3Byk HJIb JyHOBEHBĖ, 
Hnb Kak yXaCHO€ BHJEHP, 


Mue Bce paBHo: Cioja, choja!..* 


Be to, čia kalbama ne apie sąlygišką ženklą, kai „tolima 
žvaigždė“, „tylus garsas“, „dvelksmas“ arba „siaubingas regėji- 
mas“ yra posakiai, tik konvencionaliai susiję su „tu“ turiniu. Visi 
šie pavidalai iš esmės yra vaidmenys (unocmacu), kurių išorė tie- 
siogiai susijusi su turiniu. Tačiau panašiai, kaip topologijoje kubas 
yra rutulys, nors į jį ir nepanašus, čia visi šie pavidalai yra „tu“. 
Diskrečiose kalbose ženklas susijungia su ženklu, tolydinėse — 


* „Pasirodyk, mylimas šešėli, / Toks, koks tu buvai prieš išsiskiriant, / Išblyškęs, 
šaltas, kaip žiemos diena, / Iškreiptas paskutinės kančios. / Ateik, kaip tolima 
žvaigždė, / Kaip tylus garsas ar dvelksmas, / Ar kaip siaubingas regėjimas, / 
Man vis vien: šen, šen!“ 

transformuojasi į kitą savo apraišką arba supanašėja su atitinkama 
prasmine dėme kitame lygmenyje. 

Natūralu, kad kai taip labai skiriasi kalbų struktūra, vertimo 
tikslumą pakeičia prasminio ekvivalentiškumo problema. 

Tačiau tai, kad didėja kalbų specializacija ir darosi itin sunku 
jas išversti, yra tik vienas tų sudėtingų procesų, kurių visuma su- 
daro intelektinį visetą, aspektas. Mąstanti struktūra turi sudaryti 
asmenybę, t. y. integruoti priešingas semiotines struktūras į vien- 
tisą visumą, kuri anuliuoja priešingas tendencijas. Vientisumas 
būtinas, kad, nepaisant to, jog vertimas L, G L, atrodo neįma- 
nomas, jis nuolat vyktų ir jo rezultatai būtų teigiami. Tuo momen- 
tu, kai bendravimas tarp šių kalbų pasidaro iš tikrųjų nebeįmano- 
mas, šio lygmens kultūrinė asmenybė suyra ir semiotiškai (o kartais 
ir fiziškai) liaujasi egzistuoti. 

Integraciniai mechanizmai būna dviejų rūšių. 

Pirmiausia, tai metakalbos blokas. Metakalbiniai aprašymai yra 
būtinas „intelektinės visumos“ elementas. Viena vertus, jie, ap- 
rašydami dvi skirtingas kalbas kaip vieną, verčia subjektyviai su- 
vokti visą sistemą kaip tam tikrą vienovę. Sistema organizuojasi 
orientuodamasi į šį metaaprašymą, atmesdama tuos savo elemen- 
tus, kurių metaaprašymo požiūriu neturi būti, ir akcentuodama 
tai, kas tokiame aprašyme pabrėžiama. Metaaprašymo sukūrimo 
momentu jis paprastai egzistuoja kaip būsimas ir pageidautinas, 
bet vykstant tolesnei evoliucinei raidai virsta realybe ir tampa nor- 
ma šiam semiotiniam kompleksui. 

Tuo pačiu metu dėl autometaaprašymų šis kompleksas išoriškai 
suvokiamas kaip tam tikra vienovė, jam priskiriamas tam tikras 
elgesio vientisumas ir platesniame kultūriniame kontekste jis ver- 
tinamas kaip visuma. Tai savo ruožtu stimuliuoja šio komplekso 
savivokos ir elgsenos vienovę. 

Antra, galima toli siekianti šių kalbų kreolizacija. Vienos iš 
kalbų principai turi didelį poveikį kitai, nepaisant visiškai skirtin- 
gos gramatikų prigimties. Realiai gali funkcionuoti dviejų kalbų 
mišinys, tačiau paprastai kalbantis subjektas to nepastebi, nes jis 
pats suvokia savo kalbą per metaaprašymus, o šie dažniausiai for- 
muojasi kurios nors vienos sudedamosios kalbos pagrindu, igno- 

ruodami kitą (kitas). Pavyzdžiui, šiuolaikinė rusų kalba funkcio- 
nuoja kaip sakytinės ir rašytinės kalbų, kurios iš esmės yra skirtin- 
gos, mišinys, tačiau tai lieka nepastebėta, nes kalbinė metasąmonė 
rašytinę kalbos formą tapatina su kalba apskritai. 

Ypač įdomus pavyzdys yra kinematografas. Nuo pat pradžių 
jis — dvikalbis fenomenas (judanti fotografija + rašytinis žodinis 
tekstas = begarsis kinas; judanti fotografija + skambanti žodinė kal- 
ba = garsinis kinas; kaip fakultatyvus, nors ir plačiai paplitęs ele- 
mentas egzistuoja trečioji kalba - muzika). Tačiau suvokėjo są- 
monėje jis yra vienakalbis. Būdinga tai, kad nors kinematografas 
ir teatro dramaturgija tam tikru atžvilgiu yra vieno tipo, o būtent 
žodinio teksto ir teksto, išreikšto judesio, pozos ir veiksmo kalba, 
mišinys, teatrą žiūrovas suvokia daugiausia kaip žodžius, o kiną - 
kaip veiksmą par excellence. Pažymėtina, kad spektaklio „partitū- 
ra“ - pjesė - daugiausia fiksuoja žodžius, palikdama veiksmą ir 
judesius atlikėjo kompetencijai (t. y. žodinis tekstas invariantiškas, 
Ojudesio ir veiksmo - variacinis), o filmo „partitūra“ - scenarijus — 
pirmiausia fiksuoja poelgius, įvykius, judesius, t. y. aiškiai matomų 
vaizdų kalbą, dažniausiai palikdama žodžius „dialogo specialis- 
tams“, „teksto rašytojams“ arba apskritai leisdama šioje srityje dau- 
gybę režisieriaus savivalės variantų. Taigi ir teatro tyrinėtojų me- 
taaprašymai paprastai tiria žodžius, o kino —- matomus kalbos 
elementus. Teatras linksta į literatūrą kaip metakalbos pagrindą, 
kinas - į fotografiją. 

Tačiau šiuo atveju mus domina kas kita - toli siekiantis kino 
sudedamųjų kalbų kreolizacijos faktas. Begarsio montažinio kino 
periodu žodinės kalbos poveikis pasireiškė aiškia filmo medžia- 
gos segmentacija į „žodžius“ ir „frazes“, santykio tarp išraiškos ir 
turinio sąlygiškumo principo, būdingo žodžiams, perkėlimu į iko- 
ninių ženklų sferą. Taip gimė montažo poetika - futurizmo epo- 
chos žodinio meno principų perkėlimas į vaizdų sritį. Judančios 
fotografijos kalba, priėmusi struktūriškai svetimus jai žodinės po- 
ezijos kalbos elementus, tapo kino meno kalba. 

Garsinio kino periodu kino kalba energingai išsivadavo iš Žo- 
dinės kalbos principų. Tačiau tuo pačiu metu vyko ir platus judėji- 
mas priešinga kryptimi: techninės kino juostos sąlygos reikalavo 

trumpų tekstų, o poslinkis, įvykęs filmo estetikoje, mimiško judesio 
poetikos atsisakymas paskatino orientuotis ne į teatrinę ar rašytinę 
literatūrą, o į šnekamąją kalbą. Kino juostos prigimtis paveikė kino 
kalbos struktūrą, atrinkdama iš jos visumos tam tikrą klodą. Labiau- 
siai „kinematografiškas“ pasirodė besąs slengas, taip pat sutrum- 
pinta, elipsiška šnekamoji kalba. Įvestas į kino meną šis kalbos 
klodas pasidarė prestižiškesnis kultūroje apskritai, įgavo būtiną 
fiksuotumą, kultūroje ekvivalentišką raštijai. (Kinematografas šiuo 
požiūriu iš principo skiriasi nuo literatūros: bet koks literatūros kūri- 
nys vaizduoja šnekamąją kalbą, t. y. suteikia jai rašytinį, stilizuotą 
pavidalą, o kinematografas gali ją įtvirtinti ir reabilituoti „prigimti- 
niu“ pavidalu.) Tai turėjo rimtų padarinių net ir ne kine: imta sąmo- 
ningai orientuotis į „netaisyklingą kalbą“. Anksčiau „kalbėti kaip iš 
knygos“ arba „kaip teatre“ („kaip mene“) buvo menas kalbėti tai- 
syklingai, o dabar „kalbėti kaip kine“ („kaip mene“) daugeliu atve- 
jų pasidarė „kalbėti taip, kaip kalbama“ - pabrėžtinai nesklandžiai, 
netaisyklingai, su elipsėmis ir slengo elementais. Sąmoningas „ne- 
rašytinis“ šnekos pobūdis tapo „šiuolaikinio“ stiliaus dalimi. Saky- 
tinis kalbėjimas šiuo atveju orientuojasi į savo pabrėžtą specifiką 
kaip į idealią kultūrinę normą. Galima būtų pateikti ir kitų įvairiau- 
sių kalbinių interferencijų pavyzdžių, lemiančių tai, kad dauguma 
realiai funkcionuojančių kalbų (o ne jų modelių ir metaaprašymų) 
pasirodo besą kalbų mišiniai ir gali būti padalyti į du ar daugiau 
semiotinių komponentų (kalbų). 

Taigi kultūros gelmėse pastebimi du priešingos krypties pro- 
cesai. Dėl pradėjusio veikti dualumo mechanizmo kiekviena kultū- 
roje dalyvaujanti kalba nuolat skyla į dvi, dėl to bendras kultūros 
kalbų skaičius auga kaip lavina. Kiekviena iš tokiu būdu atsiran- 
dančių kalbų yra savarankiškas, imanentiškai uždaras vienetas. 
Tačiau tuo pačiu metu vyksta ir priešingos krypties procesas. Kalbų 
poros integruojasi į vientisus semiotinius darinius. Taigi funkcio- 
nuojanti kalba vienu metu yra ir savarankiška kalba, ir pokalbė, 
įsiliejanti į bendrą kultūros kontekstą kaip visuma ir visumos da- 
lis. Kaip aukštesnio lygio visumos dalis, kalba papildomai specifi- 
kuojasi dėl pradinės asimetrijos, kuri yra kultūros pagrindas. Pa- 
teiksime tokių opozicijų pavyzdį: 

meninė proza “— poezija 
nemeninė proza +“—> meninė proza 


Akivaizdu, kad pirmosios poros „meninė proza“ nėra tapati sau 
pačiai antrojoje poroje, nes pirmuoju atveju joje aktualizuojamas 
segmentiškumas, diskretumas, linijiškumas - tai, kas būdinga bet 
kokiai žodinei kalbai ir kas priešinasi poezijos tendencijai integ- 
ruoti tekstą. Antruoju atveju meninė proza, kaip ir poezija, reali- 
zuojasi kaip meninės kalbos dalis ir tik dėl to, kad skiriasi nuo ne- 
meninės prozos, kartu su ja gali integruotis į „prozinio kalbėjimo 
konkrečioje kalboje“ struktūrą. Tik tai, kas nevienoda, gali integ- 
ruotis. Semiotinės specifikacijos augimas, besireiškiantis kaip pa- 
stovi tendencija kultūros istorijoje, skatina atskirų kalbų integra- 
vimąsi į vieningą kultūrą. 

Jau esame sakę, kad kiekviena integruota semiotinė kalbų po- 
ra, galėdama įsitraukti į komunikaciją, saugoti informaciją ir - tai 
ypač svarbu - kurti naują, yra mąstantis įrenginys ir tam tikru 
požiūriu pasireiškia kaip „kultūrinė individualybė“ * Integruoda- 
mosi vis aukštesniu lygiu, šios „kultūrinės individualybės“ galų 
gale sudaro kultūros individualumą. 


+1131 


Kultūros prigimtis lieka neaiški, jei neatsižvelgiame į fizinį ir psi- 
chologinį atskirų žmonių skirtingumą. Daugybės teorijų, kurios 
vartoja sąvoką „Žmogus“ kaip savotišką abstraktų konceptualų vie- 
netą, išeities taškas yra įsivaizdavimas, kad ji yra invariantinis mo- 
delis, jungiantis visa, kas esminga, kuriant sociokultūrinius mo- 
delius. Paprastai nekreipiama dėmesio nei į konkrečių Žmonių 
skirtumus, nei į tų skirtumų pobūdį. Tam pagrindą duoda įsivaiz- 
davimas, kad skirtumai tarp žmonių priklauso variacinei, nesiste- 
minei ir pažintinio modelio požiūriu neesminei sferai. Pavyzdžiui, 
gvildenant elementarią komunikacijos schemą, atrodo visiškai 
natūralu daryti prielaidą, kad adresato ir adresanto prigimtis vi- 
siškai identiška. Manoma, kad tokia schema tiksliausiai modeliuoja 
realaus komunikacinio akto esmę. Aišku, kiekvienas kultūrologas 

žino, kad joks žmogus nėra kito žmogaus kopija, skiriasi jo fiziniai 
ir psichologiniai duomenys, individuali patirtis, išorė, charakteris 
ir t. t., ir pan. Tačiau manoma, kad šiuo atveju reikia kalbėti apie 
„technines paklaidas“ gamtos, kuri, turėdama ribotas „gamybos 
galimybes“, negali įvesti serijinės gamybos, kad visa, kas susiję su 
individualiais variantais, neturi nieko bendra su pačia Žmogaus 
kaip socialinio ir kultūrinio reiškinio esme. Šio požiūrio šaknys — 
antikoje, bet ypač aiškiai jį suformulavo XVIII amžiaus sociologai. 
Nuo to laiko jis buvo daug kartų kritikuotas, tačiau kaip tyli prie- 
laida laikosi iki pat šių laikų. 

Mūsų išeities taškas yra priešinga prielaida, būtent kad indivi- 
dualūs skirtumai (ir ant jų besisluoksniuojantys kultūrinio ir psi- 
chologinio pobūdžio grupiniai skirtumai) priskirtini pačiam Žmo- 
gaus kaip kultūrinio-semiotinio objekto būties pamatui. Būtent 
žmogaus asmenybės variantiškumas, kurį plėtoja ir stimuliuoja vi- 
sa kultūros istorija, yra daugybės žmogaus komunikacinių ir kultū- 
rinių veiksmų pagrindas. 

Įsivaizduokime tam tikrą organizmą (įrenginį), kuris į visus 
išorinius dirgiklius reaguoja tik dviem būdais. Tarkim, pavyzdžiui, 
kad pagal apšvietimo lygį jis sugebės fiksuoti, ar veiksmas vyksta 
dieną, ar naktį. Skirdamas dvi situacijas, mūsų įrenginys sugebės 
veikti dvejopai: atsiradus signalui „naktis“ įjungti lemputę, o sig- 
nalui „diena“ - ją išjungti. Sujunkime šį įrenginį su kitu tokiu pat 
taip, kad jis galėtų perduoti adresatui signalus „naktis“ ir „diena“, 
ir atsižvelgiant į signalą ten irgi užsidegs arba užges lemputė. 

Tokiam įrenginiui bus būdinga: 

1. Visažinystė. Žinios bus skurdžios ir neefektyvios, nes jos ne- 
galės atspindėti net sąlygiškai išsamių duomenų apie supančią ap- 
linką, bet nustatytos abėcėlės atžvilgiu jos bus absoliučios. Mūsų 
įrenginys visada sugebės atsakyti į tą vienintelį klausimą, kuris yra 
numatytas instrukcijoje. Atsakymas „nežinau“ jam neįmanomas. Bet 
kokioje situacijoje jis išskirs parametrą „šviesa «> šviesos nebuvi- 
mas“ ir, atmetęs visus kitus kaip neesmingus, sureaguos į jį. 

2. Abejonių ir svyravimų nebuvimas. Kadangi išorinės aplinkos 
būklės analizė ir reakcijos susijusios automatiškai, tai jokių svyra- 
vimų, pasirenkant elgesį, šiam įrenginiui negali kilti. Elgesys gali 

būti neefektyvus, nelaiduojantis šiam organizmui išgyvenimo, bet 
jis bus visiškai garantuotas. Vienareikšmio aplinkos būsenos nu- 
statymo rezultatas - vienareikšmis veiksmas. 

3. Visiškas signalo siuntėjo ir jo gavėjo savitarpio supratimas. Vie- 
noda kodavimo ir dekodavimo sistema, jungianti perduodantį ir 
priimantį įrenginį, užtikrina visišką perduoto ir priimto teksto 
identiškumą. Nesupratimas galimas tik kaip techninių nesklan- 
dumų ryšių kanale rezultatas. 

Tačiau įsivaizduokime, kad mūsų įrenginys turi evoliucionuo- 
ti taip, kad jo sugebėjimas išgyventi stiprėtų. Būtų natūralu, jei iš 
pradžių padidėtų išorinės aplinkos parametrų, į kuriuos jis pajėgia 
reaguoti, skaičius ir būtų stengiamasi pasiekti jų maksimumą. Ta- 
čiau akivaizdu, kad vis tiek kokybinis pokytis, paverčiantis rea- 
guojantį įrenginį sąmone, neįvyks. 

Sąmonės atsiradimas bus pastebimas tik tada, kai įrenginio išori- 
nio pasaulio atspindėjimo abėcėlėje, kurios padedamas šis organiz- 
mas identifikuoja išorinės aplinkos būsenas ir vidinį kodą, bus pa- 
liktas tuščias laukelis būsimoms dar neišskirtoms ir neįvardytoms 
būsenoms. Išorinio pasaulio segmentacija, jo būsenų dešifravimas 
ir jų vertimas į savo kodo kalbą liaujasi būti duotybe visiems lai- 
kams, ir kiekvienoje naujoje tokių klasifikacijų sistemoje lieka vie- 
tos tam, kas nepažinta, ką dar reikia pažinti, apibrėžti ir apmąstyti. 

Įvedus tokius „tuščius laukelius“ mūsų įrenginio reagavimo 
mechanizmas įgauna sąmonės bruožų: lankstumą, sugebėjimą sa- 
varankiškai plėtotis, didinant savo efektyvumą, kuriant vis veiks- 
mingesnius išorinių situacijų modelius (atvaizdus). Bet kartu jis 
pasidaro nebevisažinis - netenka sugebėjimo automatiškai atsakyti į 
bet kokį klausimą - ir ima abejoti - praranda tokį pat automatišką 
ryšį tarp iš išorės gaunamos informacijos ir veiksmo. Pastaroji ap- 
linkybė susijusi su kitu ryžtingu žingsniu pereinant nuo mechani- 
nio automatizmo prie sąmoningo elgesio: anksčiau kiekvienam 
išoriniam dirgikliui buvo priskiriama viena vienintelė automatiškai 
su juo susijusi reakcija, o dabar jis susijęs mažiausiai su dviem tam 
tikru atžvilgiu lygiavertėmis reakcijomis, todėl darosi būtinas ver- 
tinimo ir pasirinkimo mechanizmas, reakcija tampa ne automatiška, 
o informacijos požiūriu turininga. Ji pavirsta poelgiu. 

Galimybė pasirinkti reakciją be galo padidina mūsų įrenginio, 
kuriam nuo šio momento būdingas savitas elgesys, veiksmų efekty- 
vumą, tačiau neišvengiamai lemia svyravimų (abejonių?) atsira- 
dimą. 

Taigi tuo momentu, kai mūsų stebimo įrenginio organizaciją 
padarome tokią sudėtingą, kad jį galima kvalifikuoti kaip turintį 
intelektą, jis įgauna sugebėjimą lanksčiai ir efektyviai reaguoti į jį 
supančio pasaulio pasikeitimus ir orientuotis jame, formuluoda- 
mas vis efektyvesnius modelius, tačiau tuo pačiu metu darosi vis 
mažiau žinantis ir labiau nepasitikintis. Tie, kas domisi dirbtiniu 
intelektu, neturėtų pamiršti, kad jų sukurtas mąstantis įrenginys 
(aišku, jei taip nevadinsime mechaninių žmogaus intelekto priedų, 
nesugebančių savarankiškai protauti), jei tik jis bus sukurtas, iš 
karto taps auka neurozių, kylančių iš nesaugumo, neinformuotu- 
mo pojūčio ir abejonių, kokią elgesio strategiją reikėtų pasirinkti. 

Pats minties fenomenas iš principo yra nepakankamas. Kaip ir 
visi didieji modernizavimai ir atradimai, išradimas, panaikinantis 
egzistuojančius sunkumus, pats yra naujų, dar didesnių keblumų 
šaltinis ir reikalauja naujų išradimų. Didžiulis šuolis minties srity- 
je, dėl kurio smarkiai padidėjo atsparumas ir išgyvenimas aplinki- 
niame pasaulyje, reikalavo naujų atradimų, kurie padėtų susido- 
roti su sąmoningos egzistencijos kuriamais sunkumais. 

Viena vertus, buvo natūralu netikrumo ir nežinojimo didėjimą 
kompensuoti kreipiantis į globojančias visažines būtybes. Religija, 
kurios pradinė stadija sutapo su minties fenomeno formavimusi, 
aišku, atsirado neatsitiktinai. Šis klausimas visiškai savarankiškas 
ir nesusijęs su šio mūsų svarstymo tema. Kitas būdas įveikti iški- 
lusius sunkumus - apeliuoti į kolektyvinį protą, t. y. į kultūrą. 
Kultūra - antindividualus (ceepxunOusuOyanbK—:ū) intelektas - tai 
mechanizmas, kompensuojantis individualios sąmonės trūkumus 
ir šiuo atžvilgiu neišvengiamai ją papildantis. 

Šiuo požiūriu kultūros mechanizmas gali būti aprašytas taip: 
informacijos, kuria disponuoja mąstanti individualybė, trūkumas 
verčia ją kreiptis į kitą tokią pat individualybę. Jeigu galėtume įsi- 
vaizduoti būtybę, kuri veikia turėdama visą informaciją, tai natū- 
ralu būtų daryti prielaidą, jog tam, kad ji galėtų priimti sprendi- 

mus, jai nereikia kitos panašios būtybės. Bet paprastai Žmogus vei- 
kia nepakankamos informacijos sąlygomis. Kad ir kiek plėstume sa- 
vo žinias, informacijos poreikis rutuliosis pralenkdamas mūsų moks- 
linės pažangos tempą. Taigi kylant žinojimo lygiui nežinojimas ne 
mažėja, bet didėja, veikla, tapdama efektyvesnė, ne lengvėja, bet 
sunkėja. Šiomis sąlygomis informacijos trūkumą kompensuoja jos 
stereoskopiškumas - galimybė gauti visiškai kitą tos pačios realybės 
projekciją, jos vertimą į visiškai kitą kalbą. Komunikacijos partneris 
naudingas tuo, kad jis yra kitas. Kolektyvinės komunikacijos akto 
dalyvių privalumas yra tas, kad jie gali plėtoti netapatumą tų mo- 
delių, kurių forma išorinis pasaulis atsispindi jų sąmonėje. Tai pa- 
siekiama, kai nesutampa jų sąmonę sudarantys kodai. Kad būtų 
savitarpiškai naudingi, komunikacijos dalyviai turi „kalbėti skirtin- 
gomis kalbomis“. Taigi kultūrai plėtojantis prarandamas trečias pa- 
prastos sistemos privalumas - komunikacijos dalyvių savitarpio su- 
pratimo adekvatumas. Be to, visas kultūros mechanizmas, kuris daro 
vieną individualybę būtiną kitai, didins kiekvienos jų savitumą, o 
tai sukels natūralių sunkumų bendraujant. 

Norint kompensuoti šį naujai iškilusį sunkumą, viena vertus, 
bus būtina sukurti metakalbinius mechanizmus, kita vertus, atsi- 
ras bendra kalba - dviejų besiskiriančių ir besispecializuojančių 
pokalbių mišinys. Asmeninės individualybės, išsaugodamos savo 
atskirumą ir savarankiškumą, įsilies į sudėtingesnę antrojo lygio 
individualybę - kultūrą. 

Akivaizdu, kad ta pati santykių sistema, kuri jungia skirtingas 
kalbas (semiotines struktūras) į aukštesnio lygio vienovę, jungia ir 
įvairias individualybės į mąstantį vienetą. Šių dviejų - struktūros 
požiūriu vieno tipo - mechanizmų visuma ir kuria antindividualų 
intelektą - Kultūrą. 


+ 


Kultūra kaip antindividuali vienovė skiriasi nuo žemesnio lygio 
antindividualių vienovių („skruzdėlyno“ tipo) tuo, kad, įeidama į 
visumą kaip jos dalis, atskira individualybė nenustoja buvusi vi- 
suma. Todėl santykis tarp dalių ne automatiškas, o kiekvieną kartą 

suponuojantis semiotinę įtampą ir kolizijas, kartais įgaunančias 
dramatišką pobūdį. Anksčiau apibūdintas struktūros kūrimo prin- 
cipas veikia abiem kryptimis. Jo rezultatas, viena vertus, yra tas, 
kad kultūrai plėtojantis pasidaro įmanoma individualaus žmogaus 
sąmonės viduje atsirasti psichologinėms „asmenybėms“ su visais 
tarpusavio komunikacinių ryšių sunkumais, kita vertus - atskiros 
asmenybės nepaprastai galingai integruojasi į semiotines vienoves. 
Vidinių konfliktų gausa teikia Kultūrai kaip kolektyviniam pro- 

tui nepaprasto lankstumo ir dinamiškumo. 
1978 


' Pavyzdžiui, XVII-XIX amžiaus Europos kultūroje aiškiai dominuoja žodinė 
diskreti sistema. Natūrali kalba ir loginės metakalbos tampa kultūros modeliais. 
Tačiau būtent vienos ar kitos sistemos dominavimo epochomis darosi akivaizdu, 
kad jos negalima paversti vienintele. 

Žr. IO. JlorMau, „MpoKcxoxneHKe CIOXKETA B THMNONOFKMYECKOM OCBeIljeHHK“, in 

IO. JlorMaKH, Cmambu no munonozuu KyAbmypoi. TapTy, 1973. 

Plg., kaip L. Tolstojus aprašo sapną: „Seneliukas galva pramuša pusnį: jis 
panašesnis ne į seneliuką, bet į kiškį ir dumia tolyn nuo mūsų. Visi šunys lekia 
jam iš paskos. Patarėjas, kuris yra Fiodoras Filipyčius, liepia visiems sėstis 
ratuku [...], bet seneliukas - ne seneliukas, o paskenduolis“ (JI. ToncToū. 
C06panue couunenuū: B 14 momax, MockBa, 1951, t. 2, p. 252-253). Įvaizdžiai- 
ženklai čia nekonvencionalūs, nes jų raiška susijusi su turiniu besąlygiškai, 

ir neikoniniai (pastaruoju atveju išorės pasikeitimas reikštų šuolišką perėjimą 
prie kito ženklo: kiškis, paskenduolis ir seneliukas, patarėjas ir Fiodoras 
Filipyčius, skaitant juos kaip ikoninius ženklus, yra skirtingi ženklai; tačiau 
šiuo atveju kiškis-seneliukas-paskenduolis yra mūsų atpažįstami kaip tas 
pats). Pats konvencinių ir ikoninių ženklų buvimas yra „diskretumo- 
nediskretumo“ dualizmo diskrečioje sistemoje atspindys. Esant tokiai 
pagrindinio semiotinio kultūros dualizmo transpozicijai į vieną jos dalį, 
žodinio tipo ženklų padvigubėja (diskretus diskretumo pavaizdavimas), 

dėl to jie faktiškai tampa metavienetais, o ikoniniai ženklai pavirsta hibridiniu 
dariniu - diskrečiu nediskretumo atvaizdu. 

IO. JlorMau, Kyabmypa kak KOA10KMUGKUU UKMeAAEKM U NDOOAEMA UCKYCCMBEHHO2O 
pa3yma, Mocxksa, 1977. 


[V 


APIE DU KOMUNIKACIJOS MODELIUS 
KULTŪROS SISTEMOJE 


Natūralus kultūros ir komunikacijos ryšys yra vienas iš šiuolai- 
kinės kultūrologijos pagrindų. Dėl to į kultūros sferą perkeliami iš 
komunikacijos teorijos pasiskolinti modeliai. Pagrindinio, R. Jakob- 
sono pasiūlyto, modelio taikymas leido susieti daugybę kalbos, me- 
no ir - plačiau - kultūros problemų su komunikacinių sistemų te- 
orija. Kaip žinome, R. Jakobsono pasiūlytas modelis atrodė taip!: 


kontekstas 
pranešimas 
adresantas — —————————————————————————- adresatas 
kontaktas 


kodas 


Bendro komunikacinių situacijų modelio sukūrimas esmingai 
praturtino semiotikos mokslus ir sulaukė atgarsio daugelyje ty- 
rinėjimų. Tačiau automatiškas jau egzistuojančių sąvokų perkėli- 
mas į kultūros sritį sukelia nemažai sunkumų. Svarbiausias iš jų 
yra toks: kultūros mechanizme komunikacija vyksta mažiausiai 
dviem skirtingais kanalais. 

Kalbant šia tema, mums jau yra tekę atkreipti dėmesį į tai, kad 
vieningame kultūros mechanizme būtinai esama vaizdinių ir žodi- 
nių ryšių, kuriuos galima laikyti dviem skirtingais informacijos per- 
davimo kanalais. Tačiau abu šie kanalai aprašomi remiantis Jakob- 
sono modeliu ir šiuo požiūriu yra vieno tipo. Bet jeigu sieksime 
suformuoti abstraktesnio lygmens kultūros modelį, tai pasirodys 

įmanoma išskirti du komunikacijos tipus, iš kurių tik vieną bus 
galima aprašyti kaip iki šiol naudotą klasikinį modelį. Tam būtina 
iš pradžių išskirti dvi galimas pranešimo perdavimo kryptis. Ti- 
piškiausias atvejis - tai kryptis „AŠ - JIS“, kurioje „AŠ“ - tai 
perdavimo subjektas, adresantas, informacijos turėtojas, o „JIS“ — 
objektas, adresatas. Šiuo atveju daroma prielaida, kad iki komuni- 
kacijos akto pradžios tam tikras pranešimas žinomas „man“, bet 
nežinomas „jam“. 

Šio tipo komunikacijos viešpatavimas įprastoje mums kultūro- 
je užgožia kitą informacijos perdavimo kryptį, kurią galima sche- 
miškai perteikti kaip kryptį „AŠ - AŠ“. Atvejis, kai subjektas per- 
duoda pranešimą pats sau, tai yra tam, kas jau ir taip jį žino, atrodo 
paradoksalus. Tačiau iš tiesų jis ne toks jau retas ir bendrojoje kultū- 
ros sistemoje gana svarbus. 

Kai kalbame apie pranešimo perdavimo sistemą „AŠ - AŠ“, pir- 
miausia turime galvoje ne tuos atvejus, kai tekstas atlieka mnemo- 
ninę funkciją. Čia suvokiantis antrasis „AŠ“ funkciškai prilygina- 
mas trečiajam asmeniui. Skirtumas tik toks, kad sistemoje „AŠ - 
JIS“ informacija juda erdvėje, o sistemoje „AŠ - AŠ“ - laike. 

Visų pirma mus domina tas atvejis, kai informacijos perdavi- 
mas iš „AŠ“ į „AŠ“ nėra susijęs su laiko pertrūkiu ir atlieka ne 
mnemoninę, bet kokią nors kitokią kultūrinę funkciją. Jau žinoma 
informacija sau pačiam pranešama visais atvejais, kai pranešimo 
metu ta informacija pasidaro svarbesnė. Pavyzdžiui, kai jaunas po- 
etas skaito išspausdintą savo eilėraštį, pranešimo tekstas lieka tas 
pats, kaip ir žinomas jam rankraščio tekstas. Tačiau perkeltas į 
naują grafinių ženklų, kurių autoritetingumas konkrečioje kultū- 
roje yra kitoks, sistemą jis įgauna tam tikro papildomo reikšmin- 
gumo. Analogiški yra tie atvejai, kai pranešimo teisingumas, klai- 
dingumas ar socialinė svarba priklauso nuo to, ar jis pasakytas 
žodžiais, ar parašytas, parašytas ar išspausdintas ir t. t. 

Bet ir daugeliu kitų atvejų pranešimas iš „AŠ“ perduodamas į 
„AŠ“. Tai visi atvejai, kai žmogus kreipiasi pats į save; konkrečiai 
kalbant, tokie yra tie dienoraščio įrašai, kurie daromi ne norint įsi- 
minti tam tikras Žinias, o siekiant, pavyzdžiui, išsiaiškinti vidinę 
rašančiojo būseną, kai to neįmanoma padaryti neužrašant. Kreipi- 

masis į save patį tekstais, kalbomis, samprotavimais - esmingas 
ne tik psichologijos, bet ir kultūros istorijos faktas. 

Toliau mes pasistengsime parodyti, kad autokomunikacijos vie- 
ta kultūros sistemoje kur kas svarbesnė, negu buvo galima manyti. 

Tačiau kaip pasiekiama tokia keista padėtis, kai pranešimas, 
perduodamas sistemoje „AŠ - AŠ“, nepasidaro visiškai pertekli- 
nis, bet įgauna papildomos naujos informacijos? 

Sistemoje „AŠ - JIS“ besikeičiantys pasirodo įrėminantys mo- 
delio elementai (adresantą pakeičia adresatas), o pastovūs - kodas 
ir pranešimas. Pranešimas ir jame esanti informacija yra pastovus 
dydis, keičiasi informacijos turėtojas. 

Sistemoje „AŠ - AŠ“ informacijos turėtojas lieka tas pats, bet 
komunikacijos metu pranešimas performuluojamas ir įgauna naują 
prasmę. Tai įvyksta todėl, kad įvedamas papildomas - antras — 
kodas ir pradinis pranešimas perkoduojamas jo struktūros viene- 
tais, įgauna naujo pranešimo bruožų. 

Šiuo atveju komunikacijos schema atrodo šitaip: 


kontekstas konteksto poslinkis 
1 pranešimas 2 pranešimas 
AŠ ——— 5 ——S AŠ 
1 kodas 2 kodas 


Komunikacinė sistema „AŠ - JIS“ užtikrina tik tam tikro pasto- 
vaus informacijos kiekio perdavimą, o kanale „AŠ - AŠ“ vyksta 
jos kokybinė transformacija, dėl kurios persitvarko pats „AŠ“. Pir- 
muoju atveju adresantas perduoda pranešimą kitam adresatui, o 
pats to akto metu išlieka nepasikeitęs. Antruoju, perduodamas pats 
sau, jis iš vidaus pertvarko savo esmę, kadangi asmenybės esmę 
galima traktuoti kaip socialiniu požiūriu reikšmingų kodų rinkinį, 
o šitas rinkinys čia, vykstant komunikacijos aktui, keičiasi. 

Pranešimo perdavimas kanalu „AŠ - AŠ“ neturi imanentinio 
pobūdžio, nes yra nulemtas to, kad iš išorės įsiveržia tam tikri pa- 
pildomi kodai ir esama išorinių postūmių, keičiančių kontekstinę 
situaciją. 

Būdingas pavyzdys bus ritmingų garsų (ratų bildesio, ritmin- 
gos muzikos) poveikis vidiniam Žmogaus monologui. Galima būtų 

išvardyti daug grožinių tekstų, atkartojančių ryškios, nesutram- 
domos fantazijos ryšį su ritmingais jojimo arkliu ritmais (Goethės 
„Girių karalius“, keletas Heinės eilėraščių Lyriniuose intermezzo), 
laivo sūpavimu (Tiutčevo „Sapnas jūroje“), geležinkelio ritmais 
(Glinkos „Kelionės daina“ pagal Kukolniko žodžius). Patyrinėsi- 
me šiuo požiūriu Tiutčevo „Sapną jūroje“. 

CoH Ha MOpe 


H Mope H Gypa Kaua/iH Hall! 4€e/N1H; 

X, COHHbIA, ObIJI MpejaH BCeH MpHXOTH BOJIH. 
IĮpe GecnpenenbHocCTH 6bI/1H BO MHE, 

H MHoK CBO0eBOJIBHO HFpaJlH OHe. 

BKpyr MeHA, KaK KMMBAJIbI, 3ByYYa/IH CKA/IbI, 
Oknnukanuca BeTPbI H ME/JIH BaJlbI. 

X B xao0ce 3ByYKOB NIeXA/ OrnyLIIEN, 

Ho Har xaOcOM 3ByKOB HOCHJICA MOH COH. 
Bone3HeHHO-apKHA, BON1E6HO-HEMOA, 

OH Bea NerKO Hal FPEMAIIEeIO TBMOA. 

B Anyuax orHeBHIbI pa3BH/1 OH CBOH MHPp — 
3eMnA 3en1eHeJ1a, CBeTHACA 3bHp, 
Cazpi-naBHpHHOEI, UEPTOMH, CTONNBI, 

H coHMBI KHnenų 6e3MO/IBHOH TOANNBI. 

HA MHOFo y3HaJl MHE HEBEJĮOMBIX JIHI, 

3pen TBapeA BOnI1eGHbIX, TaHHCTBEHHbIX NMTHŲ, 
Ilo BBICaM TBOpeHLA, KaK G6OF, A LIJaraJl, 

H MHp nono MHOIO HeJĮBHXHbIH CHAN. 

Ho Bce rpe3bi HaCKBO3b, Kak BOJIIIEGHKKa BOA, 
Mne cAbiuuanca TPOXOT NnyyKHbI MOpPCKOG, 


H B THxyIO 06nacTb BHJEHHH H CHOB 
BpsiBanaca MeHa PEByLIĘMX BaJlOB.?* 


* „Ir jūra, ir audra sūpavo mūsų laivą; / Aš, mieguistas, buvau atiduotas visiškai 
bangų valiai. / Dvi begalybės buvo manyje, / Manimi jos savavališkai žaidė. / 
Aplink mane kaip cimbolai skambėjo uolos, / Susišaukė vėjai ir dainavo bangos. 
/ Aš garsų chaose gulėjau apkurtintas, / Bet viršum garsų chaoso sklandė mano 
sapnas. / Liguistai ryškus, stebuklingai nebylus, / Jis lengvai plazdėjo virš 

„Asų tamsos. / Karštinės spinduliuose išskleidė jis savo pasaulį - / 
emė žaliavo, švytėjo eteris, / Sodai-labirintai, menės, kolonos, / Ir knibždėjo 

didžiulė tyli minia. / Aš pažinau daug man nežinomų veidų, / Mačiau stebuk- 

lingų padarų, paslaptingų paukščių, / Pasaulio viršūnėmis kaip dievas aš 
žingsniavau, / Ir pasaulis man po kojų nejudrus švytėjo. / Bet pro visus sapnus 

kaip stebukladario kauksmas / Man girdėjosi griausmas bedugnės jūros, / Ir į 

tylią regėjimų ir sapnų sritį / Įsiverždavo gaudžiančių bangų putos.“ 

Mūsų šiuo atveju nedomina tas eilėraščio aspektas, kuris su- 
sijęs su esmingu Tiutčevui dvasinio žmogaus gyvenimo ir jūros 
sugretinimu (ĮJyma 3a OymoU, sona 3a 601nou) arba priešprieša (/Te- 
Gy4eCMb eCMb 8 MODCKUX 6OAHAX). 

Kadangi teksto pagrindą tikriausiai sudaro realus išgyveni- 
mas - keturių dienų audros 1833 metų rugsėjo mėnesį, keliaujant 
Adrijos jūra iš Miuncheno į Graikiją, prisiminimas, - mums jis įdo- 
mus kaip psichologinės autoriaus savistabos paminklas (vargu ar 
galima neigti tarp kitų ir tokio požiūrio į tekstą pagrįstumą). 

Eilėraštyje išskirti du autoriaus dvasinės būsenos komponen- 
tai. Pirmiausia - tolydus audros staugimas. Jį Žymi netikėtas ana- 
pestinių eilučių įtraukimas į amfibrachiu parašytą tekstą: 


Bkpyr MCHA, KaK KHMBA/IbI!, 3BY Ua/1H CKA/lbi, 
OkAaukannuca BCTPbI H ME/JIH BA/lbi... 


Ho Haj Xao0cOM 3ByYKOB HOCHACA MOH COH... 


Ho Bce rpe3bi HaCKBO3b, KaK BOJNIJEGHHKA BOA... 


Anapestu išskirtos eilutės, kalbančios apie audros dundesį, ir 
dvi simetriškos jungtuku „bet“ prasidedančios eilutės, vaizduo- 
jančios sapno proveržį pro audros triukšmą arba audros triukšmo 
pro sapną. Eilutė, skirta filosofinei „dvigubos bedugnės“ temai 
(„dvi begalybės“), jungianti tekstą su kitais Tiutčevo eilėraščiais, 
išskirta vieninteliu daktiliu. 

Taip pat ryškiai išskiria jį begarsio sapno pasaulio fone („stebuk- 
lingai nebylus“, apgyventas „tylių“ minių) daugybė skambių cha- 
rakteristikų. Bet būtent šie ritmingi kurtinantys garsai tampa ritmi- 
niu fonu, nulemiančiu minties išsilaisvinimą, jos polėkį ir ryškumą. 

Pateiksime kitą pavyzdį: 


XXXVI 

H uTo x? Ina3a ero unTanu, Ir ką? Nors akys knygon sminga, 
Ho MBiC/14 6bI1M AaneKO; Jo mintys skraido tolumojj; 
MeuTsi, >KeJlaHKa, Neua/iH Ir liūdesys, svaja graudinga 
TecHnnKCb B Ayuiy rayGoko. Jam telkias sielos gilumoj. 

OH Mex MeuaTHbBIMH CTPOKAMH Jis dvasios akimis įžiūri, 


UnTai AyXOBHbBIMH M1a32aMH Kas tarp eilučių būti turi — 

Ipyrue cTpokHu. B HHx-TO OH Kiti tai žodžiai. Ten jisai 

bbiJl COBepliJeHHO YDnyGeH. Dabar nuskendęs ištisai. 

To 6bi1H TažHbie MpenaHba Slapti tai buvo padavimai 
Cepneunoū, TEMHOA CTapHHBI, Meilios širdingos praeities 
Hu c ueM He CB432aHHbIe CHBI, Ir padriki sapnai širdies, 
Yrpo3blI, TO/IKH, MpeACKa3AHbA. Grasinimai, keisti spėjimai, 
Hc ĄnuHHOK CKa3KM B3JOP XHBOA, Niekeliai pasakos ilgos, 

Hc nucbMa ĄEBbi MOJIOJIOK. Laiškai mergaitės nekaltos. 
XXXVII 

H nocTeneHHO B YCbinJIeHbe Jį ima pamažu liūliuoti 

H 4yBCTB H JyM BilajjaeT OH, Ramybė jausmo ir sapnų, 

A nepen HHM B006paxeHbe Ir žaidžia priešais jį vaizduotė 
CBož nMecTpbIA MeueT bapaoH... Margai žvitriu faraonu... 
XXXVIII 

„„„Kak noxojun oH Ha no3Ta, Koks panašus jis į poetą 
Korja B yrny CHjeN OJMH, Darydavos, kai ant kėdės 

H nepen HHM NbiJa 1 KaMHH, Prieš liepsną, būdavo, sėdės, 
H on MypAbikan: Benedemma Burkuos sau vienas: Benedetta 
Hank HO0A Muo K poHaJ Ar Idol mio ir įmes 

B oroHb TO Tycpnto, TO xYpHan.“ Ugnin žurnalą ar šliures.* 


Šiuo atveju pateikti trys išoriniai ritmą kuriantys kodai: spaus- 
dintas tekstas, ritmingas ugnies mirgėjimas ir „burkavimo“ moty- 
vas. Labai būdinga, kad knyga čia nėra pranešimas: ji skaitoma 
nepastebint turinio („Nors akys knygon sminga, / Jo mintys skrai- 
do tolumoj“), ji yra minties raidos stimuliatorius. Be to, ji stimu- 
liuoja ne savo turiniu, bet mechanišku skaitymo automatizmu. 
Oneginas „skaito neskaitydamas“, kaip žiūri į ugnį nematydamas 
jos, kaip „burkuoja“ pats to nepastebėdamas. Visos trys skirtingais 
organais suvokiamos ritmingos sekos neturi tiesioginio semantinio 
ryšio su jo mintimis, jo vaizduotės „faraonu“. Tačiau jos būtinos 
tam, kad jis galėtų „dvasios akimis“ skaityti „kitus žodžius“. Išori- 
nio ritmo įsiveržimas organizuoja ir stimuliuoja vidinį monologą. 


* A. Puškinas, „Eugenijus Oneginas“, in A. Venclova, Artimi balsai, Vilnius, 
1973, p. 232-234. 

Pagaliau trečias pavyzdys, kurį mes norėtume pateikti, - tai ja- 
ponų budistų vienuolis, stebintis „akmenų sodą“. Toks sodas — 
tai gana nedidelė skalda užpilta aikštelė, kurioje pagal sudėtingą 
matematinį ritmą išdėlioti akmenys. Šių sudėtingai išdėstytų ak- 
menų ir skaldos stebėjimas turi sukelti tam tikrą nuostatą, skati- 
nančią introspekciją. 


Įvairios ritminių sekų sistemos, sudarytos remiantis sintag- 
miškai aiškiai išreikštais principais, bet neturinčios tiesioginės se- 
mantinės reikšmės - pradedant muzikiniais pakartojimais, baigiant 
pasikartojančiu ornamentu - gali būti išoriniai kodai, kurių vei- 
kiamas persitvarko žodinis pranešimas.“ Tačiau tam, kad sistema 
veiktų, būtinas susidūrimas ir sąveika dviejų nevienodų pradų: 
pranešimo tam tikra semantine kalba ir grynai sintagminio papil- 
domo kodo įsiveržimo. Tik iš šių dviejų pradų derinio susidaro ta 
komunikacinė sistema, kurią galima pavadinti kalba „AŠ- AŠ“. 

Taigi ypatingo autokomunikacijos kanalo buvimas yra nusta- 
tytas. Beje, šitas klausimas jau yra atkreipęs tyrinėtojų dėmesį. Nuo- 
rodą į ypatingos, autokomunikacijos funkcijai specialiai skirtos kal- 
bos egzistavimą randame L. Vygotskio, kuris ją aprašinėja kaip 
„Vidinę kalbą“, darbuose. Ten pat nurodomi ir jos struktūriniai 
požymiai: 

Esminis vidinės kalbos skirtumas nuo išorinės yra vokalizacijos nebuvi- 
mas. 

Vidinė kalba yra nebyli, tyli kalba. Tai - pagrindinis jos skirtumas. Bet 
būtent šia kryptimi, turint galvoje, kad šis skirtumas vis stiprėja, ir vyksta 
egocentrinės kalbos evoliucija [...J. Tas faktas, kad šio požymio raida laips- 
niška, kad egocentrinė kalba anksčiau išsiskiria funkciniu ir struktūriniu 
negu vokalizacijos požiūriu, nurodo tik tai, kas yra mūsų hipotezės apie 
vidinės kalbos raidą pagrindas, - būtent kad vidinė kalba rutuliojasi ne 
silpnindama išorinį savo skambėjimą, pereidama prie šnabždesio ir nuo 
šnabždesio prie nebylios kalbos, bet funkciškai ir struktūriškai atsiskirda- 
ma nuo išorinės kalbos, pereidama nuo jos prie egocentriškos ir nuo ego- 
centriškos prie vidinės kalbos.? 


Pabandysime aprašyti keletą autokomunikacinės sistemos bruo- 
žų. Pirmas nuo sistemos „AŠ - JIS“ ją skiriantis požymis bus šios 
kalbos žodžių redukcija - jie bus linkę virsti žodžių ženklais, ženklų 

indeksais. Petropavlovsko tvirtovėje rašytame V. Kiuchelbekerio die- 
noraštyje apie tai nuostabiai parašyta: „Pastebėjau kažką keisto, įdo- 
maus psichologams ir fiziologams: jau kuris laikas man sapnuojasi 
ne daiktai, ne įvykiai, o kažkokios keistos santrumpos, kurios susi- 
jusios su jais taip, kaip hieroglifas su atvaizdu, kaip knygos turinio 
išvardijimas su pačia knyga. Ar tai darosi ne todėl, kad daiktų, ku- 
rie mane supa, įvykių, kurie man atsitinka, yra labai mažai?“ 

Kalbos „AŠ -AŠ“ žodžių redukcijos tendencija pasireiškia san- 
trumpomis, kurios sudaro įrašų, skirtų pačiam sau, pagrindą. Galų 
gale tokio įrašo žodžiai tampa indeksais, kuriuos įspėti galima tik 
žinant, kas parašyta. Plg. akademiko I. Kračkovskio pateiktą anks- 
tyvosios grafinės Korano tradicijos charakteristiką: „„Scriptio de- 
fectiv'. Nėra ne tik trumpųjų, bet ir ilgųjų balsių, diakritinių taškų. 
Galima skaityti tik mokant atmintinai.“? Tačiau ryškiausias tokio 
tipo komunikacijos pavyzdys - garsioji Kiti ir Levino meilės prisi- 
pažinimo scena Anoje Kareninoje, kuri dar įdomesnė todėl, kad at- 
kuria realų L. Tolstojaus ir jo sužadėtinės S. Bers meilės prisipažini- 
mo epizodą: 


Štai, - tarė Levinas ir parašė pirmąsias raides: K, į, m, a: š,n,b,a,t,r,n,a, 
t? Šitos raidės reiškė: „Kai jūs man atsakėte: šito negali būti, ar tai reiškė - 
niekuomet ar tuomet?“ [...] 

— Supratau, - tarė ji nukaitusi. 

— Koks čia žodis? — paklausė jis, rodydamas raidę n, turinčią reikšti 
žodį niekuomet. 

— Tas žodis reiškia niekuomet, - tarė ji...!* 


Visuose šiuose pavyzdžiuose susiduriame su atveju, kai skai- 
tantysis supranta tekstą tik todėl, kad iš anksto jį žino (Tolstojaus 
romane dėl to, kad Kiti ir Levinas - savo dvasia jau viena esybė; 
adresato ir adresanto susiliejimas čia vyksta mūsų akyse). 

Kaip tokios redukcijos rezultatas atsiradę žodžiai-indeksai turi 
izoritmiškumo tendenciją. Su tuo susijusi ir pagrindinė tokio tipo 
kalbos sintaksės ypatybė: ji nesudaro užbaigtų sakinių, bet linksta 
į begalines ritminių pakartojimų grandines. 

Dauguma mūsų pateikiamų pavyzdžių yra ne grynas komu- 
nikacijos „AŠ - AŠ“ tipas, bet kompromisas, atsirandantis dėl 
įprastinio kalbos teksto deformacijos, veikiant jos dėsniams. Be 

to, reikia skirti du autokomunikacijos atvejus: su mnemonine 
funkcija ir be jos. 

Kaip pirmojo atvejo pavyzdį galima pateikti žinomą Puškino 
užrašą po eilėraščio „Po mėlynu dangum savo gimtos šalies...“ 
švarraščiu: 

Yca. o cm. 25 

Y oc.PI.M.K.b.: 24.1* 


Iššifruojama taip: „Išgirdau apie Riznič mirtį 1826 metų liepos 
25 dieną“, „Išgirdau apie Rylejevo, Pestelio, Muravjovo, Kachov- 
skio, Bestuževo mirtį 1826 metų liepos 24 dieną“. 

Cituoto užrašo funkcija aiškiai memorialinė, nors nereikia už- 
miršti ir kitos: iš esmės dėl okazinio ryšio tarp to, kas žymima, ir to, 
kaip žymima, sistemoje „AŠ - AŠ“ ji pasirodo esanti kur kas pato- 
gesnė slaptaraščiui, kadangi grindžiama formule: „Suprantama tik 
tiems, kuriems suprantama.“ Teksto įslaptinimas paprastai susijęs 
su jo pervedimu iš sistemos „AŠ - JIS“ į sistemą „AŠ- AŠ“ (kolekty- 
vo nariai, besinaudojantys slaptaraščiu, šiuo atveju vertinami kaip 
vienas „AŠ“, kurio požiūriu tie, nuo kurių tekstas turi būti nu- 
slėptas, sudaro apibendrintą trečiąjį asmenį). Tiesa, ir čia esama 
aiškiai pasąmoningo veiksmo, kurio negalima paaiškinti nei memo- 
rialine-mnemonine funkcija, nei slaptu įrašo pobūdžiu: pirmojoje 
eilutėje žodžiai sutrumpinami iki keleto grafemų grupių, antrojo- 
je - grupę sudaro viena raidė. Indeksai linksta į vienodą trukmę ir 
ritmą. Pirmojoje eilutėje, kadangi prielinksnis linkęs susilieti su daik- 
tavardžiu, susidaro dvi grupės, kuriose dėl y bei 0 ir 1 bei m fonolo- 
ginio paralelizmo atsiranda ne tik ritminės, bet ir fonologinės orga- 
nizacijos bruožų. Antrojoje eilutėje būtinybė konspiraciniais tikslais 
trumpinti pavardes, paliekant tik vieną raidę, pasiūlė kitą vidinį 
ritmą ir visi kiti žodžiai buvo tiek pat redukuoti. Keista ir baisu būtų 
manyti, kad Puškinas šį tragišką sau įrašą formavo sąmoningai at- 
sižvelgdamas į ritminę arba fonologinę organizaciją; turime galvoje 
ką kita: imanentiškai ir pasąmoningai veikiantiems autokomunika- 
cijos dėsniams būdingi tam tikri struktūriniai bruožai, su kuriais 
mes paprastai susiduriame poetiniame tekste. 


* „Išg. a. mr. 25; Ia m. R.P.M.KB.: 24.“ 

Dar ryškesnės šios ypatybės antrame pavyzdyje, kuris neturi 
nei mnemoninės, nei konspiracinės funkcijos ir yra gryniausias 
autopranešimas. Kalbame apie nesąmoningus įrašus, kuriuos 
Puškinas padarė būdamas susimąstęs ir galbūt net jų nepastebė- 
damas. 

1828 metų gegužės 9 dieną Puškinas parašė Anai Aleksejevnai 
Oleninai, kuriai jis piršosi, skirtą eilėraštį „Deja! plepios meilės kal- 
ba...“. Ten pat esama įrašo: 


ettenna eninelo 
eninelo ettenna 


Greta įrašas: 


Olenina 
Annette 


Virš „Annette“ Puškinas užrašė: „Pouchkine.“'* Atkurti min- 
ties eigą nesunku: Puškinas mąstė apie Annetę Oleniną kaip apie 
sužadėtinę ir žmoną (užrašas „Pouchkine“). Tekstas yra A. Oleni- 
nos, apie kurią jis galvojo prancūziškai, vardo ir pavardės anagra- 
mos (numatyta skaityti iš dešinės į kairę). 

Įdomus šio įrašo mechanizmas. Pirmiausia skaitant atgaline 
tvarka vardas virsta sąlygišku indeksu, paskui kartojant atsiranda 
tam tikras ritmas, o sukeičiant vietomis - ritmiškas ritmo pažeidi- 
mas. Tokios konstrukcijos panašumas į eilėraštį akivaizdus. 


Informacijos perdavimo kanalu „AŠ- AŠ“ mechanizmą galima 
aprašyti taip: įvedamas tam tikras pranešimas natūraliąja kalba, 
paskui įvedamas tam tikras papildomas kodas, kuris yra grynai 
formali organizacija, tam tikru būdu sudaryta sintagmiškai 
ir tuo pačiu metu arba visiškai išlaisvinta nuo semantinių reikš- 
mių, arba siekianti tokio išlaisvinimo. Tarp pirminio pranešimo ir 
antrinio kodo kyla įtampa, kuriai veikiant atsiranda tendencija 
aiškinti semantinius teksto elementus kaip įtrauktus į papildomą 
sintagminę konstrukciją ir dėl abipusės sąsajos įgaunančius nau- 
jų -reliatyvių - reikšmių. Tačiau nors antrinis kodas siekia pirmi- 
nius prasminius elementus išlaisvinti nuo kalbai apskritai būdingų 
semantinių ryšių, šito neįvyksta. Bendroji kalbos semantika išlie- 

ka, tik ją uždengia antrinė, nulemta tų poslinkių, kurie atsiranda iš 
reikšminių kalbos vienetų formuojant įvairaus tipo ritmines eiles. 
Bet tuo prasminė teksto transformacija nesibaigia. Sintagminių 
ryšių stiprėjimas pranešimo viduje prislopina pirminius semanti- 
nius ryšius, ir tekstas tam tikrame suvokimo lygmenyje gali elgtis 
kaip sudėtingos struktūros asemantinis pranešimas. Bet gerai sin- 
tagmiškai organizuoti asemantiniai tekstai linkę tapti mūsų aso- 
ciacijų organizatoriais. Jiems priskiriamos asociacinės reikšmės. 
Pavyzdžiui, įsižiūrėdami į apmušalų raštą arba klausydamiesi ne- 
programinės muzikos, mes priskiriame šių tekstų elementams tam 
tikras reikšmes. Kuo labiau pabrėžta sintagminė organizacija, tuo 
asociatyvesni ir laisvesni darosi semantiniai ryšiai. Todėl tekstas 
kanale „AŠ - AŠ“ turi tendenciją apaugti individualiomis reikš- 
mėmis ir įgauna netvarkingų asociacijų, besikaupiančių asmenybės 
sąmonėje, organizatoriaus funkciją. Jis pertvarko tą asmenybę, kuri 
yra įtraukta į autokomunikacijos procesą. 

Taigi tekstas turi trejopas reikšmes: pirmines bendrakalbes, ant- 
rines, atsirandančias dėl sintagminės teksto reorganizacijos ir pir- 
minių vienetų sugretinimo bei priešpriešos, ir trečiojo laipsnio — 
dėl įvairių užtekstinių lygmenų asociacijų, pradedant bendriau- 
siomis, baigiant be galo asmeninėmis, įtraukimo į pranešimą ir or- 
ganizacijos pagal jo konstrukcines schemas. 

Nėra reikalo įrodinėti, kad mūsų aprašytas mechanizmas tuo 
pačiu metu gali būti traktuojamas ir kaip poetinės kūrybos pa- 
grindą sudarančių procesų charakteristika. 

Tačiau viena yra poetinis principas, o kita - realūs poetiniai 
tekstai. Jų sutapatinimas su tekstais, perduodamais kanalu „AŠ - 
AŠ“,reikštų supaprastinimą. Realus poetinis tekstas perduodamas 
dviem kanalais tuo pačiu metu (išimtį sudaro eksperimentiniai 
tekstai, glosolalijos, asemantinių vaikiškų skaičiuočių tipo tekstai 
ir beprasmiškos įmantrybės, taip pat tekstai auditorijai nesupran- 
tamomis kalbomis). Jis osciliuoja tarp reikšmių, perduodamų ka- 
nalu „AŠ - JIS“ ir gaunamų autokomunikacijos proceso metu. Pri- 
klausomai nuo to, kiek jis priartėja prie vienos ar kitos ašies, ir nuo 
teksto orientacijos į vieną arba kitą perdavimo tipą jis suvokiamas 
kaip „eilėraščiai“ arba kaip „proza“. 

Aišku, teksto orientacija į pirminį kalbinį pranešimą arba į sudė- 
tingą reikšmių pertvarkymą ir informacijos gausėjimą pati savaime 
dar nereiškia, kad jis funkcionuos kaip poezija arba kaip proza: čia 
veikia santykis su visai kultūrai būdingais šių sąvokų modeliais 
konkrečioje epochoje. 

Taigi galime padaryti išvadą, kad žmonių komunikacijų sis- 
tema gali būti organizuota dviem būdais. Vienu atveju susidu- 
riame su tam tikra išankstine informacija, kuri juda nuo vieno 
žmogaus prie kito, ir viso akto metu vienodu komunikacijos ko- 
du. Kitu atveju kalbama apie informacijos gausėjimą, jos trans- 
formaciją, performulavimą kitomis kategorijomis, be to, įvedami 
ne nauji pranešimai, bet nauji kodai, o priimantysis ir perduo- 
dantysis yra tas pats asmuo. Tokios autokomunikacijos metu 
performuojama pati asmenybė, su tuo susiję labai daug kultū- 
rinių funkcijų - nuo tam tikrų tipų kultūroje Žmogui būtino sa- 
vos atskiros būties pajautimo iki savęs pažinimo ir autopsicho 
terapijos. 

Tokių kodų vaidmenį gali vaidinti įvairios formalios struktūros, 
kurios tuo sėkmingiau atlieka prasmių perorganizavimo funkciją, 
kuo asemantiškesnė jų pačių sandara. Tokie yra erdviniai objek- 
tai, kaip antai ornamentai arba architektūros ansambliai, sukurti 
tam, kad į juos būtų žiūrima, arba laikiniai, kaip muzika. 

Viskas sudėtingiau, kai susiduriame su žodiniais tekstais. Ka- 
dangi autokomunikacinis ryšio pobūdis gali būti maskuojamas ir 
įgauti kitų bendravimo būdų formų (pavyzdžiui, malda gali būti 
suvokiama kaip bendravimas ne su savimi, o su galinga išorine 
jėga, pakartotinis skaitymas, jau žinomo teksto skaitymas - analo- 
giškai pirmajam skaitymui - kaip bendravimas su autoriumi ir 
pan.), adresatas, suvokiantis žodinį tekstą, turi nuspręsti, kas gi 
jam perduota - kodas ar pranešimas. Čia iš esmės svarbi suvokėjo 
nuostata, kadangi tas pats tekstas gali būti ir pranešimas, ir kodas 
arba osciliuodamas tarp šių dviejų polių jis gali būti ir viena, ir 
kita tuo pačiu metu. 

Reikia skirti du aspektus: teksto savybes, leidžiančias jį inter- 
pretuoti kaip kodą, ir teksto funkcionavimo būdą, dėl kurio jis ati- 
tinkamai naudojamas. 

Pirmuoju atveju tai, kad tekstą būtina suvokti ne kaip pranešimą, 
o kaip tam tikro kodo modelio realizaciją, signalizuoja ritminių ei- 
lių, pakartojimų susidarymas, papildomų teksto organizacijos būdų, 
kurie visiškai nereikalingi komunikacinių ryšių sistemoje „AŠ- JIS“, 
atsiradimas. Ritmas nėra struktūrinis natūraliųjų kalbų organizaci- 
jos lygmuo. Neatsitiktinai poetinės fonologijos, gramatikos, sintaksės 
funkcijos turi pagrindą ir analogiją atitinkamuose nemeniniuose 
teksto lygmenyse, o tokios paralelės metrikai negalima nurodyti. 

Ritminės-metrinės sistemos yra perkeltos ne iš komunikacinės 
sistemos „AŠ - JIS“, bet iš struktūros „AŠ - AŠ“. Pakartojimo prin- 
cipo išplitimas į fonologinį ir kitus natūralios kalbos lygmenis yra 
autokomunikcijos agresija svetimoje jai kalbinėje sferoje. 

Funkciškai tekstas naudojamas ne kaip pranešimas, o kaip ko- 
das tada, kai jis neprideda nieko naujo prie to, ką mes jau žinome, 
bet transformuoja tekstus kuriančios asmenybės savęs įprasmi- 
nimą ir perveda jau turimus pranešimus į naują reikšmių sistemą. 
Jeigu skaitytojai N pranešama, kad kažkokia moteris, vardu Ana 
Karenina, dėl nelaimingos meilės puolė po traukiniu, ir ji, užuot 
šį pranešimą savo atmintyje prijungusi prie jau turimų, daro iš- 
vadą: „Ana Karenina - tai aš“ — ir peržiūri savo pačios, savo san- 
tykių su kai kuriais žmonėmis supratimą, o kartais ir savo elgesį, 
tai akivaizdu, kad romano tekstą ji naudoja ne kaip pranešimą, 
lygų visiems kitiems, o kaip tam tikrą kodą bendrauti su pačia 
savimi. 

Būtent taip romanus skaitė Puškino Tatjana: 


B006pax<aacb repouHnen Tarytum būtų ji herojė 

CBonx B03/1H06/1€HHbIX TBOPIJOB. Kūrėjų savo pamėgtų, 
Kaapucod, FOaneū. Ąenbbunod. Klarisė, Julija jaunoji, - 
TaTbaHa B THLJHHE JIeCOB Tatjana tarp tylių miškų 

Onna c onacHof KHHroh 6ponHuT, Su pavojingom knygom žengia 
OnHa B Hef HIIJeT H HaAXOAHT Ir rasti ji jose įstengia 

CBož TažHbIū Kap, CBOH MEUTEI, Slaptas svajas ugnies savos, 
Mnonbi cepnegHoK NonHOTEI, Kur veržias iš širdies pilnos, 
B3jbixaeT, H. Ce6e MpHcBoA Ji dūsauja ir suliepsnoja 

Uyxoh BOCTOpr, UYXYIO TDYCTb, Kitų džiaugsmais, kitų skausmu, 
B 3a6BeHEe LuengeT HaH3yCTb Kuždėti ima su jausmu 


IMucbMO Ana MHAOro repoa... Ji laišką mylimam herojui... 

Ho Hai repoū, KTO 6 HH 6bLJ OH, Bet mūs herojus, atvirai, 
Yx< BEPHO 6611 He [panjucon.“ Ne Grandisonas juk tikrai.* 


Perskaityto romano tekstas tampa realybės permąstymo mo- 
deliu. Tatjana neabejoja tuo, kad Oneginas - romantiškas perso- 
nažas; jai tik neaišku, su kokiu amplua jį reikia sutapatinti: 


KTo Tbi, MOH aHreJi NH XpaHHTEJE, Kas tu: ar angelas gerasis, 
Hu koBapHbIA MCKYCHTEJIb...!“ Ar gundytojas klastingasis?** 


Tatjanos laiške Oneginui įdomu tai, kad tekstas suskyla į dvi 
dalis: įrėminančioje dalyje (dvi pirmosios ir paskutinė strofa), kur 
Tatjana rašo kaip įsimylėjusi panelė savo dvaro kaimynui, ji, aišku, 
kreipiasi į jį „jūs“, bet vidurinėje dalyje, kur ir save, ir jį ji mode- 
liuoja pagal romano schemas, vartojama „tu“. Kadangi, kaip mus 
įspėjo Puškinas, laiško originalas parašytas prancūzų kalba, ku- 
rioje abiem atvejais gali būti pavartotas tik įvardis vous, kreipinio 
pasikeitimas centrinėje laiško dalyje - tai tik knyginio, nebuitinio — 
kodinio - šio teksto pobūdžio ženklas. 

Įdomu, kad romantikas Lenskis irgi sau aiškina žmones (tarp 
jų ir save) sutapatindamas juos su tam tikrais tekstais. Ir čia Puški- 
nas demonstratyviai vartoja tą patį štampų rinkinį: „gynėjas“ („an- 
gelas gerasis“) - „tinklų spendėjas“ („gundytojas“): 


OH MBICJIHT: <6yAy eK CnacHTEJlLb. Jis mąsto: „Būsiu jos gynėju. 
He norepnnio, WTO06 pa3BpaTHTe/b...»" | Neleisiu, kad tinklų spendėjo...“*** 


Akivaizdu, kad visais šiais atvejais tekstai funkcionuoja ne kaip 
pranešimai kuria nors kalba (ne Puškinui, o Tatjanai ar Lenskiui), 
bet kaip kodai, kuriuose koncentruojama informacija apie patį kal- 
bos tipą. 

Rėmėmės grožinės literatūros pavyzdžiais, bet iš to neteisinga 
būtų daryti išvadą, jog poezija - tai gryna komunikacija „AŠ- AŠ“ 
sistemoje. Nuoseklesne forma šis principas išryškintas ne mene, 
bet didaktiniuose ir religiniuose tekstuose, tokiuose kaip parabolė, 


* A. Puškinas, op. cit., p. 100-101. 
** Ibid., p. 113. 
*** Ibid., p. 171. 

mitas, patarlė. Būdingas yra pakartojimų prasiskverbimas į patar- 
les tuo laikotarpiu, kai jos dar nebuvo suvokiamos iš esmės este- 
tiškai, bet turėjo kur kas svarbesnę mnemoninę arba moralinę nor- 
minamąją funkciją. 

Tam tikrų statybinių (architektūrinių) elementų pakartojimai 
šventovės interjere verčia suvokti jo struktūrą ne kaip kažką, kas 
susiję su praktiniais statybiniais, techniniais poreikiais, bet, tarki- 
me, kaip visatos ar Žmogaus asmenybės modelį. Tokiu mastu, ko- 
kiu šventovės vidus - kodas, o ne tekstas, ji suvokiama ne esteti- 
niu požiūriu (estetiškai galima suvokti tik tekstą, bet ne jo sukūrimo 
taisykles), o religiniu, filosofiniu, teologiniu arba kokiu nors kitu 
nemeniniu būdu. 

Menas atsiranda ne kaip sistemos „AŠ - JIS“ arba sistemos 
„AŠ - AŠ“ tekstai. Jis naudojasi abiem komunikacinėmis siste- 
momis, kad osciliuotų struktūrinės įtampos tarp jų lauke. Esteti- 
nis efektas atsiranda tuo momentu, kai kodas imamas naudoti 
kaip pranešimas, o pranešimas kaip kodas, kai tekstas persijun- 
gia iš vienos komunikacinės sistemos į kitą, auditorijos sąmonėje 
išlaikydamas ryšį su abiem. 

Meninių tekstų kaip paslankaus reiškinio, tuo pačiu metu su- 
sijusio su abiem komunikacijos tipais, prigimtis nepaneigia to, 
kad atskiri žanrai yra daugiau ar mažiau orientuoti į tekstų kaip 
pranešimų arba kodų suvokimą. Aišku, lyrinis eilėraštis ir apy- 
braiža nevienodai susiję su viena ar kita komunikacijos sistema. 
Tačiau, be žanrinės orientacijos, tam tikrais momentais dėl isto- 
rinių, socialinių ir kitų epochinio pobūdžio priežasčių kokia nors 
literatūra kaip visuma (ir plačiau - menas kaip visuma) gali būti 
charakterizuojama kaip besiorientuojanti į autokomunikaciją, 
viešpataujančią natūraliųjų kalbų sistemoje. Pažymėtina, kad 
neigiamas santykis su tuo tekstu, kuris yra štampas, bus geras 
darbinis bendros literatūros orientacijos į pranešimą kriterijus. Į 
autokomunikaciją orientuota literatūra ne tik nevengs štampų, 
bet ir sieks tekstus paversti štampais ir sutapatinti „aukšta“, „ge- 
ra“ ir „teisinga“ su „stabilu“ ir „amžina“ - t. y. su štampu. 

Tačiau nutolimas nuo vieno poliaus (ar netgi sąmoninga pole- 
mika) visiškai nereiškia nutolimo nuo jo struktūrinės įtakos. Kad 

ir kaip literatūros kūrinys imituotų laikraštinio pranešimo tekstą, 
jis išsaugo, pavyzdžiui, tokį tipišką autokomunikacinių tekstų 
bruožą kaip galimybė skaityti daug kartų. Pakartotinai skaityti Karą 
ir taiką - kur kas natūraliau, negu dar kartą skaityti Tolstojaus pa- 
naudotus istorinius šaltinius. Be to, kad ir kaip žodinis meninis 
tekstas stengtųsi - dėl polemikos arba eksperimento - liautis buvęs 
pranešimu, visa meno istorija liudija, kad tai neįmanoma. 
Poetiniai tekstai greičiausiai atsiranda dėl savotiško struktūrų 
„svyravimo“: tekstai, kuriami sistemoje „AŠ - JIS“, funkcionuoja 
kaip autokomunikacija ir atvirkščiai; tekstai tampa kodais, kodai — 
pranešimais. Pagal autokomunikacijos dėsnius — teksto dalijimą į 
ritminius gabaliukus, žodžių pavertimą indeksais, semantinių ry- 
šių susilpnėjimą ir sintagminių pabrėžimą - poetinis tekstas įsitrau- 
kia į konfliktą su natūraliosios kalbos dėsniais. O juk jo, kaip teksto, 
parašyto natūraliąja kalba, suvokimas - būtina sąlyga, kad poezija 
galėtų egzistuoti ir atlikti savo komunikacinę funkciją. Bet ir po- 
žiūris į poeziją tik kaip į pranešimą natūraliąja kalba suponuoja 
jos specifikos praradimą. Didelis poezijos gebėjimas modeliuoti su- 
sijęs būtent su jos virtimu iš pranešimo į kodą. Poetinis tekstas kaip 
savotiška švytuoklė svyruoja tarp sistemų „AŠ - JIS“ ir „AŠ- AŠ“. 
Ritmas pakyla iki reikšmių lygio, reikšmės susidėsto į ritmus. 
Meninio teksto sandaros taisyklės iš esmės yra kultūros kaip 
visumos sandaros taisyklės. Tai susiję su tuo, kad pačią kultūrą 
galima vertinti kaip pranešimų, kuriais keičiasi įvairūs adresantai 
(kiekvienas iš jų adresatui - „kitas“, „jis“), sumą ir kaip vieną pra- 
nešimą, kurį kolektyvinis žmonijos „aš“ siunčia pats sau. Šiuo po- 
žiūriu žmonijos kultūra - didingas autokomunikacijos pavyzdys. 


Perdavimas vienu metu dviem komunikaciniais kanalais būdin- 
gas ne tik meniniams tekstams. Jis būdingas ir kultūrai, jeigu ją 
vertinsime kaip vieningą pranešimą. Dėl to galima išskirti kultū- 
ras, kuriose dominuos pranešimas, perduodamas bendruoju kalbos 
kanalu „AŠ - JIS“, ir tokias, kurios orientuotos į pranešimo auto- 
komunikaciją. 

Kadangi kaip „1 pranešimas“ gali reikštis dideli informacijos 
klodai, iš esmės išreiškiantys konkrečios asmenybės specifiką, jų 

pertvarka pakeičia asmenybės struktūrą. Reikia pažymėti, kad 
komunikacijos schema „AŠ - JIS“ suponuoja informacijos per- 
davimą, išlaikant vienodą jos apimtį, o schema „AŠ - AŠ“ yra 
orientuota į informacijos gausėjimą („2 pranešimas“ nesunaikina 
„1 pranešimo“). 

Naujųjų laikų Europos kultūra sąmoningai orientuota į sis- 
temą „AŠ - JIS“. Kultūros vartotojas yra idealaus adresato pozi- 
cijoje, jis gauna informaciją iš šalies. Labai tiksliai tokį santykį 
suformulavo Petras I, pasakydamas: „Aš priklausau besimokan- 
čiųjų rangui ir man reikalingi mokytojai.“ Jaunystės sąžiningas 
veidrodis... liepia jaunimui išsilavinimu laikyti Žinių gavimą, 
„trokštant iš kiekvieno pasimokyti, o ne paviršium plaukiant“! 
Reikia pabrėžti, kad kalbama būtent apie orientaciją, nes teksto 
realybės lygmenyje bet kokia kultūra yra sudaryta iš abiejų ko- 
munikacijos būdų. Be to, minėtas bruožas nėra būdingas vien 
naujųjų laikų kultūrai - skirtingomis formomis jis reiškėsi įvai- 
riomis epochomis. O išskirti čia būtent XVIII-XIX amžių Euro- 
pos kultūrą būtina todėl, kad tai ji nulėmė įprastas mums moks- 
lines sampratas, pavyzdžiui, informacijos akto sutapatinimą su 
gavimu, mainais. Tačiau toli gražu ne visus žinomus kultūros is- 
torijoje atvejus galima paaiškinti šiuo požiūriu. 

Panagrinėsime paradoksalią poziciją, kurioje atsiduriame ty- 
rinėdami folklorą. Žinome, kad būtent folkloras teikia daugiau- 
sia pagrindo struktūrinėms paralelėms su natūraliosiomis kalbo- 
mis ir kad būtent folkloro tyrinėjimuose lingvistiniai metodai 
naudojami sėkmingiausiai. Iš tikrųjų tyrinėtojas gali konstatuoti, 
kad čia esama riboto sistemos elementų skaičiaus ir sąlygiškai 
lengvai formuluojamos jų derinimo taisyklės. Tačiau čia pat būti- 
na pabrėžti ir didžiulį skirtumą: kalba suteikia formalią išraiškos 
sistemą, bet turinio sritis specifiniu kalbos požiūriu lieka visiškai 
laisva. Folkloras, ypač tokios jo formos kaip stebuklinė pasaka, 
abi sferas daro be galo automatizuotas. Tačiau tokia padėtis pa- 
radoksali. Jeigu tekstas iš tikrųjų būtų sudarytas tokiu būdu, jis 
būtų visiškai perteklinis. Tą patį galima pasakyti ir apie kitas me- 
no rūšis, orientuotas į kanonines formas, į normų ir taisyklių pai- 
symą, o ne jų pažeidinėjimą. 

Atsakymas, matyt, tas, kad šio tipo tekstai savo atsiradimo mo- 
mentu turėjo tam tikrą semantiką (stebuklinės pasakos semantiką 
tikriausiai formavo jos santykis su ritualu), o vėliau tie ryšiai buvo 
prarasti ir tekstai ėmė įgauti grynai sintagminių darinių bruožų. 
Natūraliosios kalbos lygmenyje jie, be abejo, turi semantiką, bet 
kaip kultūros reiškiniai linksta į gryną sintagmiką, tai yra iš tekstų 
virsta „2 kodais“. Šią mito tendenciją virsti grynai sintagminiu, ase- 
mantiniu tekstu - ne pranešimu apie kokius nors įvykius, bet pra- 
nešimo organizavimo schema - turėjo galvoje C. Lėvi-Straussas, 
kalbėdamas apie jo muzikinę prigimtį. 

Kultūros kaip mechanizmo, organizuojančio kolektyvinę asme- 
nybę, kuri turi bendrą atmintį ir kolektyvinę sąmonę, egzistavi- 
mui tikriausiai būtinos porinės semiotinės sistemos, kad vėliau 
būtų galimas abipusis tekstų vertimas. 

Tokią pat struktūrinę porą sudaro tokios komunikacinės siste- 
mos kaip „AŠ- JIS“ ir „AŠ- AŠ“ (čia reikia pažymėti, kad dėsnis, 
kurį, atrodo, galima traktuoti kaip žemiškųjų kultūrų universaliją, 
yra taisyklė, kad vienas iš bet kurios kultūrą kuriančios semiotinės 
poros narių būtų išreikštas natūraliąja kalba arba natūralioji kalba 
sudarytų jo dalį). 

Realiosios kultūros, kaip ir meniniai tekstai, formuojasi pagal 
švytuokliško judėjimo tarp šių sistemų principą. Tačiau vieno ar 
kito tipo kultūros orientacija į autokomunikaciją arba į informaci- 
jos kaip pranešimų iš išorės gavimą pasireiškia kaip dominuojanti 
tendencija. Ypač ryškiai ji pasireiškia tame mitologizuotame pa- 
veiksle, kurį kiekviena kultūra kuria kaip savo idėjinį autoportretą. 
Šis modelis pats savaime daro įtaką kultūros tekstams, bet negali 
būti su jais sutapatintas, nes kartais jis yra už teksto prieštaravimų 
paslėptų struktūrinių principų apibendrinimas, o kartais išreiškia 
tiesioginę jų priešingybę. (Kultūrų tipologijos srityje gali atsirasti 
gramatika, iš principo nepritaikoma tekstams tos kalbos, kurią ap- 
rašyti ji pretenduoja.) 

Kultūros, orientuotos į pranešimą, yra lankstesnės, dinamiš- 
kesnės. Joms būdinga tendencija be galo didinti tekstų skaičių, 
todėl sparčiai gausėja žinių. Klasikinis pavyzdys gali būti XIX am- 
žiaus Europos kultūra. Šio tipo kultūra turi ir kitą medalio pusę: 

tai griežtas visuomenės pasidalijimas į perduodančiuosius ir pri- 
imančiuosius, psichologinės nuostatos gauti tiesą kaip gatavą pra- 
nešimą apie kito žmogaus proto pastangas atsiradimas, tų, kurie 
paprastai yra pranešimo gavėjai, socialinio pasyvumo augimas. 
Akivaizdu, kad europinio naujųjų laikų romano skaitytojas pasy- 
vesnis negu stebuklinės pasakos klausytojas, kuriam dar reikia gau- 
tus štampus transformuoti į savo sąmonės tekstus; teatro lankyto- 
jas pasyvesnis nei karnavalo dalyvis. Polinkis būti intelektinės 
produkcijos vartotojais — tai pavojinga kultūros, vienpusiškai orien- 
tuotos gauti informaciją iš šalies, ypatybė. 

Kultūros, orientuotos į autokomunikaciją, sugeba būti dvasiškai 
aktyvesnės, tačiau dažnai pasirodo gerokai mažiau dinamiškos, 
nei to reikalauja Žmonių visuomenės poreikiai. 

Istorinė patirtis rodo, kad gyvybingiausios pasirodo besančios 
tos sistemos, kuriose tarpusavio kovos nė viena iš šių struktūrų 
nelaimi besąlygiškai. 

Tačiau šiuo metu mes dar toli gražu negalime bent kiek pagrįs- 
čiau prognozuoti optimalių kultūros struktūrų. Tam dar reikia su- 
prasti ir aprašyti nors pačius būdingiausius jų mechanizmo pasi- 
reiškimus. 

1973 

DINAMINIS SEMIOTINĖS 
SISTEMOS MODELIS 


Parodyk man akmenį, kurį atmetė 
statybininkai! Tai - kertinis akmuo. 


Iš Nag-Chammadi rankraščių! 


1.0. Apibendrinant semiotinės teorijos principų raidą po to, kai Fer- 
dinandas de Saussure'as suformulavo pradines jos nuostatas, pri- 
einama prie paradoksalios išvados: pakartotinis pagrindinių prin- 
cipų nagrinėjimas vienareikšmiškai patvirtindavo jų stabilumą, o 
siekimas stabilizuoti semiotinę metodologiją fatališkai versdavo 
peržiūrėti pačius pagrindinius principus. R. Jakobsono veikalai ir 
konkrečiai jo pranešimas, apibendrinantis IX lingvistų kongreso 
rezultatus, puikiai parodė, kad šiuolaikinė lingvistikos teorija išlie- 
ka savimi netgi virsdama savo pačios priešingybe. Be to, būtent šį 
homeostatikos ir dinamizmo derinį R. Jakobsonas pagrįstai laikė 
teorijos, kuri pajėgia iš esmės peržiūrėti ir savo vidinę organiza- 
ciją, ir savo santykių su kitomis disciplinomis sistemą, organišku- 
mo ir gyvybingumo įrodymu: „Vartojant Hegelio terminus, gali- 
ma pasakyti, kad tradicinių tezių antitezę pakeitė neigimo, tai yra 
tolimos ir nesenos praeities, neigimas.““ 

Tai, kas pasakyta, visiškai tinka statiškumo ir dinamiškumo 
semiotinėse sistemose problemai. Pakartotinis kai kurių šioje sri- 
tyje įsitvirtinusių sampratų nagrinėjimas vienu metu tik patvirti- 
na semiotinių sistemų struktūrinio aprašymo giluminių principų 
pagrįstumą. 

1.1. Požiūris į semiotinių sistemų sinchroninio ir diachroninio 
aspektų santykį nuo pat pradžių buvo gerokai dvilypis. Šių dviejų 
kalbos aprašymo aspektų išskyrimas buvo didelis Ženevos mokyk- 
los laimėjimas. Tačiau jau „Prahos lingvistikos būrelio tezėse“ ir 
vėlesniuose Prahos mokyklos darbuose buvo nurodyta, kad šį as- 
pektą absoliutizuoti pavojinga, kad tokia priešprieša yra sąlygiška, 
greičiau euristinė negu principinė. R. Jakobsonas rašė: „Darytume 
didelę klaidą, jeigu teigtume, kad sinchroniškumas ir statiškumas — 
sinonimai. Statiškas pjūvis - fikcija: tai tik pagalbinė mokslo prie- 
monė, o ne specifinis egzistavimo būdas. Filmo suvokimą galime 
tyrinėti ne tik diachroniškai, bet ir sinchroniškai: tačiau sinchroni- 
nis filmo aspektas anaiptol nėra identiškas atskiram iš filmo iškirp- 
tam kadrui. Judėjimas yra suvokiamas ir žvelgiant į filmą sinchro- 
niškai. Tas pats tinka ir kalbai.“ 

Daugelyje Prahos mokyklos tyrinėjimų, viena vertus, buvo nu- 
rodoma, jog kadangi diachronija yra sistemos evoliucija, ji ne panei- 
gia, bet padaro aiškesnę kiekvieno atskiro momento sinchroninės 
organizacijos esmę; kita vertus, buvo atkreipiamas dėmesys į tai, 
kad šios kategorijos pereina viena į kitą.“ 

Ir vis dėlto tokio pobūdžio kritika nesuabejojo pačios dviejų pra- 
dinių požiūrių į semiotinės sistemos aprašymą priešpriešos meto- 
dologine verte. 

Čia siūlomų samprotavimų tikslas - tolesnis šių seniai išsakytų 
teiginių, taip pat J. Tynianovo ir M. Bachtino idėjų, susijusių su 
kultūriniais-semiotiniais modeliais, rutuliojimas.? 

1.2. Galima daryti prielaidą, kad statiškumas, kuris ir toliau 
jaučiamas daugelyje semiotinių aprašymų, nėra per menkų vieno 
ar kito mokslininko pastangų rezultatas, bet kyla iš kai kurių es- 
minių aprašymo metodikos ypatybių. Jei kruopščiai neišanalizuo- 
sime to, kodėl pats aprašymo faktas dinamišką objektą paverčia 
statišku modeliu, ir atitinkamai nepakoreguosime mokslinės ana- 
lizės metodikos, siekimas sukurti dinamiškus modelius gali likti 
tik gerais norais. 

2.0. Sistemiška - nesistemiška. Struktūrinis aprašymas remiasi tuo, 
kad aprašomame objekte išskiriami sistemos ir ryšių elementai, ku- 
rie išlieka invariantiški, kad ir kokias homomorfiškas transforma- 

cijas objektas patirtų. Būtent šita invariantiška struktūra bet kurio 
panašaus aprašymo atžvilgiu yra vienintelė tikrovė." Jai priešprie- 
šinami nesisteminiai elementai, kuriems būdingas nepastovumas, 
nereguliarumas ir kuriuos aprašinėjant reikia pašalinti. Apie tai, 
kad semiotiškai tyrinėjant objektą būtina abstrahuotis nuo kai ku- 
rių jo „nereikšmingų“ požymių, rašė dar F. de Saussure'as. Jis teigė, 
jog aprašant vieną sinchroninę kalbos būseną labai svarbu atsiri- 
boti nuo „nesvarbių“ diachroninių pakitimų: „Absoliučią „padėtį“ 
nulemia pasikeitimų nebuvimas, bet kadangi, kad ir kaip ten būtų, 
kalba vis dėlto visą laiką keičiasi, tyrinėti kalbą statiškai - prak- 
tiškai reiškia nekreipti dėmesio į nereikšmingus pasikeitimus, pa- 
našiai kaip matematikai, atlikdami kai kurias operacijas, pavyz- 
džiui, skaičiuodami logaritmus, nekreipia dėmesio į be galo mažus 
dydžius.“ 

Iš principo negalima priešintis tokiam objekto supaprastinimui 
jį struktūriškai aprašinėjant, nes tai yra bendras viso mokslo bruo- 
žas. Tik nereikia pamiršti, kad struktūriškai aprašinėjamas objek- 
tas ne tik supaprastinamas, bet ir pabaigiamas organizuoti, tampa 
griežčiau organizuotas, negu yra iš tiesų. 

Pavyzdžiui, jeigu išsikelsime užduotį struktūriškai aprašyti 
XVIII amžiaus-XIX amžiaus pradžios rusų ordinų sistemą (šis ob- 
jektas yra patogus daugeliu atžvilgių, nes tai - kultūrologinis fak- 
tas, visiškai semiotiškas iš prigimties, dirbtiniu būdu atsiradęs kaip 
jo kūrėjų sąmoningos, sistemą kuriančios veiklos rezultatas), tai 
akivaizdu, kad akiratyje atsidurs ordinų hierarchija ir besisiejan- 
tys su reikšmėmis jų diferenciniai požymiai. Įsivaizduodami kiek- 
vieną ordiną atskirai ir visą jų sistemą kaip tam tikrą invariantinę 
organizaciją, mes, aišku, nekreipsime dėmesio į kokios nors nu- 
jaučiamos tvarkos neturintį kai kurių požymių variantiškumą. Pa- 
vyzdžiui, labai ilgai ordinų ženklus ir ordinų žvaigždes užsaky- 
davo pats valdžios nurodymą juos nešioti gavęs asmuo, todėl jų 
dydį ir puošimą brangiaisiais akmenimis nulemdavo apdovano- 
tojo fantazija ir turtingumas; tai neturėdavo kokios nors imanen- 
tiškai semiotinės reikšmės. 

Tačiau net jeigu nekreipsime dėmesio į šiuos variantus, pats 
ordinų sistemos aprašymo faktas padidins jos sistemiškumo laipsnį 

ne tik todėl, kad panaikins tai, kas nestruktūriška, kaip neesmin- 
ga, bet ir kitu aspektu: vienas pagrindinių aprašymo klausimų bus 
ordinų hierarchijos nustatymas. Toks klausimas bus pagrįstas ypač 
dėl to, kad jis praktiškai buvo įtrauktas į šios sistemos funkciona- 
vimą, konkrečiai sprendžiant kasdienę problemą, kokia tvarka iš- 
dėstyti ordinų ženklus ant drabužių. Taip pat žinomas Pavelo I 
bandymas visus Rusijos Imperijos ordinus paversti vienu Rusijos 
kavalieriaus ordinu; visi anksčiau buvę ordinai būtų buvę pri- 
pažįstami tik kaip jo konkretūs „pavadinimai“ arba klasės. 

Tačiau aprašinėjant rusų ordinus kaip hierarchišką sistemą neiš- 
vengiamai išnyks nuolatiniai svyravimai, atskirų elementų hierar- 
chinės vertės neapibrėžtumas. O tuo tarpu patys tie svyravimai 
buvo ir svarbus struktūros bruožas, ir būdinga tipologinė rusų or- 
dinų charakteristika. Aprašymas neišvengiamai bus geriau orga- 
nizuotas nei objektas. 

2.1. Toks požiūris atitinka bet kokią mokslinę metodologiją, jam 
iš principo negali būti prieštaraujama, nes toks objekto iškreipi- 
mas aprašymo metu laikomas dėsningu. Norėtųsi atkreipti dėmesį 
į keletą kitų - kur kas rimtesnių - padarinių: aprašymas, elimi- 
nuojantis iš objekto visus nesisteminius jo elementus, visiškai pasi- 
teisina kuriant statiškus modelius ir reikalauja tik kai kurių pataisų 
koeficientų, tačiau kuriant dinaminius modelius dėl jo iš principo 
kyla sunkumų: vienas pagrindinių semiotinių struktūrų dinamiz- 
mo šaltinių yra nuolatinis nesisteminių elementų įtraukimas į sis- 
temiškumo orbitą ir tuo pačiu metu vykstantis sistemiškumo iš- 
stūmimas į nesistemiškumo sritį. Atsisakymas aprašyti tai, kas 
nesistemiška, to išstūmimas už mokslo objektų ribų atkerta dina- 
minį rezervą ir parodo mums konkrečią sistemą tokiu pavidalu, 
kuris iš principo neleidžia evoliucijos ir homeostazės kaitos. Tas 
akmuo, kurį susiklosčiusios ir įsigalėjusios sistemos kūrėjai atme- 
ta kaipjų požiūriu atliekamą arba nebūtiną, paskesnei sistemai pa- 
sirodo esąs kertinis. 

Bet kuris bent kiek pastovesnis ir juntamesnis nesisteminės me- 
džiagos skirtumas paskesniame dinaminio proceso etape gali tap- 
ti struktūrinis. Grįžtant prie mūsų pateikto pavyzdžio apie sava- 
vališką ordinų papuošimą, reikia priminti, kad nuo 1797 metų 

savavališkas ordinų ženklų papuošimas brangakmeniais buvo pa- 
naikintas ir papuošimas briliantais tapo įteisintu aukščiausio laips- 
nio apdovanojimo požymiu. Be to, akivaizdu, kad papuošimas 
briliantais buvo įteisintas ne todėl, kad aukščiausio laipsnio ap- 
dovanojimui reikėjo kokios nors išraiškos, bet priešingai - buvo 
įtrauktas į sistemą ir įgavo prasminę reikšmę išskyrimas, susi- 
klostęs už sistemos ribų. Laipsniškas už sistemos ribų esančios va- 
riacinės medžiagos kaupimasis išraiškos sferoje buvo postūmis su- 
kurti prasmingą ir sisteminę diferenciaciją. 

2.2. Reikalavimas aprašyti tai, kas yra už sistemos ribų, susidu- 
ria su rimtais metodinio pobūdžio sunkumais. Viena vertus, tai, 
kas nesistemiška, iš principo lieka analitinės minties nepastebėta, 
kita vertus — pats aprašymo procesas neišvengiamai paverčia tai 
sistemos faktu. Taigi formuluodami reikalavimą įtraukti į struk- 
tūrinių aprašymų sritį struktūrą apgaubiančią nesisteminę me- 
džiagą mes, atrodytų, įsivaizduojame, kad įmanoma padaryti tai, 
kas neįmanoma. Tačiau viskas nušvis kita šviesa, jei prisiminsime, 
jog tai, kas nesistemiška, nėra chaoso sinonimas. Nesistemišku- 
mas - sąvoka, papildanti sistemiškumą. Kiekviena iš jų tampa vi- 
sareikšme tik tada, kai jos suvokiamos kaip tarpusavy susijusios, 
o ne izoliuotos. 

2.3. Todėl galima nurodyti tokias to, kas nesistemiška, rūšis. 

2.3.1. Kadangi dėl aprašymo, kaip jau sakėme, sustiprėja organi- 
zuotumo lygis, vienos ar kitos semiotinės sistemos saviaprašymas, 
savo pačios gramatikos kūrimas yra galingas sistemos saviorgani- 
zacijos būdas. Tokiu konkrečios kalbos ir - plačiau - konkrečios 
kultūros apskritai buvimo istorijoje momentu semiotinės sistemos 
gelmėse išsiskiria tam tikra pokalbė (ir tekstų grupė), kuri laiko- 
ma pačios tos kalbos ar kultūros aprašymo metakalba. Pavyzdžiui, 
klasicizmo epochoje buvo sukurta daugybė meno kūrinių, kurie 
yra meno kūrinių sistemos aprašymai. Būtina pabrėžti, kad šiuo 
atveju aprašymas yra saviaprašymas, metakalba ne skolinama iš 
už sistemos ribų, bet yra jos pačios poklasis. 

Esminis tokio saviorganizacijos proceso aspektas yra tas, kad 
vykstant papildomai reguliacijai tam tikra medžiagos dalis atsi- 
duria už sistemos ribų ir, vertinant ją to saviaprašymo atžvilgiu, 

tarsi nustoja egzistavusi. Taigi didėjant semiotinės sistemos orga- 
nizacijos laipsniui ji siaurėja — iki pat kraštutinio atvejo, kai meta- 
sistema tampa tokia griežta, kad beveik nebesisieja su realiomis 
semiotinėmis sistemomis, kurias ji tariasi aprašinėjanti. Tačiau ir 
šiuo atveju ji tebėra autoritetingai „teisinga“ ir „realiai egzistuo- 
janti“, o realūs socialinės semiozės sluoksniai tomis sąlygomis vi- 
siškai pereina į „neteisingo“ ir „neegzistuojančio“ sritį. 

Pavyzdžiui, laikantis Pavelo I karinės-biurokratinės utopijos 
požiūrio, vienintele egzistuojančia pasirodo esanti maksimaliai 
griežta sargybos parado tvarka. Ji laikoma valstybinės tvarkos ide- 
alu. O politinė Rusijos gyvenimo realybė buvo laikoma „netvar- 
kinga“. 

2.3.2. Taigi „neegzistavimo“ (t. y. buvimo už sistemos ribų) 
požymis pasirodo esąs kartu ir už sistemos ribų esančios medžia- 
gos (vertinant vidiniu sistemos požiūriu) požymis, ir negatyvus 
pačios sistemos struktūros bruožų rodiklis. Pavyzdžiui, Griboje- 
dovas, tragedijos Rodamistas ir Zenobija apmatuose apibendrinda- 
mas politinius dekabrizmo rezultatus, kaip bajorų revoliucingumo 
(kadangi, aišku, Gribojedovą domino XIX amžiaus 3-iojo dešimt- 
mečio rusų sąmokslininkų veikla, o ne romėnų okupacijos peri- 
odo senovės Armėnijos istorija) struktūrinį požymį išskiria tai, kad 
liaudis šiuo požiūriu kaip politinė jėga „neegzistuoja“: „Apskri- 
tai, - rašo Gribojedovas, - reikia pažymėti, kad liaudis jų veikloje 
nedalyvauja, - ji tarsi neegzistuoja (mano kursyvas - J. L.).“* Kalbė- 
damas apie kapelioną Andrių, žinomo viduramžių traktato apie 
kurtuazine meilę De amore autorių, akademikas V. Šišmariovas 
teigė: „Valstiečių atžvilgiu kurtuazinis autorius siūlo savo drau- 
gui, kuriam skirta knyga, nesivaržyti, netgi griebtis prievartos.'“ 
Tokia rekomendacija paaiškinama labai paprastai: kapeliono An- 
driaus nuomone, valstiečiams prieinama tik amor naturalis, o kal- 
bant apie kurtuazinę meilę - fin amors - jie „tarsi neegzistuoja“. 
Taigi ir poelgiai, nukreipti į tokio tipo žmones, irgi laikomi ne- 
sančiais. 

Akivaizdu, kad to, kas sistemiška („egzistuoja“), aprašymas tuo 
pačiu metu nurodys to, kas yra už sistemos ribų („neegzistuoja“), 
prigimtį. Galima būtų kalbėti apie specifinę už sistemos ribų 

esančių elementų hierarchiją, jų santykius ir apie „to, kas nesiste- 
miška, sistemą“. Šiuo požiūriu nesistemiškas pasaulis atrodo kaip 
apversta sistema, jos simetriška transformacija. 

2.3.3. Tai, kas yra už sistemos ribų, gali būti kitaip sistemiška, 
tai yra priklausyti kitai sistemai. Kultūros sferoje mes nuolat susi- 
duriame su tendencija svetimą kalbą laikyti nekalba arba - mažiau 
kategoriškais atvejais - suvokti savo kalbą kaip taisyklingą, o sve- 
timą - kaip netaisyklingą ir skirtumą tarp jų aiškinti taisyklingu- 
mo laipsniu, tai yra sutvarkymo mastu. Kalbėjimo svetima kalba 
kaip sugadinta (netaisyklinga) sava pavyzdį pateikia L. Tolstojus 
Kare ir taikoje: 


— Va čia tai chrancūziškai, - sušneko kareiviai grandinėje. - Nagi, tu, Si- 
dorovai! 

Sidorovas mirktelėjo ir, atsisukęs į prancūzus, ėmė tankiai vapėti ne- 
suprantamus žodžius: 

— Kari, mala, tafa, safi, muter, kask'a, - vapaliojo jis...'? 


Svetimos kalbos kaip nekalbos - nebylumo - suvokimo pa- 
vyzdžių labai daug. Plg. „IOpra xe nionne ecTb a3bIKb HBMb“!!, taip 
pat žodžio nemeų (vokietis) etimologiją. Galimas ir atvirkščias - sa- 
vos sistemos kaip „netaisyklingos“ suvokimas: 


Kak ycT pyMaHbIx 6€3 y/IbIOKAH, 
be3 rpaMMaTHUeCKOH OLIMOKM 
X pycckoū pevwK He N06AMO.* 
(Puškinas, Eugenijus Oneginas, III skyrius, XXVIII strofa) 


Plg. taip pat savo kalbos prilyginimą nebylumui: Jurajus Kri- 
žaničius, skųsdamasis dėl menko slavų kalbos išplėtojimo, Politi- 
koje rašė: „Dėl jau minėto kitų kalbų grožio ir didingumo, ir turtin- 
gumo, ir dėl mūsų kalbos trūkumų mes, slavai, greta kitų tautų — 
tarsi nebylys pokylyje.“! 

2.3.4. Šiuo atveju, kadangi ir aprašomas objektas, ir nesisteminė 
jo aplinka vertinami kaip nors ir labai tolimi, bet struktūriniai reiš- 
kiniai, jiems aprašyti reikia tokios metakalbos, kuri būtų taip nuo 
jų nutolusi, kad jos požiūriu jie atrodytų vienarūšiai. 


* „Be šypsnio lūpos man nemielos, / Taip ir kalboj per maža sielos, / Kai nėr 
gramatinės klaidos“ (vertė A. Venclova). 

Šiuo atžvilgiu paaiškėja, kad negalima kaip tyrinėjimo meta- 
kalba naudotis autoaprašymo aparatu, kurį ištobulino, pavyzdžiui, 
klasicizmo arba romantizmo kultūros. Klasicizmo kultūros požiū- 
riu tokio tipo autoaprašymai kaip Boileau Poezijos menas arba Su- 
marokovo Pamokymai norintiems būti rašytojais yra metalygmens 
tekstai, savo epochos empirinės kultūros požiūriu atliekantys tokį 
vaidmenį: 1) jos organizacijos lygmens stiprinimo ir 2) atkirtimo 
tų tekstų klodų, kurie perkeliami į nesisteminius. O šiuolaikinio 
epochos tyrinėtojo požiūriu šie tekstai bus susiję su aprašymo ob- 
jektu ir išsidėstę tame pačiame lygmenyje kaip ir visi kiti tyrinėjamo 
laiko kultūros tekstai. Kalbos, kurią epocha suformavo autoap- 
rašymui, perkėlimas į tyrinėtojo metakalbos lygmenį neišvengia- 
mai eliminuos iš jo akiračio tai, ką konkrečios epochos amžininkai 
dėl poleminių sumetimų iš jos pašalindavo. 

2.3.5. Reikia turėti galvoje ir ką kita: tam tikros autoaprašymo 
sistemos sukūrimas „pabaigia organizuoti“ ir tuo pačiu metu su- 
paprastina (atkerta tai, ko „per daug“) ne tik sinchroninę, bet ir 
diachroninę objekto būseną, tai yra kuria jo istoriją jo paties požiū- 
riu. Naujos kultūrinės situacijos ir naujos autoaprašymo sistemos 
formavimas perorganizuoja ir ankstesnes jos būsenas, tai yra ku- 
ria naują istorijos koncepciją. Tai turi dvejopų padarinių. Viena 
vertus, iškeliami užmiršti pirmtakai, kultūros veikėjai, o ankstes- 
nio laikotarpio istorikai apšaukiami aklais. Ankstesni nei konkreti 
sistema faktai, aprašyti jos terminais, aišku, darosi jai artimi ir tik 
joje įgauna vienovę ir apibrėžtumą. Tokios sąvokos kaip „prero- 
mantizmas“ atsiranda tada, kai iš kultūrinių prieš romantizmą gy- 
vavusios epochos faktų išskiriama tik tai, kas veda romantizmo 
link ir pasiekia vienovę tik jo struktūroje. Tokiam požiūriui būdin- 
ga tai, kad istorijos judėjimas atsiskleidžia ne kaip struktūrinių 
būsenų kaita, o kaip perėjimas nuo amorfinės, tačiau turinčios 
„Struktūros elementų“ būsenos prie struktūriškumo. 

Kita vertus, tokio požiūrio rezultatas yra teiginys, kad istorija 
apskritai prasideda nuo konkrečios kultūros konkretaus autoap- 
rašymo atsiradimo momento. Rusijoje ypač greitai keičiantis lite- 
ratūrinėms mokykloms ir skoniams XVIII amžiaus pabaigoje-XIX 
amžiaus pradžioje daug kartų ir iš įvairių pusių buvo keliama tezė: 


DINAMINIS SEMIOTINĖS SISTEMOS MODELIS 67 


„Mes neturime literatūros.“ Pavyzdžiui, savo kūrybinio kelio pra- 
džioje eilėraštyje „Poezija“ Karamzinas, visiškai ignoruodamas 
ankstesnę rusų literatūros istoriją, išpranašavo greitą rusų poezi- 
jos atsiradimą. 1801 metais „Draugiškos literatūrinės bendrijos“ 
posėdyje Andrejus Turgenevas, dabar jau turėdamas galvoje Ka- 
ramziną, pareikš, kad Rusijoje nėra literatūros. Vėliau tą pačią tezę, 
suteikdami jai vis naują turinį, kartos Kiuchelbekeris, Polevojus, 
Nadeždinas, Puškinas, Belinskis. 

Taigi vieno ar kito istorijos etapo kultūros tyrinėjimą sudaro ne 
tik jos struktūros aprašymas istoriko požiūriu, bet ir jos pačios au- 
toaprašymo ir jos atlikto tos istorinės raidos, kurios rezultatu ji pa- 
ti save laikė, aprašymo išvertimas į istoriko aprašymo kalbą. 

3.0. Vienaprasmiška —ambivalentiška. Binariškumo santykis yra vie- 
nas pagrindinių bet kurios struktūros organizavimo mechanizmų. 
Taip pat ne kartą tenka susidurti su tuo, kad tarp struktūrinių bina- 
rinės opozicijos polių yra tam tikra plati struktūrinės neutralizacijos 
juosta. Čia besikaupiantys struktūros elementai yra susiję su juos 
supančiu konstruktyviu kontekstu ne vienareikšmiais, bet ambi- 
valentiškais santykiais. Griežti sinchroniniai aprašymai paprastai 
panaikina tokiu būdu sukuriamą negalutinį vidinį sistemos su- 
tvarkymą, kuris suteikia jai paslankumo ir padaro jos elgesį nenu- 
spėjamesnį. Todėl vidinis objekto informatyvumas (neišsemtos pa- 
slėptos galimybės) kur kas didesnis, nei rodo jo aprašymai. 

Tokio pertvarkymo pavyzdys gali būti gerai tekstologams žino- 
mas atvejis, kai poetas, rašydamas kūrinį, kartais negali pasirinkti 
vieno ar kito varianto ir palieka viską kaip galimybę. Tokiu atveju 
kūrinio tekstas bus būtent toks, išlaikantis variantiškumą, meni- 
nis pasaulis. O tas „galutinis“ tekstas, kurį matome leidinio pusla- 
pyje, yra sudėtingesnio kūrinio teksto aprašymas supaprastinančio 
tipografinės spaudos mechanizmo priemonėmis. Kai taip aprašinė- 
jama, teksto sutvarkymas didėja, o jo informatyvumas mažėja. To- 
dėl ypač įdomūs yra įvairiausi atvejai, kai tekste iš principo nėra 
vienareikšmio elementų nuoseklumo, o skaitytojui paliekama pa- 
sirinkimo laisvė. Tokiu atveju autorius tarsi perkelia skaitytoją 
(taip pat ir tam tikrą savo teksto dalį) į aukštesnį lygmenį. Iš tokios 
metapozicijos aukštumų atsiskleidžia likusio teksto sąlygiškumo 

laipsnis, t. y. jis pasirodo būtent kaip tekstas, o ne kaip realybės 
iliuzija. £ 
Pavyzdžiui, kai Kozmos Prutkovo eilėraštyje „Mano portretas“ 
prie eilučių: 
Korja B Tonne Tbi BCTpDETHILIILb UEJIOBEKA, 
KoTopsiū Har —* 


prirašyta to paties Kozmos Prutkovo pastaba: „BapuanT: Ha koeM 
dpak“ („Variantas: Kuris su fraku“), tai akivaizdu, kad įvedamas 
tam tikras (šiuo atveju parodijinis) filologinis „leidėjo lygmuo“, 
imituojantis tam tikrą virš teksto esantį žiūros tašką, iš kurio visi 
variantai atrodo lygiaverčiai. 

Dar sudėtingesnis yra atvejis, kai alternatyvūs variantai įtrau- 
kiami į vieningą tekstą. Puškino Eugenijuje Onegine: 


„..IlokonTcA B cepneuHoA Here, 

Kak nbaHbIž NyTHHK Ha HOYNETe, 
Hnu. Hex<HeK, KaK MOTbIJEK, 

B BeceHHKHA BNHBUIHACA UBETOK...** 


(IV skyrius, LI strofa) 


Čia stilistinės alternatyvos įtraukimas į tekstą pasakojimą apie 
įvykius paverčia pasakojimu apie pasakojimą. Mandelštamo eilė- 
raštyje „Aš geriu už karo metų astrus, už viską, dėl ko man prie- 
kaištavo...“: 


AI nbYO, HO elije He MpHjyMa/I — H3 ĮBYX BbIOHpAIO OAHO: 
Becenoe acTHcCIyMaHTe H/Ib MarCKOro 323MKa BHHO?*** 


— pateikiami du siužetiniai variantai; beje, skaitytojas perspėjamas, 
kad autorius „dar nesugalvojo“, kuo baigti savo eilėraštį. Neuž- 
baigtumas ir neapibrėžtumas įtikina skaitytoją, kad prieš jį ne rea- 
lybė, o būtent tekstas, kurį galima „sugalvoti“ keletu būdų. 


* 


„Kada tu minioje sutiksi žmogų, / Kuris nuogas...“ 

„Ir, laime sielą apsvaiginęs, / Miegos lyg girtas be nakvynės / Ar drugio 
lekiančio būdu / Gers sultis ankstyvų žiedų“ (vertė A. Venclova). 

„Aš geriu, bet dar nesugalvojau - iš dviejų renkuosi vieną: / Linksmą astispu- 
mante ar popiežiaus rūmų vyną?“ 


*2 

Tai, kad šitaip tekste išryškinamas procesiškumas, darosi aki- 
vaizdu susidūrus su šiuolaikinio kinematografo kino tekstais, 
kuriuose labai plačiai naudojamasi galimybe pateikti paralelias 
kokio nors epizodo versijas, nė vienai jų neteikiant jokios pir- 
menybės. 

Reikėtų atkreipti dėmesį į dar vieną aspektą: realiam tekstui 
neišvengiamai būdingas tam tikras netaisyklingumas. Turime gal- 
voje ne netaisyklingumą, nulemtą sumanymo ar kalbančiojo nuo- 
statos, bet paprastas jo klaidas. Pavyzdžiui, nors Puškinas vidinį 
teksto prieštaringumą padarė Eugenijaus Onegino struktūriniu prin- 
cipu“, romane yra atvejų, kai poetui tiesiog nesueina galai. Pa- 
vyzdžiui, trečiojo skyriaus XXXI strofoje jis teigia, kad Tatjanos 
laiškas saugomas autoriaus archyve: 


[lucbMo TaTbaHbi npeAO MHOIO; 
Ero a cBaTO 6epery* — 


tačiau aštuntojo skyriaus XX strofoje tiesiogiai pasakoma, kad tą 
laišką saugo Oneginas: 


„Ta, OT KoTOpo0f OH xpaHHT 
IucbMo, rae cepAje roBopHT...** 


Bulgakovo romane Meistras ir Margarita herojai miršta du kar- 
tus (abi mirtys įvyksta tuo pat metu): pirmą kartą drauge pusrūsio 
kambaryje, „skersgatvyje netoli Arbato“, ir kitą - atskirai: jis ligo- 
ninėje, ji „gotiškame name“. Toks „prieštaravimas“ tikriausiai yra 
autoriaus sumanymo dalis. Tačiau kai toliau sužinome, kad Mar- 
garita ir jos tarnaitė Nataša „dingo, palikusios savo daiktus“ ir kad 
tardymu buvo bandoma išsiaiškinti, ar jos pagrobtos, ar pabėgo, — 
tai jau autoriaus neapsižiūrėjimas. 

Tačiau iš tiesų negalima visiškai nekreipti dėmesio ir į šiuos 
aiškius techninius neapsižiūrėjimus. Būtų galima pateikti dau- 
gybę poveikio, kurį jie padarė įvairių tekstų struktūros organi- 
zacijai, pavyzdžių. Apsiribosime tik vienu: tyrinėdami Puškino 


* „Štai laiškas prieš mane Tatjanos; / Šventai jį saugoju, myliū“ (vertė 
A. Venclova). 
** „Ta, nuo kurios jis laišką vis / Dar laiko, kur pati širdis“ (vertė A. Venclova). 

rankraščius, įsitikiname, kad tam tikrais atvejais šiokį tokį poveikį 
tolesnei eilėraščio eigai daro akivaizdūs apsirikimai rašant, ku- 
rie vis dėlto pasufleruoja tolesnį rimą ir veikia pasakojimo raidą. 
Pavyzdžiui, analizuodamas eilėraščio „Jau kalvos Gruzijos nu- 
grimzdo į rūkus“ juodraštį S. Bondi viename rankraštyje rado net 
du tokius atvejus: 

1) „Žodyje 1e21a Puškinas raidę e parašė be kilputės, taigi tas 
užrašymas atsitiktinai sutapo su žodžio m21a užrašymu. Ar ne ši 
atsitiktinė klaida ir inspiravo poetą parašyti variantą u0em nounan 
mena?“ M 

Taip eilutė: 


Bce THWxo — Ha KaBKa3 HovHaa TeHb nerna* — 
dėl techninio apsirikimo rašant transformavosi į: 
Bce THWxo — Ha KaBKa3 HAeT HouHas MrAa.** 


2) „Žodis nem Puškino parašytas taip, kad galėjo būti perskai- 
tytas ir kaip 1em; taigi keisdamas wnoz2ux nem (daugelio nėra) į 
MHO2Uux Aem (daugelio metų) Puškinas (kaip ir eilėraščio pradžioje 
Ae2Aa - mena) žodžio hem nebetaisė.“" 

Pateikti pavyzdžiai liudija, kad mechaniniai iškreipimai tam tik- 
rais atvejais gali būti rezervo rezervas (nesisteminės teksto aplin- 
kos rezervas). 

3.1. Ambivalentiškumas kaip tam tikras kultūrinis-semiotinis 
fenomenas pirmą kartą buvo aprašytas M. Bachtino darbuose. Ten 
pat galima rasti ir daugybę šio reiškinio pavyzdžių. Neaptarinė- 
dami visų šio svarbaus reiškinio aspektų, pabrėšime tik tai, kad 
vidinio ambivalentiškumo didėjimas atitinka sistemos perėjimo į 
dinaminį būvį momentą, kai neapibrėžtumas struktūriškai per- 
skirstomas ir įgauna - jau naujoje organizacijoje - naują viena- 
reikšmę prasmę. Tad vidinio vienareikšmiškumo didėjimą galima 
vertinti kaip homeostatinių tendencijų stiprėjimą, o ambivalen- 
tiškumo - kaip dinaminio šuolio momento artėjimo rodiklį. 


* „Visur tylu - Kaukazą užgulė nakties šešėlis.“ 
** „Visur tylu - Kaukazo link slenka nakties migla.“ 

3.2. Taigi ta pati sistema gali būti sustingusi ir atsipalaida- 
vusi. Be to, ir pats aprašymo faktas gali pervesti ją iš antrojo būvio 
į pirmąjį. 

3.3. Ambivalentiškumo būsena galima kaip teksto santykis su 
sistema, kuri esamuoju laiku neveikia, bet yra saugoma kultūros 
atmintyje (tam tikromis sąlygomis įteisintas normos pažeidimas), 
taip pat kaip teksto santykis su dviem tarpusavyje nesusijusiomis 
sistemomis, jeigu vienos atžvilgiu jis yra leidžiamas, o kitos - drau- 
džiamas. 

Tokia būsena galima, kadangi kultūros (taip pat bet kurio kultū- 
rinio kolektyvo, įskaitant atskirą individą) atmintyje saugoma ne 
viena, bet visas rinkinys metasistemų, reguliuojančių jos elgesį. Šios 
sistemos gali būti tarpusavyje nesusijusios ir nevienodai aktualios. 
Tai leidžia, keičiant vienos ar kitos sistemos vietą aktualizacijos ir 
privalomumo skalėje, perorientuoti tekstą iš netaisyklingo į tai- 
syklingą, iš draudžiamo į leidžiamą. Tačiau ambivalentiškumo 
kaip dinaminio kultūros mechanizmo prasmė yra ta, kad atmini- 
mas apie tą sistemą, kurios požiūriu tekstas buvo uždraustas, neiš- 
nyksta, nes išlieka sisteminių reguliatorių periferijoje. 

Taigi galimi perkėlimai ir pergrupavimai metalygmenyse, kei- 
čiantys teksto suvokimą, o kartu ir paties teksto perkėlimas meta- 
sistemų atžvilgiu. 

4.0. Branduolys - periferija. Struktūros erdvė organizuota neto- 
lygiai. Joje visada yra tam tikrų branduolinių darinių ir struktūros 
periferija. Ypač tai akivaizdu sudėtingose ir supersudėtingose kal- 
bose, kurios yra heterogeniškos iš prigimties ir kuriose neišven- 
giamai esama sąlygiškai — struktūriškai ir funkciškai — savaran- 
kiškų posistemių. Struktūrinio branduolio ir periferijos santykis 
darosi sudėtingesnis todėl, kad kiekviena gana sudėtinga ir turinti 
ilgą istoriją struktūra (kalba) funkcionuoja kaip aprašyta. Tai gali 
būti aprašymai išorinio stebėtojo požiūriu arba autoaprašymai. Bet 
kuriuo atveju galima sakyti, kad kalba tampa socialine realybe nuo 
jos aprašymo momento. Tačiau aprašymas neišvengiamai yra de- 
formacija (būtent todėl bet koks aprašymas - tai ne paprastas fik- 
savimas, bet kultūrinis kūrybos aktas, kalbos raidos pakopa). Ne- 
kalbėdami apie visus tokios deformacijos aspektus, pabrėšime, kad 

dėl jos neišvengiamai imama neigti periferija, ji perkeliama į nebū- 
ties rangą. Kartu akivaizdu, kad vienaprasmiškumas / ambivalen- 
tiškumas semiotinėje erdvėje pasiskirsto netolygiai: organizacijos 
griežtumo laipsnis mažėja einant nuo centro periferijos link. Čia 
nėra nieko keista, jeigu prisiminsime, kad centras visada yra natū- 
ralus aprašymo objektas. 

4.1. J. Tynianovo veikaluose parodytas abipusio struktūros 
branduolio ir periferijos vietos pakeitimo mechanizmas. Periferi- 
jos mechanizmas yra lankstesnis, todėl jis palankus kauptis toms 
struktūrinėms formoms, kurios kitame istorijos etape ims domi- 
nuoti ir persikels į sistemos centrą. Nuolatiniai branduolio ir peri- 
ferijos mainai yra vienas iš struktūrinės dinamikos mechanizmų. 

4.2. Kadangi kiekvienoje kultūros sistemoje branduolio ir peri- 
ferijos santykis įgauna papildomą vertybinę charakteristiką kaip 
viršaus ir apačios santykis, tai esant dinaminei semiotinio tipo sis- 
temos būsenai paprastai vyksta viršaus ir apačios, to, kas vertinga 
ir kas neturi vertės, kas esti ir ko tarsi nėra, kas aprašinėjama ir ko 
negalima aprašyti, mainai. 

5.0. Aprašyta — neaprašyta. Sakėme, kad pats aprašymo faktas 
padidina sistemos organizuotumą ir sumažina dinamizmą. Todėl 
aprašymo poreikis iškyla tam tikrais kalbos imanentinės raidos mo- 
mentais. Naudojimąsi tam tikra labai sudėtinga semiotine sistema 
galima įsivaizduoti kaip procesą, kuris panašus į švytuoklišką svy- 
ravimą tarp kalbėjimo viena kalba ir bendravimo įvairiomis kal- 
bomis, tik iš dalies besisiejančiomis ir nulemiančiomis tik šiokį tokį, 
kartais visai nežymų supratimo lygį. Sudėtingos ženklų sistemos 
funkcionavimas suponuoja ne šimtaprocentinį supratimą, bet įtam- 
pą tarp supratimo ir nesupratimo, be to, akcento perkėlimas į vieną 
ar kitą opozicijos pusę atitiks tam tikrą sistemos dinaminės būklės 
momentą. 

5.1. Ženklų sistemų socialines funkcijas galima skirstyti į pirmi- 
nes ir antrines. Pirminė funkcija suponuoja tam tikro fakto prane- 
šimą, antrinė - kito nuomonės apie „man“ žinomą faktą. Pirmuoju 
atveju komunikacinio akto dalyviai suinteresuoti gauti autentišką 
informaciją. „Kitas“ čia - tai „aš“, kuris žino tai, ko „aš“ dar ne- 
žinau. Kai informacija gaunama, „mes“ visiškai susilyginame. Ir 

informacijos siuntėjas, ir gavėjas siekia, kad suvokiama būtų kiek 
galima geriau, todėl siuntėjo ir gavėjo požiūris į pranešimą turi 
būti toks pat, tai yra jie turi naudotis vienu kodu. 

Sudėtingesnėse komunikacinėse situacijose „aš“ yra suintere- 
suotas tuo, kad kontrahentas būtų būtent „kitas“, kadangi infor- 
macijos neišbaigtumą gali naudingai kompensuoti tik pranešimo 
požiūrių stereoskopiškumas. Šiuo atveju naudinga savybe pasi- 
daro ne savitarpio supratimo lengvumas, bet sunkumas, nes būtent 
jis susijęs su pranešime esančia „svetima“ pozicija. Taigi komuni- 
kacijos aktas prilygsta ne paprastam nekintančio pranešimo per- 
davimui, bet vertimui, kuris reikalauja įveikti kartais ir labai dide- 
lius sunkumus, lemia tam tikrus praradimus, o kartu ir „manęs“ 
praturtėjimą tekstais, atspindinčiais svetimą požiūrį. Galų gale „aš“ 
įgyju galimybę savo paties atžvilgiu tapti ir „kitu“. 

5.1.1. Komunikacija tarp neidentiškų informacijos siuntėjo ir 
gavėjo reiškia, kad komunikacinio akto dalyvių „asmenybės“ gali 
būti paaiškintos kaip rinkiniai kodų, neadekvačių, bet turinčių tam 
tikrų bendrų bruožų. Kodų susikirtimo sritis nulemia tam tikrą 
būtiną žemiausio suvokimo lygmenį. Nesusikirtimo sfera sukelia 
poreikį nustatyti įvairių elementų ekvivalentiškumus ir sukuria 
vertimo bazę. 

5.1.2. Kultūros istorijoje išryškėja nuolatinė tendencija indivi- 
dualizuoti ženklų sistemas (kuo sudėtingiau, tuo individualiau). 
Kodų nesusikirtimo sfera kiekviename „asmeniniame“ rinkinyje 
nuolat sudėtingėja ir turtėja, todėl pranešimas, kurį kiekvienas sub- 
jektas siunčia, darosi ir vertingesnis socialiniu požiūriu, ir sunkiau 
suprantamas. 

5.2. Kai atskiros (individualios ir grupinės) kalbos dėl savo sudė- 
tingumo peržengia tam tikrą struktūrinės pusiausvyros ribą, atsi- 
randa poreikis įvesti antrinę, bendrą visiems kodavimo sistemą. 
Toks socialinės semiozės antrinės unifikacijos procesas neišven- 
giamai supaprastina ir primityvizuoja sistemą, tačiau kartu ir ak- 
tualizuoja jos vienovę, sukurdamas pagrindą naujam sudėtingėji- 
mo periodui. Pavyzdžiui, prieš sukuriant bendrą nacionalinę 
kalbos normą rutuliojasi margos ir įvairios kalbinės išraiškos prie- 
monės, o baroko epochą pakeičia klasicizmas. 

5.3. Būtiną stabilizaciją, statikos elementų ir homeostatinio 
sistemos tapatumo sau pačiai išskyrimą esant margai ir dinamiš- 
kai kalbos būsenai įgyvendina metaaprašymai, kurie toliau iš 
metakalbinės sferos pereina į kalbinę ir tampa realaus šnekėjimo 
norma bei tolesnės individualizacijos pagrindu. Svyravimas tarp 
dinamiškos neaprašytos kalbos būsenos ir autoaprašymų bei 
įtraukiamų į kalbą jos išorinių aprašymų statiškumo sudaro vieną 
iš semiotinės evoliucijos mechanizmų. 

6.0. Būtina - nereikalinga. Struktūriškai aprašant sistemą reikia 
atskirti, kas būtina, veikia, be ko sinchroninės būsenos sistema ne- 
galėtų egzistuoti, nuo tų elementų ir ryšių, kurie statikos požiūriu 
atrodo nereikalingi. Pažvelgus į kalbų hierarchiją - pradedant nuo 
pačių paprasčiausių, tokių kaip automobilių signalai, iki pačių 
sudėtingiausių, tokių kaip meno kalbos, - į akis kris pertekliaus 
didėjimas. Daugybė kalbos mechanizmų veiks tam, kad didintų 
ekvivalentiškumus ir viena kitą galinčias pakeisti formas visuose 
struktūros lygmenyse (aišku, tuo pačiu metu kuriami ir tokie pa- 
pildomi mechanizmai, kurie veikia priešinga kryptimi). Tačiau tai, 
kas sinchroniniu požiūriu atrodo perteklinga, pasikeičia vertinant 
dinamikos požiūriu, nes sudaro struktūrinį rezervą. Galima dary- 
ti prielaidą, kad tarp konkrečiai kalbai būdingo maksimalaus per- 
teklingumo ir jos sugebėjimo keistis, išliekant savimi, yra tam tik- 
ras IYŠYS. 

7.0. Dinaminis modelis ir poetinė kalba. Išvardytos antinomijos api- 
būdina dinamine semiotinės sistemos būseną, tuos imanentiškus 
semiotinius mechanizmus, kurie leidžia jai keistis besikeičiančia- 
me socialiniame kontekste, o kartu ir išlaikyti homeostatiškumą, 
tai yra išlikti savimi. Tačiau nesunku pastebėti, kad tos pačios an- 
tinomijos būdingos ir poetinei kalbai. Toks sutapimas neatrodo esąs 
atsitiktinis. Kalbos, kurios pirmiausia orientuotos į komunikacinę 
funkciją, gali veikti ir būdamos stabilizuotos būsenos. Tam, kad 
jos galėtų atlikti savo visuomeninį vaidmenį, joms nebūtina turėti 
specialius „pasikeitimo mechanizmus“. Kitaip yra su kalbomis, ku- 
rios orientuotos į sudėtingesnius komunikacijos tipus. Dėl to, kad 
nėra nuolatinio struktūrinio atsinaujinimo mechanizmo, čia iš kal- 
bos dingsta tas deautomatizuotas ryšys tarp perdavėjo ir suvokė- 

jo, kuris yra svarbiausia priemonė, siekiant koncentruoti viename 
pranešime vis daugiau svetimų požiūrių. Kuo labiau kalba yra 
orientuota pranešti apie kitą ir kitus kalbančiuosius ir specifiškai 
pagal juos transformuoti jau „mano“ turimus pranešimus (t. y. 
kuo plačiau ji suvokia pasaulį), tuo greičiau turi vykti jos struk- 
tūrinis atsinaujinimas. Meno kalba yra ryškiausia šios tendenci- 
jos realizacija. 

7.1. Iš to, kas pasakyta, galima padaryti išvadą, kad dauguma 
realių semiotinių sistemų yra išsidėsčiusios struktūriniame spek- 
tre tarp statinio ir dinaminio kalbos modelių ir artėja tai prie vie- 
no, tai prie kito poliaus. Pirmoji tendencija ryškiausia paprasčiau- 
sio tipo dirbtinėse kalbose, o antroji geriausiai realizuojama meno 
kalbose. Todėl meninių kalbų ir konkrečiai poetinės kalbos tyrinė- 
jimas liaujasi buvęs tik siaura lingvistikos funkcionavimo sfera — 
jis yra visų dinaminių kalbos procesų modeliavimo pagrindas. 

Akademikas A. Kolmogorovas pademonstravo, kad dirbtine 
kalba, neturinčia sinonimų, neįmanoma rašyti poezijos. Galima 
būtų padaryti prielaidą, kad tokio tipo semiotinės sistemos kaip 
natūralioji kalba ir sudėtingesnės egzistavimas neįmanomas, jei ja 
nerašoma poezija. 

8.0. Taigi galima išskirti du semiotinių sistemų tipus, orientuo- 
tus į pirminės ir antrinės informacijos perdavimą. Pirmosios gali 
funkcionuoti ir būdamos statiškos, kitoms dinamika, t. y. istorija, 
yra būtina „veikimo“ sąlyga. Pirmosioms nesisteminė aplinka, at- 
liekanti dinaminio rezervo vaidmenį, yra nereikalinga. Antrosioms 
ji būtina. 

Jau minėjome, kad poezija yra klasikinis antrojo tipo sistemų 
atvejis ir gali būti tyrinėjama kaip savotiškas jų modelis. Tačiau 
realiose istorijos kolizijose galimi atvejai, kai vienos ar kitos po- 
etinės mokyklos orientuojasi į pirminę informaciją arba atvirkščiai. 

8.1. Priešpriešinant du semiotinių sistemų tipus reikia vengti 
absoliutizuoti šią antitezę. Geriau reikėtų kalbėti apie du idealius 
polius, kurių tarpusavio sąveika sudėtinga. Esant struktūrinei 
įtampai tarp šių polių plėtojasi vieninga ir sudėtinga semiotinė vi- 


suma - kultūra. 
1974 


76 


1 


2 


KULTŪROS SEMIOTIKA 


M. Tpodbumosa, „H3 pykonuceū Har-XamMapu“ , in Aumuunocmb Uu C06peMeKHKHOCMb: 

K 80-aemuo D. A. [lempoecko20, Mocksaa, 1972, p. 377; plg. Icaamvipo 177, 22. 

P. O. Ako6con, „HToru xeBaTOro KoHrpecca AHMHrBKHCTOB“, in Ho060e 6 AuKzsucmuke, 
MockBa, 1965, d. 4, p. 579. 

R. Jakobson, „Prinzipien der historischen Phonologie“, TCLP, 1931, t. 4, p. 264—-265. 
R. Jakobson, „Remargues sur V'ėvolution phonologigue du russe comparėe a 
celle des autres langues slaves“, TCLP, 1929, t. 2, p. 15. 

Žr. J. Tynianovo straipsnius „JiuTepaTypHeiū bakT“ ir „O nuTepaTypHOd 3BONHOLMH“ 
(IO. Tbimanos, /lo>muka. Hcmopua aumepamypv. Kuno, MocksBa, 1977); daug 

M. Bachtino minčių apie literatūros evoliucijos dėsningumus išsakyta jo knygoje 
apie Rabelais, taip pat straipsnyje „IMpo6nema conepxauna, MaTepHana H bopMbi B 
CJIOBECHOM XYJĮOXECTBEHHOM TBOpuecTBe“ (M. BaxTHH, Bonpocb1 Aumepamypoi u 
3cmemuku, MocxksBa, 1975). 

Sąvokos „struktūra“ analize žr. 3. BenBenucT, O6uų4an Aunzeucmuka, MockBa, 1974, 
p. 60-66. 

db. ne Cocciop, Kypc o6ueu AunzaucmuKu, MocxksBa, 1933, p. 104. 

A. TpuGoenos, Couunenua, Mockaa, 1956, p. 340. 

B. IllnuuMapes, „K ucTopHu n1060BHbIx TeOpKWA poMaHCKOro Cpe/ĮHeBEKOBbA“, in 
H36pannvie cmambu: Dpanyyackan Aumepamypa, MockBa, Jlenunrpan, 1965, p. 217; 
žr. M. Lazar, Amor courtois et fin" amors dans la littėrature du XII-e siėcle, Paris, 
1964, p. 268-278. 

L. Tolstojus, Karas ir taika, vertė E. Viskanta, Vilnius, 1978, t. 1, p. 228. 

Ilonnoe c06panue pycckux aemonuceu, MockBa. 1962, t. 1, st. 235. 

IO. Kpuxkanuų, IZoaumuka, MocksBa, 1965, p. 467. Originale: „Būdto czlowek njėm 
na piru“ (ibid., p. 114). 

MepecMoTpeA Bce 3TO CTporo; 

MpoTHBOpewnū o4eHb MHOroO, 

Ho ux HCnpaBHTL He XOYUV... 

(„Griežtai patikrinau jį visą: / Čia priešingybių daug priviso, / Bet nebenoriu 
taisinėt“, I skyrius, LX strofa, vertė A. Venclova.) 

C. Bonn, Ho6bie cmpanuyi Ilym4kuna, Mocxksa, 1931, p. 19. 

Op. cit., p. 23. 


APIE TIPOLOGINIŲ KULTŪROS 
APRAŠYMŲ METAKALBĄ 


1.0. Kultūros tipologijos sukūrimo uždavinio negalima laikyti 
nauju: jis periodiškai iškyla tam tikrais mokslo ir kultūros raidos 
momentais. Galima sakyti, kad kiekvienas kultūros tipas sukuria 
savą kultūrinės raidos koncepciją, tai yra kultūros tipologiją. Be 
to, išskirtini du bendriausi požiūriai. 

1.0.1 „Sava kultūra“ vertinama kaip vienintelė. Jai priešprie- 
šinama kitų kolektyvų „nekultūra“. Toks būtų graiko požiūris į 
barbarą, taip pat ir visi kiti „išrinktojo“ kolektyvo priešpriešos 
profaniniam būdai. Be to, sava kultūra priešpriešinama svetima- 
jai būtent pagal „organizuotumo“ > „neorganizuotumo“ požy- 
mį. Tos kultūros, kuri laikoma norma ir kurios kalba tampa šios 
kultūros tipologijos metakalba, požiūriu sistemos, su kuriomis 
ji susiduria, atrodo esą ne kitokie organizacijos tipai, bet neor- 
ganizacijos. Jos charakterizuojamos ne kaip turinčios kokias nors 
kitas ypatybes, o kaip neturinčios struktūros ypatybių. Pavyzdžiui, 
„Senųjų laikų pasakojime“ priešpriešinami polianai, turintys „pa- 
pročius“ ir „įstatymą“, ir kitos slavų gentys, neturinčios nei tik- 
rų papročių, nei įstatymo. Įstatymas - tam tikra iš anksto nusta- 
tyta tvarka - yra dieviškos kilmės. Jo priešprieša - neorganizuota 
žmonių valia. Tai, kas sukurta Žmogaus, šioje antitezėje yra 
suvokiama kaip netvarkinga, priešinga aukščiausios organiza- 
cijos tvarkai. 

Polianai «> Viatičiai', „Krivičiai [ir] kiti pagonys nežino Dievo 
įstatymo, bet daro patys sau įstatymą“ (kursyvas mano - J. L.).? Kita 

organizacijos forma — papročiai, sekimas tėvų elgesio normomis. 
Ji priešinga tai formai kaip nesutvarkyta, kaip gyvulių elgsena. 
Polianai turi papročius —> „Drevlianai gyvena kaip žvėrys“. 


Todėl kad polianai turi savo tėvų mielus ir taikius papročius ir drovisi 
savo marčių ir seserų, motinų ir savo gimdytojų, uošvių ir dieverių labai 
drovisi, tuoktuvių papročius turi [-...], o drevlianai gyvena kaip žvėrys, 
gyvena gyvuliškai, užmušinėja vienas kitą, apsirengę visi nešvariai, ir ves- 
tuvių pas juos nebūna [-..], vieną teturi paprotį - gyvena miške kaip viso- 
kie žvėrys.* 

Ir nors toliau metraštininkas aprašinėja įvairias drevlianų bui- 
ties organizacijos formas — vestuves, laidotuves, bet ten jis mato ne 
organizaciją, o tik „žvėriškos“ netvarkos išraišką. 

1.1. Šių dviejų tipologinio aprašymo komponentų santykių va- 
riantą (tą pačią priešpriešą „kultūra - nekultūra“) randame, pa- 
vyzdžiui, XVIII amžiaus Europos kultūroje. Tik čia norma, nule- 
mianti tipologinio kultūros aprašymo metakalbą, yra ne „kultūra“, 
bet „gamta“. Visi kultūros tipai, besipriešinantys „gamtai“, laiko- 
mi kažkuo vientisu, kas toliau nediferencijuojama. Jie aprašomi 
kaip nenatūralūs ir priešpriešinami „natūralioms“ „laukinių“ tautų 
gyvenimo normoms. Pastarosios irgi toliau nediferencijuojamos, 
nes pateikiamos kaip bendra žmogaus Prigimties norma. 

Ši priešprieša sudarė ne tik daugybės meninių XVIII amžiaus 
tekstų ir publicistinių traktatų, bet ir daugelio etnografinių ap- 
rašymų pagrindą, nulemdama kultūros tipologijos metakalbą. 


2.0. Kitas požiūris į kultūros reiškinius susijęs su tuo, kad pri- 
pažįstama, jog Žmonijos istorijoje egzistuoja keletas (arba daug) 
vidujai savarankiškų kultūros tipų. Atsižvelgiant į tai, kokia yra 
paties aprašinėtojo pozicija, t. y. iš esmės į tai, kokiai kultūrai jis 
pats priklauso, pasirenkama ir tipologinio aprašymo metakalba: 
pagrindu tampa psichologinio, religinio, nacionalinio, istorinio ar 
socialinio tipo opozicijos. 

2.1. Nepaisant visų minėtų aprašymo sistemų skirtumų, joms 
būdingi ir esminiai bendri bruožai. 

2.1.1. Aprašymo kalba nėra atskirta nuo tos visuomenės, ku- 
riai priklauso pats tyrinėtojas, kultūros kalbos. Todėl jo kuriama 

tipologija apibūdina ne tik jo aprašomą medžiagą, bet ir kultūrą, 
kuriai jis priklauso. Pavyzdžiui, įvairių laikotarpių tekstuose 
užfiksuotų požiūrių į pagrindinius kultūros tipologijos klausi- 
mus gretinimas yra įdomi ir jau šiuo aspektu įvertinta tipologi- 
nių tyrinėjimų medžiaga. 

Nepatogumai, kurie kyla dėl to, kad kaip aprašymo metakalba 
vartojama savosios kultūros kalba, ypač ryškūs, kai bandoma ti- 
pologiškai tyrinėti savąją kultūrą — toks aprašymas gali pateikti 
tik pačių trivialiausių rezultatų: „savoji“ kultūra atrodo neturinti 
specifinių bruožų. 

2.1.2. Savo turiniu aprašymo kalba yra susijusi su įvairiomis 
mokslinėmis koncepcijomis, su vienokiais ar kitokiais kultūros es- 
mės aiškinimais. Kai chemijoje ar algebroje viena ar kita koncepcija 
atmetama, tai negali būti pritaikyta metakalbai, kurią vartoja kon- 
kreti mokslo šaka. Esminis mokslo kalbos bruožas yra tai, kad jos 
naudingumas tikrinamas ne tais kriterijais, pagal kuriuos sprendžia- 
ma apie kokių nors mokslinių idėjų teisingumą. Tuo tarpu kultūros 
reikšmių aprašymas psichologinių, istorinių ar sociologinių opozi- 
cijų kalba yra tam tikro mokslinio tyrinėjamo reiškinio esmės ap- 
rašymo dalis ir negali būti panaudota kitokios rūšies tyrinėjimuose. 

2.1.3. Bet kuris iš minėtų kultūros aprašymo būdų absoliuti- 
zuoja skirtumus tyrinėjamoje medžiagoje ir neleidžia išskirti bend- 
rų Žmonijos kultūros universalijų. Pavyzdžiui, istorizmo sąvoka, 
atsiradusi veikiant Hegelio filosofiniams vaizdiniams ir priimta 
ankstesnio laikotarpio moksle, kūrė mechanizmą aprašyti istori- 
jos judėjimui kaip nuosekliai įvairių epochų kaitai. Hegelis verti- 
no žmonijos istoriją kaip universalios idėjos raidos etapą, todėl jo 
principinis išeities taškas buvo tai, kad vienintelė galima istorija 
yra žmonių istorija, o vienintelė galima kultūra yra žmonijos kultū- 
ra. Be to, kiekvienu atskiru savo raidos etapu pasaulinė idėja reali- 
zuojasi tik kokioje nors vienoje nacionalinėje kultūroje, kuri tuo 
metu pasaulinio istorinio proceso požiūriu yra vienintelė. Bet vie- 
nintelis reiškinys negali turėti savitumo, kuriam reikia bent jau 
dviejų gretinamų sistemų. Todėl tokia istorizmo koncepcija ne 
tik pabrėžia, bet ir absoliutizuoja skirtumus tarp epochų. Tai, kas 
gretinant pasirodo nesąs skirtumas, visiškai nepažymima. 

Kultūros istorija įveikia šį sunkumą, papildydama istorinį ti- 
pologinį aprašymą socialiniu tipologiniu, psichologiniu tipologi- 
niu ir pan. Šiame straipsnyje mes nekalbame apie tai, kiek vienas 
ar kitas požiūris į patį istorinės kultūrinės medžiagos turinio ty- 
rimą yra moksliškai pagrįstas, mus domina tik mokslo metakalbos 
problema. Reikia pabrėžti, kad būtent šiuo požiūriu toks kelias ne- 
atrodo esąs sėkmingas: jis iš principo neigia, kad galimas vieno- 
das medžiagos aprašymas. 

2.2. Taigi galima suformuluoti tokią problemą: kultūros tipolo- 
gijos tyrinėjimas verčia suvokti, jog iškyla ypatingas uždavinys su- 
kurti tokią metakalbą, kuri patenkintų šiuolaikinės mokslo teori- 
jos reikalavimus, tai yra suteiktų galimybę mokslinio tyrinėjimo 
objektu padaryti ne tik kurią nors kultūrą, bet ir vienokį ar kitokį 
jos aprašymo metodą, išskiriant tai kaip savarankišką uždavinį. 

2.3. Vienalytės metakalbos sistemos, kuri nesutaptų nė su vie- 
nos iš jos dalių objekto kalba (kaip atsitikdavo visose ankstesnėse 
kultūros tipologijose, kuriose paskutinio sinchroninio pjūvio kal- 
ba neišvengiamai pasidarydavo viso aprašymo metakalba), sukūri- 
mas yra kultūros universalijų nustatymo prielaida. O tai tipologi- 
niame tyrinėjime yra būtina. 

2.3.1. Kultūros tyrinėjimo universalijų požiūriu mokslinė prie- 
laida yra galimybė visą realiai egzistuojančių kultūros tekstų įvai- 
rovę suvokti kaip vieningą, struktūriškai organizuotą sistemą. 

Kaip jau minėjome, tradicinė istorizmo formulė, suponuojanti 
tik vienos - žmonių - kultūros galimybę, kartu aktualizavo vidinės 
diferenciacijos požymius, kurie atskiria vieną etapą nuo kito. Šitaip 
žvelgiant, tai, kas bendra visai žmonijos kultūrai, neįgaudavo al- 
ternatyvos, taigi buvo nesvarbu. Galimybė įsivaizduoti nežemišką 
civilizaciją leidžia kalbėti apie žmonių kultūrą kaip apie vieningą 
sistemą. Tai suteikia kultūros universalijų problemai naują reikšmę. 


3.0. Šiame darbe bandoma sukurti kultūros aprašymo meta- 
kalbą remiantis erdvės modeliais, konkrečiai topologijos - mate- 
matikos disciplinos, tyrinėjančios figūrų savybes, kurios nesikeičia 
vykstant homeomorfiniams pakitimams - priemonėmis. Daroma 
prielaida, kad figūrų ir trajektorijų topologinių savybių aprašymo 

aparatas gali būti panaudotas kaip metakalba tyrinėjant kultūros 
tipologijas. 

3.1. Patyrinėsime kai kuriuos tekstus, kuriuos intuityviai priski- 
riame vienam kultūros tipui, be to, iš jų pasirinksime tuos, kurių vi- 
dinės organizacijos struktūra yra skirtingiausia. Tarkime, kad tai yra 
sakralinės reikšmės tekstas ir teisės normų sąvadas. Įsivaizduoki- 
me, kad jie yra kokio nors invariantinio teksto variantai ir pabandy- 
kime jį sukonstruoti. Jei tai darysime pakankamai nuosekliai ir nuo- 
lat plėsdami tekstų ratą, tai galų gale gausime tam tikrą sukonstruotą 
tekstą, kuris bus visų tekstų, priklausančių tam kultūros tipui, inva- 
riantas, o patys tekstai bus jo realizacijos įvairaus tipo ženklų struk- 
tūrose. Tokį sukonstruotą tekstą vadinsime kultūros tekstu. 

3.2. Kultūros tekstas yra pats abstrakčiausias tikrovės modelis 
konkrečios kultūros požiūriu. Todėl jį galima apibūdinti kaip tos 
kultūros pasaulėvaizdį. 

3.2.1. Universalumas yra būtinas kultūros teksto bruožas: pa- 
saulėvaizdis siejasi su visu pasauliu ir iš principo apima viską. Kelti 
klausimą, kas yra už jo ribų, konkrečios kultūros požiūriu yra taip 
pat beprasmiška, kaip klausti apie pasaulio universumą. Aišku, 
galima įsivaizduoti, kad kokioje nors sąmonėje funkcionuoja at- 
skiri, niekaip tarpusavyje nesusiję tekstai, tarp kurių atsiranda sa- 
votiški pertrūkiai. Su tokiais atvejais susidursime aprašinėdami 
patologinius intelekto sutrikimus arba ankstyvąsias (amžiaus ar 
etnologiniu požiūriu) jo raidos stadijas. Akivaizdu, kad visais at- 
vejais susiduriame su faktais, nesusijusiais su kultūros tipologija, 
taigi ir su mūsų problema. Jei pavyktų aprašyti kolektyvą, kurio 
kiekviename lygmenyje atskiri tekstai, įsivaizdavimai, elgesio ti- 
pai nesijungia į vieningą pasaulėvaizdį, tai reiktų sakyti, kad jo 
būsena yra ikikultūrinė arba nekultūrinė. 

3.2.2. Reikia atskirti du klausimus: erdvinę pasaulėvaizdžio 
struktūrą ir erdvės modelius kaip kultūros tipų aprašymų meta- 
kalbą. Pirmuoju atveju erdvės charakteristikos priklauso aprašo- 
mam objektui, antruoju - aprašymo metakalbai. 

Tačiau šie du - labai skirtingi - planai yra tam tikru būdu su- 
siję: viena iš universalių žmogaus kultūros ypatybių, kuri galbūt 
siejasi su antropologinėmis Žmogaus sąmonės savybėmis, yra tai, 

kad pasaulėvaizdis neišvengiamai įgauna erdvinės charakteristi- 
kos bruožų. Pati pasaulio tvarkos konstrukcija neišvengiamai su- 
vokiama remiantis tam tikra erdvės struktūra, organizuojančia vi- 
sus kitus jos lygmenis. Todėl tarp metakalbinių struktūrų ir objekto 
struktūros susiformuoja homeomorfizmo santykis. Beje, toks yra 
neerdvinių pasaulėvaizdžio struktūrų santykis su erdvinėmis, o 
erdvinių - su erdviniais metakalbiniais aprašymo modeliais. Kultū- 
ros teksto lygmenyje, atrodytų, susiduriame su gryna turinio struk- 
tūra, kadangi viskas, kas priklauso įvairiausiems išraiškos planams, 
buvo „panaikinta“ realių tekstų įvairovę suvedant į invariantinį 
kultūros tekstą. Tačiau kadangi erdvinė charakteristika — tai ne- 
išvengiamas ir kartu gana formalus bet kokio žmogaus kultūrai 
priklausančio pasaulėvaizdžio komponentas, ji tampa tuo univer- 
salaus kultūros modelio turinio lygmeniu, kuris kitų požiūriu reiš- 
kiasi kaip išraiškos planas. Tai ir leidžia tikėtis, kad kultūros tekstų 
erdvinių charakteristikų sistema, išskirta kaip savarankiška, galės 
tapti vienodo jų aprašymo metakalba. 


4.0. Kultūros tekstai gali būti padalyti į dvi smulkesnes - po- 
teksčių grupes. 

4.0.1. Charakterizuojantys pasaulio struktūrą. Šiai poteksčių 
grupei būdingas nejudrumas. Jie atsako į klausimą: „Kokia sanda- 
ra?“ O jeigu jau jie atkuria dinaminį pasaulio paveikslą, tai yra 
būtent imanentinis tokio tipo pasikeitimas: „Universalus daugis 
A pavirsta universaliu daugiu B.“ 

Pagrindinė šios poteksčių grupės charakteristika yra erdvės dis- 
kretumo tipas (aprašomas topologinėmis nenutrūkstamumo, kai- 
mynystės, ribos ir t. t. sąvokomis). 

Konkretaus kultūros teksto erdvės aprašymas pasidarys meta- 
kalba, kuria tyrinėtojas kalba apie vidinę konkretaus pasaulio mo- 
delio organizaciją (ne tik erdvinę, bet ir socialinę, religinę, etinę ir 
pan.). Tačiau kultūros tekstas apibūdinamas ne tik kaip tam tikra 
klasifikacinė sistema, atkurianti pasaulio konstrukciją. Jam būdin- 
ga ir vertinimo kategorija, vienų ar kitų bendrosios klasifikacijos 
skyrelių aksiologinės vertės supratimas. Erdvinių santykių kalba 
šios sąvokos bus reiškiamos erdvės orientavimo būdais. Skaidy- 

mo tipas atkartoja pasaulio konstrukcijos schemą, o sąvokos „vir- 
šus <> apačia“, „dešinė +> kairė“, „koncentriška +> ekscentriška“, 
„Šioje —- anoje sienos pusėje“, „tiesu +> kreiva“, „inkliuzyvu «> 
ekskliuzyvu“ (t. y. „įtraukia mane - palieka mane nuošalyje“) mo- 
deliuoja vertinimą. 

4.0.2. Charakterizuojantys Žmogaus vietą, padėtį ir veiklą jį su- 
pančiame pasaulyje. Šis pogrupis dinamiškas. Jis vaizduoja tam 
tikro subjekto judėjimą viduje kontinuumo, kurio struktūrą cha- 
rakterizuoja pirmojo pogrupio tekstai (žr. 4.0.1). Antrojo pogrupio 
tekstai nuo pirmojo skiriasi tuo, kad turi siužetą. Jie skaidosi į situ- 
acijas (epizodus) ir atsako į klausimus: „Kas ir kaip atsitiko?“, „Ką 
jis padarė?“ Siužeto aprašymo aparatu gali tapti „medžiai“, topo- 
loginės sąvokos, susijusios su taško judėjimo trajektorija, taip pat 
ir grafų teorija. 

4.1. Kadangi tokio tipo pasikeitimai, kurie aprašyti 4.0.1 (pa- 
saulio būsenų pasikeitimai), sudaro tam tikrą invariantinį nejudrų 
vaizdą, priešingai tiems, apie kuriuos kalbama 4.0.2, tai opozicija 
„nejudrus +> judrus“ įgauna ypatingą prasmę, nes suteikia gali- 
mybę klasifikuoti teksto elementus. 

4.1.1. Nejudrūs teksto elementai apibūdina kosmologinę, geo- 
grafinę, socialinę ir kitas pasaulio struktūras — viską, ką galima 
apibūdinti sąvoka „herojaus aplinka“. 

4.1.2. „Herojus“ - nejudrus teksto elementas. 

4.1.3. Suformuluotas požiūris leidžia diferencijuoti persona- 
žus. Kad ir kokiame kontinuume (stebukliniame, epiniame-he- 
rojiniame, socialiniame ir pan.) veiktų personažai, juos galima 
suskirstyti į nejudrius, priskirtus kuriai nors šio kontinuumo 
dalelei, ir judrius. Pirmieji negali keisti savo aplinkos, antrųjų 
funkcijos susijusios būtent su judėjimu - iš vienos aplinkos į kitą. 
Pavyzdžiui, rusų stebuklinėje pasakoje tėvas, broliai nekintamai 
susieti su viena aplinka („namai“), ragana - su kita („miškas“), o 
herojus keliauja iš vienos sferos į kitą. S. Nekliudovas, remdama- 
sis rusų bylinos pavyzdžiu, puikiai parodė herojaus judrumą 
ir jo priešininkų lokalinį susietumą.? Tą patį galima būtų pasa- 
kyti remiantis ir riterių romanu, ir bet kokiais kitais tekstais, 
turinčiais aiškų siužetą. 

Odisėjas, Orfėjas, Don Kichotas, Žilis Blazas, Rastinjakas, Čiči- 
kovas, Pjeras Bezuchovas - tai veikėjai, turintys kelią, judantys tos 
universalios erdvės, kuri sudaro jų pasaulį, viduje. Jiems priešina- 
si personažai, nejudriai susiję su kokia nors šios erdvės sfera - ste- 
bukline, geografine, socialine ir t. t. 

4.1.4. Nejudrūs herojai - tai personifikuotos aplinkybės, tik sa- 
vo aplinkos vardas. Juos patogu aprašinėti kaip struktūros 4.0.1 
reiškinius. Jie visiškai paklūsta šio pasaulio paveikslo klasifikaci- 
niams principams, jo požiūriu jiems būdingas didžiausias apiben- 
drinimo laipsnis („tipiškumas“). Judrūs herojai gali sugriauti šią 
klasifikaciją ir įtvirtinti naują arba atspindėti ne invariantinę struk- 
tūros esmę, bet jos daugialypius variantus. 

4.1.5. Todėl klausytojui, kuris yra šio pasaulio paveikslo vidu- 
je, siužetinis pogrupis visada teikia daugiau informacijos. 

4.2. Tipas 4.0.1 gali reikštis tekstuose, kurie egzistuoja savaran- 
kiškai ir yra žemesnių lygmenų nei kultūros tekstas. Tokie yra visi 
besiužečiai tekstai, pradedant mitais ir legendomis apie pasaulio 
sunaikinimą, baigiant lyriniais eilėraščiais. Tipas 4.0.2 nesudaro 
savarankiškų tekstų. Struktūra 4.0.1 egzistuoja juose kaip išreikšta 
arba numanoma. 

4.3. Galima suformuluoti tokius teiginius: 

a) personažai, kurių erdvė visada, kiekviename struktūriniame 
sinchroniniame pjūvyje, sutampa, yra vienas personažas. Taigi san- 
tykis su erdve yra svarbiausia sąlyga, norint sutapatinti įvairius 
pasakojimo elementus su personažu kaip vieninga paradigma. He- 
rojaus vidinio susiskaidymo, asmenybės suskilimo atvejų priežas- 
tis paprastai yra ta, kad įvairiose teksto vietose jis įgauna nesude- 
rinamas erdvės charakteristikas; 

b) personažai, kurių erdvė atitinkamuose lygmenyse sutampa, 
yra aukštesnio lygmens invariantinio personažo variantai. 

4.4. Kultūros siužetas yra realių tekstinių siužetų iškėlimas iki 
invariantinių personažų, kurių erdvės nesisieja, lygio. 


5.0. Kultūros teksto erdvė - tai universalus konkrečios kultūros 
elementų daugis, t. y. ji yra viso ko modelis. Iš to išplaukia, kad 
vienas pagrindinių vidinės kurio nors kultūros teksto struktūros 

požymių yra jo skaidymosi — ribų, dalijančių jo vidinę erdvę — 
pobūdis. 

5.1. Suformuotus remiantis erdvinio modeliavimo, konkrečiai 
topologinėmis, priemonėmis kultūros tekstų aprašymus vadinsi- 
me kultūros modeliais. Vienokius ar kitokius realiai egzistuojančius 
tekstus bus galima įsivaizduoti kaip šių modelių interpretacijas. 

5.2. Pagrindinės kultūros modelių charakteristikos: 1) univer- 
salios erdvės skaidymo tipai; 2) universalios erdvės tolydumas; 3) 
orientacija. 

5.3. Riba dalija kultūros erdvę į kontinuumus, kurie turi tašką 
arba tam tikrą taškų daugį. Norint išaiškinti semantinį kultūros 
modelį reikia nustatyti atitikmenis tarp jo elementų (erdvės, ribos, 
taškų) ir objektyvaus pasaulio reiškinių. 


6.0. Vienu bendriausių kultūros modelių požymių galima lai- 
kyti tai, kad jame esama vienos esminės ribos, kuri dalija kultūros 
erdvę į dvi skirtingas dalis. Kultūros erdvė nenutrūksta tik tų da- 
lių viduje ir yra pertraukta ten, kur eina riba. 

6.1. Nurodysime kai kuriuos paprasčiausius kultūros erdvės su- 
skirstymo tipus. 

6.1.1. Duota dvimatė (plokščia) erdvė. Riba ją perskiria į dvi 
dalis, be to, vienoje iš jų yra tam tikras skaičius, o kitoje - begalinė 
daugybė taškų. Taigi jos abi sudaro universalų daugį. Iš to išplau- 
kia, kad riba šiuo atveju turi būti uždara kreivė, homeomorfiška 
apskritimui. Tada riba dalija plokštumą į dvi sritis - išorinę (IŠ) ir 
vidinę (VD) (1 pav.). 


IŠ 


1 pav. IŠ 


Pati paprasčiausia semantinė tokio kultūros modelio interpre- 
tacija bus opozicija: 
mes Oo jie 

6.1.2. Tam tikros erdvės ir to, kieno yra tekstas, žiūros taško 
sutapimas nulemia šio tipo kultūros modelio orientaciją.“ Tiesio- 
giniu kryptingumu vadinsime orientaciją, kuri atsiranda, kai 
teksto ir kultūros modelio vidinės erdvės žiūros taškas sutampa 
(2 pav.), apgręžtuoju - kai teksto žiūros taškai sutampa su išorinės 
erdvės taškais (3 pav.). Esant tiesioginiam kryptingumui, orienta- 
cija nukreipta nuo vidinės erdvės centro, o esant apgręžtajam — 
centro link. 


IŠ IŠ 


2 pav. IŠ 3 pav. IŠ 


6.1.3. Priklausomai nuo orientacijos opozicija „mes <> jie“ gali 
įgauti dvejopą interpretaciją: 


mes (VD) «o jie (IŠ) 


Hac Mano HW36paHHbIX, CUACTAMBIJEB Mpa3/ĮHbIX....* 
(Puškinas) 


mes (IŠ) «— jie (VD) 


MnunboHbi — BAC, HAC — TbMbI, H TbMbI, H TbMbl...** 


(Blokas) 


6.1.4. Kadangi vidinė erdvė uždara, užpildyta baigtinės taškų 
grupės, o išorinė - atvira, tai natūralu aiškinti opoziciją „vidinis — 
išorinis“ kaip erdvinį antitezės „organizuotas (turintis struktūrą) — 
neorganizuotas (neturintis struktūros)“ užrašymą. Įvairiuose 
kultūros tekstuose ji gali įgauti įvairią interpretaciją, realizuoda- 
masi, pavyzdžiui, opozicijose: 


* „Mūsų mažai išrinktųjų, dykinėjančių laimingųjų...“ 
** „Milijonai - jūsų, mūsų - galybės, ir galybės, ir galybės...“ 

VD IŠ 
sava tauta o svetimos tautos 
(giminė, gentis) (giminės, gentys) 
apšviestieji profanai 
kultūra barbarybė 
inteligentija liaudis 
kosmosas chaosas 


Šiuo atveju esminga tai, kad bet kuriai iš šių priešpriešų būdin- 
gas organizuotumo požymis ir kartu jo nebuvimas. Organizuotu- 
mas pasireiškia kaip stiprus opozicijos narys, ji turi Žymėtą požymį, 
ojos antitezė tik nurodo jo nebuvimą. Organizuotumas traktuoja- 
mas kaip įėjimas į uždarą pasaulį. Neesminis yra vertinimas, kuris 
bet kurioje iš šių opozicijų iš principo gali būti dvejopas (tai atitiks 
du galimus erdvės orientacijos užrašymo metu būdus). Pavyzdžiui, 
opozicija „apšviestasis —> profanas“ gali būti susijusi su tuo, kad 
kultūros tekstas orientuotas iš apšviestojo žiūros taško ir apšvies- 
tumas labai teigiamai vertinamas. Toks yra priklausymas krikš- 
čionybei Europos viduramžių tekstuose arba masonams masonų 
tekstuose. Tačiau demokratinių XVIII amžiaus tekstų opozicijoje 
„plebėjas (kaip „tiesiog Žmogus“) +- aristokratas (kokiam nors luo- 
mui priklausantis Žmogus)“ arba evangelijų tekstų opozicijoje 
„dvasios skurdžiai (užribis) +> fariziejai“ būtent „nepriklausymas“, 
„neišmanymas“ (nemokšiškumas, nesaugumas, atstumtumas) ver- 
tinamas teigiamai. Tokia pozicija būdinga Marinos Cvetajevos po- 
ezijai, jos mėgstamai atstumtojo ir našlaičio temai: 


EcTb B MHpe JIHIIHKe, JOGABOUHBIE, 

He BnHcaHHbIe B OKO€M. 

(He uncnaujMMCa B Bali1HX CNpaBOo4HKKAX, 
HM cBanoWHaa aAMa — J0M.)'* 


6.1.5. Kadangi žymėtas yra uždaro pasaulio požymis, tipiška 
tiesioginio modelio schema bus: 


„Mes turime N“. 


* „Yra pasaulyje nereikalingų, pridėtinių, / Neįtrauktų į akiratį. / (Nesančių jūsų 
žinynuose, / Jiems atmatų duobė - namai.)“ 

„N“ gali varijuoti: „išmintis“, „šventumas“, „taurumas“, „N“ 
schemoje - vertingas požymis. 
Tipiška apgręžtojo modelio schema bus: 


„Jie turi N“, 


kurioje „N“ irgi gali varijuoti, bet visada bus požymis, jų atmeta- 
mas apskritai (plg. protopopo Avakumo žodžius apie Nikono 
sekėjus: 


Pa3yMHbie! My0penbi BbI CO ĮBABONOM!S* 
V. Kiuchelbekerio žodžius apie dvaro aristokratiją: 


TaM rOBOpAT He pyCCKHM C/IOBOM. 
CBaTyro HeHaBHaT Pycb...?**) 


arba toks, kurį šitie „jie“ turi, bet kuris turi būti atimtas: 
IllacT1HBa ><M3Hb MOHX Bparos!!?*** 


Šiuo atveju (143 psalmės „Perkūrimas“) įdomu štai kas. Lomo- 
nosovo pasirinktas pavyzdys - biblinis 143 psalmės tekstas - pa- 
teikia tiesioginės orientacijos schemą („mes turime“): „Tebūna 
mūsų aruodai pilni, turtingi visokios duonos; tesiveisia mūsų avys 
tūkstančiais ir daugybėmis mūsų lankose; tebūna mūsų jaučiai 
riebūs; tenebūna nei apgrobimo, nei dingimo, nei klyksmų mūsų 
gatvėse. Palaiminta tauta, kuri tai turi. Palaiminta tauta, kurios 
Viešpats yra Dievas.“ Lomonosovas, sekdamas vertimo į senąją 
rusų kalbą tradicija, pakeičia ją apgręžtąja („jie turi“), dėl to turėji- 
mo vertinimas įgauna priešingą prasmę. Pabrėžtos gerovės pa- 
veikslas suvokiamas kaip neigiamas: 


MiueHKnųpi MOJIHbI FYMHa HX, 
HecueTHO OBIBI HX MNAOANATCA, 

Ha TyuHbIx Max HTAX XPaHaTCA, 
CTana B TPABe BO/10B TOACTbIx..!!**** 


„Išmintingieji! Gudraujat jūs padedami velnio!“ 
*+ „Ten kalba ne rusų kalba. / Šventos neapkenčia Rusios...“ 
*** „Laimingas mano priešų gyvenimas!“ 
**** „Kviečių pilni jų aruodai, / Be skaičiaus jų avys veisiasi, / Vešliose lankose 
laikomos / Žolėje kaimenės atsipenėjusių jaučių.“ 

6.1.6. Galima paminėti du atskyrimo tipus: 

a) šito (artimo, mūsiškio - toliau žymimo Š) ir fo (svetimo, jų — 
toliau T) pasaulio atskyrimas vyksta taip, kad tarp dviejų dalių 
neatsiranda vienareikšmiško atitikmens. Š ir T priskiriamas skir- 
tingas tolydumas. Esybės, kurios gyvena T, iš principo nepanašios 
į „mus“. Tai neantropomorfinių protu nesuvokiamų dievybių sis- 
tema, socialiniu ar etniniu požiūriu išskirtos priešiškos Žmonių 
grupės. Priklausomai nuo orientacijos krypties (T tolydesnis negu 
Š arba atvirkščiai) atsiranda vaizdiniai „aš negaliu savyje sutal- 
pinti dievo“ arba „barbaras negali savyje sutalpinti manęs“ (siste- 
ma „aš, barbaras, negaliu jo savyje sutalpinti“ tampa sudievinimo 
priežastimi ir susilieja su pirmąja); 

b) Šir T vienodai tolydūs. Pasaulis, esantis už ribos, priešiškas 
(arba paprasčiausiai „svetimas“), bet iš principo niekuo nesiski- 
ria nuo „manojo“. Tai situacija, kai nuverčiami dievai, teigiama, 
kad pavergėjas arba priešas - irgi tik žmogus (šio pasaulio ga- 
lingųjų mirtingumo tema, vargšo valdininko iš Gogolio Bepročio 
užrašų žodžiai apie tai, kad kamerjunkerio „nosis ne auksinė“). 
Plg. daugelio karų metu iškylančią moralinę būtinybę pasiekti 
nors nedidelę pergalę tam, kad kareiviai pajustų, jog priešinin- 
kas - toks pat Žmogųus ir jį galima nugalėti. Kartu tokia pati sche- 
ma gali būti interpretuojama kaip humaniškumo idėjos pagrin- 
das. Plg. formulę „irgi žmonės“, kurią Tolstojaus Kare ir taikoje, 
turėdamas galvoje prancūzų belaisvius, ištaria kareivis, arba epi- 
zodą tame pačiame romane, kai Rostovas negali kirsti kardu, nes 
vietoj laukiamo „priešo“ priešais save mato Žmogų (tokią pat 
būtybę kaip aš). 

6.1.7. Labai daugelyje tekstų siekiama sutapatinti Š su žemiš- 
kuoju pasauliu, o T su dangiškuoju, anapusiniu, pomirtiniu. Tada 
atsiranda sistemų su pagrindine riba tarp žemiškojo ir nežemiško- 
jo pasaulio ir priešprieša žemiškojo pasaulio viduje. 

6.2. Modelis komplikuojasi, kai opozicija VD > IŠ, kurioje 
abu nariai priklauso žemiškajam pasauliui, o riba tarp jų eina Š 
viduje, ir opozicija Š > T uždengia viena kitą. Atsiranda schema 
(4 pav.), kurioje VD ir IŠ1 sudaro „žŽemiškąją“ erdvę Š. oIŠ2 - 
„anapusinę“ T. 

4 pav. 


6.2.1. Toks uždengimas praktiškai neįmanomas, nes priešta- 
rauja taisyklei, sakančiai, kad esama tik vienos pagrindinės ribos 
kultūros modelio viduje. Ji gali atsirasti arba kaip sąlygiškas api- 
bendrinimas realios kolizijos, kuriai iškilus įvairiose sąmonės sfe- 
rose (pavyzdžiui, politinėje ir religinėje) tuo pačiu metu funkcio- 
nuoja modeliai, įvairiai dalijantys kultūros erdvę, arba dėl to, kad 
viena iš ribų virsta pagrindine, o kita pagalbine. Patyrinėsime 
šiuos atvejus. 

6.2.1.A. Riba 1 (tarp VD ir IŠ1) tampa pagrindine ir svarbesne už 
ribą 2 (tarp IŠ1 ir IŠ2). Koks nors pirmykštis kolektyvas turi du die- 
vybių tipus: jie yra vidinėje genties teritorijoje. Jų gynybinė, glo- 
bos funkcija aiškiai rodo jų priklausomybę VD (jie stiprina ribą 
tarp VD ir IŠ, o ne stengiasi pro ją prasiskverbti, kaip tai daro pa- 
vojingos būtybės iš IŠ). Galima neabejojant pasakyti, kad VD die- 
vai bus antropomorfiški, o gyvenantiesiems už vidinio pasaulio 
ribos (miškas, upė, jūra) bus suteikta pabaisų bruožų. IŠ dievai bus 
pavojingesni, taigi ir galingesni. Šioje stadijoje netvarka kaip sti- 
chijos bruožas bus laikoma aukštesne už sutvarkytą Žmogaus 
vidinį pasaulį. Etnografijoje nėra aprašytas toks kolektyvas, kuris 
suvoktų save kaip vienintelį, sudarantį visą žmoniją ir priešprie- 
šinamą tik nežmogiškam pasauliui. Tačiau stebuklinėse pasakose 
yra išlikęs toks pasaulėvaizdis. Dabar įsivaizduokime, kad išori- 
niame pasaulyje atsiranda daugiau žmonių kolektyvų. Tai, kad jie 
svetimi, verčia suvokti juos kaip neorganizuotus, kaip dalį IŠ. Ta- 
da IŠ dievai darosi („mūsų“ akyse) „jų“ dievais, o VD dievai — 
„Mūsiškiais“. „Neorganizuotumas“ kaip kito sociumo bruožas su- 
vokiamas kaip žemesnė savybė. „Jų“ nehierarchizuoti dievai turi 
būti silpnesni už „mūsiškius“ hierarchizuotus. Ateina antropomor- 

finių dievų triumfo valanda, o pabaisos tampa nugalėtais „bar- 
barų“ dievais, 1 riba įveikia 2 ribą. 

Be kita ko, būtent todėl dievai išsidėsto Žmonių pasaulio vidu- 
je, įsitvirtina prie konkrečių geografinių objektų, o tai genetiškai 
galima sieti su vietinių animistinių kultų sistema, nors funkciškai 
nuo jos labai skiriasi. 

Pastaba. Kartu kaip paprastą pastabą galima pasakyti štai ką: 
dievų pobūdis priklauso nuo erdvės padalijimo tipo - dievų ant- 
ropomorfiškumas suponuoja T ir Š vieningumą. 

6.2.1.B. 2 riba yra svarbesnė už 1 ribą. Pavyzdžiui, socialinės arba 
etninės sienos mitologizuojamos: IŠ1 zona supanašėja su IŠ2. Kla- 
joklių tauta, gyvenanti „už kauburio“ (Sakmės apie Igorio žygį po- 
lovcai „mums“ kartu ir „velnio vaikai“, juos globoja pagoniškos 
slavų dievybės, bet jų kultas susiformavęs), prilyginama demo- 
nams. Dievai, kurių kultas susiformavęs (Daždbogas, Velesas), pri- 
klauso „vidaus“ pasauliui, todėl nėra priešpriešinami krikščio- 
niškam panteonui. 

Toks pat ir Fioklušos pasaulėvaizdis Ostrovskio Audroje („sve- 
timos“ tautos įsivaizduojamos kaip baisūs padarai su šuns galvo- 
mis, Lietuva „iš dangaus nukrito“) arba senųjų laikų dvarininkų 
Gogolio apysakoje: už miško, supančio namus (miškas homomor- 
fiškas pasaulio ribai, o namai - pasauliui), - nežinoma žemė, ku- 
rioje gyvena „plėšikai“, iš kur ateina mirtis. 

6.3. Tačiau, be būtybėms, esančioms kitoje ribos pusėje (die- 
vams, miško gyvūnams, paukščiams, numirėliams, kitoms tau- 
toms), primetamos chaotiškos arba „tokios pat, kaip pas mus“ or- 
ganizacijos (neorganizacijos), gali egzistuoti įsivaizdavimas, kad 
anapusiniam pasauliui būdinga sava ypatinga organizacija. Šis įsi- 
vaizdavimas atsiranda dėl tokių struktūrinių pasaulio paveikslo 
ypatybių: opozicija „organizacija > dezorganizacija“ pajėgia atri- 
boti šiapusinius ir anapusinius pasaulius, bet negali nubrėžti ribos 
pirmojo pasaulio viduje. Tačiau realiuose kultūros tekstuose plačiai 
atsispindi ne tik gyvūnų pasaulio ir mirusiųjų (arba dievų) pasau- 
lio priešprieša, bet ir dievų skirstymas į gerus ir blogus ir pan. IŠ 
suskyla į dvi atskiras zonas, iš kurių kiekviena aštriai ir viena- 
reikšmiškai vertinama. Vertinimas išreiškiamas griežta erdvine 

modelio orientacija („viršus «> apačia“, rečiau „dešinė «> kairė“). 
Atsiranda schema, pavaizduota 5 pav., kuri turbūt yra homeomor- 
fiška 6 pav. schemai. 


geras IŠ 


požeminis 
pasaulis 


blogas IŠ 


(50) 


5 pav. 6 pav. 


7.0. Esminis erdvinės kultūros aprašymo metakalbos elementas 
yra riba. Ribos pobūdis yra nulemtas jos ribojamos erdvės tolydu- 
mo (ir atvirkščiai). Kadangi kultūros modeliuose paribio taškuose 
erdvės vientisumas pažeidžiamas, riba visada priklauso tik vie- 
nai - vidinei arba išorinei - erdvei ir niekada abiem iš karto. 

Tokios yra namo sienos („Prie namo sienų“ — Maeterlincko 
„L'intėrieur“, Bloko poezijoje), sava ribų sistema „Senųjų laikų dva- 
rininkuose“. 


TaxKKHA, MNIOTHbIH 3a4466C Y 8x00a, — 
3a HOYHbIM OKHOM — TYMaKH...* 


(Blokas) 


Užuolaida, naktinis langas dalija erdvę į vidinę („namų“) ir 
išorinę, bet priklauso vidinei. Miškas stebuklinėje pasakoje, jūra 
arba upė mite priklauso išorinei erdvei. 

7.1. Riba kultūros tekste gali būti realių tekstų elementų - ir 
turinčių erdvinių požymių, ir jų neturinčių - invariantas. Pavyz- 
džiui, schemoje „miestas +> pasaulis“ ribos funkciją atlieka miesto 
siena ir vartai, turintys aiškiai išreikštą erdvinę charakteristiką („Ja- 
roslavna rauda apyaušry, / Ant Putivlio miesto sienos“): už „mies- 


* „Sunki, tanki užuolaida prie įėjimo, - / Už naktinio lango - rūkas...“ 

to sienos“ prasideda stichijų — vėjo, upės, saulės — pasaulis, kurių 
valiai yra atiduotas jos vyro gyvenimas; būdinga, kad kol vidinės 
erdvės riba eina realiomis rusų žemės sienomis - „kauburiu“ ir 
Donecu, - kiekviena upė yra geografiškai reali: supainioti Doną, 
Dneprą, Donecą, Stugną - neįmanoma. Bet joms visoms kartu prie- 
šinasi tik pusiau mitinė Kajala““, tekanti „išoriniame“ polovcų ste- 
pės pasaulyje. Rusų geografinės erdvės realybė pasikeičia, kai pa- 
sakų ir mitų geografija joje nebeišsitenka. Bet kai tik vidinės erdvės 
riba pasirodo esanti Putivlio miesto siena, skirtumas tarp Dnepro 
ir Doneco darosi nebeesminis; tai du tos pačios upės, į kurią krei- 
piasi Jaroslavna, vardai. Jaroslavnos ant Putivlio miesto sienos pa- 
vyzdys įdomus ir kitu požiūriu: čia kontaminuojamos stebuklinės 
pasakos ir mito IŠ, apgyvendinta piktų ir galingų nežmogiškų būty- 
bių, ir riterių epochos pasaulio moteriško modelio IŠ, kurioje „ka- 
riai, kaip sako Vladimiras Monomachas, dirba savo vyrišką darbą“. 
Rusų tekstai atkakliai pabrėžia, kad karas - ne moterų reikalas („ko 
sunerimot kaip moterys“)." Įvairūs IŠ tipai lengvai kontaminuoja, 
nes turi bendrą bruožą - jie visada man nesuprantami, suformuoti 
remiantis man svetima logika. Už Putivlio miesto sienų, Jaroslav- 
nos akimis žiūrint, viešpatauja svetimi, jos pasauliui nepriklausan- 
tys stichijų dėsniai ir karo, „vyrų reikalo“, įstatymai. 

Tačiau ribos funkciją gali atlikti ir neerdviniai santykiai: bruo- 
žas, atskiriantis opozicijas „šaltis «> šiluma“, „vergas «> laisvas 
žmogus“. Pagrindinė ribos savybė yra erdvės nenutrūkstamumo 
pažeidimas, jos neprieinamumas: 


Ho nengocTynHaa uepTa MExX HaMH €eCTb...* 
(Puškinas) 


7.1. Būtent todėl, kad bet kurio kultūros modelio struktūroje 
užfiksuota, jog ribos peržengti negalima, pačią tipiškiausią siužeto 
konstrukciją sudaro judėjimas per erdvės ribą. Siužeto schema at- 
siranda kaip kova su pasaulio konstrukcija. 

7.2. Reikia skirti siužetinę koliziją (prasiskverbimą pro erdvinę 
ribą) ir nesiužetinę: vidinės erdvės siekimą apsisaugoti sustipri- 


* „Bet tarp mūsų yra neperžengiama riba...“ 

nant ribą ir išorinės - sugriauti vidinę išardžius ribą. Herojaus, įvei- 
kiančio ribą (stebuklinės pasakos herojus, Dante, keliaujantis pra- 
garo ratais, Rastinjakas, prasimušantis į aukštąją visuomenę), ke- 
lias iš principo skiriasi nuo išorinės erdvės įsiveržimo, griaunančio 
vidinės erdvės sieną (pabaisos įsiveržia per kreidos ratą N. Gogo- 
lio „Baube“, Napoleono invazija sugriauna Bolkonskio dvaro namų 
pasaulį). 

7.3. Priklausomai nuo modelio orientacijos gali atsirasti tenden- 
cija stiprinti ribą (jos sugriovimas tolygus paties modelio sunaiki- 
nimui): 

A B HalliH HH H BO3/JĮy X MaXxHET CMEPTbBIHO: 

Omkpbimb OKHO, UTO XUAbB OMBOpUMo. V* 


Tokia yra namų, jaukumo, kultūros poezija. Jai priešpriešina- 
ma stichijos, įsiveržimo poezija. Plg. namų sugriovimo, lango ati- 
darymo, venų perpjovimo temą Cvetajevos poezijoje (tas pats įvaiz- 
dis kaip ir Pasternako eilėraštyje, bet priešingai orientuotas): 


BcKpbiAa XKUAbI: HEOTBpPATHMO, 
HeBoccTaHOBHMO XJIELeT >KH3Hb. 
IMozcTaBn94 ><€ MHCKH H Tapenku! 
Bcakaa Tape/ika 6yneT — MeJIKOK, 
Mucka - nnockof. 

Yepe3 Kpau — u MUMO — 
B 3eMJIO 4epHyro...!9** 


Plg. namų ir benamystės konfliktą „Pabaigos poemoje“ (- Ilo- 
MHIyYKTE, 3TO — jOM? — ĮĮoM B cepAue MOėM. - CAoBeCHOCTB!***): 


34 ropojom! [onumaeiuis? Ja! 

Bne! Mepemien Ban! 

XKu3Hb, 3TO MECTO, TNe XHTb HEeJIb33: 
Es — peūckuū KBapTai...l6**** 


„Juk šiandien oras dvelkia mirtimi: / Atversi langą - lyg atvertum veną“ (vertė 
T. Venclova). 

„Persipjoviau venas: neatšaukiamai, / Nesugrąžinamai trykšta gyvybė. / Pakišk 
gi dubenėlius ir lėkštes! / Bet kokia lėkštė bus - lėkšta, / Dubenėlis - plokščias. 
/ Per kraštus - ir pro šalį - / Į juodą žemę...“ 

„— Susimildami, tai - namai? —- Namai mano širdy. - Raštija!“ 

„Už miesto! Supranti? Už! / Už ribų! Pereitas pylimas! / Gyvenimas - tai vieta, 
kur gyventi neįmanoma: / Žydų kvartalas...“ 


1+ 


*44++ 

Izoliacijos, buities nebuvimo, įsigilinimo į stichinę išorinio pa- 
saulio esmę poezija, prieštaringai derinama su ją atmetančia židi- 
nio poezija („Eilėraščiai apie našlaitį“, poetizuojantys uždarą erdvę: 
bokštas, sala, ola, oda, įsčios), Cvetajevos tekstuose kuria oksiu- 
moroninį nenaminių namų įvaizdį: 


JlonyiiHHbIA, pOMalIIHbId, 
/Įom —- TaK Malo OoMauKnuu!* 


Tekste tuo pačiu metu esama dviejų priešingų orientacijų: tie- 
sioginė sukuria namų poeziją, apgręžtoji — atsižvelgia į benamio 
požiūrį į juos ir jį pateisina: 

He pacceBiunūAca cHAHeM 

H ne naxHyLuMA ChO0GHbIM. 

3a KOTOpbIH He CTbIJĮHO 

Iepen 3nbIM H 6e3/7O0MHbIM: 

He cTBUAATCA Xe GallieH 

Mrhuų! —- HOYb nepecnaB. 


IloM, KOTOpbIū He CTPalueH 
B uac HapojiHbIx pacnpas!!?** 


Išorinės erdvės (stichijos) įsiveržimas į vidinę, chaoso įsiver- 
žimas į kosmosą labai esminga Tiutčevo ir Turgenevo pasaulio 
modeliui. 


8.0. Santykio tarp kultūros modelių ir kultūros tekstų nustaty- 
mas, t. y. semantinė kultūros tekstų interpretacija, reikalauja tam 
tikrų atitikmens taisyklių. Šį klausimą reikia specialiai išplėtoti. 
Nurodysime tik vieną iš izomorfizmo santykio tarp Žmogaus ir 
viso pasaulio modelio arba jo dalių nustatymo būdų. 

8.1. Taip atsiranda įvairūs pasaulio antropomorfizmo tipai, pa- 
vyzdžiui, įsivaizdavimas, kad pasaulis, padalytas į organizuotą 
(kosminę) ir neorganizuotą (chaotinę) sferas, iš esmės yra izomor- 
fiškas žmogui, kuriame taip pat glūdi tos dvi stichijos. 


* „Varnalėšų, ramunių, / Namai - taip nepanašūs į naminius!“ 
+ „Neatsisėdęs kaip namisėda / Ir nekvepiantis sviestine bandele. / Dėl kurio 
negėda / Prieš piktą ir benamį: / Nesigėdi juk bokštų / Paukščiai — naktį 
pernakvoję. / Namai, kurie nebaisūs / Liaudies susidorojimų valandą!“ 

Toks yra Tiutčevo pasaulėvaizdis, kuriame Žmogus iš principo 
artimas kosmosui („H cnankuū TpeneT, kak cTpy3, / Ilo ><wnaM npo- 
Geran npHponbi, / Kak Gbi ropaunx Hor ea / Kocnynuce kAroueBbie 
BOJĮbI...“!* — „Ir saldus virpulys kaip srovė, / Perbėgo gamtos gys- 
lomis, / Tarsi jos karštas kojas / Būtų palietę šaltinio vandenys“) 
ir chaosui („O, cTpali1HbIx neceH cHx He nož / Ilpo xpeBHKū xaoc, npo 
pojHMBIA! / Kak xajHo MHp jyuM HovHoK / BHuMaeT noBecTH Aro- 
Gumok!“* — „O, šitų baisių dainų nedainuok / Apie senąjį chaosą, 
apie gimtąjį! / Kaip godžiai naktinis dvasios pasaulis / Klausosi 
mylimosios pasakojimo!“). Analogiški būtų masonų įsivaizdavi- 
mai apie protą ir aistras kaip apie dvi kosmines stichijas, politinės 
koncepcijos, sutapatinančios vyriausybę su galva, o liaudį su kojo- 
mis, ir pan. Gali būti nustatytas žmogaus ir vidinės erdvės taško 
arba visos vidinės erdvės izomorfizmas. 

Galima išskirti didelę grupę modelių, kuriems antropomorfiška 
bus tam tikra antžmogiška organizacija, o žmogus bus izomorfiš- 
kas savo paties daliai. Tarkim, Rousseau kūryboje VD izomorfiška 
žmogui. Kai būsena „natūrali“, VD ribos sutampa su atskiro indi- 
vido ribomis, ir žmogus izomorfiškas sau. Visuomenėje asmenybe 
tampa sudariusi sutartį visuomenė, jos ribos yra VD ribos, ir ji kaip 
visuma izomorfiška žmogui. Sudarantys ją žmonės - politinio kūno 
dalys, izomorfiškos savo daliai. 


9.0. Mes išanalizavome tik vieną - patį primityviausią - kultū- 
ros modelį. Tarp priežasčių, dėl kurių atsiranda sudėtingesnės 
struktūros, galima paminėti tokią. Nustatydami vieno ar kito mo- 
delio semantinio paaiškinimo taisykles, išeities tašku laikome savąjį 
pasaulėvaizdį. Tačiau kiekviename pasaulio modelyje slypi sava 
semantinės interpretacijos samprata, ir tai reikalauja sudėtinges- 
nio kultūros modelio. 

9.1. Viena iš pagrindinių kultūros tipų charakteristikų yra jų 
santykis su ženkliškumo problema. Todėl tam, kad tiktų kultūros 
tipų aprašymams, erdvinių santykių kalba turi sugebėti modeliuoti 
įvairias ženklų sistemų struktūras. 

9.1.0. Kitas klausimo aspektas toks: ar vieno arba kito kultūros 
teksto viduje ženkliškumo problema yra kaip nors susijusi su pa- 
saulėvaizdžio erdvinėmis charakteristikomis? 

9.1.1. Į pirmąjį klausimą galima atsakyti tik teigiamai: nustaty- 
dami vienareikšmišką kokių nors vienos ir kitos erdvės taškų atiti- 
kimą, galime lengvai modeliuoti reikšmės santykius kaip erdvinius. 

9.1.2. Kultūros tipų tyrinėjimas įtikina, kad kai tik ženklo ir žen- 
kliškumo problema iškyla kaip viena iš pagrindinių tipologinių 
charakteristikų, tarp IŠ ir VD taškų ir tarp tų erdvių apskritai įsi- 
gali dvišalės priklausomybės santykiai. Kokie yra tie santykiai, kas 
yra turinys, o kas raiška, kaip interpretuoti pačią sąvoką „turėti 
reikšmę“ - priklauso nuo kultūros modelio pobūdžio. 

9.2.0. Tyrinėdami kai kuriuos, pavyzdžiui, viduramžių, teks- 
tus susiduriame su daugelio pakopų semantine konstrukcija. Tas 
pats teksto elementas gali įgauti skirtingą reikšmę buitiniame, po- 
litiniame, moraliniame-filosofiniame ir religiniame kontekstuose. 

9.2.1. Įsivaizduokime tokį pasaulio modelį, kuriame pats tas pa- 
saulis suvokiamas kaip ženklas arba ženklų rinkinys, turintis pa- 
vidalą dviejų erdvių, padalytų į vienodą fragmentų skaičių, bė to, 
tarp tų gabaliukų nusistovėjusios abipusiškai vienareikšmės sąsa- 
jos. Tokiu atveju ryšiai tarp šių dviejų pasaulių gali įgauti moty- 
vuotą arba nemotyvuotą pobūdį, motyvuoti santykiai gali būti iko- 
niniai arba simboliniai. 

9.2.2. Kaip motyvuoto ryšio pavyzdį galima nurodyti vidur- 
amžių pasaulio modelį. Be to, ryšiai tarp atitinkamų vienos ir kitos 
erdvės fragmentų bus suvokiami kaip amžina arba Dievo nusta- 
tyta, bet niekada nekintanti svarbiausia pasaulio esmės charak- 
teristika. 

9.2.2.A. Šitas ryšys gali būti ikoniškas. Toks atvejis pastebimas 
racionalistiniuose viduramžių tikėjimuose ir kai kuriose idealis- 
tinėse filosofinėse sistemose (pavyzdžiui, Hegelio). Materialus pa- 
saulis yra ženklas, absoliučios idėjos išraiška. Kartu jis yra su- 
stingęs, ikoniškai tikslus jos atspindys. Būtent todėl tai, kad žmogus 
tyrinėja materialųjį pasaulį, kartu yra ir absoliučios idėjos savęs 
pažinimas. 

Šiuo atveju IŠ ir VD santykis bus tipologinis: tarp taškų, įei- 
nančių į šiuos daugius, bus ne tik abipusio vienaprasmio atitik- 
mens, bet ir nenutrūkstamumo santykis, nes abiem šioms erdvėms 
suteiktas vienodas tolydumas. 

Sąlyginį racionalistinio viduramžių tikėjimo modelį galima įsi- 
vaizduoti kaip dvi (ar daugiau) sferas, išdėstytas koncentriškai su 
vienareikšmiškai susijusiais taškais. Tuo atveju, kai susiduriame 
su daugiapakope ženklo semantika, atsižvelgdami į tai, kad pa- 
grindinės VD «> IŠ opozicijos vietoje reikšis kiekvieną kartą kitos 
sferinių paviršių grupės, iš binarinių priešpriešų rinkinio galėsi- 
me suformuoti semantinę paradigmą. 

Pavyzdžiui, daugelyje viduramžių sistemų vienas ar kitas žmo- 
gaus gyvenimo žemėje poelgis tampa moraliniu faktu tik tada, jei 
pelno pomirtinę bausmę ar apdovanojimą, tai yra jeigu jis egzis- 
tuoja ne pats savaime, bet poroje su kokiu nors atitikmeniu kitoje 
ribos „būtis iki mirties «> būtis po mirties“ pusėje. Šiuo atveju es- 
minga yra tai, kas atskiria nuodėmę nuo gero darbo. Tarp visų 
nuodėmės tipų ir visų gerų darbų tipų susiformuoja skirtumas, 
tam tikru mastu sulyginantis diferenciaciją šių grupių viduje. 

Tačiau vos tik vienas ar kitas tekstas ima siekti pavaizduoti 
mažesnę personažų grupę, priklausančią tik teisuoliams (pateri- 
kai) arba nusidėjėlių pasauliui (pavyzdžiui, pragaro aprašymai), 
iškyla poreikis išskaidyti šias grupes iš vidaus. Taip išryškėja ten- 
dencija vertinti įvairias nuodėmes kaip kokybinį nuodėmingumo 
didėjimą, išreiškiamą skaičiais (Dantės pragaro ratų skaičiai) ir jų 
erdviniu santykiu (gilumas). Be to, paradigminis visų ratų rinki- 
nys suformuotas kaip sistema dvišalių opozicijų, kuriose kiekvie- 
nas naujas bruožas kokiu nors momentu tampa pagrindine erdvi- 
ne siena, skiriančia „šituos“ nuo „tų“. 

Gyvenimo žemėje ir pragaro panašumas pasireiškia ne tik tuo, 
kad visi nusileidimai į pomirtinį pasaulį yra kaip kelionės, bet ir 
tuo, kad nuodėmės prigimtį ikoniškai atspindi bausmės pobūdis. 

9.2.2.B. Mistinio viduramžių pasaulio modelio išeities taškas irgi 
yra tai, kad visi gyvenimo žemėje faktai turi reikšmę, taigi jie viena- 
reikšmiškai susieti su anapusinio pasaulio taškais. Bet vienareikš- 
miško erdvių susiejimo šiuo atveju nepapildo jų vientisumas: IŠ 
yra tolydesnė negu VD. Todėl VD reiškiniai - ne savo esmės iko- 
nos, bet ženklai, aliuzijos, simboliai. 

Tokios sistemos erdvinis modelis vaizduos dviejų erdvių, ku- 
rių viena yra nors viena dimensija didesnė nei antroji, santykį. Kon- 

struojant daugiapakopį modelį kiekviena nauja pakopa įgaus pa- 
pildomą dimensiją. 

Pateiksime viduramžių teokratinę valstybės koncepciją: kasdie- 
niai praktinio gyvenimo įvykiai jos požiūriu realūs tik tiek, kiek 
yra valstybiškai reikšmingi (atsiranda abipusė sąsaja: VD - prakti- 
nis, IŠ - valstybinis gyvenimas). Tačiau valstybinis gyvenimas yra 
reikšmingas tik kaip „amžinojo miesto“ realizacija (atsiranda kitas 
dvišalis santykis: VD - valstybės gyvenimas, kuris yra tik išraiška, 
o turinys —- dangiškosios tvarkos hierarchija). Bet ir šis pastarasis 
išsisluoksniuoja į bažnyčią - žemiškąjį dangiškosios esmės ženklą — 
ir dangų. 

Perėjimas nuo kiekvienos naujos semantinės pakopos šioje sis- 
temoje yra paslaptis. Santykis tarp turinio ir raiškos iš anksto nu- 
statytas, bet ne ikoniškas, ir erdviniame modelyje kiekviena nauja 
semantinė pakopa turės vienu matmeniu daugiau negu ankstesnė. 

9.2.3. Esminis skirtumas tarp racionalistinio ir mistinio vidur- 
amžių pasaulio paveikslo atskleidžiamas aiškinant išraišką ženk- 
le kaip ikoną arba kaip simbolį-aliuziją (plg. įsivaizdavimą, kad 
kūniškasis Žmogaus pavidalas panašus į Dievą ir kad kūnas - tai 
dvasios kalėjimas). Šiuo požiūriu įdomų pavyzdį randame Dantės 
Dieviškojoje komedijoje. Statydamas visą grandiozinį pasaulio sta- 
tinį kaip didžiulę susijusių erdvių konstrukciją, kurioje žemiška- 
sis gyvenimas, skaistykla, rojus, viena vertus, sudėtingai susiję ir 
sudaro reikšmių hierarchiją, o kita vertus, yra toje pačioje dimen- 
sijoje, nes visi kartu sudaro vieningą, taip pat ir geografiniu požiū- 
riu, konstrukciją, Dante negalėjo taip racionalizuoti savo schemos, 
kad ir Empirėjų - Dievo ir angelų buvimo vietą - charakterizuotų 
kaip lokaliai ribotą. Jis jį priešpriešino visam pasauliui kaip ne- 
erdvę «> erdvei: „Esantis už erdvės ribų ir neturintis polių““ (ste- 
bina, kaip šioje formulėje erdviškumo neigimas siejamas su orien- 
tacijos neigimu). Tačiau kartu ir tomistas, ir aristotelininkas Dante 
negalėjo nejausti, kad toks sprendimas nėra jam natūralus. Kitoje 
jo kūrinio vietoje pasirodo, kad už erdvės ribų esantis Empirėjus 
ikoniškai tiksliai atsispindi erdvinėje dangaus konstrukcijoje! Su- 
siskaidžiusio į devynias sferas dangaus santykis su devyniais an- 
gelų rangais toks kaip „atspaudo ir spaudo“ .*' 


100 KULTŪROS SEMIOTIKA 


Taigi skirtumą tarp racionalistinio ir mistinio viduramžių pa- 
saulio modelių būtų galima reziumuoti taip: pirmajame VD ir IŠ 
sudarys tipologinę erdvę, o antrajame - ne. 

9.2.4. Ženkliškos pasaulio prigimties ir kartu šių ženklų nemoty- 
vuotumo pojūtis kyla sistemose, kurios tyrinėja VD ir IŠ santykius 
ne kaip kažką prigimtinio ir iš anksto nustatyto, o kaip Žmonių pik- 
tavališkumo arba kvailo išsigalvojimo rezultatą. Pinigai arba ran- 
gus nurodantys ženklai neturi savarankiškos vertės ir apskritai ne- 
egzistuoja, jei nėra santykio su tam tikru turiniu. Bet šis santykis 
„išgalvotas“. Ženkliškumas šioje sistemoje suvokiamas kaip blogis. 


10.0. Kultūros teksto „žiūros taško“ problema sprendžiama pa- 
sitelkus orientaciją ir grafus, kultūros modelio „medžius“. Kultūros 
grįžtamumas reiškia tai, kad kiekvienas iš modelių gali būti rea- 
lizuotas tiesiogine arba atvirkštine orientacija. Orientacijos tipai 
darosi sudėtingesni, kai sudėtingėja kultūros modeliai: lokaliai 
organizuotose teksto srityse gali atsirasti savų - įvairaus kryptin- 
gumo - orientacijos sistemų, kadangi atsiranda mažesnių erdvės 
grupių, kurios savaip dalijasi į VD ir IŠ. Sudėtingiausiems mo- 
deliams būdinga tai, kad juose vienu metu funkcionuoja abi 
orientacijos. 


11.0. Kultūros erdvės dalijimas į VD ir IŠ gali tapti keleto modelių 
tipų pagrindu, pavyzdžiui: 1) VD ir IŠ - skirtingos ir nehomeomor- 
fiškos erdvės; 2) IŠ atsispindi VD; 3) VD - IŠ dalis ir t. t. 1 tipo santy- 
kius išreiškia, pavyzdžiui, pasakų tekstai, 2 tipo - viduramžių simbo- 
lizmas, 3 tipo - Hegelio tipo istorizmas (IŠ - absoliučiosios idėjos 
universumas, VD - materialioji vienos ar kitos istorinės stadijos rea- 
lybė) arba šiuolaikinė mokslinė pasaulėžiūra, kuri žiūri į euklidinę 
geometriją ir Newtono fiziką kaip į konkretų kitų, šiuolaikinio moks- 
lo pripažįstamų, sistemų pasireiškimo atvejį. 

11.1. Erdvės dalijimas į VD ir IŠ sukuria tik patį bendriausią 
aparatą kultūros modeliams aprašyti. Pateiksime sudėtingesnių sis- 
temų pavyzdžių. 

11.1.1. Stebuklinė pasaka dalija kultūros tekstus į VD ir IŠ, pri- 
skirdama antrajai stebuklingą savybę. Riba, kurią tekste įkūnija 

upė (tiltas), miškas, jūros krantas ir t. t., dalija erdvę į artimą įpra- 
stai herojaus būčiai (VD) ir tolimą nuo šios vietos. Bet pasakos at- 
likėjui ir klausytojams svarbus yra dar vienas padalijimas: jiems 
artima erdvė (VD) - ji negali ribotis su stebuklinga - ir nuo jų toli 
esanti („už devynių kalnų, už devynių jūrų“), kuri ribojasi su ste- 
buklingu pasauliu. Pasakos tekstui ji - VD, klausytojui - IŠ dalimi 
esantis pasakos pasaulis. Taigi abu modeliai funkcionuoja vienu 
metu. 

11.1.2. Patyrinėsime tą kultūros modelį, kuris būdingas XVIII 
amžiaus Apšvietai. Gyvenusieji tuo metu suvokia savo pasaulė- 
vaizdį kaip kontrastą viduramžiams būdingam ryškiam univer- 
sumo padalijimui į IŠ ir VD, be to, viduramžių sistemoje vertinga 
ir tikra buvo laikoma IŠ, o VD, kurioje IŠ atsispindi, buvo vertina- 
ma tik kaip ženklų-aliuzijų, kurių turinys yra IŠ, sistema. Visų pir- 
ma, viduramžių sistemoje VD yra universalaus daugio dalis, o an- 
tra, ji yra orientuota kaip žemesnė. 

Apšvietos kultūros modelyje atvirkščiai: 

1) IŠ laikomas tuščias daugis. Viso pasaulio suvokimas kaip 
žemiškojo nereiškia vidinės erdvės ribos atsisakymo. Žemiškojo 
pasaulio vertingumas nebūtų taip stipriai suvokiamas, jeigu jam 
nebūtų priešpriešinama tuštuma vietoje išorinio pasaulio. 


H a 6 3acny1muHBancA BOANH, 
H a rnapen 6bl, CyacTbA MOJIH, 
B nycmbie nedeca...*** 


Su išorinio pasaulio kaip tuščio daugio dalies suvokimu susijęs 
ir priešingas pojūtis - vidinio pasaulio beprasmybės jausmas: 


Ha ųTO MOAnHTBCA HaM, UTO6 ja/i 6Gor BHAeTb pak? 
XKuTb BeCeJIO H 3/IeCb, JIHIIb G/1HKHHMH HIFpai... 
..„BoT kak BepTHTCA cBeT! A AAA 4ero OH Tak, 

He BejįaeT TOro HH YMHbIH, HH Įypak;“*** 


* „Ir aš užsimiršęs klausyčiausi bangų, / Ir aš žiūrėčiau, visas laimingas, / Į tuščią 
dangų...“ 

„Kam mums melstis, kad Dievas leistų pamatyti rojų? / Ir čia linksma gyventi, tik 
žaisk artimaisiais... / ...Štai kaip sukasi pasaulis! O kodėl, / Šito nežino nei 
protingas, nei kvailys...“ 


*+ 

2) žemiškasis pasaulis suvokiamas kaip aukščiausia vertybė: 
vertybiniame (orientuotame) modelyje jis užima aukščiausią pa- 
dalą. Bet kadangi jis vienintelis - jam priešpriešinama tuščia „ne- 
vertingo“ (žemo) anapusinio pasaulio dalis. 

Tačiau Apšvieta suvokia savo pasaulio paveikslą ir per kitą 
kultūros modelį - jau nepriklausomą nuo kokių nors greta esančių 
kontrastų. Šis modelis konstruojamas pagal opoziciją „natūra- 
lu — dirbtina“, aiškiai priešpriešinant VD (antropologinę erdvę) 
kaip natūralią, moralią ir aukštą orientuotame pasaulio modelyje 
ir IŠ (socialinę) kaip nenatūralią, nemoralią ir žemą. Būdinga tai, 
kad IŠ čia yra iškreipta VD. Ji yra tikslus jos pakartojimas su 
priešingu ženklu. Viduramžių modelyje VD ir IŠ iš principo tu- 
ri skirtingą dimensijų skaičių, o čia jos šiuo atžvilgiu yra suly- 
ginamos. 

Iš to, kas pasakyta, matyti, kad tas pats realiai funkcionuojantis 
tekstas gali būti aprašomas (ir save suvokti) vienu metu keleto 
kultūros modelių kategorijomis. 


12.0. Teksto siužetas gali būti pavaizduotas pasitelkus judėji- 
mo „medį“ ir pasekant kokio nors taško judėjimą kultūros mode- 
lio arba medžio viduje. Siužetas visada yra kelias - kokio nors taško 
kultūros modelio erdvėje judėjimo trajektorija. 

12.0.1. Siužetinio medžio aplinkos aprašymas konkrečioje to- 
pologinėje erdvėje pateikia sumą siužetų, kuriuos galima laikyti 
vieno siužetinio invarianto variantais. Ryšys tarp aplinkos tipo ir 
erdvės topologijos yra nulemtas santykio tarp kultūros modelio, 
pasaulėvaizdžio ir siužetų tipų. 

12.0.2. Įsivaizduokime erdvinį siužeto modelį kaip tam tikrą 
žemėlapį. Šiame žemėlapyje pažymėtos dvi šalys, kurias skiria jūra. 
Viena iš jų - VD, kita - IŠ. Jūra - riba tarp VD ir IŠ. Toks žemėlapis 
atitiks besiužetį tekstą. Dabar pažymėsime žemėlapyje laivų trasą 
jūroje. Taip pademonstruosime, kad riba, skirianti tas dvi erdves 
ir neįveikiama visiems daiktams ir tose erdvėse gyvenantiems Žmo- 
nėms, gali būti įveikta laivo. Laivas pasidaro judriu teksto elemen- 
tu, kuriam leista judėti kitiems draudžiamoje srityje ir kuris jungia 
nuo amžių atskirtas erdvės sferas. 

Tačiau tai, kaip jis kerta sienas, paklūsta tam tikriems dėsniams. 
VD ir IŠ gamta ir sienos tarp jų nulemia ribos kirtimo tipą - mūsų 
žemėlapio trasą. 

Įvesdami trasos sąvoką, mes iš karto nustatome tris siužetinio 
teksto charakteristikų tipus: 

a) kryptis. Laivas gali judėti trasa iš IŠ į VD ir iš VD į IŠ; 

b) judėjimo realizacija. Trasa nurodo tipinį kelią. Realus laivas 
gali įveikti pusę jo arba apskritai nepajėgti juo plaukti. Tipinis 
siužetinis medis atsiskiria nuo realios konkretaus teksto herojaus 
judėjimo trajektorijos. Antroji darosi reikšminga pirmosios fone; 

c) nukrypimas nuo kelio. Trasos buvimas daro reikšmingą ne tik 
jos neįveikimą, bet ir nukrypimą nuo tipinio (vienintelio leidžia- 
mo) kelio. Galimi tekstai, kuriuose kitas kelias griežtai draudžia- 
mas. Nukrypimas reiškia žūtį, ribos neįveikimą. Tačiau galimi teks- 
tai, kurie leidžia laivui pasirinkti tarp keleto kelių arba numato 
tam tikrus nukrypimo tipus. Bet pati nukrypimo samprata ir jos 
reikšmingumas yra nulemtas to, kad trasa egzistuoja. 

12.1. Kaip jau buvo nurodyta, personažai siužetiniuose teks- 
tuose skirstomi į nejudrius, esančius vienos ar kitos erdvės dalimi, 
ir judrius. 

Siužetinis personažo judėjimas (įvykis) - tai modelio erdvės ri- 
bos kirtimas. Siužeto pasikeitimai, kurie nepriverčia kirsti ribos, 
nelaikomi „įvykiu“. 

12.1.1. Sudėtingi kultūros modeliai - tai konstrukcijų hierarchi- 
ja, o sudėtingi kultūros tekstai - lygmenų hierarchija. Erdvės dali- 
jimo ribos įvairiuose lygmenyse gali nesutapti, epizodinės teksto 
dalys gali turėti lokalių mažesnių struktūrų, kuriose kitaip nei ki- 
tose vietose sutvarkyta ir kitomis ribomis padalyta erdvė. Dėl to 
sudėtinguose siužetiniuose tekstuose herojaus trajektorija gali kirs- 
ti ne tik pagrindinę kultūros modelio ribą, bet ir smulkesnius apri- 
bojimus. 

12.2. Linijomis vaizduojamos trajektorijos semantiniame lygme- 
nyje gali būti interpretuojamos kaip „Žmogaus kelias“, „įvykis“, 
taigi atspindėti tai, kas šiame kultūros tekste laikoma „įvykiu“. 
Pavyzdžiui, žmogaus mirtis, turto įsigijimas ar praradimas, ves- 
tuvės ir t. t. vienos sistemos požiūriu bus „įvykis“, o kitos sistemos 

požiūriu - nebus. Plg. ankstyvojo feodalizmo epochos rusų kari- 
nių tekstų atsisakymą kario mirtį laikyti „įvykiu“ (Vladimiro Mo- 
nomacho žodžiai: „Argi keista, kad vyras kare žuvo? Taip mirdavo 
geriausieji mūsų protėviai.“** Daniilo Galickio kalba kariuomenei: 
„Jeigu vyras mūšyje krito — koks tai yra stebuklas? Kiti juk namie 
numiršta be šlovės, o šitas gi mirė šlovingai““ - tam, kad šiuo 
požiūriu mirtis taptų įvykiu, ji turi būti susijusi su garbe arba ne- 
garbingumu, būti ženklu, o ne tik faktu). Lygiai taip pat Gogoliui 
pjesėje Po spektaklio meilė nustoja būti įvykiu, perėjimu per struk- 
tūrinių erdvių ribą: „Argi dabar ne daugiau elektros turi laipsnis, 
piniginis kapitalas, pelningos vedybos negu meilė?“* 

12.3. Kadangi siužetinį įvykį erdvinio modeliavimo kalba mes 
apibrėžiame kaip perėjimą iš vienos struktūros į kitą, paaiškėja, 
kad judantis elementas turi „savą“ ir „svetimą“ erdvę. Kai sako- 
me: „personažą suformavo ši socialinė aplinka“ arba „jis personi- 
fikuoja nacionalinį charakterį“, tvirtiname, kad personažas atitinka 
tam tikrą erdvinį kultūros modelį (socialinį, nacionalinį-psicholo- 
ginį). 

12.3.1. Tie patys realūs tekstai, vertinami skirtinguose modelia- 
vimo lygmenyse, gali atrodyti nevienodai. Pavyzdžiui, abstraktes- 
niame lygmenyje siužetas atrodys kaip visų konkrečioje struktūroje 
įmanomų herojaus judėjimų medis. Konkretesniame - kaip vieno 
iš šių kelių realizacija (plg. 12.0.1). 

12.4. Herojaus kelio santykis su erdve, per kurią jis eina, siužetų 
aprašymo tipai turi tapti specialaus tyrinėjimo objektu. 

12.4.1. Siužetai yra grįžtamieji (tuo reiškiasi grafų orientuotu- 
mas). Jeigu egzistuoja siužetas „herojus pereina iš vidinės erdvės į 
išorinę, ten kažką įgauna ir grįžta į vidinę“ (stebuklinė pasaka), tai 
turi būti ir priešingas: herojus ateina iš išorinės erdvės, patiria nuos- 
tolių ir grįžta (siužetas apie dievo inkarnaciją, jo mirtį čia ir grįžimą 
į „savąją“ erdvę). 

Greta siužetinių konstrukcijų, kurios remiasi grafo perėjimu iš 
VD į IŠ (ir atvirkščiai), galimas ir kitas tipas: nusistovi vienareikš- 
miškas atitikmuo tarp vidinio grafo VD (kertančio lokalias VD su- 
darančių daugių sienas) ir vidinio grafo IŠ. Skaitoma: „Įvykis X 
yra reikšmingas.“ Gali nusistovėti grafo tipo atitikmenys VD ti- 


APIE TIPOLOGINIŲ KULTŪROS APRAŠYMŲ METAKALBĄ IOS 


pui, esančiam IŠ - tokie yra siužetai apie laiką rojuje ir žemėje 
(apokrifinis siužetas apie Žmogų, akimirkai užsiklausiusį rojaus 
paukštelio — žemėje praėjo aštuoni šimtai metų; evangelinis siu- 
žetas apie tai, kaip penki tūkstančiai tikinčiųjų buvo pavalgydinti 
penkiais kepalais duonos ir dviem žuvimis, be to, liko dar dau- 
giau, nei buvo). 


13.0. Kaip preliminarias išvadas suformuluosime keletą ben- 
driausio pobūdžio kultūros modelių, išryškėjusių aprašinėjant jų 
erdvę. 

13.0.1. Bet koks kultūros modelis gali būti aprašytas erdvės ter- 
minais. 

13.0.2. Bet koks kultūros modelis homeomorfiškas konkretaus 
kolektyvo universumui. Jis apima viską. Ir atvirkščiai: modelis, ne- 
apimantis universalaus pasaulio struktūros elementų daugio, nėra 
kultūros modelis. 

13.0.3. Bet koks kultūros modelis turi vidinių ribų, iš kurių tik 
viena yra pagrindinė ir dalija jį į vidinę ir išorinę erdvę. 

13.0.4. Vidinės ir išorinės erdvės modeliai gali turėti vienodą ir 
skirtingą dimensijų skaičių. 

13.0.5. Kiekvieną kultūros erdvės padalijimo tipą atitinka ne 
mažiau kaip du jo orientacijos variantai. 

13.0.6. Tarp sąvokų „įvykis“ bei „siužetas“ ir kultūros modelio 
egzistuoja tam tikra priklausomybė, kuri gali būti aprašyta erdvi- 
niais (iš dalies topologiniais) terminais. 

1968 

Viena labiausiai paplitusių pagundų, su kuria susiduria bet kuris 
apie kultūrų ir civilizacijų istoriją bei tipologiją mąstantis žmogus, 
yra manyti: „Šito nebuvo, vadinasi, šito negalėjo būti“, - arba per- 
frazuojant: „Aš šito nežinau, vadinasi, tai neįmanoma.“ Iš esmės 
tai reiškia, kad tas nežymus, palyginti su bendra neužrašyta ir 
užrašyta žmonijos istorija, chronologinis klodas, kurį galime tirti 
remdamiesi gerai išlikusiais rašytiniais paminklais, laikomas isto- 
rinio proceso norma, 0 šio periodo kultūra - Žmonijos kultūros 
standartu. 

Sustosime prie vieno pavyzdžio. Visa Europos mokslui Žžino- 
ma kultūra remiasi raštija. Įsivaizduoti išplėtotą beraštę kultūrą 
(ir bet kokią išplėtotą beraštę civilizaciją apskritai) - o įsivaizduoti 
ir viena, ir kita mes įpratę tik nesąmoningai sužadindami sąmonė- 
je mums žinomų kultūrų ir civilizacijų vaizdus - neįmanoma. Ne 
taip seniai du žymūs matematikai išsakė mintį, jog kadangi visuo- 
tinė raštijos raida pasidarė įmanoma tik išradus popierių, visas „iki- 
popierinis“ kultūros istorijos periodas yra ištisa vėlesnė falsifika- 
cija.' Nėra prasmės ginčytis su šiuo paradoksaliu teiginiu, tačiau 
verta atkreipti dėmesį į jį kaip į sveiko proto ekstrapoliaciją į neištir- 
tas sritis. Galima tik tai, kas įprasta. 

Išplėtotos civilizacijos, klasinės visuomenės, darbo pasidalijimo 
ir jo nulemto aukšto visuomeninių darbų, statybos, irigacinės ir ki- 
tokios technikos lygio ryšys su raštijos egzistavimu atrodo toks natū- 
ralus, kad alternatyvios galimybės iš anksto atmetamos. Galima būtų 

remiantis didžiule realiai disponuojama medžiaga pripažinti šį ryšį 
universaliu kultūros dėsniu, jei nebūtų mįslingo Pietų Amerikos ci- 
vilizacijų, gyvavusių prieš įsigalint inkams, fenomeno. 

Sukaupti archeologiniai liudijimai kuria iš tiesų nepaprastą vaiz- 
dą. Prieš mus tūkstantmetis paveikslas keleto keičiančių viena kitą 
civilizacijų, sukūrusių galingus statybos įrenginius, irigacines sis- 
temas, pastačiusių miestus ir didžiulius akmeninius stabus, sėk- 
mingai plėtojusių amatus - puodžių, audėjų ir metalurgų, - be to, 
sukūrusių, be abejo, sudėtingas simbolių sistemas... ir nepalikusių 
jokių raštijos pėdsakų. Šis faktas ligi šiol lieka nepaaiškinamas pa- 
radoksas. Kartais pateikiama prielaida, kad raštija buvusi sunai- 
kinta ateivių užkariautojų - iš pradžių inkų, o vėliau ispanų, - ne- 
atrodo įtikinanti: akmeniniai paminklai, antkapiai, neišplėštos ir 
pirmykščiu pavidalu išlikusios kapavietės, keraminiai indai ir kiti 
namų apyvokos daiktai būtų išsaugoję iki mūsų laikų kokius nors 
raštijos pėdsakus, jeigu ji būtų buvusi. Istorinė patirtis rodo, jog 
sunaikinti taip, kad neliktų jokių pėdsakų, nepajėgia joks užka- 
riautojas. Belieka daryti prielaidą, kad raštijos nebuvo. 

Nepančiosime savęs aprioriniais „tai neįmanoma“, o pabandy- 
sime įsivaizduoti (nes kitų atramos taškų nėra), kokia turėjo būti 
tokia civilizacija, jeigu ji iš tiesų būtų egzistavusi. 

Raštija - atminties forma. Panašiai kaip individuali sąmonė tu- 
ri savo atminties mechanizmus, kolektyvinė sąmonė, pajutusi po- 
reikį fiksuoti ką nors bendra visam kolektyvui, kuria kolektyvinės 
atminties mechanizmus. Jiems reikia priskirti ir raštiją. Tačiau ar 
raštija yra pirma ir, tai svarbiausia, vienintelė įmanoma kolekty- 
vinės atminties forma? Atsakymo į šį klausimą reikia ieškoti turint 
galvoje, kad atminties formos kyla iš to, kas laikoma reikalinga 
atsiminti, o tai priklauso nuo konkrečios civilizacijos struktūros ir 
orientacijos. 

Įprastas mums požiūris į atmintį suponuoja, kad įsiminti reikia 
(kolektyvinės atminties mechanizmai fiksuoja) ypatingus įvykius, 
t. y. vienintelį arba pirmą kartą atsitikusius įvykius arba tuos, ku- 
rie neturėjo įvykti, arba tokius, kurie atrodė mažai tikėtini. Būtent 
tokie įvykiai patenka į kronikas, metraščius, yra fiksuojami laik- 
raščiuose. Tokio tipo atminčiai, orientuotai į ekscesų ir įvykių išsau- 

gojimą, raštija būtina. Tokia kultūra nuolat daugina tekstus: teisė 
apauga precedentais, juridiniai aktai fiksuoja atskirus atvejus - par- 
davimus, paveldėjimus, ginčų sprendimus, be to, kiekvieną kartą 
teisėjas susiduria būtent su atskiru atveju. Tam pačiam dėsniui pa- 
klūsta ir grožinė literatūra. Atsiranda asmeninė korespondencija, 
memuarai ir dienoraščiai, kurie irgi fiksuoja „atvejus“ ir „įvykius“. 

Rašytinei sąmonei būdingas dėmesys priežasties-padarinio ry- 
šiams ir veiksmų rezultatyvumui: fiksuojama ne tai, kada reikia 
pradėti sėją, o koks tais metais buvo derlius. Su tuo susijęs ir pa- 
didėjęs dėmesys laikui ir, kaip padarinys, istorijos sampratos atsi- 
radimas. Galima sakyti, kad istorija — vienas iš šalutinių raštijos 
atsiradimo rezultatų. 

Bet įsivaizduokime, kad galima kitokio tipo atmintis — sieki- 
mas išsaugoti duomenis apie tvarką, o ne apie jos pažeidimus, 
apie dėsnius, o ne apie ekscesus. Įsivaizduokime, kad, pavyzdžiui, 
žiūrėdami sporto varžybas, nelaikysime esmingu dalyku, kas lai- 
mėjo ir kokios nenumatytos aplinkybės išryškėjo šio įvykio metu, 
o susikoncentruosime į ką kita - išsaugoti ainiams žinias apie tai, 
kaip ir kokiu laiku vyksta varžybos. Čia į pirmą planą iškils ne 
metraštis ar laikraščio informacija, o kalendorius, paprotys, tą tvar- 
ką fiksuojantis, ir ritualas, leidžiantis visa tai išlaikyti kolektyvinė- 
je atmintyje. 

Kultūra, orientuota ne į tekstų dauginimą, o į pakartotinį vieną 
kartą visam laikui duotų tekstų atkūrimą, reikalauja visai kitokios 
kolektyvinės atminties struktūros. Raštija čia nėra būtina. Jos vaid- 
menį gali atlikti mnemoniniai simboliai - gamtiniai (ypač išsiski- 
riantys medžiai, uolos, žvaigždės ir apskritai dangaus šviesuliai) 
ir Žmogaus sukurti: stabai, pilkapiai, architektūros statiniai - ir ri- 
tualai, į kuriuos šios landšafto dalys ir šventovės įtraukiamos. Ry- 
šys su ritualu ir apskritai būdinga tokioms kultūroms atminties 
sakralizacija europietiškos tradicijos išauklėtus stebėtojus verčia 
tapatinti tas landšafto dalis su religinio kulto įprasta mums pras- 
me atlikimo vietomis. Sutelkes dėmesį į iš tiesų čia esančią sakralinę 
funkciją, stebėtojas nelinkęs matyti reguliuojamosios ir vadovau- 
jamosios mnemoninio (sakralinio) simbolio - apeigų komplekso 
funkcijos. O būtent su šituo kompleksu susiję veiksmai išsaugo 

kolektyvui atminimą apie tuos poelgius, vaizdinius ir emocijas, ku- 
rie atitinka konkrečią situaciją. Todėl, nežinodami ritualo, neat- 
sižvelgdami į daugybę kalendorinių ir kitokių ženklų (pavyzdžiui, 
konkretaus medžio ar statinio šešėlio ilgio ir krypties, lapų arba 
vaisių ant kokio nors sakralinio medžio gausos arba trūkumo kon- 
krečiais metais), mes negalime spręsti apie išlikusių statinių funk- 
ciją. Be to, reikia turėti galvoje, kad rašto kultūra orientuota į pra- 
eitį, o sakytinė kultūra - į ateitį. Todėl labai svarbūs jai ateities 
spėjimai, būrimai ir pranašystės. Landšafto dalys ir šventovės - ne 
tik vieta, kur atliekami ritualai, saugantys atminimą apie įstaty- 
mus ir papročius, bet ir būrimo bei ateities spėjimo vietos. Šiuo 
požiūriu aukojimas - futurologinis eksperimentas, nes jis visada 
susijęs su kreipimusi į dievybę, prašant padėti, kad pasirinkimas 
būtų įgyvendintas. 

Būtų klaidinga manyti, kad tokio tipo civilizacija gyvena „in- 
formacinio bado“ sąlygomis, nes esą visi Žmonių poelgiai yra iš 
anksto fatališkai nulemti ritualo ir papročių. Tokia visuomenė pa- 
prasčiausiai nebūtų galėjusi egzistuoti. „Beraščio“ kolektyvo nariai 
kiekvieną valandą privalėjo rinktis, bet rinkosi jie ne atsižvelgda- 
mi į istoriją, priežasties—padarinio ryšius arba laukiamą efekty- 
vumą, O, kaip tai ir daro daugelis rašto neturinčių tautų, kreipda- 
miesi į ateities spėjikus ir burtininkus. Iš esmės poreikis pasitarti 
(su gydytoju, advokatu, vyresniu žmogumi) yra tos pačios tradici- 
jos rudimentas. Šiai tradicijai priešinasi idealus Kanto žmogus, ku- 
ris pats sprendžia, kaip jam mąstyti ir veikti. Kantas rašė: „Apšvie- 
ta — tai Žmogaus išėjimas iš savo nepilnametystės, kurią jis išgyvena 
dėl savo paties kaltės. Nepilnametystė - tai nesugebėjimas sava- 
rankiškai, niekam iš šalies nevadovaujant, protauti [...]. Juk taip 
patogu būti nepilnamečiu! Jei aš turiu knygą, kuri mąsto už mane, 
jei turiu dvasios ganytoją, kurio sąžinė gali pakeisti manąją, ir gy- 
dytoją, kuris man paskiria kokį nors gyvenimo būdą, ir t. t., tai 
man pačiam nėra ko vargintis.““ 

Beraštės kultūros orientacija į pranašiškus ženklus, būrimus ir 
orakulus perkelia elgesio pasirinkimą į už asmenybės esančią sritį. 
Todėl idealiu žmogumi laikomas tas, kuris moka suprasti ir teisin- 
gai paaiškinti pranašystes, o paklusdamas joms nedvejoja, veikia 

atvirai ir neslepia savo ketinimų. Priešingai, kultūra, orientuota į 
žmogaus sugebėjimą pačiam pasirinkti savo elgesio strategiją, rei- 
kalauja blaivumo, atsargumo, apdairumo ir uždarumo, nes į kiek- 
vieną įvykį žiūrima kaip į „atsitikusį pirmą kartą“. Įdomų pavyzdį 
randame V. Turnerio pranešime apie Centrinės Afrikos tautų, kon- 
krečiai ndembu, būrimus. Buriama sukratant pintinę, kurioje yra 
specialios ritualinės figūrėlės, ir vertinant galutinį jų išsidėstymą. 
Kiekviena figūrėlė turi tam tikrą mitologinę reikšmę ir viena ar 
kita iš jų, atsidūrusi viršuje, yra svarbi nusakant ateitį. 

Turneris rašo: „Antroji figūrėlė, į kurią atkreipsime dėmesį, 
vadinasi Chamutang/'a. Ji vaizduoja vyrą, kuris sėdi susirietęs, 
parėmęs smakrą rankomis ir atsirėmęs alkūnėmis į kelius. Cha- 
mutang/a reiškia neryžtingą, nepastovų žmogų [...]. Chamutang'a 
taip pat reiškia „žmogų, iš kurio nežinai ko laukti“. Jo reakcijos 
nenatūralios. Būdamas aikštingas, jis, anot informantų, tai dalija 
dovanas, tai šykštauja. Kartais jis be jokios regimos priežasties 
be saiko kvatoja tarp Žmonių, o kartais nepasako nė žodžio. Nie- 
kas negali atspėti, kada jis įsius, o kada neparodys nė mažiausių 
susierzinimo požymių. Ndembu mėgsta, kai žmogaus elgesį ga- 
lima numatyti.* Jiems labiau patinka atvirumas ir pastovumas, 0 
jeigu jie jaučia ką nors esant nenuoširdų, tai daro prielaidą, kad 
toks žmogus, labai tikėtina, yra burtininkas. Čia naują atspalvį 
įgauna idėja, kad tai, kas slepiama, yra potencialiai pavojinga ir 
nepalanku.“? 

Tačiau nesunku pastebėti, kad visi pagrindiniai ndembu burtų 
figūrėlės Chamutang'a gestų elementai būdingi Rodino „Mąsty- 
tojui“. Smakro parėmimo simbolika tokia pastovi, kad Rodino 
skulptūros nebereikia aiškinti. Tuo labiau įstabu, kad skulpto- 
rius buvo sumanęs pavaizduoti „pirmąjį“ mąstytoją: nei paveiks- 
las, nei figūros proporcijos neturi intelektinio stereotipo požy- 
mių - visą reikšmę perduoda tik poza. Ta proga įdomu priminti, 
kad tuos pačius stereotipinius gestus, kaip aprašyta, panaudojo 
Garrickas, kurdamas „hamletišką tipą“ (skirtumas tik tas, kad 
figūra stačia, o tai pagrindinius gestus daro labiau pastebimus): 


* Vadinasi, labai vertina žmogų, kuris laikosi papročių (Turnerio pastaba). 

„Didžiai susimąstęs jis išeina iš už kulisų smakrą parėmęs dešine 
ranka, o jos alkūnę prilaiko kairiąja, ir žiūri į šoną ir žemyn, į 
žemę. Paskui, patraukdamas dešinę ranką nuo smakro ir vis — 
jeigu gerai atsimenu - prilaikydamas ją kairiąja, jis ištaria žodžius: 
„Būti ar nebūti?“ 

Jeigu turėsime galvoje, kad Garricko vaidyba užfiksavo hamle- 
tiško tipo gestus, išsilaikiusius Europos scenose apie šimtą metų, 
tai cituota ištrauka pasidarys ypač reikšminga. 

Kas gi bendra tarp ndembu Chamutang'a, Hamleto ir Rodino 
„Maąstytojo“? Invariantinė reikšmė tokia: žmogus, esantis pasirin- 
kimo situacijoje. Bet ndembu pasirinkimas reiškia papročio, per 
amžius įsitvirtinusio vaidmens atmetimą. Toks atmetimas jau pats 
savaime vertinamas neigiamai. Jis siejamas arba su nusistovėju- 
sios tvarkos pažeidimo semantika, t. y. su burtininkavimu (todėl, 
kad ndembu visa, kas nedėsninga, priskiria piktybiškam burtinin- 
kavimui), arba su tokiomis neigiamomis žmogaus savybėmis kaip 
dviveidiškumas ir neryžtingumas. 

O pranašingi ženklai ir spėjimai, prognozuodami ateitį, siejo 
pasirinkimo funkciją su kolektyvine patirtimi, atskirai asmenybei 
palikdami atvirą ir ryžtingą veiksmą: 


Ha nyTb eMy BbI0exXaB H3 JIeCy, BOJIK, 
KpyTacb H noxbeMAA LIIETHHY. 

Il06eny npopounAn, H cMenO CBOA NoNK 
Bpoca/1 OH Ha BPAXbIO JIPYXHHY.?* 


Visuomenė, besiremianti papročiais ir kolektyvine patirtimi, 
būtinai turi turėti galingą prognozavimo kultūrą. O tai neišven- 
giamai skatina gamtos, ypač dangaus šviesulių, stebėjimą ir su tuo 
susijusį teorinį pažinimą. Kai kurios braižomosios geometrijos for- 
mos visiškai gali derintis su beraščiu kultūros apskritai pobūdžiu, 
ojas gali papildyti astronominė kalendorinė sakytinė poezija. 

Žodinės atminties pasaulis pilnas simbolių. Gali atrodyti para- 
doksalu, kad raštijos atsiradimas ne sukomplikavo, bet supapras- 
tino semiotine kultūros struktūrą. Tačiau, būdami materialūs daik- 


* „Į kelią jam išbėgęs iš miško vilkas, / Sukdamasis ir pašiaušęs kailį, / Pergalę 
pranašavo, ir drąsiai savo pulką / Metė jis prieš priešų kariauną.“ 

tai, mnemoniniai-sakraliniai simboliai įtraukiami ne į žodinį, bet į 
ritualo tekstą. Be to, jie yra gana nepriklausomi nuo šio teksto: jų 
materialioji būtis tęsiasi ir apeigoms pasibaigus, būdami įtraukti į 
daug įvairių apeigų, jie pasidaro labai daugiareikšmiai. Pats jų bu- 
vimas suponuoja apglobiančios juos sakytinių pasakojimų, legendų 
ir dainų sferos egzistavimą. Dėl to sintaksiniai šių simbolių ryšiai 
su įvairiais kontekstais pasidaro „išklibinti“. Žodinis (pavyzdžiui, 
rašytinis) tekstas remiasi sintaksiniais ryšiais. Sakytinė kultūra juos 
nepaprastai susilpnina. Todėl į ją įsitraukia daugiau žemesnio ly- 
gio simbolinių ženklų, esančių tarsi ties raštijos riba: amuletų, sa- 
vininko ženklų, skaičiuojamų daiktų, mnemoninio „rašto“ ženklų, 
bet be galo redukuojasi jų jungimas į sintaksines grandinėles. Į šio 
tipo kultūrą gali įsitraukti daiktai, kurie, ko gero, leidžia atlikti 
gana sudėtingas skaičiavimo operacijas. Tokioje kultūroje galima 
audringa raida maginių ženklų, naudojamų ritualuose, sudarytų 
iš paprasčiausių geometrinių figūrų — rato, kryžiaus, lygiagrečių 
linijų, trikampio ir kitų - ir nudažytų pagrindinėmis spalvomis. 
Šių ženklų nereikia painioti su hieroglifais ir raidėmis, kadangi pas- 
tarieji linksta į tam tikrą semantiką ir įgauna prasmę tik patekę į 
sintagminę eilę, sudarydami ženklų virtines. O maginių ženklų 
reikšmė neapibrėžta, dažnai vidujai prieštaringa, jie yra ritualo ir 
sakytinių tekstų mnemoniniai ženklai ir įgauna prasmę tik būda- 
mi susiję su jais. Kitokia jų prigimtis atsiskleidžia gretinant frazę 
(kalbos simbolių virtines) ir ornamentą (maginių-mnemoninių ir 
ritualinių simbolių virtines). 

Ir ornamento raida, ir tai, kad nėra užrašų ant skulptūrų ir archi- 
tektūros paminklų, yra būdingi sakytinės kultūros požymiai. Hie- 
roglifas, užrašytas žodis arba raidė ir stabas, pilkapis, landšafto ele- 
mentas — tam tikra prasme poliariški ir paneigiantys vienas kitą 
reiškiniai. Pirmieji žymi prasmę, antrieji ją primena. Pirmieji yra teks- 
tas arba teksto dalis, beje, teksto, turinčio vieningą semiotinę pri- 
gimtį. Antrieji įtraukti į sinkretinį ritualo tekstą arba mnemoniškai 
susiję su sakytiniais tekstais, pritaikytais konkrečiai vietai ir laikui. 

Raštijos ir skulptūriškumo antiteziškumą bibliniame Mozės ir 
Aarono susidūrimo epizode gražiai iliustruoja Mozės liudijimo 
plokštės su šventais rašmenimis, kurios turi suteikti Žmonėms 

naują kultūrinės atminties mechanizmą („testamentą“), ir sinkre- 
tinė stabo ir ritualo (šokio) vienybė, įkūnijanti senąjį informacijos 
saugojimo būdą. „Paskui Mozė apsisuko ir leidosi nuo kalno, neš- 
damas rankose dvi sandoros lenteles - plokštes, prirašytas abiejose 
pusėse: viena ir kita jų pusė buvo prirašyta. Lentelės buvo Dievo 
darbas ir raštas buvo Dievo raštas, įrėžtas lentelėse. Jozuė, išgirdęs 
žmonių šauksmus, tarė Mozei: „Karo šauksmas stovykloje!“ Bet jis 
atsakė: 

„Tai ne pergalės šauksmas, 

tai ne pralaimėjimo klyksmas. 

Girdžiu tik ūžaujančių balsus...“ 

Kai prisiartino prie stovyklos ir pamatė veršį bei šokius, Mozė 
įniršo. Jis metė lenteles iš rankų ir sudaužė kalno papėdėje. Paėmęs 
jų padarytą veršį, įmetė į ugnį“ (Iš 32, 15-20).* 

Labai įdomios medžiagos dominančiu mus požiūriu teikia Pla- 
tono dialogas „Faidras“. Jis skirtas retorikos meno klausimams ir 
glaudžiai susijęs su mnemonikos problemomis. Iš pat pradžių Pla- 
tonas nuveda Sokratą ir Faidrą už Atėnų miesto sienų, kad pade- 
monstruotų skaitytojams landšafto detalių, giraičių, kalvų ir van- 
dens telkinių ryšį su mituose įkūnyta kolektyvine atmintimi. 


Faidras. Pasakyk man, Sokratai, ar ne čia, kažkur nuo Iliso kranto, kaip 
pasakojama, Borėjas pagrobė Oreitiją? 

Sokratas. Pasakojama. 

Faidras. Ar tik ne iš čia? Man užtakiai čia atrodo malonūs, švarūs ir 
skaidrūs, tinkami mergaitėms šalia jų žaisti. 

Sokratas. Ne čia, bet pasroviui kokius du ar tris stadijus, kur Ilisą per- 
brendame Agros [šventovės] link; kažkur ten yra aukuras Borėjui.“ 


Toliau Sokratas netikėtai pasiūlo savo pašnekovui paradoksa- 
lią išvadą apie žalą, kurią atminčiai daro raštija. Visuomenė, besi- 
remianti raštija, Sokratui atrodo esanti be atminties ir anomali, o 
beraštė - normali struktūra, turinti tvirtą kolektyvinę atmintį. Sok- 
ratas pasakoja apie dieviškąjį išradėją Teutą, kuris atskleidė Egip- 
to karaliui mokslus. „Kai atėjo eilė rašmenims, Teutas pasakė: „Šis 
mokslas, valdove, padarys egiptiečius išmintingesnius ir geresnės 


* Šventasis Raštas, vertė prel. prof. A. Rubšys, Vilnius, 1998. 

atminties: juk yra atrastas atminties bei išminties vaistas.“ O anas 
atsakė: „Išradingiausiasis Teutai, vienas įstengia pagimdyti įvai- 
rius menus, o kitas - spręsti apie tai, kokią žalos ar naudos dalį [šie 
menai] suteiks juos vartosiantiems. Ir dabar tu, būdamas rašmenų 
tėvas, iš palankumo jiems [visiškai] priešingai papasakojai apie tai, 
ką jie pajėgia. Juos išmokusių sieloms [rašmenys] atneš užmarštį, 
nes nebus rūpinamasi atminties [lavinimu] - juk prisiminti ims pa- 
sitikėdami raštu, iš išorės, svetimų ženklų dėka, o ne iš vidaus, 
patys iš savęs. Taigi suradai vaistą ne atminčiai, o priminimui; tai- 
gi mokiniams teiki nuomonę, bet ne tiesą. Jie, daug ką išgirdę be 
mokymo, manys esą daug žinantys, tačiau dauguma iš jų liks ne- 
mokšos ir nesugebą bendrauti, nes vietoj išminčių bus pasidarę 
vien tariamai išmintingais.'““ 

Būdinga, kad Platono Sokratas su raštu sieja ne kultūros pro- 
gresą, o to aukšto lygio, kurį buvo pasiekusi beraštė visuomenė, 
praradimą. 

Sakytinių tekstų, besisukančių apie stabus ir landšafto objek- 
tus, siejimas su konkrečia vieta ir laiku (stabas funkcionuoja - tarsi 
„atgyja“ kultūriniu požiūriu - tam tikru laiku, kuris rituališkai ir 
kalendoriškai tarsi yra „jo laikas“, ir prisitraukia vietines legen- 
das) pasireiškia tuo, kad rašytinė ir beraštė kultūra visiškai skir- 
tingai jaučia vietinį landšaftą. Rašytinė kultūra yra linkusi žiūrėti į 
Dievo ar Gamtos sukurtą pasaulį kaip į Tekstą ir stengiasi perskai- 
tyti jame užfiksuotą pranešimą. Todėl svarbiausios prasmės ieško- 
ma rašytiniame Tekste - sakraliniame arba moksliniame, o paskui 
ji perkeliama į landšaftą. Šiuo požiūriu Gamtos prasmė atsisklei- 
džia tik „raštijos“ Žmogui. Šis žmogus ieško Gamtoje dėsnių, o ne 
pranašiškų ženklų. Dėmesys pranašiškiems ženklams vertinamas 
kaip prietarai, apie ateitį stengiamasi spręsti iš praeities, O ne at- 
sižvelgiant į būrimus ir pranašavimus. 

Beraštė kultūra į landšaftą žiūri kitaip. Kadangi vienas ar kitas 
landšafto objektas, šventovė, stabas yra „įvedami“ į kultūrinę apy- 
vartą ritualu, aukojimais, būrimais, dainomis ir šokiais, 0 visi šie 
vyksmai susieti su konkrečiu laiku, - tie landšafto objektai, šven- 
tovės, stabai yra susiję su tam tikru žvaigždžių ir saulės, mėnulio 
išsidėstymu, cikliškais vėjais ir lietumis, periodiškais vandens 

pakilimais upėse ir pan. Gamtos reiškiniai suvokiami kaip prime- 
nantys arba pranašaujantys ženklai. Tai, kad Biblijos Dievas kaip 
sandoros ženklą Nojui iškėlė vaivorykštę, o Mozei davė liudijimo 
plokštes su rašmenimis, akivaizdžiai simbolizuoja, jog pasikeitė 
tipologinė orientacija į skirtingas atminties rūšis. 

Lengva pastebėti, kad vadinamosios „liaudies“ ir „mokslinė“ 
medicina orientuotos į du skirtingus sąmonės tipus - beraštį ir rašti- 
jos tipą. Pozityvizmo aušroje tik įžvalgus ir įstengiantis savaran- 
kiškai mąstyti Baratynskis sugebėjo prietarus ir pranašingus Žen- 
klus suvokti ne kaip melą ir laukiniškumą, bet kaip kitos tiesos, 
vedančios kito tipo kultūros link, nuolaužas. 


IpenpaccyjoK, OH 06110MOK 
IĮpesHeū npaBAbi —- XpaM ynan, 
A pyHH ero MoTOMOK 

A3bI1ka He pa3rajian...8* 


Būdinga, kad poetas sieja prietarą būtent su šventykla - archi- 
tektūros statiniu, 0 ne su „nesuprantama kalba užrašytu antkapio 
užrašu“ - įvaizdžiu, kuriuo Puškinas apibūdino nesuprantamą 
žodį. Baratynskio palyginimo norisi griebtis galvojant apie prarastą 
senojoje Peru prieš inkus gyvenusios civilizacijos architektūros sta- 
tinių prasmę. 

Anksčiau cituoti Biblijos tekstai piešia įprastą mums paveikslą: 
beraštė ir raštijos kultūros čia yra dvi pakeičiančios viena kitą sta- 
dijos - žemesnė ir aukštesnė. 

Tačiau ar galima iš to fakto, kad pažįstamoje mums Eurazijos 
erdvėje istorinė raida vyko būtent taip, daryti išvadą, kad tik taip 
ji ir galėjo vykti? Tai, kad tūkstantmetį beraštės kultūros gyvavo 
Amerikoje iki Kolumbui ją atrandant, įtaigiai rodo tokios civiliza- 
cijos stabilumą, o jos pasiekti aukšti kultūriniai rodikliai aiškiai 
demonstruoja jos kultūrines galimybes. Raštija pasidaro būtina, kai 
istorinės sąlygos yra nestabilios, aplinkybės dinamiškos bei nenu- 
spėjamos ir jaučiamas poreikis įvairių semiotinių vertimų, kurie 
atsiranda dėl dažnų ir ilgų kontaktų su kitos etninės priklauso- 
mybės aplinka. Šiuo požiūriu erdvė tarp Balkanų ir Šiaurės Afri- 
kos, Artimieji ir Vidurinieji Rytai, Juodosios ir Viduržemio jūrų 

pakrantės - ir Peru plokščiakalniai, Andų tarpukalnė bei slėniai ir 
siauras Peru pakrantės ruožas — tai poliariški istoriniai baseinai. 
Pirmuoju atveju - nuolatinio etnosų maišymosi katilas, nepertrau- 
kiamas judėjimas, įvairių kultūrinių semiotinių struktūrų susidū- 
rimai, kitu - ilgų amžių izoliacija, labai riboti prekybos ir kariniai 
kontaktai su išorėje esančiomis kultūromis, idealios sąlygos tam, 
kad kultūros tradicija nenutrūktų (kai suardoma izoliacija, papras- 
tai viena ar kita senoji Peru civilizacija visiškai išnyksta). Rašto ci- 
vilizacijos pergalė vienu atveju ir beraštės - kitu atrodo natūrali. 

Tačiau galutinė raštijos arba sakytinio varianto pergalė - tai 
kraštutinis atvejis. Praktiškai turbūt susiduriame su sakytinės ir 
rašto sferos atsiribojimais vienos ar kitos kultūros viduje. Pa- 
vyzdžiui, galima daryti prielaidą, kad tam tikru periodu raštijai 
priklausė ūkinė ir dalykinė sfera, o poetinė ir sakralinė sfera liko 
sakytine-ritualine sritimi. Lygiai taip pat kronika iš pat pradžių 
turėjo būti užrašyta, o mitas galėjo dar amžius gyvuoti sakytine 
forma. 

Antroje XX amžiaus pusėje į kultūros sferą įsiveržusios saky- 
tinės kalbos fiksavimo priemonės iš esmės pakeitė tradicinę Euro- 
pos rašto kultūrą ir galbūt mes tapsime įdomių procesų šioje srity- 
je liudininkais. 

1987 


M. [ocTHuKOsB, A. Pomenko, Ho8bie MemoduKu cmamucmuuecKO20 aha AU3a 

KULTŪRŲ SĄVEIKOS TEORIJOS 
SUKŪRIMO KLAUSIMU 


(SEMIOTINIS ASPEKTAS) 


Peržengti nacionalinės medžiagos ribas literatūrų tyrinėtojus pa- 
skatino mitologinė mokykla ir indoeuropiečių kalbotyra. Impulsą 
suteikė tai, kad buvo atskleisti stulbinantys sutapimai, akivaizdūs 
pačiuose įvairiausiuose tekstų, kurių bendri bruožai iki tol net ne- 
buvo numanomi, lygmenyse. Vėliau visos viena kitą keitusios mo- 
kyklos - „skolinių mokykla“, „kultūrinė-istorinė“, „Marro stadijų“ 
mokykla ir kitos - dėjo pastangas, kad išspręstų tą patį klausimą: 
paaiškintų vardų, motyvų, siužetų, įvaizdžių sutapimą kultūriniu 
ir istoriniu požiūriu tolimų literatūrų, mitologijų ir liaudies poezi- 
jos tradicijų kūriniuose. Ši problema lieka pagrindinė ir šiuolaiki- 
niuose tyrinėjimuose. Daugiau kaip pusantro šimto metų ieško- 
jimų rezultatu galima laikyti koncepciją, kuri aiškiausiai išreikšta 
V. Žirmunskio ir N. Konrado darbuose. 

Juose klausimas apie literatūrų lyginamąjį tyrinėjimą įgavo aiš- 
kias metodologines formas: išaiškintas skirtumas tarp genetiškai 
ir tipologiškai artimų tekstų ir jų elementų. Be to, tai grindžiama 
stadijų vienovės idėja, kurią iškėlė dar Tyloras. Ji teikia vilties, kad 
galima realizuoti Goethės „pasaulinės literatūros“ sumanymą. Sta- 
dijų vienovė laikoma principine sąlyga, kuri leidžia tyrinėtojui da- 
ryti tipologinius sugretinimus ir lemia istorines bei kultūrines „įta- 
kas“ ir „skolinius“, kuriuos jis tiria. Kai N. Konradas kalba apie 
japonų riterių kultūrą arba kinų Renesansą, jis turi galvoje, kad 
dėl visam pasauliui būdingų kultūros raidos stadijų tipologiškai 
artimi reiškiniai atsiranda pačiuose tolimiausiuose kultūriniuose 

arealuose. „Tačiau, - pažymi V. Žirmunskis, - darant konkrečią 
lyginamąją istoriškai artimų reiškinių įvairių tautų literatūrose ana- 
lizę, klausimas apie literatūros proceso tipologinių analogijų sta- 
dijas neišvengiamai susipina su ne mažiau esmingu klausimu apie 
tarptautines literatūrų sąveikas. Neįmanoma visiškai neatsižvelg- 
ti į šią sąlygą. Žmonijos istorijoje iš tiesų neįmanoma tokia visiškai 
izoliuota kultūrinė (taigi ir literatūrinė) raida, kurioje nebūtų tie- 
sioginės ar tolimesnės atskirų sričių sąveikos ir abipusės įtakos.“' 

Tokios sąveikos prielaida yra derinys stadijų vienovės ir „neto- 
lygumo, prieštaringumo ir atsilikimo“, kurie apibūdina, kaip tei- 
gia V. Žirmunskis, „klasinės visuomenės raidą“, esant „netolygiam 
vieningam socialiniam-istoriniam procesui“.Ž Remdamasis tiek Ži- 
nomu Marxo teiginiu apie tai, kad „pramonės požiūriu labiau išsi- 
vysčiusi šalis tik rodo mažiau išsivysčiusiai jos pačios ateitį“, tiek 
akademiko A. Veselovskio teiginiu apie „priešpriešines tėkmes“, 
V. Žirmunskis formuluoja nuomonę, kad bet kokia išorinė įtaka 
yra veiksnys, kuris tik greitina imanentinę literatūros raidą. 

Šie trumpi teiginiai kadaise ne tik buvo didelis žingsnis pirmyn 
lyginamuoju metodu tiriant kultūras, bet ir iki šiol išlieka vertingi. 
Tačiau tai nereiškia, kad šiandien mokslas gali jais apsiriboti. 

Visų pirma reikia pažymėti, kad tyrinėtojų dėmesio nesusilau- 
kia daugelis veiksnių, kurių sąveikos impulsas yra ne panašumas 
arba suartėjimas (stadijų, siužetų ir motyvų, žanrų ir pan.), bet skir- 
tumas. Galima pasakyti tik dvi galimas priežastis, kurios skatina 
susidomėti kokiu nors daiktu ar idėja ir sukelia norą jį įsigyti ar 
išmokti juo naudotis: 1) reikalinga, nes aišku, pažįstama, nepriešta- 
rauja man žinomoms sąvokoms ir vertybėms; 2) reikalinga, nes 
neaišku, nepažįstama, prieštarauja man žinomoms sąvokoms ir 
vertybėms. Pirmąją priežastį galima apibūdinti kaip ieškojimą to, 
kas „sava“, antrąją - to, kas „svetima“. Lyginamasis kultūrų ty- 
rinėjimas ligi šiol išsaugo savo indoeuropietiškos ir mitologinės 
„protėvynės“ atspaudą, ir tai veikia visą vienodų elementų ieško- 
jimo techniką. Aišku, kur kas efektyviau pamatyti panašius 
motyvus keltų ir iraniečių padavimuose negu atkreipti dėmesį į 
trivialų faktą, kad jie skirtingi. Tačiau kai žengiame kitą žingsnį ir 
kuriame ne paprasčiausiai lygiagrečių stadijų, ne imanentiškai 

autonomines atskirų kultūrų istorijas, bet keliame sau uždavinį su- 
kurti žmonijos kultūros istoriją, tokia medžiagos atranka stumia 
mus prie niekaip neįrodytos išvados, kad būtent šie panašumai ir 
sujungia įvairialypę medžiagą į visumą. 

Aišku, negalima sakyti, kad įvairialypių elementų tarpusavio 
įtakų klausimas nebūtų nieko domines. Dar V. Šklovskis ir J. Ty- 
nianovas atkreipė dėmesį į tai, kad tekstų funkcija keičiasi tada, 
kai juos įsisavina svetima kultūra, ir į tai, kad dėl to teksto povei- 
kio procesas susijęs su jo transformacija.* Iš to išplaukė tai, kad net 
ir tos pačios kultūros viduje, kad taptų aktyviu literatūrinės tąsos 
dalyviu, tekstas turi iš pažįstamo ir „savo“ virsti, nors ir sąlygiškai, 
nepažįstamu ir „svetimu“. 

Po to, kai D. Diurišinas parodė, kad įvairių tekstų sąveikos na- 
cionalinėje literatūroje ir įvairių literatūrų tekstų sąveikos mecha- 
nizmas iš esmės nesiskiria?, komparatyvistams šių teiginių reikšmė 
pasidarė akivaizdi. 

Nemažai konkrečių lyginamųjų tyrinėjimų daugiausia nagrinė- 
ja būtent transformacijas ir struktūrinius pokyčius vienuose ar ki- 
tuose tekstuose ir literatūros reiškiniuose tuo metu, kai juos įsisa- 
vina kita tradicija. Taigi šiuo požiūriu klausimas nėra naujas. 
Tačiau teoriškai jis vis dar nėra išaiškintas. 

Diurišino suformuluotas teiginys, glaudžiai susijęs su bendro 
pobūdžio darbais teksto teorijos srityje, yra labai svarbus.“ Toliau 
mes pasistengsime parodyti, kad jis gali būti taip išplėstas, kad į jį 
įeitų visi meninio mąstymo būdai, pradedant individualios są- 
monės aktais, baigiant globalaus masto tekstų sąveikomis. 

Tačiau prieš pereinant prie šios problemos būtina pasigilinti į tą 
aspektą, kuriuo norėtųsi klausimą patyrinėti. Iki šiol tyrinėtojai dė- 
mesį sutelkdavo į sąlygas, kuriomis darosi galima teksto įtaka teks- 
tui. Mus domins kas kita: kodėl ir kokiomis sąlygomis tam tikrose 
kultūros situacijose svetimas tekstas darosi būtinas. Šį klausimą gali- 
ma kelti ir kitaip: kada ir kokiomis sąlygomis „svetimas“ tekstas 
būtinas kūrybinei „savojo“ raidai arba (tai reiškia tą patį) kontaktas 
su kitu „aš“ tampa būtina „mano“ sąmonės raidos sąlyga. 

Bet kokiai sąmonei būdinga sugebėjimas atlikti logines opera- 
cijas, t. y. transformuoti kai kuriuos pradinius teiginius pagal tam 

tikrus algoritmus, ir kūrybinio mąstymo elementai. Pastarasis 
bruožas susijęs su sugebėjimu transformuoti pradinius teiginius 
tam tikru vienaprasmiškai nenuspėjamu būdu. Esminį vaidmenį 
čia atlieka analoginiai mechanizmai. Tačiau reikia pabrėžti, kad 
šios analogijos turi būti tokios, kurių negalima vienaprasmiškai 
algoritmizuoti. Be to, negalima sakyti, kad analoginis mechaniz- 
mas čia bus tikimybinio pobūdžio. Yra daug argumentų prieš to- 
kią prielaidą. Nurodysime bent jau tai, kad šios intelektinės opera- 
cijos yra iš principo vienkartinės, taigi jų negalima statistiškai 
modeliuoti, o dėl to nėra prasmės kalbėti apie tikimybinį modelia- 
vimą. Ko gero, būtina kalbėti apie „sąlygišką ekvivalentiškumą“ 
(šios sąvokos reikšmę apibrėšime toliau), kuris yra šio analogijos 
aparato dalis. 

Turbūt bet kurioje sąmonėje esama ir vienokio, ir kitokio mąsty- 
mo elementų. Tačiau galima daryti prielaidą, kad moksliniame 
mąstyme dominuoja loginės struktūros, meniniame - kūrybinės, 
o buitinė sąmonė yra kažkur šios ašies viduryje. Kūrybinės są- 
monės psichologinių mechanizmų tyrimas nepriklauso mūsų kom- 
petencijai. Norint išspręsti uždavinius, kuriuos mes sau keliame, 
visiškai pakanka apsiriboti tam tikru bendru kibernetiniu mus do- 
minančios situacijos modeliavimu. 

Kūrybine sąmone vadinsime intelektinį įrenginį, kuris pajėgia 
pateikti naujus pranešimus. Naujais pranešimais laikysime tokius, 
kurie negali būti vienaprasmiškai išvesti iš tam tikro kito prane- 
šimo remiantis kokiu nors pateiktu algoritmu. Be to, pradiniu pra- 
nešimu gali būti ir tekstas kokia nors kalba, ir tekstas objekto kal- 
ba, t. y. tikrovė, traktuojama kaip tekstas. 

Be siekimo unifikuoti kodus ir maksimaliai palengvinti adresa- 
to ir adresanto tarpusavio suvokimą, kultūros mechanizme veikia 
ir visiškai priešingos tendencijos. Nėra reikalo įrodinėti, kad visa 
kultūros raida susijusi su asmenybės struktūros sudėtingėjimu, jai 
būdingų informacijos kodavimo mechanizmų individualizacija. Šis 
procesas, kuris būna itin audringas greičiausios socialinio ir kultū- 
rinio gyvenimo raidos epochomis, dar nėra paaiškintas. 

Visuomenės komunikaciniai sunkumai, susiję su atskiros asme- 
nybės vidinių semiotinių struktūrų individualizacija, akivaizdūs. 


I22 KULTŪROS SEMIOTIKA 


Ryškus komunikatyvumo sumažėjimas, sukuriantis situaciją, ku- 
rioje atskirų asmenybių savitarpio supratimas susikomplikuoja iki 
visiškos izoliacijos, be abejo, yra socialinė liga. Nėra reikalo var- 
dyti daugybę visuomeninių ir asmeninių tragedijų, išplaukiančių 
iš šios situacijos. Visa tai akivaizdu ir gerai dera su pradiniais kla- 
sikinės informacijos teorijos teiginiais - teorijos, kuri kiekvieną pra- 
nešimo pakeitimą perdavimo metu laiko kenksmingu iškraipymu, 
triukšmo įsiveržimu į kanalą, ne teorinio komunikacijos modelio, 
bet jos techniškai netobulos realizacijos padariniu. 

Tačiau įsivaizdavimas, kad šiuo atveju susiduriame su šaluti- 
niu ir parazitiniu efektu, prieštarauja visai kultūros istorijai, kuri 
mus įtikina, kad kodų individualizacija yra tokia pat aktyvi ir nuo- 
lat veikianti tendencija kaip ir jų generalizacija. 

Be to, šiuo atveju mes turbūt susiduriame su bendresne raidos 
tendencija. 

Tyrinėdami biologinę dauginimosi funkciją ir jos mechanizmų 
evoliuciją vykstant biologinei raidai, pastebime analogiškus minė- 
tiesiems procesus. Žemesnėse evoliucijos laiptų pakopose dau- 
ginimasis vyksta dalijimosi būdu, taigi pradinis būdas yra pats 
paprasčiausias ir prieinamiausias. Vėliau atsiranda lytinės klasės 
ir apvaisinimui reikia kito“, o tai iš karto pasunkina tą fiziologinę 
funkciją, kuri besąlygiškai būtina gyvybės pratęsimui, todėl, at- 
rodytų, privalėtų būti labai paprasta ir garantuota. Kitas, dar iki- 
kultūrinis, zoologinėse bendrijose plačiai paplitęs etapas yra iš- 
rankumo atsiradimas: tinkamas giminei pratęsti pasirodo besantis 
ne bet koks priešingos lytinės klasės individas, o kokia nors ribo- 
ta grupė arba griežtai išskirtas vienetas. Dėl vis didėjančio drau- 
dimų skaičiaus gyvūnijos pasaulyje atsiranda sudėtinga semio- 
tinė meilės samprata, kuri vykstant kultūrinei raidai tampa vis 
tarpiškesnė. Daug tomų būtų galima prirašyti apie tai, kokiais 
mechanizmais kultūra komplikuoja dauginimosi funkciją, dažnai 
sukurdama situaciją, kurioje ši funkcija neįmanoma (platoniško- 
sios meilės idealas, riteriškos meilės kodeksas, mistinis daugelio 
viduramžių sektų erotizmas ir t. t.). Kaip ir komunikacijos atve- 
ju, čia susiduriame su vis didesniu komplikuotumu, kuris ima 
prieštarauti pradinei funkcijai. Dėl kokių nors priežasčių pasida- 

ro svarbu daryti tai, ką būtina padaryti, ne pačiu paprasčiausiu, 
bet pačiu sudėtingiausiu būdu. 

Grįžtant prie komunikacinių procesų, reikia atkreipti dėmesį į 
dar vieną aspektą. Ne tik koduojančių sistemų susikomplikavimas 
trukdo savitarpio supratimo vienaprasmiškumui. Kultūros raidos 
metu nuolat darosi sudėtingesnė perduodamo pranešimo semio- 
Jeigu nuosekliai teksto struktūros sudėtingėjimo kryptimi sufor- 
muotume virtinę: automobilių signalizacijos pranešimas - tekstas 
natūralia kalba - talentingo poeto kūrinys, tai akivaizdu, kad pir- 
mąjį pranešimą gavėjas gali suprasti tik vienaprasmiškai, antrasis 
yra orientuotas į vienaprasmį („teisingą“) suvokimą, bet galimas 
dviprasmiškumas, o trečiuoju atveju vienaprasmiškumas iš prin- 
cipo neįmanomas. Vėl susiduriame su komunikaciniu paradoksu. 
Tekstas, kuris yra didžiausia kultūrinė vertybė, kurio perdavimas 
turėtų būti visiškai garantuotas, pasirodo besąs mažiausiai pritai- 
kytas perdavimui. 

Ar visais šiais atvejais susiduriame su sistemos „techniniu ne- 
tobulumu“? Ar pati sistema gauna kokią nors naudą iš to, kad ver- 
tingi tekstai sunkiai suprantami ar kad egzistuoja kultūriniai ly- 
tinės funkcijos draudimai? 

Į šiuos klausimus bus aiškiai atsakyta, jei atkreipsime dėmesį į 
tai, kad pranešimo perdavimas nėra vienintelė nei komunikacijos, 
nei kultūrinio mechanizmo apskritai funkcija. Greta to jie formu- 
luoja naujus pranešimus, kitaip sakant, atlieka tą patį vaidmenį kaip 
ir mąstančio individo kūrybinė sąmonė. 

Įsivaizduokime, kad tekstas T, turi būti ne tik perduodamas iš 
A, į A, ryšio kanalu, bet ir išverstas iš L, kalbos į L, kalbą. Jeigu 
tarp šių kalbų yra vienaprasmiško atitikimo santykis, tai gautas 
išvertus tekstas T; negali būti laikomas nauju tekstu. Jį visiškai ga- 
lima apibūdinti kaip pradinio teksto transformaciją pagal nustaty- 
tas taisykles, o tekstus T, ir T; galima vertinti kaip to paties teksto 
užrašymus. 

Tačiau įsivaizduokime, kad reikia išversti iš L, kalbos į L, 
kalbą, o jos viena į kitą yra neišverčiamos. Pirmosios elementai 
neturi vienaprasmių atitikmenų antrosios struktūroje. Tačiau dėl 

kultūrinės konvencijos - stichiškai susiformavusios istorijos rai- 
doje arba sąmoningai įvestos - tarp šių dviejų kalbų nusistovi są- 
lygiško ekvivalentiškumo santykiai. Panašūs atvejai realiame 
kultūros procese yra dėsningas ir reguliarus reiškinys. Visi žanrų 
kontaktų atvejai (pavyzdžiui, gerai visiems pažįstamos pasako- 
jamųjų tekstų ekranizacijos) yra konkrečios šio dėsningumo rea- 
lizacijos. 

Patyrinėsime būtent šį atvejį, nes neišverčiamumas čia visiškai 
akivaizdus, o atkaklias pastangas, nepaisant nieko, atlikti tokio ti- 
po vertimus visi atsimena. 

Lygindami kino pasakojimo kalbą su naratyvinėmis Žžodinė- 
mis struktūromis pastebime, kad nepaprastai skiriasi tokie esmi- 
niai organizacijos principai kaip sąlygiškumas / ikoniškumas, 
diskretumas / tolydumas, linijiškumas / erdviškumas, dėl to vie- 
naprasmis vertimas darosi neįmanomas. Kalbų, kuriose tekstas yra 
vienaprasmis, atveju tekstas viena kalba gali turėti tik vieną jį ati- 
tinkantį tekstą kita kalba, o šiuo atveju susiduriame su tam tikra 
interpretacijų sritimi, kurioje slypi daugybė vienas nuo kito besi- 
skiriančių tekstų, ir kiekvienas iš jų vienodai yra pradinio teksto 
vertimas. Be to, akivaizdu, kad jeigu atliksime atgalinį vertimą, tai 
ne vienu atveju negausime pradinio teksto. Tokiu atveju galima 
kalbėti apie naujų tekstų atsiradimą. Taigi neadekvataus, sąlygiškai 
ekvivalentiško vertimo mechanizmas tarnauja naujų tekstų kūri- 
mui, kitaip sakant, yra kūrybinio mąstymo mechanizmas. 

Kalbos, kuria A, koduoja pranešimą, neadekvatumą tai, kuria 
A, jį dekoduoja, o tai - neišvengiama bet kokios komunikacijos 
sąlyga, galima tyrinėti remiantis dviem idealiais modeliais. Pirmojo 
tikslas —- jau turimų pranešimų cirkuliacija konkrečiame kolekty- 
ve. Šiuo požiūriu idealu kodų K, ir K, tapatumas, visi skirtumai 
tarp jų bus traktuojami kaip kenksmingas triukšmas. Antrojo mo- 
delio tikslas — komunikacijos proceso metu kurti naujus prane- 
šimus. Šiuo požiūriu kodų skirtumas yra naudingas ir veikiantis 
mechanizmas. Tačiau šis mechanizmas iš prigimties remiasi struk- 
tūriniais paradoksais. 

Pagrindinis iš jų yra štai toks: minimalus įrenginys, galintis ge- 
neruoti naują pranešimą, yra tam tikra komunikacinė grandinė, 

susidedanti iš A, ir A,. Tam, kad generavimo procesas vyktų, būti- 
na, kad kiekvienas iš jų būtų savarankiška asmenybė, t. y. užda- 
ras, struktūriškai organizuotas semiotinis pasaulis, su individua- 
lizuotomis kodų hierarchijomis ir atminties struktūra. Tačiau, kad 
komunikacija tarp A, ir A, apskritai būtų įmanoma, šitie skirtingi 
kodai tam tikra prasme turi sudaryti vieningą semiotinę asmenybę. 
Stiprėjanti elementų autonomijos, jų pavertimo savarankiškais vie- 
netais tendencija ir tokia pat stiprėjanti jų integracija ir pavertimas 
tam tikro vienio dalimi paneigia bei suponuoja viena kitą, sudary- 
damos struktūrinį paradoksą. 

Dėl tokios sandaros sukuriama unikali struktūra, kurios kiek- 
viena dalis tuo pačiu metu yra ir visuma, o kiekviena visuma 
funkcionuoja ir kaip dalis. Ši struktūra iš dviejų pusių atvira ne- 
siliaujančiam komplikavimui - viduje ji turi tendenciją daryti vis 
sudėtingesnius visus savo elementus ir paversti juos savaran- 
kiškais semiotiniais mazgais, o toliau - semiotiniais organizmais. 
Išorėje ji visą laiką sueina į kontaktus su sau lygiais organizmais, 
kartu su jais sudaro aukštesnio lygio vienį ir pati pavirsta to vie- 
nio dalimi. 

Tokia struktūra susidėsto dviem variantais. Viena vertus, susi- 
duriame su realiais žmonių kolektyvais, kuriuose kiekvienas atski- 
ras vienetas yra linkęs pavirsti savarankišku nepakartojamu asme- 
niniu pasauliu ir tuo pačiu metu įsitraukia į hierarchiją struktūrų, 
kurios yra aukštesniuose lygmenyse, kiekviename iš jų sudaryda- 
mas grupinę sociosemiotinę asmenybę, o ši savo ruožtu įeina kaip 
dalis į sudėtingesnius vienius. Individualizacijos ir generalizacijos 
procesai, atskiro Žmogaus pavertimas vis sudėtingesniu vieniu ir 
vis mažesne visumos sudedamąja dalimi vyksta tuo pačiu metu. 

Kita vertus, tokiu pat būdu formuojamas bet koks meninis teks- 
tas (kiek silpniau išreikštas šis dėsningumas būdingas ir bet ko- 
kiam nemeniniam tekstui). Kiekviena jo dalis turi tendenciją me- 
ninio proceso metu sudėtingėti, sudaryti tam tikrą uždarą vienį ir 
integruotis su kitomis to paties lygio struktūromis, įeidama kaip 
dalis į sudėtingesnius vientisus darinius. 

Šis procesas veiksmingas dviejuose lygmenyse. Teksto lygme- 
nyje jį gali iliustruoti, pavyzdžiui, ciklizacijos reiškinys: novelės 

suauga į romanus - į tokias serijas kaip Balzaco Žmogiškoji komedija 
arba Zola Rugonai Makarai (galimos pačių įvairiausių tipų serijos, 
pavyzdžiui, sudaromos leidėjų, tačiau skaitytojų suvokiamos kaip 
tikrai vientisos). Šiuo požiūriu tokių sąvokų kaip „XIX amžiaus 
7-ojo dešimtmečio žurnalo Omeuecmeennbie 3anucku proza“ arba 
„žurnalo Hoebiū mup proza“ atsiradimas yra neabejotina literatūros 
istorijos tekstų realybė (nors ji gali tokia ir nebūti tam autoriui, ku- 
rio kūrinių publikacija viename ar kitame leidinyje buvo atsitiktinė). 
Dar akivaizdesnis šis procesas poezijoje, kur ciklo, rinkinio (pa- 
sižyminčio tokiais būdingais vientiso teksto požymiais kaip, pa- 
vyzdžiui, kompozicija), visos kurio nors poeto, grupės poetų, visos 
epochos poetų kūrybos virtimas vientisu tekstu — gerai pažįstami 
reiškiniai. 

Tuo pačiu metu vyksta priešingas procesas: kuo platesnis ro- 
manas, tuo labiau struktūriškai uždaras skyrius, kuo labiau visa 
apimanti poezijos ciklizacija, tuo svaresnė eilutė, žodis, fonema. 
XX amžiaus menas, kuriam būdinga didžiulė teksto globalizacija 
(epochos teksto „kontrapunktas“) ir tokia pat pabrėžtinė atskirų 
reikšminių teksto vienetų automatizacija, jų absoliutizacija ir sa- 
varankiškumas, - ryškus šio proceso pavyzdys. 

Tačiau tas pats procesas vyksta ir kodų lygmenyje: kiekvienas 
tekstas yra daug kartų koduojamas (dvigubas kodavimas - mini- 
mali struktūra). Prasmės kūrimo konfliktas kyla jau ne tarp atskirų 
teksto darinių, o tarp kalbų, kurios yra realizuojamos tekste. Besi- 
kaitaliojanti atskirų menų sinkretizacija - pradedant sinkretiniais 
vaidinimais archajinėse visuomenėse, baigiant šiuolaikiniu garsi- 
niu kinu, „vaizduojamąja“ poezija ir pan., - ir atskirų meno rūšių 
begalinis atskirumas ir savarankiškumas, tokių griežtų dėsnių žan- 
rų kaip vesternas arba detektyvas atsiradimas iliustruoja šį dvi- 
kryptį procesą. 

Tekstų ir asmenybinių semiotinių charakteristikų struktūrinis 
paralelizmas leidžia mums apibūdinti bet kokio lygmens tekstą 
kaip semiotinę asmenybę, o asmenybę bet kokiame sociokultūri- 
niame lygmenyje vertinti kaip tekstą. 

Prasmės kūrimas statiškoje sistemoje nevyksta. Tam, kad šis ak- 
tas pasidarytų galimas, į komunikacinę sistemą A,, A, turi būti įves- 

tas koks nors pranešimas. Taip pat tam, kad koks nors dvistruk- 
tūris tekstas imtų generuoti naujas prasmes, jis turi būti įtrauktas į 
komunikacinę situaciją, kurioje prasidėtų vidinio vertimo, semio- 
tinių mainų tarp jo postruktūrių procesas. Iš to išplaukia, kad kūry- 
binės sąmonės aktas - tai visada komunikacijos, t. y. mainų, aktas. 
Kūrybinę sąmonę tada galima apibūdinti kaip tokį informacinių 
mainų aktą, kurio metu pradinis pranešimas transformuojamas į 
naują. Kūrybinė sąmonė neįmanoma visiškos izoliacijos, vienos 
struktūros (neturinčios vidinių mainų rezervo) ir statiškos siste- 
mos sąlygomis. 

Iš šio teiginio išplaukia keletas lyginamajam kultūrų ir kultūri- 
nių kontaktų tyrinėjimui esminių išvadų. 

Imanentinė kultūros raida negalima be nuolatinio tekstų iš 
išorės įsiliejimo. Be to, „išorė“ pati yra sudėtingos struktūros: tai ir 
konkretaus žanro arba kokios nors tradicijos konkrečios kultūros 
viduje „išorė“, ir „išorė“ rato, kurį apibrėžia metakalbinis brūkšnys, 
dalijantis visus konkrečios kultūros pranešimus į priklausančius 
kultūrai („aukštieji“, „vertingi“, „kultūriniai“, „amžini“ ir pan.) ir 
nepriklausančius kultūrai („žemi“, „nevertingi“, „svetimos kilmės“ 
ir pan). Galų gale tai svetimi tekstai, atėję iš kitos nacionalinės, 
kultūrinės, arealinės tradicijos. Kultūros raida, kaip ir kūrybinės 
sąmonės aktas, yra mainų aktas, nuolat suponuojantis „kitą“ - to 
akto atlikimo partnerį. 

Tai sukelia du priešpriešinius procesus. Viena vertus, jausda- 
ma partnerio poreikį, kultūra nuolat savo pačios pastangomis kuria 
tą „svetimąjį“, kitos sąmonės atstovą, kitaip koduojantį pasaulį ir 
tekstus. Tas kultūros gelmėse kuriamas paveikslas - daugiausia 
kaip kontrastas joje pačioje dominuojantiems kodams - jos yra eks- 
teriorizuojamas į išorę ir projektuojamas į už jos ribų esančius 
kultūrinius pasaulius. Būdingas pavyzdys gali būti europiečių at- 
likti „egzotiškų“ kultūrų (į kurias tam tikrais istorijos momentais 
pakliūna ir rusų kultūra) etnografiniai aprašymai arba Tacito ger- 
manų buities aprašymas. Kita vertus, išorinių kultūrinių struktūrų 
įtraukimas į vidinį konkrečios kultūros pasaulį suponuoja, kad su 
ja nusistatoma bendra kalba, o tai savo ruožtu reikalauja jų inte- 
riorizacijos. Tam, kad bendrautų su išorine kultūra, kultūra turi 

interiorizuoti jos paveikslą į savo pasaulio vidų. Šitas procesas 
neišvengiamai dialektiškai prieštaringas: išorinės kultūros vidi- 
niam paveikslui būdinga bendravimo su kultūriniu pasauliu, į kurį 
jis yra inkorporuotas, kalba. Tačiau dėl šio komunikacijos lengvu- 
mo prarandamos tam tikros ir dažnai kaip stimuliatoriai vertin- 
giausios kopijuojamo išorės objekto savybės. Pateiksime pavyzdį. 
Puškiną kaip poezijos reiškinį XIX amžiaus 3-iojo dešimtmečio li- 
teratūra ir skaitytojai suvokė kaip kažką neregėtą ir novatorišką. 
Šiam reiškiniui suprasti reikėjo, kad skaitytojų sąmonėje būtų su- 
kurtas „Puškino paveikslas“. Šis paveikslas vėliau tapo savaran- 
kišku literatūros faktu. Būdamas tarp Puškino kaip realaus bei di- 
namiško literatūros reiškinio ir skaitytojų sąmonės, jis vaidino 
dvejopą vaidmenį: aiškino ir „vertė“ Puškino pasaulį, t. y. padėjo 
suprasti, ir paprastino, panaikindamas visa, kas nauja, dinamiška 
ir į jį netelpa, t. y. skatino nesupratimą. Šitas Puškino „antrinin- 
kas“ nebuvo statiškas: reali poeto kūryba ir elgesys gyvenime jį 
nuolat keitė, nors jis tam ir priešinosi. Bet ir jis veikė realaus Puški- 
no elgesį ir kūrybą, dažnai versdamas jį elgtis „kaip Puškinas“. Po 
poeto mirties išryškėjo šio paveikslo gebėjimas augti ir nepapras- 
tas kultūrinis aktyvumas. 

Dvilypis interiorizuoto paveikslo, iš kurio reikalaujama, kad jis 
būtų išverčiamas į vidinę kultūros kalbą (t. y. nebūtų „svetimas“) 
ir būtų „svetimas“ (t. y. nebūtų išverčiamas į vidinę kultūros kalbą), 
vaidmuo sukelia labai sudėtingas kolizijas, kartais netgi pažymė- 
tas tragizmo antspaudu. Pavyzdžiui, iš Rusijos ir Vakarų prieš- 
priešos problemos atsirado rusų zapadniko tipas. Ši figūra vidinė- 
je kultūros kolizijoje atlikdavo Vakarų „atstovo“ vaidmenį. Apie 
ją spręsdavo pagal savo Vakarų supratimą, o apie Vakarus sprendė, 
žiūrėdami į zapadnikus. Bet rusų zapadnikas buvo labai mažai pa- 
našus į realų savo epochos Vakarų Žmogų ir paprastai labai blogai 
pažino Vakarus: jis juos konstravo kaip kontrastą savo matomai 
Rusijos realybei. Tai buvo idealūs, o ne realūs Vakarai. Neatsitikti- 
nai slavofilai ir kiti tradicionalistai ir nacionalinio savitumo šali- 
ninkai dažnai buvo Žmonės, įgiję išsilavinimą vokiečių universite- 
tuose, jūrininkai anglomanai, kaip Šiškovas, Šichmatovas-Širinskis, 
visą gyvenimą pragyvenę užsienyje diplomatai, kaip Tiutčevas 

arba Konstantinas Leontjevas, o kai kurie rusai - vakarietiškos 
Apšvietos šalininkai niekada nebuvo lankęsi Europoje, kaip Puški- 
nas, arba nuvažiavę ten jausdavosi visiškai svetimi, kaip Belins- 
kis. Rusų zapadniko susidūrimas su realiais Vakarais paprastai 
baigdavosi tokiu pat tragišku nusivylimu, kaip ir jų priešininkų 
susidūrimas su realia Rusijos tikrove. Tačiau tam, kad Rusija galėtų 
kultūriškai išgyventi už jos ribų esantį kultūrinį kontekstą, tokie 
reiškiniai jos vidinėje struktūroje būtini. 

Esminis kultūrinio kontakto aspektas yra partnerio įvardijimas, 
tolygus jo įsileidimui į „mano“ kultūrinį pasaulį, kodavimui „ma- 
no“ kodu ir jo vietos suradimui mano pasaulio paveiksle. Analo- 
giškai galima vertinti tam tikrų svetimos literatūros žanrų identi- 
fikaciją su įprastiniais Žanro įsivaizdavimais, svetimo kultūrinio 
elgesio dešifravimą įprastų kodų sistema arba sąlygišką įvairių li- 
teratūros formų sutapatinimą (pavyzdžiui, sąlygiškas rusų ir pran- 
cūzų aleksandriškosios strofos adekvatumo nustatymas abipusiuo- 
se poetinių tekstų vertimuose). 

Tačiau galimas ir priešingas atvejis: savęs pervardijimas pagal 
vardą, kurį man duoda išorinis komunikacijos partneris. Tokie 
reiškiniai būdingi polemikai: pravardė, kurią polemiškai duoda 
priešininkas, uzurpuojama ir įtraukiama į „savo“ kalbą. Taip ji pra- 
randa niekinamąjį ir įgauna teigiamą vertinimą. Bet kokiai pole- 
mikai reikia, kad priešininkai vartotų bendrą kalbą - šiuo atveju 
tokia kalba tampa priešininko kalba, bet tuo pačiu metu ji kultū- 
riškai aneksuojama, todėl kita pusė semiotiškai nuginkluojama. Pa- 
vyzdžiui, Belinskio mokyklos pavadinimą „natūralioji mokykla“, 
kurį jis pats vartojo, sugalvojo Bulgarino laikraštis Cesepnan nuena 
(Šiaurės bitė) ir iš pradžių jį vartojo kaip niekinamąją pravardę. 
Vykstant polemikai, priešininkai apsikeitė ginklais, ir pravardė ta- 
po šūkiu (plg. A. Bloko „Taip, skitai - mes! Taip, azijatai - mes...“ ). 
Šis reiškinys gerai žinomas ir etnonimų istorijoje. 

Ir komunikacijos subjekto kultūrinės savivokos, nominacijos ir 
ribų apibrėžimo istorija, ir jo kontrahento - „kito“ - konstravimo 
procesas - viena iš pagrindinių kultūros semiotikos problemų. 
Tačiau būtina pabrėžti tai, kas svarbiausia: sąmonės visuose jos 
kultūriniuose lygmenyse dinamizmas reikalauja, kad būtų kita 

sąmonė, kuri, save paneigdama, liaujasi būti „kita“ - tiek pat, kiek 
kultūros subjektas, susidūręs su „kitu“ kurdamas naujus tekstus, 
liaujasi būti savimi. Sąveiką ir imanentišką asmenybių ir kultūrų 
raidą atskirti galima tik abstrakčiai. Realybėje tai yra dialektiškai 
susijusios ir viena į kitą pereinančios vieningo proceso pusės. 

Plačiai paplitęs įsivaizdavimas, kad vienas arba kitas tekstas iš 
išorinio konteksto įsisavinamas todėl, kad jis pasirodė esąs ypač 
šiuolaikiškas imanentinės konkrečios literatūros raidos požiūriu. 
Jis remiasi dvejopais motyvais. Viena vertus, istorinis procesas, ver- 
tinamas providencialistiniu arba finalistiniu požiūriu, suvokiamas 
kaip nukreiptas į tam tikrą konkretų, tyrinėtojui žinomą tašką. At- 
metama pati prielaida, kad jame galėjo slypėti kokios nors esminės 
kito tipo galimybės, likusios nerealizuotos. Šiuo požiūriu galima 
manyti, kad, pavyzdžiui, rusų literatūra jau iš pat pradžių turėjo 
vienintelę galimybę: XIX amžiuje prieiti iki Tolstojaus ir Dostojev- 
skio. Tada galime sakyti, kad Byronui arba Schilleriui, Rousseau 
arba Voltaire'ui buvo istorijos lemta tapti šio proceso katalizato- 
riais. Mažai kas ryžtųsi tai teigti, nors daugelis samprotauja taip, 
tarsi išeities tašku laikytų tokią prielaidą. Kita vertus, daroma kur 
kas natūralesnė prielaida: tyrinėtojas vertina tai, kas iš tiesų atsiti- 
ko, kaip vienintelę galimybę, dėsningumas formuluojamas žiūrint 
į faktą (reikia priminti, kad kultūros istorikas beveik visada remia- 
si unikaliais faktais, kurių negalima apdoroti tikimybiniais ir sta- 
tistiniais metodais, arba faktų yra taip mažai, kad toks apdorojimas 
pasirodo esąs labai nepatikimas). Taigi išskyręs kokį nors kultūri- 
nio kontakto faktą (pavyzdžiui, Byrono kūrybos įtaką rusų roman- 
tikams) tyrinėtojas šiuo aspektu vertina visą ankstesnę istorijos 
medžiagą, kuri, aišku, tada išsidėsto taip, kad Byrono įtaka pasi- 
rodo esanti natūrali grandis, į kurią sueina visos gijos. Tyrinėtojo 
metakalbos poveikis medžiagai suvokiamas kaip kultūrinio pro- 
ceso imanentinio dėsningumo atskleidimas. 

Tačiau išleidžiamas iš akių vienas bendras argumentas: jeigu 
kiekvieno kultūrinio kontakto prasmė ta, kad jis užpildo trūkstamą 
grandį ir pagreitina kultūros evoliuciją iš anksto nulemta krypti- 
mi, tai istorijos raidos metu kultūrinės struktūros perteklingumas 
turi progresuojamai didėti (tai tyliai ir suponuoja koncepcija apie 

„jaunas“, vidujai daug galinčias, ir „senas“, tokias galimybes jau 
išsėmusias kultūras. Ši koncepcija turi tik poetinę, tačiau anaiptol 
ne mokslinę vertę). Kiekvienas kultūrinis kontaktas turi didinti tą 
perteklingumą, dėl to kultūros procesas jo istorinėje raidoje turi 
darytis vis labiau nuspėjamas. Tai neatitinka ir realių faktų, ir ben- 
dro kultūros kaip informacinio mechanizmo vertės suvokimo. 

Iš tiesų pastebimas visiškai priešingas procesas: kiekvienas nau- 
jas kultūrinės raidos žingsnis didina, o ne mažina kultūros infor- 
macinę vertę, taigi ir didina, o ne mažina jos vidinį neapibrėžtumą, 
galimybių, kurios jai realizuojantis lieka neįgyvendintos, rinkinį. 
Šiame procese pasikeitimo kultūrinėmis vertybėmis vaidmuo at- 
rodo maždaug taip: į labai iš vidaus neapibrėžtą sistemą iš išorės 
įleidžiamas tekstas, kuris būtent todėl, kad jis - tekstas, o ne tam 
tikra nuoga „prasmė“ (Žolkovskio-Ščeglovo vartota reikšme), pats 
iš vidaus neapibrėžtas ir yra ne įkūnyta tam tikros kalbos realiza- 
cija, o poliglotiškas darinys, pasiduodantis daugeliui interpreta- 
cijų skirtingomis kalbomis, iš vidaus kontfliktiškas ir gebantis nau- 
jame kontekste atsiskleisti visiškai naujomis prasmėmis. 

Toks įsiveržimas labai padidina visos sistemos vidinį neapi- 
brėžtumą, suteikdamas šuoliško netikėtumo kitam jos etapui. Ta- 
čiau kadangi kultūra yra pati save organizuojanti sistema, meta- 
struktūriniame lygmenyje ji nuolat save aprašinėja (kritikų, 
teoretikų, skonio įstatymų ir apskritai įstatymų leidėjų plunksna) 
kaip kažką vienaprasmiškai iš anksto nuspėjamą ir griežtai orga- 
nizuotą. Šitie metaaprašymai įsismelkia į gyvą istorijos procesą, 
kaip gramatikos įsismelkia į kalbos istoriją, ir daro grįžtamąjį po- 
veikį jo raidai. Kartu jie tampa nuosavybe kultūros istorikų, linku- 
sių sutapatinti tokį metaaprašymą, kurio kultūrinė funkcija ir yra 
griežtai pertvarkyti tai, kas giluminiame lygmenyje pasidarė per- 
nelyg neapibrėžta, su realiais visos kultūros metmenimis. Kritikas 
rašo apie tai, kaip literatūros procesas turėtų vykti. Boileau nusta- 
to normas būtent todėl, kad procesas vyksta kitaip, kad normos 
pažeidinėjamos (antraip šie rašiniai prarastų bet kokią prasmę), 0 
istorikas daro prieladą, kad prieš jį - realaus istorijos proceso arba 
bent jau dominuojančio jo vaizdo aprašymas. Nė vienas juridinės 
buities istorikas iš to fakto, kad Rusijos vyriausybė XVII amžiuje 

daug kartų draudė kyšius, nepadarys išvados, kad kyšiai išnyko, 
o priešingai - tars, kad realiame gyvenime jie buvo labai paplitę. 
Tačiau literatūros istorikas mano turįs teisę daryti prielaidą, kad 
rašytojai teoretikų nurodymus vykdė griežčiau negu valdininkai — 
baudžiamuosius įstatymus. Kultūros savęs pačios metaaprašymai 
jai pačiai yra ne skeletas, esminis karkasas, bet vienas iš struktūri- 
nių polių, o istorikui - ne gatavas sprendimas, o tyrinėjimo medžia- 
ga, vienas iš kultūros mechanizmų, kuris nuolat kaunasi su kitais 
jos mechanizmais. 

1983 


' B. Kupmyncknū, H30pannbie mpydb:: CpashumenbKHOe AUMepamyposedenue: Janao 
u Bocmox, Jlenunrpan, 1979, p. 20. 

? Ibid. 

* K. Mapkc, d. 3urenbc, Couunenua, 2-as leidimas, t. 23, p. 9. 

* Žr. IO. Teinauos, Ioomuka. Hcmopua aumepamypoi. Kuno, Mockaa. 1977, p. 257 ir kt. 

5 Žr. Il. Ilopmuunu, Teopua CpasHumeAbHO2O U3yY4eKHUA Aumepamypoi, MockBa, 1979, 
p. 65 ir tolesni. 

* Čia neįmanoma net trumpai išvardyti bendrų darbų teksto teorijos srityje, nes jų 
labai daug. D. Diurišinui ir jo koncepcijai svarbiausi J. Mukažfovsky ir M. Bakošo, 
taip pat F. Mikko grupės slovakų tyrinėtojų darbai. 

" Pateikiame tik labai apytikrį vaizdą. Iš tiesų anksčiau nei formulė „kitas iš 
kitos lytinės klasės“ atsirado tiesiog „kito“ poreikis: lytinė klasė dar viena, bet 
dauginimuisi reikia išankstinio susiliejimo su kitu individu, nors lytinių 
skirtumų tarp jų dar nėra. 

* H. MopnosBvenxo. B. Beaunckuū u pyccKaA Aumepamypa e20 epe menu, MocKBa. 
Jleaunrpan, 1950, p. 225. 

KULTŪROS SEMIOTIKA IR 
TEKSTO SĄVOKA 


Per pastaruosius penkiolika metų semiotikos raidos dinamikoje 
galima apčiuopti dvi tendencijas. Viena krypsta į pradinių sąvokų 
tikslinimą ir generatyvinių procedūrų apibrėžimą. Siekimo tiks- 
liai modeliuoti rezultatas - metasemiotikos sukūrimas: tyrinėjimo 
objektu tampa ne patys tekstai, o tekstų modeliai, modelių mode- 
liai ir t. t. Antroji tendencija sutelkia dėmesį į realaus teksto semio- 
tinį funkcionavimą. Pirmuoju požiūriu prieštaringumas, struktūri- 
nis nenuoseklumas, skirtingai sudarytų tekstų derinimas viename 
tekstiniame darinyje, reikšmės neapibrėžtumas - atsitiktiniai ir 
„neveikiantys“ požymiai, panaikinami teksto modeliavimo meta- 
lygmenyje, o antruoju jie yra ypatingo dėmesio objektas. Vartojant 
Saussure'o terminologiją, galima būtų sakyti, kad pirmuoju atveju 
kalbėjimas domina tyrinėtoją kaip struktūrinių kalbos dėsnių ma- 
terializacija, o antruoju dėmesys kreipiamas būtent į tuos semioti- 
nius aspektus, kurie nesutampa su kalbos struktūra. 

Pirma tendencija realizuojama metasemiotikoje, o iš antrosios 
dėsningai atsiranda kultūros semiotika. 

Kultūros semiotikos - disciplinos, kuri tiria skirtingai sudarytų 
semiotinių sistemų sąveiką, vidinį semiotinės erdvės netolygumą, 
kultūrinio ir semiotinio poliglotizmo būtinumą - įforminimas gero- 
kai pakeitė tradicines semiotines sąvokas. Esminę transformaciją 
patyrė teksto sąvoka. Pirminis teksto apibrėžimas, pabrėždavęs jo 
vieningą signalinę prigimtį arba nesuskaidomą jo funkcijų tam tik- 
rame kultūriniame kontekste vienybę ar kokias nors kitas savybes, 

implicitiškai arba eksplicitiškai suponavo, kad tekstas yra pasaky- 
mas kuria nors viena kalba. Pirmoji šio, atrodytų, savaime aiškaus 
supratimo spraga buvo pralaužta būtent tiriant tekstą kaip kultūros 
semiotikos objektą. Buvo nustatyta, jog tam, kad koks nors pra- 
nešimas galėtų būti apibrėžiamas kaip „tekstas“, jis turi būti mažiau- 
siai du kartus užkoduotas. Pavyzdžiui, pranešimas, apibrėžiamas 
kaip „įstatymas“, skiriasi nuo kokio nors kriminalinio atsitikimo ap- 
rašymo tuo, kad vienu metu priklauso ir natūraliajai, ir juridinei 
kalbai, pirmuoju atveju sudaro įvairios reikšmės ženklų virtinę, o 
antruoju - tam tikrą sudėtingą ženklą, turintį vieną reikšmę. Tą patį 
galima pasakyti apie tokio tipo tekstus kaip „malda“ ir pan.! 

Mokslinės minties raida šiuo atveju, kaip ir daugeliu kitų, pa- 
kartojo paties objekto istorinės raidos logiką. Galima daryti prie- 
laidą, kad pasakymas natūraliąja kalba istoriškai buvo pirminis, 
po to jis virto ritualizuota formule, užkoduota kokia nors antrine 
kalba, t. y. tekstu. Kitas etapas buvo kokių nors formulių sujungi- 
mas į antro lygmens tekstą. Ypatingą struktūrinę prasmę įgavo to- 
kie atvejai, kai jungėsi iš principo skirtingų kalbų tekstai, pavyz- 
džiui, žodinė formulė ir ritualinis gestas. Taip gaunamas antro 
lygmens tekstas apėmė išsidėsčiusius viename struktūriniame lyg- 
menyje poteksčius skirtingomis ir neišvedamomis viena iš kitos 
kalbomis. Dėl tokių tekstų kaip „ritualas“, „apeigos“, „vaidinimas“ 
atsiradimo susiliedavo iš principo skirtingų tipų semiozės, todėl 
atsirasdavo sudėtingų problemų, susijusių su perkodavimo sis- 
temomis, ekvivalentiškumu, požiūrių poslinkiais, skirtingų „bal- 
sų“ vieningame teksto audinyje derinimu. Kitas euristinis žings- 
nis —- grožinių tekstų atsiradimas. Daugiabalsė medžiaga įgauna 
papildomo vieningumo būdama perpasakota meno kalba. Pavyz- 
džiui, ritualo virtimą baletu lydėjo visų įvairiastruktūrių subtekstų 
vertimas į šokio kalbą. Šokio kalba perduodami gestai, veiksmai, 
žodžiai bei riksmai ir patys šokiai, kurie tada semiotiškai „padvi- 
gubėja“. Daugiastruktūriškumas išlieka, tačiau jis tarsi įpakuoja- 
mas į vienastruktūrį šio meno kalbos apvalkalą. Ypač ryškiai tai 
atskleidžia romano, kurio apvalkalas - pranešimas natūraliąja kal- 
ba - slepia be galo sudėtingą ir prieštaringą įvairių semiotinių 
pasaulių nesutarimą, žanro specifika. 

Tolesnė meninių tekstų dinamika nukreipta į tai, kad būtų di- 
dinamas, viena vertus, jų vientisumas ir imanentinis uždarumas, 
kita vertus — vidinis semiotinis nevienalytiškumas, kūrinio prieš- 
taringumas, kad vis labiau jame stiprėtų autonomiškų struktūri- 
nių-kontrastinių subtekstų raida. Svyravimas lauke „semiotinis 
vienalytiškumas > semiotinis nevienalytiškumas“ yra vienas iš 
literatūros istorijos evoliucijos veiksnių. Iš kitų svarbių jos mo- 
mentų reikia pabrėžti įtampą tarp tendencijos integruotis - kon- 
tekstą paversti tekstu (susiklosto tokie tekstai kaip „lyrinis ciklas“, 
„Viso gyvenimo kūryba kaip vienas kūrinys“ ir pan.) - ir dezinteg- 
ruotis - tekstą paversti kontekstu (romanas suyra į noveles, dalys 
tampa savarankiškais estetiniais vienetais). Šiame procese skaity- 
tojo ir autoriaus pozicija gali nesutapti: ten, kur autorius mato vien- 
tisą tekstą, skaitytojas gali įžiūrėti novelių ir romanų rinkinį (plg. 
Faulknerio kūrybą), ir atvirkščiai (pavyzdžiui, Nadeždinas iš da- 
lies traktavo Grafą Nuliną kaip ultraromantinį veikalą todėl, kad 
poema pasirodė toje pačioje knygoje kaip ir Baratynskio Pokylis ir 
abi poemas kritikas suvokė kaip vieną tekstą). Literatūros istorijo- 
je žinoma tokių atvejų, kai tai, kaip skaitytojai suvokė vieną ar kitą 
kūrinį, būdavo nulemta leidinio, kuriame jis buvo išspausdintas, 
reputacijos, ir tokių, kai ši aplinkybė skaitytojui neturėjo jokios 
reikšmės. 

Sudėtingos istorinės ir kultūrinės kolizijos suaktyvina vieną ar 
kitą tendenciją. Tačiau potencialiai kiekviename meniniame teks- 
te esama jų abiejų, jungiamų sudėtingos abipusės įtampos. 

Meninio kūrinio sukūrimas žymi kokybiškai naują teksto struk- 
tūros sudėtingėjimo etapą. Daugiasluoksnis ir semiotiškai nevie- 
nalytis tekstas, galintis sudėtingai santykiauti ir su jį supančiu 
kultūriniu kontekstu, ir su skaitytojų auditorija, nustoja būti ele- 
mentarus pranešimas, nukreiptas nuo adresanto į adresatą. Išryš- 
kėja sugebėjimas kondensuoti informaciją, jis įgyja atmintį. Tuo 
pačiu metu atsiranda savybė, kurią Herakleitas apibūdino kaip 
„Save plečiantį logosą“. Tokios struktūrinio sudėtingėjimo stadijos 
tekste pasireiškia intelektinio įrenginio savybės: jis ne tik perduo- 
da iš išorės į jį įdėtą informaciją, bet ir transformuoja pranešimus 
bei kuria naujus. 

Šiomis sąlygomis socialinė-komunikacinė teksto funkcija pasi- 
daro daug sudėtingesnė. Ją galima apibūdinti tokiais procesais. 

1. Adresanto ir adresato bendravimas. Tekstas atlieka funkciją 
pranešimo, kuris yra nukreiptas nuo informacijos turėtojo į audi- 
toriją. 

2. Auditorijos ir kultūrinės tradicijos bendravimas. Tekstas at- 
lieka kolektyvinės kultūrinės atminties funkciją. Atlikdamas šią 
funkciją, jis atskleidžia sugebėjimą, viena vertus, nepaliaujamai pa- 
sipildyti, o kita vertus, aktualizuoti vienus į jį įdėtos informacijos 
aspektus ir laikinai arba visiškai užmiršti kitus. 

3. Skaitytojo bendravimas su pačiu savimi. Tekstas - tai ypač 
būdinga tradiciniams, seniesiems, labai kanoniškiems tekstams — 
aktualizuoja tam tikras paties adresato asmenybės savybes. Tokio 
informacijos gavėjo bendravimo su pačiu savimi metu tekstas at- 
lieka vaidmenį tarpininko, kuris padeda pertvarkyti skaitytojo as- 
menybę, pakeisti jos struktūrines orientacijas ir jos ryšio su meta- 
kultūrinėmis konstrukcijomis laipsnį. 

4. Skaitytojo bendravimas su tekstu. Demonstruodamas inte- 
lektines savybes, labai organizuotas tekstas liaujasi būti tik komu- 
nikacijos akto tarpininku. Jis tampa labai autonomišku lygiaverčiu 
pašnekovu. Ir autoriui (adresantui), ir klausytojui (adresatui) jis 
gali atsiskleisti kaip savarankiškas intelektinis darinys, vaidinan- 
tis aktyvų ir nepriklausomą vaidmenį dialoge. Šiuo požiūriu senoji 
metafora „kalbėtis su knyga“ pasirodo besanti labai prasminga. 

5. Teksto ir kultūrinio konteksto bendravimas. Šiuo atveju teks- 
tas komunikacijos akte yra ne pranešimas, o visateisis dalyvis, 
subjektas - informacijos šaltinis ir gavėjas. Teksto santykis su kultū- 
riniu kontekstu gali būti metaforinio pobūdžio, kai tekstas suvo- 
kiamas kaip viso konteksto, kuriam jis tam tikra prasme ekvi- 
valentiškas, pakaitalas, arba metoniminio, kai tekstas atstovauja 
kontekstui kaip tam tikra dalis - visumai.? Be to, kadangi kultūri- 
nis kontekstas — sudėtingas ir heterogeniškas reiškinys, tas pats 
tekstas gali formuoti nevienodus santykius su jo įvairių lygmenų 
struktūromis. Galų gale tekstai, kaip stabilesni ir atriboti dariniai, 
turi tendenciją pereiti iš vieno konteksto į kitą, kaip paprastai atsi- 
tinka su sąlygiškai ilgaamžiais meno kūriniais: pereidami į kitą 

kultūrinį kontekstą, jie elgiasi kaip informantas, perkeltas į naują 
komunikacinę situaciją, - aktualizuoja anksčiau paslėptus savo ko- 
davimo sistemos aspektus. Toks „savęs paties perkodavimas“ pa- 
gal situaciją atskleidžia analogiją tarp ženkliško asmenybės ir teksto 
elgesio. Taigi tekstas, viena vertus, prilygsta kultūriniam makro- 
kosmui, tampa reikšmingesnis už save patį ir įgauna kultūros mo- 
delio bruožų, o kita vertus, yra linkęs elgtis savarankiškai ir pri- 
lygsta autonomiškai asmenybei. 

Atskiras atvejis būtų teksto ir metateksto bendravimas. Viena 
vertus, koks nors konkretus tekstas kultūrinio konteksto atžvilgiu 
gali atlikti aprašančiojo mechanizmo vaidmenį, kita vertus, jis sa- 
vo ruožtu gali užmegzti dešifravimo ir struktūrinimo santykius 
su tam tikru metakalbiniu dariniu. Galų gale vienas ar kitas teks- 
tas gali įtraukti į save kaip pavienius postruktūrius ir teksto, ir 
metateksto elementus, kaip tai būdinga Sterno kūriniams, Eugeni- 
jui Oneginui, tekstams, kurie pažymėti romantine ironija, arba dau- 
geliui XX amžiaus kūrinių. Šiuo atveju komunikacinės srovės juda 
vertikaliai. 

Atsižvelgiant į tai, kas pasakyta, tekstas mums atrodo ne kaip 
pranešimo kokia nors viena kalba realizacija, o kaip sudėtingas 
įrenginys, saugantis įvairius kodus, galintis transformuoti gauna- 
mus pranešimus ir kurti naujus, kaip informacijos generatorius, 
turintis intelektualios asmenybės bruožų. Dėl to keičiasi vartotojo 
ir teksto santykio suvokimas. Formulės „vartotojas dešifruoja 
tekstą“ vietoje galima tikslesnė - „vartotojas bendrauja su tekstu“. 
Jis kontaktuoja su juo. Teksto dešifravimo procesas pasidaro be 
galo sudėtingas, praranda savo vienkartinį ir baigtinį pobūdį ir 
priartėja prie mums žinomų Žmogaus bendravimo su kita autono- 


miška asmenybe aktų. 
1981 


' Galimi pirmos eilės (natūraliosios kalbos) reikšmių redukcijos atvejai - malda, 
užkeikimas, ritualinė formulė gali būti užmiršta kalba arba linkti į glosolaliją. 
Tai ne paneigia, bet pabrėžia būtinybę suvokti tekstą kaip pranešimą tam tikra — 
žinoma ar paslaptinga - pirmine kalba. Teksto apibrėžimas, kurį pateikia 
kultūros semiotika, tik iš pirmo žvilgsnio atrodo prieštaraująs priimtam 
lingvistikoje, nes ir ten tekstas iš tikrųjų užkoduotas du kartus: natūralia kalba ir 

tos natūralios kalbos gramatinio aprašymo metakalba. Pranešimas, patenkinantis 
tik pirmąjį reikalavimą, tekstu nelaikomas. Pavyzdžiui, tol, kol pati šnekamoji 
kalba nebuvo tapusi lingvistų dėmesio objektu, ji buvo traktuojama tik kaip 
„Nepilna“ arba „neteisinga“ rašytinės kalbos forma ir, nors buvo neabejotinas 
natūraliosios kalbos faktas, tekstu nebuvo laikoma. Paradoksalu, bet žinoma 
Hjelmslevo formulė, apibrėžusi tekstą kaip „viską, kas gali būti pasakyta danų 
kalba“, iš tikrųjų buvo suprantama kaip „viskas, kas gali būti parašyta taisyklin- 
ga danų kalba“. O šnekamosios kalbos priskyrimas lingvistiniams tekstams 
suponavo tai, kad buvo sukurtas jai tinkantis specialus metakalbinis atitikmuo. 
Šiuo požiūriu teksto sąvoka lingvosemiotiniame kontekste gali būti sulyginta su 
bendruoju fakto apibrėžimu. 

Analogiški santykiai atsiranda, pavyzdžiui, tarp grožinio teksto ir jo pavadi- 
nimo. Viena vertus, į juos galima žiūrėti kaip į du savarankiškus tekstus, 
išsidėsčiusius skirtinguose hierarchijos „tekstas - metatekstas“ lygmenyse; kita 
vertus, į juos galima žiūrėti kaip į du vieningo teksto subtekstus. Pavadinimą su 
jo žymimu tekstu gali sieti metaforos arba metonimijos santykiai. Jis gali būti 
realizuotas įprastinės kalbos žodžiais, pervestais į metarangą, arba metakalbos 
„žodžiais“ ir t. t. Galiausiai tarp pavadinimo ir jo nurodomo teksto atsiranda 
sudėtingos prasmės srovės, formuojančios naują pranešimą. 


TEKSTAS IR FUNKCIJA* 


0.1. Šio darbo tikslas yra apsvarstyti dviejų tyrinėjant kultūrą fun- 
damentalių sąvokų —- tekstas ir funkcija - dvišalį santykį. Teksto 
sąvoką mes apibrėžiame pagal A. Piatigorskio straipsnį.' Kartu 
išskiriamos tokios savybės kaip išreikštumas tam tikra ženklų sis- 
tema („fiksacija“) ir sugebėjimas tam tikro santykio metu (funk- 
cionuojančių kolektyve signalų sistemoje) būti „elementaria są- 
voka“.? Teksto funkcija apibrėžiama kaip jo socialinis vaidmuo, 
sugebėjimas patenkinti tam tikrus tekstą kuriančio kolektyvo po- 
reikius. Taigi funkcija - dvišalis sistemos, jos realizacijos ir teksto 
adresato-adresanto santykis. 

0.2. Aptariant tokias tris kategorijas kaip tekstas, teksto funkcija 
ir kultūra, galimos bent dvi bendros traktuotės. Pirmuoju atveju į 
kultūrą žiūrima kaip į tekstų visumą. Tada funkcijos santykis su 
tekstais yra savotiško metateksto santykis. Antruoju atveju į kul- 
tūrą žiūrima kaip į funkcijų visumą, ir tekstas istoriškai yra funk- 
cijos arba funkcijų išvestinė. Tada į tekstą ir funkciją galima žiūrėti 
kaip į objektus, tyrinėjamus viename lygmenyje, o pirmas atvejis, 
be abejo, suponuoja du tyrinėjimo lygmenis. 

0.3. Tačiau prieš pereinant prie tokio pobūdžio tyrinėjimo rei- 
kia pabrėžti, kad iš esmės mes susiduriame su skirtingais tyrinėji- 
mo objektais. Kultūros sąvoka yra sintetinė, ją apibrėžti, netgi ope- 
raciškai, yra labai sunku. Tekstą visiškai galima apibrėžti, jeigu ne 


* Straipsnis parašytas kartu su A. Piatigorskiu. 

logiškai, tai bent operaciškai, nurodant konkretų objektą, turintį 
savo vidinius požymius, kurie gali išplaukti tik iš jo paties. Tuo 
tarpu funkcija mums atrodo kažkas spekuliatyvaus (wucmobui 
KOHCMpyKMm), O šiuo atveju - tai, kieno požiūriu galima paaiškinti 
vieną ar kitą tekstą arba kieno atžvilgiu į vienus ar kitus teksto 
požymius galima žiūrėti kaip į funkcijos požymius. 

1.0. Teksto sąvoka - ta prasme, kuri jam suteikiama tyrinėjant 
kultūrą, - skiriasi nuo atitinkamos lingvistinės sąvokos. Kultūro- 
loginei teksto sąvokai išeities taškas yra būtent tas momentas, kai 
pats lingvistinio išreikštumo faktas nebelaikomas pakankamu tam, 
kad pasakymas pavirstų tekstu. Dėl to daugybė kolektyve cirku- 
liuojančių kalbinių pranešimų suvokiami kaip netekstai, o jų fone 
išsiskiria grupė tekstų, turinčių tam tikrus papildomo, reikšmingo 
šioje kultūros sistemoje raiškumo požymius. Pavyzdžiui, rašytinės 
kultūros atsiradimo momentu pranešimo išraiška fonologiniais 
vienetais imama suvokti kaip neišreikštumas. Jai priešpriešinama 
tam tikros grupės pranešimų, kurie vieni šios kultūros požiūriu 
pripažįstami egzistuojančiais, grafinė fiksacija. Ne bet koks prane- 
šimas vertas būti užrašytas: tuo pat metu visa, kas užrašyta, pasi- 
daro ypač svarbu kultūrai, virsta tekstu (plg. grafinio fiksuotumo, 
nusakomo terminais „raštas“ ir tokiomis įprastomis viduramžių 
rusų raštijos formulėmis kaip „parašyta, nes yra“, „kalbėti iš rašto“, 
sutapatinimą). Priešpriešą „sakytinis — rašytinis“ vienose kultū- 
rose gali atitikti „neišspausdintas tipografiškai - spausdintas“ 
kitose ir pan. Išreikštumas gali pasireikšti ir kaip tam tikros me- 
džiagos įtvirtinimo reikalavimas: „tekstu“ laikoma tai, kas iškalta 
akmenyje arba išraižyta metalo plokštėje, o ne tai, kas parašyta ant 
nepatvarių medžiagų, - antitezė „patvarus / amžinas - trumpa- 
amžis“; tai, kas parašyta ant pergamento arba šilko, o ne ant po- 
pieriaus, - antitezė „vertinga - nevertinga“; išspausdinta knygoje, 
o ne laikraštyje, parašyta albume, o ne laiške - antitezė „saugoti- 
na - sunaikintina“: būdinga, kad pastaroji antitezė veikia tik tose 
sistemose, kuriose laiškai ir laikraščiai nesaugomi, ir panaikinama 
priešingose. 

Nereikia manyti, kad ypatingas kultūrinio teksto „išreikštu- 
mas“, skiriantis jį nuo bendro kalbinio išreikštumo, būdingas tik 

įvairioms rašto kultūros formoms. Iki raštui atsirandant kultūroje 
teksto požymiu tampa papildomas ne tik kalbinis teksto išraiškos 
organizavimas. Pavyzdžiui, sakytinėse kultūrose tekstams - juridi- 
niams, etiniams, religiniams, kaupiantiems mokslinius duomenis 
apie žemės ūkį, astronomiją ir pan. - priskiriama būtina superor- 
ganizacija, išreiškiama tam tikra struktūrine patarlės, aforizmo for- 
ma. Neįforminta išmintis neįmanoma, o tekstas suponuoja tam 
tikrą organizaciją. Todėl tokioje kultūros stadijoje tiesa skiriasi nuo 
netiesos tuo, kad pirmajai būdinga ne tik kalbinė pasakymo orga- 
nizacija. Pažymėtina, kad pereinant prie rašytinės, o paskui prie 
tipografinės kultūros stadijos šis reikalavimas atkrinta (plg. Bibli- 
jos virtimą prozos kūriniu Europos kultūros tradicijoje), yra pa- 
keičiamas kitais. Ikirašytinių tekstų tyrinėjimai įgauna papildomos 
prasmės analizuojant teksto sąvoką šiuolaikinėjė kultūroje, kurio- 
je dėl radijo ir mechaninių kalbėjimo priemonių raidos vėl dingsta 
būtinybė grafiškai išreikšti tekstą. 

1.1. Klasifikuojant kultūrą pagal požymį, atskiriantį tekstą nuo 
neteksto, nereikia išleisti iš akių, kad šios sąvokos gali būti dvi- 
kryptės kiekvienos konkrečios ribos atžvilgiu. Pavyzdžiui, kai yra 
priešprieša „rašytinis - sakytinis“, galima įsivaizduoti ir kultūrą, 
kurioje tekstais bus laikomi tik rašytiniai pranešimai, ir kultūrą, 
kurioje raštija bus naudojama buitiniams, praktiniams tikslams, o 
tekstai (sakraliniai, poetiniai, etiniai-norminamieji ir kiti) bus per- 
duodami kaip stabilios sakytinės normos. Vienodai įmanoma sa- 
kyti: „Tai tikras poetas - jis spausdina savo kūrinius“ — ir: „Tai 
tikras poetas - jis nespausdina savo kūrinių“. Plg. Puškino: 


PanuujeB, pa6CTBa Bpar, I(eH3yPbI H30exKa/, 
H Iyuikuna CTHxH B nMevaTH He GbIBanH...3* 


Kora 6 nucaTs TbI HauaJi C AYpY, 
Torja 6 HaBepHO Tbi Mponle3 
CKBO3b Hallly TECHYIO IEH3YPY, 
Kak BHKneLIE B HApCcTBHE He6ec.*** 


* „Radiščevas, vergovės priešas, cenzūros išvengė, / Ir Puškino eilėraščiai nebuvo 
spausdinami...“ 
** „Jeigu rašyti tu pradėtum iš kvailumo, / Tada turbūt tu pralįstum / Pro siauras 
mūsų cenzūros duris, / Kaip praeisi į dangaus karalystę.“ 

Išspausdinimas lieka kriterijumi ir tuo atveju, kai sakoma: „Jei- 
gu tai būtų vertinga (teisinga, šventa, poetiška) - tai išspausdin- 
tų“,- ir tada, kai teigiama priešingai. 

1.2. Neteksto atžvilgiu tekstas įgauna papildomą reikšmę. Pa- 
lyginkime du lingvistiniu požiūriu sutampančius teiginius, iš ku- 
rių vienas konkrečios kultūros sistemoje atitinka teksto sampratą, 
o kitas - ne, ir lengvai apibrėšime būtent teksto semantikos esmę: 
tas pats teiginys, kai tai raštiška sutartis, sutvirtinta priesaikos, ir 
kai paprasčiausias pažadas, kai jo autorius yra asmuo, kurio teigi- 
niai pagal jo vietą kolektyve yra tekstai, ir kai jis yra eilinis ben- 
druomenės narys ar pan., lingvistinei semantikai sutampant, auto- 
ritetingumo požiūriu yra vertinami skirtingai. Toje sferoje, kurioje 
konkretus teiginys yra tekstas (eilėraštis nėra tekstas, apibrėžiant 
mokslinę, religinę arba teisinę kolektyvo poziciją, ir yra tekstas me- 
no sferoje), jis laikomas teisingu. Paprastas kalbinis teiginys, su- 
darytas pagal visas leksikos ir gramatikos taisykles, taisyklingas 
kalbos požiūriu ir savo turiniu nė kiek neprieštaraujantis galimai 
tikrovei, vis dėlto gali būti melas. Taip negali atsitikti tekstui. Me- 
lagingas tekstas — tai tokia pat sau prieštaraujanti sąvoka kaip me- 
laginga priesaika ar malda, melagingas įstatymas. Tai ne tekstas, 
bet teksto griovimas. 

1.3. Kadangi manoma, kad tekstas yra teisingas, tekstų buvi- 
mas suponuoja „tekstų žiūros tašką“ - tam tikrą poziciją, iš kurios 
žiūrint tiesa žinoma, o melas negalimas. Konkrečios kultūros tekstų 
aprašymas duoda mums šių pozicijų hierarchijos paveikslą. Gali- 
ma išskirti kultūras su vienu, bendru visiems tekstams žiūros tašku, 
su požiūrių hierarchija ir su tam tikra sudėtinga jų paradigma. Vi- 
sa tai atitiks vertybinis tekstų tipų santykis. 

2.0. Tai, kad tarp daugybės bendrakalbių teiginių išskiriamas tam 
tikras skaičius tekstų, gali būti vertinama kaip požymis, jog atsiran- 
da kultūra kaip ypatingas kolektyvo savęs organizavimo tipas. Iki- 
tekstinė stadija — tai ikikultūrinė stadija. Būvis, kai visi tekstai su- 
grįžta vien prie savo kalbinės reikšmės, reiškia kultūros sugriovimą. 

2.1. Kultūros tyrinėjimo požiūriu egzistuoja tik tie teiginiai, ku- 
rie yra tekstai. Visi kiti tarsi neegzistuoja, tyrinėtojas į juos nekrei- 
pia dėmesio. Taigi galima sakyti, kad kultūra yra tekstų visuma 

arba sudėtingos struktūros tekstas. Kai tiriamai medžiagai taiko- 
mas aprašinėjančiajam būdingas struktūrinis kultūros kodas (mūsų 
amžininko atliekamas senosios kultūros tyrinėjimas, vieno socia- 
linio ar nacionalinio tipo kultūros tyrinėjimas kito požiūriu), ne- 
tekstai gali pasirodyti pakelti į tekstų rangą, ir atvirkščiai (nelygu, 
kaip jie yra pasiskirstę aprašymui naudojamoje sistemoje). 

2.2. Sąmoningas nutolimas nuo tam tikro kultūros tipo arba jos 
kodo neišmanymas gali pasireikšti kaip jai būdingos teksto reikš- 
mių sistemos atsisakymas. Joms pripažįstamas tik bendrų kalbos 
teiginių turinys arba, jei šiuo atžvilgiu nėra teiginių, - „neteiginių“. 
Pavyzdžiui, XVI amžiaus eretikas Feodosijus Žvairys atsisako kry- 
žių laikyti simboliu, turinčiu tekstinę (sakralinę) reikšmę, ir priski- 
ria jam tik pirminio pranešimo apie bausmės priemonę reikšmę. 
„Sako Žvairys, kad laikantys save stačiatikiais garbsto medį dievo 
vietoje, garbina kryžių, manydami, jog tai malonu dievui. Ir tik ne- 
supranta, ir tik nenori suprasti, ką ir iš savęs Žinoti galėtų (labai 
būdingas „sąlygiškos“ reikšmės, kurią suteikia kultūros kodas, at- 
sisakymas ir „natūralaus“ kalbinio pranešimo panaudojimas: „Ką 
ir iš savęs Žinoti galėtų“ - J. L., A. P.), nes jei kam nors sūnų lazda 
sūnus? o jei kas tą lazdą myli ir bučiuoja, ar neims užmuštojo tėvas 
nekęsti ir to, mylinčio lazdą, kuria užmuštas jo sūnus? Taip ir die- 
vas nekenčia kryžiaus, nes ant jo sūnus jo buvo nužudytas.'" Priešin- 
gai, gebant naudotis kultūrinio kodo sistema, kalbinė teksto reikšmė 
pasitraukia į antrą planą ir gali būti apskritai nesuvokiama, visiškai 
užgožiama antraeilių dalykų. Tokio tipo tekstams gali būti netaiko- 
mas aiškumo reikalavimas, o kai kuriuos kultūrinėje vartosenoje 
sėkmingai gali pakeisti jų sąlygiški signalai. Pavyzdžiui, Čechovo 
„Sodžiaus žmonėse“ „nesuprantama“ bažnytinė slavų kalba suvo- 
kiama kaip signalas apie perėjimą nuo buitinio pranešimo (neteks- 
to) prie sakralinio (teksto). Būtent nulinis bendrakalbio pranešimo 
laipsnis atskleidžia didelį jo kaip teksto semiotiškumo laipsnį: „„Ir 
bėk į Egiptą... ir būki tęviršč tenai, ligi tau pasakysiu...“ Sulig žodžiu 


vs 


„teviršč' Olga nebeištvėrė ir pravirko.“* Bendras teksto kaip visumos 


* A. Čechovas, Ponia su šuniuku, Vilnius, 1984, p. 13 (apsakymą vertė L. Žurauskas). 

semiotiškumo padidėjimas dėl to dažnai pasirodo besąs susijęs su 
jo kaip bendrakalbio pranešimo turiningumo sumažėjimu. Iš to ky- 
la būdingas nesuprantamų tekstų sakralizacijos procesas: pasaky- 
mams, cirkuliuojantiems konkrečiame kolektyve, bet jam nesupran- 
tamiems, priskiriama tekstinė reikšmė (tekstų ir frazių, atklydusių 
iš kitos kultūros, nuotrupos, pavyzdžiui, užrašai, kuriuos paliko jau 
išnykę tų vietų gyventojai, nežinomos paskirties pastatų griuvėsiai 
arba tekstai, perkelti iš kitos uždaros socialinės grupės, pavyzdžiui, 
gydytojų šneka ligonio akimis). Kadangi didelis teksto reikšmin- 
gumas suvokiamas kaip tiesos garantija, o kuo labiau nusitrina 
bendrakalbė reikšmė, tuo labiau stiprėja tekstinė, kartais pastebima 
tendencija daryti tuos tekstus, kurie turi išreikšti didelę tiesą, ad- 
resatui nesuprantamus. Kad būtų suvokiamas kaip tekstas, prane- 
šimas turi būti nesuprantamas arba mažai suprantamas ir reika- 
lingas tolesnio vertimo arba aiškinimo. Pitijos pranašystė, pranašo 
spėjimas, būrėjos žodžiai, dvasininko pamokslas, gydytojo patari- 
mai, įstatymai ir socialiniai nurodymai tais atvejais, kai jų vertingu- 
mas yra nulemtas ne realaus kalbinio pranešimo, o tekstinio jo ant- 
stato, turi būti nesuprantami ir reikalingi aiškinimo. Su tuo susijęs ir 
nevisiško aiškumo, dviprasmybės ir daugiaprasmiškumo siekimas. 
Menas, iš principo siekiantis daugiaprasmiškumo, iš esmės kuria 
tik tekstus. 

2.2.1. Kadangi bendrakalbio lygmens pranešimo sunaikinimas 
tekste — kraštutinis faktas, atskleidžiantis paslėptą tendenciją ir jau 
vien todėl ganėtinai retas, be to, kadangi adresatas suinteresuotas 
ne tik tuo, kad būtų patvirtintas informacijos teisingumas, bet ir pačia 
ta informacija, tai greta teksto būtinai iškyla jo aiškintojo figūra: pitija 
ir žynys, šventraštis ir dvasininkas, įstatymas ir aiškintojas, menas 
ir kritikas. Aiškintojo prigimtis neleidžia „kiekvienam“ juo tapti. 

2.2.2. Su išvardytomis tekstų ypatybėmis susijusi tendencija 
ritualizuoti tarp jų socialiniu požiūriu svarbiausius ir būtinai 
apsunkinti tokio ritualo dešifravimą. Plg., pavyzdžiui, Pestelio 
kruopštumą tobulinant priėmimo į slaptąsias draugijas ritualus ir 
ritualo vaidmenį ankstyvosiose dekabristų organizacijose. 

3.0. Visų pranešimų, cirkuliuojančių konkrečiame kolektyve, 
skirstymas į tekstus ir netekstus ir išskyrimas pirmųjų kaip kultū- 

ros istoriko tyrimo objekto neišsemia problemos. Jeigu iš tyrinė- 
jimo eliminuotume netekstus (pavyzdžiui, tyrinėdami rašytinę 
kultūrą tartume, kad į žodinius šaltinius nekreipiame dėmesio), 
atsirastų poreikis išskirti papildomus išreikštumo požymius. Pa- 
vyzdžiui, raštijos viduje grafinis teksto fiksuotumas jau nieko ne- 
reiškia. Šiuo atžvilgiu jis tolygus neišreikštumui. Užtat fiksatoriaus, 
paverčiančio pasakymą tekstu, funkciją gali atlikti bažnytinė slavų 
kalba, atskirianti pasaulietinę raštiją (šiuo konkrečiu atveju ne- 
tekstą) nuo religinės. Bet ir tarp religinės raštijos galimas toks skirs- 
tymas (pavyzdžiui, tekstais gali būti laikomos senos knygos). Taip 
kuriama tekstų hierarchija, kurioje nuosekliai didėja tekstinė reikš- 
mė. Analogiškas pavyzdys būtų žanrų hierarchija klasicizmo sis- 
temoje, kur požymis „būti meno kūriniu“ stiprėja kylant žanrų 
skale aukštyn. 

3.1. Paradigminės sandaros kultūros pateikia vientisą tekstų hie- 
rarchiją, kurioje taip nuosekliai stiprėja teksto semiotika, kad vir- 
šūnėje atsiduria konkrečios kultūros Tekstas, turintis daugiausia 
vertingumo ir tiesos rodiklių. Sintagminės sandaros kultūros pa- 
teikia rinkinį įvairių tipų tekstų, kurie apima įvairius tikrovės as- 
pektus, būdami lygiateisiai vertingumo požiūriu. Daugumoje rea- 
lių Žmonijos kultūrų šie principai sudėtingai susipina. 

3.2. Tendencija dauginti būtent tekstines reikšmes būdinga 
tiems kultūrų tipams, kurių semiotiškumas padidėjęs. Tačiau dėl 
to, kad kiekviename tekste neišvengiamai kyla kova tarp jo kal- 
binės ir tekstinės reikšmės, egzistuoja ir priešinga tendencija. Kai 
tam tikrą tiesų ir vertybių sistemą liaujamasi suvokti kaip teisingą 
ir vertingą, imama nepasitikėti tais išraiškos būdais, kurie vertė 
suvokti konkretų pranešimą kaip tekstą, liudydami jo patikimumą 
ir kultūrinį reikšmingumą. Teksto požymiai liaujasi buvę jo teisin- 
gumo garantija ir tampa melagingumo liudijimu. Šiomis sąlygo- 
mis atsiranda antrinis - apverstas - santykis: tam, kad pranešimas 
būtų suvokiamas kaip vertingas ir teisingas (tai yra kaip tekstas), 
teksto požymiai jame neturi būti išreikšti. Tik netekstas gali šiomis 
sąlygomis atlikti teksto vaidmenį. Pavyzdžiui, Sokrato mokymas Pla- 
tono dialoguose yra aukščiausiasis mokymas, nes nėra mokymas, 
sistema; Kristaus mokymas, atsirandantis visuomenėje, kurioje 

religinius tekstus gali kurti tik nedidelė tam tikro luomo ir labai 
„knygiškų“ asmenų kategorija, yra tekstas būtent todėl, kad kyla 
iš to, kuris neturi teisės kurti tekstų. Suvokimas, kad tik proza gali 
būti teisinga (tikra), rusų literatūroje „puškiniškojo“ periodo krizės 
ir „gogoliškojo“ pradžios metu, Dzigos Vertovo dokumentinio ki- 
no lozungas ir Rosselini bei De Sicos noras atsisakyti filmavimo 
paviljone ir profesionalių aktorių - visi šie atvejai, kai teksto auto- 
ritetingumą nulemia jo „nuoširdumas“, „paprastumas“, „neišgal- 
votumas“, yra pavyzdžiai netekstų, atliekančių tekstų funkciją. 

3.2.1. Kadangi tekstą šiais atvejais manifestuoja neišreikštumas, 
pranešimo vertę nulemia jo teisingumas bendrakalbio semantinio 
žymėtumo ir bendro „sveiko proto“ lygmeniu. Bet kadangi teisin- 
gesni tekstai pasirodo esą autoritetingesni, aišku, kad ir čia greta 
bendrakalbės reikšmės susiduriame su tam tikra pridėtine - teks- 
tine - reikšme. 

3.3. Kadangi dėl dviejų nuolat tarpusavyje besigrumiančių kul- 
tūros tendencijų - semiotizacijos ir desemiotizacijos - susidūrimo 
tekstas ir netekstas gali keistis vietomis savo kultūrinės funkcijos 
atžvilgiu, atsiranda galimybė teksto požymius atskirti nuo kalbi- 
nio pranešimo. Tekstinę reikšmę gali polemiškai neigti subteks- 
tinė. Pavyzdžiui, Ivano Rūsčiojo laiškui Simeonui Bekbulatovičiui 
būdingi visi tokios rūšies teksto kaip prašymas požymiai. Jis pra- 
sideda ritualiniu kreipiniu ir privaloma nusižeminimą išreiškiančia 
formule: „Jo Didenybei visos Rusijos didžiajam kunigaikščiui Si- 
meonui Bekbulatovičiui Ivancas Vasiljevas su savo vaikais Yvan- 
cu ir Fiodorcu Žemai lenkiasi.“ Visi tekstiniai elementai perduoda 
informaciją apie nuolankų prašymą, o visi subtekstiniai - apie ka- 
tegorišką įsakymą. Tekstinės ir subtekstinės informacijos neatitiki- 
mas kuria papildomas prasmes. Taip nuvainikuojamas šio teksti- 
nio principo autoritetas. Analogiškais principais grindžiamos 
literatūrinės parodijos. 

4.0. Tekstinių reikšmių sistema nulemia socialines teksto funk- 
cijas konkrečioje kultūroje. Galima išskirti tris santykių tipus: 

1) subtekstinės (bendrakalbės) reikšmės; 

2) tekstinės reikšmės; 

3) tekstų funkcijos konkrečioje kultūros sistemoje. 

4.1. Taigi galima aprašyti kultūrą trimis skirtingais lygmeni- 
mis: bendrakalbio ją sudarančių tekstų turinio, tekstinio turinio ir 
tekstų funkcijų. 

4.2. Šių trijų lygmenų skirtumas gali pasirodyti visiškai nees- 
minis tais - labai dažnais - atvejais, kai subtekstinės reikšmės vie- 
naprasmiškai ir nekintamai priskiriamos konkretiems tekstams, o 
tekstai vienaprasmiškai priskiriami konkrečioms pragmatinėms 
funkcijoms. Pripratę tirti tokius atvejus dauguma tyrinėtojų neiš- 
skiria šių aspektų. Tačiau tereikia susidurti su tais atvejais, kai 
reikšmės (subtekstinė ir tekstinė, tekstinė ir funkcinė bei kitos) išsis- 
kiria, ir darosi akivaizdu, kad būtini trys visiškai savarankiški po- 
žiūriai. 

4.2.1. Patyrinėsime elementariausią išsiskyrimo atvejį, kai vie- 
na iš grandžių yra neišreikšta: 


subtekstinis teksto teksto funkcija 
pranešimas semantika kultūros sistemoje 

1 + + + 

2 + - + 

3 + + - 

4 + - - 

5 - + + 

6 - + - 

7 - - + 

8 ž 2 ž 


„1“ ir „8“ atvejai trivialūs. Pirmuoju atveju turima galvoje tai, 
kad egzistuoja ir sutampa visų trijų tipų reikšmės, o pavyzdys gali 
būti bet koks iš daugelio tekstų, pavyzdžiui, stebuklinė pasaka, 
sekama toje auditorijoje, kurioje dar gyvas tiesioginis folkloro su- 
vokimas. Čia esama tam tikro kalbinio pranešimo, kuris tam, kad 
taptų tekstu, reikalingas papildomo išreikštumo, o tekstui būdin- 
ga tam tikra tik jo atliekama kultūrinė funkcija. „8“ atvejį įtraukė- 
me dėl aprašymo išsamumo - tai visiška tyla tuo atveju, kai ji ne- 
turi kultūrinės funkcijos. 

„2“. Tai atvejis, apie kurį jau kalbėjome anksčiau: koks nors pra- 
nešimas gali atlikti tam tikrą tekstinę funkciją tik tada, kai neturi 
požymių, kurie viešpatavusioje iki to laiko sistemoje buvo laikomi 

tam tikslui privalomais. Kad atliktų tekstinę funkciją, pranešimas 
turi prarasti anksčiau privalomus teksto požymius, deritualizuo- 
tis. Pavyzdžiui, tam tikrais momentais (tarkim, rusų literatūroje 
po Gogolio) grožinis tekstas tam, kad būtų suvoktas kaip menas, 
turi būti ne poezija (tekstas, kuris aiškiai skiriasi nuo nemeninės 
kalbos), o proza, kurioje šį skirtumą rodo nulinis rodiklis. Šiuo at- 
veju autoritetingumą tekstui teikia didelis subtekstinio turinio ver- 
tingumas („kur tiesa - ten ir poezija“, Belinskio žodžiais tariant). 
Šio tipo tekstui iš principo nereikalingas aiškintojas (bažnyčios kaip 
tarpininko tarp teksto ir žmogaus atsisakymas - „išpažinkite nuo- 
dėmes vienas kitam“; reikalavimas tokių įstatymų, kurie būtų su- 
prantami be įstatymų žinovų; iš principo neigiamas požiūris į lite- 
ratūros kritiką - plg. Čechovo teiginį, kad skaityti reikia jo kūrinius: 
„Ten viskas parašyta“). Teksto didelio semiotiškumo sąlyga šiuo 
atveju tampa jo iškėlimas už įprastų semiotiškumo normų ir išorinė 
desemiotizacija. 

„3“. Atvejis, susijęs su ankstesniu ir jį papildantis: ten, kur teksto 
funkciją gali atlikti tik tekstualiai neišreikšti pranešimai, ritualizuo- 
ti tekstai praranda sugebėjimą atlikti funkciją, kuriai jie skirti: žmo- 
gus, kuriam kreipimasis į Dievą suponuoja paprastumą ir nuošir- 
dumą, negali melstis išmoktos maldos žodžiais: Shakespeare'as 
Tolstojui - ne menas todėl, kad jis pernelyg „meniškas“ ir t. t. Teks- 
tai, kurių išreikštumas pabrėžtas, suvokiami kaip „nenuoširdūs“, 
taigi ir „neteisingi“, t. y. ne tekstai. Taip pat gali papildyti „7“ atvejį. 

„A“. Labiausiai paplitęs atvejis: pranešimas, neturintis nekalbinių 
teksto požymių, kultūrai neegzistuoja ir kultūrinės funkcijos neturi. 

„9“,„/“. Tekste nėra bendrakalbio pranešimo. Jis gali būti šiuo 
atveju beprasmiškas arba tekstas kita - auditorijai nesuprantama — 
kalba, arba - punktas „7“ - būti tylėjimas (plg. romantinę idėją, 
kad tik tylėjimas gali adekvačiai išreikšti poetą: „Ir tik tylėjimas 
suprantamai kalba“ (Žukovskis), „Silentium!“ (Tiutčevas), „Įslink- 
ti...“ (Cvetajeva). Nilo Sorskio šalininkai manė, kad geriausias bū- 
das pasiekti vienybę su Dievu - bežodė („protinga“) malda). 

„6“. Priešingas bus toks atvejis, kai nesuprantamas ir nereikš- 
mingas subtekstinis pranešimas negali tapti tekstu, tai yra įgauti 
kultūrinės vertybės prasmę. 

4.2.2. Kitas išsiskyrimo atvejis - grandžių perkėlimas ir vienos 
pakeitimas kita. Pavyzdžiui, tam tikro teksto kultūrinę funkciją ga- 
lima atlikti tik būnant kitu tekstu. Šitoje sukeistoje sistemoje tik 
žemieji tekstai (pavyzdžiui, ironiškieji) gali atlikti „aukštąją“ kultū- 
rinę funkciją, tik tai, kas pasaulietiška, gali atlikti sakralinę funk- 
ciją ir t. t. 

5.0. Tai, kad galima atskirti funkciją nuo teksto, leidžia daryti 
išvadą, jog kultūros kaip tam tikro tekstų rinkinio aprašymas ne 
visada yra išsamus. Pavyzdžiui, neradę kurioje nors kultūroje sak- 
ralinių tekstų ir aptikę joje tam tikrų mokslinių (pavyzdžiui, astro- 
nominių — kalendorių), galime padaryti išvadą, kad tiriamos vi- 
suomenės kultūrinių funkcijų rinkinyje nebuvo religinės funkcijos, 
bet buvo mokslinė. Tačiau detalesnis klausimo tyrimas gali parei- 
kalauti būti atsargesniems: mokslinius tekstus kolektyvas arba ko- 
kia nors jo dalis gali naudoti suteikdami jiems religinę funkciją. 
Pavyzdžiui, tam tikras vieningas mokslinės prigimties tekstas — 
tarkim, nauji stipriai veikiantys vaistai - atliks tris skirtingas kultū- 
rines funkcijas: vienai kolektyvo daliai bus mokslinis, kitai religi- 
nis, trečiai maginis tekstas. Mokslo istorijoje žinoma daug atvejų, 
kai mokslinės idėjos būtent dėl savo galingo poveikio tapdavo 
mokslo stabdžiu, nes pradėdavo atlikti nemokslinę funkciją, da- 
liai kolektyvo tapdamos religija. Kartu tokie tekstai kaip gydytojo 
patarimas, kurių efektyvumą lemia besąlygiško pasitikėjimo laips- 
nis, praranda efektyvumą, kai pacientas žiūri į juos „moksliškai“ 
(kritiškai tikrindamas). Plačiai žinoma, kad medicinos žinių pa- 
sklidimas tarp gyventojų tam tikromis sąlygomis kenkia medici- 
nai, priskirdamas nemoksliniam tekstui (asmeninei ligonio nuo- 
monei) mokslinę funkciją. 

6.0. Taigi tam tikros kultūros sistemos aprašymas turi būti pa- 
remtas trimis lygmenimis: 

1) subtekstinių pranešimų aprašymas; 

2) kultūros kaip tekstų sistemos aprašymas; 

3) kultūros kaip funkcijų, kurias atlieka tekstai, rinkinio ap- 
rašymas. 

Po to, kai toks aprašymas atliktas, turi būti apibūdintas visų 
šių struktūrų santykio tipas. Tada, pavyzdžiui, pasidarys akivaizdu, 

kad teksto nebuvimas tuo atveju, kai nėra atitinkamos funkcijos, 
jokiu būdu negali būti prilygintas teksto nebuvimui, kai tokia funk- 
cija išlieka. 

6.1. Turint galvoje tokį požiūrį, galima teigti, kad yra du kultūrų 
tipai — vieni sieks specializuoti tekstus, kad kiekvieną kultūrinę 
funkciją atitiktų jai būdingas tekstų tipas, kiti sieks nutrinti ribas 
tarp tekstų, kad vieno tipo tekstai atliktų daug kultūrinių funk- 
cijų. Pirmuoju atveju bus iškeliamas teksto vaidmuo, antruoju — 
funkcijos. 

1968 


' A. MaTuropcknū, „HekoTopbIe 0611He 32Me4aHHa OTHOCHTE/ILHO TEKCTA KaK 
pa3HOBHJHOCTH CHrHaJla“, in CmpykmypKo-munoaozuuecKue uccaed064Kua, MockKaBa, 
1962. 

? Ibid., p. 145. 

? A. [ymikuu, /I0axoe c06panue couunenuū: B 16 momax, Mockaa, t. 2, kn. 1, p. 269. 

* Op. cit., p. 152. 

? Hcmunbi nOKa3aHUe K BONPOMUABUUM O KOBOM yuenuu: []lpuOaeAeKue K XYPHAAY 
[]pasocnaBHbI4 co6ecenunK, Ka3anb, 1863, p. 509. 

* Ilocaanua Heana [po3no20, MockBa. Jlenunrpan, 1951, p. 195. 

Įsivaizdavimas, kad kiekvienas pranešimas orientuotas į tam tikrą 
konkrečią auditoriją ir tik jos sąmonėje gali visiškai realizuotis, nėra 
naujas. Pasakojamas anekdotiškas įvykis iš žinomo matematiko 
P. Čebyševo biografijos. Į mokslininko paskaitą, skirtą matemati- 
niams drabužių sukirpimo aspektams, susirinko nenumatyta au- 
ditorija: siuvėjai, madingai apsirengusios panelės... Tačiau jau pir- 
moji lektoriaus frazė: „Kad būtų paprasčiau, įsivaizduokime, kad 
žmogaus kūnas yra rutulio formos“, - privertė juos išsilakstyti. 
Salėje pasiliko tik matematikai, kurių šitokia pradžia nenustebino. 
Tekstas „atsirinko“ sau auditoriją, pritaikęs ją prie savęs. 

Kur kas įdomiau yra atkreipti dėmesį į konkrečius teksto ir jo 
adresato dvišalių santykių mechanizmus. Akivaizdu, kad nesu- 
tampant adresanto ir adresato kodams (o jų sutapimas įmanomas 
tik kaip teorinė prielaida, kuri niekada nėra iki galo realizuojama 
praktiniame bendravime) pranešimo tekstą jo gavėjas deformuoja 
dešifruodamas. Tačiau šiuo atveju norėtume atkreipti dėmesį į kitą 
šio proceso aspektą - į tai, kaip pranešimas veikia adresatą, trans- 
formuodamas jo pavidalą. Šis reiškinys susijęs su tuo, kad bet koks 
tekstas (ypač meninis) turi savyje tai, ką mes esam linkę pavadinti 
auditorijos vaizdu, ir šis auditorijos vaizdas aktyviai veikia realią 
auditoriją, tapdamas jai tam tikru norminamuoju kodu. Pastarasis 
įperšamas auditorijos sąmonei ir tampa jos pačios savęs įsivaizda- 
vimo norma, persikeldamas iš teksto srities į realaus kultūrinio ko- 
lektyvo elgesio sferą. 

Taigi tarp teksto ir auditorijos formuojasi santykis, kuris api- 
būdintinas ne kaip pasyvus suvokimas, bet yra dialoginės prigim- 
ties. Dialoginei kalbai būdinga ne tik dviejų greta atsiduriančių 
pasakymų kodų bendrumas, bet ir tai, kad adresantas ir adresatas 
turi tam tikrą bendrą atmintį.! Kai šios sąlygos nėra, teksto dešif- 
ruoti negalima. Šiuo atžvilgiu galima pasakyti, kad bet kokį tekstą 
charakterizuoja ne tik kodas ir pranešimas, bet ir orientacija į tam 
tikrą atminties tipą (atminties struktūrą ir jos užpildymo pobūdį). 

Šiuo požiūriu galima išskirti du kalbinės veiklos tipus. Vienas 
nukreiptas į abstraktų adresatą, kurio atminties apimtį pranešimo 
perdavėjas rekonstruoja kaip būdingą bet kam, mokančiam kon- 
krečią kalbą. Antrasis nukreiptas į konkretų pašnekovą, kurį kal- 
bantysis mato, su kuriuo rašantysis yra asmeniškai pažįstamas ir 
kurio individualiosios atminties apimtis adresantui puikiai Žžino- 
ma. Dviejų kalbinės veiklos tipų priešpriešos nereikia tapatinti su 
antiteze „rašytinė kalbos forma +> sakytinė kalbos forma“? Toks 
sutapatinimas verčia, pavyzdžiui, J. Vacheką manyti, kad santy- 
kiai „fonema / grafema“ ir „sakytinis pranešimas / rašytinis pra- 
nešimas“ yra vieno tipo. Laikydamasis šio požiūrio Vachekas pra- 
deda polemiką su Saussure'u, nurodydamas prieštaravimą tarp 
teiginio apie kalbos faktų nepriklausomybę nuo materialios jų iš- 
raiškos substancijos („jeigu ženklai ir jų santykiai yra vienintelė 
vertybė, jie turi būti vienodai išreikšti bet kokia medžiaga, taigi ir 
rašytiniais, kitaip sakant, raidžių ženklais“) ir aiškaus struktūri- 
nio skirtumo tarp rašytinių ir sakytinių pranešimų („kaip atsvarą 
reikia nurodyti tą aplinkybę, kad rašytiniai pasakymai - bent jau 
kultūriniuose kalbiniuose kolektyvuose - demonstruoja tam tikrą 
nepriklausomybę nuo sakytinių...“).? Šios autonomijos prigimtį Va- 
chekas aiškina šitaip: „Sakytinio pasakymo tikslas - kaip galima 
spontaniškiau reaguoti į vieną ar kitą faktą; o rašytinis pasakymas 
fiksuoja tam tikrą santykį su viena ar kita situacija kiek galima il- 
gesniam laikui.“* 

Tačiau grafema ir tekstas (užrašytas arba išspausdintas) - iš 
principo skirtingi reiškiniai. Pirmoji priklauso kalbiniam kodui ir 
jai iš tiesų neturi reikšmės materialus įkūnijimas. Antrasis yra funk- 
ciškai specifinis pranešimas. Galima pademonstruoti, kad ypa- 

tybės, atskiriančios rašytinį pranešimą nuo sakytinio, yra nulem- 
tos ne tiek eksplikacijos technikos, kiek santykio su funkcine prieš- 
prieša „oficialu > intymu“. Šią savybę nulemia ne materiali teks- 
to išraiškos duotybė, o jo santykis su supriešintų funkcijų tekstais. 
Tokios priešpriešos gali būti „sakytinis > rašytinis“, „neišspaus- 
dintas +—- išspausdintas“, „pagarsintas ex cathedra +> konfidencia- 
lus pranešimas“. Visos šios priešpriešos gali būti apibendrintos 
opozicija „oficialu = autoritetinga —> neoficialu = neautoritetinga“. 
Pažymėtina, kad gretinant opozicijas „sakytinis +- rašytinis (rank- 
raštinis)“ ir „rašytinis (rankraštinis) — spausdintas“ rankraštinis 
vienu atveju funkciškai lygus spausdintam, o kitu - sakytiniam. 

Tačiau derėtų nurodyti, kad šių funkcinių grupių pasirinkimas 
priklauso nuo adresato pobūdžio, kurį konstruoja pats tekstas. Ben- 
dravimas su pašnekovu įmanomas tik tada, kai esama tam tikros 
bendros atminties. Tačiau šiuo požiūriu egzistuoja principinių skir- 
tumų tarp teksto, nukreipto į bet kokį adresatą, ir to, kuris apeliuoja 
į tam tikrą konkretų ir kalbančiajam asmeniškai pažįstamą asmenį. 
Pirmuoju atveju adresato atminties apimtis konstruojama kaip pri- 
valoma kiekvienam, kalbančiam ta kalba. Ji neindividuali, abstrakti 
ir apima tik tam tikrą labiau nebesumažinamą minimumą. Natū- 
ralu, kad kuo skurdesnė atmintis, tuo detalesnis, išsamesnis turi 
būti pranešimas, tuo labiau reikia vengti elipsių ir nutylėjimų. Ofi- 
cialus tekstas konstruoja abstraktų pašnekovą, kuris turi tik bendrą 
atmintį, be asmeninės ir individualios patirties. Toks tekstas gali 
kreiptis į visus ir į kiekvieną. Jam būdingi smulkūs aiškinimai, nėra 
nieko numanomo, jokių sutrumpinimų ir užuominų, jis artimas 
norminiam taisyklingumui. 

Kitaip formuojamas tekstas, skirtas asmeniškai pažįstamam ad- 
resatui, asmeniui, kurį mes pavadiname ne įvardžiu, o tikriniu var- 
du. Jo atminties apimtis ir jos užpildymo pobūdis mums pažįsta- 
mi ir intymiai artimi. Šiuo atveju nėra jokio reikalo užgriozti tekstą 
nereikalingomis detalėmis, kurias jau saugo adresato atmintis. Kad 
jos būtų aktualizuotos, užtenka užuominos. Rutuliosis elipsinės 
konstrukcijos, lokalinė semantika, linkstanti į „naminės“, „intymio- 
sios“ leksikos formavimą. Tekstas bus vertinamas ne tik pagal tai, 
kiek jis yra suprantamas konkrečiam adresatui, bet ir pagal tai, 

kiek jis yra nesuprantamas kitiems? Taigi orientacija į vieną arba 
kitą adresato atminties tipą verčia griebtis arba „kalbos kitiems“, 
arba „kalbos sau“ - vienos iš dviejų natūraliojoje kalboje slypinčių 
priešingų struktūrinių potencijų. Įvaldžius tam tikrą, sąlygiškai ne- 
pilną kalbinių ir kultūrinių kodų rinkinį, galima analizuojant kon- 
kretų tekstą išsiaiškinti, ar jis orientuotas į „savą“, ar į „svetimą“ 
auditoriją. Rekonstruodami „bendros atminties“, būtinos jam su- 
prasti, pobūdį, gauname „auditorijos vaizdą“, slypintį tekste. Iš to 
išplaukia, kad tekste yra suglausta visų komunikacijos grandžių 
sistema ir, panašiai kaip iš jo suvokiame autoriaus poziciją, galime 
jo pagrindu rekonstruoti ir idealų skaitytoją. Tekstas, netgi jei jį 
tyrinėsime atskirai (bet, aišku, turėdami tam tikrų Žinių apie jį su- 
kūrusios kultūros struktūrą), - svarbiausias nuomonių apie jo pa- 
ties pragmatinius ryšius šaltinis. 

Šis klausimas darosi sudėtingesnis ir įgauna ypatingą reikšmę, 
kai galvoje turimi meniniai tekstai. 

Meniniame tekste orientacija į tam tikrą kolektyvinės atminties 
tipą, taigi ir į auditorijos struktūrą, įgauna iš principo kitokį pobūdį. 
Ji liaujasi būti tekste automatiškai implikuota ir tampa reikšminiu 
(t. y. laisvu) meniniu elementu, kuris gali įsitraukti į žaidybinius 
santykius su tekstu. 

Kaip iliustraciją pateiksime keletą pavyzdžių iš XVIII amžiaus- 
XIX amžiaus pradžios rusų poezijos. 

XVIII amžiaus poezijos žanrų hierarchijoje daug ką lėmė įsi- 
vaizdavimas, kad kuo vertingesnė poezija, tuo į abstraktesnį adre- 
satą ji kreipiasi. Asmuo, į kurį kreipiasi eilėraštis, konstruojamas 
kaip turintis be galo abstrakčią - bendrakultūrinę ir bendranacio- 
nalinę - atmintį.“ Net jeigu turimas galvoje visiškai realus ir asme- 
niškai poetui pažįstamas adresatas, prestižinis teksto kaip poeti- 
nio vertinimas reikalauja žiūrėti į jį taip, tarsi adresato ir autoriaus 
bendros atminties yra tik tiek, kiek būdinga vieningo valstybės ko- 
lektyvo nariams ir žmonėms, kalbantiems viena kalba. Konkretaus 
adresato vertingumas padidėja, kai jis pavirsta „vienu iš visų“. 
Taip, pavyzdžiui, V. Maikovas pradeda eilėraštį, kuriuo kreipia- 
masi į grafą Z. Černyševą: 

O TbI, C1y443MH KCNbITaHHbIH repoū, 
Koroporo BHan BOXAEM poccHHūcKHH CTpOH 
H 3HnaeT, KaKoBa Aylila TBO3 BeJIMKa, 

Kora Tbi xeACTBOBAAN npoTHByY PpHAepHuka! 
IloToM, Korjja MOHapx ce HaM COH03HKK CTAJ, 
OH xpaGpocTb CaM TBOIO H pa3yM HCNbITAJ.?* 


Manoma, kad Černyševo biografijos faktų Černyševas neatsi- 
mena (nes jų neatsimena kiti skaitytojai), ir eilėraštyje, kuriame 
kreipiamasi į jį patį, poetas turi priminti ir paaiškinti, kas gi toksai 
tas Černyševas. Praleisti žinomą ir autoriui, ir adresatui informa- 
ciją neįmanoma, nes tai tarsi perkeltų iškilmingą kreipimąsi į pres- 
tižiniu požiūriu žemesnį nemeninio teksto, adresuoto realiam as- 
meniui, rangą. Ne mažiau būdingi analogiškuose tekstuose ir 
sutrumpinimo atvejai. Kai Deržavinas sukūrė Suvorovo kapavie- 
tei lapidarinį užrašą „Čia guli Suvorovas““, jis rėmėsi tuo, kad visa 
informacija, kuri pagal ritualą galėjo būti užrašyta ant paminkli- 
nio akmens, yra įrašyta į bendrą valstybės istorijos atmintį, todėl 
ją galima praleisti. 

Priešingas polius yra auditorijos struktūrizavimas, kurį atlieka 
Puškino tekstai. Puškinas sąmoningai praleidžia arba pakeičia 
užuomina spausdintame tekste, skirtame bet kokiam skaitytojui, 
tai, kas iš anksto buvo žinoma tik labai nedideliam rinktinių draugų 
būreliui. Pavyzdžiui, ištraukoje „Moterys“ iš Eugenijaus Onegino 
pirmojo varianto IV dalies, išspausdintoje žurnale Mockosckuū 
secmnuK (1827, d. 5, Nr. 20, p. 365—367), yra eilutės: 


CnOBaMH BelIjero MO03TA 

Cka3aTb H MHe MO3BOJIEHO: 
Temnupa, IlabHa n JInneTa — 

Kak coH, 3a6bITbI MHOB naBHO.?** 


* „Otu, nelaimių išbandytas didvyri, / Kurį pažino kaip vadą rusų kariuomenė / 
Ir žino, kokia tavo dvasia didžiulė, / Kai tu veikei prieš Frederiką! / Paskui, 
kai šis monarchas tapo mūsų sąjungininku, / Jis pats tavo drąsą ir protą patyrė.“ 
+ „Žodžiais įžvalgaus poeto / Pasakyti ir man leistina: / Temira, Dafnė ir Liletė - / 
Kaip sapnas, mano užmirštos seniai.“ 

Šiuolaikinis skaitytojas, norėdamas sužinoti, kas tas „įžvalgus 
poetas“, atsiverčia komentarą ir randa, kad kalbama apie Delvigą 
ir turimos galvoje eilutės iš jo eilėraščio „Fani“: 

Temupa, ĮlabHa un JinneTa 

IlaBHo, KaK COH 3a6bITbI MHOH 


H Hx AAA naMaTH 103TA 


XpaHHT AHL!» CTHX ygauHoK MOd.!0* 


Tačiau nereikia pamiršti, kad šis eilėraštis buvo išspausdin- 
tas tik 1922 metais. 1827-aisiais jis dar nebuvo publikuotas ir am- 
žininkams, jei turėsime galvoje pagrindinę XIX amžiaus 3-iojo 
dešimtmečio skaitytojų masę, buvo nežinomas, nes Delvigas sa- 
vo ankstyvuosius eilėraščius vertino ypač griežtai, spausdino la- 
bai atrinkdamas ir atmestųjų neplatino nuorašais. 

Taigi Puškinas nurodė skaitytojams tekstą, kuris jiems iš anks- 
to nebuvo žinomas. Kokią tai turėjo prasmę? Reikalas tas, kad tarp 
potencialių Eugenijaus Onegino skaitytojų buvo nedidelė grupė, ku- 
riai užuomina buvo suprantama, - tai Puškino licėjaus draugų 
būrys (Delvigo eilėraštis parašytas licėjuje) ir galbūt nedidelis būre- 
lis policėjinio periodo bičiulių.'! Šie žmonės Delvigo eilėraštį, be 
abejo, žinojo. 

Taigi Puškino tekstas, pirma, dalijo auditoriją į dvi grupes: 
labai mažą, kuriai tekstas buvo suprantamas ir artimai pažįsta- 
mas, ir daugybę skaitytojų, kurie jautė jame slypint užuominą, 
bet iššifruoti jos negalėjo. Tačiau supratimas, kad tekstas reika- 
lauja intymios pažinties su poetu, vertė skaitytojus įsivaizduoti, 
kad jų santykis su šiais eilėraščiais yra būtent toks. Galų gale ant- 
ras teksto poveikis buvo tas, kad jis priversdavo kiekvieną skaity- 
toją pasijusti intymiu autoriaus draugu, kuriam būdinga ypatin- 
ga, unikali su autoriumi bendra atmintis, leidžianti kalbėtis 
užuominomis. Skaitytojas čia įsitraukia į Žaidimą, priešingą to- 
kiam, kai kūdikis vadinamas oficialiuoju vardu, o būtent - arti- 
mai pažįstamų Žmonių perkėlimui į „kiekvieno“ poziciją (plg.: 
„Ivanai Sergejičiau! - pratarė vyras, pirštu liesdamas jam po pa- 


* „Temira, Dafnė ir Liletė / Seniai kaip sapnas yra mano užmirštos / Ir jas poeto 


atminimui / Saugo tik mano pavykęs eilėraštis.“ 


TEKSTAS IR AUDITORIJOS STRUKTŪRA I$9 


smakriuku. Bet aš greitai vėl uždengiau Ivaną Sergejičių. Niekas, 
išskyrus mane, neturėjo teisės ilgai į jį žiūrėti“'*), ir analogišką 
tokiam, kai suaugę ir mažai pažįstami Žmonės vartoja „vaikišką“ 
kito suaugusio Žmogaus vardą. 

Tačiau realiame kalbos akte tai, kad vienas ar kitas žmogus var- 
toja oficialiosios ar intymiosios kalbos (teisingiau, hierarchijos „ofi- 
cialumas - intymumas“) išraiškos priemones, yra nulemta jo ne- 
kalbinio santykio su kalbančiuoju arba besiklausančiuoju. Meninis 
tekstas supažindina auditoriją su tos hierarchijos pozicijų sistema 
ir leidžia jai laisvai persikelti į laukelius, kuriuos nurodo autorius. 
Jis skaitymo laikui paverčia skaitytoją žmogumi, tiek pažįstamu 
su autoriumi, kiek pastarasis panorės. Atitinkamai autorius pa- 
keičia skaitytojo atminties apimtį, nes, gaudama kūrinio tekstą, au- 
ditorija dėl žmogaus atminties konstrukcijos gali atsiminti tai, ko ji 
nežinojo. 

Viena vertus, autorius įperša auditorijai jos atminties pobūdį, 
kita vertus, tekste išlieka auditorijos atvaizdas.“ Įdėmus tyrinėto- 
jas gali jį išgauti analizuodamas tekstą. 

1977 


' Žr. O. Pemauna. H. Pes3nu. „CeMuoTH4eCKHA 3KCNepHMEHT Ha CljeHe: Hapyuienue 

NocTYNaTa HOPMA/NIbHOro OG6U4EHKHA Kak ApaMaTyYpruyecKKū npHeM“, in TpvObi no 

3HAKOBbLM Cucme max, TapTy, 1971, t. 5, p. 240 ir tolesni. 

Žr. H. Baxek. „K npo6aeMe nucbmeKnoro 33bikKa“. in IIpaxXCKUū AUK26UCMUUeCKUUA 

KpyxxoK, Mocksa, 1967; idem, „IMucbMeHHbIA 43bIK M Me4aTHBIĖ 43bIK“. ibid.; 

H. bBony3H xe KypreHn3, 00 omnowenuu pycck020 nucbMa K DYCCKOMY A3bIKY, 

CankT-IleTep6ypr, 1912. 

H. Baxex, op. cit., p. 527. 

Ibid., p. 528. 

Pranešimo, adresuoto visiems ir kiekvienam, sutapatinimas su oficialiu ir 

autoritetingu būdingas tik tam tikrai kultūrinei orientacijai. Kultūrose, kuriose 

labiausiai vertinami tekstai, skirti bendrauti su Dievu (gaunami iš Dievo arba į jį 

nukreipti), įsivaizdavimas, kad vieno iš komunikacijos dalyvių atmintis yra 

begalinė, gali paversti tekstą visiškai ezoterišku. Trečiasis asmuo, įtrauktas į tokį 

komunikacijos aktą, vertina būtent tai, kad pranešimas yra nesuprantamas, - tai 

suvokiama kaip ženklas, kad esi įleidžiamas į tam tikras slaptas sferas. Čia 

nesuprantamumas sutapatinamas su autoritetingumu. 

* Kalbama ne apie realią nacionalinio kolektyvo atmintį, o apie rekonstruojamą, 
remiantis XVIII amžiaus teorijomis, idealią bendrą idealaus nacionalinio viseto 
atmintį. 

B. MaūkosB, H36paunbie npouseedenua, MocxBa, Jlennurpan, 1966, p. 276. 

T. ĮĮepxaBuu, Cmuxomeopenua, [Jlennurpan), 1947, p. 202. 

A. IMymkau, IJoanoe c06panue couunenuū: B 16 momax, Mocxkaa, 1937, t. 6, p. 647. 
A. Įlenbaur, Heuzdaunoie cmuxomeopenua, IleTep6ypr, 1922, p. 50. 

Plg. 1819 metų Puškino eilėraštyje „Ščerbininui“: 

Ckaxy Te6€ y yBepH rpoGa: 

«Tb1 NOMHHILIB DaHHH, MHJIbIA MOK 7» 

H THxO ynbI6GHeMCA 06a. 

(„Pasakysiu tau prieš mirtį: / „Ar atmeni Fani, mano mielas?“ / Ir abu tyliai 
nusišypsosim“, A. Iyukuu, op. cit., t. 2, kn. 1, p. 88.) 

JI. ToncToū, „CemeūHoe cuacTbe“, in C06panue couunenuu: B 14 momax, MockaBa, 
1951, t. 3, p. 146. 

Su tuo susijęs iš principo skirtingas meninio ir nemeninio teksto adresavimo 
pobūdis. Nemeninį tekstą skaito (kai situacija normali) tie, kuriems jis adresuo- 
tas. Skaityti svetimus laiškus arba susipažinti su pranešimais, kurie skirti 
kitiems, draudžia etinės normos. Meninį tekstą paprastai suvokia ne tas, kuriam 
jis adresuotas: meilės eilėraštis viešai publikuojamas, intymus dienoraštis arba 
epistolinė proza tampa prieinama visiems. Vienu iš meninio teksto aktyviųjų 
požymių galima laikyti tai, kad skiriasi jo formalusis ir realusis adresatas. Tol, 
kol eilėraštis, kuriame prisipažįstama meilė, žinomas tik tam vienam autoriui 
jausmą įkvėpusiam asmeniui, tekstas funkciniu požiūriu nėra meninis. Tačiau 
išspausdintas žurnale jis tampa meno kūriniu. B. Tomaševskis išsakė prielaidą, 
kad Puškinas padovanojo Kern eilėraštį, galbūt jau seniai ir ne jai parašytą. Šiuo 
atveju vyko priešingos krypties procesas: meninis tekstas buvo funkciškai 
susiaurintas iki biografijos fakto (publikacija vėl pavertė jį meno faktu; reikia 
pabrėžti, kad lemiamą reikšmę turi ne sąlygiškai atsitiktinis publikavimo faktas, 
o nuostata panaudoti viešai). Šiuo atveju perliustratorius, skaitantis svetimus 
laiškus, patiria emocijų, kurias sąlygiškai galima gretinti su estetinėmis. Plg. 
Špekino samprotavimą Revizoriuje: „...tai nepaprastai įdomus skaitymas. Kitą 
laišką skaitai mėgaudamasis - taip pavaizduoti įvairūs pasažai... o tokie 
pamokomi... Įdomesni negu „Maskvos žiniose!'“ (N. Gogolis, Raštai, t. 4, Vilnius, 
1954, p. 18). „Žaidimas adresatu“ - meninio teksto bruožas. Tačiau būtent tokie 
tekstai, tarsi skirti ne tam, kas jais naudojasi, tampa skaitytojui persikūnijimo 
mokykla, pratindami jį keisti požiūrio į tekstą tašką ir žaisti įvairiausiais 
socialinės atminties tipais. 


SAKYTINĖ KALBA 
KULTŪROS ISTORIJOS PERSPEKTYVOJE 


1.0. Kultūros istorikas ir teoretikas savo tyrinėjimuose paprastai 
remiasi tekstais, tai yra tokiais apibrėžtais pasakymų tipais, ku- 
riems būdingas fiksuotumas ir tam tikra bendra tekstinė reikšmė.! 
Jau anksčiau esame rašę, kad tekstai vis dėlto sudaro ne summa 
culturae, o tik jos dalį. Be to, tik tai, kad yra netekstų, leidžia jų 
fone išskirti tekstų sumą kaip tam tikrą konkrečią kultūrą nule- 
miantį kompleksą. Tad lingvistiniu požiūriu tas pats pasakymas 
gali „būti tekstu“ arba nebūti juo priklausomai nuo bendro kultū- 
rinio konteksto ir savo funkcijos jame. 

1.1. Iš to, kas pasakyta, išplaukia, kad skirstymas į „rašytinę“ ir 
„Sakytinę“ kalbą yra antrinis bendrakultūrinio poreikio skirstyti 
pasakymus į tekstus ir netekstus atžvilgiu. Funkcinis skirtumas 
tarp šių dviejų pasakymų tipų yra toks didelis, o būtinybė, kad 
kultūros atstovai juos skirtų, tokia esminė, jog atsiranda tendenci- 
ja jų išraiškai vartoti skirtingas kalbas. 

1.1.1. „Skirtingų kalbų“ vaidmenį gali atlikti dvi skirtingos natū- 
raliosios kalbos (būdinga, kad viena iš jų tokiu atveju suvokiama 
kaip autoritetingesnė - labiau sukultūrinta, senesnė, šventesnė, tur- 
tingesnė ir t. t.; aksiologinė kalbų lygybė patiems kultūros atsto- 
vams tuo metu neegzistuoja). Tačiau galimas funkcinis vienos kal- 
bos padalijimas, dažniausiai pasibaigiantis nepriklausomų dialektų 
ir netgi kalbų atsiradimu. Tai, kad šios diferenciacijos pagrindas 
yra tendencija vartoti skirtingas kalbas, darosi akivaizdu pasiren- 
kant pavyzdžiu atvejus, kai vienam iš tų komunikacijos tipų visą 

laiką vartojama žodinė, o kitam - gestų kalba. Galimybė vienu at- 
veju uždrausti bendravimo būdus, kurie leidžiami kitu atveju, ska- 
tina daryti prielaidą, jog rašto atsiradimas susijęs ne tik su porei- 
kiu fiksuoti pranešimus kolektyvinėje atmintyje („užrašau tai, kas 
pasakyta, kad išliktų“), bet ir su draudimu perduoti kokį nors pra- 
nešimą įprastais būdais („nupiešiu +> užrašau, nes kalbėti apie tai 
draudžiama“). 

1.2. Vienas esminių skirtumų tarp dviejų pranešimų tipų yra 
tai, kad netekstų adresatas visada akivaizdus ir toks pat realus bei 
konkretus kaip ir pranešimo siuntėjas. Paprastai juos sieja tam tik- 
ras bendras laikas ir erdvė, jeigu neteiksime šioms sąvokoms per- 
nelyg griežtos reikšmės. Tarp teksto adresato ir adresanto turi būti 
tam tikrų kokybinių skirtumų. 

1.2.1. Neteksto pavirtimo tekstu požymis (be fiksacijos būdo pa- 
sikeitimo, fiksuotumo laipsnio padidėjimo ir kitų, apie kuriuos bu- 
vo kalbama ankstesnėje literatūroje) yra ir adresato prigimties pa- 
sikeitimas: kai konkretus teismo sprendimas, susijęs su kokiu nors 
kazusu, užfiksuojamas teismo analuose kaip precedentas, jis tam- 
pa įstatymu, tai yra pasidaro nukreiptas nebe į konkrečius asme- 
nis - šio proceso dalyvius, o į neapibrėžtą potencialų skaitytoją. 
Tai, kad koks nors laiškas liovėsi buvęs asmeninio susirašinėjimo 
dokumentu ir virto publicistiniu tekstu, o koks nors eilėraštis iš 
šeimyninės albuminės poezijos perėjo į literatūrą, dažnai rodo skir- 
tumas tarp objekto, nurodomo tekste (kreipinys į J. Panovą Čaada- 
jevo Filosofiniuose laiškuose, lyrinio eilėraščio pavadinimas, kuria- 
me tiesiogiai nurodomas adresatas), ir realios asociacijos. Kai 
poetas spausdina žurnale meilės eilėraštį, adresatas, nurodytas 
tekste, pakeičiamas kitu — abstrakčiu ir visuotiniu (pavyzdžiui, 
„kiekvienas skaitytojas“). 

1.3. Kita tekstų ypatybė, lyginant juos su netekstais, yra dides- 
nis jų autoritetingumas. Patys kultūros atstovai į tekstus žiūri kaip 
į neabejotinai teisingus pranešimus, o netekstai tiek pat gali būti ir 
teisingi, ir klaidingi. 

1.3.1. Autoritetingumo sąvoka susijusi ir su ypatinga tekstų ad- 
resato prigimtimi. Kai bendravimas yra netekstinis, ir informaci- 
jos siuntėjas, ir jos gavėjas linksta į asmeninę pažintį, dėl to jų pa- 


SAKYTINĖ KALBA KULTŪROS ISTORIJOS PERSPEKTYVOJE 163 


sikeitimas informacija darosi intymus, oO tai, kaip toliau pamatysi- 
me, iš esmės keičia viso komunikacijos akto pobūdį. Kai bendrau- 
jama tekstais, abu kontrahentai pasidaro abstraktūs. Tačiau jų au- 
toritetingumas yra labai skirtingas: gavėjas mažiau autoritetingas, 
todėl jį galima pavadinti „bet kokiu“, o siuntėjas labai autoritetin- 
gas. Kraštutiniu atveju abstraktumo susijungimas su vienatišku- 
mu, leidžiančiu siuntėją pavadinti tikriniu vardu, ir begaliniu 
autoritetingumu verčia suvokti jį kaip Ypatingą Asmenį. Taigi 
kraštutinis netekstinio bendravimo modelis - komunikacija tarp 
dviejų asmeniškai ir intymiai pažįstamų komunikantų, kurie vie- 
nas kitą vadina tikriniais vardais ir turi išplėtotą bendrą atmintį, 0 
išbaigta tekstinio bendravimo forma - Dievo (abstraktus viena- 
tiškumas) kreipimasis į bet ką (abstraktus daugingumas), paties 
autoritetingiausiojo kreipimasis į patį neautoritetingiausią. 

1.3.2. Iš to, kas pasakyta, išplaukia, kad netekstinis bendravi- 
mas linksta į momentiškumą - jis nefiksuojamas kolektyvinėje at- 
mintyje, o tekstinis priešingai - įtraukiamas į bendrą konkrečios 
kultūros atmintį. 

2.0. Būdamos skirtingos kalbos arba bent jau linkdamos į di- 
džiausią lingvistinę diferenciaciją, tekstų ir netekstų išraiškos sis- 
temos toje pačioje kultūroje suvokia save kaip vieningą kalbą. Tai 
pasireiškia siekimu aprašyti jas vienos gramatikos priemonėmis, 
sukuriant joms tam tikrą bendrą metakalbinę struktūrą. 

2.1. Suvokiant šias sistemas kaip vieningas, atsiranda nuola- 
tinė abipusė jų įtaka. Skirtingais kultūros (arba įvairių kultūrų) 
etapais viena ar kita struktūra suvokiama apskritai kaip idealus 
kalbos pavidalas, taigi ir kaip norma kitos struktūros, kuri suvo- 
kiama kaip netaisyklinga, atžvilgiu. Tačiau kadangi visam kom- 
pleksui kultūrinių funkcijų įgyvendinti reikia būtent dviejų 
sistemų, pašalinti šį „netaisyklingumą“ nepasiseka. Atsiranda su- 
vokimas, kad vienoje kalboje yra „taisyklinga“ ir „netaisyklin- 
ga“ sistema. Be to, tam tikrose srityse leidžiama vartoti „netai- 
syklingąją“, nors nuolat dedamos pastangos (visada bevaisės) ją 
išnaikinti. O „taisyklingoji“ sistema laikoma visuotine, nors iš 
tiesų ji irgi vartojama tik tam tikroje komunikacijos sferoje. Be 
to, nors patys kalbos vartotojai laiko „taisyklingąją“ sistemą 

universalia ir tolygia kalbai, praktiškai jos vartojimo sfera daug 
siauresnė negu „netaisyklingosios“ sistemos? 

2.2. „Taisyklingosios“ ir „netaisyklingosios“ kalbos sistemų eg- 
zistavimo būtinybė įtikina mus, kad realaus funkcionavimo lyg- 
menyje kiekviena išsivysčiusi* kalba yra sudaryta iš dviejų kalbų. 
Vieningumas atsiranda metalygmenyje kaip kalbinio savęs ap- 
rašymo vaisius. 

3.0. Tekstai — tai, kas perduodama į kolektyvinę kultūros at- 
mintį, ką reikia išsaugoti. Dėl to tekstų kalba visada susijusi su 
įsimenančio įrenginio prigimtimi. Visuomenėse, dar neturėjusiose 
rašto, ji reikalavo papildomų mnemoninio tipo apribojimų, turbūt 
suartėdama su poezijos, patarlių, aforizmų struktūra. Atsiradus 
raštui, tekstų kalba buvo sutapatinta su rašytine, o netekstų - su 
sakytine kalba. 

3.1. Rašytinė ir sakytinė kalbos sudarytos iš principo skirtingai. 

3.1.1. Sakytinė kalba - tai kalba, nukreipta į pašnekovą, kuris 
ne tik esti priešais, bet netgi yra asmeniškai pažįstamas. Dėl to abu 
komunikacijos dalyviai turi tam tikrą bendrą atmintį, turtingesnę 
ir labiau detalizuotą negu ta abstrakti bendra atmintis, kuri būdin- 
ga visam kolektyvui. O rašytinė kalba orientuota į tą antrąją. Į 
rašytinį pranešimą įtraukiama tai, ko nežino bet koks kalbantysis 
tam tikra kalba, į žodinį - ko nežino konkretus kalbantysis. Todėl 
rašytinė kalba kur kas labiau detalizuota. Sakytinėje kalboje pra- 
leidžiama tai, ką pašnekovas žino. O ką pašnekovas žino, kalban- 
tysis nustato atsižvelgdamas į netekstinį pasaulį — į adresato as- 
menybę. Remdamasis tokia analize, jis daro išvadą apie tai, kiek jo 
ir pašnekovo patirtis artima, taigi ir apie jų bendros atminties 
apimtį. Kadangi bendros atminties plėtimo hierarchijoje pakopų 
skaičius yra neribotas, sakytinė kalba pateikia be galo įvairią pra- 
leidimų ir elipsių gamą. O rašytinė kalba stabili, nes yra orientuo- 
ta įabstrakčią ir sąlygiškai pastovią konkrečiai kalbai ir konkrečiai 
kultūrinei epochai būdingos atminties apimtį. Taigi rašytinė ir sa- 
kytinė kalba skiriasi ne tik pagal pranešimų turinį, bet ir pagal skir- 
tingą vienodų kalbos priemonių vartojimą. Šiuo požiūriu kraštuti- 
nis sakytinės kalbos atvejis būtų vidinė kalba - kreipimasis į save 
patį adresato ir adresanto atmintį daro visiškai tapačią, o tekstą 

maksimaliai eliptišką. Kraštutinis rašytinės kalbos atvejis - oficia- 
lus dokumentas. 

3.1.2. Tačiau skirtumas tarp rašytinės ir sakytinės kalbos nėra 
tik tas, kad jose skirtingai vartojamos tos pačios kalbos priemonės, 
bet ir tas, kad jos linksta į visiškai skirtingas komunikacijos prie- 
mones. Sakytinė kalba organiškai įsilieja į elgesio apskritai sinkre- 
tizmą: mimika, gestai, išorė, netgi apranga, veido tipas - viskas, ką 
galima dešifruoti įvairiais regimosios ir kinetinės semiotikos bū- 
dais, yra jos dalis. Rašytinė kalba diskreti ir linijiška, sakytinė lin- 
kusi į nediskretumą ir tolydinę struktūrą. Ji tolsta nuo loginių kon- 
strukcijų ir artėja prie ikoninių bei mitologinių. 

Be to, įvairūs ženklų tipai - žodžiai, vaizdūs gestai ir mimika, 
vaizdūs garsai ir pan. - įeina į sakytinę kalbą ir kaip įvairių kalbų 
elementai, ir kaip vieningos kalbos sudedamosios dalys. Šiuo 
požiūriu sakytinės kalbos organizacija panašiausia į kino filmo 
ženklų sistemą. Rašytinė kalba yra šios daugiaplanės sistemos ver- 
timo į grynai žodinio teksto struktūrą rezultatas. Ją galima trak- 
tuoti kaip žodinių ir nežodinių sakytinės kalbos elementų žodinį 
aprašymą. Taigi į žodį orientuotose kultūrose rašytinė kalba saky- 
tinės kalbos atžvilgiu atlieka metakalbinę funkciją. Be to, galima 
daryti prielaidą, kad vienpusė orientacija į žodį buvo ankstesnė 
negu vienpusė orientacija į raštą ir tipologiškai reiškė tokį pat 
kultūrinį posūkį. Grynai žodinių sakytinių tekstų kūrimas tipolo- 
giškai buvo panašus į grynai žodinių rašytinių tekstų kūrimą. Ir 
vieni, ir kiti buvo dirbtiniai, aptarnavo tik siaurą oficialaus ben- 
dravimo sferą, buvo labai prestižiški ir išsiskyrė iš užtekstinių ko- 
munikacijų pasaulio. Dar ankstesnė to paties tipo reforma buvo 
tekstų su ritualizuotu gestu išskyrimas ir jų priešpriešinimas va- 
riantiškesnei užtekstinei gestikuliacijai. 

Taigi galima daryti išvadą, kad rašytinė kalbos forma - tai re- 
zultatas keleto dirbtinių ir tikslingų pastangų, siekiant sukurti 
ypač sutvarkytą kalbą, kuri bendroje kultūros sistemoje vaidin- 
tų metakalbos vaidmenį. Būtent tokiam vaidmeniui ji ir patogi. 
Kaip dviejų akis į akį susiduriančių komunikantų tiesioginės 
komunikacijos priemonė ji yra griozdiška, nepatogi ir labai ne- 
ekonomiška. 


166 KULTŪROS SEMIOTIKA 


3.2. Atlikdama metakalbos vaidmenį viena ar kita komunika- 
cinė sistema pradeda užimti kolektyvo sąmonėje ypatingą vietą: 
jai priskiriami universalaus modelio bruožai ir kitos kultūros sfe- 
ros ima keistis pagal jos pavyzdį ir panašumą. O tie jų aspektai, 
kurie vargiai pasiduoda tokiai transformacijai arba iš viso nepasi- 
duoda, paskelbiami nereikšmingais arba visai neegzistuojančiais. 
Būtent tokią transformaciją kultūrinėje rašto epochos sąmonėje 
išgyvena sakytinė kalba: ji imama suvokti per rašytinės kalbos 
prizmę kaip sugadintas pastarosios variantas. 

4.0. Sakytinė ir rašytinė kalba nuolat veikia viena kitą ir skirtin- 
gomis kultūros epochomis tai pasireiškia kaip siekimas sakytinės 
kalbos dėsnius pritaikyti rašytinei arba atvirkščiai —- rašytinės sa- 
kytinei. Beje, kiekvienu iš šių atvejų verčiama iš vienos kalbos į 
kitą: vienais atvejais į rašytinį tekstą bandoma įtraukti gestą ir pozą, 
konkretizuojama rašančiojo asmenybė", kitais polisistema perjun- 
giama į monosistemą. 

4.1. Tam, kad įsitikintume, jog neteisinga laikyti sakytinę kalbą 
paprastu redukuotu rašytinės variantu, tikslinga panagrinėti vieną 
konkretų klausimą. 

Paplitusi nuomonė, kad prijungiamosios sintaksinės konstruk- 
cijos yra tipiškos rašytinės formos. Atseit joms priešingos yra su- 
jungiamosios šnekamosios kalbos konstrukcijos. Rašytinės sin- 
taksės istorija paprastai vaizduojama tokiais pačiais bendriausiais 
bruožais: iš pradžių raštija fiksuoja šnekamąsias struktūras - tai 
sujungiamųjjų konstrukcijų dominavimo laikas. Paskui susiformuo- 
ja sudėtingesnės grynai rašytinės struktūros. Kad patikrintume, ar 
toks suvokimas teisingas, patyrinėkime, kaip atrodė patys archa- 
jiškiausi, sąlygiškai kalbant, „seniausi“ rašytiniai tekstai. 

Rusų viduramžių tekstuose dėl jų bendro archajiškumo lengva 
pastebėti vieną iš mitologinio mąstymo dėsningumų. Visi pasau- 
lio reiškiniai skirstomi į tam tikrus pamatinius, esminius įvykius, 
kurie vienąkart įvykę jau negali išnykti, nes įsilieja į pasaulio kon- 
strukciją. Šie „pirmieji veiksmai“ ir jų vykdytojai yra ypač svarbūs 
pasaulio konstrukcijoje ir būna ten amžinai, ne išnyksta, 0 tai nu- 
grimzta į pasaulio gilumas, tai atsinaujina analogiškuose ateinančių 
kartų Žmonių poelgiuose. O ainių poelgiai yra greit praeinantys.“ 

Jie gyvuoja tik tiek, kiek juose pasikartoja „pirmieji žygiai“. Toks 
suvokimas yra ne tik analogiškas rašytinės ir sakytinės kalbos an- 
tinomijai, bet ir tiesiogiai suponuoja tokios priešpriešos buvimą 
kultūrinėje sąmonėje. Atliktas „pirmasis“ žygis tarsi įrašomas į tam 
tikrą Pasaulio Knygą (Pasaulio Knygos paveikslas šioje mitų kūri- 
mo stadijoje tampa ypač svarbus). Kaip ir rašytiniam tekstui, „pir- 
miesiems įvykiams“ nesvarbus praėjusio - esamojo - būsimojo lai- 
ko suvokimas. Pagrindinis organizacinis principas yra būtiškumo 
principas: tekstai skirstomi į tikrus, jau užfiksuotus, ir netikrus, 
dar neįrašytus į Knygą. Tačiau skaitant, pereinant nuo užrašyto 
teksto prie ištariamo, pranešimas įgauna laikiškumo požymį: jau 
perskaityti tekstai, skaitomi dabar ir tie, kurie bus perskaityti. Ana- 
logiškai „pirmieji žygiai“ gali egzistuoti arba dar neegzistuoti, bet 
kartojami vėlesniuose Žmonių poelgiuose jie perkeliami į laiko 
plotmę (Sviatopolkas „atnaujino“ Kaino nuodėmę nužudydamas 
brolį, mylimi Giesmės apie Igorio žygį autoriaus herojai nugali prie- 
ŠuS 360424 6 npadeDKIO CAa6Y, t. y. atnaujindami prosenelių šlovę: 
„Seneliai“ ir „proseneliai“ Giesmėje - mitologinė kategorija, priklau- 
santi „laikų pradžiai“). Taigi susidaro du pasaulio tvarkos klodai: 
mitologinis, panašus į rašytinį tekstą (manymas, kad jis yra anks- 
tesnis už istorinį, - vėlesnio permąstymo diachroniniu požiūriu 
rezultatas; o vidiniu mitologinės sąmonės požiūriu tas pirmasis 
klodas yra ne ankstesniame laike, o už laiko, kuris prasidėjo jau 
jam nusistovėjus ir yra ne ankstesnis, o pirminis, - tą santykį gali- 
ma būtų prilyginti kalbos ir kalbėjimo santykiams Saussure'o sis- 
temoje), ir istorinis, kuris yra tarsi jo perskaitymas balsu. 

4.1.1. Tokio dvisluoksnio archajinio pasaulio atspindys yra ir 
dviejų tipų pranešimų atsiradimas: vieni jų susiję su pasaulio san- 
daros pagrindais ir yra fiksuojami tekstuose, kiti - su visa įvairove 
greit praeinančių įvykių bei poelgių ir lieka sakytinio bendravimo 
sferoje. 

Archajinių tekstų tyrinėjimas įtikina, kad jiems dažniausiai bū- 
dingos postuluojamųjų, konstatuojamųjų posakių formos. Domi- 
nuoja paprasti sakiniai, kurie sujungiamaisiais jungtukais jungiami 
vienas su kitu kumuliaciniu principu kaip lygiaverčiai. Kaip pavyz- 
dį pacituosime: „Pradžioje Dievas sutvėrė dangų ir žemę. O žemė 

buvo tyra ir tuščia, ir tamsybės buvo viršum gelmių, ir Dievo Dva- 
sia sklendeno viršum vandenų. Ir Dievas tarė: Tepasidaro šviesa! Ir 
pasidarė šviesa. Ir Dievas matė, kad šviesa buvo gera, ir jis atskyrė 
šviesą nuo tamsybių: ir praminė šviesą Diena, o tamsybes Naktimi: 
ir pasidarė vakaras ir rytas, - pirmoji diena (Pr 1-5).“* 


Enuuopor — 3B€Pb — BCEM 3BepAM OTeŲ. 
IoueMy egHHOpor BCEM 3Be€pAM OTeI? 
IoToMy exHHOpOr BCEM 3BEPAM OTEIĮ — 
A H XOJAHT OH NOA 3€MJIEIO, 

A He AepxKYT eBO Fopbi KaMEHHBI, 

A H Te-Ta pekH GbICTpbI3; 

Kora BbiAneT OH H3 CbIpOH 3€MJIH, 

A H HIeT OH ConpoTHBHKKa, 

A H TOroO AH AIOTA /JIbBa-3Bepa! 
CounMucb OHe CO JIbBBOM BO WHCTOM MO/Ne, 
Ha4anH oHe, 3BepW, ApaTHKC3: 

OxoTa HM ljapaMH GbITB, 

Han BceMH 3B€pAMH B33Tb GOJIbiIKHHY, 
H nepyTca oHe 0 cBoeH GonbiunHė.?** 


Naivu manyti, kad žmogaus sąmonė neskyrė priežasčių ir pada- 
rinių, visos loginių santykių sistemos, išreiškiamos prijungiamosio- 
mis konstrukcijomis, tik todėl, kad jie nebuvo atspindėti rašytiniuo- 
se tekstuose. Neskirdamas šių kategorijų Žmogus būtų nepajėgęs 
praktiškai orientuotis jį supančiame kasdieniame pasaulyje. Natū- 
raliau daryti prielaidą, kad šie santykiai neatsispindėjo tekstuose 
todėl, kad rašytiniai tekstai iš esmės ir neturėjo jų atspindėti. 

Prijungiamųjų sakinių (teisingiau, už jų slypinčių loginių san- 
tykių) sfera buvo sakytinė kalba. Tiesa, greičiausiai tą funkciją, ku- 
rią mums įprastuose pasakymuose atlieka prijungiamieji jungtu- 
kai, šiuo atveju atliko gestai ir mimika, emfatinė intonacija. Kitame 


* Šventasis Raštas. Senasis Testamentas, iš lotynų k. vertė arkivyskupas J. J. Skvirec- 
kas, Vilnius, 1990. 

„Vienaragis - žvėris - visų Žvėrių tėvas. / Kodėl vienaragis visų Žvėrių tėvas? / 
Todėl vienaragis visų Žvėrių tėvas - / O ir vaikšto jis po žeme, / O ir neišlaiko jo 
uolos akmeninės, / O ir anos upės greitosios; / Kai išlenda jis iš pilkosios žemės, 
/ Oir ieško jis priešininko, / O ir to gi pikto žvėries liūto! / Susitiko jie su liūtu 
plynam lauke, / Pradėjo jie, žvėrys, kautis: / Nori jie karaliais būti, / Visiems 
žvėrims viešpatauti, / Ir kaunasi jie dėl savo viešpatavimo.“ 


“2 

kultūros raidos etape, kai žmogaus veiksmai, to laikotarpio eksce- 
sai ėmė atrodyti verti būti įtraukti į kolektyvinę atmintį ir istorija 
tapo tekstų turiniu, atsirado poreikis sakytinį pasakojimą fiksuoti 
raštu. Čia iškilo būtinybė surasti rašytinėje kalboje gyvosios kal- 
bos gestams adekvačias jungčių išraiškos priemones. Taip atsira- 
do santykiškai vėlyvos prijungiamosios konstrukcijos - daugia- 
kanalės sakytinės kalbos atsispindėjimo vienakanalėje rašytinėje 
kalboje rezultatas. 

5.0. Sakytinės ir rašytinės kalbos santykiai darosi sudėtingesni, 
vos tik pereiname prie meno sferos. Čia galima būtų išskirti du 
principinius etapus: 1) grafinės žodinės kultūros, kurioje šneka- 
moji kalba atkuriama rašytinės kalbos priemonėmis, viešpatavi- 
mas; čia dominuoja grožinė literatūra; 2) viešpatavimas menų, ku- 
rie remiasi technika, galinčia fiksuoti būtent visą daugiakanalę 
sakytinės kalbos realybę (kinas). Atsiranda galimybė kurti kultūrą 
iš principo kitu pagrindu. Tačiau tai - jau ne šio straipsnio tema. 


1978 


Žr. CmpykmypKo-munoaozuuecKue UCCaed064HuA, MockBa, 1962, p. 144-154; IO. 

JlorMan, Cmambu no munoao2uu Kyabmypoi. Tapry, 1970, p. 66-77. 

10. JlorMau, „Becena A. A. HBanosa u H. T Uepubimuesckoro: K Bonpocy o cneuncbuke 

paGoOTbi Ha HCTOPHKO-/1HTEPATYPHbIMH HCTOYHHKAMH“„ Bonpocb1 Aumepamypoi, 1966, 

Nr. 1. 

Žr. B. Ycnenckuū. „K Bonpocy O CeMAHTHYECKOM B3aHMOOTHOILIJEHHH CHCTEMHO 

MpOTMBONMNOCTABJIEHHbIX UEPKOBHOCJIABAHCKMX H pyCCKHX (OpPM B HCTOPHH pycCkoOro 

a3biKa“, in Wiener slavistisches Jahrbuch, 1976, t. 22, p. 92-100; idem, /Tepean 

pPYCCKaA 2pAMMaMUKa Ha pO0HOM A3biKe. MocksBa, 1975, p. 53-56 ir kt. (Naudojuosi 
proga nuoširdžiai padėkoti B. Uspenskiui už vertingas nuorodas.) 

* Galima būtų pasakyti „vartojama išsivysčiusioje kultūroje“, tačiau bet kuri 
mums žinoma kultūra šiuo požiūriu yra „išsivysčiusi“. Kultūrų, kurios vartotų 
tik vieną kalbą, praktiškai niekas nėra matęs ir teoriškai jos turbūt neįmanomos. 
Jos egzistuoja tik kai kuriuose supaprastintuose ir neveikiančiuose kultūros 
modeliuose. 

* Žr. Rivarolio posakį: „Rousseau stiliui būdingi gestai ir šūksniai. Jis ne rašė, o 
visą laiką stovėjo tribūnoje“ (Oeuvres complėtes de Rivarol, Paris, 1808, t. 5, p. 332). 
Šį posakį mėgo Viazemskis; žr. KO. JlorMau, „Mymikuu m PuBapon“, in Tpydbi no 
pyccKOU u caasaKcCKOoU bunonozuu, TapTry, 1960, t. 3, p. 313. 

6 Žr. IO. JlorMaK, „3B0HAUH B MpazbAHIOKO cnaBy“, in Tpy06i nO pyccKOU U CAGBAKCKOU 

buaoaozuu, TapTry, 1977, t. 28. 

/Ipesnue poccuūckue cmuxom6openua, C060pannbe Kupueo /Įanuiwosbum, MockBa, 

Jlenunrpan, 1958, p. 274. 

RETORIKA 


Retorika (graikiškai pntopiyxn) ilgą laiką buvo vertinama kaip dis- 
ciplina, kuri jau visiškai nuėjo į praeitį. Garsiausias antikinės ir 
viduramžių poetikos žinovas M. Gasparovas straipsnį „Retorika“ 
Trumpoje literatūros enciklopedijoje baigė žodžiais: „Šiuolaikiniame 
literatūros moksle terminas „retorika“ nevartotinas.“! Šis teiginys 
išspausdintas 1971 metais. Tačiau jau XX amžiaus 7-ajame dešimt- 
metyje susidomėjimas klasikinėmis retorikos formomis ir neore- 
torika ėmė nenumaldomai augti, nes rutuliojosi teksto gramatika 
ir lingvistinė prozos teorija. Šiuo metu tai jau plati, audringai besi- 
plėtojanti mokslinė disciplina, kuriai skirta dešimtys monografijų 
ir daugelis šimtų straipsnių įvairiomis kalbomis. Pats laikas susi- 
vokti, kokias pagrindines problemas ji apima. 

I. „Retorika“ pirmiausia yra antikinės ir viduramžių literatūros 
teorijos terminas. Termino reikšmę atskleidžia trys opozicijos: 
a) remiantis „poetikos — retorikos“ priešprieša, termino turinys 
aiškinamas kaip „prozinės kalbos menas“, atskiriant jį nuo „po- 
etinės kalbos meno“; b) remiantis „įprastinės“, nepuošnios, „natū- 
ralios“ kalbos - „dirbtinės“, puošnios, „meninės“ kalbos prieš- 
prieša, retorika atsiskleidė kaip puošnios, visų pirma oratorinės, 
kalbos menas; c) remiantis „retorikos - hermeneutikos“, t. y. teks- 
to sukūrimo mokslo - teksto supratimo mokslo, priešprieša, reto- 
rika buvo aiškinama kaip taisyklių rinkinys, kūrimo mechanizmas. 
Iš čia jos „technologinis“, klasifikacinis pobūdis ir praktinis kryp- 
tingumas. Pastaroji aplinkybė retorikos klestėjimo metu kompli- 

kuodavo definicijų sistemą. Be to, retorika buvo nukreipta į kal- 
bantijį, o ne į klausantįjį, į mokslingą tekstų kūrėjų auditoriją, o ne 
į tą daugybę Žmonių, kuri turėjo tų tekstų klausytis. 

II. Šiuolaikinėje poetikoje ir semiotikoje terminas „retorika“ var- 
tojamas trimis pagrindinėmis reikšmėmis: a) lingvistine - kaip 
kalbėjimo konstravimo antfraziniame lygmenyje taisyklės, pasa- 
kojimo struktūra tuose lygmenyse, kurie yra virš frazės; b) kaip 
disciplina, tyrinėjanti „poetinę semantiką“ — perkeltinių reikšmių 
tipus, vadinamoji „figūrų retorika“; c) kaip „teksto poetika“, po- 
etikos skyrius, tyrinėjantis vidinius tekstų ryšius ir socialinį tekstų 
kaip vieningų semiotinių darinių funkcionavimą. Šis pastarasis 
požiūris, derinant jį su ankstesniu, sudaro „bendrosios retorikos“ 
pagrindą šiuolaikiniame moksle. 

Retorikos pagrindimas. Priklausydama seniausiems mokslo apie 
žodį ir kalbą skyriams, retorika pergyveno klestėjimo ir nuopuo- 
lio periodus, kai atrodydavo, kad kaip teorinės minties sritis ji 
amžiams nuėjo į praeitį. Retorikos atgimimas leidžia kelti klau- 
simą apie tokio atsparumo priežastis. Atsakymas į šį klausimą turi 
tuo pačiu metu atskleisti ir iš pažiūros skirtingų retorikos sferų 
vienybę. „Retoriką išteisinti“ galima nustatant tam tikrą objektą, 
sudarantį išskirtinę šios disciplinos sritį ir aprašomą tik jos termi- 
nais. Pasigilinsime į du retorikos aspektus: 

„atviro teksto“ retorika. Šiuo atveju bus tyrinėjama veikla ku- 
riant tekstą, kuris įsivaizduojamas atsiradimo metu; centre atsi- 
durs „figūrų retorika“; 

„uždaro teksto“ retorika, teksto kaip visumos poetika. 

1. Žmogaus sąmonė heterogeniška. Minimalus mąstantis įrengi- 
nys turi turėti bent dvi skirtingos sandaros sistemas, kurios keis- 
tųsi jų viduje kuriama informacija. Žmogaus smegenų didžiųjų 
pusrutulių funkcionavimo specifikos tyrinėjimai atskleidžia 
ryškią analogiją su kultūra kaip kolektyviniu intelektu: abiem at- 
vejais pastebime, kad esama bent dviejų iš principo skirtingų pa- 
saulio atspindėjimo ir naujos informacijos gaminimo būdų bei 
tolesnių sudėtingų mechanizmų pasikeisti tekstais tarp tų sis- 
temų. Abiem atvejais pastebime bendrais bruožais analogišką 
struktūrą: vienoje sąmonėje esama tarsi dviejų sąmonių. Viena 


172 KULTŪROS SEMIOTIKA 


naudojasi diskretine kodavimo sistema ir sudaro tekstus, kurie 
susidėsto kaip linijinės sujungtų segmentų virtinės. Šiuo atveju 
pagrindinę reikšmę perteikia segmentas (= ženklas), o segmentų 
virtinė (= tekstas) yra antrinė, jos reikšmė yra išvedama iš ženklų 
reikšmės. Antruoju atveju tekstas yra pirminis. Jis yra pagrindinės 
reikšmės perteikėjas. Iš prigimties jis ne diskretus, bet tolydus. Jo 
prasmės neorganizuoja nei linijinis, nei laiko nuoseklumas, ji 
„išsklaidyta“ n dydžio semantinėje konkretaus teksto erdvėje (pa- 
veikslo drobėje, scenoje, ekrane, ritualiniame vaidinime, visuo- 
menės elgesyje arba sapne). Šio tipo tekstuose būtent tekstas per- 
teikia reikšmę. Jį sudarančių ženklų išskyrimas būna sudėtingas 
ir kartais atrodo dirbtinis. 

Taigi tiek individualioje, tiek kolektyvinėje sąmonėje slypi 
dviejų tipų tekstų generatoriai: vieni paremti diskretumo mecha- 
nizmu, kiti tolydūs. Nors kiekvienas iš šių mechanizmų savo san- 
dara yra imanentiškas, jie nuolat keičiasi tekstais ir pranešimais. 
Šitas pasikeitimas vyksta semantinio vertimo forma. Tačiau bet 
koks tikslus vertimas suponuoja, kad tarp kokių nors dviejų sis- 
temų vienetų nusistovi abipusiškai vienaprasmiai santykiai, dėl 
to viena sistema gali atspindėti kitą. Tai leidžia vienos kalbos tekstą 
adekvačiai išreikšti kitos kalbos priemonėmis. Tačiau tuo atveju, 
kai susiduria diskretūs ir nediskretūs tekstai, tai iš principo neįma- 
noma. Diskretų ir tiksliai išreikštą vieno teksto vienetą kitame ati- 
tinka tam tikra prasminė dėmė, turinti neaiškias ribas ir laipsniškai 
pereinanti į kitos prasmės sritį. Jeigu ten ir esama segmentacijos 
sul generis, tai jos negalima lyginti su pirmojo tipo tekstu, turinčiu 
diskrečias ribas. Šiomis sąlygomis tekstas darosi neišverčiamas, 
tačiau būtent tada verčiama ypač atkakliai ir pasiekiama vertin- 
giausių rezultatų. Šiuo atveju atsiranda ne tikslus vertimas, bet apy- 
tikris ekvivalentas, nulemtas tam tikro, bendro abiem sistemoms 
kultūrinio, psichologinio ir semiotinio konteksto. Toks nedėsnin- 
gas ir netikslus, tačiau tam tikru požiūriu ekvivalentiškas verti- 
mas yra vienas esminių bet kokio kūrybiško mąstymo elementų. 
Būtent šie „nedėsningi“ suartinimai teikia postūmių naujiems pra- 
sminiams ryšiams ir iš principo naujiems tekstams atsirasti. Pora 
abipusiškai nesugretinamų reikšmės elementų, tarp kurių kokia- 

me nors kontekste nusistovi adekvatumo santykis, sudaro seman- 
tinį tropą. Šiuo požiūriu tropai yra ne išorinis papuošalas, ne sa- 
votiška aplikacija, prisiuvama minčiai iš išorės, - jie sudaro kūry- 
biško mąstymo esmę, ir jų sfera yra netgi platesnė nei menas. Ji 
priklauso kūrybai apskritai. Pavyzdžiui, visi bandymai sukurti 
vaizdžius abstrakčių idėjų analogus, nenutrūkstančių procesų dis- 
krečiose formulėse vaizdavimas taškeliais, elementariųjų dalelių 
erdviniai fiziniai modeliai yra retorinės figūros (tropai). Kaip ir 
poezijoje, moksle taip pat nedėsningas suartinimas dažnai būna 
postūmis naujam dėsningumui formuluoti. 

Tropų teorija per savo gyvavimo amžius sukaupė gausią lite- 
ratūrą, apibrėžiančią pagrindinius jų tipus. Ši literatūra ir toliau 
gausėja. Tačiau akivaizdu, kad bet kaip logizuojant tropą vienas iš 
jo elementų turi žodinę, o kitas - regimąją prigimtį, kad ir kaip tas 
antrasis būtų užmaskuotas. Net loginiuose metaforų modeliuose, 
kuriamuose mokymo tikslais, nediskretus vaizdas (regimasis arba 
akustinis) sudaro implicitišką jungiamąją grandį tarp dviejų dis- 
krečių žodinių komponentų. Tačiau kuo sunkiau dvi kalbos yra 
viena į kitą išverčiamos, tuo stipresnis yra bendros joms metakal- 
bos, kuri pastatytų tarp jų tiltą padėdama nusistovėti ekvivalen- 
tiškumams, poreikis. Būtent kalbinis tropų nevienalytiškumas su- 
kėlė metastruktūrinių darinių hipertrofiją „figūrų retorikoje“. 
Polinkis į dogmatizmą metaaprašymo lygmenyje čia kompensavo 
neišvengiamą figūrų neapibrėžtumą teksto lygmenyje. Kompen- 
sacija čia įgauna ypatingą prasmę, nes retorinius tekstus nuo ben- 
drakalbių skiria esminė ypatybė: kalbinius tekstus kalbos vartotojas 
kuria stichiškai, eksplicitinės taisyklės čia svarbios tik tyrinėtojui, 
kuriančiam loginius nesąmoningų procesų modelius. Retorikoje 
tekstų kūrimo procesas „moksliškas“, sąmoningas. Taisyklės čia 
aktyviai įtrauktos į patį tekstą ne tik metalygmenyje, bet ir tiesio- 
ginės teksto struktūros lygmenyje. Tai sukuria specifiką tropo, 
kuris vienu metu turi ir iracionalumo bruožų (akivaizdžiai neek- 
vivalentiškų ir netgi ne vienos eilės teksto elementų ekvivalentišku- 
mas), ir hiperracionalų pobūdį, susijusį su sąmoningos konstruk- 
cijos įtraukimu tiesiogiai į retorinės figūros tekstą. Ši ypatybė ypač 
akivaizdi tais atvejais, kai metafora kuriama ne suduriant žodžius, 

o kaip, pavyzdžiui, kino kalbos elementas. Akį rėžiantis montažas, 
sugretinantis du regimuosius vaizdus, atrodytų, apsieina be koli- 
zijos tarp diskretumo ir nediskretumo arba kitų iš principo neiš- 
verčiamų situacijų. Tačiau įdėmiau įsižiūrėję įsitikiname, kad 
metastruktūra čia kuriama prilyginant kadrą natūraliosios kalbos 
žodžiui ir diskretumo mechanizmas perkeliamas į pačią kino me- 
taforos struktūrą. Galima įsitikinti ir tuo, kad vieną iš kino meta- 
foros narių paprastai lengva perpasakoti žodžiais (jis sąmoningai 
orientuotas į tokį perpasakojimą), o kito dažniausiai perpasakoti 
neįmanoma. Pateiksime pavyzdį. Vengrų režisieriaus Zoltano Fabri 
filmo Skruzdėlynas centre - labai sudėtinga ir daugiaplanė drama, 
vykstanti vengrių moterų vienuolyne XX amžiaus pradžioje. Įvy- 
kiai sudėtingai metaforiškai susiję su stambiu planu nufilmuoto- 
mis barokinės bažnyčios detalėmis. Be kita ko, tarp jų išsiskiria 
reljefinis medalionas su sėjėjo atvaizdu. Šį metaforos narį galima 
iššifruoti tiesiogiai jį išverčiant į žodinį evangelinės parabolės apie 
sėjėją tekstą (Mt 13, 3-8; Lk 8, 4-8; Mk 4, 2-8). Kitas metaforos na- 
rys žodžiais neperpasakojamas, bet atsiskleidžia iš santykio su pir- 
muoju (ir kitais į jį panašiais). 

„Figūrų retorika“ priklauso antrinio modeliavimo lygmeniui ir 
yra susijusi su metamodeliais, todėl šis klodas ir skiriasi nuo pir- 
minių ženklų ir simbolių. Pavyzdžiui, agresyvus gyvūno gestas, 
jei jis nėra susijęs su realiu agresyviu veiksmu ir jį pakeičia, yra 
simbolinio elgesio elementas. Tačiau simbolis čia pavartotas pir- 
mine reikšme. Kitas atvejis, kai gestas, turintis seksualinio simbo- 
lio pobūdį, naudojamas siekiant įveikti dominuojantį partnerio 
vaidmenį bendroje gyvūnų kolektyvo organizacijoje ir praranda 
bet kokį ryšį su lytiniu turiniu. Antruoju atveju galime kalbėti apie 
metaforinį gesto pobūdį ir apie tam tikrų gestų retorikos elementų 
buvimą. Pateiktas pavyzdys rodo, kad opozicija „diskretus - to- 
lydus“ yra tik viena iš galimų - kraštutinė - tropus kuriančio 
semantinio neišverčiamumo forma. Tačiau galimi ir mažiau nuto- 
lusių semantinės organizacijos formų susidūrimai, kuriantys kon- 
trastus, pakankamus, kad atsirastų „retorikogeninė“ situacija. 

2. Retorinės figūros (tropai). Tradicinėje retorikoje „pagrindinės 
žodžių reikšmės pakeitimo būdai vadinami tropais“ (Tomaševs- 

kis). Pastarųjų dešimtmečių neoretorikoje buvo daug bandymų pa- 
tikslinti ir tropų apskritai, ir konkrečių jų tipų (metaforos, metoni- 
mijos, sinekdochos, ironijos) reikšmę, derinant ją prie šiuolaikinių 
lingvistinės semiotikos idėjų. Labiausiai nusipelnė šios krypties 
darbais R. Jakobsonas*. Jakobsonas, išskirdamas du pagrindinius 
tropų tipus - metaforą ir metonimiją, sieja juos su dviem pagrin- 
dinėmis kalbos struktūros ašimis - paradigmine ir sintagmine. Me- 
tafora, Jakobsono nuomone, yra sąvokos pakeitimas paradigminėje 
ašyje. Tai susiję su pasirinkimu iš paradigminės ašies, pakeitimu 
in absentia ir prasminio ryšio pagal panašumą nustatymu; metoni- 
mija yra sintagminėje ašyje, ji paremta ne pasirinkimu, bet derini- 
mu in praesentia ir ryšio pagal gretimumą nustatymu. Tyrinėda- 
mas retorinių figūrų kultūrinę funkciją, Jakobsonas, viena vertus, 
ją išplečia, laikydamas ją prasmės kūrimo bet kurioje semiotinėje 
sistemoje pagrindu. Todėl jis taiko terminus „metafora“ ir „meto- 
nimija“ kinui, dailei, psichoanalizei ir t. t. Kita vertus, jis susiauri- 
na juos, metaforai skirdamas semiotinės struktūros = poezijos, o 
metonimijai - teksto = prozos sferą. „Metafora poezijai, o metoni- 
mija prozai yra mažiausio pasipriešinimo linija.“? Taip poezijos / 
prozos atskyrimas įgavo objektyvų pagrindimą ir iš dalinių filolo- 
gijos kategorijų perėjo į semiotinių universalijų sferą. Jakobsono 
koncepcija buvo išplėtota ir patikslinta daugelyje darbų. Pa- 
vyzdžiui, U. Eco, tyrinėdamas lingvistinius retorikos pagrindus, 
pradine figūra laiko metonimiją. Jos pagrindu jis laiko asociatyvių 
sugretinimų virtines: 1) kodo struktūroje; 2) konteksto struktūro- 
je; 3) referento struktūroje. Kalbinių ir kultūrinių kodų ryšys leidžia 
metonimijos pagrindu kurti metaforines figūras. Ta pačia krypti- 
mi mąsto C. Todorovas, kuris sieja metaforą su sinekdochos sudvi- 
gubinimu. Beje, jo pozicija labai artima u grupės („Lježo grupės“) 
koncepcijai, kuri kuriama įveikiant Jakobsono modelį. 1970 metais 
Lt grupė (J. Dubois, F. Edeline, J. M. Klinkerberg, Ph. Minguet) 
sukūrė detalią taksonominę tropų klasifikaciją, paremtą „semų“ ir 
semantinių-leksinių komponentų analize. Pirmine figūra jie laiko 
sinekdochą. Metaforą ir metonimiją jie traktuoja kaip išvestines 
figūras, pradinių sinekdochos tipų įvairių komplikacijų rezultatą. 
Lingvistiniu požiūriu šią teoriją kritikavo N. Ruwet,o literatūriniu 

požiūriu —- P. Schoferis ir D. Rice'as.4 N. Ruwet nuomonė: „Kal- 
bant apie retoriką apskritai ir konkrečiai apie tropus pagrindinis 
predikatinės teorijos uždavinys - bandyti atsakyti į klausimą: ko- 
kiomis sąlygomis konkreti lingvistinė išraiška įgauna perkeltinę 
reikšmę““ - atrodo visiškai pagrįsta. Galutinis tropo apibrėžimas, 
kurį pateikė neoretorika, skamba taip: „Tropas - tai semantinė 
transpozicija nuo ženklo in praesentia ženklo in absentia link, 1) 
pagrįsta ryšio tarp vieno ar daugiau Žžymimojo semantinių 
požymių percepcija; 2) pasižyminti mikro- ir makrokontekstų se- 
mantiniu nesuderinamumu; 3) nulemta referencinio ryšio pagal 
panašumą arba priežastingumą, arba įtrauktumą, arba opoziciją.““ 

Klasikinė retorika sukūrė šakotą figūrų klasifikaciją. Terminą 
„figūra“ (oynua) pirmą kartą pavartojo Anaksimenas iš Lampas- 
ko (IV a. pr. Kr.). Šį klausimą kruopščiai išgvildeno Aristotelis, ku- 
rio mokiniai (ypač Demetrijus Falerietis) įvedė skirstymą į „kalbė- 
jimo figūras“ ir „minties figūras“. Vėliau antikos, viduramžių ir 
klasicizmo epochos autoriai ne kartą gilinosi į figūrų sistemą ir 
pavertė ją labai sudėtinga. Neoretorika iš esmės vartoja tris sąvo- 
kas: metafora — semantinis pakeitimas pagal kokios nors „semos“ 
panašumą, metonimija — pakeitimas pagal artimumą, asociaciją, 
priežastingumą (įvairūs autoriai pabrėžia skirtingus ryšių tipus), 
sinekdocha, kurią vieni autoriai vertina kaip pagrindinę, pirminę 
figūrą, o kiti kaip atskirą metonimijos atvejį, - pakeitimas dalyva- 
vimo, įtrauktumo, dalies, daugio pakeitimo vienetu pagrindu. 
P. Schoferis ir D. Rice'as bandė į figūrų tarpą vėl įtraukti ironiją. 

3. Tipologinė ir funkcinė figūrų prigimtis. Tropų klasifikacijos lo- 
ginių pagrindų tyrimas neturi užgožti klausimo apie jų tipologinę 
ir funkcinę teleologiją, klausimas: „Kas tai yra tropai?“ - nepanai- 
kina kito: „Kaip jie veikia tekste?“, „Koks jų tikslas prasminiame 
kalbos mechanizme?“ Tarp rašiusiųjų apie neoretoriką prie šio 
klausimo labiausiai priartėjo R. Jakobsonas ir U. Eco, pirmasis — 
nurodydamas problemos ryšį su opozicija „poezija / proza“, o ant- 
rasis - įvesdamas į svarstymą asociatyvines grandines. 

Reikia atkreipti dėmesį į tai, kad egzistuoja kultūrinės epochos, 
visiškai arba smarkiai orientuotos į tropus, kurie tampa būtinu bet 
kokios meninės kalbos, o kai kuriais kraštutiniais atvejais - bet 

kokios kalbos apskritai bruožu. Kartu būtų galima nurodyti epo- 
chas, kuriose meniškai reikšmingas darosi būtent retorinių figūrų 
atsisakymas, ir kalba tam, kad būtų suvokiama kaip meninė, turi 
atkartoti nemeninės kalbos normas. Tarp epochų, orientuotų į tro- 
pų vartojimą, galima paminėti mitopoetinį periodą, viduramžius, 
baroką, romantizmą, simbolizmą ir avangardą. Apibendrindami 
visų šių įvairių tekstą kuriančių struktūrų semantinius principus, 
galbūt galėsime nustatyti ir tipologinę tropo prigimtį. Visuose iš- 
vardytuose stiliuose labai dažnai vieni semantiniai vienetai pa- 
keičiami kitais. Tačiau svarbu pabrėžti, kad visais atvejais tai, kas 
pakeičia, ir tai, kas pakeičiama, ne tik nėra adekvatu pagal kokius 
nors esminius semantinius ir kultūrinius parametrus, bet turi vi- 
siškai priešingą savybę - yra nesuderinama. Pakeitimas vyksta ko- 
liažo principu, kai aliejiniais dažais nutapytos paveikslo detalės 
atsiduria greta priklijuotų natūralių objektų (priklijuota detalė gre- 
ta esančios nupieštos atžvilgiu vaidins metonimijos vaidmenį, o 
tos potencialiai nupieštos, kurią ji pakeičia, atžvilgiu - metaforos). 
Nupiešti ir priklijuoti objektai priklauso skirtingiems ir nesude- 
rinamiems pasauliams pagal šiuos požymius: realumas / iliu- 
ziškumas, dvimatiškumas / trimatiškumas, ženkliškumas / ne- 
ženkliškumas ir pan. Daugelyje tradicinių kultūrinių kontekstų jų 
susidūrimas viename tekste kategoriškai draudžiamas. Ir būtent 
todėl jų sujungimas sukuria tą labai stiprų semantinį efektą, kuris 
būdingas tropui. Tropo efektas atsiranda ne dėl bendros „semos“ 
(daugėjant bendrų „semų“, tropo efektyvumas mažėja, o tautolo- 
giškas tapatumas tropą daro neįmanomą), bet dėl to, kad jos įsiter- 
pia į nesuderinamas semantinės erdves. Jis priklauso ir nuo se- 
mantinio nesutampančių „semų“ nutolimo laipsnio. Semantinis 
nutolimas gali atsirasti dėl įvairių to, kas pakeičiama, ir to, kuo 
pakeičiama, neišverčiamumo aspektų. Tai gali būti santykiai vie- 
na- / daugiamatiškumas, diskretumas / nenutrūkstamumas, ma- 
terialumas / nematerialumas, žemiškumas / anapusiškumas ir 
pan. Ir referento lygmenyje, ir lyginant atitinkamas semantines erd- 
ves to, kas pakeičiama, ir to, kuo pakeičiama, ribos tokios nesugre- 
tinamos, kad siekimas nustatyti atitikmenis tampa iracionalus. Jis 
darosi sąlygiškas, apytikris, numanomas, sukuria ne paprastą 

semantinį poslinkį, bet iš principo naują ir paradoksalią seman- 
tinę situaciją. Neatsitiktinai tipologiškai į tropus yra linkusios tos 
kultūros, kurių pasaulio paveikslo pagrindą sudaro antinomijos ir 
iracionalaus prieštaravimo principas. Metaforos atveju tai akivaiz- 
du, o kalbant apie metonimiją gali pasirodyti, jog kadangi čia pa- 
keitimas vyksta pagal ryšį vienoje ženklų gretoje, tai pakeičiantis 
ir pakeičiamas nariai yra vienarūšiai. Tačiau iš tiesų metafora ir 
metonimija šiuo požiūriu yra izofunkciškos: jos siekia ne tam tik- 
ru semantiniu pakeitimu išsakyti tai, kas gali būti išsakyta ir be jo, 
bet išreikšti tokį turinį, perduoti tokią informaciją, kuri kitu būdu 
perduota būti negali. Abiem atvejais (ir metaforos, ir metonimijos) 
tarp tiesioginės ir perkeltinės reikšmės nėra abipusio vienapras- 
mio atitikmens santykių, o nusistovi tik apytikris ekvivalentišku- 
mas. Tais atvejais, kai dėl nuolatinio vartojimo arba dėl kokios nors 
kitos priežasties tarp tiesioginės ir perkeltinės reikšmės (tropo) 
nusistovi abipusiai vienareikšmio atitikmens santykiai, o ne se- 
mantinė osciliacija, susiduriame su nusitrynusiu tropu, kuris tik 
genetiškai yra retorinė figūra, bet funkcionuoja kaip kalbinis fra- 
zeologizmas. Tai tikriausiai ir yra atsakymas į klausimą, kurį iškė- 
lė Ruwet. Pateiksime keletą pavyzdžių. Ikoną ta jos semiotine 
reikšme, kurią ji įgavo Bizantijoje ir visoje Rytų bažnyčioje, galima 
laikyti metafora, o šventa relikvija yra metonimija. Relikvija yra 
šventojo kūno dalis arba daiktas, tiesiogiai su juo lietęsis. Šiuo at- 
veju daiktiškas, įasmenintas, kūniškas šventojo atvaizdas yra pa- 
keičiamas kūniška jo dalimi arba su juo susijusiu daiktu. O ikona, 
kaip iš pat pradžių buvo pastebėta Filono Aleksandriečio ir Orige- 
no, o pagrįsta Grigorijaus Nisiečio ir Pseudodionisijaus Areopagi- 
to rašiniuose, yra daiktiškas ir išreikštas nedaiktiškos ir neišreiškia- 
mos dievybės esmės ženklas. Klementas Aleksandrietis tiesiogiai 
prilygino tai, kas matoma, tam, kas išreikšta žodžiu: kalbėdamas 
apie tai, kad Kristus, tapęs Žmogumi, įgavo „neišvaizdų“ pavidalą, 
neturintį kūniško grožio, jis pažymi: „Nes visada reikia suvokti ne 
žodžius, o tai, ką jie išreiškia.“ Taigi tarp metaforiškos išraįškos ir 
metaforiško turinio nusistovi sudėtingi semantiniai nelygybės ir 
nevienareikšmiškumo santykiai, atmetantys racionalistinę abipu- 
sio pakeitimo operaciją abiem kryptimis. Retorinis ikonos pobūdis 

pasireiškia, be kita ko, ir tuo, kad pirmojo metaforos nario vaid- 
menį gali atlikti ne bet koks atvaizdas, o tik toks, kuris nupieštas 
paklūstant įsitvirtinusiam tapybos kanonui, nustatančiam kompo- 
zicijos, spalvų gamos ir kitų meninių sprendimų retoriką. Be to, 
kadangi ikona yra pateikiama kaip metafora, atsiradusi susidūrus 
dviem skirtingos krypties energijoms - energijai dieviškojo Logo- 
so, kuris siekia išsakyti save žmonėms (todėl ikonos sukūrimas — 
aktyvus jos pačios aktas; ikona apsireiškia tiems, kurie to verti, o 
ne paprasčiausiai yra dailininko nupiešiama), ir energijai žmogaus, 
kuris iškyla siekdamas aukščiausio žinojimo, - ji yra dalis rituali- 
nio retorinio konteksto, apimančio ne tik procesą, kai dailininkas 
kuria ikoną, bet ir visą jo dvasinį gyvenimo būdą, suponuoja griežtą 
ir dievobaimingą gyvenimą, maldas, pasninką ir dvasinį pakilimą. 
Įdomu, kad kai Gogolis iškėlė būtent tokius reikalavimus daili- 
ninko (antroji „Portreto“ redakcija, straipsnis „Istorinių drobių ta- 
pytojas Ivanovas“ Rinktinėse susirašinėjimo su draugais ištraukose) ir 
rašytojo gyvenimui, visa jo kūryba jo paties akyse įgavo didingos 
metaforos pobūdį. 

Tokios ikonos traktuotės fone relikvija gali pasirodyti besanti 
semantiškai vienaplanis reiškinys. Tačiau tokia nuomonė paviršuti- 
niška. Materialios relikvijos santykis su šventojo kūnu, aišku, vie- 
naplanis. Tačiau nereikia užmiršti, kad pačioje sąvokoje „šventojo 
kūnas“ slypi metaforos inkarnacija ir sudėtingas iracionalus iš- 
raiškos ir turinio santykis. 

Visiškai kitoks yra baroko epochos metaforizmo idėjinis ir kul- 
tūrinis pagrindas. Tačiau ir čia mes susiduriame su tuo, kad tropai 
(ribos, skiriančios vienas tropų rūšis nuo kitų, baroko tekstuose 
pasidaro ypač neaiškios) ne išoriškai pakeičia vienus išraiškos pla- 
no elementus kitais, o yra ypatingo sąmonės tipo susidarymo bū- 
das. Be to, vėl pastebime būdingą abipusiškai neišverčiamų žodi- 
nių ir ikoninių, diskrečių ir nediskrečių ženklų sferų suartinimą. 
Pavyzdžiui, Lope de Vega vadina „Marino didžiu klausos daili- 
ninku, o Rubensą - didžiu regos poetu“ („Marino, gran pintor de 
los oidos, y Rubens, grand poeta de los ojos“). O Tesauro vadina 
architektūrą „akmens metafora“. Aristotelio žiūronuose (II Canno- 
chiale Aristotelico) Tesauro išplėtojo mokymą apie Metaforą kaip 


I 80 KULTŪROS SEMIOTIKA 


tiek žmogaus, tiek Dievo sąmonės principą. Jo pagrindą sudaro 
Sąmojingumas - mąstymas, besiremiantis nepanašių dalykų suar- 
tinimu, nesujungiamų sujungimu. Metaforiška sąmonė prilygina- 
ma kūrybinei, ir netgi dieviškosios kūrybos aktas Tesauro atrodo 
kaip tam tikras aukščiausias sąmojingumas, kuris metaforų, ana- 
logijų ir končeto priemonėmis kuria pasaulį. Tesauro prieštarauja 
tiems, kurie retorines figūras laiko išoriniais papuošalais, - jos jam 
yra pats to aukščiausiojo Genialumo, kuris įkvepia ir žmogų, ir 
visatą, mąstymo mechanizmo pagrindas. 

Žvelgdami į romantizmo epochą, pastebime tą patį: nors meta- 
fora ir metonimija turi tendenciją difuziškai susilieti*, bendras po- 
žiūris į tropą kaip į stiliaus kūrimo pagrindą visiškai akivaizdus. 
Viena vertus, organinės sintezės idėja, noras sulieti įvairius atski- 
rus ir nesuliejamus gyvenimo bruožus, kita vertus, mintis, kad gy- 
venimo esmės neįmanoma išreikšti kokios nors vienos kalbos (na- 
tūraliosios kalbos arba kokios nors atskiros meno rūšies kalbos) 
priemonėmis, lėmė metaforinio ir metoniminio įvairioms semio- 
tinėms sistemoms priklausančių ženklų perkodavimą. Wackenro- 
deris Širdinguose vienuolio, meno mylėtojo, pasipasakojimuose (Herzen- 
sergiessungen eines kunstliebenden Klosterbruders) tapatino simbolių, 
emblemų, metaforų kalbą su menu apskritai: „Meno kalba visiškai 
kitokia nei Gamtos kalba, bet ir jai skirta tokiais pat nežinomais ir 
tamsiais keliais stipriai veikti žmogaus širdį. Ji pasireiškia per žmo- 
nių paveikslus ir kalba tarsi hieroglifais, kurie mums vien dėl išori- 
nių savo požymių yra suprantami. Bet ši kalba tokia jaudinanti ir 
taip stebuklingai sulieja tai, kas dvasinga ir superjausminga, su 
išoriniais vaizdais, kad savo ruožtu sukrečia visą mūsų esybę.“ 

Galiausiai įvairių avangardo krypčių poetikos pagrindą suda- 
ro sugretinimo (Juxtaposition) principas. Tokiu būdu sudaromas 
figūras paprastai galima perskaityti ir kaip metaforas, ir kaip me- 
tonimijas. Esminga kas kita: prasmę kuriančiu teksto principu tam- 
pa iš principo nesugretinamų segmentų sugretinimas. Jų abipusis 
perkodavimas sudaro daugybinių perskaitymų kalbą, o tai at- 
skleidžia netikėtas prasmių atsargas. 

Taigi tropas yra ne papuošalas, priklausąs tik išraiškos sferai, 
ar tam tikro invariantinio turinio ornamentacija, bet tam tikro 

turinio, kuriam išreikšti nepakanka vienos kalbos, formavimo me- 
chanizmas. Tropas - figūra, kuri atsiranda susidūrus dviem kal- 
boms, ir šiuo požiūriu jis yra izostruktūriškas kūrybinės sąmonės 
apskritai mechanizmui. Tai nulemia ir tokią padėtį, kai bet kokios 
loginės retorinių figūrų definicijos, ignoruojančios jų dvikalbę pri- 
gimtį, ir susiję su jomis modeliai priklauso mūsų teorinio aprašymo 
metakalbai, bet jokiu būdu nėra tropų kūrimo generaciniai mecha- 
nizmai. Be to, ignoruodami tai, kad tropas yra semantinio nevie- 
nareikšmiškumo kūrimo mechanizmas, teikiantis semiotinei kultū- 
ros struktūrai jai būtiną neapibrėžtumo laipsnį, adekvačiai šio 
reiškinio neaprašysime. 

Tropo kaip semantinio neapibrėžtumo mechanizmo funkcija 
nulėmė tai, kad aiškia forma kultūros paviršiuje jis pasireiškia tose 
sistemose, kurios orientuotos į sudėtingumą, nevienaprasmiškumą 
ir tiesos neišreiškiamumą. Tačiau „retoriškumas“ nėra kokių nors 
konkrečių kultūros epochų išskirtinis bruožas: panašiai kaip opozi- 
cija „poezija / proza“, opozicija „retoriškumas / antiretoriškumas“ 
priklauso Žmonijos kultūros universalijoms. Abu šios opozicijos na- 
riai tarpusavyje susiję, ir semiotinis vieno iš jų aktyvumas suponuo- 
ja kito aktualizaciją. Kultūroje, kuriai retorinis sodrumas tapo tradi- 
cija, atliepiančia skaitytojų lūkesčių inerciją, tropas įeina į neutralų 
kalbos fondą ir nebėra suvokiamas kaip retoriškai aktyvus vienetas. 
Šiame fone „antiretoriškas“ tekstas, sudarytas iš tiesioginės, o ne 
perkeltinės semantikos vienetų, pradedamas suvokti kaip metatro- 
pas, retorinė figūra, patyrusi antrinį supaprastinimą, be to, „antroji 
kalba“ redukuota iki nulinio laipsnio. Ši „minus retorika“, subjek- 
tyviai suvokiama kaip suartėjimas su realybe ir paprastumu, yra 
veidrodinis retorikos atspindys ir įtraukia savo estetinį priešininką 
į savo pačios kultūrinį semiotinį kodą. Pavyzdžiui, neorealistinio 
filmo natūralumas iš tiesų slepia latentinę retoriką, kuri yra veiks- 
minga pompastiškų pseudoistorinių kino epopėjų ir rūmų kome- 
dijų nusitrynusios ir nustojusios „veikti“ retorikos fone. Savo ruožtu 
Fellini filmų kinematografinis barokas reabilituoja retoriką kaip la- 
bai sudėtingų prasmių konstrukcijos pagrindą. 

4. Metaretorika ir kultūros tipologija. Metafora ir metonimija pri- 
klauso analoginio mąstymo sričiai. Taigi jos organiškai susijusios 

su kūrybine sąmone apskritai. Šiuo požiūriu neteisinga retorinį 
mąstymą priešinti moksliniam kaip specifiškai meninį. Retorika 
būdinga mokslinei sąmonei tiek pat, kiek ir meninei. Mokslinės 
sąmonės srityje galima išskirti dvi sferas. Pirmoji - retorinė - suar- 
tinimų, analogijų ir modeliavimo sritis. Tai naujų idėjų, netikėtų 
postulatų ir hipotezių, kurios anksčiau atrodė absurdiškos, iškėli- 
mo sfera. Antroji - loginė. Čia iškeltos hipotezės patikrinamos, su- 
formuluojamos iš jų išplaukiančios išvados, panaikinami vidiniai 
įrodymų ir svarstymų prieštaravimai. Pirmoji — „faustiškoji“ — 
mokslinio mąstymo sfera yra būtina tyrimo dalis ir, priklausyda- 
ma mokslui, gali būti moksliškai aprašyta. Tačiau tokio aprašymo 
aparatas pats turi būti formuluojamas specifiškai ir sudaryti meta- 
retorikos kalbą. Pavyzdžiui, metametaforomis gali būti laikomi visi 
izomorfizmų, homomorfizmų ir homeomorfizmų atvejai (įskaitant 
epio-, endo-, mono- ir automorfizmus). Visi kartu jie sudaro pla- 
čios analogijų ir ekvivalentiškumų srities aprašymo aparatą, leis- 
dami suartinti, o tam tikru požiūriu ir sutapatinti iš pažiūros toli- 
mus reiškinius ir objektus. Metametonimijos pavyzdys gali būti 
G. Cantoro teorema, nustatanti, kad jeigu kokioje nors atkarpoje 
yra skaičius alef taškų (t. y. begalinė daugybė), tai ir bet kurioje 
šios atkarpos dalyje yra tas pats skaičius alef taškų, ir šia prasme 
bet kokia jos dalis lygi visumai. Į transfinitinės indukcijos tipo ope- 
racijas galima žiūrėti kaip į metametonimijas. Kūrybinis mąsty- 
mas ir mokslo, ir meno srityje yra analoginės prigimties ir for- 
muojasi iš principo tokiu pat pagrindu - kaip suartinimas objektų 
ir sąvokų, kurie už retorinės situacijos ribų nesiduoda suartinami. 
Iš to plaukia, kad metaretorikos kūrimas virsta bendru mokslo 
uždaviniu, o pati metaretorika gali būti apibrėžta kaip kūrybinio 
mąstymo teorija. 

Taigi retoriniai tekstai galimi tik kaip realizacija tam tikros reto- 
rinės situacijos, priklausančios nuo analogijų tipų ir parametrų, pa- 
gal kuriuos šios analogijos nustatomos, apibrėžimo pobūdžio. Šiuos 
duomenis, pagal kuriuos kokioje nors apibrėžtoje tekstų ar komu- 
nikacinių situacijų grupėje nustatomi analogijos ir ekvivalentišku- 
mo santykiai, nulemia kultūros tipas. Panašumas ir nepanašumas, 
ekvivalentiškumas ir neekvivalentiškumas, sugretinamumas ir 

nesugretinamumas, suvokimas kokių nors dviejų objektų kaip ne- 
bendramačių arba tapačių priklauso nuo kultūrinio konteksto ti- 
po. Tas pats tekstas gali būti suvokiamas kaip „teisingas“ arba kaip 
„Neteisingas“ (neįmanomas, netekstas), „teisingas ir trivialus“ ar- 
ba „teisingas, bet netikėtas, pažeidžiantis tam tikras normas, tačiau 
vis dėlto neprarandantis prasmės“ ir taip toliau - priklausomai nuo 
to, ar mes jį priskirsime meniniams, ar nemeniniams tekstams ir 
kokias taisykles vieniems ar kitiems primesime, t. y. priklausomai 
nuo kultūros konteksto, į kurį mes jį įtrauksime. Pavyzdžiui, ezo- 
terinių kultūrų tekstai, jeigu jie išgriebiami iš bendro konteksto ir 
atplėšiami nuo specialių (paprastai prieinamų tik apšviestiesiems) 
kultūros kodų, apskritai pasidaro nesuprantami arba atskleidžia 
tik išorinį prasmės klodą, išsaugodami slaptąsias reikšmes tik siau- 
ram išmanančiųjų ratui. Taip kuriami skaldų, sufijų, masonų ir 
daugelis kitų tekstų. Klausimas, ar tekstas suvokiamas tiesiogine, 
ar perkeltine (retorine) reikšme, irgi priklauso nuo to, kaip jam tai- 
komi bendresni kultūriniai kodai. Kadangi esminį vaidmenį atlie- 
ka pati kultūros orientacija, pasireiškianti tuo, kaip ji vertina pati 
save, - savęs pačios aprašymų, sudarančių metakultūrinį sluoksnį, 
sistemoje tekstas gali atrodyti semantiškai „normalus“ vienu požiū- 
riu ir „anomalus“, semantiškai iškreiptas — kitu. Teksto santykis 
su įvairiomis metakultūrinėmis struktūromis kuria semantinį žai- 
dimą, kuris yra retorinės teksto organizacijos sąlyga. Antrinis se- 
mantikos užšifravimas tuo atveju, kai jis atliekamas vienapras- 
miškai, gali sukurti slaptą ezoterinę kalbą, bet tai nėra tropas ir 
retorikos sferai nepriklauso. Pavyzdžiui, tuo laiku, kai įtemptas 
žaidimas žodžiais, baroko metaforizmas tapo tradicija ir pavirto iš 
anksto nuspėjama ne tik literatūrinės kalbos, bet ir aukštuomenės 
salonų ir precieux dabitiškos šnekos norma, literatūriškai reikšmin- 
gas pasidarė apvalytas nuo antrinių reikšmių tiesioginės ir tikslios 
semantikos žodis. 

Šiomis sąlygomis aktyviausiomis retorinėmis figūromis tapo re- 
torinių figūrų atsisakymai. Teksto, apvalyto nuo metaforų ir me- 
tonimijų, santykis su tuo, ko laukia skaitytojas (t. y. su baroko epo- 
chos kultūros norma), ir su nauja, dar neįsitvirtinusia klasicizmo 
norma buvo žaidybinis. Barokinė metafora tokiame kontekste 

buvo suvokiama kaip trivialumo ženklas ir neatliko retorinės funk- 
cijos, o metaforos nebuvimas, būdamas aktyvus, pasirodė besąs 
estetiškai reikšmingas. 

Kaip mokslo srityje orientacija į kūrimą visa apimančių hipote- 
zių, nustatančių atitikmenis tarp, atrodytų, labiausiai nutolusių pa- 
tirties sričių, susijusi su „moksline retorika“ ir „moksliniu sąmo- 
ju“, kaitaliojasi su nuostata empiriškai plėsti požiūrį, taip mene 
„Tetorinį modeliavimą“ periodiškai keičia empirinis. Pavyzdžiui, 
realizmo estetika ankstyvuoju laikotarpiu iš esmės apibūdinama 
iškeliant negatyviuošius antiromantizmo bruožus ir suvokiama 
projektuojant ją į romantines normas, kuriant „retorikos atsisaky- 
mo retoriką“ - antrojo lygmens retoriką. Tačiau vėliau, susisiedama 
su pozityvistinėmis mokslo tendencijomis, ji įgauna savarankišką 
struktūrą, kuri savo ruožtu tampa XX amžiaus neoromantizmo ir 
avangardinių srovių semiotiniu fonu. 

5. Teksto retorika. Nuo tos akimirkos, kai mes susiduriame su teks- 
tu, tai yra su atskiru, uždaru semiotiniu dariniu, atskirtu nuo kon- 
teksto, turinčiu vientisą nedalomą reikšme ir vientisą, nedalomą 
funkciją, jo atskirų elementų santykis su retorikos problema aki- 
vaizdžiai keičiasi. Jeigu visas tekstas kaip visuma yra užkoduotas 
retorinės kultūros sistemoje, bet koks jo elementas irgi darosi retori- 
nis, nesvarbu, ar mes į jį žiūrime kaip į izoliuotą, turintį tiesioginę ar 
perkeltinę reikšmę. Pavyzdžiui, kadangi bet kokį meninį tekstą a 
priori mes suvokiame kaip retoriškai organizuotą, bet koks meninio 
kūrinio pavadinimas mūsų sąmonėje funkcionuoja kaip tropas arba 
minus tropas, tai yra kaip retoriškai žymėtas. Dėl to, kad būtent teks- 
tinė pasakymo prigimtis verčia jį taip suvokti, ypatingą retorinę 
reikšmę įgauna elementai, signalizuojantys, kad prieš mus būtent 
tekstas. Tarkime, stipriai retoriškai žymėtos yra „pradžios“ ir „pa- 
baigos“ kategorijos, kurioms šio lygmens organizacijos reikšmin- 
gumas labai padidėja. Struktūrinių ryšių teksto viduje įvairumas ge- 
rokai sumažina atskirų jį sudarančių vienetų savarankiškumą ir 
padidina teksto rišlumo koeficientą. Tekstas siekia pavirsti atskiru 
„dideliu žodžiu“ su bendra vienoda reikšme. Tas antrinis „žodis“ 
tais atvejais, kai susiduriame su meniniu tekstu, visada yra tropas: 
įprastos nemeninės kalbos požiūriu meninis tekstas tarsi persijun- 

gia įsemiotinę erdvę, turinčią daugiau matmenų. Kad būtų aiškiau, 
apie ką kalbama, įsivaizduokime tokio tipo transformaciją: „scena- 
rijus (arba meninis žodinis pasakojimas) - kino filmas“ arba „libre- 
tas - opera“. Esant tokio tipo transformacijoms, tekstas su tam tikru 
prasminės erdvės koordinačių skaičiumi pavirsta tokiu, kuriame se- 
miotinės erdvės vienodumas daug didesnis. Viskas vyksta analo- 
giškai ir tada, kai žodinis (nemeninis) tekstas virsta meniniu. Todėl 
tiek tarp elementų, tiek tarp meninio ir nemeninio teksto visumų 
neįmanomas vienareikšmis santykis, taigi neįmanomas ir abipusis 
vienareikšmis vertimas. Galimas tik sąlygiškas ekvivalentiškumas 
ir įvairūs analogijų tipai. O būtent tai ir sudaro retorinių santykių 
esmę. Bet kultūrose, kurios yra orientuotos į retorinę organizaciją, 
kiekviena aukštesnė semiotinės organizacijos hierarchijos pakopa 
padidina prasminės struktūros erdvės matmenis. Tarkime, Bizanti- 
jos ir Senovės Rusios kultūroje hierarchija „įprastinio gyvenimo ir 
neknyginio kalbėjimo pasaulis > pasaulietinio meno pasaulis — 
bažnytinio meno pasaulis — dieviškoji liturgija — transcendentinė 
Dieviškoji Šviesa“ - tai grandinė, kurios kiekviena dalis iracionaliai 
vis sudėtingesnė: iš pradžių pereinama nuo neženkliško daiktų pa- 
saulio prie ženklų sistemos ir socialinių kalbų, paskui įvairių kalbų 
ženklai sujungiami į visumą, neišverčiamą nė į vieną iš tų kalbų 
(žodžio ir melodijos, knygos teksto ir miniatiūros jungtis; žodžių, 
giesmės, sieninės tapybos, natūralaus ir dirbtinio apšvietimo, smil- 
kalų kvapų jungtis bažnytinėse apeigose; pastato architektūros ir 
peizažo jungtis ir pan.), ir galų gale menas sujungiamas su trans- 
cendentine Dieviškąja Tiesa. Kiekvienas hierarchijos lygmuo yra 
neišreiškiamas ankstesnio lygmens, kuris yra tik nepilnas jos atvaiz- 
das, priemonėmis. Retorinės organizacijos principas yra konkrečios 
kultūros pagrindas, paverčiantis kiekvieną naują jos lygmenį semio- 
tine paslaptimi Žemesniesiems. Retorinės kultūros organizacijos 
principas galimas ir visiškai pasaulietiniu pagrindu: pavyzdžiui, Pa- 
velui I paradas buvo Tvarkos ir Valdžios metafora taip pat, kaip 
Napoleonui mūšis - Šlovės metonimija. 

Taigi retorikoje (kaip, kita vertus, ir logikoje) atsispindi uni- 
versalus ir individualios, ir kolektyvinės sąmonės (kultūros) 
principas. 

Esminį šiuolaikinės retorikos aspektą sudaro problemos, susiju- 
sios su teksto gramatika. Čia tradicinės didesnių teksto atkarpų re- 
torinės struktūros problemos susisieja su šiuolaikine lingvistine pro- 
blematika. Būtina pabrėžti, kad tradicinių retorinių figūrų sandara 
yra paremta tuo, jog į tekstą įtraukiami papildomi simetrijos ir tvar- 
kingumo požymiai, tam tikru požiūriu analogiški poetinio teksto 
struktūrai. Tačiau poetinis tekstas suponuoja privalomą žemesniųjų 
lygmenų sutvarkymą (be to, tai, kas konkrečios kalbos sistemoje ne- 
sutvarkyta arba neprivalomai sutvarkyta, pervedama į privalomos 
ir relevantinės tvarkos rangą, ir dėl tos pirminės organizacijos leksi- 
nis-semantinis lygmuo įgauna ne vien kalbinę tvarką), o retoriniame 
tekste vaizdas priešingas: būtinai struktūrinami leksinis-semantinis 
ir sintaksinis lygmenys, o ritminis-fonetinis tvarkingumas yra ne- 
privalomas ir išvestinis. Bet mums svarbu pabrėžti tam tikrą bendrą 
efektą: abiem atvejais tai, kas natūralioje kalboje yra savarankiški 
vienas po kito einantys ženklai, pavirsta prasminiu vienetu su „išsky- 
dusiu“ visoje erdvėje semantiniu turiniu, tai yra linksta virsti vien- 
tisa kalba - prasmės reiškėja. Tekstas natūraliąja kalba organizuoja- 
mas linijiškai ir yra iš prigimties diskretus, o retorinis tekstas yra 
integruotas prasminiu požiūriu. Įeidami į retorinę visumą, atskiri 
žodžiai ne tik „pasislenka“ prasminiu požiūriu (bet koks žodis 
grožiniame tekste - idealiu atveju tropas), bet ir susilieja, jų prasmės 
integruojasi. Atsiranda tai, ką, turėdamas galvoje poetinį tekstą, Ty- 
nianovas pavadino „poetinės eilutės tankiu“. 

Tačiau klausimas apie poetinį teksto rišlumą (junglumą) pas- 
tarųjų dešimtmečių moksle tiesiogiai suartėjo ne tik su literatūro- 
logijos, bet ir su lingvistikos problemomis: audringa šio kalbotyros 
skyriaus, vadinamo „teksto gramatika“ ir skirto kalbinių prane- 
šimų struktūrinei vienovei sudėtingesniame nei frazė lygmenyje, 
raida aktualizavo tradicinių retorikos problemų lingvistinį aspektą. 
Kadangi sudėtingesnės nei frazė vienovės mechanizmas buvo įžiū- 
rimas leksiniuose pakartojimuose arba jų substitutuose, taip pat 
loginėse bei intonacinėse jungtyse?, tai tradicinės tokių retorinių 
struktūrų kaip pastraipa arba tekstas apskritai formos, atrodytų, 
įgaudavo tiesiog lingvistinę reikšmę. Šį požiūrį kritikavo B. Gas- 
parovas!“, nurodydamas, kad, viena vertus, tokio nesiribojančio 

fraze teksto rišlumo mechanizmo aprašymo neužtenka, o kita ver- 
tus, jis praranda būtent lingvistinį turinį. Jo vietoje B. Gasparovas 
pasiūlė modelį obligatorinių (privalomųjų) gramatinių ryšių, jun- 
giančių kalbos segmentus aukštesniame nei frazė lygmenyje: ima- 
nentinė gramatinė sakinio struktūra, Gasparovo nuomone, iš anks- 
to tam tikru būdu gramatiškai apriboja bet kurią frazę, kuri toje 
kalboje gali būti prie jos prijungta. Tų ryšių struktūra ir sukuria 
lingvistinę teksto vienovę. 

Taigi galima suformuluoti du požiūrius. Vienu požiūriu reto- 
rinė struktūra automatiškai išplaukia iš kalbos dėsnių ir yra ne kas 
kita, kaip jų realizacija vientisų tekstų kūrimo lygmenyje. Kitu 
požiūriu kalbinė ir retorinė teksto vienovė yra iš principo skirtin- 
gos. Retorinė struktūra ne automatiškai kyla iš kalbinės, bet yra 
esmingas jos perprasminimas (kalbinių ryšių struktūroje įvyksta 
poslinkių, fakultatyvių struktūrų rangas pakyla, jos tampa pagrin- 
dinės ir pan.). Retorinė struktūra žodiniam tekstui primetama iš 
išorės ir yra papildomas jo sutvarkymo būdas. Tokie, pavyzdžiui, 
yra įvairūs būdai, kuriais į tekstą įvairiuose jo lygmenyse įvedami 
simetrijos dėsniai, sudarantys erdvinės semiotikos pagrindą ir ne- 
būdingi natūraliųjų kalbų struktūrai. Mes manome, kad teisingas 
yra būtent šis antrasis požiūris. Galima netgi tvirtinti, kad retorinė 
struktūra ne tik objektyviai reiškia įtraukimą į tekstą imanentiškai 
svetimų jam organizacijos principų, bet ir subjektyviai suvokiama 
būtent kaip svetima teksto struktūrinių principų požiūriu. Pa- 
vyzdžiui, ryškiai žymėtas nemeninio teksto fragmento įtraukimas 
į meninį (tarkim, kino kronikos kadrų į vaidybinį filmą) gali turė- 
ti būtent tiek retorinės įkrovos, kiek auditorijos yra suvokiamas 
kaip svetimas ir nedėsningas įtraukimas į tekstą. Kronikos fone 
tokį pat vaidmenį suvaidins žymėtas vaidybos įtraukimas. Tradi- 
cinė oratorinė proza, kuri yra suvokiama kaip retorikos par excel- 
lence sritis, gali būti apibūdinta kaip poezijos įsiveržimo į prozos 
sritį ir poetinės struktūros vertimo į prozinių priemonių kalbą re- 
zultatas. Ir prozos kalbos įsiveržimas į poeziją kuria retorinį efektą. 
Kartu oratorinę kalbą auditorija suvokia kaip modifikuotą saky- 
tinę kalbą, į kurią įtraukti demonstratyvūs „raštijos“ elementai. 
Šiuo požiūriu retoriniais elementais laikomos ne tik sintaksinės 

klasikinės retorikos figūros, bet ir tos konstrukcijos, kurios rašyti- 
niame tekste, jeigu tik neskaitysime jo garsiai, atrodytų neutralios. 
Lygiai taip pat sakytinės kalbos įtraukimas į rašytinį tekstą, bū- 
dingas XX amžiaus prozai, arba „vidinės“ ir „išorinės“ kalbos su- 
keitimas vietomis (pavyzdžiui, prozoje, kuri kalbinio teksto prie- 
monėmis vaizduoja „sąmonės srautą“) aktyvizuoja retorinį teksto 
struktūros lygmenį. Su tuo būtų galima sugretinti kitakalbių tekstų, 
įtrauktų į jiems svetimą kalbinį kontekstą, retorinę funkciją. Ypač 
akivaizdi retorinė funkcija tais atvejais, kai kitakalbį tekstą galima 
perskaityti ir kaip kalambūrišką tekstą gimtąja kalba. Pavyzdžiui, 
Puškinas prie antrojo Eugenijaus Onegino skyriaus parašė epigrafą: 
„Orus!“ („O, kaime!“), „O Pycb!“ („O, Rusija!“), kuris sudaro ka- 
lambūrinį-homoniminį Horacijaus citatos (Satyros, 2 knyga, 6 sa- 
tyra) ir rusiško teksto derinį. Plg.: Anri Briularo gyvenime Stendha- 
lis rašo apie 1799 metų pabaigos įvykius: „...Grenoblyje laukė rusų. 
Aristokratai ir, atrodo, mano artimieji kalbėjo: O Rus, guando ego 
te aspiciam.“ Tokie atvejai, nors ir kraštutiniai, atskleidžia, kaip 
veikia bet kokio kitakilmio fragmento įtraukimo į tekstą mechaniz- 
mas: jis neišsiskiria iš bendros konteksto struktūros, bet su juo įsit- 
raukia į žaidimo santykius, tuo pat metu ir priklausydamas, ir 
nepriklausydamas konteksto struktūrai. Tai galima pritaikyti ir tei- 
giniui, kad kitakilmė struktūra yra būtina retoriniam lygmeniui. 
Retorinė organizacija atsiranda semantinės įtampos tarp „orga- 
ninės“ ir „svetimosios“ struktūrų lauke, dėl to jos elementus gali- 
ma interpretuoti dvejopai. „Svetimoji“ organizacija, netgi būdama 
mechaniškai perkelta į naują struktūrinį kontekstą, nustoja būti sa- 
vimi ir tampa ženklu arba savęs pačios imitacija. Tarkime, tikras 
dokumentas, įtrauktas į meninį tekstą, tampa meniniu dokumen- 
tiškumo ženklu ir tikro dokumento imitacija. 

6. Stilistika ir retorika. Semiotiniu požiūriu stilistika yra formuo- 
jama tarp dviejų priešpriešų: semantikos ir retorikos. 

Stilistikos ir semantikos priešprieša realizuojasi taip. Bet kokia 
semiotinė sistema (kalba) turi hierarchine struktūrą. Semantiniu 
požiūriu šis hierarchiškumas pasireiškia tuo, kad prasminis kal- 
bos laukas suyra į atskiras uždaras erdves, tarp kurių egzistuoja 
panašumo santykiai. Tokią sistemą galima prilyginti muzikos in- 

strumento, pavyzdžiui, vargonų, registrams. Tokiu instrumentu 
galima sugroti tą pačią melodiją skirtingais registrais. Melodija bus 
panaši, keisis registro atspalvis. Jeigu pažiūrėsime į kokią nors at- 
skirą natą, tai pasirodys, kad jos reikšmė vienoda visiems regist- 
rams. Tų pačių natų įvairiuose registruose sugretinimas išryškins 
tai, kas tarp jų bendra, o kartu ir tai, kas rodo jų priklausomybę 
vienam ar kitam registrui. Pirmąją reikšmę galima prilyginti se- 
mantinei, antrąją - stilistinei. 

Taigi stilistika atsiranda pirmiausia tuo atveju, kai tą patį seman- 
tinį turinį galima išreikšti bent dviem skirtingais būdais, o antra, kai 
kiekvienas iš tų būdų aktyvizuoja tam tikros uždaros, hierarchiškais 
ryšiais susijusios ženklų grupės, tam tikro „registro“ atsiminimą. 
Jeigu du skirtingi būdai, kuriais galima išreikšti tą patį prasminį tu- 
rinį, priklauso vienam registrui, stilistinio efekto neatsiranda. 

Su tuo susijusi ir antra esminė priešprieša: „stilistika <- retori- 
ka“. Retorinis efektas atsiranda, kai susiduria ženklai, priklausan- 
tys skirtingiems registrams, ir kartu struktūriškai atnaujinamas 
ribos tarp uždarų ženklų pasaulių pajautimas. Stilistinis efektas 
formuojasi tam tikro hierarchinio posistemio viduje. Taigi stilistinė 
sąmonė remiasi tuo, kad hierarchinės ribos, kurias ji nustato, yra 
absoliučios, o retorinė - kad jos reliatyvios. Jos jai virsta žaidimo 
objektu. Tai, kas pasakyta, tinka nemeniniam tekstui. Meniniame 
tekste, atsižvelgiant į jo tendenciją vertinti bet kokį struktūrinį 
elementą kaip turintį alternatyvą ir „žaidybinį“, galimas retorinis 
požiūris į stilistiką. Tai, kas vadinama „poetine stilistika“, galima 
apibrėžti kaip sukūrimą ypatingos semiotinės erdvės, kurioje gali- 
ma pasirinkti stilistinį registrą, automatiškai nebenulemtą komuni- 
kacinės situacijos pobūdžio. Dėl to stilius pasidaro dar svarbesnis. 
Nemeninėje komunikacijoje stiliaus registro pasirinkimą nulemia 
pragmatinių santykių, konkrečiai būdingų tam bendravimo tipui, 
suma. Meninėje komunikacijoje pirminis yra tekstas, kurio stiliaus 
požymiai nulemia įsivaizduojamą pragmatinę situaciją. Tai leidžia 
viename tekste sudurti įvairius, dažniausiai kontrastingus stilius. 
Iš to kyla žaidimas pragmatinėmis situacijomis (romantinė Hof- 
fmanno ironija, stilistiniai Byrono Don Žuano ir Puškino Eugeni- 
jaus Onegino kontrastai). 

Istorinėje meno raidoje galima išskirti periodus, orientuotus į 
retorines (tarpregistrines) ir stilistines (vieno registro viduje) me- 
takonstrukcijas. Pirmieji bendrajame kultūriniame kontekste su- 
vokiami kaip „sudėtingi“, o antrieji - kaip „paprasti“. Estetinis 
„paprastumo“ idealas siejamas su draudimu vartoti retorines kon- 
strukcijas ir su sustiprėjusiu dėmesiu stilistinėms. Tačiau ir šiuo 
atveju meninis tekstas iš esmės skiriasi nuo nemeninio, nors sub- 
jektyviai žiūrint pastarasis gali būti idealus pavyzdys pirmajam. 

Reikia atkreipti dėmesį į specifinį literatūrinių epochų, orien- 
tuotų į stilistinę sąmone, paradoksą. Tais periodais sustiprėja po- 
jūtis, kad reikšminga visų kalbos stiliaus registrų sistema, tačiau 
kiekvienas atskiras tekstas linksta į neutralų stilių: skaitytojas, 
pradėjęs skaityti arba dar net nepradėjęs, įsitraukia į tam tikrą žan- 
rinių-stilistinių normų sistemą. Toliau visame tekste struktūrinių 
normų pakeisti nebeįmanoma, dėl to jos pačios pasidaro neutra- 
lios. Retorinio tipo meninė sąmonė neskiria beveik jokio dėmesio 
klausimams apie bendrąją registrų hierarchiją. Pavyzdžiui, visa 
žanrinių ir stilistinių priemonių, jų „padorumo“ ar „nepadorumo“, 
jų sąlygiškos vertės sistema, kuri labai domino klasicizmo teoreti- 
kus, romantikams tapo beprasmė. Užtat atskirame tekste autoriaus 
verte ir meistriškumą klasicisto požiūriu išreiškia „grynas stilius“, 
t. y. griežtas konkrečiame registre ir konkrečiame jo sektoriuje vei- 
kiančių normų laikymasis, o romantiko požiūriu - teksto „išraiškin- 
gumas“, t. y. gebėjimas pereiti iš vienos normų sistemos į kitą. Pir- 
muoju atveju atskiras tekstas vertinamas už stiliaus neutralumą, 
kuris siejamas su „taisyklingumu“ ir „švarumu“, o antruoju toks 
„taisyklingumas“ bus suvokiamas kaip „bespalvis“ ir „neišraiškin- 
gas“. Jam tekste bus priešpriešinami kontrastingi stiliai. Taigi pa- 
radoksalus meninės sąmonės stilistinės dominantės rezultatas - sti- 
liaus kategorijos struktūrinės reikšmės sumenkėjimas teksto viduje, 
o retorinės - stiliaus reikšmės pojūčio sustiprėjimas. 

Meno evoliucijos procesas yra sudėtingas ir priklauso nuo dau- 
gelio veiksnių. Tačiau tarp kitų evoliucinių konstantų galima būtų 
nurodyti tai, kad ilgo istorinio periodo ribose „retorinės“ orienta- 
cijos paprastai būna pirmesnės ir yra pakeičiamos „stilistinių“. 
D. Lichačiovas pastebėjo šį dėsningumą, su kuriuo galima būtų 

palyginti būdingą daugelio poetų individualios raidos bruožą: nuo 
sudėtingo stiliaus kūrybos kelio pradžioje „klasikinio“ paprastu- 
mo link jo gale. Pasternako nurodytas dėsningumas - poetinės rai- 
dos rezultatas toks, kad kelio gale tenka 


„.„BIlaCTb, KaK B €peCb, 
B HecAbIxaHHyIO npocTOTY* — 


būdingas pernelyg daugeliui poetų, kad jį būtų galima laikyti atsi- 
tiktiniu. „Perėjimas nuo romantizmo prie realizmo“, „perėjimas 
nuo rokoko prie klasicizmo“, „perėjimas nuo avangardizmo prie 
neoklasicizmo“ - tokias formules galima pritaikyti daugybei indi- 
vidualių poetinės raidos trajektorijų. Visas jas galima apibendrinti 
formule: „perėjimas nuo retorinės orientacijos prie stilistinės“. 

Tokios evoliucijos prasmę galima sieti su individualios poezi- 
jos kalbos paieškomis. Pirmas tokios kalbos pasireiškimo etapas — 
jau esančių poetinių dialektų atmetimas. Apibrėžiama tam tikra 
nauja kalbos erdvė, kurioje suderinami kalbiniai vienetai, anksčiau 
niekada neįeidavę į kokį nors bendrą vienetą ir laikyti nesuderina- 
mais. Natūralu, kad šiomis sąlygomis aktualizuojamas kiekvieno 
iš jų specifiškumo ir nesuderinamumo pojūtis. Atsiranda retorinis 
efektas. Tačiau tikras menininkas yra pakankamai stiprus, kad skai- 
tytojo akyse įtvirtintų tokią kalbą kaip vieningą. Vėliau, toliau kur- 
damas tos naujos, bet jau kultūroje įsitvirtinusios kalbos viduje, po- 
etas ją paverčia tam tikru stiliaus registru. Elementų, įeinančių į 
tokį registrą, suderinamumas darosi natūralus, netgi neutralus, bet 
labai išryškėja riba, skirianti šio poeto stilių nuo bendros literatū- 
rinės aplinkos. Pavyzdžiui, ankstyvojoje Puškino poemoje Rusla- 
nas ir Liudmila amžininkai įžiūrėjo margą stilių — nevienodo sti- 
liaus reminiscencijų iš įvairių literatūros tradicijų junginį. O 
Eugenijuje Onegine, kuriame citatų audinys nepaprastai sudėtin- 
gas, esama daugybės aliuzijų, nuorodų ir reminiscencijų, skaityto- 
jas mato tik nevaržomai laisvą autoriaus kalbą. Užtat ryškiai jaučia- 
mas neprilygstamas „puškiniškas“ jos pobūdis. 


* „pulti, kaip į ereziją, / Į neregėtą paprastumą.“ 

Taigi meninis tekstas negali būti tik „retorinis“ arba tik „stilis- 
tinis“, jame sudėtingai susipina abi tendencijos, o jas papildo jų 
pačių susidūrimai metakultūrinėse struktūrose, kurios visuomenės 
komunikacijų procesuose atlieka kodų vaidmenį. 

Bendras stilistinių ir struktūrinių elementų santykis gali būti 
pavaizduotas tokia schema: 


semantika +4——>— stilistika 


semantinė stilistinė 
retorika retorika 


Galimi poslinkiai bet kurio iš šių elementų dominavimo link 
sukuria įvairiausias fundamentalesnių istorinių semiotinių kate- 
gorijų, tokių kaip „romantizmas“, „klasicizmas“ ir panašių, deri- 
nius. Be to, reikia turėti galvoje, kad realiuose tekstuose veikia taip 
pat ir įtampa tarp tekstinio ir metatekstinio (koduojančio) lygmenų, 
o tai pavaizduotąją schemą sudvigubina. 

1981 

ŽODIS IR KALBA APŠVIETOS KULTŪROJE 


Jeigu Apšvietą suprasime kaip visuminį tam tikro kultūros peri- 
odo modelį!, tai a priori galima tvirtinti, kad kalbos problema šioje 
sistemoje turi būti gana reikšminga. Tačiau dėl Apšvietos ideolo- 
gijos savitumo žodžio ir kalbos sąvokos pasirodo ne šiaip būdin- 
gos šiai sistemai, bet užimančios joje vieną iš pagrindinių vietų. 
Taigi šiame straipsnyje mus domins ne vienų ar kitų XVIII amžiaus 
Europos kalbų istorija ir ne su ja susiję siaurai lingvistiniai klausi- 
mai, bet žodžio vietos kultūroje ir ryšių, kurie atsiranda tarp kal- 
bos idėjos ir pagrindinės Apšvietos koncepcijos, problema. 

Sąvokos „žodis“, „tekstas“, „ženklas“, „kalba“ sudaro labai 
daugelio kultūros modelių pagrindą ir, matyt, priklauso jos uni- 
versalijoms. Tuo labiau svarbu pasekti, kaip transformuojasi šių 
sąvokų ryšys su kitais sistemos elementais pereinant nuo vieno 
modelio prie kito. Iš esmės būtent santykis su šiomis sąvokomis 
yra patogus indikatorius, siekiant atriboti kultūros sistemas. Itin 
tipiškai šiuo požiūriu Apšvieta skiriasi nuo artimiausio savo pirm- 
tako XVII amžiaus racionalizmo. 

Kalbos problema domino racionalistus dviem aspektais. Pir- 
miausia būdavo itin domimasi kalba kaip idėjų perdavimo prie- 
mone, o tai skatino logišką žodžių prasmės analizę ir siekimą „pa- 
gerinti“ kalbą, išvalant ją nuo dviprasmybių ir netikslios 
semantikos. Tai atvedė prie dirbtinių kalbų idėjos, kuri, kaip žino- 
ma, domino Leibnizą, ir jis netgi buvo linkęs manyti, kad kinų kal- 
ba „dirbtinė, tai yra ji visa sugalvota kokio nors įžymaus Žmogaus“ 

(Nauji žmogaus proto tyrimai, skyrius „Apie žodžius, arba Apie kalbą 
apskritai“). Toks požiūris koncentravo dėmesį ne į kalbos išraiškos 
mechanizmus, kuriems buvo keliamas vienintelis reikalavimas — 
neužgožti turinio, - o į idėjų išsakymą. Tai savo ruožtu nulėmė 
teiginį, kad kalbą kaip idėjų perdavimo priemonę gali vartoti tik 
žmogus ir kad ji iš principo negali būti būdinga gyvūnams. Leib- 
nizas Naujuose žmogaus proto tyrimuose teigė, kad gyvūnai „visiškai 
negali kalbėti. Tik žmogus sugeba naudotis [...] garsais kaip vidi- 
nių minčių ženklais, kad šitaip jos galėtų darytis žinomos kitiems.“ 

Su šiuo aspektu buvo susijęs antras: kalbinio ženklo dvilypu- 
mas buvo laikoma konkrečiu intelektinio ir fizinio pradų sujungi- 
mo problemos atveju, o tai galiausiai vertė galvoti apie pradinių 
sąvokų dualizmą. Leibnizas, polemizuodamas su S. Clarke'u, teigė: 
„Mintis, kad sielos buvimas ir jos poveikis kūnui abipusiškai su- 
siję, man nepritaikoma, kadangi aš, kaip žinoma, visiškai neigiu 
tokią įtaką.“Ž 

Ta pačia kryptimi rutuliojosi ir Descartes'o mintys, nors jis ir 
bandė paaiškinti ryšį tarp sielos ir kūno. Descartes'as kalbos plačiau 
netyrinėjo, tačiau pagrindinius teiginius suformulavo labai aiškiai: 
iš principo atskirdamas mechaninį ir intelektinį pradą, jis laiko 
gyvūną puikiai veikiančiu automatu. Toks pat automatas yra ir 
žmogus, kol kalbama apie jo kūno poreikių ir funkcijų sumą, 0 ne 
apie dvasią ir su ja susijusį intelektinį pradą. Būtent kalba, intelek- 
to nulemtas sugebėjimas kalbėti, skiria žmogų nuo gyvūno ir au- 
tomato. Laiške Henry More'ui (1649) Descartes'as rašė: 


Mais de tous les arguments gui nous persuadent gue les bėtes sont dėnuėčes 
de pensėes, le principal a mon avis est gue les unes soient plus parfaites 
gue les autres dans une mėme espėce, tout de mėme gue chez les hommes 
comme on peut voir chez les chevaux et les chiens, dont les uns appren- 
nent beaucoup plus aisėment gue d'autres ce gu'on leur enseigne; et bien 
gue toutes nous signifient trės facilement leurs impulsions naturelles, tel- 
les gue la colėre, la crainte, la faim ou d'autres ėtats semblables, par la 
voix ou par d'autres mouvements du corps, jamais cependant jusąu'a ce 
jour on n'a pu observer gu'aucun animal en soit venu a ce point de perfec- 
tion d'user d'un vėritable langage, c'est-4-dire d'exprimer soit par la voix 
soit par les gestes, guelgue chose gui puisse se rapporter a la seule pensėe 
et non a 'impulsion naturelle. Ce langage est en effet le seul signe certain 

d'une pensėe latente dans le corps; tous les hommes en usent, mėme ceux 
gui sont stupides ou privės d'esprit, ceux auxguels manguent la langue et 
les organes de la voix, mais aucune bėte ne peut en user; C'est puorguoi il 
est permis de pendre le langage pour la vraie diffėrence entre les hommes 
et les bėtes.? 


Tas pačias mintis Descartes'as plėtojo penktajame Discours de la 
mėthode skyriuje. 

Descartes'as ryžtingai atsisako įžiūrėti bendrų bruožų tarp 
gyvūnų riksmų ir žmonių kalbos. Gyvūnų riksmai ir judesiai au- 
tomatiškai susiję su tam tikrais dirgikliais, o žmogaus kalba laisva 
ir nepriklausoma. Gyvūno riksmas arba judesys visiškai nulemtas 
kokio nors impulso ir nėra intelektinis aktas. O žmonių kalba atsi- 
randa laisvai, yra varijuojama, apima begalinę idėjų įvairovę. Su 
tuo susijusi ir Descartes'o mintis apie intelektinę ir kūrybinę kal- 
bos prigimtį, kurios esmė - galimybė be galo kurti naujus pasaky- 
mus, perteikiant įvairiausias naujas idėjas. Iš čia kyla mintis, kad į 
žmogaus kalbą įeinantys šūksniai, sukelti tiesioginių jausminių sti- 
mulų (skausmo, kančios, džiaugsmo ir pan.), irgi yra už kalbos 
ribų ir priklauso ne intelekto sferai. 

N. Chomsky įžvalgiai pažymėjo, kad dekartiškosios lingvistinės 
idėjos padarė įtaką romantinių kalbos koncepcijų formavimuisi ir, 
be kitų, paveikė Herderį: 


Comme Descartes, Herder soutient gue le langage humain diffėre gėnėri- 
guement des exclamations de la passion; on ne saurait V attribuer a des 
organes supėrieurs de V 'articulation; le langage ne peut ėvidemment pas 
avoir son origine dans une imitation de la nature ni dans une convention 
gui V aurait fondė. Le langage est plutėt une propriėtė naturelle de V esprit 
humain.* 


Būtent tai, kad Žmogaus instinktai yra silpnesni nei gyvūnų ir 
kad jis mažiau sukaustytas natūralių impulsų, sudaro žmogaus 
proto, laisvo nuo mechaninės kūno „mašinos“ valdžios, pagrindą. 

Taigi Gamtos ir Proto bei Gamtos ir Kalbos priešprieša buvo 
racionalistinių lingvistinių koncepcijų dalis. 

Visiškai priešingai, nei teigė racionalistinės koncepcijos, Apšvie- 
tos veikėjai, mąstydami apie kalbą, savo dėmesį telkė į ženklo ir jo 
esmės problemą. Dėmesio centre atsidūrė savitarpio supratimo 

mechanizmas, o todėl ir pavojai, slypintys pačioje žodžio kaip žen- 
klo prigimtyje. Kalba pagal Apšvietos koncepciją atsiranda iš natū- 
ralaus Žmogaus poreikio kreiptis pagalbos į kitą žmogų. Jos raidos 
pradžia - nesąmoningi šūksniai ir judesiai, būdingi ir Žmonėms, ir 
gyvūnams. Kalba gimsta iš aistrų, ir pirmieji žodžiai - jaustukai. 
Štai kaip Condillacas Bandymuose atrasti žmogiškojo pažinimo šaltinį 
aprašo kalbos gimimą. Griebdamasis savo mėgstamo metodo - ro- 
binzonados, eksperimento mintyse su atskiru žmogumi arba pora 
žmonių, jis svarsto: 


Kai jie gyveno kartu, galėjo daugiau lavinti pirmuosius dvasios judesius 
todėl, kad jų tarpusavio bendravimas vertė juos šūksnius, lydinčius kiek- 
vieną aistrą, sieti su sąvokomis, kurių natūralūs ženklai tie šūksniai buvo. 
Paprastai jie palydėdavo juos kokiu nors judesiu arba gestu, kurie buvo 
dar raiškesni. Pavyzdžiui, tas, kuriam reikia kokio nors daikto, būtino po- 
reikiams patenkinti, nesusilaiko ir surinka; jis deda visas pastangas, kad 
gautų tą daiktą, linguoja galvą, mojuoja rankomis ir judina visą kūną. Ki- 
tas, sujaudintas to reginio, žiūri į tą patį daiktą ir, patirdamas savo dva- 
sioje jausmus, kurių pats nesupranta, kenčia, matydamas kenčiantį tą ne- 
laimingąjį. Nuo šios akimirkos jis jaučiasi linkęs jam padėti ir kiek gali 
paklūsta šiam įspūdžiui. Tokiu būdu, skatinami vien tik instinkto, šie 
žmonės vienas kito prašo pagalbos ir padeda vienas kitam. Aš sakau: vien 
tik instinkto, nes mąstymas dar negali čia dalyvauti. Vienas jų nepasakytų: 
Man reikia taip elgtis, kad parodyčiau jam, ko man trūksta, ir paskatinčiau jį 
man padeti; ir kitas nepasakytų: Aš matau iš šių judesių, kad jam reikia to ir to, 
tuojau suteiksiu jam galimybę tuo pasinaudoti. 


Ir toliau: „Šių ženklų vartojimas pamažu darė dvasios lavini- 
mo praktiką vis dažnesnę, 0 dvasios judesiai, kuriuos atlikti jie vis 
labiau įgusdavo, savo ruožtu tobulino ženklus ir darė jų vartojimą 
vis įprastesnį.“? 

Tuo pačiu metu kalbos problemos akcentas buvo perkeliamas 
iš logikos srities į sociologijos sritį, iš semantikos - į pragmatiką. 
Kalbos istorija buvo vaizduojama kaip pasakojimas apie nuošir- 
džių, pačios prigimties padiktuotų šūksnių virtimą socialinio me- 
lo kalba, visos visuomeninės netiesos kondensatoriumi. 

Ankstyvajame Levo Tolstojaus apsakyme „Miško kirtimas“ yra 
epizodas, kuriame tarsi sukaupta Apšvietos pasaulio suvokimo, 
atskleisto per požiūrį į kalbos problemą, kvintesencija. Tolstojus 

dažnai pabrėždavo, kaip labai jį paveikė jo skaitomas Rousseau, 
kurio portretą jaunystėje jis nešiojosi ant krūtinės šalia kryžiaus, o 
kūrinius, kaip pats prisipažino, mokėjo atmintinai", tačiau tekstą, 
kurį mes toliau cituojame, pasirašytų ne tik Jeanas Jacgues'as, bet 
ir bet kuris Apšvietos mąstytojas, manantis, kad žodžio reikšmės 
ir pragmatinės jo vartojimo prasmės skirtumas slepia prietarų ir 
visuomeninio melo šaltinį. Tai, kad „kultūringi žmonės“ melagin- 
gai vartoja žodžius, atsiskleidžia mirties pavojaus (amžinos ir ne- 
socialinės esmės) ir paprastos, emocingos ir todėl tikros (prasmės 
požiūriu akcentuojamas jaustukas) žmogaus iš liaudies kalbos fo- 
ne. Palapinėje, kurią gali pasiekti kalniečių patrankų šūviai (apsa- 
kyme aprašomi karo Kaukaze įvykiai XIX amžiaus 6-ajame dešimt- 
metyje), kuopos vadas Bolchovas ką tik prisipažino pasakotojui, 
kad jis bailys ir kad pavojus jį neapsakomai kankina. Tuo metu 
pasigirsta priešo patrankos šūvis: 


— Tai jis", brolyčiai! - tuo metu pasigirdo susijaudinęs vieno kareivio bal- 
sas, - ir visi sužiuro į tolimo miško laukymę. 

Tolumoje didėjo ir vėjo nešamas kilo melsvas dūmų debesis. Kai aš 
supratau, kad tai buvo į mus priešo iššautas šūvis, viskas, kas vyko prieš 
mane tą minutę, viskas pasidarė nauja ir iškilminga [...] - visa tai tarytum 
sakė man, kad sviedinys, kuris jau išlėkė iš vamzdžio ir šią akimirką lekia 
erdvėje, galbūt nukreiptas tiesiai man į krūtinę. 

- Iš kur gavot vyno? - tingiai paklausiau Bolchovo, o tuo metu mano 
širdies gilumoje vienodai aiškiai kalbėjo du balsai: vienas - Viešpatie, pri- 
imk mano sielą ir būk jai gailestingas, antras - tikiuosi, kad nepasilenksiu, 
o šypsosiuos, kai skris sviedinys, - ir tą pačią akimirką virš galvos kažkas 
baisiai nemaloniai sušvilpė, ir už dviejų žingsnių nuo mūsų bumptelėjo 
sviedinys. 

— Va jeigu aš būčiau Napoleonas arba Fridrichas, - tuo metu pasakė 
Bolchovas, visiškai šaltakraujiškai atsisukdamas į mane, - būtinai pasa- 
kyčiau ką nors malonaus. 

- Bet jūs ir dabar pasakėt, - atsakiau, vargiai slėpdamas nerimą, kurį 
sukėlė praėjęs pavojus. 

[...] 

— Tfu, prakeiktasis! - tuo metu mums už nugaros ištarė Antonovas 
(kareivis - J. L.), apmaudžiai spjaudamas į šalį, - vos kojų nekliudė.“ 


Apšvietos tradicijos laikantis buvo kuriama Rousseau kalbos 
koncepcija. Pirmajame „Essai sur I'origine des langues“ skyriuje 

Rousseau rašė: „La parole ėtant la priemiėre institution sociale ne 
doit sa forme gu'a des causes naturelles.“? Ką tik pacituotoje for- 
mulėje Rousseau iš karto nurodo žodžio ryšį su Gamta ir Kultūra 
(socialine struktūra). Kadangi šios sąvokos, Rousseau nuomone, 
yra diametraliai priešingos, prieštaringa yra pati kalbos prigimtis. 
Be to, Gamta ir Kultūra suvokiamos kaip pradinis ir galutinis ko- 
munikacinio žmonių ryšio raidos (iškraipymo) taškas. Emilyje 
Rousseau pradinį tašką apibūdina taip: „Visos mūsų kalbos - me- 
no kūriniai. Ilgai ieškojome, ar nėra natūralios ir bendros visiems 
žmonėms kalbos: be abejo, yra - tai kalba, kuria, prieš išmokdami 
kalbėti, kalba vaikai. Tai neartikuliuota, bet vaizdinga ir skambi, 
suprantama kalba [...]. Žindyvės mus gali tos kalbos išmokyti; jos 
supranta viską, ką kalba jų augintiniai, jos jiems atsako, labai nuo- 
sekliai su jais kalbasi; ir nors tuo metu sako žodžius, tie žodžiai 
visiškai beprasmiai; vaikai supranta ne žodžio reikšmę, bet jo in- 
tonaciją. Garsų kalbą papildo ne mažiau energinga gestų kalba. 
Tuos gestus daro ne silpnos vaikų rankutės, bet jų fizionomijos.“!* 
Įdomu, kad šiuos grynai dedukcinius Rousseau spėliojimus nuo- 
stabiai patvirtina šiuolaikiniai eksperimentai.!' Nors abi, ir intona- 
cijų, ir gestų, kalbos yra natūralios, pirminė, Rousseau nuomone, 
buvo antroji, nes ji „dėpend moins des conventions“. Būtent Žen- 
klo konvencionalumas gąsdina Rousseau, nes dėl jo ženklas tam- 
pa kultūros akumuliatoriumi. Rousseau aplenkia F. de Saussure'ą, 
teigdamas, kad žodinis ženklas yra sąlygiškas, bet daro iš to le- 
miamą savo kultūros ir pažangos koncepcijai išvadą: „La langue 
de convention n'appartient gu'a !'homme. Voila pourguoi [...] les 
animaux n'en font point.“!? Ženklo sąlygiškumą pratęsia visuome- 
ninių nuostatų sąlygiškumas: „il y a dėja ici double convention".? 

Patirdama raidą, kalba praranda individualumą. Parodydamas 
genialų kalbos jausmą, Rousseau pažymi, kad semantika tobuli- 
nama pragmatikos silpnėjimo sąskaita. Kalba tarsi užsidaro sava- 
rankiškoje imanentinėje sferoje, prarasdama ryšį tiek su žmogu- 
mi, tiek su tiesa. Ypač ryškus šis procesas darosi išradus raštą: 
„L'ėcriture, gui semble devoir fixer la langue, est prėcisėment ce 
gui V altėre; elle n'en change pas les mots, mais le gėnie; elle substi- 
tue V'exactitude 4 V' expression. L'on rend ses sentiments guand on 

parle, et ses idėes guand on ėcrit. En ėcrivant, on est forcė de pren- 
dre tous les mots dans !'acception commune [...]. En disant tout 
comme on ėcrirait, on ne fait plus gue lire en parlant.“!* 

Gestas, atliekantis parodomojo įvardžio vaidmenį, ir emfatinės 
intonacijos, klausytojams sukuriančios ne tik kalbančiojo ir besi- 
klausančiojo, bet ir kalbos objekto tiesioginio dalyvavimo kalbėji- 
mo momentu įspūdį, atkuria kalbėjimo ir tikrovės ryšį. 

Iš esmės Rousseau domina lingvistinės referencijos problema, 
kuri pasidarė itin aktuali XX amžiaus paskutinių trijų dešimtmečių 
lingvistikoje. Ir čia Rousseau smarkiai aplenkia savo amžių. 

Vidinis Rousseau patosas nukreiptas prieš saloninį gražbylia- 
vimą, prieš pokalbio pavertimą žaidimu. Madam de Staėl žodžiais 
tariant, „La parole est un art libėral gui n'a ni but ni rėsultat [...]. 
La conversation n'est pas pour les Frančais un moyen de se com- 
muniguer ses idėes, ses sentiments, ses affaires, mais c'est un in- 
strument dont on aime a jouer.“"? 

Gramatikos purizmas, nušlifuota semantika, žaidimas pra- 
smėmis ir netikėti posakiai - čia slypi saloninio pokalbio žavesys. 
Energingas kalbėjimas, stiprios intonacijos ir liaudiški posakiai lai- 
komi „nepadoriais“, todėl ir neleistinais saloniniame pokalbyje. 
Abatas Barthėlemy tyčiojosi iš ponios Du Deffand, kai ta pavarto- 
jo žodį ėnergie. Kunigaikštienė de Choiseul irgi manė, kad jis vul- 
garus. Tačiau vulgarus buvo ne tik žodis - vulgari atrodė pati ener- 
kalbą. Pirmoji reikalauja energijos, stipraus gesto ir intonacijos, ant- 
roji - grakštumo ir sąmojingumo: 

Il y a des langues favorables a la libertė; ce sont les languages sonores, 
prosodigues, harmonieuses, dont on distingue le discours de fort loin. Les 
nėtres sont faites pour le bourdonnement des divans. [...] Dans les an- 
ciens temps, oū la persuasion tenoit lieu de force publigue, V'ėloguence 


ėtait nėcessaire. A guoi servirait-elle aujourd'hui [-..J. L'on n'a besoin ni 
d'art ni de figure pour dire „tel est mon plaisir“.!* 


Gražbylystė - tai lingvistinis demokratizmas. Tačiau tai ne ba- 
roko epochos pamokslų retorika, tai kalbėjimas, kuris yra tiesiogi- 
nis veiksmas, žodis, kuris yra poelgis (čia Rousseau intuityviai nu- 
spėja šiuolaikinius referencijos problemų tyrinėjimus). Rivarolis 

vėliau pasakė, kad yra žodžių, kuriems būdingi gestai ir intonaci- 
jos, frazių, kurios visada tribūnoje. Tą patį turėjo galvoje Rousseau, 
„Essai sur I'origine des langues“ baigdamas žodžiais: 


Je dis gue toute langue avec laguelle on ne peut pas se faire entendre au 
peuple assemblė est une langue servile; il est impossible gu'un peuple 
demeure libre et gu'il parle cette langue-la." 


Rousseau neatsitiktinai pavartojo žodžių junginį le peuple as- 
semblė. Revoliucija prasidėjo nuo to, kad peuple assemblė gavo kalbą. 
Būdinga šiuo požiūriu Didžiosios revoliucijos epochos buitinės kal- 
bos oratorinė nuostata ir tai, kad oratorinės dikcijos ir gesto iš prin- 
cipo atsisakė jauni termidorai. Tarp incroyable viešpatauja žargo- 
nas - un gazouillement dėlicieux.!8 

Kur kas sudėtingesnis buvo kitas svarbus Apšvietos kalbinės 
programos aspektas - nacionalinės (literatūrinės) kalbos ir dialektų 
santykis, kuris kultūrų bendravime pasireiškė kaip Europos kul- 
tūros kalbos (prancūzų, lotynų) ir nacionalinių kalbų santykis. 
Apšvietos buvo priimta dar Renesanso epochoje atsiradusi ben- 
dros nacionalinės kalbos, paremtos šnekamosios kalbos vartose- 
na, idėja, iškelta kaip atsvara kultūros rašytinės kalbos ir buitinės 
šnekamosios atskyrimui. Tačiau ji prieštaravo suvokimui, kad, vie- 
na vertus, oratorinė emfatinė kalba yra demokratiška ir, kita ver- 
tus, kad galima atverti kelią į literatūrą dialektams ir apskritai 
„netaisyklingai“ liaudies kalbai. Rousseau įvedė į komediją Les pri- 
sonniers de guerre (1743) šveicarų dialektą, Vobas pradėjo rašyti 
idiles pietų Saksonijos dialektu, o antrojoje XVIII amžiaus pusėje 
dialektai vis plačiau buvo įvedami į rusų komedijas, siekiant cha- 
rakterizuoti tai, kas „natūralu“, kitaip sakant, tikrąjį liaudies po- 
jame pavojų „vieningai ir nedalomai“ Respublikai. 

Vis dėlto nacionalumo kaip liaudiškumo ir demokratiškumo 
idėja (o būtent tokią reikšmę XVIII amžiaus pabaigos Prancūzijoje 
įgavo žodis „nacija“) sulaukė netikėto atgarsio bendrame europie- 
tiškame kontekste: prancūzų kalba imta suvokti kaip aristokrati- 
jos kalba, o nacionalinių kalbų raida patyrė galingą impulsą. 

Žodis, suvokiamas kaip veiksmas, ėmė rutuliotis drauge su Na- 
poleono epochos karine gražbylyste ir iš Nacionalinės Asamblėjos 

tribūnos persikėlė į Austerlico ir Borodino laukus, o žodis kaip 
natūralaus Žmogaus prigimtinio tyrumo išraiška nebijojo būti ne- 
sklandus, pradedant Papagenu Mozarto „Užburtojoje fleitoje“ ir 
baigiant Akimu Levo Tolstojaus „Tamsos galybėje“. Neišlavinta 
kalba įsiliejo į Europos kultūrą ne tik kaip lygiateisė, bet ir kaip 
„natūralesnė“ ir vertingesnė nei ištobulinta Prancūzijos kultūros 
kalba. Kaip ir statant Babelio bokštą, romantizmo epochos išva- 
karėse „pagrindinė“ Europos kultūros kalba buvo panaikinta. Eu- 
ropos kultūra tapo poliglotiška. 


1 


[S] 


7] 


a 


1987 


Mums atrodo tikslinga atskirti Apšvietą kaip ideologinę konstrukciją, tam tikrą 
idealią normą, sukurtą pačių XVIII amžiaus filosofų ir tyrinėtojų darbuose 
apibendrintą kaip neprieštaringą modelį, „panaikinantį“ individualius Diderot 
ir Rousseau, Voltaire'o ir Mably pozicijų skirtumus, ir realų ideologinį epochos 
gyvenimą, orientuotą į tą normą arba į polemiką su ja, visada sudėtingesnį ir 
prieštaringesnį, negu jis pats apie save mano. Tad Apšvieta mes laikysime 
metakultūrinę konstrukciją, abstrakciją, kuri vis dėlto aktyviai veikė realių tekstų 
kūrimą. 

Cit. iš /oaemuxa I. Jleū6onuya u C. Kaapka no sonpocam buaocogdbuu u ecmecmBo- 
ananuAa (1715-1716 22.), Jlenunrpan, 1960, p. 58. 

Cit. iš N. Chomsky, La linguistigue cartėsienne suivi deo La Nature formelle du 
Langage, Paris, 1966, p. 24. 

(„Tačiau iš visų argumentų, kurie įtikina, kad gyvūnai nemąsto, svarbiausias, 
mano manymu, yra tas, kad nors jie, kaip ir žmonės, yra pasiekę skirtingą 
tobulumo lygį, ir tai pastebima tarp arklių ir šunų, iš kurių vieni lengviau 
pasiduoda mokomi negu kiti, bet nors visi mums lengvai liudija apie jų 
natūralias paskatas, tokias kaip pyktis, baimė, alkis ir kitos panašios būsenos, 
kurias jie perteikia balsu arba kūno judesiais, niekas ir niekada iki mūsų dienų 
negalėjo matyti, kad gyvūnas būtų pakilęs iki tokio tobulumo laipsnio, kuris 
leidžia vartoti natūralią kalbą, t. y. išreikšti balsu ar gestais ką nors, ką būtų 
galima sieti nors su viena mintimi, o ne tik su natūraliu impulsu. Būtent kalba 
iš tikrųjų yra vienintelis ženklas, liudijantis, kad būtybė mąsto. Visi žmonės ją 
vartoja, net kvaili arba bepročiai, neturintys liežuvio ar kalbos padargų, bet 
jokiam gyvūnui ji nebūdinga. Štai kodėl galima laikyti kalbą tikru žmonių ir 
gyvūnų skiriamuoju bruožu.“) 

N. Chomsky, op. cit., p. 32-33. („Kaip ir Descartes'as, Herderis laikėsi nuo- 
monės, kad žmonių kalba ir aistrą išreiškiantys šūksniai - skirtingi reiškiniai. 
Kalbos nereikia nei priskirti artikuliacijos organams, nei sieti jos kilmės su 
gamtos mėgdžiojimu, nei laikyti jos pagrindu susitarimą, kuris ją būtų galėjęs 
sukurti. Kalba veikiausiai yra natūrali žmogaus proto savybė.“) 


* 3. B. ze Konnnneak. Covunenua: B 3 momax, Mocxsa, 1980, t. 1, p. 183-185. 


> 


Žr. IO. JlorMau, „Pycco M pycckaa KynbTypa XVIII-nauana XIX Beka“. in 
K.-XK. Pycco, Tpakmambi. MockBa. 1969, p. 600-603. 

7 Veikiančiojoje armijoje paplitęs tabu, pagal kurį iš karto galima atskirti fronti- 
ninką nuo atvažiavusio iš užnugario korespondento, draudžia priešą vadinti 
vardu. Jo vietoje vartojamas trečiojo asmens įvardis arba eufemistinė pravardė, 
pejoratyviškai vartojamas sąlygiškas tikrinis daiktavardis ir pan. Šis paprotys 
išsilaikė iki mūsų dienų. 

JI. ToncTo8, C06panue couunenuu: B 22 momax, MockBa, 1979, t. 2, p. 67. 

„Essai sur I'origine des langues ou il est parlė de la mėlodie et de V imitation 

musicale“, in J.-J. Rousseau, Oeuvres complėtes, Paris, 1825, t. 1, p. 471-472. 

(„Kadangi kalba yra pirmoji visuomeninė institucija, jos formos atsirado tik dėl 

natūralių priežasčių. “) 

P X.-X. Pycco, Emuno, unu O Bocnumanuu, CankT-IeTep6ypr, 1913, p. 42. 

" Žr. J. Newson, „Dialogue and Development“, in Action, Gesture and Symbol: 

The Emergence of Language, London, New York, San Francisco, 1978, p. 31-41. 

'2J.-J. Rousseau, op. cit., t. 1, p. 479. („Kalba, pagrįsta susitarimais, būdinga tik 
žmogui. Štai kodėl [-..] gyvūnai taip nesielgia.") 

5Ibid., p. 488. („Čia esama dvigubos konvencijos.“) 

6 Ibid., p. 494—495. („Raštija, kuri, atrodo, turėtų fiksuoti kalbą, iš tikrųjų ją keičia. 
Ji keičia ne žodžius, bet kalbos dvasią. Jai svarbiau tikslumas, o ne išraiška. 
Kalbėdami žmonės perduoda jausmus, o kai rašo - mintis. Užrašant žodžiai nori 
nenori vartojami jų bendrąja reikšme. [...] Kai kalbama taip, kaip rašoma, kalba 
virsta skaitymu.“) 

"M. Glotz, M. Maire, Salons du XVIII-e siėcle, Paris, 1945, p. 57. („Kalbėjimas - tai 
laisvas menas, neturintis nei tikslo, nei padarinių [...]. Pokalbis prancūzams yra 
ne būdas keistis mintimis, jausmais ar dalykinėmis žiniomis, o tik instrumentas, 
kuriuo jie mėgsta žaisti.“) 

'6J.-J. Rousseau, op. cit., t. 1, p. 562, 563. („Yra kalbų, palankių laisvei. Tai 
skambios, prozodiškos, harmoningos kalbos, kuriomis šnekant girdėti iš toli. 
Mūsiškė sukurta murmėti ant sofos [-..]. Senais laikais, kai mokėti įtikinti reiškė 
galią visuomenėje, gražbylystė buvo būtina. Bet kam jos reikia šiandien? [...] 
Nereikia nei meno, nei retorikos, kad pasakytum: „Tai man labai malonu.'“) 

" Ibid., p. 564. („Aš teigiu, kad kiekviena kalba, kurios negalima priversti klausytis 

drauge susirinkusių žmonių, yra vergų kalba. Neįmanoma, kad tauta, kalbanti 

tokia kalba, liktų laisva.“) 

„Savez-vous, dit I'incroyable, une histoi-e singue-iė-e gui vient d'a'iver au thėat- 

e Moliė-e; c'est un ve-itė cha-mant [...]. Eh bien! on zouait Figa-o; on en ėtait au 

second aste, le spectac-e ėtait b-illant cont-e I'o-dinaire; z'ėtait attentif au zeu des 

acteurs...“ (L. Lacour, Grand Monde et salons politigues de Paris aprės la terreur, 

Paris, 1861, p. 38-39.) (Kalbantysis praleidžia priebalsius „r“ ir „|“, savaip taria 

garsą, žymimą raide „j“, - vert. past.) 


„“ = 

Genetiniu požiūriu kultūra formuojasi dviejų pirminių kalbų pa- 
grindu. Viena iš jų - natūralioji kalba, kurią vartoja žmogus kas- 
dien bendraudamas. Jos vaidmuo visuose antriniuose kultūros da- 
riniuose akivaizdus ir nereikalingas aiškinimų. Be to, 1969 metais 
Ėmile'is Benveniste'as straipsnyje „Kalbos semiologija“, progra- 
miškai išspausdintame pirmuosiuose tarptautinio žurnalo Semio- 
tica numeriuose, rašė: „Visa nelingvistinės sistemos semiologija turi 
pasitelkti kalbą kaip vertėją ir gali egzistuoti tik remdamasi kalbos 
semiologija ir joje.“ Šio požiūrio laikėsi ir pirmosios Vasaros mo- 
kyklos Kiaereku (1964) dalyviai, priėmę B. Uspenskio formulę, tai- 
komą visam antlingvistinių semiotinių sistemų kompleksui, - „ant- 
rinės modeliuojančios struktūros“. 

Mažiau akivaizdi antrosios pirminės kalbos prigimtis. Kalba- 
ma apie struktūrinį erdvės modelį. Bet kuri žmogaus kaip homo 
sapiens veikla susijusi su klasifikaciniais erdvės modeliais, jos skirs- 
tymu į „savą“ ir „svetimą“ bei įvairiausių socialinių, religinių, po- 
litinių, giminystės ir kitų ryšių vertimu į erdvės santykių kalbą. 
Erdvės dalijimas į „kultūrinę“ ir „nekultūrinę“ (chaotišką), gyvųjų 
erdvę ir mirusiųjų erdvę, sakralinę ir profaniškąją, saugią ir sle- 
piančią grėsmę ir suvokimas, kad kiekviena erdvė turi savo gy- 
ventojus - dievus, žmones, nelabuosius arba jų sociokultūrinius 
sinonimus, yra neatskiriama kultūros savybė. Tačiau to dar neuž- 
tenka. Tam, kad viena ar kita sistema galėtų atlikti įvairias se- 
miotines funkcijas, jai turi būti būdingas objekto, kurį ji reiškia, 

sudvigubinimo (teisingiau, daugkartinės multiplikacijos) mecha- 
nizmas. Natūraliosios kalbos pasaulis sudvigubina pasaulį-objektą, 
o sudėtingiau organizuotuose žodiniuose tekstuose ir žodžio me- 
no kalbose pats gali susidvigubinti. 

Antikos legendose buvo kalbama apie šešėlį, atspindį vandenyje 
ir aidą kaip šaltinius sudvigubinimo, tapusio nežodinių semiotinių 
sistemų ištaka. Bet galima nurodyti ir universalesnę jų šaknį: visi 
erdvės dalijimo būdai kuria homomorfines struktūras. Miestas 
(= gyvenvietė) priešinasi tam, kas yra už jo sienų (miškui, stepei, 
kaimui, Gamtai, priešų apgyventai vietai), kaip tai, kas sava, užda- 
ra, sukultūrinta ir saugu, - tam, kas svetima, atvira, nesukultūrinta. 
Šiuo požiūriu miestas yra sukultūrinta universumo dalis. Bet savo 
vidine struktūra jis kopijuoja visą universumą ir turi savąją „savą“ 
ir savąją „svetimą“ erdvę. Lygiai taip pat šventovės santykis su mies- 
tu yra vidaus ir išorės santykis, bet savo imanentine struktūra šven- 
tovė vėlgi atkartoja universumą. Tas pats kartojasi ir visuose kituose 
statiniuose. Bet kiekviena erdvė turi savo gyventojus ir, persikelda- 
mas iš vienos į kitą, žmogus tarsi praranda savo paties identiškumo 
dalį, prilygdamas konkrečiai erdvei. Likdamas savimi, jis tampa ki- 
tu. Ypač tai darosi akivaizdu ne buitiniame gyvenime (nors ir ten 
šito esama), bet ritualuose. Ritualinė erdvė homomorfiškai kopijuo- 
ja universumą ir, įžengdamas į ją, ritualo dalyvis tai tampa (likda- 
mas savimi) miško dvasia, totemu, numirėliu, globėjiška dievybe, 
tai vėl atgauna savo žmogiškąją esmę. Jis nutolsta nuo savęs, virs- 
damas ta išraiška, kurios turiniu gali būti jis pats (plg. mirusiųjų 
atvaizdus ant sarkofagų ir „laidotuvių“ portretuose) arba vienokia 
ar kitokia antgamtinė būtybė. Dėl to, kad erdvė dalijasi, pasaulis 
rituale padvigubėja taip pat, kaip jis padvigubėja žodyje. Šito rezul- 
tatas yra ritualiniai atvaizdai (kaukės, kūno dažymas, šokiai, antka- 
piniai atvaizdai - sarkofagai ir pan.) - plastinio meno pradžia. Kūno 
vaizdavimas galimas tik po to, kai pats kūnas vienokiose ar kitokio- 
se situacijose imamas suvokti kaip savo paties atvaizdas. Be pirmi- 
nio erdvės dalijimo į sferas, reikalaujančias skirtingai elgtis, vaiz- 
duojamieji menai būtų neįmanomi. 

Pasaulio padvigubėjimas žodyje, o žmogaus - erdvėje sudaro 
pradinį semiotinį dualizmą. 

Kultūra pagal jai būdingą atminties tipą atsirenka visoje šioje 
pranešimų daugybėje tai, kas jos požiūriu yra „tekstai“, t. y. ką 
reikia įtraukti į kolektyvinę atmintį. 

Tačiau reikia atkreipti dėmesį į kitą klausimo aspektą: tekstas, 
tyrinėjamas kokios nors vienos lingvistinės sistemos požiūriu, yra 
vienos kurios nors kalbos realizacija. Kultūra iš principo poliglo- 
tiška ir jos tekstai visada realizuojasi bent jau dviejų semiotinių 
sistemų erdvėje. Akademikas A. Veselovskis žodžio ir muzikos 
(dainavimas), žodžio ir gesto (šokis) susiliejimą į vieningą ritua- 
linį tekstą pavadino „pirmykščiu sinkretizmu“. Tačiau įsivaizda- 
vimas, kad atsisveikinusi su „pirmykšte“ epocha kultūra ima kur- 
ti vienakalbio tipo tekstus, kurie realizuoja tik vieno kurio nors 
žanro dėsnius griežtai pagal vienos linijos taisykles, skatina priešta- 
rauti. Net jei nekreiptume dėmesio į nuorodą, kad per visą kultū- 
ros raidą tekstai, sinkretiškai derinantys visus pagrindinius se- 
miozės tipus, neišnyksta, ir neprisimintume nei liturgijos, nei 
karnavalo, nei hepeningo, nei šiuolaikinių roko ansamblių pasiro- 
dymų, nei Didžiosios prancūzų revoliucijos švenčių, nei kitų sin- 
kretizmo pavyzdžių, tai nuslenkančių į kultūros periferiją, tai vėl 
užimančių joje centrinę vietą, tektų kalbėti apie tai, kad užšifravi- 
mas daugeliu kodų yra dėsningas didžiajai daugumai tekstų. Iš 
tiesų vienalinijiniai bus tik tekstai dirbtinėmis kalbomis arba spe- 
cialiai kuriamos iliustracijos vieniems ar kitiems teorinių taisyklių 
rinkiniams. Tokie, pavyzdžiui, yra V. Briusovo „Bandymai“. 

Jau pats faktas, kad įvairios sinchroniško teksto dalys gali 
remtis skirtingo laiko atmintimi, daro jį nevienodai užšifruotą. 
Pavyzdžiui, daugumoje barokinių Centrinės Europos bažnyčių 
žiūrovas įžiūri jų gotikinį arba net romaninį pradą. Katedra Sira- 
kūzuose, perstatyta iš antikinės šventovės į krikščionių baziliką, 
savo vidinėje konstrukcijoje išlaikė antikinių pestumo stiliaus ko- 
lonų eiles, prie kurių pristatyta romaninė altoriaus dalis, o viską 
jungia puikus baroko fasadas. Gaunamas vieningas, bet daugia- 
balsis tekstas. Palatino kapeloje Palerme, kurią Maupassant'as 
pavadino gražiausia pasaulyje ir pačia nuostabiausia juvelyrine- 
religine brangenybe, sukurta Žmogaus svajonių ir amatininko 
meno, salė XII amžiuje normanų pastatytuose rūmuose papuošta 

bizantiškomis mozaikomis ir apvainikuota tipiškai arabiško sti- 
liaus kedro lubomis. 

Ne tik elementai, priklausantys skirtingoms istorinėms ir et- 
ninėms kultūrinėms tradicijoms, bet ir nuolatiniai vidiniai dialo- 
gai tarp žanrų ir skirtingos krypties struktūrinių darinių tekste 
sudaro tą vidinį semiotinių priemonių žaismą, kuris, ryškiausiai 
atsiskleisdamas grožiniuose tekstuose, iš esmės pasirodo esąs bet 
kokio sudėtingo teksto savybė. Būtent ši savybė daro tekstą pras- 
mės generatoriumi, o ne tik pasyvia iš išorės jam duotų prasmių 
talpykla. Tai leidžia įžvelgti tekste darinį, užpildantį tuščią vietą 
tarp individualios sąmonės - prasmę kuriančio semiotinio me- 
chanizmo, besiremiančio galvos smegenų pusrutulių funkcine 
asimetrija, - ir polistruktūrinės kultūros kaip kolektyvinio inte- 
lekto sandaros. 

Tai, kas pasakyta, leidžia pakoreguoti tradicinį teksto supra- 
timą. Pradiniu teiginiu laikoma, jog kadangi tekstas visada yra teks- 
tas kuria nors kalba, tai kalba visada duota - logiškai, o kartais 
manoma, kad ir chronologiškai - iki teksto. Šis įsitikinimas ilgus 
metus lėmė lingvistų interesų kryptį. Į tekstą buvo žiūrima kaip į 
medžiagą, kurioje manifestuojami kalbos dėsniai, kaip į tam tikrą 
rūdą, iš kurios lingvistas išlydo kalbos struktūrą. Toks suvokimas 
gerai paaiškino komunikacinę kalbos funkciją, tą funkciją, kuri sly- 
pi paviršiuje ir yra lengvai pastebima, naudojantis paprasčiausiais 
analizės metodais. Todėl ilgai buvo manoma, kad ji yra pagrin- 
dinė, o kai kurių lingvistų nuomone, ir vienintelė kalbos funkcija. 
Šios funkcijos požiūriu kalbos „darbas“ - perduoti būtent tą in- 
formaciją, kurią perdavė siuntėjas. Bet koks pranešimo teksto 
pakeitimas yra iškraipymas, „triukšmas“ — blogo sistemos darbo 
rezultatas. Jeigu laikysimės šio požiūrio, teks pripažinti, kad opti- 
mali kalbos struktūra yra dirbtinės kalbos ir metakalbos, nes tik 
jos garantuoja visišką pradinės prasmės išlaikymą. Būtent toks įsi- 
vaizdavimas tapo pagrindu — veikiau psichologiniu nei moksli- 
niu - 7-ajame XX amžiaus dešimtmetyje dažnai iš aukšto žvelgti į 
poezijos (ir meno apskritai) kalbas kaip į „neefektyvias“ ir ne- 
ekonomiškas. Kartu būdavo pamirštama, kad Žymiausi lingvis- 
tai, pavyzdžiui, R. Jakobsonas, dar 4-ajame dešimtmetyje įžvalgiai 

pabrėžė, kad poetinės kalbos sritis - tai sfera, kurioje išryškinami 
svarbiausi visos lingvistikos dėsningumai. 

Galima išskirti dar vieną semiotinių sistemų, taigi ir tekstų, 
funkciją. Be komunikacinės funkcijos, tekstas atlieka ir prasmės 
kuriamąją, šiuo atveju pasireikšdamas ne kaip pasyvi iš anksto 
duotos prasmės pakuotė, bet kaip prasmių generatorius. Su tuo su- 
siję gerai kultūros istorikams pažįstami realūs faktai, kai ne kalba 
atsiranda anksčiau už tekstą, bet tekstas anksčiau už kalbą. Pir- 
miausia jiems reikia priskirti daugybę reiškinių, susijusių su mus 
pasiekusiais archajinių kultūrų fragmentais. Nemaža atvejų, kai 
archeologai randa daiktą (= tekstą), kurio funkcija, kaip ir jam 
būdingas kultūrinis kontekstas, mums nežinomi. Jau turėdami 
tekstą (žodinį, skulptūrinį, architektūrinį) mes turime pagal jį re- 
konstruoti kodą. Rekonstruodami hipotetišką kodą, mes remiamės 
realiu tekstu (arba kuo nors į jį panašiu), juo tikrindami rekonst- 
rukcijos patikimumą. 

Iš esmės nuo pirmojo atvejo nesiskiria ir antrasis, kai susiduria- 
me ne su senais, 0 su pačiais naujausiais meno kūriniais: autorius 
kuria unikalų tekstą, t. y. tekstą dar nežinoma kalba, o auditorija, 
kad priimtų tekstą, turi išmokti naują kalbą ad hoc. Tas pats mecha- 
nizmas veikia ir trečiuoju atveju - mokant gimtosios kalbos. Vaikas 
irgi gauna tekstus anksčiau, nei sužino taisykles, ir rekonstruoja kal- 
bos struktūrą pagal tekstus, o ne tekstus pagal struktūrą. 

Kai tokiu būdu vyksta dešifravimo procesas, pirma, tik iš da- 
lies ir sąlygiškai kalba atitinka tekstą. Antra, pats tekstas, būda- 
mas semiotiškai nevienalytis, įsitraukia į žaidimą su jį dešifruo- 
jančiais kodais ir juos deformuoja. Tekstui keliaujant nuo adresanto 
prie adresato įvyksta prasmės poslinkis ir jos papildymas. Todėl 
šią funkciją galima pavadinti kūrybine. Pirmuoju atveju bet koks 
prasmės pasikeitimas perdavimo metu yra klaida ir iškraipymas, 
o antruoju jis pavirsta naujų prasmių kūrimo mechanizmu. Pa- 
vyzdžiui, E. T. A. Hoffmannas, išmoningai sujungęs du neviena- 
lyčius tekstus - katino Murklio užrašus ir kapelmeisterio Joha- 
neso Kreislerio gyvenimo aprašymą - net ir korektūros klaidas 
pavertė priemone komiškam efektui sukelti, pridurdamas įžango- 
je: „Pagaliau ir tai tiesa, kad autoriai už savo drąsiausias mintis, 

nepaprasčiausius posakius dažnai turi būti dėkingi maloningie- 
siems rinkėjams, kurie vadinamųjų korektūros klaidų pagalba idė- 
joms suteikia sparnus.“* O Gogolis realias korektūros klaidas pir- 
majame Vakarų viensėdyje prie Dikankos leidime pavertė nedidele 
komiška esė.? Galima būtų prisiminti ir gorodničiaus laišką Revi- 
zoriuje, parašytą ant Chlestakovo traktieriaus sąskaitos: „Skubu, 
širdele, tau pranešti, kad mano padėtis buvo labai nemaloni, bet, 
pasikliaudamas dievo gailestingumu, už du raugintus agurkus at- 
skirai ir pusę porcijos ikrų rublis dvidešimt penkios kapeikos...““, 
arba telegramą Čechovo „Širdelėje“ („laidytuvės“* vietoj „laido- 
tuvės“). Bet Anoje Kareninoje aprašytas atvejis, kai „triukšmas“ su- 
kuria naują - ne komišką, o rimtą - prasmę: dėmė, kurią vaikai 
užtėškė popieriuje, padeda dailininkui rasti iki tol jo nesėkmingai 
ieškotą figūros padėtį. Skirtingų kodavimo tipų susidūrimas - pa- 
grindinis ironijos kūrimo būdas Eugenijuje Onegine, o Achmatova 
kalba apie „svetimą žodį“, kuris „prasimuša“, nes „aš rašau ant 
tavo juodraščio“. Visi „svetimo žodžio“ įtraukimo į tekstą atvejai, 
tyrinėti M. Bachtino ir daugelio mokslininkų po jo, - tai skirtingai 
užkoduotų subtekstų susidūrimas ir prasmės kūrimo procesai, ku- 
rie vyksta keičiantis kodams. 

Taigi pirmosios funkcijos požiūriu natūralu įsivaizduoti tekstą 
kaip vienos kalbos manifestaciją. Šiuo atveju jis homostruktūriškas 
ir homogeniškas. Antrosios funkcijos požiūriu tekstas heteroge- 
niškas ir heterostruktūriškas, jis vienu metu manifestuoja keletą 
kalbų. Sudėtingi dialoginiai ir žaidybiniai santykiai tarp įvairių 
teksto postruktūrių, sudarančių jo vidinį poliglotizmą, - tai pras- 
mės kūrimo mechanizmai. 

Galima įsivaizduoti semiotinę ašį, kurios viename gale išsidėsto 
dirbtinės kalbos, metakalbos ir visi mechanizmai, laiduojantys su- 
pratimo vienaprasmiškumą, centre - natūralios kalbos, o kitame 
gale - polistruktūrinės sistemos, tokios kaip poezijos (arba meno 
apskritai) kalbos. Realūs tekstai juda ta ašimi priklausomai nuo jų 
struktūrinės dominantės. Be to, skaitytojo suvokimas gali pastum- 
ti tekstą į vieną ar į kitą pusę, perkeldamas dominantę. 


* A. Čechovas, Ponia su šuniuku, Vilnius, 1984, p. 157 (apsakymą vertė J. Aputis). 

Trečioji teksto funkcija susijusi su kultūros atmintimi. Šiuo po- 
žiūriu tekstai — tai suglaustos mnemoninės programos. Atskirų 
tekstų, pasiekiančių mus iš tamsių kultūrinės praeities gelmių, 
sugebėjimą rekonstruoti ištisus kultūros klodus, atkurti atmintį, 
akivaizdžiai demonstruoja visa žmonijos kultūros istorija. Ne tik 
metaforiškai būtų galima sugretinti tekstus su augalų sėklomis, 
sugebančiomis išsaugoti ir atkurti ankstesnių struktūrų atminimą. 
Šiuo atžvilgiu tekstai linksta į simbolizaciją ir tampa visuotiniais 
simboliais. Simboliai pasidaro nepriklausomi nuo savo kultūrinio 
konteksto ir funkcionuoja ne tik sinchroniškuose kultūros kloduo- 
se, bet ir jos diachroninėse vertikalėse (plg. antikinės ir krikščio- 
niškosios simbolikos reikšmę visiems Europos kultūros klodams). 
Šiuo atveju atskiras simbolis pasireiškia kaip izoliuotas tekstas, 
laisvai judantis chronologiniame kultūros lauke ir kiekvieną kartą 
sudėtingai koreliuojantis su jos sinchroniniais pjūviais. 

Šitaip šiuolaikiškai suvokiamas tekstas nustoja būti pasyviu pras- 
mės turėtoju, 0 pasirodo besąs dinamiškas, iš vidaus prieštaringas 
reiškinys — viena iš fundamentalių šiuolaikinės semiotikos sąvokų. 

Tačiau požiūris į tekstą kaip į prasmių generatorių, hierarchinės 
virtinės „individuali sąmonė - tekstas - kultūra“ grandį gali kelti 
klausimų. Akivaizdu, kad tekstas pats savaime nieko generuoti ne- 
gali, tam, kad jo generacinės galimybės realizuotųsi, jis turi už- 
megzti santykius su auditorija. Pats tas faktas neturėtų stebinti: 
bet kokia dinamiška generuojanti sistema negali veikti būdama 
izoliuota nuo išorinių informacijos srautų. Ką tai reiškia taikant 
tekstui (= kultūrai)? Kad galėtų pasireikšti prasmės generavimo 
aktyvumas, tekstas turi būti paniręs į semiosferą. O tai reiškia pa- 
radoksalią situaciją: ten patekdamas jis turi patirti kontaktą su ki- 
tu tekstu (kitais tekstais). Analogiškai galima būtų pasakyti, kad 
kontaktas su kita kultūra atlieka „paleidžiamojo įtaiso“, sužadi- 
nančio generacinius procesus, vaidmenį. Į žmogaus, užmezgančio 
kontaktą su tekstu, atmintį galima žiūrėti kaip į sudėtingą tekstą, 
su kuriuo kontaktuojant sukeliami kūrybiški pasikeitimai infor- 
macijos grandinėje. 

Paradoksalus tvirtinimas, kad prieš tekstą turi būti kitas teks- 
tas (prieš kultūrą - kultūra), turi panašumų su autokatalizės 

reakcijomis, kurioms vykstant reakcijos rezultatas turi stimuliuoti 
jos pradžią. 

Žymusis Prostakovos klausimas: „Siuvėjas mokėsi iš kito, kitas 
iš trečio, o iš ko mokėsi pirmasis siuvėjas?“? - keliamas moksliškai 
praranda prasmę, nes pati sąvoka „siuvėjas“ yra ilgos siuvimo me- 
no istorijos rezultatas. Galima būtų prisiminti, kaip panašų klau- 
simą, taikomą gyvybės kilmei, sprendė V. Vernadskis: „Reikia ieš- 
koti ne gyvybės pradžios mūsų planetoje pėdsakų, bet materialinių 
ir energetinių sąlygų, kuriomis planetoje gali atsirasti gyvybė.“ 
Apskritai klausimas apie „pirmąjį siuvėją“ iš esmės priklauso mi- 
tologijai ir mokslo nesprendžiamas. Žinomų atvejų, kai kliniškai 
sveiki vaikai auklėjami visiškai izoliuoti nuo išorinių tekstų (pa- 
vyzdžiui, tik gyvūnų bendrijoje), rezultatas yra tas, kad sveikas 
sąmonės mechanizmas lieka neįjungtas. 

Taigi minimaliai veikiantis teksto generatorius - tai ne izoliuo- 
tas tekstas, o tekstas kontekste, tekstas, sąveikaujantis su kitais teks- 
tais ir su semiotine aplinka. 

[1992] 


' Ė. Benveniste, „Sėmiologie de la langue (2)“, Semiotica, 1969, t. 1, Nr. 2, p. 130. 

* E. T. A. Hofmanas, Katino Murklio pažiūros į gyvenimą, vertė E. Vengrienė, Vilnius, 
1964, p. 8. 

H. [orons. To140e coOpanue couunenuu: B 14 momax. MocksBa, 1940, t. 1, p. 317. 

* N. Gogolis, Raštai, t. 4, vertė A. Gricius, Vilnius, 1955, p. 49. 

Il. bonBuanK, Co0panue couunenuū: B 2 mowax, MockaBa. Jlenunrpaa, 1959, t. 1, p. 108. 
B. Bepnanckuū, Xuuuueckoe cmpoenue Ouocbepbi 3e Mau u ee oKpvxcenua, MockBa. 1965, 


p. 344. 

Sąvoka „tekstas“ vartojama nevienareikšmiškai. Galima būtų su- 
daryti rinkinį kartais labai skirtingų reikšmių, kurias įvairūs auto- 
riai sieja su šiuo žodžiu. Tačiau pažymėtina kas kita: šiuo metu, be 
abejo, tai vienas dažniausiai vartojamų terminų humanitarinės 
krypties moksluose. Įvairiais mokslo raidos momentais iškyla į 
paviršių tokie žodžiai; jų vartojimo dažnumui moksliniuose teks- 
tuose augant kaip lavinai, jie praranda būtiną jiems vienareikš- 
miškumą. Jie ne tiek terminologiškai tiksliai apibūdina mokslinę 
sąvoką, kiek signalizuoja apie problemos aktualumą, nurodo sritį, 
kurioje gimsta naujos mokslinės idėjos. Tokių žodžių istorija galėtų 
sudaryti savotišką mokslinės dinamikos indeksą. 

Mes nesiekiame pagrįsti kokį nors iš jau esančių arba pasiūlyti 
naują šio termino suvokimą. Šio tyrinėjimo aspektu esmingiau pa- 
bandyti apibrėžti jo santykį su kai kuriomis kitomis pagrindinėmis 
sąvokomis, tarp jų ir su kalbos sąvoka. Čia galima išskirti du požiū- 
rius. Pirmas: kalba suvokiama kaip tam tikra pirminė esmė, kuri 
įgauna materialią būtį, įsikūnydama tekste.' Nepaisant visos as- 
pektų ir požiūrių įvairovės, čia galima išskirti bendrą prielaidą: 
kalba yra ankstesnė už tekstą, tekstą sukuria kalba. Net tais atve- 
jais, kai pabrėžiama, kad būtent tekstas sudaro lingvistui duotą 
realybę ir kad bet koks kalbos tyrimas remiasi tekstu, kalbama apie 
euristinį, o ne apie ontologinį nuoseklumą: kadangi į pačią teksto 
sąvoką įeina prasmingumas, teksto prigimtis suponuoja tam tikrą 
užkodavimą. Taigi kodo buvimas laikomas pirminiu dalyku. 

Su šia prielaida susijęs požiūris į kalbą kaip į uždarą sistemą, 
kuri sugeba pradėti be galo besidauginančių atvirų tekstų daugybę. 
Taip, pavyzdžiui, Hjelmslevas apibūdina tekstą kaip viską, kas yra, 
buvo ir bus pasakyta konkrečia kalba. Iš to išplaukia, kad kalba 
suvokiama kaip panchroninė ir uždara sistema“, o tekstas - kaip 
nuolat pagal laiko ašį auginama. 

Antras požiūris labiau taikytinas literatūrologiniuose darbuo- 
se arba kultūrologiniuose tyrinėjimuose, skirtuose bendrajai tekstų 
tipologijai.? Čia atsiliepia tai, kad, kitaip nei lingvistai, literatūro- 
logai paprastai tyrinėja ne ein Text, bet der Text. Siekimas suartinti 
tekstą kaip lingvistinių ir kaip literatūrologinių studijų objektą pra- 
diniame tyrinėjimo etape nulėmė tą požiūrį, apie kurį rašė I. Rev- 
zinas: „Kalbant apie kūrinio kaip visumos analizę, struktūriniai 
metodai pasirodo besą ypač efektyvūs tyrinėjant arba tokias sąly- 
giškai paprastas ir pasikartojančias „mažąsias formas“ kaip čias- 
tuškos, mįslės, bylinos, pasakos, mitai, arba tokią masinę produk- 
ciją kaip detektyvai“, bulvariniai romanai, romanai-pamfletai ir 
pan., bet tada jau nekalbama apie grožinius kūrinius tikrąja to 
žodžio prasme.““ Tačiau grožinio kūrinio „tikrąja to žodžio pras- 
me“, kaip ir daugelio sudėtingiausių kultūrinio gyvenimo formų, 
tyrinėjimus diktavo pernelyg daug svarbių mokslinių sumetimų, 
kad jų būtų buvę galima atsisakyti. O toks tyrinėjimas reikalavo 
kito požiūrio į tekstą.“ 

Laikantis antrojo požiūrio, tekstas suvokiamas kaip atskiras, 
uždaras baigtinis darinys. Vienas pagrindinių jo požymių - speci- 
finė imanentinė struktūra, dėl to pasidaro labai svarbi ribos („pra- 
džios“, „pabaigos“, „rampos“, „rėmo“, „pjedestalo“, „kulisų“ ir 
pan.) kategorija. Pirmuoju atveju esminis teksto požymis yra jo 
tęstinumas natūraliame laike, o antruoju tekstas arba linksta į pan- 
chroniškumą (pavyzdžiui, ikoniniai tapybos ir skulptūros tekstai), 
arba sukuria savo ypatingą vidinį laiką, iš kurio santykio su natū- 
raliuoju gali kilti įvairiausių prasmės efektų. Keičiasi teksto ir ko- 
do (kalbos) santykis. Suvokdami tam tikrą objektą kaip tekstą, mes 
kartu darome prielaidą, kad jis kokiu nors būdu užkoduotas, koda- 
vimo prielaida įeina į teksto sąvoką. Tačiau pats šitas kodas mums 
nežinomas - jį dar reikia rekonstruoti, remiantis turimu tekstu. 

Nesvarbu, ar susiduriame su tekstu mums nežinoma kalba — 
su atsitiktinai išlikusia prarastos kultūros nuolauža, ar su meno 
kūriniu, turinčiu šokiruoti auditoriją savo novatoriškumu, bet tai, 
kad tekstas yra iš anksto užkoduotas, nekeičia fakto, kad auditori- 
jai būtent tekstas yra pirminis, o kalba - antrinė abstrakcija. Be to, 
kadangi informacijos gavėjas niekada negali būti tikras, kad re- 
miantis konkrečiu tekstu jam pasisekė rekonstruoti kalbos visumą, 
kalba atrodo esanti tik sąlygiškai uždara. Imanentiškai organizuo- 
to ir uždaro teksto atžvilgiu aktyvizuosis jo neužbaigtumo ir atvi- 
rumo požymis. Tai bus ypač akivaizdu tais atvejais, kai kodavimo 
sistema organizuota hierarchiškai ir vieno iš jos lygmenų rekonst- 
rukcija negarantuoja kitų supratimo. Tais atvejais, kai tekstas 
leidžia iš principo begalinę daugybę interpretacijų, pavyzdžiui, me- 
ne, jo kodavimo įrenginys, nors atskiruose lygmenyse ir laikomas 
uždaru, kaip visuma yra iš esmės atviras. Taigi ir šiuo požiūriu 
tekstas ir kalba sukeisti vietomis. Tekstą kolektyvas gauna anksčiau 
nei kalbą, ir kalba „išvedama“ iš teksto. 

Šios dvigubos tyrinėjimo orientacijos pagrindas yra funkcinis 
tekstų dvilypumas kultūros sistemoje. 

Bendroje kultūros sistemoje tekstai atlieka bent dvi pagrindi- 
nes funkcijas: adekvataus reikšmių perdavimo ir naujų prasmių 
kūrimo. Pirmoji funkcija geriausiai atliekama, kai labiausiai sutam- 
pa kalbančiojo ir klausančiojo kodai, kitaip sakant, kai tekstas mak- 
simaliai vienareikšmis. Idealus ribinis tokios operacijos mechaniz- 
mas bus dirbtinė kalba ir tekstas dirbtine kalba. Standartizacijos 
siekis, gimdantis dirbtines kalbas, ir troškimas save aprašyti, ku- 
riantis metakalbines konstrukcijas, nėra išoriški kalbos ir kultūros 
mechanizmo atžvilgiu. Nė viena kultūra negali funkcionuoti be 
metatekstų ir tekstų dirbtinėmis kalbomis. Kadangi būtent ši teks- 
to ypatybė yra lengviausiai modeliuojama mūsų turimomis prie- 
monėmis, šitas teksto aspektas pasirodė labiausiai pastebimas. Jis 
tapo tyrinėjimo objektu, kartais iš viso sutapdamas su tekstu ir 
užgoždamas kitus aspektus. 

Identifikacijos, skirtumų panaikinimo ir teksto pritaikymo prie 
standarto mechanizmas ne tik atlieka pradžios, garantuojančios pra- 
nešimo suvokimo adekvatumą komunikacijos sistemoje, vaidmenį: 

ne mažiau svarbu užtikrinti bendrą kolektyvo atmintį, paversti jį iš 
netvarkingos minios į une personne morale, anot Rousseau. Pastaroji 
funkcija ypač svarbi rašto neturinčiose kultūrose ir kultūrose, ku- 
riose dominuoja mitologinė sąmonė, tačiau kaip tendencija ji stip- 
riau ar silpniau pasireiškia bet kokioje kultūroje. 

Būdingas mitologinės orientacijos kultūros bruožas yra tas, kad 
tarp kalbos ir tekstų atsiranda tarpinė grandis - tekstas-kodas. Šis 
tekstas gali būti suvoktas ir išskirtas kaip idealus pavyzdys (plg, 
pavyzdžiui, Vergilijaus Eneidos reikšmę Renesanso ir klasicizmo 
literatūrai) arba pasilikti kaip subjektyviai neįsisąmonintas mecha- 
nizmas, kuris neįgauna tiesioginės išraiškos', o realizuojasi kaip 
variantai tekstuose, esančiuose žemesniame kultūros hierarchijos 
lygmenyje. Tai nekeičia to, kas svarbiausia: tekstas-kodas yra 
būtent tekstas. Tai ne abstraktus teksto formavimo taisyklių rinki- 
nys, 0 sintagmiškai sudaryta visuma, organizuota ženklų struk- 
tūra. Reikia pabrėžti, kad funkcionuojant kultūrai - vykstant tekstų 
kūrimo procesui arba tyrinėtojui atliekant metaaprašymą - kiek- 
vienas teksto-kodo ženklas gali pasirodyti mums kaip paradigma. 
Tačiau „sau“, iš savo paties lygmens taško žiūrint, jis yra tai, kam 
būdinga ne tik išraiškos, bet ir turinio vienovė. Difuziškas, ambi- 
arba polivalentiškas, suskylantis tai į ekvivalentiškų, bet skirtingų 
reikšmių paradigmą, tai į antonimiškų opozicijų sistemą išoriniam 
stebėtojui, „sau“ jis monolitiškas, kompaktiškas, vienareikšmis. Pa- 
laikydamas struktūrinius ryšius su savo lygmens elementais, jis 
sudaro tekstą, turintį visus tekstinės realybės požymius, net jei jis 
niekur neišreikštas, o tik nesąmoningai egzistuoja pasakų kūrėjo, 
liaudies improvizatoriaus galvoje, organizuodamas jo atmintį ir 
sufleruodamas jam galimas teksto varijavimo ribas. Būtent tokią 
realybę aprašo Proppo stebuklinės pasakos modelis arba Revzino 
detektyvinio romano modelis. Būtina pabrėžti, kad šie tyrinėjimo 
modeliai aprašo ne objekto struktūrą (ji tik netiesiogiai išplaukia 
iš šių aprašymų), o už šios struktūros esantį realų, nors ir neiš- 
ryškintą tekstinį objektą.“ 

Prie šio tipo objektų priskiriamas „Peterburgo tekstas“, kurį, 
remdamasis Dostojevskio kūriniais, išryškino V. Toporovas? Gi- 
lindamasis į Dostojevskio tekstus tyrinėtojas įsitikino, kad vienas 

iš Nusikaltimo ir bausmės autoriaus meninės sąmonės klodų yra la- 
bai archajiškas ir tiesiogiai siejasi su mitologine tradicija. V. Topo- 
rovas parodo, kad Dostojevskio meninėje sąmonėje egzistuoja tam 
tikras pastovus tekstas, kurio variacijų rašytojo kūriniuose labai 
daug ir kuris gali būti tyrinėtojo rekonstruotas. Ryšys su archa- 
jinėmis schemomis, taip pat tai, kad tyrinėjami vieno rašytojo kūri- 
niai, laiduoja V. Toporovo išskirtiems elementams būtiną priklau- 
somybę vienam lygmeniui ir vientisam tekstui. 

Antroji teksto funkcija - naujų prasmių kūrimas. Šiuo atžvilgiu 
tekstas liaujasi būti pasyvi tam tikros pastovios informacijos per- 
davimo grandis, jungianti įėjimą (siuntėją) ir išėjimą (gavėją). Pir- 
muoju atveju skirtumas tarp įeinančio į informacijos grandinę ir 
išeinančio iš jos pranešimo galimas tik dėl trukdžių informacijos 
kanale ir jį reikia laikyti techninio sistemos netobulumo rezultatu, 
o antruoju atveju jis sudaro pačią teksto kaip „mąstančios struk- 
tūros“ veikimo esmę. Tai, kas pirmuoju požiūriu - defektas, ant- 
ruoju - norma, ir atvirkščiai. Natūralu, kad teksto mechanizmas 
šiuo atveju turi būti organizuotas kitaip. 

Pagrindinis teksto struktūrinis požymis atliekant šią antrąją 
funkciją yra jo vidinis nevienalytiškumas. Tekstas - tai įrenginys, 
sukonstruotas kaip sistema nevienalyčių semiotinių erdvių, kurių 
kontinuume cirkuliuoja tam tikras pradinis pranešimas. Jis mums 
pasirodo ne kaip kokios nors vienos kalbos manifestacija - jam su- 
sidaryti reikia bent jau dviejų kalbų. Nė vienas šio tipo tekstas ne- 
gali būti aprašytas pasitelkus vieną vienintelę kalbą. Galime su- 
sidurti su vientisu užkodavimu dvigubu kodu, kai iš skirtingos 
skaitytojo perspektyvos matoma tai viena, tai kita organizacija, ar- 
ba su užkodavimo tam tikru dominuojančiu kodu ir lokalių antro, 
trečio ir kitų laipsnių kodavimų deriniu. Be to, tam tikras pasąmo- 
ninio pobūdžio ir todėl paprastai nepastebimas foninis kodavimas 
įvedamas į struktūrinės sąmonės sferą ir įgauna įsisąmonintą 
reikšmingumą (plg. Tolstojaus pavyzdį apie vandens švarą, kuri 
darosi pastebima dėl šiukšlelių ir šapelių, įkritusių į stiklinę: 
šiukšlelės — papildomi tekstiniai intarpai, kurie išskiria pagrindinį 
foninį kodą - „švarumą“ - iš sferos to, kas struktūriškai neįsisąmo- 
ninta). Tuo metu tekste atsirandantis prasmės žaismas, slydimas 

tarp įvairaus tipo struktūrinių darinių teikia tekstui didesnių prasmės 
galimybių negu tos, kurias turi bet kokia kalba atskirai. Taigi antrąja 
savo funkcija tekstas yra ne pasyvi iš išorės į jį įdėtos prasmės 
talpykla, bet generatorius. O generavimo proceso esmė - ne tik 
plėtotė, bet didele dalimi ir dvišalė struktūrų sąveika. Jų sąveika 
uždarame teksto pasaulyje tampa aktyviu kultūros kaip veikiančios 
semiotinės sistemos veiksniu. Šio tipo tekstas visada turtingesnis 
už bet kurią atskirą kalbą ir negali būti automatiškai iš jos išvestas. 
Tekstas - semiotinė erdvė, kurioje sąveikauja, interferuoja ir hie- 
rarchiškai organizuojasi kalbos. 

Proppo metodika orientuota į tai, kad iš įvairių tekstų, įsivaiz- 
duojamų kaip vieno teksto variantų rinkinys, būtų išskirtas šitas 
jų pagrindą sudarantis tekstas-kodas, o Bachtino metodika, pra- 
dedant nuo Marksizmo ir kalbos filosofijos, priešinga: vientisame teks- 
te išskiriami ne tik skirtingi, bet, 0 tai ypač esminga, neišverčiami į 
vienas kito kalbą subtekstai. Tekste atskleidžiamas jo vidinis kon- 
fliktiškumas. Proppo aprašytas tekstas linksta į panchroninę pu- 
siausvyrą: būtent todėl, kad tyrinėjami pasakojamieji tekstai, ypač 
akivaizdu, jog judėjimo iš esmės nėra - yra tik svyravimas aplink 
tam tikrą homeostatišką normą (pusiausvyra - pusiausvyros pažei- 
dimas - pusiausvyros atkūrimas). Bachtino analizėje judėjimo, pa- 
sikeitimo, sugriovimo neišvengiamybė slypi net teksto statikoje. 
Todėl jis siužetiškas net tais atvejais, kai, atrodytų, yra labai toli 
nuo siužeto problemų. Natūrali teksto sfera Proppui yra pasaka, o 
Bachtinui - romanas ir drama. 

Teksto problema natūraliai susijusi su pragmatiniu aspektu. 
Teksto pragmatiką tyrinėtojai dažnai nesąmoningai tapatina su 
subjektyvumo kategorija klasikinėje filosofijoje. Dėl to į pragma- 
tiką žiūrima kaip į tai, kas išoriška ir svetima, kas gali nuvesti į šalį 
nuo objektyvios teksto struktūros. 

O iš tiesų pragmatinis aspektas - tai teksto veiklos aspektas, nes 
teksto veiklos mechanizmas suponuoja įvedimą į jį ko nors iš išorės. 
Kad ir kas būtų ta „išorė“ — kitas tekstas ar skaitytojas (kuris irgi 
yra „kitas tekstas“), ar kultūrinis kontekstas - ji būtina tam, kad 
galimybė generuoti naujas prasmes, slypinti imanentinėje teksto 
struktūroje, virstų realybe. Todėl teksto transformacijos skaitytojo 

(ar tyrinėtojo) sąmonėje procesas, kaip ir skaitytojo sąmonės, įves- 
tos į tekstą, transformacija (iš esmės turime du tekstus, kurių san- 
tykis „inkorporuotas — įrėminantis“, Žr. apie tai toliau), - tai ne 
objektyvios struktūros iškreipimas, kurio dera vengti, bet veikian- 
čio mechanizmo esmės atskleidimas. 

Pragmatiniai santykiai - santykiai tarp teksto ir žmogaus. Abu 
dariniai yra tokie sudėtingi, kad visada galima vieno ar kito teksto 
struktūros aspekto aktyvizacija, pragmatinio funkcionavimo pro- 
ceso metu galimas branduolinių struktūrų virtimas periferinėmis, 
o periferinių - branduolinėmis. Taip, pavyzdžiui, poeziją, kuri pri- 
klauso individualumo jausmą išryškinusiai epochai ir siekia origi- 
nalumo, laikomo aukščiausia meninės vertės charakteristika, ver- 
tina skaitytojas, įpratęs suvokti mitologinius tekstus. Jis mato ne 
tekstų, kuriems būdinga „nebendra veido išraiška“ (Baratynskis), 
panoramą, 0 tam tikrą bendrą tekstą, kuris varijuojamas kartojasi. 
Be to, akcentuojami tokie parametrai, kurių patys amžininkai ne- 
laikė reikšmingais, nes jie buvo automatiški ir nesąmoningi, O tai, 
ką amžininkai pastebėdavo pirmiausia, panaikinama. Įvairūs teks- 
tai suvokiami kaip vienodi. Priešingas procesas vyksta, kai šiuo- 
laikinis skaitytojas pastebi „polifonizmą“ tekstuose tokių epochų, 
kuriose šios kategorijos nefunkcionavo kaip meniškai įsisąmonin- 
tos ir kurios natūraliai įtraukdavo nevienalytiškos kalbos elemen- 
tus, galimus tam tikromis sąlygomis taip perskaityti. 

Supaprastintume suvokdami šitokias traktuotes kaip papras- 
čiausius iškraipymus (taip žiūrint, amžius trunkanti svarbiausių 
pasaulinės kultūros paminklų interpretacijos istorija iškyla kaip 
virtinė paklydimų ir klaidingų aiškinimų, kurių vietoje vienas 
ar kitas kritikas siūlo naują, privalantį galų gale nustatyti pasku- 
tinės instancijos tiesą). Teksto struktūros pagrindų performula- 
vimas liudija, kad jis pradėjo sąveiką su kitokia nei jis pats sąmo- 
ne ir generuodamas naujas prasmes pertvarkė savo imanentinę 
struktūrą. Tokių pertvarkymų tegali būti baigtinis skaičius, ir tai 
suponuoja vieno ar kito teksto gyvavimo amžiams bėgant ribą, 
taip pat nubrėžia ribą tarp paminklo persitvarkymo keičiantis 
kultūriniam kontekstui ir savavališko brukimo jam prasmių, ku- 
rioms išreikšti jis neturi priemonių. Pragmatiniai ryšiai gali 


218 KULTŪROS SEMIOTIKA 


aktualizuoti periferines arba automatines struktūras, bet nepa- 
jėgia perteikti tekstui tų kodų, kurių jame iš principo nėra. Tačiau 
tekstų griovimas ir jų pavertimas antrinio tipo naujų tekstų kūri- 
mo medžiaga - pradedant iš sugriautų antikinių pastatų vidur- 
amžiais statomais naujais, baigiant šiuolaikinių pjesių Shakes- 
peare'o „motyvais“ kūrimu - irgi kultūros proceso dalis. 

Vis dėlto negalima sakyti, kad pragmatinio prado vaidmuo - 
tai tik įvairūs teksto permąstymai; jis išreiškia paties teksto funk- 
cionavimo aktyvųjį aspektą. Tekstui kaip prasmės generatoriui, 
mąstančiam įrenginiui, kad galėtų pradėti veikti, reikia pašneko- 
vo. Šitaip pasireiškia labai dialogiška sąmonės prigimtis. Tam, kad 
aktyviai veiktų, sąmonei reikia sąmonės, tekstui —- teksto, kultū- 
rai - kultūros. Išorinio teksto įvedimas į imanentišką konkretaus 
teksto pasaulį vaidina didžiulį vaidmenį. Teksto struktūriniame 
prasmės lauke į jį įvedamas išorinis tekstas transformuojasi, suda- 
rydamas naują pranešimą. Kadangi tekstų sąveikoje dalyvaujan- 
tys komponentai yra sudėtingi ir turi daug lygmenų, įvedamo 
teksto transformacijos negalima tiksliai iš anksto numatyti. Tačiau 
transformuojasi ne tik tekstas — pasikeičia visa semiotinė situacija 
to tekstinio pasaulio, į kurį jis įvedamas, viduje. Įvedimas sveti- 
mos semiozės, kuri pradinio teksto atžvilgiu yra neišverčiama, pas- 
tarąjį sužadina: dėmesio objektas perkeliamas iš pranešimo į kalbą 
ir išryškėja aiškus paties pradinio teksto kodų nevienalytiškumas. 
Šiomis sąlygomis jį sudarantys subtekstai vienas kito atžvilgiu ga- 
li pradėti elgtis kaip svetimi ir, transformuodamiesi pagal jiems 
svetimus dėsnius, sudaryti naujus pranešimus. Tekstas, išvestas iš 
semiotinės pusiausvyros, pasirodo galįs rutuliotis savarankiškai. 
Galingi išorinių tekstų įsiveržimai į kultūrą, suvokiamą kaip dide- 
lis tekstas, ne tik verčia adaptuotis išorinius pranešimus ir įveda 
juos į kultūros atmintį, bet ir stimuliuoja jos saviraidą, sukeliančią 
iš anksto nenuspėjamus rezultatus. 

Galime pateikti du tokio proceso pavyzdžius. 

Geras vaiko intelektinio aparato veikimas ankstyvojoje jo rai- 
dos stadijoje dar neužtikrina normalaus sąmonės funkcionavimo: 
jam reikalingi kontaktai, kurių metu jis iš išorės gauna tekstus, at- 
liekančius jo paties protinės raidos stimuliatorių vaidmenį. Kitas 

pavyzdys susijęs su vadinamąja kultūros „pagreitinta raida“ 
(G. Gačevas). Labai stabilios archajinės kultūros gali nepaprastai 
ilgą laiką būti cikliškai uždaros ir subalansuotai nejudrios. Išori- 
nių tekstų įsiveržimas į jų sferą išjudina saviraidos mechanizmus. 
Kuo didesnis atotrūkis ir kuo dėl to sunkiau dešifruoti įsiveržusius 
tekstus pradinio teksto kodais, tuo dinamiškesnė darosi būsena, 
kuri apima kultūrą apskritai. Įvairių tokių „kultūrinių sprogimų“, 
su kuriais susiduriame pasaulio civilizacijos istorijoje, lyginama- 
sis tyrimas įtikina, kad Voltaire'o (Bandymas aprašyti tautų papročius 
ir dvasią) bei Condorcet (Istorinis žmonijos minties raidos vaizdas) 
iškelta ir Hegelio išplėtota pasaulinio Proto vientisos raidos kon- 
cepcija yra supaprastinta. Šviečiamosios kultūros filosofijos požiū- 
riu visą pasaulio kultūrų įvairovę galima paaiškinti arba tuo, kad 
skiriasi bendro kultūros Pasaulinio Etalono formavimosi etapai, 
arba „paklydimais“, sudrumsčiančiais žmogui protą. Remiantis to- 
kia koncepcija, atrodo natūralus „pažangiųjų“ kultūrų požiūris į 
„atsilikusias“ kaip į nevisavertes ir „atsilikusių“ kultūrų siekimas 
pasivyti „pažangiąsias“ ir ištirpti jose. Atsižvelgiant į tokią pers- 
pektyvą, matyti, kad „pagreitinta raida“ reiškia mažėjantį plataus 
pasaulinės civilizacijos konteksto įvairumą, taigi ir jos kaip vienin- 
go Teksto informatyvumo sumenkėjimą, t. y. informacinę degra- 
daciją. Tačiau šitokios hipotezės nepatvirtina ir empirinė medžia- 
ga: vykstant „kultūriniams sprogimams“ pasaulinės civilizacijos 
istorijoje, civilizacija ne niveliuojasi, bet vyksta visiškai priešingi 
procesai. 

Stebėdami dinamines semiotinių sistemų būkles, galime pa- 
matyti vieną įdomią ypatybę: vykstant lėtai ir laipsniškai raidai, 
sistema įtraukia į save artimus ir lengvai į jos kalbą išverčiamus 
tekstus. „Kultūrinių (ir apskritai semiotinių) sprogimų“ momen- 
tais įtraukiami konkrečios sistemos požiūriu labiausiai nutolę ir 
neišverčiami (t. y. „nesuprantami“) tekstai. Toli gražu ne visada 
šiuo atveju sudėtingesnė kultūra vaidins archajiškesnės atžvil- 
giu stimuliatoriaus vaidmenį, gali būti ir priešingai. Pavyzdžiui, 
XX amžiuje tapome liudininkais galingo archajinių kultūrų ir pri- 
mityvumo įsiveržimo į Europos civilizaciją, kurio metu ji buvo 
dinamiškai sužadinta. Esminis ir reikšmingas dalykas yra tai, kad 

skiriasi kultūriniai potencialai, sunku dešifruoti tekstą turimo- 
mis kultūros kalbų priemonėmis. Pavyzdžiui, krikščionybės pri- 
ėmimas ir su tuo susijusių tekstų įsivedimas barbariškoms Eu- 
ropos tautoms mūsų eros pradžioje reiškė įsitraukimą į teksto 
pasaulį, sunkiai pasiekiamą dėl savo kultūrinio sudėtingumo. O 
senosioms Viduržemio jūros civilizacijoms tie patys tekstai buvo 
sunkiai prieinami dėl savo primityvumo. Tačiau poveikis abiem 
atvejais buvo panašus: jie sukėlė galingą kultūrinį sprogimą, ku- 
ris sugriovė kūdikišką ir senatvišką abiejų pasaulių statiką ir pa- 
darė juos dinamiškus. 

Anksčiau mes pabrėžėme tipologinį skirtumą tarp tekstų, on- 
tologiškai orientuotų į daugybės tekstų sutapatinimą su tam tikru 
Tekstu, ir tokių, kuriuose kodų įvairumo problema perkeliama į 
teksto vidų ir Teksto išsidalijimas į tekstus virsta vidaus dėsniu. 
Tačiau į tą pačią problemą galima žiūrėti ir pragmatiniu aspektu. 
Bet kurioje bent kiek išsamiau mums pažįstamoje civilizacijoje su- 
siduriame su labai sudėtingais tekstais. Šiomis sąlygomis ypač 
svarbu pasidaro tai, kokios pragmatinės nuostatos laikosi audito- 
rija, kuri tame pačiame tekste gali aktyvizuoti ir „propiškąjį“, ir 
„bachtiniškąjį“ aspektą. 

Šis klausimas glaudžiai susijęs su teksto ir kultūrinio konteksto 
santykio problema. Kultūra nėra netvarkinga tekstų sankaupa, tai 
sudėtinga, hierarchiškai organizuota, veikianti sistema. Opozici- 
jos „vienalytiška / nevienalytiška“ atžvilgiu ji tokia sudėtinga, kad 
bet koks tekstas neišvengiamai suvokiamas bent jau dviem požiū- 
riais, kaip dviejų tipų kontekstų dalis. Viena vertus, jis vienalytis 
su kitais tekstais, kita vertus - išsiskiriantis iš kitų, „keistas“ ir „ne- 
suprantamas“. Pirmuoju atveju jis bus sintagminėje, antruoju - re- 
torinėje ašyje. Kai tekstas atsiduria greta kito, semiotiškai jam ne- 
vienalyčio, kyla retorinis efektas. Prasmę kuriantys procesai vyksta 
ir dėl semiotiškai nevienalyčių ir abipusiškai neišverčiamų teksto 
klodų savitarpio sąveikos, ir dėl sudėtingų prasmės konfliktų tarp 
teksto ir jam svetimo konteksto. Kaip meninis tekstas linksta į po- 
liglotiškumą, taip ir meninis (ir apskritai kultūrinis) kontekstas ne- 
gali būti vienakalbis. Dėl to, kad bet kuriame kultūriniame kon- 
tekste veikia daugelis veiksnių ir daugelis struktūrų, jį sudarančius 

tekstus galima apžvelgti ir sintagminėje, ir retorinėje ašyje. Būtent 
šis antrasis išsidėstymo tipas išveda semiotinę struktūrą iš nesąmo- 
ningų mechanizmų srities į sąmoningos semiotinės kūrybos sferą. 
Įvairialypių tekstų įvairaus išsidėstymo greta problema, taip 
ryškiai iškilusi XX amžiaus mene ir kultūroje!“, iš esmės yra labai 
sena. Būtent ji sudaro klausimų, susijusių su „teksto tekste“ tema, 
pagrindą. Tokios pat prigimties yra ir šiuolaikiniame moksle su- 
stiprėjęs susidomėjimas naująja retorika. 


„Tekstas tekste“ — tai specifinis retorinis darinys, dėl kurio įvairių 
teksto dalių užkodavimo skirtumas tampa akivaizdžiu autorinės 
struktūros ir skaitytojo suvokimo veiksniu. Peržengiant tam tikrą 
vidinę struktūrinę ribą, persijungimas iš vienos teksto semiotinio 
suvokimo sistemos į kitą šiuo atveju sudaro prasmės generavimo 
pagrindą. Toks darinys visų pirma paryškina tekste žaidimo as- 
pektą: kito kodavimo būdo požiūriu tekstas tampa sąlygiškesnis, 
pabrėžiamas jo žaidybiškumas, ironiška, parodijinė, teatralizuota 
prasmė ir t. t. Tuo pačiu metu pabrėžiamas teksto ribų - ir išori- 
nių, atskiriančių jį nuo neteksto, ir vidinių, išskiriančių įvairaus 
užkodavimo sritis, - vaidmuo. Ribų svarbą pabrėžia būtent jų ne- 
pastovumas, tai, kad keičiantis orientacijai į vieną ar kitą kodą 
keičiasi ir ribų struktūra. Pavyzdžiui, jau susiklosčiusios tradici- 
jos, kuri pjedestalą ar paveikslo rėmus laiko neteksto sritimi, fone 
baroko epochos menas juos įveda į tekstą (tarkim, paversdamas 
pjedestalą uola ir siužetiškai sujungdamas ją ir figūrą į vientisą 
kompoziciją). Žaidybiškumas sustiprėja ne tik todėl, kad vienu 
požiūriu šie elementai yra įtraukti į tekstą, o kitu - pašalinti iš jo, 
bet ir dėl to, kad abiem atvejais jų sąlygiškumo laipsnis yra kitoks, 
nei būdinga pagrindiniam tekstui: kai baroko skulptūros užlipa 
ant pjedestalo ar nuo jo nušoka arba tapyboje išlenda už paveikslo 
rėmų, tuo pabrėžiamas, o ne užmaskuojamas faktas, kad vieni iš 
jų priklauso daiktinei, o kiti - meninei realybei. Tas pats žaidimas 
žiūrovo įvairialypės realybės pojūčiais vyksta, kai teatro vaidini- 
mas palieka sceną ir persikelia į realią buitinę žiūrovų salės erdvę. 

Žaidimas priešprieša „realu / sąlygiška“ būdingas bet kokiai 
„teksto tekste“ situacijai. Paprasčiausias atvejis - kai į tekstą įtrau- 
kiama sritis užkoduota tuo pačiu kodu, kaip ir visa likusioji kū- 
rinio erdvė, tik šis kodas sudvigubinamas. Tai būtų paveikslas 
paveiksle, teatras teatre, filmas filme arba romanas romane. Dėl 
dvigubo atskirų teksto atkarpų užkodavimo, tapatinamo su me- 
niniu sąlygiškumu, pagrindinė teksto erdvė suvokiama kaip „re- 
ali“. Pavyzdžiui, Hamlete matome ne tik „tekstą tekste“, bet ir Ham- 
letą Hamlete: pjesė, vaidinama Hamleto iniciatyva, pabrėžtinai 
sąlygiškai (iš pradžių pantomima, paskui pabrėžtinai sąlygiški 
rimuoti monologai, kuriuos pertraukia žiūrovų - Hamleto, kara- 
liaus, karalienės, Ofelijos - replikos proza) pakartoja Shakespea- 
re'o sukurtą pjesę. Pirmosios sąlygiškumas pabrėžia antrosios 
kia į tekstą metatekstinius elementus: scenoje matome režisuo- 
jamą pjesę. Tarsi iš anksto nuspėdamas Fellini 8 1/2, Hamletas 
publikos akivaizdoje duoda aktoriams nurodymus, kaip jiems rei- 
kia vaidinti. Shakespeare'as scenoje parodo ne tik sceną, bet ir — 
tai dar svarbiau - scenos repeticiją. 

Sudvigubinimas - paprasčiausias būdas perkelti kodo organi- 
zaciją į sąmoningos struktūrinės konstrukcijos sferą. Neatsitikti- 
nai būtent su sudvigubinimu susiję mitai apie meno kilmę: rimas 
kaip aido padarinys, tapyba kaip anglimi ant akmens apvestas 
šešėlis ir pan. Vaizduojamajame mene esmingą vietą tarp lokali- 
nių subtekstų, turinčių sudvigubintą struktūrą, kūrimo būdų 
užima veidrodžio motyvas tapyboje ir kine. 

Veidrodžio motyvas aptinkamas pačiuose įvairiausiuose kūri- 
niuose (Velėzguezo „Venera ir Amūras“, van Eycko „Bankinin- 
ko Arnolfini ir jo žmonos portretas“ ir t. t.). Tačiau iš karto susi- 
duriame su tuo, kad sudvigubinimas pasitelkus veidrodį niekada 
nėra paprastas pakartojimas: keičiasi ašis „kairė - dešinė“ arba 
dar dažniau į drobės ar ekrano plokštumą įsiterpia statmena jai 
ašis, sukurianti gilumą arba suteikianti žiūros tašką, esantį ana- 
pus plokštumos. Pavyzdžiui, Velėzguezo paveiksle žiūrovų, ku- 
rie mato Venerą iš nugaros, žiūros taškus papildo žiūros taškas 
iš veidrodžio gilumos - Veneros veidas. Van Eycko portrete efek- 

tas dar sudėtingesnis: paveikslo gilumoje ant sienos kabantis 
veidrodis iš nugaros atspindi Arnolfini bei jo žmonos (drobėje jie 
sutinka, figūras. Taip iš veidrodžio gilumos metamas žvilgsnis, 
statmenas drobei (žiūrovų žvilgsnių link) ir išeinantis už paties 
paveikslo erdvės ribų. Iš esmės tokį pat vaidmenį atliko veidro- 
dis baroko interjere, išplėsdamas pačios architektūros erdvę tam, 
kad sukurtų iliuzinę begalybę (veidrodžio atspindys veidrody- 
je), padvigubintų meninę erdvę atspindėdamas paveikslus veid- 
rodžiuose'* arba sulaužytų „vidaus / išorės“ ribas atspindėda- 
mas veidrodžiuose langus. 

Tačiau veidrodis gali atlikti ir kitą vaidmenį: sudvigubinda- 
mas jis iškreipia ir taip apnuogina faktą, kad atvaizdas, atrodantis 
„natūralus“, - tai projekcija, kuriai būdinga tam tikra modeliavi- 
mo kalba. Pavyzdžiui, van Eycko portrete veidrodis išgaubtas (plg. 
Lucaso Furtenagelio tapytą Hanso Burgkmairo ir jo žmonos por- 
tretą, kuriame moteris laiko išgaubtą veidrodį, beveik tiesiu kam- 
pu nukreiptą į paveikslo plokštumą, ir tai labai iškreipia atspin- 
džius) - figūros pavaizduotos ne tik iš priekio ir iš užpakalio, bet 
ir pateikta jų projekcija į plokščią ir sferinę plokštumą. Visconti 
Aistroje herojės figūra, pabrėžtinai beaistrė ir sustingusi, priešprie- 
šinama jos dinamiškam atspindžiui veidrodyje. Plg. taip pat suk- 
rečiantį atspindžio sudaužytame veidrodyje efektą H. G. Clouzot 
Varne arba sudaužytą veidrodį Carnė filme Diena prasideda. Su tuo 
būtų galima sugretinti plačią literatūrinę atspindžių veidrodyje 
(veidrodžio šalyje) ir kitoje veidrodžio pusėje mitologiją, kurios 
šaknys nusidriekia archajinių veidrodžio kaip lango į anapusinį 
pasaulį vaizdinių link. 

Literatūrinis veidrodžio motyvo atitikmuo - antrininko tema. 
Panašiai kaip kita veidrodžio pusė - tai keistas kasdienio pasaulio 
modelis, antrininkas - tai sukeistintas personažo atspindys. Pagal 
veidrodinio atspindžio (enantiomorfizmo) dėsnius antrininkas kei- 
čia personažo paveikslą, jame dera įvairūs bruožai, ryškinantys 
savo invariantinį pagrindą, ir sukeitimai (simetrijos dešinė - kairė 
pakeitimas gali sukelti ypač daug paties įvairiausio pobūdžio in- 
terpretacijų: negyvėlis — gyvojo antrininkas, nesantis - esančio, 

bjaurus - gražaus, nusikaltėlis - šventojo, menkas - didžio ir t. t.), 
tai labai praplečia meninio modeliavimo galimybes. 

Ženkliška meninio teksto prigimtis iš pagrindų yra dvilypė: 
viena vertus, tekstas apsimeta pačia realybe, vaidina, kad turi sa- 
varankišką būtį, nepriklausomą nuo autoriaus, dedasi daiktu tarp 
realiojo pasaulio daiktų; kita vertus, jis nuolat primena, kad yra 
kažkieno kūrinys ir kažką reiškia. Šioje dvejopoje šviesoje pra- 
sideda žaidimas semantiniame „realybės - fikcijos“ lauke, kurį 
Puškinas apibūdino žodžiais: Ha0 6biMbicA0M cae3aMU 060AbI0OCb 
(„Skaitydamas išmonę, ašaromis apsipilsiu“). Retorinis „daiktų“ 
ir „daiktų ženklų“ sujungimas (koliažas) vientisame tekste kuria 
dvigubą efektą, pabrėždamas vienu metu ir to, kas sąlygiška, sąly- 
giškumą, ir neabejotiną tikrumą. „Daiktų“ (realijų, paimtų iš išori- 
nio pasaulio, o ne teksto autoriaus sukurtų) funkciją gali atlikti 
dokumentai - tekstai, kurių tikrumu konkrečiame kultūriniame 
kontekste neabejojama. Tokie, pavyzdžiui, yra kronikos kadrų in- 
tarpai vaidybiniame kino filme (plg. A. Tarkovskio Veidrodį), tą 
pačią priemonę panaudojo ir Puškinas, įterpdamas į Dubrovskį 
ištisą XVIII amžiaus teismo bylą ir pakeisdamas tik tikrinius var- 
dus. Sudėtingesni atvejai, kai „tikrumo“ požymis neišplaukia iš 
pačios subteksto prigimties arba netgi jai prieštarauja ir vis tiek 
retorinėje teksto visumoje būtent šiam subtekstui priskiriama tik- 
rosios realybės funkcija. 

Patyrinėsime šiuo požiūriu M. Bulgakovo romaną Meistras 
ir Margarita. Romanas parašytas kaip dviejų savarankiškų tekstų 
sampyna: vienas tekstas pasakoja apie įvykius, kurie atsitinka au- 
toriaus gyvenamojo meto Maskvoje, kitas - senajame Jeršalaime. 
Maskvos tekstui būdingi „realumo“ požymiai: jis buitinio pobū- 
džio, perkrautas įtikinamų, pažįstamų skaitytojui detalių ir atro- 
do kaip tiesioginė skaitytojui pažįstamos epochos tąsa. Romane jis 
iškyla kaip tam tikras pirminis neutralaus lygmens tekstas. Skir- 
tingai nuo jo, pasakojimas apie Jeršalaimą visą laiką atrodo esąs 
„tekstas tekste“. Pirmasis tekstas - Bulgakovo kūrinys, o antrąjį 
kuria romano herojai. Antrojo teksto nerealumą pabrėžia tai, kad 
prieš jį eina metatekstinis svarstymas, kaip jį reikėtų rašyti; plg.: 
Jėzaus „iš tikrųjų nėra buvę. Štai čia reikėtų ieškoti atspirties taš- 

ko“." Taigi mus norima įtikinti, kad pirmasis subtekstas turi rea- 
lius denotatus, o dėl antrojo demonstratyviai įtikinėjama, kad to- 
kių denotatų nėra. Tai pasiekiama ir nuolat pabrėžiant, kad skyrių 
apie Jeršalaimą prigimtis tekstinė (iš pradžių Volando pasakoji- 
mas, paskui Meistro romanas), ir tuo, kad skyriai apie Maskvą pa- 
teikiami kaip realybė, kurią galima pamatyti, o apie Jeršalaimą — 
kaip pasakojimas, kurio klausomasi arba kuris yra skaitomas. Sky- 
riai apie Jeršalaimą visada pateikiami kaip skyrių apie Maskvą, 
kurie yra jų pradžios, pabaiga, tai pabrėžia jų antrinę prigimtį: 
„« prašneko negarsiai, kažkodėl net be akcento: - Viskas papras- 
ta: užsimetęs baltą apsiaustą...“ (1 skyriaus pabaiga - 2 pradžia) 
„Užsimetęs baltą apsiaustą raudonu kaip kraujas pamušalu, šiū- 
ruojančia kavaleristo eisena [...] išėjo Judėjos prokuratorius Ponci- 
jus Pilotas“ (p. 16). Skyrius „Bausmė“ parašytas kaip Ivano sap- 
nas!*: „...ir jis susapnavo, kad saulė jau leidos virš Plynkalnio, ir 
tas kalnas buvo apjuostas dviguba grandine...“ (15 skyriaus pabai- 
ga - 16 pradžia) „Saulė jau leidos už Plynkalnio, ir tas kalnas buvo 
apjuostas dviguba grandine“ (p. 160). Toliau tekstas apie Jeršalaimą 
pateikiamas kaip Meistro kūrinys: „...Margarita, kiek tik norėda- 
ma, nors ligi pat aušros galėjo šlaminti puslapius, apžiūrinėti juos, 
bučiuoti ir vis iš naujo skaityti žodžius: - Tamsa, atslinkusi nuo 
Viduržemio jūros, apgaubė prokuratoriaus nekenčiamą miestą... 
Taip, tamsa...“ (24 skyriaus pabaiga - 25 pradžia) „Tamsa, atslin- 
kusi nuo Viduržemio jūros, apgaubė prokuratoriaus nekenčiamą 
miestą“ (p. 277-278). 

Tačiau vos tik įsigali ši realaus - nerealaus inercija, prasideda 
žaidimas su skaitytoju perstumdant ribas tarp šių sferų. Pirma, 
Maskvos pasaulis („realusis“) pripildomas pačių fantastiškiausių 
įvykių, 0 „išgalvotasis“ Meistro romano pasaulis paklūsta griež- 
tiems buitinio įtikimumo dėsniams. Siužeto elementų sujungimo 
atžvilgiu „realaus“ ir „nerealaus“ pasiskirstymas visiškai priešin- 
gas. Be to, metatekstinio pasakojimo elementai įvedami ir į „mask- 
vietiškąją“ liniją (tiesa, labai retai), ir sukuriama tokia schema: au- 
torius pasakoja apie savo veikėjus — jo veikėjai pasakoja Ješua ir 
Piloto istoriją: „Paskui mane, skaitytojau! Kas tau sakė, kad pasau- 
lyje nėra tikros, ištikimos ir amžinos meilės?“ (p. 201). 

Galiausiai idėjiniu-filosofiniu požiūriu šis įsigilinimas į „pasa- 
kojimą pasakojime“ atrodo Bulgakovui ne atsitolinimas nuo rea- 
lybės į žodžių žaismo pasaulį (kaip tai vyksta, pavyzdžiui, Jano 
Potockio romane Rankraštis, rastas Saragosoje), o kilimas nuo besi- 
vaipančios neva realaus pasaulio tariamybės pasaulio misterijos 
tikrosios esmės link. Tarp dviejų tekstų įsigali veidrodžio santy- 
kiai, bet tai, kas atrodo esąs realus objektas, veikia tik kaip iškreip- 
tas atspindys to, kas pats atrodė esąs atspindys. 

Esmingas ir gana tradicinis retorinio skirtingu būdu užkoduotų 
tekstų derinimo būdas yra kompoziciniai rėmai. „Normali“ (t. y. 
neutrali) sandara remiasi, be kita ko, tuo, kad teksto įrėminimas 
(paveikslo rėmai, knygos įrišimas arba reklaminiai leidyklos skel- 
bimai jos gale, aktoriaus atsikosėjimas prieš pradedant ariją, or- 
kestro instrumentų derinimas, žodžiai „taigi klausykitės“ pasako- 
jimo pradžioje) į tekstą neįeina. Jis atlieka įspėjamųjų signalų 
vaidmenį teksto pradžioje, bet pats yra už teksto ribų. Užtenka 
rėmą perkelti į tekstą, kad pagrindinis auditorijos dėmesys persi- 
keltų nuo pranešimo į kodą. Sudėtingesnis yra atvejis, kai tekstas 
ir įrėminimas susipina" taip, kad kiekviena dalis tam tikru požiū- 
riu yra ir įrėminantis, ir įrėmintas tekstas. 

Galima ir tokia sandara, kai vienas tekstas pateikiamas kaip 
nenutrūkstantis pasakojimas, o kiti įvedami į jį pabrėžtinai frag- 
mentiškai (citatos, nuorodos, epigrafai ir pan.). Manoma, kad skai- 
tytojas išplėtos šias kitų struktūrinių konstrukcijų užuomazgas į 
tekstus. Šitokie įterpiniai gali būti skaitomi ir kaip vienalyčiai su 
supančiu juos tekstu, ir kaip skirtingi. Kuo ryškiau matyti, kad 
įterptinio ir pagrindinio tekstų kodai yra neišverčiami, tuo aiškesnė 
kiekvieno iš jų semiotinė specifika. 

Ne mažiau daugiafunkciai yra dvigubo ar daugkartinio viso 
ištisinio teksto kodavimo atvejai. Mums jau yra tekę kalbėti apie 
atvejus, kai teatras kodavo Žmonių elgesį gyvenime, paversdamas 
ji „istoriniu“, o „istorinis“ elgesys būdavo traktuojamas kaip natū- 
ralus tapybos siužetas.'* Ir šiuo atveju retorinis-semiotinis aspek- 
tas labiausiai pabrėžiamas, kai suartėja tolimi ir vienas į kito kalbą 
neišverčiami kodai. Pavyzdžiui, Visconti Aistroje (filme, kuris su- 
kurtas 6-ajame XX amžiaus dešimtmetyje, kai klestėjo neorealiz- 

mas, po to, kai pats režisierius pastatė Žemė dreba) pabrėžtinai pri- 
taikė filmui operos kodą. Bendro dviplanio kodo fone jis pateikia 
kadrus, kuriuose gyvas aktorius (Francas) įmontuojamas į rene- 
sansinę freską. 

Į kultūros visumą galima žiūrėti kaip į tekstą. Tačiau ypač 
svarbu pabrėžti, kad tai sudėtingos sandaros tekstas, suskylantis į 
„tekstų tekstuose“ hierarchiją ir sudarantis sudėtingas tekstų py- 
nes. Kadangi pačiame žodyje „tekstas“ slypi pynės etimologija, ga- 
lime sakyti, kad šitaip traktuodami mes grąžiname sąvokai „teks- 


tas“ jos pradinę reikšmę. 
1981 


' Plg. M. A. K. Halliday'aus apibrėžimą: „Tekstas - tai veikianti kalba“ (Hoaoe 6 
3apy6eXHOU AunzeucmuKe, MockBa, 1978, kn. 8, p. 142); Halliday'aus formulėje 
išskiriama opozicija „potencinė galimybė - dinaminė realizacija“, o P. Hartman- 
nas ir S. Schmidtas pabrėžia priešpriešą „ideali struktūra - materialiai realizuota 
konstrukcija“. Plg. P. Hartmanno formulę: „Kalba tampa matoma, kai įgauna 
teksto formą“ (ibid., p. 97). Išplėstą sąvokos „tekstas“ šiuolaikinėje lingvistikoje 
analizę žr. T. Nikolajevos straipsnyje ir jos sudarytame Kpamkuū ca0o8apb meopuu 
AuK2eucmuKu mekcma (ibid., p. 18 ir tolesni, p. 471—472). 

? Plg., pavyzdžiui, J. Vacheko nuomonę apie nevisišką kalbos uždarumą: 

J. Vachek, „Vyznam historickėho studia jazykū pro vėdecky vyklad současnych 
jazykūse zvlaštnim zfetelem k materialu anglickėmu“, VPSI, 1958, p. 63. 

* Abi tendencijos - tirti tekstą kaip sistemos realizaciją ir kaip jos sugriovimą - 
išryškėjo jau formalizmo mokyklos darbuose. 

* Plg. H. Pes3un. „K cemMnoTHW4ecKOMy aHaniH3y AETEKTHBOB (Ha MpHMepe pOMaHOB 
AraTbi KpucTu)“ in /Ipo2pamma u me3ucbi OoKAA008 8 Jlemneū uK0A0 no 8mo- 
PU4HbIM MODE AUDYKOUUM CucmemaM, TapTy, 1964. 

* H. PeB3uH. C06peMenKnan CmpyKmypKaa AunzeucmukKa: [MpO6Ae.Mb! Uu MemMoODI, 
MocxkaBa, 1977, p. 210. 

* Šiuolaikinės literatūros, skirtos teksto semiotikos problemai, apžvalgą 
žr. I. Topon. „IMpo6neMma unTeKcTa“, in Tekcm 86 mekcme, TapTy. 1981. 

* Tol, kol jie nėra tapę mokslinės rekonstrukcijos objektu. 

* Mes vadiname šį objektą tekstu-kodu ir atskiriame nuo jį aprašančio Proppo ir 
kt. metateksto. 

* Žr. B. Tonopos, „O cTpykType poMaHa ĮĮocTOEBCKOro B CBA3H C apxaKYHbIMH CXEMAMH 
MHGONOrKųeCKOFo MbILIAEeKHKA“, in Structure of Texts and Semiotics of Culture, The 
Hague, Paris, 1973. 

'0 Žr. M. Drozdos darbus, skirtus Europos avangardo problemoms. 

" Hamleto personažai tarsi perduoda sceniškumą komediantams, o patys pavirsta 
už scenos ribų esančia publika. Tuo paaiškinamas ir jų perėjimas į prozinį 
kalbėjimą, ir pabrėžtinai nepadorios Hamleto pastabos, primenančios Shakespe- 
are'o epochos publikos replikas. Iš tikrųjų atsiranda ne tik „teatras teatre“, 
bet ir „publika publikoje“. Galbūt tam, kad mūsų laikų žiūrovas šį efektą pajustų 

adekvačiai, reikėtų, jog herojai, mėtantys replikas iš publikos, būtų nusivalę 
grimą ir atsisėdę žiūrovų salėje, užleisdami vietą komediantams, vaidinantiems 
Pelėkautus. 
'* Plg. Deržavino: 
KapTHHbI B 3€pKa/lax JpiLIaJIM, 
Mycna, MpaMop H bapdbop... 
(„Paveikslai veidrodžiuose alsavo, / Musija, marmuras ir krištolas...“, 
T. Įepxasun, Cmuxomeopenua, Jlenunrpan, 1957, p. 213.) 

"M. Bulgakovas, Meistras ir Margarita, vertė A. Mikuta, Vilnius, 1985, p. 7. Toliau 
cituojama iš šio leidinio, nurodant puslapį tekste. 

“Sapnas, kaip ir įterptinės novelės, yra tradicinis būdas tekstą įvesti į tekstą. 
Sudėtingesni yra tokie kūriniai kaip Lermontovo „Sapnas“ („Vidurdienio kaitroj 
Dagestano slėnyje...“), kuriame mirštantis herojus sapnuoja heroję, kuri sapnuoja 
mirštantį herojų. Pirmosios ir antrosios strofos pakartojimas sukuria erdvę, kurią 
galima įsivaizduoti kaip Mobiuso juostą; vienas jos paviršius reiškia sapną, o 
kitas - realybę. 

5 Apie susipynimo figūras žr. A. Illy6Hukos, B. Konunk, Cumuempua 6 nayke u 
uckyccmee, MockBa, 1972, p. 17-18. 

16 Zr. IO. JlorMau. „TeaTp W TeaTPAnbHOCTb B CTPO€ KyJIBTYPbI Havana XIX Beka“, in 
IO. JlorMau, H36pannose cmambu, Tannunu. t. 1, 1992, p. 269-286; žr. taip pat 
P. Francastel, La realite figurative, Paris, 1965, p. 211-238. 


II 


MITAS - VARDAS - KULTŪRA* 


1. Pasaulis yra materija. 
Pasaulis yra žirgas. 


Viena iš šių frazių priklauso neabejotinai mitologiniam tekstui 
(Upanišadoms), o kita galėtų būti priešingo tipo teksto pavyzdys. 
Nepaisant formalaus šių konstrukcijų panašumo, jos iš principo 
skiriasi: 

a) vienoda jungtis (yra) čia reiškia visiškai skirtingas loginiu 
požiūriu operacijas: pirmuoju atveju kalbama apie tam tikrą su- 
gretinimą (kurį galima suvokti, pavyzdžiui, kaip konkretaus ir ben- 
dro gretinimą, įsiliejimą į daugį ir pan.), antruoju - tiesiogiai apie 
sutapatinimą; 

b) predikatas irgi skirtingas. Šiuolaikinės sąmonės požiūriu žo- 
džiai materija ir žirgas cituotose konstrukcijose priklauso skirtin- 
giems loginio aprašymo lygmenims: pirmasis linksta į metakal- 
bos, o antrasis - į kalbos kaip objekto lygmenį. Iš tiesų vienu atveju 
matome nuorodą į metaaprašymo kategoriją, tai yra į tam tikrą 
aprašymo kalbą (kitaip sakant, į tam tikrą abstrakčią sąvoką, kuri 
yra bereikšmė už šios aprašymo kalbos), kitu - į tokį pat daiktą, 
bet esantį hierarchiškai aukščiau, pirmapradį daiktą, daikto pir- 
mavaizdį. Pirmuoju atveju esmingas principinis izomorfizmo tarp 


* Straipsnis parašytas kartu su B. Uspenskiu. 

aprašinėjamo pasaulio ir aprašymo sistemos nebuvimas; antruoju 
atveju, priešingai, - principinis tokio iz0morfizmo pripažinimas. 
Antrąjį aprašymo tipą vadinsime „mitologiniu“, pirmąjį - „nemi- 
tologiniu“ (arba „deskriptyviuoju“). 

IŠVADA. Pirmuoju atveju (deskriptyvusis aprašymas) apeliuo- 
jama į metakalbą (į metakalbos kategoriją arba elementą). Antruo- 
ju atveju (mitologinis aprašymas) - į metatekstą, tai yra į tekstą, 
atliekantį metalingvistinę funkciją konkretaus teksto atžvilgiu; be 
to, aprašomas objektas ir aprašantis metatekstas priklauso tai pačiai 
kalbai. 

REZULTATAS. Todėl mitologinis aprašymas iš principo viena- 
kalbis — šio pasaulio daiktai aprašomi remiantis tokiu pačiu pasau- 
liu, kuris organizuotas tokiu pat būdu. O nemitologinis aprašymas, 
be abejo, daugiakalbis - nuoroda į metakalbą svarbi būtent kaip nuo- 
roda į kitą kalbą (nesvarbu, ar tai būtų abstrakčių sąvokų kalba, ar 
užsienio kalba - svarbus pats vertimo-interpretacijos procesas). Ati- 
tinkamai ir suvokimas vienu atveju kaip nors susijęs su vertimu 
(plačiąja šio žodžio reikšme), o kitu - su atpažinimu, sutapatinimu. Iš 
tiesų, deskriptyviųjų tekstų atveju informacija apskritai išryškėja per 
vertimą, - o vertimas per informaciją, - o mitologiniuose tekstuose 
kalbama apie objektų transformaciją, taigi ir šių tekstų supratimas 
susijęs su šios transformacijos procesų supratimu. 

Taigi galiausiai viską galima traktuoti kaip iš principo viena- 
kalbės sąmonės ir tokios sąmonės, kuriai būtina nors pora skirtin- 
gos sandaros kalbų, priešpriešą. Sąmonę, kuriančią mitologinius 
aprašymus, vadinsime „mitologine“. 


Pastaba. Norint išvengti galimų nesusipratimų, reikia pabrėžti, 
kad šiame darbe netyrinėsime mito kaip specifinio pasakojamojo 
teksto, taigi ir mitologinių siužetų struktūrų (taip pat ir to požiūrio, 
kuris mitą laiko sistema ir todėl koncentruoja dėmesį į mitologinių 
elementų paradigmatiką). Kalbėdami apie mitą ar mitologizmą, vi- 
sada turėsime galvoje būtent mitą kaip sąmonės fenomeną. (Jeigu 
kartais mums ir teks nurodyti kai kurias siužetines situacijas, būdin- 
gas mitui kaip tekstui, tai jos mus domins visų pirma kaip mitolo- 
ginės sąmonės vaisiai.) 

2. Pasaulis mitologinės sąmonės požiūriu turi būti sudarytas iš ob- 
jektų, kurie yra: 

1) vieno rango (loginės hierarchijos sąvoka iš principo šiai sąmo- 
nei yra nežinoma); 

2) nepadalijami į požymius (į kiekvieną daiktą žiūrima kaip į 
integralią visumą); 

3) vienkartiniai (daiktų daugkartiškumas suponuoja jų įtrau- 
kimą į bendras aibes, tai yra metaaprašymo lygmens buvimą). 

Paradoksalu - mitologinis pasaulis yra vieno rango loginės hie- 
rarchijos požiūriu, bet be galo hierarchiškas semantiškai ir verty- 
biškai; nepadalijamas į požymius, bet tuo pačiu metu labai leng- 
vai padalijamas į dalis (sudedamuosius materialius gabalus); galų 
gale daiktų vienkartiškumas nekliudo mitologinei sąmonei žiūrė- 
ti - ir tai mums atrodo keista - į visiškai skirtingus nemitologinio 
mąstymo požiūriu objektus kaip į vieną. 

Pastaba. Mitologinis mąstymas mūsų požiūriu gali būti laiko- 
mas paradoksaliu, bet jokiu būdu ne primityviu, nes jis sėkmingai 
susidoroja su sudėtingais klasifikacijos uždaviniais. Gretindami jo 
mechanizmą su įprastu mums loginiu aparatu, galime nustatyti 
tam tikrą funkcijų paralelizmą. 


Iš tiesų: 

mite metakalbinių kategorijų hierarchiją atitinka pačių objektų 
hierarchija, galiausiai - pasaulių hierarchija; 

padalijimą į diferencinius požymius čia atitinka padalijimas į 
dalis („dalis“ mite funkciškai atitinka deskriptyvaus teksto „po- 
žymį“, bet savo mechanizmu labai nuo jo skiriasi, kadangi ne cha- 
rakterizuoja visumą, 0 su ja susitapatina); 

loginę klasės sampratą (tam tikrų objektų aibė) mite atitinka 
nemitologinės sąmonės požiūriu daugelio objektų suvokimas kaip 
vieno. 


3. Taip vaizduojamame mitologiniame pasaulyje esama gana speci- 
finio semiozės tipo, kurį bendrais bruožais apibūdintume kaip n0- 
minacijos procesą: mitologinei sąmonei ženklas yra analogiškas tik- 
riniam vardui. Ta proga prisiminsime, kad bendra tikrinio vardo 

reikšmė iš principo tautologiška: vienas ar kitas vardas necharakte- 
rizuoja pagal diferencinius požymius, o tik nurodo objektą, kuriam 
priskiriamas šis vardas; daugybė tuo pačiu vardu pavadintų objektų 
neturi jokių privalomų ypatybių, tik tą patį vardą.! 

Taigi frazė Ivanas — žmogus nepriklauso mitologinei sąmonei, 
bet vienas iš galimų jos mitologizavimo rezultatų gali būti, pa- 
vyzdžiui, frazė Ivanas Žmogus - ir būtent tiek, kiek pastarojoje fra- 
zėje žodis „žmogus“ bus vartojamas kaip tikrinis ir nesutapatina- 
mas su „žŽmogiškumu“ (arba apskritai su vienokiais ar kitokiais 
homo sapiens bruožais).? Plg., kita vertus, analogiškas frazes: Iva- 
nas - heraklis ir Ivanas Heraklis. Vienu atveju „Heraklis“ yra bendri- 
nis, kitu - tikrinis daiktavardis, susijęs su konkrečiu kitu perso- 
nažu; pastaruoju atveju Ivanas charakterizuojamas pasitelkiant ne 
kokį nors atskirą požymį (pavyzdžiui, fizinę jėgą), bet integralų 
vienį - pavadinimą. Aišku, kad šis pavyzdys gerokai dirbtinis, nes 
gyvenime sunku sutapatinti konkretų žmogų su mitologiniu He- 
rakliu: jis mūsų sąmonėje susijęs su tam tikru kultūros istorijos 
periodu. O štai visiškai realus pavyzdys: XVIII amžiaus Rusijoje 
Petro I priešininkai jį vadino „antikristu“. Be to, vieni Žmonės taip 
apibūdindavo jo asmenybę ir veiklą, o kiti tikėjo, kad Petras iš tiesų 
ir yra Antikristas. Kaip matome, tas pats tekstas gali funkcionuoti 
visiškai skirtingais būdais. 

Taigi apžvelgtuose pavyzdžiuose su bendriniais vardais predi- 
katinėje konstrukcijoje esama sugretinimo su tam tikra abstrakčia 
sąvoka, o pavyzdžiuose su tikriniais vardais - sutapatinimo (su- 
gretinimo su izomorfišku kitu objektu). Kalbose, kuriose vartoja- 
mi artikeliai, tokia transformacija kai kuriais atvejais tikriausiai 
galima žymimuoju artikeliu determinuojant vardą, atliekantį pre- 
dikato funkciją. Iš tiesų Žymimasis artikelis paverčia žodį (teisin- 
giau, determinuotą derinį) pavadinimu, išskirdamas nurodomą ob- 
jektą kaip žinomą ir konkretų? 


Pastaba. Reikia pabrėžti kai kurių tipiškų siužeto situacijų ryšį 
su nominaciniu mitologinio pasaulio pobūdžiu. Tokios yra daiktų, 
neturinčių vardo, pavadinimo situacijos, į kurias žiūrima ir kaip į 
kūrimo aktą“; pervardijimai kaip persikūnijimai arba pavirtimai 

kuo nors kitu; kalbos išmokimas (pavyzdžiui, paukščių arba gyvū- 
nų); tikrojo pavadinimo atskleidimai arba jo nuslėpimai? Ne ma- 
žiau būdingi įvairiausi tabu, galiojantys tikriniams vardams; tabu 
bendriniams vardams (pavyzdžiui, gyvūnų, ligų pavadinimams 
ir t. t.) įsigaliojimas daugeliu atvejų tiksliai nurodo, kad konkretūs 
pavadinimai suvokiami (taigi ir funkcionuoja mitologiniame pa- 
saulio modelyje) būtent kaip tikriniai vardai.“ 

Galima sakyti, kad bendra abstrakčiausia tikrinio vardo reikšmė slypi 
mite. Būtent tikrinių vardų sferoje vyksta tas žodžio ir denotato 
sutapatinimas, kuris toks būdingas mitologiniams vaizdiniams ir 
kuris reiškiasi, viena vertus, įvairiausiais tabu, o kita vertus - ritu- 
aliniu tikrinių vardų pakeitimu (žr. toliau, III skyrius, 2 punktas). 

Šis pavadinimo ir to, kas pavadinama, sutapatinimas savo ruož- 
tu nulemia nekonvencinio tikrinių vardų pobūdžio ir jų ontolo- 
ginės esmės supratimą." Todėl mitologinė sąmonė semiozės rai- 
dos atžvilgiu gali būti suvokiama kaip asemiotinė. 

Taigi mitas ir vardas iš prigimties yra tiesiogiai susiję. Tam tik- 
ra prasme jie vienas kitą nulemia, viena reiškiasi per kita: mitas — 
personalus (nominacinis), vardas - mitologiškas.? 

3.1. Remiantis tuo, kas pasakyta, galima manyti, kad tikrinių 
vardų sistema sudaro ne tik natūraliosios kalbos kategorinę sferą, 
bet ir ypatingą jos mitologinį sluoksnį. Daugelyje kalbinių situa- 
cijų tikrinių vardų elgesys taip skiriasi nuo atitinkamo žodžių, pri- 
klausančių kitoms kalbos kategorijoms, elgesio, kad nenorom ky- 
la mintis, jog susiduriame su inkorporuota į natūraliosios kalbos 
gelmę kita, kitokios sandaros kalba. 

Mitologinis natūraliosios kalbos sluoksnis nesiriboja vien tikri- 
niais vardais, tačiau tikriniai vardai sudaro jo branduolį. Kaip rodo 
nemažai specialių lingvistinių tyrinėjimų (šiuo metu tokius tyrinė- 
jimus atlieka S. ir N. Tolstojai), kalboje išsiskiria apskritai ypatin- 
gas leksinis sluoksnis, kuriam būdinga ekstranormali fonetika ir 
specifiniai gramatiniai požymiai, tos kalbos požiūriu atrodantys 
anomališki: šiam sluoksniui priskiriama, be kita ko, garsų pamėg- 
džiojimai, įvairios ekspresyvios leksikos formos, vadinamieji vai- 
kiški žodžiai (nursery-words)Y, gyvulių šaukimo ir nuvarymo šalin 
formos ir pan. Be to, šitas sluoksnis kalbančio ta kalba žmogaus 

požiūriu yra pirminis, natūralus, neženkliškas. Būdinga dar ir tai, 
kad tam tikri elementai vartojami kalbantis su vaikais (vaikiški 
žodžiai), su gyvuliais (šaukimo žodžiai, plg. dar gyvulių pavadi- 
nimus pagal plauką ir t. t.), o kartais ir su užsieniečiais ir pan. Simp- 
tomiška, kad tokio tipo žodžiai ir forma, ir vartojimo būdu gali 
jungtis su tikriniais vardais: pavyzdžiui, rusų kalboje „vaikiški 
žodžiai“ susiformuoja kaip hipokoristiniai tikriniai vardai (kuca 
(„katytė“), 6aka („blogiukas“); 606a pavadinant vilką, nema - gaidį 
ir pan.), žodžiai, kuriais šaukiama (ųybin-ų61n, kuc-Kuc, Macb-Macb), 
funkcionuoja iš esmės kaip šaukiamosios formos (atitinkamai yb:na, 
xuca ir t. t.). Ne mažiau būdingas ir šiuo atveju išryškėjantis pa- 
našumas į vaikų kalbą, kuris paaiškinamas ypatingu vaidmeniu, 
tikrinių vardų atliekamu vaiko pasaulyje, kuriame apskritai visi 
žodžiai potencialiai gali būti tikriniai vardai (konkrečiau žr. toliau, 
I skyrius, 5 punktas). 


4. Mitologiniam pasauliui būdingas specifinis mitologinis erdvės 
supratimas: ji įsivaizduojama ne kaip kontinuumas, kuriam būdin- 
gi tam tikri požymiai, o kaip atskirų objektų, turinčių tikrinius var- 
dus, visuma. Tarpuose tarp jų erdvė tarsi nutrūksta, taigi ji neturi 
tokio mūsų požiūriu esminio požymio kaip nenutrūkstamumas. 
Dažnas to padarinys yra „skiautinis“ mitologinės erdvės pobūdis 
ir tai, kad perėjimas iš vienos vietos į kitą gali vykti už laiko ribų, 
pakeičiant jį tam tikromis pastoviomis bylinų formulėmis, arba lais- 
vai susitraukti ar išsitempti laiko atžvilgiu vietose, pavadintose 
tikriniais vardais. Kita vertus, patekdamas į naują vietą objektas 
gali prarasti ryšį su savo ankstesne būsena ir tapti kitu objektu (kai 
kuriais atvejais šį pasikeitimą gali atitikti ir vardo pakeitimas). Iš 
čia išplaukia būdinga mitologinei erdvei savybė modeliuoti kito- 
kius, neerdvinius (semantinius, vertybinius ir t. t.) santykius. 

Mitologinės erdvės užpildymas tikriniais vardais daro jos ob- 
jektus baigtinius, suskaičiuojamus, o ją pačią - atribotą. Šiuo požiū- 
riu mitologinė erdvė visada nedidelė ir uždara, nors pačiame mite 
ir gali būti kalbama apie kosminius dydžius.!“ 

Kalbėdami apie atribotą, suskaičiuojamą mitologinio pasaulio 
pobūdį, galime pasiremti ta aplinkybe, kad tai, jog tikrinis vardas 

turi kelis skirtingus denotatus, iš principo prieštarauja jo prigimčiai 
(tai komplikuoja komunikaciją), o įvairių bendrinio vardo deno- 
tatų buvimas apskritai yra normalus reiškinys. 


Pastaba. Mito kaip teksto siužetas labai dažnai remiasi tuo, kad 
herojus kerta „tamsios“ uždaros erdvės ribas ir pereina į išorinį be- 
ribį pasaulį. Tačiau tokių siužetų atsiradimo pagrindas yra būtent 
įsivaizdavimas, kad egzistuoja mažasis „tikrinių vardų pasaulis“. 
Mitologinis šitokio tipo siužetas prasideda nuo perėjimo į pasaulį, 
kuriame daiktų pavadinimai Žmogui nežinomi. Todėl atsiranda 
siužetai apie neišvengiamą žūtį herojų, kurie išeina į išorinį pa- 
saulį neišmanydami nežmogiškos nominacijos sistemos, ir apie tai, 
kaip išgyvena herojus, stebuklingu būdu įgijęs tokių Žinių. Mite 
pats „svetimo“ atviro pasaulio egzistavimas suponuoja „savojo“, 
kurio objektai suskaičiuojami ir turi tikrinius vardus, buvimą. 


5. Mūsų apibūdinta mitologinė sąmonė gali būti tiesiogiai stebima 
žvelgiant į mažo vaiko pasaulį. Tai, kad vaikas visus kalbos žodžius 
linkęs laikyti tikriniais vardais!'', kad jis pažinimą tapatina su no- 
minacijos procesu, kad specifiškai išgyvena erdvę ir laiką (plg. 
Čechovo apsakyme „Griša“: „Iki šiol Griša pažino tik keturkampį 
pasaulį, kurio viename kampe stovi jo lova, o kitame - auklės skry- 
nia, trečiame - kėdė, o ketvirtame - dega lempelė“'*), ir daug kitų 
su būdingiausiais mitologinės sąmonės bruožais sutampančių po- 
žymių leidžia kalbėti apie vaiko sąmonę kaip apie tipiškai mitolo- 
ginę."“ Tikriausiai tam tikroje raidos stadijoje vaiko pasaulyje nėra 
principinio skirtumo tarp tikrinių ir bendrinių vardų, t. y. ši prieš- 
prieša apskritai nėra relevantiška. 

Čia tikslinga prisiminti, kad R. Jakobsonas labai esmingai pa- 
stebėjo, jog tikrinius vardus vaikas pirmiausiai išmoksta ir pas- 
kiausiai praranda, esant afatiniams kalbos sutrikimams. Nuostabu 
tai, kad vaikas, gaudamas iš suaugusiųjų kalbos įvardžio formas — 
to paties autoriaus nuomone, vėlyviausias, - vartoja jas kaip tikri- 
nius vardus: „Pavyzdžiui, jis (vaikas - J. L., B. U.) bando monopo- 
lizuoti pirmojo asmens įvardį: „Nedrįsk savęs vadinti „aš“. Tiktai 
aš tai aš, 0 tu tiktai tu.'“"* 

Įdomu su tuo palyginti tabuizuotą įvardžių („jis“, „tas“ ir pan.) 
vartojimą, kuris įvairiuose etnografiniuose arealuose pasitelkiamas 
pavadinti velnią, girinį, kauką arba žmoną ar vyrą (kadangi su- 
tuoktiniams draudžiama vadinti vienam kitą tikriniais vardais) - 
kai įvardis iš esmės funkcionuoja kaip tikrinis vardas." 

Tiesą sakant, ne mažiau tipingas veiksmo nusakymas vaikų kal- 
boje. Priėjęs iki tos vietos, kur suaugęs pavartotų veiksmažodį, vai- 
kas gali pereiti į paralingvistinį veiksmo vaizdavimą, lydimą jaus- 
tukinių paties sugalvotų žodžių. Galima manyti, kad tai yra būtent 
vaiko kalbai būdinga pasakojimo forma. Arčiausiai vaiko pasako- 
jimo esantis modelis būtų dirbtinai sukomponuotas tekstas, kuria- 
me daiktai būtų vadinami tikriniais vardais, o veiksmai aprašomi 
įmontuojant kino kadrus.!* 

Taip perteikiant veiksmažodžių reikšmes ypač akivaizdžiai pa- 
sireiškia mąstymo mitologiškumas, nes veiksmas ne abstrahuoja- 
mas nuo daikto, o sujungiamas su veikėju ir gali reikštis kaip tikri- 
nio vardo būsena. 

Galima tarti, kad ontogenetiškai nulemtas mitologinis klodas 
įsitvirtina sąmonėje (ir kalboje), darydamas ją heterogenišką ir ga- 
liausiai kurdamas įtampą tarp mitologinio ir nemitologinio suvo- 
kimo klodų. 

5.1. Būtina pabrėžti, kad „grynas“, t. y. visiškai nuoseklus, mi- 
tologinio mąstymo modelis turbūt negali būti pagrįstas nei etno- 
grafiniais duomenimis, nei stebint vaikus. Abiem atvejais tyrinė- 
tojas realiai susiduria su kompleksinės organizacijos tekstais ir su 
daugiau ar mažiau heterogeniška sąmone. Be trikdančio stebėtojo 
sąmonės poveikio, tai galima paaiškinti ir tuo, kad nuosekliai mi- 
tologinis etapas turėjo būti tokioje ankstyvoje raidos stadijoje, kuri 
iš principo negali būti stebima ir dėl chronologinio nuotolio, ir dėl 
to, kad iš esmės neįmanoma užmegzti su ja kontakto. Vienintelis 
tyrinėjimo instrumentas lieka rekonstrukcija. Lygiai tiek pat įma- 
nomas ir kitas aiškinimas - kad heterogeniškumas yra prigimtinis 
bruožas Žmogaus sąmonės, kuriai iš esmės būtinos bent dvi ne iki 
galo viena į kitos kalbą išverčiamos sistemos. 

Laikantis pirmojo požiūrio, į pirmą vietą iškeliamas stadijinis 
mitologizmo esmės paaiškinimas (kuris praktiškai tampa vertina- 

muoju), laikantis antrojo - jis interpretuojamas kaip tipologiškai 
universalus reiškinys. Abu požiūriai vienas kitą papildo. Galima 
pažymėti, kad, žiūrint visiškai formaliai (atsiribojant nuo klausi- 
mo esmės), pats mitologinės sąmonės erdvinės ar laikinės lokali- 
zacijos (siejančios ją su viena ar kita žmonijos raidos stadija arba 
su vienu ar kitu etnografiškai apibrėžtu arealu) principas apskritai 
atitinka būtent tą mitologinę erdvės koncepciją, apie kurią kalbėjo- 
me anksčiau. Ir atvirkščiai, mitologizmo pripažinimas tipologiškai 
universaliu reiškiniu visiškai atitinka sąlygiškai logišką pasaulio 
paveikslą. 

Šiaip ar taip, reikia turėti galvoje, kad etninės grupės, kurių 
kultūrinė raida yra neabejotinai ankstyvų stadijų ir kurioms bū- 
dingas aiškiai išreikštas mitologinis mąstymas, dažnai pasirodo 
turinčios nuostabų sugebėjimą kurti sudėtingas ir detalizuotas 
loginio tipo klasifikacijas (žr. Australijos aborigenams būdingas 
įvairias augalų ir gyvūnų pasaulio klasifikacijas, pagrįstas abst- 
rakčiais bruožais''). Galima sakyti, kad šiuo atveju mitologinis 
mąstymas egzistuoja greta loginio, arba deskriptyvaus. Kita ver- 
tus, mitologinio mąstymo elementų kai kuriais atvejais galima 
rasti kasdieniame kalbiniame šiuolaikinės civilizuotos visuome- 
nės elgesyje.! 


6. Iš to, kas pasakyta, galima daryti išvadą, kad mitologinė sąmonė 
iš principo neišverčiama į kitokį aprašymą, yra uždara, taigi ir įma- 
noma suprasti tik iš vidaus, o ne iš išorės. Tai išplaukia, be kita ko, 
jau iš to semiozės tipo, kuris būdingas mitologinei sąmonei; ling- 
vistinė paralelė čia - neišverčiami tikriniai vardai. Iš to, kas pasa- 
kyta, atrodytų, kad šiuolaikinę sąmonę turintis Žmogus vargu ar 
galėtų aprašyti mitą, jeigu mąstymas nebūtų heterogeniškas, išsau- 
gantis tam tikrus klodus, kurie iz0omorfiški mitologinei kalbai. 

Taigi būtent heterogeniškas mūsų mąstymo pobūdis leidžia 
mums, konstruojant mitologinę sąmonę, pasiremti savąja vidine 
patirtimi. Tam tikru požiūriu mitologijos supratimas tolygus pri- 
siminimui. 

II 


1. Mitologinių tekstų reikšmę nemitologinio tipo kultūrai patvir- 
tina, be kita ko, tai, kaip atkakliai bandoma juos išversti į nemito- 
loginio tipo kultūros kalbas. Mokslo srityje tai gimdo logiškas 
mitologinių tekstų versijas, mene - o dažnai ir paprasčiausiai 
verčiant į natūraliąją kalbą - metaforines konstrukcijas. Reikia pa- 
brėžti principinį mito ir metaforos skirtumą, nors pastaroji ir yra 
natūralus mito vertimas į įprastines mūsų sąmonės formas. Iš 
tikrųjų pačiame mitologiniame tekste metafora, griežtai kalbant, 
yra neįmanoma. 


2. Kartais mitologinis tekstas, perteiktas nemitologinės sąmonės 
kategorijomis, suvokiamas kaip simbolinis. Tokio tipo simbolis"? 
gali būti paaiškintas kaip mito perskaitymo vėlesnės semiotinės 
sąmonės požiūriu rezultatas - tai yra perinterpretuotas kaip iko- 
ninis arba kvaziikoninis ženklas. Reikia pažymėti, kad nors ikoni- 
niai ženklai šiek tiek artimesni mitologiniams tekstams, jie, kaip ir 
sąlyginio tipo ženklai, yra iš principo kitokios sąmonės ženklai. 

Kalbant apie simbolį ir jo santykį su mitu, reikia skirti simbolį 
kaip ženklo tipą, kurį tiesiogiai kuria mitologinė sąmonė, ir sim- 
bolį kaip ženklo tipą, kuris tik suponuoja mitologinę situaciją. Ati- 
tinkamai turi būti atskiriamas simbolis kaip nuoroda į mitą kaip 
tekstą ir simbolis kaip nuoroda į mitą kaip žanrą. Pastaruoju atve- 
ju, beje, simbolis gali pretenduoti į mitologinės situacijos sukūrimą, 
reikšdamasis kaip kūrybinis pradas. 

Tuo atveju, kai simbolinis tekstas koreliuoja su kuriuo nors mi- 
tologiniu tekstu, pastarasis pirmojo atžvilgiu reiškiasi kaip meta- 
tekstas ir simbolis atitinka konkretų šio teksto elementą.?? O tuo 
atveju, kai simbolinis tekstas koreliuoja su mitu kaip žanru, t. y. 
tam tikra neišskaidyta mitologine situacija, mitologinis pasaulio 
modelis, patirdamas funkcinius pasikeitimus, elgiasi kaip metasis- 
tema, atliekanti metakalbos vaidmenį; taigi simbolis tada koreliuoja 
ne su metateksto elementu, bet su metakalbos kategorija. Iš pa- 
teikto apibūdinimo išplaukia, kad pirmuoju atveju simbolis, tiesą 
sakant, neperžengia mitologinės sąmonės ribų, o antruoju atveju 

jis priklauso nemitologinei sąmonei (t. y. sąmonei, kuriančiai „de- 
skriptyvius“, o ne „mitologinius“ aprašymus). 

Nesiejamo su mitologine sąmone simbolizmo pavyzdys galėtų 
būti kai kurie XX amžiaus pradžios, pavyzdžiui, rusų „simbolistų“, 
tekstai. Galima sakyti, kad mitologinių tekstų elementai čia tvar- 
komi remiantis nemitologiniu principu ir netgi tariamai moksliškai. 


3. Naujųjų laikų tekstuose mitologiniai elementai gali būti racio- 
naliai, t. y. nemitologiškai, sutvarkyti, tačiau visiškai priešinga si- 
tuacija baroko tekstuose, kur atvirkščiai - abstrakčios konstrukci- 
jos tvarkomos mitologiniu principu: stichijos ir savybės gali elgtis 
kaip mitologinio pasaulio herojai. Šitai paaiškinama tuo, kad ba- 
rokas atsirado religinės kultūros aplinkoje, o naujųjų laikų simbo- 
lizmas gimsta racionalios sąmonės ir jai įprastų ryšių fone. 


Pastaba. Beje, turint tai galvoje, ginčas, kas istoriniu požiūriu 
yra barokas - kontrreformacijos reiškinys, įtemptos katalikų min- 
ties egzaltacija ar „realistinis“, „optimistinis“ Renesanso menas, - 
iš esmės beprasmis: baroko kultūra, kaip tarpinis tipas, tuo pačiu 
metu siejasi ir su viena, ir su kita kultūra; renesansinė kultūra 
reiškiasi jos objektų sistemoje, o viduramžių kultūra - ryšių siste- 
moje (vaizdingai kalbant, renesansinė kultūra nulemia vardų sis- 
temą, o viduramžiška - veiksmažodžių sistemą). 


4. Mitologinis tekstas nemitologinės sąmonės sąlygomis, kaip jau 
sakėme, kuria metaforiškas konstrukcijas, o mitologizmo siekimas 
gali būti realizuotas priešingos krypties procesu: metaforos reali- 
zacija, jos tiesioginiu įprasminimu (sunaikinančiu patį teksto me- 
taforiškumą). Toks metodas būdingas siurrealistiniam menui. Dėl 
to atsiranda mito imitacija už mitologinės sąmonės ribų. 


III 


1. Nepaisant konkrečių manifestacijų įvairumo, didesnis ar mažes- 
nis mitologizmas pastebimas pačiose įvairiausiose kultūrose ir 

apskritai kultūros istorijoje jis yra gana įsigalėjęs. Tam tikros jo 
formos gali būti reliktinis reiškinys arba regeneracijos rezultatas; 
jos gali būti nesąmoningos arba įsisąmonintos. 


Pastaba. Reikia skirti spontaniškai atsirandančius mitologinius 
klodus ir plotus individualioje ir visuomenės sąmonėje nuo kokių 
nors istorinių priežasčių nulemtų sąmoningų pastangų imituoti mi- 
togeninę sąmonę nemitologinio mąstymo priemonėmis. Nemito- 
loginės sąmonės požiūriu tokio tipo tekstai gali būti laikomi mitais 
(arba netgi nesiskirti nuo jų). Tačiau tai, kad jie organiškai įsilieja į 
nemitologinį tekstų klodą ir yra visiškai išverčiami į nemitologi- 
nes kultūros kalbas, liudija, jog toks sutapimas yra tariamas. 


1.1. Semiotiniu aspektu mitologinių tekstų atsparumą galima 
paaiškinti tuo, kad, būdamas specifinės nominacinės semiozės pa- 
darinys, - kai ženklai ne priskiriami, bet atpažįstami ir pats nomi- 
nacijos aktas tolygus pažinimo aktui, - mitas tolesnėje istorijos rai- 
doje imtas suvokti kaip ženkliško mąstymo alternatyva (Žr. anksčiau, 
I skyrius, 3 punktas). Kadangi ženkliška sąmonė akumuliuoja so- 
cialinius santykius, kova su vienokiomis ar kitokiomis socialinio 
blogio formomis kultūros istorijoje dažnai pavirsta kai kurių ženklų 
sistemų (įskaitant ir tokią visa apimančią kaip natūralioji kalba) 
arba paties ženkliškumo neigimu. Tokiais atvejais kultūros istori- 
joje labai dažnai apeliuojama į mitologinį mąstymą (lygia greta kai 
kuriais atvejais — į vaikišką sąmonę). 


2. Tipologiniu požiūriu, netgi atsižvelgiant į neišvengiamą visų re- 
aliai tekstuose užfiksuotų kultūrų heterogeniškumą, paranku skirti 
kultūras, orientuotas į mitologinį mąstymą, ir kultūras, orientuo- 
tas į nemitologinį mąstymą. Pirmąsias galima apibūdinti kaip kul- 
tūras, orientuotas į tikrinius vardus. 

Pastebimas tam tikras gana įdomus paralelizmas tarp tų pokyčių, 
kurie vyksta „tikrinių vardų kultūroje“, ir tų, kurie vyksta kultūro- 
je, orientuotoje į mitologinę sąmonę, pobūdžio. Pakankamai akivaiz- 
di jau ta aplinkybė, kad būtent tikrinių vardų posistemis natūralioje 
kalboje sukuria tą ypatingą klodą, kuris kalbos vartotojo gali būti 

keičiamas ir sąmoningai (dirbtinai) reguliuojamas."' Iš tiesų seman- 
tiniam judėjimui natūraliojoje kalboje būdinga laipsniška raida - vi- 
diniai semantiniai pokyčiai, o „tikrinių vardų kalba“ juda kaip sąmo- 
ningų ir aiškiai vienas nuo kito atskirtų pavadinimo ir pervadinimo 
aktų grandinė. Naują būseną atitinka naujas vardas. Mitologiniu 
požiūriu perėjimas iš vienos būsenos į kitą įsivaizduojamas pagal 
formulę „Aš regėjau naują dangų ir naują žemę“ (Apr 21, 1) ir kartu 
kaip visų tikrinių vardų pakeitimo aktas. 


3. Sąlygiškai nesenų laikų - be to, paprastai siejamų su senų vaiz- 
dinių atsisakymu - orientacijos į mitologinę sąmonę pavyzdys 
gali būti Petro I epochos savivoka ir jos sukurtos inercijos nulem- 
ta šios epochos samprata XVIII amžiaus-XIX amžiaus pradžios 
Rusijoje. 

Kalbant apie tai, kaip Petro I epochą suvokė amžininkai, krinta 
į akis nepaprastai greitai susiformavęs mitologinis kanonas, kuris 
ne tik ateinančioms kartoms, bet dažnai ir istorikams virto realių 
epochos įvykių kodavimo būdu. Visų pirma reikia pažymėti tvirtą 
įsitikinimą, kad šalis visiškai pasikeitė, ir tai natūraliai pabrėžia 
maginį Petro - naujo pasaulio demiurgo - vaidmenį. 


Mynpbi He cnycKaeT C pyk yKa3bi [eTpOBsI. 
KonMu MbI CTan1H 60py2 HapoA YXe HO6bIU.“ 


(Kantemiras) 


Petras I pasirodo kaip vienintelis to naujo pasaulio kūrėjas: 


On Bor. ou Bor TBO0ū 6bin. Poccna!** 
(Lomonosovas) 


Romos imperatorius Augustas kaip labai didelį pagyrimą sau mirda- 
mas pasakė: „Akmeninę, - sako, - Romą gavau, o marmurinę palieku.“ O 
mūsų Šviesybei Monarchui tuštybė, o ne pasigyrimas būtų buvę šitai pa- 
sakyti; iš tiesų pasakyti reikia, kad medinę Rusiją jis gavo, o padarė ją 
auksine. 

(Feofanas Prokopovičius) 


* „Išmintingų nepaleidžia iš rankų Petro įsakų, / Kurie mus staiga padarė nauja 
tauta.“ 
** „Jis Dievas, jis buvo tavo Dievas, Rusija!“ 

Šitas „naujos“, „auksinės“ Rusijos sukūrimas buvo supranta- 
mas kaip didysis pervadinimas - visų vardų pakeitimas: šalies pa- 
vadinimo pakeitimas, sostinės perkėlimas ir „užsienietiško“ pa- 
vadinimo jai suteikimas, valstybės vadovo titulo, rangų ir įstaigų 
pavadinimų pakeitimas, „savos“ ir „svetimos“ kalbų sukeitimas 
vietomis kasdieniame gyvenime? ir su tuo susijęs visiškas pasau- 
lio apskritai pervadinimas*. Tuo pačiu metu vyko neapsakomas 
tikrinių vardų sferos išplėtimas, nes dauguma socialiai aktyvių 
bendrinių vardų iš esmės pagal savo funkcijas pereina į tikrinių 
klasę.** 


4. Galima būtų pateikti kitų, ne mažiau ryškių mitologinio mąsty- 
mo pavyzdžių priešingame socialiniame XVIII amžiaus poliuje. Jo 
bruožų esama, pavyzdžiui, apsišaukėlių judėjime. Jau pats klausi- 
mo iškėlimas: koks vardas iš dviejų - Petras III ar Pugačiovas - yra 
„tikrasis“, atskleidžia tipiškai mitologinį požiūrį į vardo problemą 
(plg. Puškino įrašą: „Papasakok man, aš pasakiau D. Pjanovui, kaip 
Pugačiovas buvo tavo svotas? - Tau jis Pugačiovas, piktai man at- 
sakė seniokas, o man jis buvo jo didenybė imperatorius Piotras Fio- 
dorovičius“). Ne mažiau būdingos istorijos apie daug triukšmo su- 
kėlusius „caro ženklus“ ant Pugačiovo kūno.? 

Tačiau, ko gero, pats akivaizdžiausias pavyzdys - žymusis Pu- 
gačiovo portretas Maskvos valstybinio istorijos muziejaus rinki- 
niuose. Kaip buvo nustatyta, šį portretą nežinomas dailininkas 
nupiešė ant Jekaterinos II portreto.“ Portretas yra tikrinio vardo 
paralelė tapyboje, o piešti ant portreto yra adekvatu pervadini- 
mo aktui. 

Analogiškų pavyzdžių būtų galima rasti dar labai daug. 


5. Labai viliojantis uždavinys atrodytų aprašyti realaus tikrinių 
vardų funkcionavimo sritis įvairiose kultūrose, šio klodo kultūri- 
nio aktyvumo laipsnį tiek apskritai kalbos, tiek jos poliarinio anti- 
podo - metakalbinės sferos konkrečioje kultūroje atžvilgiu. 

IV 


1. „Mitologinės“ tikrinių vardų kalbos ir deskriptyviosios mokslo 
kalbos priešprieša gali asocijuotis su poezijos ir mokslo antiteze. 
Paprastai mitas siejamas su metaforine kalba ir per ją - su žodžio 
menu. Tačiau turint galvoje tai, kas pasakyta anksčiau, toks ryšys 
atrodo abejotinas. Jeigu hipotetiškai tartume, kad gali egzistuoti 
„tikrinių vardų kalba“ ir su ja susijęs mąstymas kaip mitogeninis 
substratas (į tokią teoriją galima žiūrėti bent jau kaip į vienos iš 
realiai egzistuojančių kalbos tendencijų modelį), tai galėtume įro- 
dyti, kad mitologinėje stadijoje poezija neįmanoma. Poezija ir mitas 
iškyla kaip antipodai, iš kurių kiekvienas gali egzistuoti tik pa- 
neigdamas kitą. 

1.1. Priminsime žinomą A. Kolmogorovo teiginį, nusakantį bet 
kokios kalbos informacijos dydį H tokia formule: 


H-=h,+h, 


kurioje h, - įvairovė, leidžianti perduoti visą įvairiausios seman- 
tinės informacijos kiekį, o h, - įvairovė, išreiškianti kalbos lanks- 
tumą, galimybę perduoti tą patį turinį keliais būdais, t. y. lingvis- 
tinė entropija. A. Kolmogorovas pabrėžė, kad būtent h, - kalbinė 
sinonimija plačiąja prasme - yra poetinės informacijos šaltinis. Kai 
h,= 0, poezija neįmanoma.“ Bet jeigu įsivaizduotume kalbą, suda- 
rytą iš tikrinių vardų (kalbą, kurioje bendriniai vardai atlieka tik- 
rinių funkciją), ir už jos esantį vienintelių objektų pasaulį, tai pasi- 
darys akivaizdu, kad tokiame universume nėra vietos sinonimams. 
Mitologinis sutapatinimas jokiu būdu nėra sinonimija. Sinonimija 
suponuoja, kad tas pats objektas turi keletą pavadinimų, kuriuos 
galima tarpusavyje sukeisti, taigi esama sąlygiškos jų vartojimo 
laisvės. Mitologinis sutapatinimas yra iš principo netekstinio po- 
būdžio, kylantis iš to, kad pavadinimas neatskiriamas nuo daikto. 
Be to, gali būti kalbama ne apie ekvivalentiškų pavadinimų pa- 
keitimą, o apie paties objekto transformaciją. Kiekvienas vardas 
priskiriamas tam tikram transformacijos momentui, taigi jie ne- 
gali tame pačiame kontekste vienas kitą pakeisti. Todėl pavadini- 
mai, nusakantys skirtingus to paties besikeičiančio daikto būvius, 

negali pakeisti vienas kito, nėra sinonimai, o be sinonimų poezija 
neįmanoma.“ 

1.2. Mitologinės sąmonės irimą lydi audringi procesai: mitolo- 
ginių tekstų perprasminimas kaip metaforinių ir sinonimijos rai- 
da perifrazinių posakių sąskaita. Dėl to iš karto padidėja „kalbos 
lankstumas“, o kartu susidaro sąlygos poezijos raidai. 


2. Šitoks paveikslas, nors jį ir patvirtina daugybė archajiškų tekstų 
pavyzdžių, gana hipotetiškas, nes remiasi rekonstrukcijomis, at- 
kuriančiomis chronologiškai nepaprastai nutolusį periodą, kuris 
tiesiogiai nėra užfiksuotas jokiuose tekstuose. Tačiau į tą patį pa- 
veikslą galima pažvelgti ne tik diachroniškai, bet ir sinchroniškai. 
Tada pamatysime natūraliąją kalbą kaip tam tikrą sinchroniškai 
organizuotą struktūrą, kurios semantiškai priešinguose poliuose 
išsidėsto tikriniai vardai bei jiems funkciškai prilygintos žodžių 
grupės, apie kurias kalbėjome anksčiau (I skyrius, 3.1 punktas), ir 
įvardžiai, sudarantys natūralų tiek mitogeninių, tiek metakalbi- 
nių modelių raidos pagrindą.“ 

2.1. Mūsų sąmonei, išauklėtai tos mokslinės tradicijos, kuri Eu- 
ropoje susiklostė nuo Aristotelio iki Descartes'o, atrodo natūralu 
tarti, kad nesiremiant dviejų pakopų aprašymu (pagal schemą 
„Kkonkretu - abstraktu“) pažinimo siekiančios minties judėjimas yra 
neįmanomas. Tačiau galima parodyti, kad tikrinių vardų kalba, 
vartojama archajiškuose kolektyvuose, pasirodo esanti visiškai paj- 
ėgi išreikšti sąvokas, atitinkančias mūsų abstrakčias kategorijas. 
Apsiribosime pavyzdžiu iš A. Gurevičiaus knygos Viduramžių kul- 
tūros kategorijos. Autorius kalba apie specifiškus frazeologizmus, 
kurie aptinkami archajiniuose skandinavų tekstuose ir yra suda- 
ryti sujungiant įvardį ir tikrinį vardą. Pritardamas S. Kacnelsonui, 
A. Gurevičius mano, kad kalbama apie pastovius gimininius ko- 
lektyvus, kurie yra pavadinti tikriniu vardu.“ Tikrinis vardas — 
atskiro žmogaus ženklas - čia pavadina giminę; mums tokiu atve- 
ju reikėtų įvesti tam tikrą kito lygmens metaterminą. Analogišką 
pavyzdį būtų galima pateikti kalbant apie herbų naudojimą rite- 
rių Lenkijoje. Herbas iš prigimties - asmens ženklas, nes jį gali 
naudoti tik vienas gyvas giminės atstovas, kuris jį perduoda kaip 

palikimą tik po savo mirties. Tačiau magnato herbas, pasilikda- 
mas jo asmeniniu heraldiniu ženklu, kartu turi metafunkciją api- 
būdinti visą grupę - jo pusėje kariaujančius šlėktas. 

2.2. Tiesioginio stebėjimo ir loginio konstravimo lygmenų ne- 
susiskaidymas, kai tikriniai vardai (individualūs daiktai), likdami 
savimi, įgaudavo aukštesnį rangą, pakeisdami mūsų abstrakčias 
sąvokas, pasirodė esąs labai palankus mąstymui, besiremiančiam 
tiesiogiai suvokiamu modeliavimu. Matyt, su tuo susiję didžiuliai 
archajinių kultūrų laimėjimai konstruojant kosmologinius modelius, 
kaupiant astronomijos, klimatologijos ir kitokias Žinias. 

2.3. Neleisdama rutuliotis loginiam silogistiniam mąstymui, 
„tikrinių vardų kalba“ ir su ja susijęs mitologinis mąstymas skati- 
no sugebėjimą nustatyti sutapatinimus, analogijas ir ekvivalen- 
tiškumus. Pavyzdžiui, kai archajinės sąmonės atstovas kūrė tipiškai 
mitologinį modelį, kuriame visata, visuomenė ir žmogaus kūnas 
buvo traktuojami kaip iz0morfiški pasauliai (iz0morfizmas galėjo 
apimti atskirų planetų, mineralų, augalų, socialinių funkcijų ir 
žmogaus kūno dalių panašumo santykius), jis kartu plėtojo izo- 
morfizmo idėją - vieną svarbiausių ne tik šiuolaikinės matemati- 
kos, bet ir apskritai mokslo koncepcijų. 

Mitologinio mąstymo specifika yra tokia, kad mitologinių vie- 
netų sutapatinimas vyksta pačių objektų, o ne vardų lygmenyje. 
Taigi mitologinis sutapatinimas suponuoja objekto transformaciją, 
kuri vyksta konkrečioje erdvėje ir laike. O logiškas mąstymas ope- 
ruoja žodžiais, kurie yra sąlygiškai savarankiški, - už laiko ir erdvės 
ribų. Izomorfizmo idėja yra aktuali abiem atvejais, bet loginio mąs- 
tymo sąlygomis pasiekiama sąlygiška manipuliacijos pradiniais 
vienetais laisvė. 


3. Tai, kas pasakyta, leidžia užginčyti tradicinį įsivaizdavimą apie 
žmonijos kultūros eigą nuo pirminio mitopoetinio periodo vėles- 
nio loginio-mokslinio periodo link. Ir sinchroniniu, ir diachroni- 
niu požiūriu poetinis mąstymas užima tam tikrą vidurinį tarpsnį. 
Be to, reikia pabrėžti labai sąlygišką išskiriamų etapų pobūdį. 
Nuo pat kultūros atsiradimo momento priešingai organizuotų 
struktūrų derinimo joje sistema (visuomeninių komunikacijų 

daugiakanališkumas) turbūt yra nepaneigiamas dėsnis. Galima 
kalbėti tik apie tam tikrų kultūrinių modelių dominavimą arba 
apie subjektyvią kultūros kaip visumos orientaciją į juos. Šiuo 
požiūriu poezija, kaip ir mokslas, lydėjo žmoniją visame jos kultū- 
ros kelyje. Tai neprieštarauja tam, kad tam tikroms kultūros rai- 
dos epochoms gali būti būdinga vieno ar kito tipo semiozė. 

1973 


' Plg. R. Jakobsono: „Tikriniai vardai [...] mūsų kalbos kode yra ypatingi: bendra 
tikrinio vardo reikšmė negali būti nusakyta be nuorodos į kodą. Anglų kalbos 
kode Jerry reiškia žmogų, kurio vardas Jerry. Ratas čia akivaizdus: vardas reiškia 
kiekvieną, kam duotas toks vardas. Bendrinis vardas pup („šuniukas“) reiškia 
jauną šunį, mongrel („mišrūnas“) - maišytos veislės šunį, hound („medžioklinis 
šuo“, „skalikas“) - šunį, su kuriuo medžiojama, o Fido reiškia tiesiog šunį, kurio 
vardas Fido. Bendra tokių žodžių kaip pup, mongrel arba hound reikšmė gali būti 
tapatinama su tokiomis abstrakcijomis kaip puppihood („šuniukystė“), mongrelho- 
od („mišrūnystė“) arba houndness („skalikystė“), o bendros žodžio Fido reikšmės 
tokiu būdu nusakyti negalima. Perfrazuojant Bertrano Russelo žodžius, galima 
teigti, kad yra daugybė šunų, kurių vardas Fido, bet jie neturi jokios bendros 
savybės Fidoness („fidiškumas“). (P. O. Ako6con, „Ulludrepsi, rnaronbHubie KaTeropuu 
H pycckHū raaron“, in /Ipunyuno MunoAO2U4eCKO2O AKAAUJA AI3bHIKO6 PAIAUUHO2O 
cmpoa, MocksBa, 1972, p. 96; plg. R. Jakobson, „Shifters, Verbal Categories and the 
Russian Verb“, in Selected Writtings, The Hague, Paris, 1971, t. 2, p. 131.) 

Tarp kitko, dėl to gana įdomi yra evangelinio pasakymo ecce homo („Štai 
žmogus“ - Jn 19, 5) istorija. Yra pagrindo tarti, kad ši frazė buvo realiai ištarta 
aramėjų kalba, bet tada ji turbūt turėjo pirmiausia reikšti paprasčiausiai „štai 
jis“, kadangi žodis, išreiškiantis sąvoką „Žmogus“, aramėjų kalboje buvo 
vartojamas įvardžio reikšme, maždaug taip, kaip vartojamas žodis man šiuolai- 
kinėje vokiečių kalboje (žodinis A. Zalizniako pranešimas). Tolesnis šios frazės 
perprasminimas susijęs su tuo, kad žodis „Žmogus“ (esantis evangelijos teksto 
vertime), tiesą sakant, imtas suprasti taip, kaip tikrinis žodis, t. y. jis buvo 
mitologizuotas. 

Tikrinio vardo ir apibrėžtumo kategorijos, išreikštos žymimuoju artikeliu, ryšį 
atskleidžia arabų gramatikos tradicija. Į tikrinius vardus čia žiūrima kaip į 
žodžius, kurių apibrėžtumas yra nulemtas jų semantinės prigimties. Žr. I 
Ta6yuau, Teopua apmukaa u npobAeMbI apa6ckK020 CunmakKcuca, MockBa, 1972, p. 37 ir 
tolesni. Būdinga, kad Fiodoro Maksimovo veikale fpamwamuka cao8encka (CankT- 
MeTrep6ypr, 1723, p. 179-180) trumpinimo ženklas, kuris bažnytine slavų kalba 
parašytuose tekstuose reiškia žodžio sakralizaciją, savo semantika gretinamas su 
graikų artikeliu: ir vienas, ir kitas nurodo unikalumą. 

Plg. B. Hsanos, „ĮĮpesnennjnicKKū MH 06 yCTaHOBJIEHHH HMEH H ETO MapaJ/Ie/Ib B 
rpeueckoū TPajuumu“, in Huduan 6 Opeenocmu. MockaBa. 1964; H. Tpoukud [Tponckua), 
„H3 ncTOpHH aHTU4YHOrO 43bIK03HaHKa“, in Co6emckoe A3biKO3KaKue,, Jlenunrpai, 1936, 
kn. 2, p. 24-26. 

Plg. taip pat mitologinei sąmonei būdingą pasaulio kaip knygos vaizdinį, kai 
pažinimas prilyginamas skaitymui, besiremiančiam būtent iššifravimo ir 

sutapatinimo mechanizmu. Žr. IO. Jlormau, B. Ycneucknū, „O ceMHOTHUECKOM 
MEXaHH3ME KYJIBTYPbi“, in Tpydbi no 3naKO6bLM Cucmemam, TapTy, 1971, t. 5, p. 152. 
Pavyzdžiui, ligos įvardijimas (garsiai) gali būti suvokiamas kaip jos šaukimas: 
liga gali ateiti, išgirdusi savo vardą (plg. šiuo požiūriu tokius įprastinius 
posakius kaip „prišaukti bėdą, nelaimę“ ir pan.). Žr. turtingą tokio pobūdžio 
medžiagą, surinktą monografiniame tyrinėjime: JĮ. 3enennu, „TaGy c10B y HaponoB 
BocTouuoū EBponki w Cesepuoū A3un“, in C60pHuK My3eA anmpononozuu U 
amuozpacbuu, Ileuunrpan, 1929, t. 8, p. 1-144 (d. 1); Jlennurpan, 1930, t. 9, p. 1-166 
(d. 2). 

Plg. senovės graikų sampratą apie vardų teisingumą iš prigimties (žr. H. 
Tpoukud, op. cit., p. 25). 

Tai, kad bendrinis daikto pavadinimas mitologiniame pasaulyje yra taip pat ir jo 
individualus tikrinis vardas, patvirtina daugelis tekstų. Pavyzdžiui, pasakojime 
apie tai, kaip Odinas (pasivadinęs Belverku) iškeliavo poezijos medaus, 
skaitome: „Belverkas išsitraukia grąžtą, vardu Rati.“ Pastaboje leidėjai konsta- 
tuoja: „Šis vardas ir reiškia „grąžtas““ (Maadwaa Joda, Jlenuurpan, parengė 

O. Smirnickaja ir M. Steblin-Kamenskis, 1970, p. 59). Specialiąją Homero kalbos 
analizę šiuo aspektu žr. M. Ancrman, /[Tepexxumku p0008020 CmpoA 6 CO6CMBeHKHbx 
umenax y [omepa, Jlenuurpan, 1936. Kitas tos pačios tendencijos variantas pasi- 
reiškia riterių romanuose, kuriuose būdinga duoti tikrinį vardą kalavijams: 
Rolando kalavijas - Diurandalis, Zygfrydo kalavijas - Balmungas. 

Turimos galvoje specialios leksinės formos, kurias vartoja suaugusieji, kalbėda- 
mi su vaikais. 

Ypač aiškiai įsivaizdavimas apie žmogaus priklausomybę nuo vietos išreikštas 
vienoje ankstyvųjų viduramžių armėnų legendų, kuri žinoma iš Pavstoso 
Biuzando Armėnijos istorijos. Joje pasakojamas IV amžiaus epizodas, kai 
Armėniją buvo pasidalijusios Bizantija ir Sasanidų Persija. Kadangi Rytų 
(Persijos) Armėnijoje armėnų valdovų Aršakidų dinastija dar kurį laiką 
egzistavo, būdama vasalo teisėmis priklausoma nuo persų valdovų ir kartu 
tęsdama kovą už nepriklausomos valstybės atkūrimą, legenda labai originaliai, 
likdama mitologinių vaizdinių sferoje, atskleidė, kad žmogus gali elgtis 
dvejopai, ir tai yra perėjimo iš vienos erdvės į kitą rezultatas. Persų šachas 
Šapuchas, norėdamas sužinoti savo vasalo, armėnų karaliaus Aršako, slaptus 
ketinimus, įsakė vieną savo palapinės pusę užpilti armėniška žeme, o kitą — 
persiška. Pakvietęs Aršaką į palapinę, jis paėmė jį už rankos ir ėmė vaikštinėti su 
juo iš kampo į kampą. „Ir kai jie, bevaikštinėdami po palapinę, užlipo ant 
persiškos žemės, jis pasakė: „Armėnų karaliau Aršakai, kodėl tu tapai mano 
priešu; aš juk tave kaip sūnų mylėjau, norėjau savo dukterį duoti tau už žmoną 
ir padaryti tave savo sūnumi, o tu tapai man atšiaurus, uždaras, prieš mano valią 
tapai man priešu...“ Karalius Aršakas pasakė: „Aš padariau nuodėmę ir tau 
nusikaltau, nes nors aš užklupau tavo priešus ir nugalėjau juos, nužudžiau juos 
ir laukiau iš tavęs gyvenimo dovanos, bet mano priešai mane suklaidino, 
prigąsdino tavimi ir privertė bėgti. Ir priesaika, kurią aš tau daviau, atvedė mane 
pas tave, ir štai aš prieš tave. Ir aš tavo tarnas, esu tavo rankose, ką nori, tą su 
manimi ir daryk; jei nori, nužudyk mane, nes aš, tavo tarnas, labai tau nusikaltau 
ir esu vertas mirties.“ O šachas Šapuchas, vėl paėmęs jį už rankos ir apsimesda- 
mas naiviu, vaikščiodamas su juo nuvedė į tą pusę, kur ant grindų buvo pripilta 
armėniškos žemės. Ir kai Aršakas priėjo iki tos vietos ir žengė ant armėniškos 
žemės, tai, labai pasipiktinęs ir išdidus, pakeitė toną ir tarė: „Šalin nuo manęs, 
nevidone - tarne, kuris tapai savo šeimininkų šeimininku. Aš neatleisiu nei tau, 
nei tavo sūnums ir atkeršysiu už savo protėvius.““ Taip Aršako elgesys pasi- 
keičia tekste daugelį kartų, nelygu, ar jis užlipa ant armėniškos, ar ant persiškos 

žemės. „Taip nuo ryto iki vakaro daug kartų jis (Šapuchas - J. L., B. U.) bandė jį, 
ir kiekvieną kartą, kai Aršakas žengdavo ant armėniškos žemės, jis pasidarydavo 
išdidus ir grasindavo, o kai žengdavo ant vietinės (persiškos - J. L., B. U.) žemės, 
tai atgailaudavo“ (Žr. Hcmopua Apmenuu bascmoca Bysanda, EpeBau, 1953, p. 129- 
130, iš senosios armėnų k. vertė ir komentarą parašė M. Gevorgianas). 

Reikia pabrėžti, kad sąvokos „armėniška žemė“, „persiška žemė“ čia izomor- 
fiškos sąvokoms „Armėnija“, „Persija“. Tik šiuolaikinė sąmonė jas suvokia kaip 
metonimiją (žr. analogišką posakio „rusiška žemė“ vartojimą rusų viduramžių 
tekstuose; kai Šaliapinas klajonėse po užsienius vežiojo su savimi lagaminą 
rusiškos žemės, ji, aišku, jam buvo ne poetinė metafora, bet mitologinis 
sutapatinimas). Taigi Aršako elgesys keičiasi priklausomai nuo to, kieno vardu 
jis kalba. Pažymėsime, kad viduramžiais tapimo vasalu ceremonija, kurią 
lydėdavo simbolinis kurios nors valdos atsisakymas ir jos atgavimas, semiotiškai 
buvo iššifruojama kaip valdos pavadinimo pakeitimas (plg. paplitusį rusų 
baudžiavinėje praktikoje paprotį keisti dvaro, kurį perka naujas savininkas, 
pavadinimą). 

Beje, todėl šauksmininko forma „vaikiškuose žodžiuose“ (nursery words) gali būti 
mitologiškai pradinė, plg., pavyzdžiui, 60xa arba 603a (t. y. bo2 - „Dievas“), 
aiškiai padarytas iš šaukiamosios formos 60xe (pavyzdys, kurį nurodė S. 
Tolstaja). Visiškai analogiškai kuca („katytė“) gali būti suvokiama kaip kuc-kuc 
vedinys ir pan. 

Kursyvas cituojamuose tekstuose čia ir toliau mūsų - J. L., B. U. 

Vaiko „kompleksinio mąstymo“ charakteristiką žr. JI. Beirorcknū, Mbimienue u 
peub (JI. BsiroTckHū. H36paunnbie ncuxonO2uuecKue uCcaed08anua, MockBa, 1956, 

p. 168 ir tolesni). 

P. O. Ako6cou, op. cit., p. 98. Čia galima palyginti Dievo žodžius Biblijoje: „Aš tas, 
kuris tai sako: „Stai aš esu““ (Iz 52, 6; plg. Iš 3, 14). Plg. Upanišadose (Brhadaranja- 
ka, 1.4): „Iš pradžių [visa] tai buvo tik Atmanas [...]. Jis apsidairė aplink ir 
nepamatė nieko, išskyrus save. Ir visų pirma jis ištarė: „Aš esu.“ Taip atsirado 
vardas „Aš“. Todėl ir iki šiol tas, kurio klausiama, pirmiausia atsako: „Aš esu', o 
paskui ištaria kitą vardą, kuriuo jis pavadintas“ (žr. Bpuxvadopanbka ynanuwada, 
Mocxaa, 1964, p. 73). Reikia pažymėti, kad žodis „Atmanas“ Upanišadose gali būti 
vartojamas kaip įvardis „aš“, „savęs“ (žr. A. Syrkino komentarą nurodytos 
knygos 168 p., taip pat C. Pazxakpuiuinau. Hudušckan bunococbua, MocksBa, 1956, 

t. 1, p. 124 ir tolesni). 

Žr. Il. 3enennu, op. cit., d. 2, p. 88-89, 91-93, 108-109, 140. 

Analogiško pasakojimo tipo esama ir ritualiniuose šokiuose. 

Žr. P. Worsley, „Groote Eyland totemism and „Le totemisme aujourd'hui'“, in The 
Structural Study of Myth and Totemism, Edinburgh, 1967, p. 153-154. Apibūdinda- 
mas Australijos aborigenų mąstymą L. Vygotskio terminais, autorius konstatuoja: 
„Mūsų išnagrinėta toteminė klasifikacija remiasi „kompleksiniu mąstymu“ arba 
„mąstymu kolekcijomis“ (L. Vygotskio terminai, žr. JI. BriroTckuū, op. cit., p. 168- 
180; Vygotskio nuomone, kolekcijos pagrindu sudaryti junginiai yra vienas iš 
kompleksinio mąstymo tipų - J. L., B. U.), o ne „mąstymu sąvokomis'. Tačiau 
nenoriu pasakyti, kad aborigenai nepajėgia mąstyti sąvokomis. Priešingai, 
nepriklausomai nuo toteminės klasifikacijos jų sukurta floros ir faunos sistemizaci- 
ja, t. y. etnobotaninės ir etnozoologinės schemos, kaip tik ir rodo akivaizdų 
aborigenų sugebėjimą mąstyti sąvokomis. Viename iš savo darbų aš išvardijau 
šimtus rūšių augalų ir gyvūnų, kuriuos aborigenai ne tik pažįsta, bet ir yra 
susisteminę į tokias, pavyzdžiui, taksonomines grupes kaip jinungwangba (didieji 
sausumos gyvūnai), wuradjidja (tie, kurie skraido, įskaitant paukščius), augwalja 
(žuvys ir kiti vandens gyvūnai) ir t. t.; kartu įvairios rūšys jungiamos į ekolo- 

giškai susijusias grupes. Aišku, būtent todėl Donaldas Thomsonas - gamtininkas 
pagal išsilavinimą - galėjo konstatuoti, kad analogiškos Šiaurės Kvinslendo 
aborigenų etnobotaninės ir etnozoologinės sistemos „kai kuriais bruožais 
panašios į įprastą Linnaeuso klasifikaciją“. P. Worsley, kuris apibūdino panašias 
klasifikacines schemas kaip „protomokslines“ (pabrėždamas jų iš principo loginį 
pobūdį), daro išvadą: „Taigi turime ne vieną, o keletą klasifikacijų, ir būtų 
neteisinga manyti, kad toteminė klasifikacija yra vienintelis būdas, kuriuo 
aborigenų sąmonėje organizuojami aplinkinio pasaulio objektai.“ 
Žr. Vygotskio pastabas apie „kompleksinio mąstymo“, būdingo daugiausia 
vaikams, elementus kasdienėje suaugusio žmogaus kalboje (J. Brirorckuū. op. 
cit., p. 169, 172 ir kt.). Tyrinėtojas, be kita ko, pažymi, kad, pavyzdžiui, kalbėda- 
mas apie indus ar drabužius, suaugęs Žmogus neretai turi galvoje ne tiek 
atitinkamą abstrakčią sąvoką, kiek konkrečių daiktų rinkinį (tai, tiesą sakant, 
būdinga vaikui). 
Čia neturima galvoje ta ypatinga reikšmė, kuri šiam terminui priskiriama 
Ch. Peirce'o klasifikacijoje. 
Aišku, sign-design, o ne sign-event prasme (plg. R. Carnap, Introduction to 
Semantics, Cambridge (Mass.), 1946, $ 3). 
Beje, atvejai, kai bandoma pervadinti ir atskirus bendrinius vardus (pavyzdžiui, 
Pavelo I Rusijoje), gali liudyti būtent tai, kad jie yra įtraukti į tikrinių vardų 
mitologinę sferą, t. y. kad esama tam tikros mitologinės sąmonės ekspansijos. 
Puškino pastebėtas su kalba susijęs reiškinys: 
H B Hx ycTax A3bIK poAHOR 
He 06paTunca nu B vyxoW? 
(„Ir jų lūpose gimtoji kalba / Ar nepavirto svetima?“) - 
tiesioginis sąmoningai nukreiptų organizuotų pastangų padarinys. Plg. 
nurodymą: „Reikalą savo apdairiai maloniais ir pagarbiais žodžiais dėstyti taip, 
lyg kalbėtum su kokiu asmeniu iš užsienio“ (IOwocmu uecmnoe 3epya AO, unu 
Iloka3anue K XUMEUCKOMY OOXOXMOEHUIO, COODAHHOP OM DAIHbIX A6MOpPDO08 NOGBEAHUCM 
E. H. B. Iocydapa [empa Beauko20, CankT-IeTep6ypr, 1767, p. 29). Plg. taip pat 
Tredijakovskio pastabas „Pokalbyje apie ortografiją“ apie ypatingą socialinę 
užsienietiško akcento funkciją XVIII amžiaus vidurio rusų visuomenėje. 
„Užsienietis“ čia sako „Rusijos žmogui“: „Jeigu bus tam tikros taisyklės jūsų 
kirčiams, tai mes visi gerai išmoksime tarti jūsų žodžius; bet kartu su šiuo 
tobulumu prarasime užsienietiškumo teisę, kuri iš tiesų man svarbesnė nei 
taisyklingas tarimas“ (Cowunenua TpedbakoscKo020. CankT-[leTep6ypr, 1849, t. 3, 
.164). 
Šios bendros rusų istorijos „peterburgiškojo periodo“ kultūros nuostatos gilumas 
galbūt aiškiausiai pasireiškia jos poveikiu tiems visuomenės sluoksniams, 
kuriuos XIX amžiaus viduryje buvo apėmusios slavofiliškos nuotaikos. Pa- 
vyzdžiui, 1855 metais V. Aksakova dienoraštyje taip atsiliepia apie pasirodžiu- 
sias pažangias publikacijas (Mopckoū c6opnux): „Lengviau kvėpuoti, tarsi skaitai 
apie svetimą valstybę“ Ulnesnuk B. C. Akcakoeoū, 1854-1855, CankT-IMeTep6ypr, 1913, 
p. 67. Plg. B. KuTaeB, Om gbpondoi K oxpanumenbcmey: H3 ucmopuu pycckoU 
AuOepaAbKHOU MbiCAU 50-60-x 20006 XIX seka. Mocxksa, 1972, p. 45). 
Su tuo susijusi po Petro mirties įsigalėjusi praktika pagal įstatymą (ne paprastai) 
pervadinti tradicinius toponimus. Reikia pabrėžti, kad kalbama ne apie sąlygišką 
geografinio taško ir jo pavadinimo ryšį, kuris leidžia pakeisti ženklą, nors 
daiktas nepasikeitė, o apie mitologinį jų sutapatinimą, nes pavadinimo pakeiti- 
mas suvokiamas kaip seno daikto sunaikinimas ir jo vietoje sukūrimas naujo, 
geriau atitinkančio šio akto iniciatoriaus reikalavimus. Tai, kad tokios operacijos 
buvo įprastos, gerai atskleidžia S. Vitės memuarų pasakojimas: Odesoje gatvė, 

kurioje jis „gyveno, būdamas studentas“, anksčiau vadinta Dvorianskaja, 
„miesto dūmos įsaku buvo pervadinta Vitės gatve“ (C. BuTrTe, Bocnomunanua, 
MocxsBa, 1960, t. 3, p. 484). 1908 metais juodašimtiška miesto dūma, rašo Vitė, 
„nusprendė pervadinti mano vardo gatvę Petro Didžiojo gatve“ (ibid., p. 485). 
Be noro įtikti Nikolajui II (apie kiekvieną įsaką, kuriuo gatvei suteikiamas vieno 
iš caro giminaičių vardas, be abejo, caras sužinodavo, nes įsakas įsigalėdavo tik 
tada, kai jis pats užrašydavo rezoliuciją), čia aiškiai jaučiamas įsivaizdavimas, 
kad gatvės pervadinimas ir siekimas sunaikinti patį Vitę yra susiję (tuo pačiu 
laiku juodašimtininkai keletą kartų kėsinosi į jo gyvybę; pažymėtina, kad pats 
memuarų autorius šiuos aktus laiko lygiareikšmiškais). Kartu jis nepastebi, kad 
gatvė buvo pavadinta Vitės vardu irgi ją pervadinant. (Po revoliucijos ši gatvė 
buvo pervadinta Kominterno gatve, bet po karo buvo grąžintas Petro Didžiojo 
gatvės pavadinimas.) Ten pat Vitė praneša ir kitą, ne mažiau ryškų faktą: po to, 
kai Maskvos generalgubernatorius kunigaikštis V. Dolgorukovas Aleksandro III 
valdymo laikais pateko į nemalonę ir jo poste jį pakeitė didysis kunigaikštis 
Sergijus Aleksandrovičius, Maskvos miesto dūma, parodydama, kad Dolgoruko- 
vo laikus pakeitė Sergijaus laikai, „priėmė įsaką apie tai, kad Dolgorukovo 
skersgatvis, kuris driekiasi greta Maskvos generalgubernatoriaus namų (šiuo 
metu tai Belinskio gatvė - J. L., B. U.), pervadinamas didžiojo kunigaikščio 
Sergijaus Aleksandrovičiaus vardu“ (ibid., p. 486). Tiesa, pervadinti nepavyko - 
Aleksandras III užrašė rezoliuciją: „Kokia niekšybė“ (ibid., p. 487). 
Tendencija „mitologizuoti“ dar akivaizdžiau persmelkia Petro laikų visuomenę 
dėl to, kad ji pati mano žengianti priešinga kryptimi: „tvarkingumo“ idealas 
suponavo visiškai „teisingo“ ir dėsningo valstybės mechanizmo sukūrimą, 
kuriame tikrinių vardų pasaulis pakeistas skaičiais. Pažymėtini bandymai 
pakeisti gatvių (planuojamų kanalų) pavadinimus skaičiais (Vasilijaus salos 
linijos Peterburge), numeracijos įvedimas į rangų hierarchijos sistemą (rangų 
lentelė). Orientavimasis į skaičių būdingas Peterburgo kultūrai, tuo ji skiriasi 
nuo maskvietiškosios. P. Viazemskis užrašė: „Lordas Jamutas buvo Peterburge 
trečiojo dešimtmečio pradžioje; kalbėdamas apie savo buvimo Peterburge 
malonumus, jis pabrėžė, kad dažnai lankydavosi pas malonią šeštosios klasės 
damą, kuri gyveno šešioliktojoje linijoje“ (Il. Ba3emcknū, Cmapaa 3anucnaa 
knuoKa, Jlennnurpan, 1929, p. 200; plg. p. 326). 
Dėl šio priešingų tendencijų susimaišymo atsirado toks prieštaringas reiškinys 
kaip popetrinių laikų valstybinė biurokratija. 
Žr. K. UucToB, Pycckue KaAPODKBIE COUKUAAbKHO-yMOnNUuyeCKUe Ae2eHObI, MockBa, 1967, 
B 149 ir tolesni. 

r. M. ba6enuukos, „IMoprpeT Ilyrauesa B HcTopuueckoM My3e€e“, in JTumepamypnoe 
KacaedCmeo, MockBa, 1993, t. 9/10. 
Žr. A. Kolmogorovo koncepciją, išdėstytą: H. Pesauu, „CoBeujanne B r. [opbkoM, 
MOCBALljeHHO€ MpPHMEHEHHIO MATEMATHYECKHX METOJOB K H3YUEHHIO A3bIKA 
XYJĮOXXECTBEHHOR JIMTEPATYPbi“, in CmpykmypKo-MunoAOzU4eCKUe UCCAE0O80HUA, 
Mocxaa, 1962, p. 288-—289; A. XKonkoBckuA, „CoBeuijanne no H3yYeHKIO NOo3TH4ECKOTO 
a3b1Ka: O0630p noknanos“, in Mauunnbia nepe600 u npuKAGOKaA AunzaucmuKa, MockBa, 
1962, d. 7, p. 93-94. 
Poezija susijusi su sinonimija, o mitologija realizuojasi priešingu kalbos 
reiškiniu - homonimija (žr. pastabas apie principinį mito ir homonimijos ryšį: 
M. AncTMan, /Jepexcumku p0008020 cmpoa 8 co6cmBeKKbLx umenax y [o Mepa, 
Jlenuurpan, 1936, p. 10-11 ir tolesni). 
Pažymėtina, kad iš esmės analogišką poezijos sampratą galima rasti tekstuose, 
tiesiogiai atspindinčiuose mitologinę sąmonę. Plg. poezijos apibūdinimą 
Mažojoje Edoje: 

„> Kokio tipo kalba tinkama poezijai? 

— Poetinė kalba kuriama trim būdais. 

— Kaip? 

- Bet kokį daiktą galima pavadinti savu vardu. Antras būdas pasakyti poetiškai 
yra tai, kas vadinama vardų pakeitimu (kalbama apie sinonimiją - J. L., B. U.). O 
trečias būdas vadinamas keningu. Jo esmė ta, kad mes sakome „Odinas“ arba 
„Toras“, arba kas nors kitas iš asų arba alvų, o paskui prie pavadintojo prideda- 
me kito aso požymio arba kokio nors jo žygio pavadinimą. Tada visas pavadini- 
mas priklauso tam kitam, o ne tam, kuris buvo pavadintas (kalbama apie 
ypatingą metaforos tipą - J. L., B. U.)“ (op. cit., p. 60). 

A. Iypesnų, Kame2opuu cpedneseK080ū KyAbMmypoi, MockBa, 1972, p. 73-74; plg. 

C. Kaunenbcon, Hcmopuko-2paMmMamuuecKue uCcae008aHuA, MockaBa, Jlennnrpa, 
1949, p. 80-81 ir 91-94. 


SIMBOLIS KULTŪROS SISTEMOJE 


Žodis „simbolis“ - vienas daugiareikšmiškiausių semiotinių moks- 
lų sistemoje.' Posakis „simbolinė reikšmė“ plačiai vartojamas ir 
kaip paprastas ženkliškumo sinonimas. Tais atvejais, kai esama tam 
tikro santykio tarp išraiškos ir turinio ir, o tai ypač pabrėžiama 
šiame kontekste, šio santykio konvencionalumo, tyrinėtojai dažnai 
kalba apie simbolines funkcijas ir simbolius. Reikia turėti galvoje, 
kad dar Saussure'as supriešino simbolius ir konvencionalius žen- 
klus. Priminsime, kad Saussure'as ta proga rašė, jog svarstyklės 
gali būti teisingumo simbolis, nes ikoniškai išreiškia pusiausvyros 
idėją, o vežimas - ne. 

Kitu klasifikacijos pagrindu remiantis, simbolis apibūdinamas 
kaip ženklas, kurio reikšmė yra tam tikras kitos sekos arba kitos 
kalbos ženklas. Šiam apibūdinimui priešinasi tradicija aiškinti sim- 
bolį kaip tam tikrą ženklišką aukščiausios ir absoliučios neženkliškos 
esmės išraišką. Pirmuoju atveju simbolinė reikšmė įgauna pabrėžti- 
nai racionalų pobūdį ir aiškinama kaip būdas adekvačiai išversti 
išraiškos planą į turinio planą. Antruoju - turinys iracionaliai žybsi 
pro išraišką ir yra tarsi tiltas iš racionalaus pasaulio į mistinį. 

Pakaks pažymėti, kad bet kokia tiek realiai egzistuojanti kultū- 
ros istorijoje, tiek ir aprašanti kokį nors svarbų objektą lingvistinė 
semiotinė sistema jaučia savo neišbaigtumą, jeigu nepateikia savi- 
to simbolio apibūdinimo. Kalbama ne apie tai, kad kiek galima tiks- 
liau ir išsamiau būtų aprašytas koks nors visais atvejais vieningas 
objektas, o apie tai, kad kiekvienoje semiotinėje sistemoje esama 

struktūrinės pozicijos, be kurios sistema nėra išbaigta: nerealizuo- 
tos lieka kai kurios esminės funkcijos. Be to, mechanizmai, pade- 
dantys atlikti tas funkcijas, atkakliai vadinami žodžiu „simbolis“, 
nors šių funkcijų, o juo labiau mechanizmo, kurio padedamos jos 
realizuojasi, esmė labai sunkiai sutelpa į kokį nors invariantą. Tai- 
gi galima sakyti, kad net jeigu mes nežinome, kas yra simbolis, 
kiekviena sistema žino, kas yra „jos simbolis“. Jis jai reikalingas, 
kad veiktų jos semiotinė struktūra. 

Norint pabandyti apibūdinti šios funkcijos pobūdį, patogiau pa- 
teikti ne kokį nors bendrą apibrėžimą, o išeities tašku pasirinkti 
intuityviai kultūrinės patirties mums duotus vaizdinius ir paskui 
stengtis juos apibendrinti. 

Įprasčiausias simbolio suvokimas susijęs su idėja tam tikro turi- 
nio, kuris savo ruožtu esti išraiškos planas kitam, paprastai kultū- 
riškai vertingesniam turiniui. Kartu reikia skirti simbolį nuo remi- 
niscencijos arba citatos, nes jose „išorinis“ turinio-išraiškos planas 
nesavarankiškas, jis yra savotiškas ženklas - indeksas, nurodantis 
tam tikrą platesnį tekstą, su kuriuo jo santykiai yra metoniminiai. O 
simbolio atveju ir išraiškos, ir turinio planai visada yra tam tikras 
tekstas, t. y. jam būdinga tam tikra uždara reikšmė ir ryški riba, 
leidžianti aiškiai išskirti jį iš supančio semiotinio konteksto. Pasta- 
roji aplinkybė atrodo esanti ypač esminga galėjimui „būti simboliu“. 

Simbolis visada turi ką nors archajiška. Kiekvienai kultūrai 
reikia tekstų, atliekančių archaikos funkciją, klodo. Simbolių su- 
tankėjimas čia paprastai ypač pastebimas. Toks simbolių suvoki- 
mas neatsitiktinis: svarbiausioji jų grupė iš tiesų yra labai archa- 
jiškos prigimties, šaknimis siekianti epochą iki rašto atsiradimo, 
kai tam tikri (paprastai elementariai nubraižomi) ženklai buvo 
savotiškos suglaudintos mnemoninės tekstų ir siužetų, saugomų 
sakytinėje kolektyvo atmintyje, programos. Simboliai išlaikė 
gebėjimą glaustu būdu išsaugoti nepaprastai plačius ir svarbius 
tekstus. Bet mums dar įdomesnis kitas, irgi archajinis bruožas: 
simbolis, būdamas užbaigtas tekstas, gali neįsilieti į jokią sintag- 
minę seką, o jeigu ir įsilieja į ją, tai išlaiko savarankišką prasmę ir 
struktūrą. Jis lengvai išsiskiria iš semiotinės aplinkos ir taip pat 
lengvai įsitraukia į kitą tekstą. Su tuo susijęs esminis jo bruožas: 

simbolis niekada nepriklauso kokiam nors vienam sinchroniniam 
kultūros pjūviui - jis visada perveria tą pjūvį vertikaliai, ateida- 
mas iš praeities ir nueidamas į ateitį. Simbolio atmintis visada 
senesnė negu jo nesimbolinės teksto aplinkos. 

Bet koks kultūros tekstas iš principo yra nevienalytis. Net griež- 
tai sinchroniniame pjūvyje kultūros kalbų heterogeniškumas yra 
sudėtingai daugiabalsis. Paplitęs įsivaizdavimas, kad teigdami „kla- 
sicizmo epocha“ arba „romantizmo epocha“ apibūdiname kultū- 
ros periodo vienovę arba bent jau dominuojančią jame tendenciją, 
tėra tik iliuzija, kurią sukuria priimta aprašymo kalba. Įvairių kultū- 
ros mechanizmų ratai sukasi skirtingu greičiu. Natūraliosios kalbos 
raidos tempas nesugretinamas, pavyzdžiui, su mados tempu, sak- 
ralinė sfera visada konservatyvesnė už profaniškąją. Taip padidėja 
ta vidinė įvairovė, kuri yra kultūros gyvavimo dėsnis. Simboliai yra 
vienas pastoviausių kultūros kontinuumo elementų. 

Būdami svarbus kultūros atminties mechanizmas, simboliai 
perneša tekstus, siužetines schemas ir kitus semiotinius darinius 
iš vieno kultūros klodo į kitą. Persmelkdami kultūros diachroniją, 
pastovūs simbolių rinkiniai darosi svarbūs kaip vienijantys me- 
chanizmai: versdami kultūrą juos atsiminti, jie neleidžia jai subyrėti 
į izoliuotus chronologinius klodus. Pagrindinio dominuojančių 
simbolių rinkinio vienovė ir jų gyvavimo kultūroje ilgumas iš es- 
mės nulemia nacionalines ir arealines kultūrų ribas. 

Tačiau simbolio, tyrinėjamo šiuo požiūriu, prigimtis dvejopa. 
Viena vertus, persmelkdamas kultūros gelmę, simbolis realizuoja 
savo invariantinę esmę. Šiuo atžvilgiu matome, kad jis kartojasi. 
Simbolis bus kažkas nevienalytiška jį supančiai teksto erdvei, kitų 
kultūrinių epochų (= kitų kultūrų) pasiuntinys, senųjų (= „am- 
žinųjų“) kultūros pagrindų priminimas. Kita vertus, simbolis ak- 
tyviai koreliuoja su kultūriniu kontekstu, transformuojasi jo vei- 
kiamas ir pats jį transformuoja. Jo invariantiška esmė realizuojasi 
variantais. Būtent tie pakitimai, kuriuos patiria „amžina“ simbo- 
lio prasmė konkrečiame kultūros kontekste, ryškiausiai atskleidžia 
šito konteksto kintamumą. 

Pastarasis sugebėjimas susijęs su tuo, kad istoriškai aktyviausi 
simboliai yra gana neapibrėžti santykio tarp teksto-išraiškos ir teks- 

to-turinio požiūriu. Pastarasis visada priklauso daugiamatei pras- 
mės erdvei. Todėl išraiška ne visai sutampa su turiniu, o tik tarsi 
pateikia aliuziją į jį. Šiuo atveju nesvarbu, ar taip atsitinka dėl to, 
kad išraiška yra tik trumpas mnemoninis neryškaus teksto-turinio 
ženklas, ar dėl to, kad pirmasis priklauso profaninei, atvirai de- 
monstruojamai kultūros sferai, o antrasis - sakralinei, ezoterinei, 
paslaptingai, ar dėl romantinio poreikio „išreikšti tai, kas neišreiš- 
kiama“. Svarbu tik tai, kad prasminės simbolio potencijos visada 
didesnės už jų konkrečią realizaciją: ryšiai, kuriuos konkrečiai iš- 
reikštas simbolis suformuoja su viena ar kita semiotine aplinka, 
neišsemia visų jo prasminių valentingumų. Dėl to ir susidaro tas 
prasmės rezervas, kurį turėdamas simbolis gali sietis netikėtais 
ryšiais, keisdamas savo esmę ir nenumatytu būdu deformuoda- 
mas teksto aplinką. 

Šiuo požiūriu pažymėtina, kad elementarios išraiškos simbo- 
liai turi didesnę prasmę kultūroje negu sudėtingi. Kryžius, ratas, 
pentagrama turi daug daugiau prasmės potencijų negu „Apolo- 
nas, diriantis Marsijui odą“ dėl to, kad tarp išraiškos ir turinio 
esama atotrūkio, kad jie tiesiogiai nesusiję. Būtent „paprasti sim- 
boliai“ sudaro simbolinį kultūros branduolį ir būtent iš jų koncen- 
tracijos sprendžiame apie simbolinamąją arba nusimbolinamąją 
visos kultūros orientaciją. 

Dėl to tekstai skaitomi kaip simbolinantys arba nusimbolinan- 
tys. Pirmoji nuostata leidžia skaityti kaip simbolius tekstus arba 
tekstų fragmentus, kurių natūralus kontekstas nesuponuoja tokio 
suvokimo. Antroji paverčia simbolius paprastais pranešimais. Tai, 
kas simbolizuojančiai sąmonei yra simbolis, priešingu požiūriu yra 
simptomas. Nusimbolinantis XIX amžius į vieną ar kitą žmogų ar- 
stovą“, o Blokas kasdienio gyvenimo Žmones ir reiškinius suvokė 
kaip simbolius (plg. jo reakciją į Kliujevo ar Steničiaus asmenybę; 
pastaroji atsispindėjo jo straipsnyje „Rusų dendis“), begalybės pa- 
sireiškimą tame, kas baigtina. 

Labai įdomiai abi tendencijos susipina Dostojevskio meninėje 
mąstysenoje. Viena vertus, Dostojevskis, įdėmus laikraščių skai- 
tytojas ir reportažinės faktologijos (ypač kriminalinės teismo 


258 KULTŪROS SEMIOTIKA 


kronikos) kolekcininkas, spaudos faktų daugybėje mato aiškius 
užslėptų visuomenės ligų simptomus. Požiūris į rašytoją kaip į 
gydytoją (Lermontovas Mūsų laikų herojaus pratarmėje), gamti- 
ninką (Baratynskio Sugulovė), sociologą (Balzac) paversdavo jį 
simptomų iššifruotoju. Simptomatologija priklauso semiotikos 
sferai (senas simptomatologijos pavadinimas - „medicinos se- 
miotika“). Tačiau to, kas „pasiekiama“ (išraiškos), ir to, kas „ne- 
pasiekiama“ (turinio), santykiai čia pastovūs ir vienaprasmiai, 
besiklostantys pagal „juodos dėžės“ principą. Pavyzdžiui, Tur- 
genevas savo romanuose kaip tikslus, jautrus prietaisas fiksuoja 
visuomenėje vykstančių procesų simptomus. Su tuo susijęs ir vie- 
no ar kito personažo laikymas „atstovu“. Kai sakoma, kad Rudi- 
nas yra „nereikalingų Žmonių Rusijoje atstovas“, teigiama, kad 
jis įkūnija pagrindinius šios grupės bruožus ir iš jo charakterio 
galima apie ją spręsti. Pasakyti, kad Stavroginas arba Fedka De- 
monuose simbolizuoja konkrečius reiškinius, tipus arba jėgas, reiš- 
kia teigti, kad šie personažai šiek tiek atspindi tų jėgų esmę, bet ji 
išlieka iki galo neatskleista ir paslaptinga. Abu požiūriai Dosto- 
jevskio sąmonėje nuolat susiduria ir sudėtingai susipina. 

Kitokia yra simbolio ir reminiscencijos priešprieša. Jau esame 
nurodę esminį jų skirtumą. Dabar reikėtų pridurti štai ką: simbo- 
lis egzistuoja prieš atsirandant konkrečiam tekstui ir yra nuo jo 
nepriklausomas. Jis patenka į rašytojo atmintį iš kultūros atmin- 
ties ir atgimsta naujame tekste kaip grūdas, nukritęs į naują dirvą. 
Reminiscencija, nuoroda, citata — organiškos naujo teksto dalys, 
funkcionuojančios tik sinchroniškai. Jos eina iš teksto į atminties 
gilumą, o simbolis - iš atminties gilumos į tekstą. 

Todėl neatsitiktinai tai, kas kuriant yra simbolis (sugestyvus 
atminties mechanizmas), skaitytojo suvokiama kaip reminiscenci- 
ja, nes kūrybos ir suvokimo procesai yra priešingų krypčių: pir- 
muoju atveju galutinis tekstas yra rezultatas, antruoju - pradinis 
išeities taškas. Paaiškinsime pavyzdžiu. 

Dostojevskio „poemos“ Imperatorius (sumanyto romano apie Jo- 
aną Antonovičių) planuose yra užrašų apie tai, kaip Mirovičius 
įkalbinėja visiškai izoliuotą išaugusį ir jokių gyvenimo pagundų 
nepažįstantį Ivaną Antonovičių pritarti sąmokslui: „Rodo jam pa- 

saulį, iš palėpės (Neva ir kt.). [...] Rodo jam Dievo pasaulį. „Viskas 
tavo, tik panorėk. Einam!.'“* Akivaizdu, kad gundymo menama 
valdžia siužetas Dostojevskio sąmonėje susijęs su simboliu: gun- 
domąjį gundytojas perkelia į aukštumą (kalnas, šventovės stogas: 
Dostojevskio atveju - kalėjimo bokšto palėpė), rodo pasaulį, besi- 
driekiantį po kojom. Evangelijos simbolika Dostojevskiui plėtojosi 
į romano siužetą, o skaitytojui evangelijos reminiscencija aiškino 
romano siužetą. 

Tačiau šių dviejų aspektų priešprieša yra sąlygiška ir tokiuose 
sudėtinguose tekstuose kaip Dostojevskio romanai ją ne visada ga- 
lima išskirti. 

Jau sakėme, kad laikraščio kroniką, kriminalinių procesų fak- 
tus Dostojevskis suvokė ir kaip simptomus, ir kaip simbolius. Su 
tuo susiję esminiai jo meninio ir idėjinio-filosofinio mąstymo as- 
pektai. Jų esmę galima atskleisti supriešinant Tolstojaus ir Dosto- 
jevskio požiūrį į Žodį. 

Jau ankstyvajame apsakyme „Miško kirtimas“ išryškėjo princi- 
pas, kuris išliko būdingas visai Tolstojaus kūrybai: 


- Iš kur gavot vyno? - tingiai paklausiau Bolchovo, o tuo metu mano šir- 
dies gilumoje vienodai aiškiai kalbėjo du balsai: vienas - Viešpatie, pri- 
imk mano sielą ir būk jai gailestingas, kitas - tikiuosi, kad nepasilenksiu, 
o šypsosiuos, kai skris sviedinys, - ir tą pačią akimirką virš galvos kažkas 
baisiai nemaloniai sušvilpė, ir už dviejų žingsnių nuo mūsų bumptelėjo 
sviedinys. 

— Va jeigu aš būčiau Napoleonas arba Fridrichas, - tuo metu pasakė 
Bolchovas, visiškai šaltakraujiškai atsisukdamas į mane, - būtinai pasa- 
kyčiau ką nors malonaus. 

- Bet jūs ir dabar pasakėt, - atsakiau, vargiai slėpdamas nerimą, kurį 
sukėlė praėjęs pavojus. 

— Na ir kas, kad pasakiau: niekas neužrašys. 

— O aš užrašysiu. 

- Jeigu jūs ir užrašysit, tai kritiškai, kaip sako Miščenkovas, - pridūrė 
jis šypsodamasis. 

- Tfu, prakeiktasis! - tuo metu mums už nugaros ištarė Antonovas, 
apmaudžiai spjaudamas į šalį, - vos kojų nekliudė? 


Jeigu kalbėsime apie Tolstojaus žodžio ypatybes, kurios išryškėjo 
šioje ištraukoje, teks pabrėžti visišką jo konvencionalumą: santykis 

tarp išraiškos ir turinio sąlygiškas. Žodis gali būti ir tiesos išreiški- 
mo priemonė, kaip Antonovo šūksnyje, ir melo, kaip karininkų 
šnekoje. Tai, kad galima atskirti išraiškos planą ir sujungti jį su bet 
kokiu kitu turiniu, daro žodį pavojingu instrumentu, patogiu so- 
cialinio melo kondensatoriumi. Todėl spręsdamas klausimus, ku- 
riuose tiesos poreikis yra gyvybiškai būtinas, Tolstojus buvo linkęs 
apsieiti apskritai be žodžių. Pavyzdžiui, Pjero Bezuchovo ir Elen 
meilės prisipažinimas žodžiais - melas, o tikroji meilė išpažįstama 
ne žodžiais, bet „Žžvilgsniais ir šypsenomis“ arba, kaip Kiti ir Le- 
vino, kriptogramomis. Bežodyje neaiškiame Akimo iš „Tamsos 
galybės“ „taigis“ slypi tiesa, o iškalbingumas Tolstojui visada at- 
rodo melagingas. Tiesa - natūrali Gamtos tvarka. Apvalytas nuo 
žodžių (ir nuo socialinės simbolikos) gyvenimas savo gamtine esme 
yra tiesa. 

Pacituosime keletą pasakojimo pavyzdžių iš Dostojevskio Idio- 
to. „Čia, matyt, būta kažko naujo, slypėta kažkokio sielos ir širdies 
jaukalo —- kažkokio romantiško pasipiktinimo dievas žino kuo ir 
dėl ko, kažkokio nepasotinamo paniekos jausmo, peržengusio bet 
kokias ribas, - vienu žodžiu, kažko labai juokingo ir padorioje 
mas mįslę“ (t. 1, p. 57). „Jam kėlė siaubą kai kurios jos pažiūros 
pastaruoju metu, kai kurie žodžiai. Kartais jam atrodydavo, kad ji 
tarytum per daug jau stengiasi valdytis ir susilaikyti, ir jis prisi- 
minė, kad tai jį gąsdino“ (t. 2, p. 317). „Jūs dėl to negalėjote jo mylėti, 
kad esate per daug išdidi... ne, ne išdidi, aš suklydau, o dėl to, kad 
jūs kupina tuštybės... net ir ne taip: jūs savimyla iki... pamišimo“ 
(t. 2, p. 322). „...čia juk labai geri jausmai, tik kažkaip viskas ne taip 
įvyko; čia liga ir dar kažkas!“ (t. 2, p. 141). 

Šios ištraukos, kurias pasirinkome beveik atsitiktinai, yra skir- 
tingų personažų ir paties pasakotojo šnekos, tačiau visoms joms 
būdingas vienas bendras bruožas: žodžiai ne įvardija daiktus ir 
idėjas, o tarsi daro užuominą į juos, kartu leisdami suprasti, kad 
neįmanoma jiems parinkti tikslesnio įvardijimo. „Ir dar kažkas“ 
tampa tarsi žymėtuoju požymiu viso stiliaus, besiremiančio bega- 


* F. Dostojevskis, Idiotas, vertė P. Povilaitis, Vilnius, 1971, t. 1, p. 56. Toliau 
cituojama iš šio leidinio, tomą ir puslapį nurodant tekste. 

liniais patikslinimais ir išlygomis, kurios nieko nepatikslina, o tik 
rodo, kad patikslinti neįmanoma. Šiuo požiūriu galima būtų prisi- 
minti Ipolito žodžius: „...iš kiekvienos genialios ar naujos Žmogaus 
minties, ar stačiai net kiekvienos rimtos Žmogaus minties, gims- 
tančios kieno nors galvoje, visuomet kažko palieka, ko niekaip 
neįmanoma perduoti kitiems Žmonėms, nors prirašytumėte išti- 
sus tomus ir savo mintį aiškintumėte trisdešimt penkerius metus; 
visuomet kažko pasiliks, ko jokiu būdu neištrauksit iš po savo 
kiaušo ir kas pasiliks jums amžinai; taip ir numirsite, nepalikęs 
niekam galbūt paties svarbiausio iš savo idėjos“ (t. 2, p. 98). 

Taip paaiškinta ši esminė Dostojevskiui mintis ima skambėti 
romantiškai, suartėdama su „neišreiškiamumo“ idėja. Dostojev- 
skio požiūris į žodį sudėtingesnis. Viena vertus, jis ne tik įvairiais 
būdais pabrėžia žodžio ir jo reikšmės neadekvatumą, bet ir nuolat 
griebiasi netikslaus, neteisingo žodžio, liudytojų, kurie nesupran- 
ta, ką jie liudija, ir neabejotinai netiksliai aiškina išorinę faktų regi- 
mybę. Kita vertus, šių netikslių ir netgi neteisingų žodžių ir liudi- 
jimų negalima niekinti kaip neturinčių nieko bendra su tiesa ir 
privalomų užbraukti, kaip visą visuomeniškai veidmainiškų kalbų 
klodą Tolstojaus prozoje. Jie yra artėjimas prie tiesos, aliuzija į ją. 
Tiesa blausiai pro juos prasišviečia. Bet ji tik prasišviečia pro visus 
žodžius, išskyrus evangelinius. Šiuo požiūriu tarp kompetentingo 
ir nekompetentingo, įžvalgaus ir kvailo liudijimo nėra principinio 
skirtumo, nes žmogaus žodžiai iš esmės yra ir nutolę nuo tiesos, 
neadekvatūs jai, ir pajėgūs vesti į tiesą. 

Nesunku pastebėti, kad taip suvokiamas žodis įgyja ne kon- 
vencionalaus ženklo, bet simbolio pobūdį. Dostojevskio sampra- 
tai artimesnis ne romantiškasis Žukovskio „Neišreiškiamas“, bet 
Baratynskio analitinis žodis: 


Uyxx o aBHOro 3HaueHBA, 
Ilna MeHAa OHa CHMBON 
UyBCTB. KOTOPbIX BbIPAXeHbA 
B a3bikax A He Halliej.** 


* „Neturintis aiškios prasmės, / Man jis - simbolis / Jausmų, kurių išraiškos / 
Kalbose aš neradau.“ 

Dostojevskio tekstui būdingas siekis atskirame fakte įžvelgti gi- 
luminę simbolinę reikšmę, nors tai ir nėra vienintelė jį organizuo- 
janti tendencija? 

Įdomu stebėti Dostojevskio kūrybinių sumanymų raidą: sugal- 
vojęs kokį nors personažą, Dostojevskis duoda jam vardą arba 
pažymi kokiu nors požymiu, kuris leidžia jam suartinti šį perso- 
nažą su kokiu nors jo atmintyje esančiu simboliu, o paskui išban- 
do įvairias siužetines situacijas, vertindamas, kaip ši simbolinė 
figūra galėtų jose elgtis. Simbolio daugiareikšmiškumas leidžia es- 
mingai varijuoti analizuojamų situacijų, prie kurių Dostojevskis 
daug kartų sugrįžta bandydamas vienus ar kitus ėjimus, „debiu- 
tus“, „mitel-“ ir „endšpilius“. 

Pavyzdžiui, už Nastasjos Filipovnos paveikslo iš karto atvirai 
(tekste Kolia Ivolginas įvardija tiesiogiai, o Tockis netiesiogiai) pa- 
sirodo Damos su kamelijomis įvaizdis - „kamelijos“. Tačiau Dosto- 
jevskis suvokia šitą įvaizdį kaip sudėtingą simbolį, susijusį su Euro- 
pos kultūra, ir, perkeldamas jį į rusišką kontekstą, ne be poleminio 
patoso stebi, kaip elgsis rusiškoji „kamelija“. Vis dėlto Nastasjos 
Filipovnos paveikslo struktūroje svarbūs ir kiti simboliai - kultū- 
rinės atminties saugotojai. Vieną iš jų galime rekonstruoti tik hipo- 
tetiškai. Sumanymas ir darbo prie Idioto pradžia - tai XIX amžiaus 
7-ojo dešimtmečio laikotarpis, kai Dostojevskis keliavo į užsienį 
ir vienas iš stipriausių tos kelionės įspūdžių buvo apsilankymas 
Drezdeno paveikslų galerijoje. Jo atgarsiai (Holbeino paveikslo pa- 
minėjimas) girdimi ir galutiniame romano tekste. Iš A. Dostojev- 
skajos 1867 metų dienoraščio žinome, kad, lankydamasi galerijoje, 
pirmiausia ji „pamatė visus Rembrandto paveikslus“ viena, o pas- 
kui, lankydamasi galerijoje dar kartą, kartu su Dostojevskiu: „Fe- 
dia rodė geriausius kūrinius ir kalbėjo apie meną.““ 

Sunku daryti prielaidą, kad Dostojevskis nebūtų atkreipęs dė- 
mesio į Rembrandto paveikslą „Susana ir seni vienuoliai“. Šis pa- 
veikslas, kaip ir toje pačioje salėje kabėjęs „Ganimedo pagrobimas“ 
(„keistas Rembrandto paveikslas“, Puškino žodžiais tariant), turė- 
jo atkreipti Dostojevskio dėmesį dėl jį dominusios temos - ištvirkė- 
liško pasikėsinimo į vaiką - traktuotės. Savo drobėje Rembrandtas 
labai nutolo nuo Biblijos siužeto: Pranašo Danieliaus knygos 13 

skyriuje, kuriame pasakojama Susanos istorija, kalbama apie gar- 
bią ištekėjusią moterį, namų šeimininkę. O „seni vienuoliai“, besi- 
kėsinantys į jos dorybę, visiškai nebūtinai yra seniai. Tuo tarpu 
Rembrandtas pavaizdavo paauglę mergaitę, liesą ir išblyškusią, ne- 
turinčią moteriško žavesio ir bejėgę. Seniems vienuoliams jis su- 
teikė bjauraus geidulingumo bruožų, kontrastingai nederančių su 
jų solidžiu amžiumi (plg. kontrastą tarp geidulingai įsiaistrinusio 
erelio ir baimės bei pasibjaurėjimo kaukės ant Ganimedo, kuris pa- 
vaizduotas ne kaip mitologinis jaunuolis, o kaip vaikas, veido). 

Tai, kad romano pradžioje matome Nastasją Filipovną tuo mo- 
mentu, kai vienas „senas vienuolis“ — Tockis perparduoda ją ki- 
tam (formaliai Ganai, bet leidžiama suprasti, kad iš tikrųjų gene- 
rolui Jepančinui), ir pati istorija, kai Tockis suvilioja beveik vaiką, 
daro tikėtiną prielaidą, kad Nastasją Filipovną Dostojevskis suvokė 
ne tik kaip „kameliją“, bet ir kaip „Susaną“. Bet ji yra ir „moteris, 
sugauta svetimaujant“, apie kurią Kristus pasakė: „Kas iš jūsų 
be nuodėmės, tegu pirmas sviedžia į ją akmenį“, - ir atsisakė pa- 
smerkti: „Nė aš tavęs nepasmerksiu“ (Jn 8, 7-11). Ta kondensuota 
programa, kuriai, įtrauktai į romano sumanymų erdvę, lemta išsi- 
skleisti (ir transformuotis) Nastasjos Filipovnos paveiksle, atsiran- 
da susikertant kamelijos - Susanos - Žmonos nusidėjėlės paveiks- 
lams-simboliams. Toks pat tikėtinas Brigadierės iš Fonvizino pjesės 
ir generolienės Jepančinos paveikslų ryšys kaip įrašyto atmintyje 
simbolio ir jo siužetinio išplėtojimo. Sudėtingesnis yra Ipolito Te- 
rentjevo atvejis. Šis personažas daugiaplanis ir turbūt į jį pirmiau- 
sia įsipynė įvairūs „gyvenimo simboliai“ (simboliškai paaiškinti 
realybės faktai).* Tačiau atkreipia dėmesį tokia detalė kaip Ipolito 
noras prieš mirtį pasakyti kalbą žmonėms ir tikėjimas, kad užten- 
ka jam „tik ketvirtį valandos pro langą su žmonėmis pasikalbėti“ 
ir žmonės tuoj pat su jo nuomone „visiškai sutiktų“ ir „eitų“ pas- 
kui jį (t. 1, p. 384). Ši detalė, užsifiksavusi Dostojevskio atmintyje 
kaip talpus simbolis, atsirado iš Belinskio mirties akimirkos, kuri 
labai nustebino visus jį supusiuosius. I. Turgenevas prisiminė: 
„Prieš pat mirtį jis kalbėjo dvi valandas nesustodamas neva rusų 
liaudžiai, dažnai kreipdavosi į žmoną, prašė ją viską gerai įsiminti 
ir teisingai perduoti tuos žodžius tiems, kam jie skirti.“? 

Tai įsiminė ir Nekrasovas: 


H HaKOHEI Nopa MpHLuJa... 

B neHb CMEpTH C /IOxXA OH BOCNpaHyJ, 
H cnoBa cHJNy 00peJ1a 

Hemaa rpynb —- H rojnoc rpaKnyn!.. 
„„Kpuuan oH panocTHO: «<Bnepen!» — 
H ropa, H aceH, H AOBOJIEH: 

EMy MepeLWNIcCa HapoA 

H 3B0H MOCKOBCKHX KO./IOKOJIEH: 
BocToproM B30p ero CHA/, 

Ha nnoujajK, cCpeAH Hapoja, 

EMy Ka3a/lOCb, OH CTOAJI 

H roBopnn...!0* 


Užsifiksavęs rašytojo atmintyje ryškus epizodas simbolizavosi 
ir ėmė rodyti tipiškus simbolio elgesio kultūroje bruožus: kaupti ir 
organizuoti apie save naują patirtį, virsdamas savotišku atminties 
kondensatoriumi, o paskui plėtotis į tam tikrus siužetinius varian- 
tus, kuriuos autorius atsirinkdamas toliau derino su kitais siužeto 
dariniais. Beje, dėl daugybės transformacijų pirminis ryšys su Be- 
linskiu beveik buvo prarastas. 

Reikia turėti galvoje, kad simbolis gali būti išreikštas sinkreti- 
ne žodžio-reginio forma, kuri, viena vertus, projektuojama į įvai- 
rius tekstus, o kita vertus, transformuojama dėl grįžtamojo tekstų 
poveikio. Pavyzdžiui, lengva pastebėti, kad V. Tatlino paminklas 
III Internacionalui (1919-1920) struktūriškai atkuria Babelio bokšto 
vaizdą iš Bruegelio vyresniojo paveikslo. Tas ryšys neatsitiktinis: 
revoliucijos kaip sukilimo prieš Dievą interpretacija nuolat iškil- 
davo pirmųjų revoliucijos metų literatūroje ir kultūroje. Roman- 
tizmo kovos su Dievu tradicijoje sukilimo herojumi tapo Demo- 
nas, kuriam romantikai suteikė sustiprinto individualizmo bruožų, 
o porevoliucinių metų avangardinėje literatūroje buvo pabrėžia- 


„Ir pagaliau atėjo laikas... / Mirties dieną iš patalo jis atsikėlė, / Ir vėl jėgas 
atgavo / Nebyli krūtinė - ir balsas sugriaudė!.. / ...Šaukė jis džiaugsmingai: 
„Pirmyn!“ - / Ir išdidus, ir nušvitęs, ir patenkintas: / Jam vaidenosi liaudis / Ir 
Maskvos varpinių skambesys; / Džiugesys jo žvilgsny švietė, / Aikštėje, tarp 
žmonių, / Jam atrodė, jis stovėjo / Ir kalbėjo...“ 

mas maišto masiškumas ir anonimiškumas (plg. Majakovskio 
Misteriją-buff). Jau Marxo formuluotėje, tuo metu gana populiario- 
je, - „proletarai šturmuoja dangų“ -slypėjo aliuzija į Babelio bokšto 
mitą, kuris buvo patyręs dvigubą inversiją: pirma, sukeisti dan- 
gaus ir atakuojančios jį žemės vertinimai, ir antra, mitas apie tautų 
išskyrimą buvo pakeičiamas jų susijungimo, t. y. internacionalo, 
samprata. 

Taigi susiformavo virtinė: Biblijos tekstas („Vieni kitiems sakė: 
„Eime, pasidirbkime plytų ir jas išdekime“. - Vietoj akmens jie nau- 
dojo plytas, o vietoj kalkių - bitumą. „Eime, - jie sakė, - pasistaty- 
kime miestą ir bokštą su dangų siekiančia viršūne.“ [...] O VIEŠ- 
PATS nužengė pamatyti miesto ir bokšto, kurį mirtingieji buvo 
pastatę. Ir VIEŠPATS tarė: „Štai! Jie yra viena tauta ir visi kalba ta 
pačia kalba. Tai yra tik jų užsimanymų pradžia! Ką tik jie užsimos 
daryti, nieko nebus jiems negalimo! Eime, nuženkime ir sumaišyki- 
me jų kalbą, kad nebesuprastų, ką sako vienas kitam.“ Taip tat 
VIEŠPATS išsklaidė juos ir ten visur po žemės veidą.“ - Pr 11, 3- 
8*) - Bruegelio paveikslai - Marxo posakis - Tatlino paminklas III 
Internacionalui. Simbolis pasireiškia kaip akivaizdus kolektyvinės 
atminties mechanizmas. 

Dabar galime pabandyti apibrėžti simbolio vietą tarp kitų Žen- 
kliškų elementų. Simbolis skiriasi nuo konvencionalaus ženklo tuo, 
kad jam būdingas ikoninis elementas, tam tikras panašumas tarp 
išraiškos ir turinio planų. Skirtumą tarp ikoninių ženklų ir simbo- 
lių galima pailiustruoti ikonos ir paveikslo antiteze. Paveiksle tri- 
matę realybę atspindi dvimatis atvaizdas. Tačiau netikslią išraiškos 
plano projekciją į turinio planą paslepia iliuzionistinis efektas: su- 
vokiančiajam bandoma įteigti visišką tapatybę. Ikonoje (ir simbo- 
lyje apskritai) išraiškos planas neprojektuojamas į turinio planą ir 
tai yra ženklo komunikacinio funkcionavimo esmės dalis. Turinys 
tik švyti pro išraišką, o išraiška pateikia tik aliuziją į turinį. Šiuo 
požiūriu galime kalbėti apie ikonos susiliejimą su indeksu: išraiška 
nurodo turinį tik tiek, kiek jį vaizduoja. Iš čia kyla tam tikras sim- 
bolinio ženklo konvencionalumas. 


* Šventasis Raštas, vertė prel. prof. A. Rubšys, Vilnius, 1998. 

Taigi simbolis yra tarsi visų ženkliškumo principų kondensa- 
torius, bet kartu jis peržengia ženkliškumo ribas. Jis - tarpininkas 
tarp įvairių semiozės sferų, taip pat tarp semiotinės ir užsemio- 
tinės realybės. Drauge jis ir tarpininkas tarp teksto sinchronijos ir 
kultūros atminties. Jo vaidmuo - semiotinio kondensatoriaus vaid- 
muo. 

Apibendrinant galima pasakyti, kad vienos ar kitos kultūros 
simbolių struktūra sudaro sistemą, izomorfišką ir izofunkcišką ge- 
netinei individo atminčiai. 

Išsamią problemos istoriją ir istoriografiją žr. Tzv. Todorov, Theories du symbole, 
Paris, 1977; idem, Syrmbolisme et interpretation, Paris, 1978. 

6. ĮlocroeBckHū, [oxn0e c06panue couunenuU: B 30 momax, Jlenunrpau, 1974, t. 9, 
p. 113-114. 

JI. ToncToū, C06panue covunenuū: B 22 momax, Mocxkaa, 1979, t. 2, p. 67. 

E. BapaTbinckuū, /Joanoe co6panue cmuxomeopenuū, Jlennurpan, 1936, t. 1, p. 184. 
Meninis Dostojevskio mąstymas yra iš principo heterogeniškas: greta „simboli- 
nio“ prasmės kūrimo jis suponuoja ir kitus įvairius perskaitymo būdus. Ir 
tiesioginė publicistika, ir reportažinė kronika, kaip ir daug kas kita, įeina į jo 
kalbą, kurios ideali realizacija yra Rašytojo dienoraštis. Mes išskiriame „simbolinį 
klodą“ todėl, kad tokia straipsnio tema, o ne dėl to, kad jis būtų vienintelis 
meniniame rašytojo pasaulyje. 

Cit. pagal: O. M. Įocmoesckuu 6 socnomMunaKnuax CospeMeHnuKoS, Mocksa, 1964, 

t. 2, p. 104. 

Žr.: „Senais vienuoliais Šventajame Rašte kartais vadinami žmonės ne pagal 
amžių, 0 pagal aukštesnį savo rangą“ (IĮepkosnbiū ca06apo [...] covunennbiU 
Ilempom Anekcee6bim, CankT-IleTep6ypr, 1819, d. 4, p. 162). 

Plg. Dostojevskio teiginį straipsnyje „Parodos pretekstu“ apie tai, kad realybę 
žmogus suvokia tik kaip simbolinę idėjos išraišką, o ne kaip tikrovę, „kokia ji 
yra“, nes „tokios tikrovės visai nėra ir niekada žemėje nebuvo, kadangi daiktų 
esmė Žmogui nesuvokiama, o supranta jis gamtą taip, kaip ji atsispindi jo 
idėjoje“. 

Buccapuon Ipuzopbeauų BeAunckuU 8 80ChOMUHAHUAX CO6peMeHHUKOS, JleHKuHrpaj, 


1929, p. 256. 


" H. Hekpacos, Ionnoe co6panue co4unenuū: B 15 momax, Nlenuurpan. 1982, t. 3, p. 49. 


SIUŽETO KILMĖ TIPOLOGINIU POŽIŪRIU 


Siužeto kilmės klausimas gali būti keliamas kaip istorinė ir kaip 
tipologinė problema. Pirmasis aspektas daug kartų aptartas, esa- 
ma keleto pripažintų fundamentalių idėjų, taip pat ir visiškai tikė- 
tinų hipotezių. Antrasis klausimas, deja, daug sudėtingesnis. 

Siužeto kilmė - tai klausimas, susijęs ne tik su menu, nors būtent 
siužetiniai tekstai mene yra vienas iš tų žmogiškosios civilizacijos 
reiškinių, kuriuos labiausiai reikia paaiškinti. Tikriausiai stebėto- 
jui, kuris nepriklauso jokiai žemiškajai kultūrai, sunkiausia būtų 
išsiaiškinti daugybės tekstų, pasakojančių apie niekada nebuvu- 
sius įvykius, egzistavimo prasmę. Tokio tipo kūrinių skaičius aiš- 
kiai neproporcingas bet kokios būtinos socialinės funkcijos, kurią 
galime jiems priskirti, atžvilgiu. Tyrinėtojo atsargumas sufleruoja, 
kad protingiau yra suabejoti ne siužetinių meninių tekstų būtinu- 
mu, bet mūsų sugebėjimu tą būtinumą apibrėžti. 


Pradinei tipologinei situacijai galima pasiūlyti du iš principo prie- 
šingus tekstų tipus. 

Kultūrinio masyvo centre yra mitus kuriantis tekstinis darinys. 
Pagrindinė jo kuriamų tekstų ypatybė - jų subordinacija cikliniam 
laiko judėjimui.! Tokiu būdu kuriami tekstai nėra, mūsų suprati- 
mu, siužetiniai ir apskritai vargu ar gali būti aprašyti įprastomis 
mums kategorijomis. Pirmoji jų ypatybė - tai pradžios ir pabaigos 

kategorijų nebuvimas: tekstas suvokiamas kaip tam tikras nuolat 
pasikartojantis darinys, sinchroniškas cikliškai pasikartojantiems 
gamtos procesams: metų laikų, paros laiko, žvaigždžių kalendo- 
riaus kaitai. Žmogaus gyvenimas suvokiamas ne kaip linijinė at- 
karpa, įrėminta gyvenimo ir mirties, o kaip nuolat pasikartojantis 
ciklas (plg. „YMpėus - HauKnėčius onaTb cHavaa“ („Numirsi- pradėsi 
vėl iš naujo“) A. Bloko eilėraštyje). Šiuo atveju pasakojimas gali 
prasidėti nuo bet kurios vietos, kuri jame, konkrečioje pradžios ir 
pabaigos neturinčio Teksto manifestacijoje, atlieka pradžios vaid- 
menį. Toks pasakojimas visiškai nesiekia pranešti kuriems nors 
klausytojams tai, ko jie nežino, o tiesiog yra mechanizmas, užtik- 
rinantis ciklinių procesų pačioje gamtoje nenutrūkstamą tėkmę. 
Todėl vieno ar kito siužetinio Teksto epizodo pasirinkimas kaip 
šiandieninio pasakojimo pradžios ir turinio priklauso ne nuo pa- 
sakotojo - jis yra chronologiškai apibrėžto ir gamtos ciklų tėkmės 
nulemto ritualo dalis. 

Kita su cikliškumu susijusi ypatybė - tai tendencija besąlygiškai 
sutapatinti skirtingus personažus. Ciklinis mitologinių tekstų pa- 
saulis sudaro daugiasluoksnį darinį, kuriame aiškiai matyti tipo- 
loginės organizacijos požymiai. Tai reiškia, kad tokie ciklai kaip 
para, metai, cikliška žmogaus arba dievo mirimo ir gimimo gran- 
dinė suvokiami kaip abipusiškai homeomortiški. Todėl, nors nak- 
tis, žiema, mirtis tam tikrais požiūriais nepanašios viena į kitą, jų 
suartinimas nėra metafora, kaip tai suvokia šiuolaikinė sąmonė. 
Jos yra tas pats (teisingiau, to paties transformacijos). Skirtinguose 
ciklinio mitologinio darinio lygmenyse minimi personažai ir daik- 
tai yra to paties skirtingi tikriniai vardai. Mitologinis tekstas dėl 
savo ypatingo gebėjimo tipologiškai transformuotis stebėtinai drą- 
siai skelbia, kad tas pats yra susieti esybes, kurias suartinti mums 
būtų labai sunku. 

Topologinis mito pasaulis nediskretus. Kaip mes pabandysime 
parodyti, diskretumas čia atsiranda dėl neadekvataus vertimo į dis- 
krečias nemitologinio tipo metakalbas. 

Šitas centrinis tekstą kuriantis darinys atlieka svarbiausią funk- 
ciją - jis formuoja pasaulėvaizdį, teigia nutolusių jo sferų vienovę, 
iš esmės realizuodamas keletą mokslo funkcijų ikimoksliniuose 

kultūriniuose dariniuose. Orientacija į iz0- ir homeomorfizmų nu- 
statymą ir įvairialypio margo pasaulio suvedimas į invariantinius 
paveikslus leido šio tipo tekstams ne tik funkciškai užimti mokslo 
vietą, bet ir stimuliuoti daugelį grynai mokslinio tipo kultūrinių 
laimėjimų, pavyzdžiui, kalendoriaus ir astronomijos srityje. Funk- 
cinė šių sistemų giminystė aiškiai matyti tyrinėjant antikinio graikų 
mokslo ištakas. 

Centrinio tekstus kuriančio darinio generuojami tekstai atliko 
klasifikacinę, stratifikacinę ir organizacinę funkciją. Ekscesų ir ano- 
malijų pasaulį, kuris supo Žmogų, jie sunormindavo ir sutvarky- 
davo. Netgi jei perpasakojant mūsų kalba šie tekstai įgauna siu- 
žetinį pobūdį, patys savaime jie tokie nebuvo. Jie liudijo ne apie 
vienkartinius ir dėsningus reiškinius, bet apie įvykius, esančius už 
laiko ribų, be galo reprodukuojamus ir šiuo požiūriu nekintančius. 
Net jeigu būdavo pasakojama apie mirtį ir dievo kūno padalijimą 
bei paskesnį jo atgimimą — tai ne siužetinis pasakojimas, kaip mes 
ji suprantame, nes šie įvykiai suvokiami kaip būdingi tam tikrai 
ciklo pozicijai ir nuo amžių besikartojantys. Pasikartojimo regulia- 
rumas daro juos ne ekscesu, įvykiu, bet dėsniu, kuris imanentiškai 
būdingas pasauliui. 

Centrinis ciklinis tekstus kuriantis darinys tipologiškai negalė- 
jo būti vienintelis. Kaip kontrahento mechanizmo jam reikėjo teks- 
tus kuriančio darinio, kurio organizacija atitiktų linijinę laiko slinktį 
ir kuris fiksuotų ne dėsningumus, bet anomalijas. Tokie buvo sa- 
kytiniai pasakojimai apie „įvykius“, „naujienas“, įvairiausius lai- 
mingus ir nelaimingus atsitikimus. Pirmasis darinys fiksavo prin- 
cipą, o šis - įvykį. Iš pirmojo mechanizmo rutuliojosi reguliuojantys 
ir normas įtvirtinantys sakralinio ir mokslinio pobūdžio tekstai, o 
iš antrojo - istoriniai tekstai, kronikos ir metraščiai. 

Vienkartinių ir atsitiktinių įvykių, nusikaltimų, nelaimių - viso 
to, kas buvo suvokiama kaip tam tikros nuo amžių susiklosčiusios 
tvarkos pažeidimas - fiksavimas tapo istorine siužetinio pasakoji- 
mo pradžia. Neatsitiktinai elementarus meninių pasakojamųjų žan- 
rų pagrindas vadinamas „novele“, tai yra „naujiena“, ir, kaip daž- 
nai sakyta, jos kilmė sietina su anekdotu. 

Drauge reikia pažymėti, kad šių nuo amžių priešingų tipų teks- 
tų pragmatinė prigimtis yra iš principo skirtinga. Mitologinių tekstų 
pasaulyje, veikiant erdviniams ir topologiniams jo sandaros dėsnin- 
gumams, visų pirma išsiskiria struktūriniai homeomorfizmo dėsniai: 
tarp dangaus kūnų išsidėstymo ir žmogaus kūno dalių, metų struk- 
tūros ir amžiaus struktūros ir t. t. įsigali ekvivalentiškumo santy- 
kiai. Taip sukuriama elementari semiotinė situacija: bet koks pra- 
nešimas turi būti interpretuojamas, išverčiamas jį transformuojant į 
kito lygmens ženklus. Kadangi vidinio žmogaus pasaulio mikro- 
kosmas ir jį supančios visatos makrokosmas sutapatinami, bet koks 
pasakojimas apie išorinius įvykius gali būti suvokiamas kaip inty- 
miai ir asmeniškai susijęs su bet kuriuo auditorijos nariu. Mitas vi- 
sada kalba apie mane. „Naujiena“, anekdotas pasakoja apie kitą. Pir- 
masis tvarko klausytojo pasaulį, antrasis jo pasaulio supratimą 
papildo įdomiomis konkretybėmis. 


+ 


Šiuolaikinis siužetinis tekstas - šių dviejų tipologiniu požiūriu 
amžinų tekstų tipų sąveikos ir interferencijos vaisius. Tačiau jų sąvei- 
kos procesas jau vien todėl, kad realioje istorinėje erdvėje tęsėsi 
didžiulį laiko tarpsnį, negalėjo būti paprastas ir vienareikšmis. 

Dėl to, kad suiro tekstų ciklinio laiko mechanizmas (arba bent 
smarkiai susiaurėjo jo funkcionavimo sfera), daugybė mitologinių 
tekstų buvo verčiama į diskrečių linijinių sistemų kalbą (prie tokių 
vertimų reikia priskirti ir žodinius mitų-ritualų ir mitų-misterijų 
perpasakojimus) ir kuriami tie noveliniai pseudomitai, kurie mums 
pirmiausia ateina į galvą, kai paminima mitologija. 

Pirmas ir pastebimiausias tokio vertimo rezultatas buvo izo- 
morfizmo tarp teksto lygmenų praradimas; dėl to skirtingų 
sluoksnių personažus nustota suvokti kaip įvairiausius vieno as- 
mens vardus ir jie suskilo į daugybę figūrų. Tekstuose atsirado 
gausybė herojų, o tai iš principo neįmanoma tikro mitologinio 
tipo tekstuose. Kadangi perėjimas nuo ciklinės sandaros prie li- 
nijinės buvo susijęs su tokia gilumine teksto pertvarka, su kuria 
palyginus visokiausios variacijos, siužetinės literatūros patirtos 

jos istorinėje evoliucijoje, nebeatrodo principinės, tai pasidaro ne- 
be taip svarbu, ką mes panaudojame teksto mitologiniam pagrin- 
dui rekonstruoti - antikinius mito perpasakojimus ar XIX amžiaus 
romanus. Kartais vėlyviausi tekstai tokio tipo rekonstrukcijai net- 
gi labiau tinka. 

Akivaizdžiausias ciklinių tekstų linijinės raidos rezultatas yra 
personažų antrininkų atsiradimas. Nuo Menandro, Aleksandrijos 
dramos, Plauto iki Cervanteso, Shakespeare'o ir - per Dostojevskį — 
XX amžiaus romanų (plg. personažų antrininkų sistemą Klimo Sam- 
gino gyvenime) gyvuoja tendencija duoti herojui palydovą antri- 
ninką, o kartais - keletą, visą paradigmą palydovų. Vienoje iš Sha- 
kespeare'o komedijų susiduriame su kvadratu: du herojai dvyniai, 
kurių tarnai irgi dvyniai (Klaidų komedija). 


Antifolas Antifolas 
iš Efeso iš Sirakūzų 
Dromijas Dromijas 
iš Efeso iš Sirakūzų 


Akivaizdu, kad čia susiduriame su atveju, kai linijiniame teks- 
te esantys keturi personažai išvertus jį atgal į ciklinę sistemą turi 
„Sugrįžti“ į vieną asmenį: toks bus natūralus dvynių ir komiško- 
sios bei „kilmingosios“ antrininkų porų sutapatinimo rezultatas. 
Personažų antrininkų atsiradimas - abipusiškai ekvivalentiškų 
vardų rinkinio skaidymo padarinys - vėliau virto siužetine kal- 
ba, kuri įvairiuose idėjiniuose-meniniuose modeliuose galėjo būti 
interpretuojama labai įvairiai - pradedant medžiaga intrigai kur- 
ti“, baigiant kontrastinėmis charakterių kombinacijomis arba vi- 
dinio Žmogaus asmenybės sudėtingumo modeliavimu Dostojev- 
skio kūriniuose. 

Kaip šio proceso intrigą kuriančio poveikio pavyzdį pateiksi- 
me Shakespeare'o komediją Kaip jums tai patinka. 

Komedijos personažai suskyla į aiškiai ekvivalentiškas poras, 
kurios darant (sąlygišką) atgalinį vertimą į ciklinį laiką vėl susi- 
glaudžia ir galų gale sudaro vieną asmenį. Sąrašo pradžioje yra 
du personažai - broliai hercogai, kurių vienas gyvena „miške“, o 
kitas viešpatauja, užgrobęs pirmojo valdas. Personažai, esantys 
„dvare“ ir „miške“, sąveikauja pagal papildomos distribucijos 
principą: jei vienas iš jų persikelia iš miško į dvarą, kitas tuoj pat 
nukeliauja priešinga linkme. Vienu metu susitikti toje pačioje ap- 
linkoje jie tikriausiai negali. O kadangi išvykimas „į mišką“ ir 
grįžimas - įprastinė mitologinė (o vėliau - pasakos) mirties ir atgi- 
mimo formulė, tai akivaizdu, kad mitologinėje erdvėje šie antri- 
ninkai sudaro vieną vaizdinį. 

Bet dviejų brolių hercogų priešpriešą kitame lygmenyje dub- 
liuoja Oliverio ir Orlando - vyresniojo ir jaunesniojo Rolando de 
Bua sūnų - antitezė. Kaip ir viešpataujantis hercogas, Oliveris už- 
grobia brolio palikimą ir išveja jį į mišką (komedijos tekste brėžia- 
ma labai aiški paralelė tarp hercogo Frederiko ir Oliverio). Tai, kad 
linija, atskirianti „dvarą“ nuo „miško“, yra riba, už kurios prasi- 
deda mitologinė permaina, matyti iš to, kad abu piktadariai, per- 
žengę šią ribą, bemat pavirsta dorybingais herojais: 


Duke Frederick hearing how that every day 
Man of great worth resorted to this forest, 
Address'd a mighty power, which were on foot 
In his own conduct, purposely to take 

His brother here, and put him to the sword: 
And to the skirts of this wild wood he came: 
Where, meeting with an old religious man, 
After some guestion with him, was converted 
Both from his enterprise, and from the world: 
His crown begueathing to his banish'd brother, 
And all their lands restor'd to them again..?* 


* „Hercogas Frederikas, vis dažniau girdėdamas, / Kad į šį mišką suplaukia 
geriausi žmonės, / Sušaukė didelę kariuomenę ir pats ją / Nuvedė kaip vadas, 
sumanęs sučiupti / Čia brolį ir jį nužudyti. / Taip jis priėjo jau iki miško 
laukymės, / Bet sutiko šventąjį atsiskyrėlį. / Su juo pasikalbėjęs, jis atsisakė / 
Savo sumanymų ir karalystės. / Jis ištremtajam broliui grąžino / Sostą ir visas 
jų žemes...“ 

Taip pat pasikeičia ir Oliveris: 


"Twas I: but "tis not I: I do not shame 
To tell you what I was, since my conversation 
So sweetly tastes, being the thing I am.** 


Taigi gauname kvadratą, kuriame personažai, išsidėstę vienoje 
horizontalėje, - tai tas pats herojus skirtingais jo siužetinių pokyčių 
momentais (transformavus į linijinę siužeto skalę), o išsidėstę vie- 
noje vertikalėje - tai skirtingos vieno personažo projekcijos. 


„Dvaras“ „Miškas“ 
Hercogas Frederikas ———— Senasis hercogas, 
gyvenantis tremtyje 


Oliveris de Bua —— Orlandas de Bua 


„Tuo paveikslų paralelizmas nesibaigia: moteriški personažai 
aiškiai yra pagrindinių herojų hipostazės: tai dviejų hercogų duk- 
terys - Rozalinda ir Selija, kurios grįžtamosios ciklinės siužeto 
transformacijos metu, aišku, įeis į vientisą pagrindinį paveikslą 
kaip jo vardai-hipostazės. Pagrindinis siužetinis skirstymas šiame 
lygmenyje esmingai transformuojasi - abi merginos išeina „į miš- 
ką“ (viena išvaroma, kita - savo noru), be to, jos pasikeičia: persi- 
rengia (Rozalinda pakeičia ir lytį, persirengdama berniuku) ir pa- 
sikeičia vardus - tipiška mitologinio persikūnijimo detalė. 


Rozalinda ———————————— Selija 


Ganimedas —————————————— Aliena 


* „Taip, tai buvau aš, bet aš - ne tas, ne gėda / Man prisipažinti, kas aš buvau, po 
to, / Kai pajutau atgailos saldybę.“ 

Nauja ekvivalentiškumų sistema formuojasi užsimezgus meilės 
intrigai: matome aiškią paralelizmų sistemą, be to, dvilypė Gani- 
medo prigimtis - jaunuolio ir merginos (tai pabrėžia ir jo dvipras- 
miškas vardas) - sukuria pagrindą naujiems mitologiniams suta- 
patinimams, Shakespeare'o teksto lygmenyje suvokiamiems kaip 
komiška painiava. 


Orlandas Rozalinda 
Oliveris Selija 
Ganimedas Feba 
Silvijus Feba 
Asiliukas Odri 
Viljamas Odri 


Visos šios personažų poros skirtinguose lygmenyse akivaiz- 
džiai kartoja tą pačią situaciją ir tą patį santykių tipą, dubliuo- 
damos viena kitą. Netgi juokdarys turi antrininką, dar žemesnį 
personažą - kaimo kvailelį. „Oliveris - Selija“ — žemesnis „Or- 
lando — Rozalindos“ dublikatas (invariantinėje schemoje pir- 
mieji atitiks Frederiką, o antrieji — jo ištremtą brolį), kvadratas 
„Ganimedas - Feba - Feba - Silvijus“ - žemesnis jų visų, o kvad- 
ratas „Asiliukas - Odri - Odri - Viljamas“ — žemesnis antrųjų 
variantas. Galiausiai visi bent kiek reikšmingi komedijos perso- 
nažai ciklinėje erdvėje susilies į vieną vaizdinį. 

Belieka paminėti dar vieną personažą, besipriešinantį visiems 
komedijos veikėjams, — Žaką Melancbholiką. Jis vienintelis neįtrauk- 
tas į intrigą ir negrįžta iš miško kartu su senuoju hercogu, o pasi- 
lieka toje pačioje erdvėje, dabar jau su savanorišku tremtiniu Fre- 
deriku. Būtent jis turi ryškiausią charakterį: jis nuolatinis to žmonių 
pasaulio, kuris yra už miško ribų, kritikas. Kadangi „dvaras“ ir 
„Miškas“ kuria asimetrinę tokio tipo erdvę kaip „žemiškasis - po- 
mirtinis pasaulis“ (mite), „realus - idealus pasakiškas pasaulis“ 
(Shakespeare'o komedijoje), tai toks personažas kaip Žakas yra 
būtinas tam, kad suteiktų meninei erdvei kryptingumą. Jis nesusi- 
lieja su judriu siužetinės erdvės atžvilgiu personažu, bet yra per- 
sonifikuota erdvės kategorija, vieno pasaulio santykio su kitu įsikū- 
nijimas. Neatsitiktinai jis yra vienintelis veikiantis asmuo, kuris 
nekerta ribos tarp „dvaro“ ir „miško“ pasaulių. 

Galima manyti, kad personažai antrininkai yra tik pats elementa- 
riausias ir labiausiai krintantis į akis ciklinio teksto herojaus liniji- 
nio perfrazavimo produktas. Iš esmės pats skirtingų personažų at- 
siradimas yra to paties proceso rezultatas. Nesunku pastebėti, kad 
personažai skirstomi į judrius, laisvus siužetinės erdvės požiūriu, 
galinčius keisti savo vietą meninio pasaulio struktūroje ir kirsti 
ribą —- pagrindinį topologinį šios erdvės požymį, ir nejudrius, iš 
esmės esančius šios erdvės funkcija? 

Pradinė tipologinė situacija - tam tikra siužeto erdvė yra vienos 
ribos dalijama į vidinę ir išorinę sferą ir vienas personažas įgauna 
siužetinę galimybę ją kirsti - pakeičiama išvestine ir sudėtingesne. 
Judrus personažas dalijamas į keletą, ištisą paradigmą įvairių to 
paties plano personažų, o kliūtis (siena), taip pat kiekybiškai di- 
dėdama, išskiria personifikuotų kliūčių pogrupį - su tam tikrais 
siužetinės erdvės taškais susijusius nejudrius personažus-priešus 
(kenkėjus, įvardijant V. Proppo terminu). Galų gale siužetinę erdvę 
„apgyvena“ daugybė įvairiai tarpusavyje susijusių ir supriešintų 
herojų. Iš to išplaukia šiokia tokia dalinė išvada: kuo akivaizdesnis 
personažų pasaulio vienkartiškumas (vienas herojus, viena kliū- 
tis), tuo artimesnis jis senajam mitologiniam struktūrinės teksto 
organizacijos tipui. Negalima nepastebėti, kad lyrika, kurios siu- 
žetą atitinka schema „aš - jis (ji)“ arba „aš - tu“, šiuo požiūriu pa- 
sirodo besanti pats „mitologiškiausias“ šiuolaikinio žodžio meno 
žanras. Šią prielaidą patvirtina ir kiti požymiai, pavyzdžiui, jau 
minėtos pragmatinės mitologinių tekstų savybės. Natūralu, kad 
lyriką giliau ir natūraliau nei epinius žanrus skaitytojas suvokia 
kaip savo paties asmenybės modelį. 

Kitas fundamentalus to paties proceso rezultatas yra teksto pra- 
džios ir pabaigos kategorijų išsiskyrimas ir jų Žymėta modeliuoja- 
moji funkcija. 

Atsiskyręs nuo ritualo ir įgavęs savarankišką žodinę būtį liniji- 
nis tekstas savaime įgavo žymėtą pradžią ir pabaigą. Šiuo požiū- 
riu eschatologinius tekstus reikia laikyti pirmaisiais mito irimo ir 
pasakojamojo siužeto formavimosi liudijimais. 

Elementarus mito įvykių nuoseklumas gali būti išreikštas se- 
ka: įėjimas į uždarą erdvę - išėjimas iš jos (seka atvira iš abiejų 
pusių ir gali be galo plėstis). Kadangi uždarą erdvę galima inter- 
pretuoti kaip „olą“, „kapą“, „namą“, „moterį“ (ir atitinkamai su- 
teikti jai tamsos, šilumos, drėgnumo savybių“), įėjimą į ją įvai- 
riuose lygmenyse galima interpretuoti kaip „mirtį“, „pastojimą“, 
„grįžimą namo“ ir t. t., be to, visi šie aktai suvokiami kaip ta- 
patūs. Po mirties-pastojimo einantis prisikėlimas iš numirusiųjų- 
gimimas susijęs su tuo, kad gimimas suvokiamas ne kaip naujos, 
anksčiau nebuvusios asmenybės atsiradimas, bet kaip jau egzis- 
tuojančios atsinaujinimas. Taip pat, kaip pastojimas sutapatina- 
mas su tėvo mirtimi, gimimas sutapatinamas su jo sugrįžimu. Su 
tuo, be kita ko, susijęs ir tas akivaizdus dalykas, kad ne tik sin- 
chroniški personažai antrininkai, bet ir diachroniški, tokie kaip 
„tėvas-sūnus“, yra vieningo arba cikliško teksto-vaizdinio dalys. 
Tai, kad visi broliai Karamazovai yra vienas kito antrininkai ir 
kad visų jų santykis su Fiodoru Karamazovu atitinka schemą „de- 
gradacija — prisikėlimas iš numirusiųjų“, visiškas sutapimas ar- 
ba kontrastinga priešprieša - įtikinamas šio mitologinio modelio 
pastovumo liudijimas. 

Mitologinė siužetinių antrininkų kilmė akivaizdžiai susijusi su 
teksto segmentacijos ribų ir pagrindinio veikiančiojo asmens požy- 
mių sutapatinimo ir atskyrimo perskirstymu. 

Cikliškuose mituose, kurie išauga ant šių pamatų, galima nu- 
statyti įvykių tvarką, bet negalima nubrėžti pasakojimo laiko ribų: 
po kiekvienos mirties eina atgimimas ir atjaunėjimas, po jų senėji- 
mas ir mirtis. Perėjimas prie eschatologinių pasakojimų nulėmė 
linijinę siužeto raidą. Tai iškart išryškindavo tekste mums įprastas 
pasakojamojo žanro kategorijas. Veiksmas, įtrauktas į linijinį laiko 
judėjimą, buvo brėžiamas kaip pasakojimas apie laipsnišką pasau- 
lio sukriošimą (dievo senėjimą), paskui eidavo jo mirtis (išnarsty- 
mas, kankinimas, suvalgymas, palaidojimas - pastarieji du - įtrau- 
kimo į uždarą erdvę sinonimai), prisikėlimas, kuris reiškė blogio 
žūtį ir jo galutinį išnaikinimą. Taigi blogio daugėjimas buvo sieja- 
mas su laiko tėkme, o jo išnykimas - su tos tėkmės sunaikinimu, 
su visuotiniu ir amžinu sąstingiu. Izomorfizmo santykių suirimas 

šiuo atveju taip pat bus pirmapradės mitologinės struktūros skai- 
dymo požymis. Pavyzdžiui, eucharistija, buvusi veiksmu, tapačiu 
palaidojimui (taip pat kankinimui, išdalijimui, kurie buvo siejami 
su maisto kramtymu ir plėšymu, o kartu tapatūs kankinimams per 
iniciacijos apeigas, taip pat buvusias naujos kokybės mirtimi), tap- 
davo ženklu. 

Mito rudimentu eschatologinėje legendoje galima laikyti tai, 
kad ryškiai žymėta teksto pabaiga dar nėra suderinta su biologi- 
ne herojaus gyvenimo pabaiga - mirtimi. Mirtis (arba jos ekviva- 
lentai: pasišalinimas ir buvimas nežinia kur, po kurio turi įvykti 
naujas herojaus „apsireiškimas“, stebuklingas miegas paslaptin- 
goje vietoje - ant uolos, oloje, užsibaigiantis atbudimu ir sugrį- 
žimu ir pan.) atsiduria pasakojimo viduryje, o ne jį užbaigia. Su 
tuo susijusi dar viena šalutinė pastaba: jeigu sutiksime, kad es- 
chatologinė legenda - tipologiškai arčiausias mitui (ir turbūt is- 
toriškai anksčiausias) jo linijinio perfrazavimo produktas, teks 
padaryti išvadą, kad būtina laiminga pabaiga, su kuria mes susi- 
duriame stebuklinėje pasakoje, - tai ne tik pradinė pasakojimo 
su aiškiai išreikšta pabaigos kategorija forma, bet konkrečiame 
etape ir vienintelė, neturinti struktūrinės alternatyvos tragiškos 
pabaigos pavidalu. Eschatologinė pabaiga iš prigimties gali būti 
tik galutinis gerojo prado triumfas ir blogojo pasmerkimas bei 
nubaudimas. Įprastos mums „geros“ ir „blogos“ pabaigos jos 
atžvilgiu antrinės, kaip šios pirmapradės schemos realizacija ar- 
ba nerealizacija. 

Pradžios kategorija nebuvo taip ryškiai žymėta eschatologinių 
legendų tekstuose, nors ją ir išreiškė stabili įžanga ir pastovios si- 
tuacijos, o tai buvo susiję su įsivaizdavimu, kad esama tam tikros 
idealios pradinės situacijos, tolimesnio jos sugedimo ir galutinio 
atitaisymo. 

Kur kas labiau žymėtos buvo „pradžios“ kultūros periferijoje 
esančiuose metraščių pobūdžio tekstuose. Nurodymas, aprašant 
ekscesą, „kas pirmas pradėjo“ arba „nuo ko viskas prasidėjo“, ir 
šiuolaikinio skaitytojo gali būti suvokiamas kaip priežastinių ry- 
šių nustatymas. Svarbus modeliuojamasis pradžios kategorijos 
vaidmuo bus akivaizdus ir Senųjų laikų pasakojime, kur iš esmės 

pateikiamas rinkinys pasakojimų apie pradžias - rusų žemės 
pradžią, kunigaikščių valdžios pradžią, krikščioniškojo tikėjimo 
Rusioje pradžią ir t. t. Nusikaltimas irgi metraštininką domina 
visų pirma šiuo požiūriu. Įvykio esmę paaiškina nurodymas, kas 
pirmas atliko tokį veiksmą (pavyzdžiui, brolžudystė pasmerkia- 
ma, nurodant Kaino pavyzdį). Sakmėje apie Igorio žygį požiūris į 
savavališką Igorio žygį formuluojamas kaip nuoroda į tarpusa- 
vio vaidų iniciatorių Olegą Goreslavičių (nuorodą sustiprina tai, 
kad Olegas ir pagal giminystės ryšius yra Igorio giminės „pradi- 
ninkas“). 

Mitologinio teksto vertimas į linijinį pasakojimą nulėmė dvie- 
jų poliarinių tekstų tipų — aprašančių dėsningą įvykių eigą ir 
atsitiktinius nukrypimus nuo tos eigos - abipusės įtakos galimy- 
bę. Ši sąveika turėjo didelę reikšmę tolesnei pasakojamųjų žanrų 
raidai. 

Laikina mirtis kaip perėjimo iš vienos būsenos į kitą - aukš- 
tesnę - forma aptinkama daugybėje tekstų ir apeigų. Prie pastarųjų 
priskirtinas visas iniciacinių apeigų kompleksas", tokios religinės 
procedūros kaip įšventinimas į vienuolius arba schizmos priėmi- 
mas, įšventinimas į šamanus. Paprastai mirtis tokiu atveju siejama 
su kūno suplėšymu, sukapojimu, palaidojimu arba gabalų suval- 
gymu ir po to ateinančiu atgimimu. V. Proppas, remdamasis dau- 
geliu šaltinių, tarp jų N. Dyrenkovos darbu „Kaip turkų genčių 
požiūriu įgyjamas šamano talentas“, pažymi: „Sukapojimo, su- 
pjaustymo, vidaus organų perdėliojimo pojūtis yra būtina šama- 
nystės sąlyga, įgyvendinama prieš žmogui tampant šamanu.'* Ten 
pat pateikiama daugybė pranešimų apie tai, kad prieš pasireiškiant 
pranašystės talentui žmogui praduriamas liežuvis, ausys, į kūną 
įleidžiama gyvatė ir pan. 

Po to, kai minėtos apeigos jau ištyrinėtos remiantis plačiu mi- 
tologiniu kontekstu (V. Proppo, M. Eliadės ir kitų tyrinėtojų dar- 
buose), nėra labai sudėtinga nustatyti jų turinio sąsajas su tuo pačiu 
mitologiniu invariantu „gyvenimas - mirtis - prisikėlimas iš nu- 
mirusiųjų (atsinaujinimas)“ arba - abstraktesniame lygmenyje - 
„įėjimas į uždarą erdvę - išėjimas iš jos“. Sunkumų atsiranda sie- 
kiant paaiškinti šios schemos patvarumą netgi tais atvejais, kai 

ryšys su mito pasauliu neabejotinai nutrūkęs. Kai Puškinas „Pra- 
naše“ pateikė nepaprastai tikslų, išsamų ir dabar daugybės tekstų 
patvirtintą šamano (t. y. pranašo) talento įgijimo paveikslą, netgi 
su tokiomis detalėmis kaip įleidimas į burną „mažos gyvatės, kuri 
įkūnija magiškuosius sugebėjimus““, jis nebuvo susipažinęs su šal- 
tiniais, kuriais naudojasi šiuolaikinis etnografas, lygiai kaip ir 
mums, norint suprasti jo eilėraštį, nebūtina prisiminti paralelių iš 
Izaijo pranašystės (IZ 6) ir Korano, kurie tikriausiai tapo svarbiau- 
siais iniciacijos apeigų šaltiniais rašant „Pranašą“.!* 

Tam, kad suvoktume Puškino tekstą, lygiai taip pat nebūtina 
žinoti apie jo vaizdų ryšius su iniciacijos (arba įšventinimo į šama- 
nus) apeigomis, kaip kalbėjimui nebūtinos žinios apie kalbos gra- 
matinių kategorijų kilmę. Tokios žinios naudingos, tačiau jos nėra 
būtina teksto suvokimo sąlyga. Paslėptas mitinis-apeiginis karka- 
sas virto formaliu gramatiniu teksto apie „senojo“ Žmogaus mi- 
rimą ir aiškiaregio atgimimą sandaros pagrindu. 

Dar akivaizdesnis šis dvilypis procesas - viena vertus, inicia- 
cinio komplekso turinys užmirštamas tiek, kad jis visiškai for- 
malizuojamas, taigi paverčiamas kažkuo, ko skaitytojas (o galbūt 
ir autorius) neįsisąmonina, o kita vertus, vis dėlto būdinga, kad 
šitas pasąmoniniu tapęs kompleksas egzistuoja - A. Moravios ro- 
mane Nepaklusnumas. Romane kalbama apie šiuolaikinio jau- 
nuolio virtimą vyru, nagrinėjami šiuolaikiniai jaunimo maišto, 
pasaulio nepriėmimo ir skaudaus perėjimo nuo maištingo ego- 
centrizmo ir savęs naikinimo kulto prie atviro gyvenimo suvoki- 
mo klausimai. Tačiau siužetas čia skleidžiasi pagal senąją schemą: 
vaikystės pabaigą (pirmojo gyvenimo pabaigą) žymi vis stiprėjanti 
mirties trauka, sąmoningas ryšių, siejančių herojų su pasauliu, 
nutraukimas (maištas prieš tėvus, prieš buržuazinį pasaulį virs- 
ta maištu prieš patį gyvenimą). Paskui ateina ilga liga, kuri atve- 
da herojų prie mirties ribos ir yra nedviprasmiškas jos pakaitalas 
(puslapiai, kuriuose aprašomas mirštančio jaunuolio kliedesys, 
ekvivalentiški „nusileidimui į pomirtinį pasaulį“ mitologiniuose 
tekstuose). Pirmas ryšys su moterimi (ligonio slauge) Žymi grį- 
žimo į gyvenimą, perėjimo nuo nihilizmo ir maišto prie pasau- 
lio priėmimo, naujo gimimo pradžią. Ši akivaizdžiai mitologinė 


280 KULTŪROS SEMIOTIKA 


schema, atkurianti klasikinius iniciacijos kontūrus, vaizdin- 
gai baigiama paskutiniu romano vaizdu: traukinys, kuriuo pa- 
sveikęs jaunuolis važiuoja į kalnų sanatoriją, neria į tamsią tu- 
nelio angą ir išnyra iš jo į erdvę. Du tunelio galai nepaprastai 
aiškiai atitinka seniausią mitologinį įėjimo į tamsą, sutemas, olos 
erdvę kaip mirties ir išėjimo į šviesą kaip po to einančio gimimo 
įsivaizdavimą. 

Jau sakėme, kad archajinės mąstymo struktūros šiuolaikinėje 
sąmonėje nebėra turiningos, šiuo požiūriu jos visiškai gali būti su- 
gretintos su kalbos gramatinėmis kategorijomis ir sudaryti didelių 
teksto pasakojimo blokų sintaksės pagrindą. Tačiau, kaip žinome, 
meniniame tekste vyksta nuolatinė kaita: tai, kas kalboje jau pra- 
rado savarankišką semantinę prasmę, patiria antrinę semantiza- 
ciją, ir atvirkščiai. Dėl to vyksta ir antrinis atgaivinimas mitologi- 
nių pasakojimo ėjimų, kurie liaujasi buvę grynai formaliais teksto 
nuoseklumo organizatoriais ir apauga naujomis prasmėmis, dažnai 
mus grąžinančiomis - sąmoningai arba ne - prie mito." Būdingą 
pavyzdį matome jau aptartame Moravios romane. Tai, kad šiuo- 
laikinės technikos pasufleruotas vaizdas („traukinys - tunelis“) ku- 
riamas kaip sugestyvi paties archajiškiausio mitologinio komplek- 
so išraiška (perėjimas į naują būseną kaip mirtis ir naujas gimimas; 
grandinė „mirtis - lytinis bendravimas - atgimimas“; įėjimas į 
tamsą ir išėjimas iš jos kaip invariantinis visų transformacijų mo- 
delis) - labai būdinga mitologinio klodo aktyvacijos šiuolaikinio 
meno struktūroje mechanizmui. 


Tyrinėjant centrines ir periferines kultūros sferas kaip tam tikrus 
organizuotus tekstus, galima pastebėti įvairius jų vidinės sanda- 
ros tipus. 

Centrinis mitus generuojantis kultūros mechanizmas formuo- 
jasi kaip topologinė erdvė. Projektuojamas į linijinio laiko ašį ir iš 
ritualinio žaidybinio vyksmo srities į žodinio teksto sferą jis es- 
mingai pasikeičia: tapdamas linijiškas ir diskretus, jis įgauna žodi- 
nio teksto, sukonstruoto kaip tam tikra frazė, bruožų. Šiuo atžvil- 

giu jis darosi panašus į grynai žodinius tekstus, atsirandančius 
kultūros periferijoje. Tačiau būtent šis gretinimas leidžia apčiuop- 
ti labai esmingus skirtumus: centrinė kultūros sfera formuojasi kaip 
integruotas struktūrinis vienetas - frazė, o periferinė - kaip ku- 
muliacinė grandinė, sudaryta tiesiog prisijungiant struktūriškai 
savarankiškiems vienetams. Tokia sandara labiausiai atitinka pir- 
muoju atveju struktūrinio pasaulio modelio, o antruoju - savotiško 
ekscesų archyvo funkcijas. 

Kiekvieną iš minėtų tekstų grupių atitinka savita universumo 
kaip visumos samprata. 

Dėsnius generuojantis kultūros centras, genetiškai susijęs su pir- 
miniu mitologiniu branduoliu, rekonstruoja pasaulį kaip visiškai 
sutvarkytą, turintį vieningą siužetą ir aukščiausią prasmę. Nors 
pateikiamas kaip tekstas arba tekstų grupė, bendroje kultūros sis- 
temoje jis veikia kaip norminantis darinys, visų kitų konkrečios 
kultūros tekstų atžvilgiu esantis metalygmenyje. Visi šios grupės 
tekstai organiškai tarp savęs susiję - tai rodo jų gebėjimas natūra- 
liai sumažėti iki tam tikros vienos frazės. Kadangi savo turiniu ši 
frazė susijusi su eschatologiniais vaizdiniais, jos kuriamame 
pasaulio paveiksle kaitaliojasi tragiška siužeto įtampa ir galutinė 
atvanga. 

Periferinių tekstų sistema rekonstruoja pasaulio paveikslą, ku- 
riame viešpatauja atsitiktinumas, neorganizuotumas. Ši tekstų gru- 
pė taip pat pasirodo galinti persikelti į tam tikrą metalygmenį, 
tačiau jos negalima sutraukti į kokį nors vieningą, organizuotą 
tekstą. Kadangi šios tekstų grupės siužetiniais elementais taps eks- 
cesai ir anomalijos, bendras pasaulio paveikslas atrodys visiškai 
dezorganizuotas. Neigiamą jos polių išreikš pasakojimai apie įvai- 
riausius tragiškus atsitikimus, iš kurių kiekvienas apibūdins tam 
tikrą tvarkos suardymą, tai yra šiame pasaulyje labiausiai tikėtina 
paradoksaliai pasirodys tai, kas mažiausiai tikėtina. Teigiamas po- 
lius išreiškiamas stebuklu - tragiškų konfliktų sprendimu mažiau- 
siai laukiamu ir tikėtinu būdu. Tačiau kadangi bendro visiems teks- 
tams sutvarkymo nėra, išganingas stebuklas šioje tekstų grupėje 
niekada nebūna galutinis. Taigi čia kuriamas pasaulio vaizdas pa- 
prastai esti chaotiškas ir tragiškas. 

Nepaisant to, kad kiekvienoje konkrečioje kultūroje galime iš- 
skirti sąlygišką jos orientaciją į vieną arba kitą tekstus gene- 
ruojantį mechanizmą ir vieną arba kitą grupę tekstų, šiuo atveju 
galime kalbėti tik apie autoorientaciją, nes realiame kultūros me- 
chanizme numanomas abiejų centrų buvimas, jų dvišalė įtampa 
ir abipusis poveikis. Siekdama dominuoti konkrečios kultūros 
hierarchijoje, kiekviena iš šių grupių veikia savo kontrahentą, 
siekdama įsitvirtinti kaip aukštesnio rango tekstas, o savo prie- 
šininkui leisdama tik iš dalies pasireikšti žemesniame teksto 
lygmenyje. Sutvarkytų tekstų išsidėstymo pavyzdžiai aukščiau- 
siame struktūriniame kultūros lygmenyje trivialūs - juos galima 
iliustruoti daugeliu filosofijos sistemų, pradedant Platonu, bai- 
giant Hegeliu, mokslo teorijos srityje, pavyzdžiui, F. de Saussu- 
re'o koncepcija, o priešinga struktūra siejama, pavyzdžiui, su 
N. Wienerio pasaulio paveikslu, su jo universalia nenumaldoma 
entropija, kurios požiūriu informacija - tai tik atsitiktinis ir lokalus 
epizodas. Kai mirštantis Tiutčevas prašė „padaryti aplink jį šiek 
tiek šviesiau“, jis išreiškė visą gyvenimą išsaugotą įsitikinimą, 
kad pasaulis chaotiškas ir netvarkingas ir kad šviesa, protas ir 
įstatymas - tik lokalios, atsitiktinės ir nestabilios „netvarkingu- 
mo žaismo“ formos. Pasak Tiutčevo, Žmogus gyvena ant šių dvie- 
jų priešiškų pasaulių ribos, savo gamtine esme priklausydamas 
chaoso pasauliui, o mintimi - gamtai svetimam logosui: 


BoT oT uero, c npKpojoK cnopa 
[lyLia He TO NoeT, TO MOpe, 
H ponuųjeT MeicnaujaA TPOCTHKK.“ 


Ginčas tarp priežastinio apibrėžtumo ir tikimybės šalininkų 
XX amžiaus teorinėje fizikoje - tai mūsų jau apibūdinto kontlikto 
pavyzdys mokslo srityje. 


* „Štai kodėl, ginčydamasi su gamta, / Siela ne tą dainuoja, ką jūra, / Ir murma 
mąstanti nendrė.“ 

Dialoginis dviejų pradinių tekstų grupuočių konfliktas įgauna vi- 
siškai naują prasmę nuo tada, kai atsiranda menas (šiam žodžiui 
čia nesuteikiama jokios chronologinės reikšmės, nes atskirti iki- 
meninį tekstų egzistavimo periodą nuo meninio galime tik logiškai, 
bet anaiptol ne istoriškai). 

Meniniame tekste pasidaro įmanoma realizuoti tą optimalų jų 
derinį, kuriam esant konfliktuojančios struktūros išsidėsto ne hie- 
rarchiškai, tai yra skirtinguose lygmenyse, bet dialogiškai - viena- 
me. Todėl meninis pasakojimas pasirodo esąs pats lanksčiausias ir 
efektyviausias modeliuojantis darinys, pajėgus nuosekliai aprašyti 
labai sudėtingas struktūras ir situacijas. 

Konfliktuojančios sistemos ne panaikina viena kitą, bet užmez- 
ga struktūrinius santykius, sukurdamos naują tvarkos tipą. Kaip 
realizuojasi toks pasakojamosios struktūros tipas, pabandysime 
pailiustruoti konkrečiu pavyzdžiu - Dostojevskio romanais, pa- 
rankiais būtent dėl savo dialoginės struktūros, kurią išsamiai išana- 
lizavo M. Bachtinas. Beje, kaip įrodė šis autorius, dialoginė struk- 
tūra nėra vien Dostojevskio romanų savybė, ji būdinga romano 
formai apskritai. Galima būtų pasakyti ir dar plačiau - tam tikrų 
tipų meniniam tekstui. Tačiau mūsų šiuo atveju nedomina visi dia- 
logiškumo principo aspektai. Mūsų užduotis siauresnė - pasekti, 
kaip pasakojamojoje romano formoje integruojasi du priešingi siu- 
žeto kūrimo principai. 

Dostojevskio romanuose lengvai išskiriamos, kaip jau ne kartą 
tyrinėtojai pažymėjo, dvi priešingų krypčių sferos: buitinio veiks- 
mo sritis ir ideologinių konfliktų pasaulis. 

Pirmoji — siužetinės raidos sritis, - savo ruožtu skyla į kasdie- 
nių įvykių pasaulį ir detektyvinio-kriminalinio siužeto sferą. 

Jau seniai pastebėta, kad kasdieniai įvykiai Dostojevskio 
romanuose rutuliojasi pagal „skandalų logiką“, kurios dėsnin- 
gas padarinys yra tai, jog ryšys tarp epizodų formaliai išreiškia- 
mas žodeliu „staiga“.'* Plėtojant šią mintį, galima būtų pasakyti, 
kad buitiniai įvykiai Dostojevskio kūriniuose eina vienas po kito 
pagal mažiausios tikimybės dėsnį. Remdamasis savo buitine 

patirtimi, skaitytojas savo sąmonėje suformuluoja tam tikras lau- 
kiamybes, iš kurių vienos yra labai tikėtinos, kitos - tik galimos, 
o trečios — mažai arba visai neįtikimos. Susidurdamas su kokiu 
nors įvykiu romano tekste skaitytojas, aišku, taiko jam savo lū- 
kesčių skalę (žinoma, taip pat ir lūkesčių skalę, kurią nulemia jo 
kaip meninių tekstų vartotojo literatūrinė patirtis: visiškai įma- 
nomas pasąmoninio laukimo veiksmas, atskiriantis tai, kas labiau- 
siai tikėtina gyvenime, nuo to, kas gali atsitikti vienokio ar kito- 
kio tipo meniniame tekste). Tai leidžia jam sukonstruoti labiausiai 
įtikimą būsimą siužeto raidos grandį. Dostojevskio tekste vien 
tik tai, ko skaitytojas mažiausiai laukia (tai yra tai, kas mažiau- 
siai įmanoma remiantis ir gyvenimo patirtimi, ir literatūros kūri- 
niais), autoriui ir teatrodo galima. 

Kaip pavyzdį panagrinėsime Demonų skyrių „Gudrus kaip 
žaltys“. Jau pradinėje situacijoje pažeidžiama tai, kas labiau- 
siai tikėtina: Stepanas Trofimovičius, pakviestas pas Varvarą Pet- 
rovną svarbaus ir konfidencialaus pokalbio, atėjęs nieko neran- 
da. Tuo pačiu metu įvyksta ir kitas keistas įvykis: cerkvėje prie 
Varvaros Petrovnos prieina jai nepažįstama ir keistai besielgian- 
ti dama (vėliau ji pasirodo besanti Marja Timofejevna Lebiadki- 
na), ir Varvara Petrovna, priešingai, nei reikalautų sveikas pro- 
tas ir esminiai jos charakterio bruožai, pakviečia ją į savo namus." 
Į tai įsipainioja visiškai nepaaiškinamai besielgianti Liza, kuri, 
priešingai, negu galima laukti, priverčia Varvarą Petrovną ir ją 
pasiimti kartu. 

Stepanas Trofimovičius ir autorius laukia vienos Varvaros Pet- 
rovnos, bet girdi daugelio žingsnių keliamą triukšmą, o tai „jau 
iš tiesų atrodė truputį keista“*. Girdėti Žingsniai, tarsi „kažkas 
įėjo neįprastai greitai“, dėl to specialiai perspėjama, kad „taip įeiti 
Varvara Petrovna negalėjo“. Būtent todėl įeinančioji pasirodo 
esanti Varvara Petrovna (jaunosios moterys eina jai iš paskos 
„kiek atsilikusios ir gerokai tykiau“). Po to aprašomas keistas ir 
skandalingas Marjos Timofejevnos elgesys. Kai tik šis incidentas 
baigiasi, netikėtai pasirodo Praskovja Ivanovna (Lizos motina) ir 


* Cit. iš: F. Dostojevskis, Demonai, vertė A. Antanavičius, Vilnius, 1997. 

tarp jos ir Varvaros Petrovnos vyksta scena, tuo pačiu metu ir 
skandalinga, ir nelaukta (nuolanki ir užguita Praskovja Ivanov- 
na elgiasi agresyviai). Scena baigiasi tuo, kad Varvara Petrovna 
nualpsta ir moterys susitaiko. Vėliau pasirodo naujas asmuo - 
Darja Pavlovna. Tačiau kalbama ne apie Stepano Trofimovičiaus 
pasipiršimą jai, nors dėl to jis buvo pakviestas (apie tai, priešingai, 
nei galima buvo laukti, visi pamiršo), o visai apie ką kita: Darja 
Pavlovna pasako, kad Nikolajaus Vsevolodovičiaus prašymu ji 
perdavė pinigus kapitonui Lebiadkinui, ir taip atskleidžia, jog 
esama kažkokių paslaptingų santykių tarp Žmonių, kurių net 
pažintis atrodė neįtikėtina. 

Vėliau pranešama, kad pasirodė pats kapitonas Lebiadkinas; 
priešingai, nei teigė susirinkusieji, jog tai „ne toks žmogus, kuris 
gali įeiti į aukštuomenę“, ir pakviesti jo neįmanoma, jis pakviečią- 
mas ir įeina. Be to, Varvara Petrovna išsiunčia iš kambario Lizą 
(„ypač Lizai čia nebus ko veikti“), po to Liza, aišku, pasilieka. Tada 
įeina kapitonas Lebiadkinas, kurio pasirodymas - nauja nesąmo- 
nių grandis, bet kartu nelauktai nepakankamai bjaurus: jis gerai ir 
netgi stileiviškai apsirengęs ir negirtas (prisimenamas dar ir Lipu- 
tino pasakymas: „Yra žmonių, kuriems švarūs marškiniai netgi ne- 
pritinka'; Lebiadkino elgesys pasirodo esąs jo paties atžvilgiu netin- 
kamas, tai yra nepakankamai bjaurus). Kai paskambinama, kad 
būtų išlydėtas Lebiadkinas, vietoj to įeinantis tarnas praneša, jog 
„Nikolajus Vsevolodovičius va tik dabar teikėsi atvykti ir ateina 
čionai“. Po to pasirodo ne Nikolajus Vsevolodovičius, bet nepa- 
žįstamas jaunuolis, kuris pasirodo besąs Stepano Trofimovičiaus 
sūnus. Tada pasirodo Nikolajus Vsevolodovičius, jam dar ant 
slenksčio Varvara Petrovna užduoda patį netikėčiausią klausimą: 
„Ar teisybė, kad ši nelaiminga, šluba moteris, - štai ji, štai tenai, 
Vsevolodovičius nieko neatsako, pagarbiai bučiuoja ranką moti- 
nai ir meiliai išveda Marją Timofejevną iš kambario. Jam išėjus, 
Piotras Stepanovičius geriausia prasme „išaiškina“ Nikolajaus Vse- 
volodovičiaus elgesį („Lyg iš dangaus staiga nupuolusio pono no- 
ras pasakoti svetimus anekdotus buvo gana keistas ir nesiderinan- 
tis su įprastine elgsena“). Piotro Stepanovičiaus užguitas kapitonas 

Lebiadkinas gėdingai išvejamas ir įvyksta tikra Nikolajaus Vsevo- 
lodovičiaus apoteozė. Bet čia Lizą ištinka netikėtas isterijos prie- 
puolis. Vos spėjus ją nuraminti, Piotras Stepanovičius netikėtai de- 
maskuoja tėvą, dėl to šis gėdingai išvejamas. Po to visą laiką tyliai 
kampe sėdėjęs Šatovas netikėtai trenkia Nikolajui Vsevolodovičiui 
į veidą, o Liza nualpsta. 

Užtenka peržvelgti šiuos epizodus, kad įsitikintume, jog jų 
nuoseklumas nėra nulemtas kokio nors vidinio ryšio. Visiškai at- 
sitiktinį, atomišką atskirų, nesusijusių veiksmo atkarpų nuosek- 
lumą pabrėžia tai, kad daugeliu atvejų epizodai yra nuspėjami, 
bet atvirkštiniu principu: epizodai eina vienas po kito ne didžiau- 
sios, bet mažiausios tikimybės tvarka. 

Epizodų netikėtumas konkrečiuose - buitiniame ir detektyvi- 
niame - lygmenyse reikšmingai skiriasi. Nuosekliai vienas po kito 
einančių epizodų nedarnumas ir atsitiktinumas detektyve tiktai 
tariamas. Jį pastebi skaitytojas, kuris nežino siužeto paslapties ir 
kuris iki tam tikro momento nereikšmingą laiko reikšmingu ir at- 
virkščiai. Kadangi reikia, jog skaitytojas klystų kiek galima ilgiau, 
jo prielaidų klaidingumas nuo jo slepiamas. Klaidingai raidai su- 
teikiamas pats logiškiausias ir iš pažiūros įtikinamiausias pavida- 
las. Sąsajų tarp atskirų epizodų nebuvimas šiuo atveju tik kartais 
darosi aiškesnis tam, kad užsimintų skaitytojui, jog jo suvokti ryšiai 
yra klaidingi. 

Tokios slaptos kriminalinio veiksmo logikos esama ir Demonuo- 
se, konkrečiai ir ką tik cituotame epizode. Tam tikra įvykių dalis 
čia tik atrodo esanti nevykusių atsitiktinumų sangrūda, ir slaptų 
nusikaltimų atskleidimas suteiks jiems nuoseklumo, logikos ir or- 
ganizuotumo. Tačiau to negalima pasakyti apie visą šio skyriaus 
epizodų grandinę: dauguma jų liks nevykusiai ir atsitiktinai su- 
siję. Be to, detektyve klaidingų ryšių, kuriuos įžvelgia tas, kas ne- 
žino slaptų veiksmo spyruoklių, absurdiškumas (neteisingumas) 
iki tam tikro momento slepiamas, o mus dominančioje ištraukoje 
(kaip ir kitose į ją panašiose) Dostojevskis rūpestingai mus per- 
spėja, tarsi bijodamas, kad skaitytojas nepastebės teksto sandaros 
principo („netikėtumų diena“, „viskas susitvarkė taip, kaip niekas 
nė nesitikėjo“ ir pan.). 

Kiekvienas iš išskirtų lygmenų turi savą, tik jam būdingą sintag- 
minę organizaciją, ir tai nulemia sudėtingus jų tarpusavio santykius. 

Apie idėjinius Dostojevskio romanų branduolius jau buvo 
pasakyta, kad jie tiesiogiai organizuoja teksto siužeto slinktį 
(B. Engelgardtas). Dar esmingesnė yra M. Bachtino nuoroda, kad 
monologinė sandara - natūralus linijinio mito išsiplėtojimo į nor- 
malizuojantį tekstą rezultatas - Dostojevskio romano branduolio 
struktūroje pakeista dialogu: „...Dostojevskio kaip mąstytojo 
idėjos, įeidamos į jo polifoninį romaną, keičia pačią savo būties 
formą, [...] išsivaduoja iš savo monologiško uždarumo, iki galo 
dialogizuojasi ir įsitraukia į didįjį romano dialogą.“"* 

Taigi ideologinis branduolys sugeria į save periferinių tekstų 
struktūrinius požymius. Tuo pačiu metu vyksta ir priešingas pro- 
cesas, kurio pobūdis išryškėja Žvelgiant į tipišką Dostojevskiui bui- 
tinio klodo kaip skandalų ir šunybių virtinės vaizdavimą. Galima 
būtų galvoti, kad atsitiktinumų ir visų įmanomų pagrįstų lūkesčių 
griovimo persmelktas buitinių epizodų klodas Dostojevskio kūri- 
niuose - materialaus pasaulio neprotingumo, „nuodėmingumo“ 
įsikūnijimas. Tai ir teisinga, ir ne, nes nenuspėjamumas ar netgi 
nevykėliškumas Dostojevskio pasaulyje — ne tik skandalo, bet ir 
stebuklo bruožas. Abu šie poliai, žymintys galutinę pražūtį ir ga- 
lutinį išsigelbėjimą, yra nemotyvuoti ir nedėsningi. Taigi eschato- 
loginis staigaus ir galutinio visų tragiškų gyvenimo prieštaravimų 
išsprendimo momentas neįsiskverbia į šį gyvenimą iš išorės, iš 
idėjų srities, o glūdi jo paties gelmėse. 

Toks „skandalo“ ir „stebuklo“ susiliejimo modelis, demonst- 
ruojantis jų giminingą prigimtį, yra žaidimas kortomis arba ruletė. 

Viena vertus, jis įkūnija bjaurią bjauraus gyvenimo esmę: „Šian- 
die buvo juokinga, paika, nei šiokia, nei tokia diena.““ Kita ver- 
tus, į jį įsikūnija eschatologinis visų konfliktų sprendimo ste- 
buklas. Lošėjo pagrindą sudaro stebuklo laukimas. Laimėjimas — 
„Stebuklingas įvykis. Nors jis ir visiškai išaiškinamas aritmetiškai, 
bet vis tiek, - man jis tebėra stebuklingas.“!'* Be to, ne kartą pa- 
brėžiama, kad esmė - ne pinigai, bet staigaus ir galutinio išsi- 
gelbėjimo troškimas. Neatsitiktinai su laimėjimu siejamas visiškai 
mitologinis prisikėlimo iš numirusiųjų, senojo - nuodėmingo - 

gyvenimo pabaigos ir visai naujos būties pradžios įsivaizdavi- 
mas: „Kas aš dabar? zėro. Kuo galiu būti rytoj? (aiški abato Sieyė- 
so žodžių: „Kas yra trečiasis luomas? Niekas. Kuo jis gali būti 
rytoj? Viskuo“ — parafrazė suteikia stebuklo troškimui naują at- 
spalvį - politinio paaiškinimo galimybę, kuri pranašauja Raskol- 
nikovo atsiradimą - J. L.) Aš rytoj galiu iš numirusiųjų prisikelti 
ir iš naujo pradėti gyventi!“" 

Šiuo požiūriu pažymėtinas Astejaus teiginys, kad „ruletė kaip 
tik ir sutverta rusams lošti“, ir pradinė vokiško saikingumo ir 
rusiško staigios pražūties („švaisto juos (pinigus - J. L.) kažkaip 
beprasmiškai ir nežmoniškai“) arba staigaus išsigelbėjimo, stebuk- 
lo („pralobti staiga, per porą valandų, nedirbant“) siekimo anti- 
tezė. Taigi Lošėjuje jau glūdi Raskolnikovas, trokštantis akimirks- 
niu pražūti arba akimirksniu visus išgelbėti. Bet juk ir Sonečka 
suteikia Raskolnikovui staigaus sielos išgelbėjimo stebuklą. 

Taigi dialogizmas reiškia gyvenimo įvairovės prasiskverbimą į 
reguliuojančią teorijos sferą, o mitologizmas prasiskverbia į eksce- 
so sritį. 

Dostojevskio romanai ryškiai parodo tai, ką galima laikyti ben- 
dra pasakojamųjų meninių tekstų savybe. 


Matėme, kaip dėl linijinės mitologinio teksto raidos nuo seno vien- 
tisas personažas susiskaido į poras ir grupes. Tačiau esama ir prie- 
šingo proceso. Mat kai pervedus mitologinį tekstą į linijinę sistemą 
išsiskyrė pradžios ir pabaigos kategorijos, šios sąvokos buvo suta- 
patintos su Žmogaus gyvenimo biologinėmis ribomis sąlygiškai 
vėlai. Eschatologinėje legendoje ir izomorfiškuose jai tekstuose 
žmogaus gyvenimas gali būti segmentuojamas į nenutrūkstančias 
atkarpas labai netikėtu šiuolaikinei sąmonei būdu. Pavyzdžiui, dėl 
palaidojimo (suvalgymo) ir pastojimo, gimimo ir prisikėlimo iš nu- 
mirusiųjų izomorfizmo pasakojimas apie herojaus likimą gali būti 
pradedamas nuo jo mirties, o gimimas = prisikėlimas iš numi- 
rusiųjų atsidurti pasakojimo viduryje. Užbaigtas eschatologinis cik- 
las - herojaus gyvenimas (paprastai prasidedantis ne nuo gimimo), 


SIUŽETO KILMĖ TIPOLOGINIU POŽIŪRIU 289 


jo senėjimas, sugedimas (įpuolimas į neteisingo elgesio nuodėmę) 
arba įgimtas defektas (pavyzdžiui, herojus apsigimėlis, kvailys, li- 
gonis), po to mirtis, atgimimas ir naujas, jau idealus gyvenimas 
(kuris paprastai baigiasi ne mirtimi, o apoteoze) - suvokiamas kaip 
pasakojimas apie vieną personažą. Tai, kad pasakojimo viduryje 
mirštama, pakeičiamas vardas, visiškai pasikeičia charakteris, dia- 
metraliai pervertinamas elgesys (didžiausias nusidėjėlis virsta to- 
kiu pat didžiausiu teisuoliu), nepriverčia įžiūrėti čia pasakojimo 
apie du herojus, kaip tai darytų šiuolaikinis pasakotojas. 

Pavyzdys gali būti žinomas epizodas iš Apaštalų darbų. Pasa- 
kojimas apie Saulių-Paulių pradedamas ne herojaus gimimu, bet 
jo dalyvavimu nužudant pirmąjį kankinį Steponą. Toliau apie jį 
sakoma, kad jis, „tebealsuodamas grasinimais ir žudynėmis prieš 
Viešpaties mokinius“, buvo uolus krikščionių persekiotojas. Pake- 
liui į Damaską „staiga jį apšvietė iš dangaus šviesa“. Jis išgirdo 
balsą iš aukštybių, prarado regėjimą, o paskui, kai stebuklingai jį 
atgavo, virto Viešpaties „rinktiniu įrankiu“ (Apd 9; 1, 3, 15) ir bu- 
vo pradėtas vadinti Pauliumi. 

Šis pasakojimas įsidėmėtinas kaip ideali schemos realizacija: gi- 
mimas ir mirtis ne įrėmina herojaus istoriją, o yra jos viduryje, nes 
įvykis kelyje į Damaską, aišku, - mirtis, o po jos einantis pasikeiti- 
mas - gimimas. Neatsitiktinis ir vardo pakeitimas. Pasakojimo 
pradžioje ir pabaigoje tokių rėmų nėra: jis prasideda ne gimimu ir 
baigiasi ne mirtimi. Ne mažiau įdomu ir kas kita: jokio pagrindo 
tam, kad remiantis tokiais kriterijais kaip klasicizmo epochos 
„Veiksmo vienovė“ arba realistinio teksto „charakterio logika“ būtų 
galima suvokti Saulių ir Paulių kaip vieną personažą, nėra. Tačiau 
minėtame tekste tai ne du paeiliui egzistuojantys personažai, bet 
vienas asmuo. 

Tokia charakterio kūrimo schema, veikiant mitų ir legendų tra- 
dicijai, prasiskverbia ir į vėlesnius literatūros kūrinius ir tampa ta 
kalba, kuria kuriami tekstai apie herojaus „praregėjimą“ arba staigų 
jo esmės pasikeitimą. Tokios, pavyzdžiui, stebuklinės pasakos, ku- 
riose kvailelis virsta caru (kelionė į mišką, pas raganą, tokie pasa- 
kymai kaip „pro vieną ausį įlindo, pro kitą išlindo ir tapo vyras kaip 
ąžuolas“ ir pan. iš esmės, aišku, suponuoja mirtį ir atgimimą). 

Tiesiogiai į vėlesnius kūrinius tokia schema perkeliama pasa- 


koj 


imuose apie didžiuosius nusidėjėlius, tapusius šventaisiais 


(Andrius iš Kretos, popiežius Grigalius)'*, ryškus to pavyzdys - 
Nekrasovo „Vlasas“. 


atv 


Eilėraščio pradžioje herojus - didelis nusidėjėlis: 


IoBOpAT, Be/1MKHM IpellI/HHKOM 
Bbi1 oH nMpexjne. B Myx<Hke 
Bora He 6bU1O; MN0609MH 

B rpo6 xeHy CBOIrO BOFHaJI; 
IMpomsinunaioLMx pa3603MH, 
KonokpajioB yKpbIBall... * 


Po to jis suserga. Vaizdingas pragaro paveikslas liudija, kad šiuo 
eju liga funkciškai lygi mirčiai: 


ToBopAT, eMyY BHIEHKHE 

Bce MepeLiMnoCb B 6peAy: 
BuzeJ cBeTa MpecTaBJTEHHE, 
Bunen rpeLuIHHKOB B afly: 


MyuaT GecbI HX MpOoBOpPHbIe, 
>KanuT BejbMa-ero3a, 
Edbuonbi — BHJJOM UepHbIe 

H kak yrnne ra3a...** 


Grįžimas į gyvenimą susijęs su visišku herojaus pasikeitimu: 


“+ 


Poznan Bnac cB0e nMeHnKe, 
CaM ocTa/cA 60C H ro/... 


„„Ilono0H ckop6bIHo HeyTeLIIHONO, 
CMyrnonHų, BbICOK H MpaM, 
XonuT on cTOnOKG HeCNeLIHOKO 
Ilo ceneHbaM, ropojaM.*** 


„Kalba, kad didelis nusidėjėlis / Jis buvo anksčiau. Valstietis / Dievą buvo 
pamiršęs; mušdamas / Numarino savo žmoną; / Besiverčiančius plėšimais / 
Arkliavagius slėpė...“ 

„Sako, kad jis regėjimą / Vis matė kliedėdamas: / Matė paskutinį teismą, / Matė 
nusidėjėlius pragare: // Kankina juos miklūs velniai, / Gelia nenuorama ragana, 
/ Etiopai - juodi / Ir žėrinčiomis akimis...“ 


*** „Išdalijo Vlasas savo dvarą, / Pats liko basas ir plikas... // ...Nepaguodžiamai 


sielvartaujantis, / Tamsaus gymio, aukštas ir tiesus, / Vaikšto jis iš lėto / Po 
kaimus, miestus.“ 

Kritišką ir tolygų mirčiai pasikeitimo pobūdį dažnai pabrėžia 
tai, kad herojui duodamas antrininkas (apie antrininko kaip vieno 
susidvejinusio personažo esmę jau kalbėjome), kuris ne atgimsta 
(arba ne atjaunėja), bet žūva. Tokių epizodų randame daugelyje 
tekstų, pradedant mitu apie Medėją (stebuklingas sukapoto ir išvir- 
to avino atjaunėjimas ir karaliaus Pelijo žūtis tokioje pat situacijo- 
je), baigiant Jeršovo „Arkliuko kupriuko“ pabaiga. 


Ha koHbKa HBaH B3rnaHyJ 

H B KOTEJI TOTYaC HbIpPHyJ, 
<---> 

«<DKO HBO! — BCe KPHUanWH, — 
MBi H CJIBIXOM HE CJIBIXAJIH, 
UT06bI NIb34 MOXOPOLIETb! » 


Ilapb Benen ce63 pa3j€Tb, 
IlBa pa3a nepekpecTHACA, — 
Byx B KaTeA — H TaM CBapunca!!?* 


Schema „nuopuolis - atgimimas“ dažna ir naujojoje literatūro- 
je. Pavyzdžiui, ji vienija daugelį Puškino eilėraščių, tokių kaip „At- 
gimimas“. Priminsime žinomą Michalevičiaus eilėraštį iš Bajorų 
gūžtos: 

Jausmą naują patyręs kilniausią, 

Aš kaip kūdikis tyras tapau: 

Sviedžiau viską ugnin, kam lenkiausi, 

Ir nusilenkiau tam, ką smerkiau.** 


Čia susiduriame su charakteriu, kuris sudarytas iš dviejų 
visiškai priešingų dalių, o perėjimas nuo vienos iš jų prie kitos 
suvokiamas kaip atsinaujinimas. Vaikystė yra ne paveikslo rai- 
dos pradžioje, bet viduryje („Aš kaip kūdikis tyras tapau“). Pa- 
gal tokią pačią schemą kuriamas ir Tolstojaus Prisikelimas. Ne- 
paisant didelės konkrečių istorinių idėjų, kurios yra perduodamos 


* „Į arkliuką Ivanas žvilgtelėjo / Ir tuoj pat į katilą niurktelėjo, /... / „Tai 
stebuklas! - visi šaukė, - / Mes ir girdėt nebuvom girdėję, / Kad galima 
pagražėti!' // Caras liepė jį nurengti, / Du kartus persižegnojo, - / Pūkšt į 
katilą - ir ten išvirė!“ 

** I. Turgenevas, Bajorų gūžta, vertė J. Sužiedėlis, Vilnius, 1980, p. 109. 

pasitelkus šį siužetinį mechanizmą, įvairovės, vien tokių pavadi- 
nimų kaip „Atgimimas“, „Prisikėlimas“ pasikartojimas negali 
būti atsitiktinis. 

Tai, kad buitinis literatūrinio personažo ir Žmogaus sutapatini- 
mas buvo susietas su eschatologinės legendos schema, leido vi- 
dinį Žmogaus pasaulį modeliuoti pagal makrokosmo pavyzdį, o 
vieną Žmogų aiškinti kaip tarpusavyje nesutariantį kolektyvą. 


Siužetas yra galinga gyvenimo apmąstymo priemonė. Tik dėl to, 
kad atsirado pasakojamosios meno formos, žmogus išmoko įžiūrėti 
siužetinį realybės aspektą, kitaip sakant, nediskretų įvykių srautą 
dalyti į tam tikrus diskrečius vienetus, susieti juos su kokiomis nors 
reikšmėmis (tai yra aiškinti semantiškai) ir jungti juos į tvarkingas 
virtines (aiškinti sintagmiškai). Siužeto esmė - tai įvykių - diskrečių 
siužeto vienetų - išskyrimas ir suteikimas jiems tam tikros prasmės, 
o kartu tam tikros laiko, priežasties ir padarinio ar kokios nors ki- 
tos tvarkos. 

Kuo laisvesnis darosi žmogaus elgesys automatizuotų geneti- 
nių programų atžvilgiu, tuo svarbiau jam kurti įvykių ir įvairaus 
elgesio siužetus. Bet tokioms schemoms ir modeliams kurti reika- 
linga tam tikra kalba. Tokį vaidmenį ir atlieka pradinė meninio 
siužeto kalba, kuri vėliau nuolat sudėtingėja ir gerokai nutolsta 
nuo tų elementarių schemų, į kurias mes gilinomės šiame straips- 
nyje. Kaip ir bet kokia kita kalba, siužeto kalba tam, kad perduotų 
ir modeliuotų tam tikrą turinį, turi būti nuo to turinio nutolusi. 
Archajinėje epochoje atsiradę modeliai yra nesusiję su konkrečiais 
pranešimais, bet gali tapti medžiaga jų tekstinei struktūrai. Be to, 
reikia atsiminti, kad mene kalba ir tekstas nuolat keičiasi vietomis 
ir funkcijomis. 

Kurdamas siužetinius tekstus, žmogus išmoko ir gyvenime at- 


skirti siužetus ir tokiu būdu sau tą gyvenimą paaiškinti. 
1990 

1. Semiotikos požiūriu kultūra yra kolektyvinis intelektas ir ko- 
lektyvinė atmintis, t. y. antindividualus tam tikrų pranešimų (teks- 
tų) saugojimo bei perdavimo ir naujų kūrimo mechanizmas. Šiuo 
atžvilgiu kultūros erdvė gali būti apibrėžta kaip tam tikros ben- 
dros atminties erdvė, t. y. erdvė, kurioje kai kurie bendri tekstai 
gali išlikti ir būti aktualizuoti. Be to, jų aktualizacija vyksta ne- 
peržengiant tam tikro prasminio invarianto, leidžiančio sakyti, kad 
tekstas naujos epochos kontekste išlieka, nepaisant viso traktuočių 
variantiškumo, identiškas pats sau. Taip bendra konkrečios kultū- 
ros erdvei atmintis apima, pirma, tam tikrus pastovius tekstus ir, 
antra, arba kodų vienovę, arba jų invariantiškumą, arba tolydumą 
ir dėsningą jų transformacijos pobūdį. 

2. Kultūros atmintis ne tik vieninga, bet ir vidujai įvairi. Tai 
reiškia, kad jos vieningumas egzistuoja tik tam tikrame lygmenyje 
ir suponuoja, jog esama atskirų „atminties dialektų“, atitinkančių 
kolektyvų, sudarančių tos kultūros pasaulį, vidinę organizaciją. 
Tendencija individualizuoti atmintį sudaro antrąjį jos dinaminės 
struktūros polių. Įvairios sudėties ir atminties apimties kultūrinių 
substruktūrų buvimas lemia tekstų, cirkuliuojančių kultūriniuose 
subkolektyvuose, nevienodo lygio eliptiškumą ir „lokalių seman- 
tikų“ atsiradimą. Išeidami už konkretaus subkolektyvo ribų, elip- 
tiški tekstai tam, kad būtų suprasti, užpildomi. Tokį pat vaidmenį 
atlieka įvairūs komentarai. Deržavinas gyvenimo pabaigoje buvo 
priverstas parašyti platų savo odžių komentarą dėl to, kad, viena 

vertus, jautė „laiko upės“ tėkmę, aiškiai suvokė, kad Jekaterinos 
laikų jo auditorijos kultūrinis kolektyvas sugriautas, o ainiams, ku- 
riuos Deržavinas laikė savo tikrąja auditorija, tekstas gali tapti ir 
visai nesuprantamas. Kita vertus, Deržavinas stipriai jautė, kad 
odės žanras, kaip ir apskritai XVIII amžiaus poetika, griaunamas 
(jis ir pats tai aktyviai darė). Jeigu literatūrinė tradicija nesikeistų, 
„Žanro atmintis“ (M. Bachtinas) išlaikytų tekstą suprantamą, ne- 
paisant kolektyvų kaitos. Komentarų, glosariumų atsiradimas, kaip 
ir eliptinių praleidimų tekste užpildymas, liudija, kad tekstas per- 
eina į kolektyvo, turinčio kitą atminties apimtį, sferą. 

3. Jeigu leisime sau problemą šiek tiek supaprastinti ir sutapa- 
tinsime atmintį su tekstų saugojimu, galima bus išskirti „informa- 
tyvią atmintį“ ir „kreatyvią (kūrybinę) atmintį“. Pirmajai galima 
priskirti tam tikros pažintinės veiklos rezultatų išsaugojimo me- 
chanizmus. Pavyzdžiui, saugant techninę informaciją aktyvus bus 
jos galutinis (chronologiniu požiūriu paprastai paskutinis) pjūvis. 
Jei kas nors ir domisi technikos istorija, tai jau tikrai ne tas, kuris 
ruošiasi praktikoje naudotis jos rezultatais. Susidomėti gali tas, ku- 
ris nori išrasti ką nors naujo. Bet informacijos saugojimo požiūriu 
šiuo atveju aktyvus tik rezultatas, galutinis tekstas. Šio tipo atmin- 
tis yra plokštuminė, išsidėsčiusi vienoje laiko dimensijoje, ir pa- 
klūsta chronologijos dėsniui. Jos raida yra tos pačios krypties kaip 
ir laiko tėkmė ir suderinta su ta tėkme. 

Kūrybinės atminties pavyzdys gali būti meno atmintis. Čia ak- 
tyvus potencialiai visas tekstų tūris. Vienų ar kitų tekstų aktuali- 
zacija paklūsta sudėtingiems visuotinės kultūros raidos dėsniams 
ir jai negali būti taikoma formulė „pats naujausias — pats vertin- 
giausias“. Sinusoidiškumas (pavyzdžiui, Puškino aktualumo rusų 
skaitytojams sumažėjimas XIX amžiaus 5-7-uoju dešimtmečiais, 
jo padidėjimas 9-10-uoju dešimtmečiais, sumažėjimas XX amžiaus 
2-3-iuoju dešimtmečiais ir padidėjimas 4-ajame dešimtmetyje bei 
vėlesniais metais, „išmetimo iš dabarties laivo“ ir „kėlimo ant pje- 
destalo“ kaita) - pati paprasčiausia kultūrinio „užmiršimo“ ir „at- 
siminimo“ rūšis. Bendra visų archajinių meno formų aktualiza- 
cija, užgriebusi ne tik viduramžius, bet ir neolitą, tapo būdingu 
XX amžiaus antrosios pusės Europos kultūros atminties bruožu. 

Tuo pačiu metu deaktualizacija („tarsi užmarštis“) apėmė kultū- 
rinę paradigmą, į kurią įeina antikos ir Renesanso menas. Taigi šis 
kultūros atminties aspektas turi panchroninį, tolydinės erdvės po- 
būdį. Aktualius tekstus atmintis apšviečia, o neaktualūs ne išnyks- 
ta, bet tarsi užgęsta, išsaugodami potenciją. Toks tekstų išsidėsty- 
mas yra ne sintagminis, o tolydinis ir jo visuma kuria tekstą, kuris 
asocijuojasi ne su biblioteka ar šiuo metu techniškai įmanoma ma- 
šinos atminties forma, bet su tokios rūšies kino filmu kaip A. Tar- 
kovskio Veidrodis ar Mikloso Jancsė Ėgy bardny (Dievo avinėlis). 

Kultūros atmintis kaip kūrybinis mechanizmas yra ne tik pan- 
chroniška, bet ir besipriešinanti laikui. Ji išlaiko tai, kas praėjo, kaip 
tebesantį dalyką. Atminties kaip visu savo tūriu veikiančio mecha- 
nizmo požiūriu praeitis nėra praėjusi. Todėl tyrinėjant literatūrą is- 
torizmas, toks, kokį jį sukūrė iš pradžių hėgeliškoji kultūros teorija, 
o vėliau pozityvistinė pažangos teorija, iš esmės yra antiistoriškas, 
nes ignoruoja aktyvų atminties vaidmenį kuriant naujus tekstus. 

4. Turint galvoje tai, kas pasakyta, reikia atkreipti dėmesį, kad 
nauji tekstai kuriami ne tik esamojo laiko kultūroje, bet ir jos pra- 
eityje. Šis, atrodytų, paradoksalus pasakymas tik fiksuoja akivaiz- 
džią ir visiems žinomą tiesą. Per visą kultūros istoriją nuolat at- 
randami, atskleidžiami, iškasami iš po žemių ar bibliotekos dulkių 
„nežinomi“ praeities paminklai. Iš kur jie atsiranda? Kodėl lite- 
ratūrologiniuose leidiniuose nuolat susiduriame su tokiomis ant- 
raštėmis kaip „Nežinomas viduramžių poezijos paminklas“ arba 
„Dar vienas užmirštas XVIII amžiaus rašytojas“? 

Kiekviena kultūra nulemia savąją to, ką reikia atsiminti (t. y. 
saugoti) ir kas užmirština, paradigmą. Tai, kas užmirština, ištrina- 
ma iš kolektyvo atminties ir „tarsi liaujasi egzistavę“. Bet keičiasi 
laikas, kultūros kodų sistema, kinta ir atminties—užmaršties para- 
digma. Tai, kas buvo paskelbta tikrai esant, gali pasirodyti „tarsi 
nesama“ ir užmirština, o tai, kas neegzistavo, tapti tuo, kas egzistuoja 
ir yra reikšminga. Antikinių skulptūrų buvo randama ir ikirene- 
sansinėje epochoje, bet jos būdavo išmetamos ir naikinamos, o ne 
saugomos. Rusų viduramžių ikonos buvo, aišku, žinomos ir XVIII, 
ir XIX amžiuje. Bet kaip tikrasis menas ir kultūros vertybė į popet- 
rinės epochos sąmonę jos prasiskverbė tik XX amžiuje. 

Tačiau keičiasi ne tik tekstų sudėtis, keičiasi patys tekstai. Vei- 
kiant naujiems kodams, kurie naudojami tekstams, užfiksuotiems 
kultūros atmintyje seniai praėjusiais laikais, dešifruoti, reikšminiai 
ir nereikšminiai teksto struktūros elementai susikeičia vietomis. Iš 
esmės tekstai, kurie dėl savo sudėtingos organizacijos yra pasiekę 
meno lygį, iš viso negali būti pasyvios pastovios informacijos sau- 
gyklos, nes jie yra ne sandėliai, o generatoriai. Kultūros atmintyje 
prasmės ne „saugojamos“, bet auga. Tekstai, sudarantys „bend- 
rąją“ kultūrinio kolektyvo „atmintį“, ne tik yra tekstų, cirkuliuo- 
jančių šiuolaikiniame sinchroniniame kultūros pjūvyje, dešifravi- 
mo priemonė, bet ir generuoja naujus tekstus. 

5. Prasmės kūrimo produktyvumas susiduriant saugomiems 
kultūros atmintyje tekstams ir šiuolaikiniams kodams priklauso 
nuo semiotinio poslinkio ryškumo. Kadangi kultūros kodai patiria 
raidą dinamiškai įtraukti į istorinį procesą, pirmiausia svarbu tai, 
kad tekstai šiek tiek aplenkia kodų raidos dinamiką. Kai antikos 
skulptūra arba Provanso poezija užplūsta vėlyvųjų italų viduram- 
žių kultūros atmintį, tai sukelia audringą revoliuciją „kultūros gra- 
matikos“ sistemoje. Be to, nauja gramatika, viena vertus, veikia 
atitinkančių ją naujų tekstų kūrimą, o kita vertus, nulemia senųjų 
suvokimą, anaiptol ne adekvatų antikiniam ar provansiškajam. 

Kur kas sudėtingesnis atvejis, kai į kultūros atmintį įtraukiami 
tekstai, kurių struktūra labai skiriasi nuo jos imanentinės organizaci- 
jos, tekstai, kuriems dešifruoti jos vidinė tradicija neturi adekvačių 
kodų. Tokie atvejai yra masiškas krikščioniškų tekstų vertimų įsi- 
veržimas į Rusios kultūrą XI-XII amžiais arba Vakarų Europos teks- 
tų- į popetrinių laikų rusų kultūrą. 

Tokioje situacijoje atsiranda atotrūkis tarp kultūros atminties ir 
jos sinchroniškų tekstų kūrimo mechanizmų. Ši situacija paprastai 
turi bendrų tipologinių bruožų: iš pradžių tekstų kūrimo procese 
atsiranda pauzė (kultūra tarsi persiorientuoja priimti informaciją, 
atminties apimtis didėja daug greičiau nei galimybės dešifruoti 
tekstus), paskui įvyksta sprogimas, ir naujų tekstų kūrimas tampa 
labai audringas ir produktyvus. Šioje situacijoje kultūros raida da- 
rosi panaši į labai ryškius, beveik spazmiškus blyksnius. Be to, 
blyksnių periodą išgyvenanti kultūra iš kultūrinio arealo periferijos 

dažnai virsta jo centru ir pati aktyviai perduoda tekstus į gęstančius 
ankstesnių tekstų kūrimo procesų centrų kraterius. 

Šiuo požiūriu kultūroms, kurių atmintį iš esmės užpildo jų pa- 
čių sukurti tekstai, dažniausiai būdinga tolydi ir sulėtėjusi raida, o 
tos kultūros, kurių atmintis periodiškai ir masiškai užpildoma 
tekstais, sukurtais kitoje tradicijoje, linksta į „pagreitintą raidą“ 
(vartojant G. Gačevo terminologiją). 

6. Tekstai, užpildantys kultūros atmintį, yra ne vieno žanro. Tai, 
kas anksčiau buvo pasakyta apie kitos kultūros tekstų poveikį, mu- 
tatis mutandis gali būti pasakyta apie tapybos tekstų įsiveržimą į 
poetinių tekstų kūrimą, teatro - į elgesį buityje arba poezijos - į 
muziką, t. y. apie bet kokius konfliktus tarp dominuojančių atmin- 
tyje tekstų žanro prigimties ir kodų, nulemiančių esamą kultūros 
padėtį. 

Tai, kas pasakyta netgi šitokia lakoniška forma, leidžia kalbėti 
apie tai, kad atmintis kultūrai yra ne pasyvi saugykla, bet sudaro 


jos tekstus kuriančio mechanizmo dalį. 
1985 

Literatūrologo tyrinėjimo objektas yra grožinė literatūra. Ši situa- 
Cija tokia akivaizdi, o pati grožinės literatūros samprata atrodo to- 
kia pirmapradė ir tiesiogiai duota, kad jos apibrėžimas literatūro- 
logus mažai tedomina. Tačiau vos tik mes nutolstame už mums 
įprastų sąvokų ir tos kultūros, kurioje esame išauklėti, ribų, gin- 
čytinų atvejų ima gąsdinamai daugėti. Tyrinėjant ne tik viduramžių 
(pavyzdžiui, senąją rusų) literatūrą, bet ir gerokai artimesnes epo- 
chas, ne taip jau paprasta nubrėžti brūkšnį, žymintį literatūrologo 
jurisdikcijos ribą ir istoriko, kultūrologo, juristo ir pan. kompeten- 
cijos pradžią. Tarkime, mes nesusimąstydami išbraukiame Rusijos 
valstybės istoriją iš grožinės literatūros srities. Į D. Davydovo Parti- 
zaninių veiksmų teorijos bandymą nežiūrima kaip į rusų prozos faktą, 
nors Puškinas šią knygą vertino visų pirma už stilių (Y34an a pe3Kue 
4epmbi / Henodpaxaemozo cn02a*). Faktų, patvirtinančių, kad riba, 
skirianti grožinį tekstą nuo negrožinio, kinta, yra daugybė. Dina- 
minį šios priešpriešos pobūdį yra nurodę daugelis tyrinėtojų, ypač 
aiškiai — M. Bachtinas, J. Tynianovas, J. Mukafovsky. 

Jeigu traktuosime grožinę literatūrą kaip tam tikrą tekstų sumą!, 
visų pirma teks pažymėti, kad bendroje kultūros sistemoje šie teks- 
tai sudaro tik dalį. Grožinių tekstų buvimas suponuoja tai, kad tuo 
pačiu metu yra ir negrožinių, ir tai, kad kolektyvas, kuris jais nau- 
dojasi, juos skiria. Neišvengiami svyravimai paribio atvejais tik 


+ 


„Atpažinau aš ryškius bruožus / Nepakartojamo stiliaus.“ 

patvirtina patį principą: kai abejojame, ar undinę priskirti mote- 
rims, ar žuvims arba laisvąsias eiles poezijai, ar prozai, mes iš anks- 
to priimame šiuos kvalifikacinius suskirstymus kaip duotybę. Šiuo 
požiūriu literatūros supratimas (logiškai, o ne istoriškai) yra pir- 
mesnis negu pati literatūra. 

Grožinės literatūros kūrinius galima atskirti nuo visų kitų tekstų, 
funkcionuojančių konkrečioje kultūroje, remiantis dviem požiūriais. 

1. Funkciškai. Šiuo požiūriu grožinė literatūra yra bet koks žodi- 
nis tekstas, kuris konkrečioje kultūroje gali turėti estetinę funkciją. 
Kadangi iš principo galima (o istoriškai ir gana dažna) padėtis, kai 
estetinei funkcijai atlikti teksto sukūrimo epochoje ir jo tyrinėjimo 
epochoje reikia skirtingų sąlygų, tekstas, kuris, autoriaus many- 
mu, nepriklauso meno sričiai, tyrinėtojo požiūriu gali jai priklau- 
syti, ir atvirkščiai. 

Vienas pagrindinių formaliosios mokyklos teiginių yra tas, kad 
estetinė funkcija realizuojama tik tada, kai tekstas yra uždaras, jo 
funkcionavimą nulemia orientavimasis į išraišką. Taigi nemeninia- 
me tekste pirmiausia keliamas klausimas „kas“, o estetinė funkcija 
atliekama siekiant atsakyti į klausimą „kaip“. Todėl išraiškos pla- 
nas tampa tam tikra imanentine sfera, kultūroje įgaunančia sava- 
rankišką vertę. Naujausiuose semiotiniuose tyrinėjimuose daro- 
mos visiškai priešingos išvados. Estetinę funkciją atliekantis tekstas 
turi didesnį, o ne mažesnį semantinį krūvį, palyginti su nemeni- 
niais tekstais. Jis reiškia daugiau, o ne mažiau nei paprasta kalba. 
Dešifruojamas naudojantis įprastais natūraliosios kalbos mecha- 
nizmais, jis atskleidžia dalį savo prasmės, bet anaiptol ne visą. Kai 
tik informacijos gavėjas supranta, kad susidūrė su meniniu pra- 
nešimu, jis iš esmės pakeičia savo požiūrį. Tekstas jam pasirodo 
mažiausiai du kartus užšifruotas. Pirmoji šifruotė - natūraliosios 
kalbos (tarkim, rusų) sistema. Kadangi ši šifro sistema duota iš 
anksto ir adresatas su adresantu vienodai gerai ją yra įvaldę, šia- 
me lygmenyje dešifravimas vyksta automatiškai, jo mechanizmas 
tampa tarsi skaidrus - besinaudojantieji jo nebepastebi. Tačiau tas 
pats tekstas - informacijos gavėjas tai žino - užšifruotas dar kažko- 
kiu kitu būdu. Kad tekstas galėtų atlikti estetinę funkciją, reikia, 
jog iš anksto būtų žinoma apie šitą dvigubą šifruotę ir nežinoma 

(teisingiau, ne viskas žinoma) apie tą antrinį kodą. Kadangi infor- 
macijos gavėjas nežino, kas tame antrajame jo suvokto teksto lyg- 
menyje reikšminga, o kas - ne, jis „įtaria“, kad visi išraiškos ele- 
mentai yra turiningi. Tereikia pažvelgti į tekstą kaip į meninį, ir iš 
principo bet koks elementas - įskaitant korektūros klaidas, kaip 
įžvalgiai rašė E. T. A. Hoffmannas Katino Murklio pažiūrų į gyvenimą 
įžangoje —- gali pasirodyti esąs reikšminis. Taikydami grožiniam 
kūriniui visą papildomų kodų hierarchiją - būdingų tai epochai, 
žanrų, stilių, funkcionuojančių visame nacionaliniame kolektyve 
arba siauroje grupėje (iki pat individualių) — tame pačiame tekste 
surandame pačius įvairiausius reikšminių elementų rinkinius, va- 
dinasi, ir sudėtingą papildomų nemeninio teksto požiūriu reikšmių 
klodų hierarchiją. 

Taigi formalioji mokykla, be abejo, teisingai pastebėjo, kad me- 
ninę funkciją turinčiuose tekstuose dažnai dėmesį patraukia tie ele- 
mentai, kurie kitais atvejais suvokiami automatiškai ir sąmonės 
nefiksuojami. Tačiau tai paaiškinta neteisingai. Meninė funkcija ku- 
ria ne „išvalytą“ nuo reikšmių tekstą, bet priešingai, maksimaliai 
reikšmių perkrautą. Vos tik pajuntame, kad išraiškos sfera kaip 
nors sutvarkyta, mes iš karto jai priskiriame tam tikrą turinį arba 
spėjame, kad čia esama dar nežinomo mums turinio. Prasminių 
muzikos interpretacijų tyrimas tai labai įdomiai patvirtina. 

2. Teksto organizacijos požiūriu. Kad tekstas galėtų elgtis taip, kaip 
anksčiau nurodėme, jis turi būti sudarytas tam tikru būdu: infor- 
macijos siuntėjas jį iš tikrųjų užšifruoja daug kartų ir skirtingais 
kodais (nors atskirais atvejais įmanoma, kad siuntėjas kuria tekstą 
kaip nemeninį, tai yra vieną kartą užšifruotą, o gavėjas priskiria 
jam meninę funkciją, prikurdamas vėlesnes koduotes ir papildomą 
prasmės koncentraciją). Be to, gavėjas turi Žinoti, kad į tekstą, su 
kuriuo jis susiduria, reikia žiūrėti kaip į meninį. Taigi tekstas turi 
būti tam tikru būdu semantiškai organizuotas ir turėti nuorodų, 
atkreipiančių dėmesį į tokią organizaciją. Tai leidžia aprašyti me- 
ninį tekstą ne tik kaip konkrečiu būdu funkcionuojantį bendroje 
konkrečios kultūros sistemoje, bet ir kaip tam tikru būdu suda- 
rytą. Pirmuoju atveju kalbama apie kultūros struktūrą, o antruo- 
ju - apie teksto struktūrą. 

Tarp teksto funkcijos ir jo vidinės organizacijos nėra vienapras- 
mės tiesioginės priklausomybės: santykių tarp šių dviejų struktūri- 
nių principų formulė klostosi kiekvienam kultūros tipui savaip, 
priklausomai nuo pačių bendriausių ideologinių modelių. Pačiu 
bendriausiu ir neišvengiamai schemišku būdu tą santykį galima 
apibūdinti taip: vienos ar kitos kultūros sistemos atsiradimo peri- 
odu susiklosto tam tikra jai būdinga funkcijų struktūra ir įsigali 
santykių tarp funkcijų ir tekstų sistema. Pavyzdžiui, XVIII amžiaus 
5-6-ajame dešimtmetyje rusų literatūroje įsigali griežta tvarka pa- 
čiuose įvairiausiuose lygmenyse: metriniame, stilistiniame, žanrų 
ir t. t. Tuo pačiu metu įsitvirtina santykių tarp šių struktūrų siste- 
ma ir jų bendra vertybinė hierarchija. 

Paskui sisteminimo periodas pasibaigia. Tam tikrą grandžių 
koreliacijos neapibrėžtumą pakeičia vienaprasmė tvarka, o tai 
reiškia, kad mąžta sistemos informatyvumas, ji sustingsta. Tuo 
momentu paprastai keičiasi estetinės teorijos, o jeigu, kaip dažnai 
atsitinka, meninis sąstingis pasirodo besąs tik dalinis platesnių — 
jau visuomeninių - stagnacijos procesų pasireiškimo atvejis, tai 
keičiasi ir giluminiai ideologiniai vaizdiniai. Šioje stadijoje funk- 
cijų sistema ir vidinės tekstų struktūros sistema gali išsilaisvinti 
nuo egzistuojančių ryšių ir įsitraukti į naujas kombinacijas: kinta 
vertybinės charakteristikos, kultūros „viršus“ ir „apačia“ funk- 
ciškai keičiasi vietomis. Šiuo metu tekstai, atliekantys estetinę 
funkciją, savo imanentine struktūra siekia kiek galima mažiau 
panėšėti į literatūrą. Patys žodžiai „menas“, „literatūra“ įgauna 
niekinamąjį atspalvį. Bet naivu galvoti, kad maištautojai meno 
srityje apskritai sunaikina estetinę funkciją. Tiesiog dažniausiai 
meniniai tekstai naujomis sąlygomis pasirodo nesugebą atlikti 
meninės funkcijos, kurios sėkmingai imasi tekstai, pačiu savo san- 
daros tipu signalizuojantys apie tam tikrą „prigimtinę“ nemeninę 
orientaciją. Pavyzdžiui, klasicizmo teorijos išmestas už meno ribų 
folkloras švietėjams ir preromantikams tapo idealia estetine nor- 
ma. Toks pat likimas ištiko apybraižą, kuri būtent dėl savo „ne- 
meniškumo“ XIX amžiaus 5-ajame ir 7-ajame dešimtmečiais, o ir 
vėliau literatūros raidos lūžio momentais tapdavo pagrindiniu 
meniniu Žanru. 

Toliau eina naujos idėjinių ir meninių kodifikacijų sistemos 
formavimo etapas, kuriam baigiantis tarp tekstų struktūros ir jų 
funkcijos susiklosto nauja - iš pradžių gana paslanki - santykių 
sistema. 

Taigi meninėje raidoje dalyvauja ne tik meniniai tekstai. Meno, 
kuris yra kultūros dalis, raidai reikalingas nemenas, panašiai kaip 
kultūrai, esančiai tik žmogiškosios būties dalimi, reikia dinamiškų 
santykių su jos atžvilgiu išorine nekultūros - neženklinės, neteks- 
tinės, nesemiotinės Žmogaus būties - sfera. Tarp išorinės ir vidinės 
sferų vyksta nuolatinė kaita, funkcionuoja sudėtinga įtraukimų ir 
išstūmimų sistema. Be to, pats teksto įtraukimo į meno sferą fak- 
tas reiškia jo perkodavimą į meninio suvokimo kalbą, tai yra es- 
mingą perprasminimą. 

Be teksto ir funkcijos santykio, esminį vaidmenį literatūros rai- 
dos mechanizme vaidina vertinimų sistema. Visą į kultūrą įeinan- 
čių tekstų sistemą vertybiniu požiūriu tvarko trijų pakopų skalė: 
„Viršus“, tapatinamas su aukščiausiomis vertybinėmis charakte- 
ristikomis, „apačia“ - jo priešingybė“, ir tarpinė sfera, aksiologiniu 
požiūriu neutrali. 

Jau pats iš prigimties ir pagal atliekamas funkcijas skirtingų 
tekstų grupių suskirstymas į aksiologinės hierarchijos klases gali 
tapti esminga tipologine šio kultūros tipo charakteristika. Tarki- 
me, kad susidūrėme su kultūra, kurioje etinis tekstų pavidalas 
užima vertybinio „viršaus“ poziciją, o meninis - „apačios“, ir kitą, 
kurioje šių klasių vertinimas išsidėstęs priešingai. Jau to pakaks, 
kad pamatytume, jog pirmoji tipologiškai esmingai panaši į vidur- 
amžių bažnytinę kultūrą, o antroji - į nuosmukio periodo Romą 
arbą bet kokią estetizuojančią sistemą. Akivaizdu, kokią esminę 
reikšmę literatūros supratimui šioje sistemoje turi vieta, jai skirta 
bendroje vertybinėje tekstų hierarchijoje. 

Tačiau šiuo atveju pasirodo, kad meniniai tekstai elgiasi kitaip 
negu visi kiti. Paprastai teksto arba jo agento (nes kiekvieną tekstų 
tipą atitinka tam tikra veikla) vieta bendroje kultūros hierarchijoje 
yra nustatyta vienareikšmiškai: sakralinis tekstas arba vienuolio 
vieta gali būti šventi arba paniekinti, bet negali būti šventi ir pa- 
niekinti tuo pačiu metu. Juridinis tekstas ir įstatymų laikymasis 

irgi kiekvieno tipo kultūroje vertinami vienaprasmiškai (įstatymų 
kūrėją ypač išaukština Ciceronas, nužemina - Kristus, vidurio vietą 
jis užima viduramžių hierarchijoje). Tik meniniai tekstai gali būti 
prieštaringai vertinami aksiologiniu požiūriu. Nors meniniai teks- 
tai bendroje kultūros hierarchijoje turi konkrečią vietą, jie nuolat 
linkę atsidurti kraštutinėse pakopose, tai yra pradinėje pozicijoje 
numato tam tikrą konfliktą, slepiantį tolesnės neutralizacijos tam 
tikruose ambivalentiškuose tekstuose galimybę. Tekstai, turintys 
kitų kultūrinių funkcijų, elgiasi visiškai kitaip. Kad paaiškintume 
šį reiškinį, reikia pažvelgti į to tekstų komplekso, kurį mes api- 
būdiname kaip grožinę literatūrą, vidinę struktūrą. 

Vidinė grožinės literatūros struktūra - ir tuo ji skiriasi nuo kitų 
klasių, kurių tekstai, palyginti su bendrąja kultūros sistema, yra, 
galima sakyti, vieno tipo, - yra izomorfiška kultūros atžvilgiu ir 
kartoja bendrus jos organizacijos principus. 

Literatūra niekada nebūna amorfiška vienatipė tekstų suma: ji 
yra ne tik struktūra, bet ir pats save tvarkantis mechanizmas. Ant 
paties aukščiausio struktūros laiptelio ji išskiria abstraktesnio ne- 
gu visi kiti lygio tekstų grupę, tai yra metatekstus. Tai normos, tai- 
syklės, teoriniai traktatai ir kritiniai straipsniai, kurie atgręžia lite- 
ratūrą į save pačią, bet jau organizuota, sutvarkyta ir įvertinta 
forma. Toks sutvarkymas apima dviejų tipų veiksmus: tam tikros 
kategorijos tekstai išmetami iš literatūros ir likusieji hierarchizuo- 
jami bei taksonometriškai įvertinami. 

Literatūros savivoka prasideda nuo tam tikro tipo tekstų at- 
metimo. Taip prasideda skirstymas į „laukinius“, „nevykusius“ ir 
„teisingus“, „protingus“ tekstus klasicizmo epochoje, į „raštiją“ ir 
„literatūrą“ Belinskio XIX amžiaus 4-ojo dešimtmečio veikaluose 
(vėliau ši priešprieša įgaus kitą prasmę ir raštijai bus pripažinta 
teisė irgi būti literatūra, nors kitokios vertės - „beletristika“). Aki- 
vaizdus pavyzdys - sąvokos „literatūra“ tapatinimas su vienu iš 
opozicijos „eilėraščiai-proza“ polių; beje, priešingas polius paskel- 
biamas neliteratūra. Pavyzdžiui, XIX amžiaus 2-ojo dešimtmečio 
pirmosios 3-iojo dešimtmečio pusės rusų literatūroje pati grožinės 
raštijos sąvoka iš esmės sutampa su poezija; septintojo dešimtmečio 
kūrėjų sąmonėje pastebime priešingą reiškinį. 

Tam tikrų tekstų išmetimas iš literatūros vyksta ne tik sinchro- 
niškai, bet ir diachroniškai; tekstai, parašyti iki atsirandant dekla- 
ruojamoms normoms arba jų neatitinkantys, paskelbiami nelite- 
ratūra. Pavyzdžiui, Boileau iškelia už literatūros ribų didžiulius 
Europos žodžio meno klodus, Karamzinas deklaratyviame eilė- 
raštyje „Poezija“ teigia, kad poezija Rusijoje greitai atsiras, vadi- 
nasi, jos dar nėra, nors eilėraštis parašytas tada, kai savo kūrybos 
kelią baigė Lomonosovas, Sumarokovas, Tredijakovskis, kai buvo 
pats Deržavino poetinės veiklos įkarštis. Tokią pat prasmę turi tezė 
„mes neturime literatūros“, kurią skelbė Andrejus Turgenevas 1801 
metais, Kiuchelbekeris 1825-aisiais, o vėliau - Venevitinovas, Na- 
deždinas, Puškinas (Žr. apmatus „Apie rusų literatūros menkystę“), 
Belinskis „Literatūrinėse svajonėse“. Analogišką prasmę vėliau 
turėjo teiginys, kad rusų literatūra iki kurio nors meto (paprastai 
iki to metateksto sukūrimo laiko) neturėjo kokio nors esminio 
bruožo, kuris vienintelis leidžia jai vadintis literatūra, pavyzdžiui, 
jai nebuvo būdingas liaudiškumas (Dobroliubovo „Apie liaudišku- 
mo mastą literatūroje“), ji neatspindėjo liaudies gyvenimo (L. Tols- 
tojaus „Kas tai yra menas?“). Pagal tam tikras teorines koncepcijas 
atrinktas vardų ir tekstų, įtrauktinų į literatūrą, sąrašas toliau ka- 
nonizuojamas sudarinėjant žinynus, enciklopedijas ir chrestoma- 
tijas, prasiskverbia į skaitytojų sąmonę. Jam būdingas polemikos 
atspalvis dingsta, užmirštami konkretūs legendos kūrėjų vardai, 
ir tai, kas buvo poleminės hiperbolės ir metaforos, imama suvokti 
tiesiogiai. 

Pateiksime pavyzdį, kaip dėl literatūrinės kovos poreikių atsi- 
radęs literatūros savęs vertinimas tampa tam tikru sąlyginio kodo 
tipu, kuris ainių rankose pasidaro reikšmingų tekstų išskyrimo ir 
jų dešifravimo pagrindu. 

Belinskis, kovodamas dėl realistinės literatūros įtvirtinimo, pole- 
miškai teigė, kad rusų literatūra prasideda nuo Puškino (teiginys 
visų pirma buvo nukreiptas prieš karamzinizmo tradiciją, rusų lite- 
ratūros genealogiją pradėdavusią nuo Karamzino; XVIII amžių 
ir klasicizmą iš literatūros išbraukė dar kritikai dekabristai ir N. Po- 
levojus). Tačiau Belinskis, abejingai — ir neteisingai — vertinęs iki- 
petrinę literatūros tradiciją, buvo puikus XVIII amžiaus literatūros 

žinovas ir, nors daug kartų aštriai ją kritikavo, aišku, nenumanė, 
kad kas nors gali jo žodžius suvokti kaip paties jos egzistavimo 
paneigimą. Prisiminsime, kad literatūrinio skonio norma, trivialių 
sprendimų pagrindas jo epochoje vis dar buvo Lomonosovas ir 
Deržavinas, o Karamzino vardą gaubė garbinimo kultas. Tai vertė 
Belinskį polemiškai perdėti neigimą. Tačiau neatsitiktinai Belins- 
kis rusų literatūros istoriją visada pradėdavo (priklausomai nuo jo 
teorinių nuostatų evoliucijos) tai nuo Lomonosovo, tai nuo Kante- 
miro. Vėliau mintis, kad rusų literatūra prasideda nuo Puškino, 
atsiskyrė nuo savo istoriškai nulemtų kontekstų, buvo savotiškai 
mitologizuota ir perėjo ne tik į žurnalų kritikos straipsnius, o per 
juos — į didžiosios daugumos XIX amžiaus vidurio ir antrosios 
pusės skaitytojų sąmonę, bet ir tapo toje epochoje rašytų akademi- 
nių literatūros istorijų pagrindu. Ir štai XX amžiuje teko iš naujo 
„atrasti“, kad XVIII amžiuje gyvavo rusų literatūra. 

Taigi ainiai iš kiekvieno literatūros etapo paveldi ne tik kon- 
krečią tekstų sumą, bet ir jos pačios apie save sukurtą legendą bei 
tam tikrą kiekį apokrifinių - atmestų ir užmirštų - kūrinių. 

Tačiau realų literatūrinio gyvenimo paveikslą paprastai kom- 
plikuoja ta aplinkybė, kad to paties laiko literatūra dažniausiai ver- 
tinama keliais požiūriais, be to, dar ir pačios sąvokos „literatūra“ 
ribos gali būti labai nevienodos. Svyravimas tarp jų garantuoja vi- 
sai sistemai būtiną informatyvumą. 

Vienus ar kitus tekstus įtraukiant į literatūros sritį (arba iš 
jos išbraukiant), kartu veikia ir kitas mechanizmas - hierarchiškai 
pasiskirsto literatūros kūriniai ir jų vertybinės charakteristikos. 
Priklausomai nuo visai kultūrai būdingos pozicijos skirstymo pa- 
grindu tampa stiliaus normos, tematika, ryšys su konkrečiomis 
filosofinėmis koncepcijomis, visuotinai priimtos taisyklių sis- 
temos laikymasis, bet nekinta pats hierarchiškos vertybinės cha- 
rakteristikos principas: literatūros viduje tekstai irgi priklauso 
aksiologiniam „viršui“, „apačiai“ arba tam tikrai neutraliai tar- 
pinei sferai. 

Pasiskirstymas į „aukštąją“ ir „žemąją“ sferą literatūros viduje 
ir abipusė įtampa tarp šių sričių daro literatūrą ne tik tekstų (kūri- 
nių) suma, bet ir tekstu, vieningu mechanizmu, vientisu meniniu 

kūriniu. Verta atkreipti dėmesį, kad šie struktūriniai principai pa- 
stovūs ir vienodi įvairių tautų ir epochų literatūroms. Turbūt ap- 
rašinėdami vienos ar kitos epochos literatūrą kaip vientisą tekstą 
mes greičiau išskirsime literatūros kaip specifinio reiškinio uni- 
versalijas. 

Vidinė literatūros klasifikacija susideda iš priešingų tendencijų 
sąveikos: jau minėto siekimo hierarchiškai išdėstyti kūrinius ir žan- 
rus, taip pat ir bet kokius kitus reikšminius meninės struktūros 
elementus tarp to, kas „aukšta“, ir to, kas „žema“, ir tendencijos 
neutralizuoti šią opoziciją ir panaikinti vertybines priešpriešas. Pri- 
klausomai nuo istorijos sąlygų, nuo raidos momento, kurį išgyve- 
na konkreti literatūra, viena ar kita tendencija dominuoja. Tačiau 
ji nepajėgia sunaikinti priešingos tendencijos: tada sustotų literatū- 
ros raida, nes jos mechanizmas, be kita ko, priklauso nuo įtampos 
tarp šių tendencijų. 

Kitas literatūros kaip vientiso organizmo vidinės struktūros pa- 
vyzdys gali būti „aukštosios“ ir „masinės“ literatūros priešprieša. 
Vieningoje literatūroje visada jaučiama takoskyra tarp literatūros, 
kurią sudaro unikalūs kūriniai, vargiai tepasiduodantys unifikuo- 
jančiai klasifikacijai, ir kompaktiška vieno tipo tekstų masė? Sun- 
ku išskirti kokį nors požymį, kurį galėtume priskirti tik vienai 
kuriai iš nurodytų grupių, nes literatūros istorija įtikina, kad jos 
lengvai ir nuolat keičiasi požymiais. Pavyzdžiui, iš pirmo žvilgs- 
nio gali pasirodyti, kad klasinėje visuomenėje „aukštoji“ literatūra 
būtinai turėtų būti susijusi su valdančiosiomis klasėmis, o „ma- 
sinė“ — su demokratija. Būtent taip manė XX amžiaus 3-iojo dešimt- 
mečio sociologai, o jų veikiamas - ir V. Šklovskis, garsioje monog- 
rafijoje siūlęs Matvejų Komarovą į laisvą liaudies rašytojo vietą. 

Tuo tarpu literatūros istorijoje esama pakankamai pavyzdžių, 
kai iš tiesų elitinė literatūra buvo ideologiškai susijusi su sociali- 
nėmis viršūnėmis, bet nemažai ir kitokių. Ir asmeninis Nikolajaus 
I skonis, kurį išugdė sentimentalių Marijos Fiodorovnos simpatijų 
biurgeriškoms dorybėms pakeitimas kareivinių romantizmu, ir so- 
cialiniai jo atstovaujamų visuomenės jėgų interesai buvo „masinės“ 
Bulgarino, Zagoskino ir Kukolniko, o ne „aukštosios“ - Puškino 
ar Lermontovo - literatūros pusėje. 

Ir „aukštoji“, ir „masinė“ literatūra konkrečiomis istorinėmis 
sąlygomis gali įgauti pačias įvairiausias reikšmes: socialines, este- 
tines arba bendrąsias filosofines. Nekinta tik jų funkcinė 
priešprieša.* Kad suteiktume šioms sąvokoms šiokio tokio konkre- 
tumo, patyrinėsime išsamiau „masinės literatūros“ problemą. 

Susidomėjimas masine literatūra klasikiniame rusų literatūros 
moksle atsirado kaip pasipriešinimas romantinei tradicijai tyrinėti 
„didžiuosius“ rašytojus, atsietus nuo juos supusios epochos ir jai 
priešpriešinamus. Akademikas A. Veselovskis sugretino tyrinėji- 
mus, paremtus „didvyrių, šių vadų ir žmonijos kūrėjų“ teorija — 
Carlyle'io ir Emersono idėjų dvasia - su XVIII amžiaus stiliaus 
parku, kuriame „visos alėjos vėduokle ar spinduliais nuvestos iki 
rūmų arba kokio nors pseudoklasikinio paminklo, be to, visada 
pasirodo, kad paminklas vis dėlto arba ne iš visur matyti, arba ne- 
vykusiai apšviestas, arba ne toks, kad tiktų stovėti pagrindinėje 
aikštelėje“? 

„Šiuolaikinis mokslas, - rašė jis toliau, - leido sau atkreipti 
dėmesį į tas mases, kurios iki to laiko stovėjo jiems už nugaros, 
neturėdamos balso; jis pamatė jose gyvybę, raidą, nepastebimą pli- 
ka akimi, kaip ir viskas, kas vyksta erdvės ir laiko platybėse; slaptų 
istorinio proceso spyruoklių reikėjo ieškoti čia, ir menkėjant istori- 
nių tyrinėjimų materialiniam aprūpinimui svorio centras buvo per- 
keltas į liaudies gyvenimą.“ 

Toks požiūris, pasireiškęs A. Pypino, V. Sipovskio, paties A. Ve- 
selovskio, o vėliau V. Pereco, M. Speranskio ir daugelio kitų ty- 
rinėtojų darbuose, nulėmė susidomėjimą žemąja ir masine lite- 
ratūra. Kaip ideologinis reiškinys būdamas aiškiai demokratinio 
pobūdžio, šis požiūris, griežtai moksliškai vertinant, buvo susijęs 
su tyrinėjamų šaltinių išplėtimu ir tuo, kad į literatūros istoriją pra- 
siskverbė metodai, išaugę folkloristikos ir iš dalies lingvistinių ty- 
rinėjimų dirvoje. 

Kritika, kurios daugeliu atvejų susilaukė toks požiūris į lite- 
ratūros istoriją, atsirado todėl, kad masiškumas dažnai būdavo ta- 
patinamas su istoriniu reikšmingumu. 

Tekstų idėjiškumo arba estetinio vertingumo kriterijus buvo at- 
mestas kaip „nemokslinis“. Pats terminas „meno kūrinys“ buvo 

pakeistas „pozityvia“ sąvoka „raštijos paminklas“. Folkloristikos 
ir medievistikos metodų įsiveržimas buvo neatsitiktinis, nes į ty- 
rinėjamus tekstus, priešingai Buslajevo tradicijai (kurios tęsėjais 
vėliau tapo akademikai A. Orlovas, I. Jeriominas, D. Lichačiovas), 
buvo žiūrima ne kaip į meno kūrinius, o kaip į „paminklus“. Moks- 
lininko nesugebėjimas estetiškai išgyventi tekstą buvo laikomas 
palankia aplinkybe. Mokslininkas turi ne rekonstruoti, kaip este- 
tiškai buvo išgyvenami svetimi tekstai, bet atsiriboti nuo tokio išgy- 
venimo netgi kalbėdamas apie artimus sau tekstus. Tada kūrinys 
pavirs paminklu, o tyrinėtojas pakils iki jo pozityvaus tyrimo vir- 
šūnių. Kur tai veda, parodė V. Sipovskio Rusų romano istorija. 

Toliau tyrinėjant masinę literatūrą į priekį žengta buvo XX am- 
žiaus 3-iajame dešimtmetyje. Nevykusios sociologų pastangos 
sutapatinti ją su demokratine rusų literatūros srove, kartu dis- 
kredituojant aukštąsias kultūrines vertybes kaip klasiniu požiūriu 
svetimas liaudžiai, mažai tepadėjo spręsti problemą. Kur kas vai- 
singesnis buvo kai kurių mokslininkų siekimas patyrinėti litera- 
tūros istorijos masinio ir aukštojo aspekto sąveiką. Būtent taip 
klausimą kėlė V. Žirmunskis knygoje Byronas ir Puškinas, kurioje 
reikalavimas „išsamiai ištirti epochos masinę literatūrą“ siejamas 
su jos sąveika su „aukštosios“ literatūros procesais. Daug ką įdo- 
maus pastebėjo B. Eichenbaumas ir V. Šklovskis. Tuo pačiu metu 
J. Tynianovas sukūrė darnią teoriją, kurioje literatūros evoliucijos 
mechanizmas paaiškinamas „aukštojo“ ir „žemojo“ jos klodų abi- 
puse įtaka ir abipuse funkcine jų kaita. Nekanonizuota, literatūros 
normų nejteisinta raštija literatūrai yra ateities epochų novatoriškų 
sprendimų rezervas. 

Nors Tynianovo pasiūlyta schema gerokai supaprastinta, jis, be 
abejo, buvo pirmasis, bandęs aprašyti diachroninės literatūros 
slinkties mechanizmą. Geriausiu literatūros kaip kovos, įtampos tarp 
kultūros „viršaus“ ir „apačios“, šitos įtampos neutralizacijos am- 
bivalentiškuose tekstuose ir šio proceso santykio su bendrąja kultū- 
ros evoliucija tyrinėjimu, be abejo, iki šiol išlieka M. Bachtino 
Francois Rabelais kūryba ir viduramžių bei Renesanso liaudies kultūra. 

Masinės literatūros sąvoka - sociologinė sąvoka (semiotikos ter- 
minais —- „pragmatinė“). Ji susijusi ne tiek su vieno ar kito teksto 

struktūra, kiek su jo socialiniu funkcionavimu bendrojoje tekstų, 
sudarančių konkrečią kultūrą, sistemoje. Taigi ši sąvoka pirmiau- 
sia nusako vieno ar kito kolektyvo santykį su tam tikra tekstų gru- 
pe. Tas pats kūrinys vienu požiūriu gali būti įtraukiamas į šią 
sąvoką, o kitu - nušalinamas. Pavyzdžiui, Tiutčevo poezija Puški- 
no požiūriu buvo masinės literatūros faktas; Belinskis jai priskyrė 
ir Baratynskį. Tačiau mums Tiutčevas taip pat jai nepriskirtinas, 
kaip Puškinui Baratynskis. V. Petrovo kūrinius, nepaisant santūriai 
ironiško Novikovo atsiliepimo Rusų rašytojų istorinio žodyno ban- 
dyme, amžininkai laikė literatūros viršūnėmis. Puškinas eilėraštyje, 
perskaitytame licėjuje per keliamąjį egzaminą 1815 metais, apibū- 
dindamas XVIII amžių iš visų rusų poetų paminėjo tik du vardus — 
šalia buvusį Deržaviną ir Petrovą, juos sugretindamas. Deržavi- 
nui ir į galvą nešovė įsižeisti arba paprieštarauti, nors jis turėjo 
labai stiprų poetinės hierarchijos jausmą. 


O, rpoMKHH BeK BO€EHHbIX CMOpOB, 

CBHneTe/lb C1aBbI poccHaH! 

Ti BHAEI, Kak OpnoB. PyManieB M CyBopos. 
IloTOMKH Tp03HbIe C1aBAH, 

IlepynoM 3eBCOBbIM NO6exy NoxKHIUa AH; 

Hx cMeAbIM NOjBKrFaM, CTPalllaCb, ĄMBHICA MHp; 
IlepxxaBuH H IleTpoB repoaM necHb 6paljajiH 
CTpPyHaMH TPOMKO3BYYHbIX JIMp.* 


Mums Petrovas - ryškus XVIII amžiaus masinės literatūros pa- 
vyzdys. Analogiškai savo vietą keitė ir Cheraskovas. 

Masinės literatūros sąvoka kaip būtiną antitezę suponuoja tam 
tikrą viršūnių kultūrą. Akivaizdu, kad nėra prasmės vadinti masi- 
ne literatūra tekstus, nesuskirstytus pagal paplitimą, vertę, priei- 
namumą, fiksacijos arba saugojimo būdą arba kaip nors kitaip (pa- 
vyzdžiui, turint galvoje folklorą). Tikriausiai galima pasiūlyti tokią 
schemą, kuri meninių tekstų paradigmą padaro sudėtingesnę: 


* „O garsus karo ginčų amžiau, / Liudininke rusų šlovės! / Tu matei, kaip Orlovas, 
Rumiancevas ir Suvorovas, / Rūstūs slavų palikuoniai, / Dzeuso Perkūnu pergalę 
išplėšdavo; / Jų drąsiais žygdarbiais baimindamasis stebėjosi pasaulis; / Deržavi- 
nas ir Petrovas didvyriams dainą skambino / Stygomis iškilmingų lyrų.“ 

1 etapas 2 etapas 3 etapas 
Folkloras — Rašytinė — Aukštoji rašytinė 
literatūra i 
Masinė rašytinė 
literatūra 
Folkloras ——— Folkloras 


Taigi trečiajame etape masinė literatūra yra raštijos folkloras ir 
folkloro raštija. Ji paprastai atlieka rezervuaro, kuriame abi tekstų 
grupės keičiasi kultūrinėmis vertybėmis (nors, aišku, esama ir tie- 
sioginio pasikeitimo), vaidmenį. Masinės komunikacijos priemo- 
nių raida ir sudėtingas liaudiškosios sąmonės likimas XX amžiuje 
kuria tarp šių grupių ypatingus santykius ir įveda naujų veiksnių, 
kurių tyrinėjimas nėra šio darbo objektas. 

Masinė literatūra turi turėti du vienas kitam prieštaraujan- 
čius bruožus. Pirmiausia ji turi būti labiausiai kiekybiškai papli- 
tusi literatūros dalis. Atsižvelgus į požymius „labiau paplitusi — 
mažiau paplitusi“, „labiau skaitoma - mažiau skaitoma“, „labiau 
žinoma - mažiau žinoma“, masinei literatūrai bus būdingos stip- 
resnės charakteristikos. Vadinasi, tam tikrame kolektyve ji bus 
suvokiama kaip kultūriniu požiūriu visavertė ir turinti visas sa- 
vybes, būtinas estetiniam funkcionavimui. Tačiau, antra vertus, 
toje pačioje visuomenėje turi veikti ir būti aktyvios normos ir vaiz- 
diniai, kurių požiūriu ši literatūra ne tik vertinama nepaprastai 
menkai, kaip „bloga“, „grubi“, „pasenusi“ arba pagal kokį nors 
kitą požymį eliminuota, atmesta, apokrifinė, bet ir tarsi visai ne- 
egzistuojanti. 

Tada pats tas atskyrimas didins susidomėjimą tekstu. Pavyz- 
džiui, Puškino epochoje skaitytojas susidurdavo tarsi su dviem po- 
etinių vertybių hierarchijomis: viena - oficialioji - buvo taikoma 
spausdintai literatūrai, kita - „atmestiems“ rankraštiniams sąsiu- 
viniams: 

A cnpaTan noTaeHHY 
CadbbaHHylo TeTPAllb. 

Cežū cBHTOK AparoueHHbIA, 
BekaMH C6epeXeHHbIH, 
OT uneHa pyccKHx CHA, 
IĮBoroponHoro 6paTa, 
IlparyncKoro conjaTa 

X napoM nonyvua. 

Tri, KaxKeTCA, B COMHEHBH... 
He TPyAHO oTrajiaTa; 

Tak, 3TO COWHHeHLBA, 
Mpe3peBiuHe neuaTb...?* 


Santykiai tarp šių grupių galėjo klostytis pačiu įvairiausiu 
būdu. Pavyzdžiui, masinė literatūra gali kopijuoti „aukštąją“, 
kurdama supaprastintą, daug primityvesne kalba parašytą va- 
riantą. Įsižiūrėję į lietuvių liaudies grafiką, puikiai matome, kad 
ji siekia mėgdžioti „aukštąją“ barokinę tapybą. Masinė XIX am- 
žiaus 3-iojo dešimtmečio pradžios rusų romantinė poema kanoni- 
zuoja Puškino „pietų poemos“ normas, paversdama jas štampu. 

Galimas ir kitas santykis, kurio pagrindą sudaro ne siekimas 
supanašėti su aukštąja literatūra, bet kova su ja, tačiau laikantis 
bendrų struktūrinių normų, perimtų iš pačios aukštosios literatū- 
ros. Tokiu atveju atsiranda tokios parodijos kaip „Tarnystė smuk- 
lei“ XVII amžiuje arba ironiškai komiškos XVIII amžiaus poemos. 
Masinė literatūra suvokia save kaip veidrodžio principu apverstą 
aukštąją su sukeista aksiologinių vertybių sistema.“ 

Atsiranda „atstumtosios“ literatūros taisyklės, jos klasikai ir jos 
štampai. Pavyzdžiui, rusų literatūroje XVIII amžiuje-XIX amžiaus 
pradžioje aukštosios poezijos normos suponavo „prakilnaus dai- 
niaus“, bardo, ydų pliekėjo vietą, į kurią skirtingu laiku pretenda- 
vo Deržavinas arba Kapnistas, Gnedičius arba Rylejevas, ir šitas 
vaidmuo turėjo savotišką antrininkę sferoje, kurią mes dabar 
nagrinėjame (panašiai kaip viduramžių šventasis už oficialiosios 


* „Aš paslėpiau slaptą / Tymo sąsiuvinį. / Šį brangų ritinėlį, / Per amžius 
išsaugotą, / Iš rusų pajėgų nario, / Pusbrolio, / Dragūnų kareivio / Aš gavau už 
dyką. / Tu, atrodo, abejoji... / Nesunku atspėti; / Taip, tai kūriniai, / Paniekinę 
spaudą...“ 

hierarchijos ribų turėjo antrininką kvailelį). Tai buvo figūra pra- 
kilni ir anekdotiška tuo pačiu metu. Poetas ir girtuoklis, viena ver- 
tus, kilnių odžių ir satyrų, kita vertus, smuklių poezijos autorius, 
kurio biografija dar jam begyvenant virsdavo anekdotišku epu, sa- 
vo elgesiu ir diegė, ir parodijavo aukštosios poezijos normas. Tik- 
riausiai neatsitiktinai ta vieta niekada nebuvo laisva, bet visada 
užimta tai Barkovo, tai Kostrovo, tai Milonovo. Pakanka, tarkime, 
sugretinti Puškino užrašus apie šiuos tris literatus, kad suvoktu- 
me, jog prieš mus - ta pati biografijos stilizacija. Kuriama biogra- 
finė legenda, kuri reguliuoja tai, kaip auditorija supranta šių poe- 
tų gyvenimo faktus, o galbūt ir jų pačių elgesį buityje. 


(XVI) 

Satyrikas Milonovas kartą atėjo pas Gnedičių girtas kaip paprastai, 
apiplyšęs ir susivėlęs. Gnedičius ėmėsi jį graudenti. Susijaudinęs Milono- 
vas pravirko ir, rodydamas į dangų, pasakė: „Ten, ten man atlygins už 


visas mano kančias...“ — „Brolyti, - paprieštaravo jam Gnedičius, - pa- 
sižiūrėk į veidrodį: ar tave ten įleis?“ 
(XXI) 


Cheraskovas labai gerbė Kostrovą ir labiau vertino jo talentą, o ne 
savąjį. Tai daro didelę garbę ir jo širdžiai, ir jo skoniui. Kostrovas kurį 
laiką gyveno pas Cheraskovą, kuris neleisdavo jam pasigerti. Tai Kostro- 
vui įkyrėjo. Vieną kartą jis dingo. Puolė jo ieškoti po visą Maskvą ir nera- 
do. Staiga Cheraskovas gauna jo laišką iš Kazanės. Kostrovas dėkojo jam 
už visas malones, bet, rašė poetas, laisvė man brangiau už viską. [...] Kai 
ateidavo iškilmių dienos, Kostrovo, kad jis sukurtų eilėraščius, ieškodavo 
po visą miestą ir rasdavo paprastai smuklėje arba pas djačioką, didelį gir- 
tuoklį, su kuriuo jis labai draugavo. 


(XLVII) 

Sumarokovas labai gerbė Barkovą kaip išsilavinusį bei griežtą kritiką 
ir visada reikalavo jo nuomonės apie savo kūrinius. Vieną kartą Barkovas 
atėjo pas S[fumarokovą]. „Sumarokovas - didis žmogus! Sumarokovas — 
geriausias rusų poetas!“ — pasakė jis jam. Nudžiugęs Sumarokovas liepė 
jam tuoj pat duoti degtinės, o Barkovas to ir tetroško. Jis pasigėrė. Išeida- 
mas jam pasakė: „Aleksandrai Petrovičiau, aš tau sumelavau: iš tiesų ge- 
riausias rusų poetas - aš, antras - Lomonosovas, o tu tiktai trečias.“ Su- 
marokovas jo vos nepapjovė.? 


Nesunku pastebėti, kad visuose šiuose užrašuose, išsaugan- 
čiuose sakytinės legendos bruožus, aukštojo poeto paveikslas 

(Sumarokovas - Cheraskovas — Gnedičius) yra vientisas ir prie- 
šinamas savo antipodui (Barkovas - Kostrovas - Milonovas). Be 
to, „Žemasis“ antrininkas turi jauniausiojo pasakų brolio bruožų: 
nepaisant niekingos padėties, jis geresnis už savo aukšto rango 
„antipodą“ ir nugali jį (išimtis - epizodas su Milonovu, kuriame 
aštrialiežuvio juokdario funkcija perduota Gnedičiui, o patetinis 
vaidmuo - Milonovui). 

Kaip ir daugumoje novelės pavidalo epų, pergalę nulemia ašt- 
rus žodis: „apačių“ herojus gali laisviau elgtis. Neatsitiktinai suartė- 
jimas su kultūros „apačiomis“ (plg. tą vaidmenį, kurį atlieka teatro 
kulisai, čigonai, menininkų bohema, „kaimo laisvė“ - periodiškas 
išvažiavimas „į gamtą“ - į dvarą miesto gyventojui dvarininkui, į 
vasarmnamį miesto gyventojui valdininkui) suvokiamas kaip išsiva- 
davimas iš tam tikros draudimų sistemos, persikėlimas į kito, lais- 
vesnio elgesio sferą. Kadangi aukštoji kultūra vertina save kaip mak- 
simalios organizacijos sritį, žemoji literatūra jai atrodo esanti laisvės 
sfera, mažesnio sąlygiškumo sritis, o tai gali būti interpretuota kaip 
nuoširdumas, artumas gamtai ir tapti labai patrauklu (žr. čigonų 
dainos ir operos sugretinimą L. Tolstojaus „Gyvajame lavone“). 

Kadangi kartais apačių literatūros organizaciniai principai - tai 
normos, kurios ankstesniame istorijos etape buvo būdingos aukšta- 
jai, galimi įdomūs istorijos paradoksai. Pavyzdžiui, XIX amžiaus 
4-5-ajame dešimtmetyje literatūros „apačią“ reprezentavo roman- 
tizmas, tai yra ta estetinė sistema, kuri iš principo neigiamai verti- 
no masinę literatūrą ir buvo orientuota į tai, kas ypatinga ir „ge- 
nialu“. Tuo pačiu metu literatūros „viršų“ reprezentavo natūralioji 
(plačiau - gogoliškoji) mokykla, kuri orientavosi į „beletristiką“ ir 
masiškumą. „Viršus“ sąmoningai pasirinko sau pavyzdžiu žanri- 
nes formas, vertinamas kaip priklausančias literatūros „apačiai“ 
(plg. Belinskio tvirtinimą, jog rusų literatūros trūkumas yra tai, 
kad ji, turėdama genialių rašytojų, neturi beletristikos, ir tai, kad 
žymiausi literatai ėmėsi apybraižos žanro), 0 „apačia“ save mode- 
liavo pagal „viršūnių“ pavyzdį (plg. pabrėžtinai prozišką Pečiori- 
no elgesį ir kilnų - Grušnickio). 

Gyvo literatūros gyvenimo mechanizmas suponuoja, kad eg- 
zistuoja ir kovoja abi šios tendencijos. Kurios nors iš jų pergalė 

reikštų literatūros kaip visumos stagnaciją. Detaliau sustojome 
prie literatūros „viršaus“ ir „apačios“ santykio anaiptol ne todėl, 
kad tai vienintelis arba netgi svarbiausias iš binariškai supriešintų 
vidinės literatūros sandaros mechanizmų. Ne mažiau esminė 
opozicija „sava-svetima“: sinchroniškai organizuota „sava“ kul- 
tūros sistema nuolat jaučia trikdantį ne tik tikrovės, bet ir kitų 
kultūrų poveikį. Čia galimas atskirų tekstų įsiveržimas (svetima 
kultūra šioje kontakto stadijoje suvokiama kaip chaotiška, netu- 
rinti savos struktūros), svetimų tekstų sistemos suvokimas; tačiau 
ši sistema konstruojama savosios kultūros gelmėse pagal susita- 
patinimo arba susipriešinimo su ja principą (pavyzdžiui, „Cho- 
ras neteisingam pasauliui“, kur gyvenimas „už jūros“ - tai saty- 
rinis veidrodžio principu apversto gyvenimo Rusioje paveikslas); 
aštrią Vakarų kritiką, tokią būdingą daugeliui rusų publicistų 
XIX amžiaus Rusijoje, gerokai nulėmė tai, kad prieš susipažįstant 
su realiais buržuaziniais Vakarais buvo konstruojama „neteisin- 
go pasaulio“ utopija. Galų gale prasideda sąveika su svetimos 
kultūros sistema, bet kadangi, kaip matėme, literatūra iš princi- 
po nėra vienalytė, iš to, ką siūlo suvokiama kultūra, taip pat gali- 
mas pats įvairiausias pasirinkimas. 

Taigi ir čia mes susiduriame ne su statiška tekstų, kurie išdėlio- 
ti bibliotekos lentynose, suma, bet su konfliktais, įtampa, įvairiau- 
sių organizuojančių jėgų „žaidimu“. 

Galima būtų sustoti prie tos vidinės įtampos, kurią naujųjų laikų 
literatūroje kuria tai, kad vienu metu gyvuoja eilėraščiai ir proza, 
įvairūs jų atsistūmimo ir susitapatinimo tipai. Tačiau tai jau dažnai 
daryta. Išsamaus priešpriešų, būdingų literatūrai kaip vieningam 
mechanizmui, sąrašo sukūrimas - ateities užduotis. Bet šį uždavinį 
jau galima ir netgi būtina įgyvendinti: be jo neįmanoma tipolo- 
giškai lyginti literatūrų ir sukurti pasaulinės literatūros istoriją. 
Tačiau šios užduoties sprendimas nėra šio darbo, kuriuo siekiama 
kur kas kuklesnių tikslų, užduotis. Mes siekėme pasakyti, kad li- 
teratūra kaip dinamiška visuma negali būti aprašyta tik atsižvel- 
giant į kokią nors vieną struktūrą. Literatūra egzistuoja kaip tam 
tikras daugis struktūrų, iš kurių kiekviena organizuoja tik kokią 
nors jos sferą, bet siekia išplėsti savo įtaką kaip galima plačiau. 

Kurio nors literatūros istorijos etapo „gyvavimo“ laiku šių tenden- 
cijų kova sudaro pagrindą išreikšti literatūroje pačių įvairiausių 
socialinių jėgų interesus, moralinių, politinių arba filosofinių epo- 
chos koncepcijų kovą. 

Kai ateina naujas istorijos momentas, literatūros modeliavimo 
aktyvumas, be kita ko, pasireiškia tuo, kad ji aktyviai kuria savo 
praeitį, išsirinkdama iš daugybės vakarykščių struktūrų vieną ir 
ją kanonizuodama (taip Renesansas pasirinko supaprastintą an- 
tiką). Šį procesą lengvina tai, kad kiekviena priešingų tendencijų 
iš poleminių paskatų teigia savo universalumą. Vykstant tokios 
istorinės ir mokslinės kanonizacijos procesui, patys tekstai trans- 
formuojasi, nes vakarykštės dienos literatūroje jie egzistavo kaip 
viseto dalis, mechanizmo elementas, o dabar yra vieninteliai at- 
stovaujantys epochai. 

Tačiau ateina naujas kultūros istorijos etapas, ir kitų kartų moks- 
lininkai atskleidžia naują, atrodytų, seniai ištirtų tekstų pavidalą, 
stebėdamiesi savo pirmtakų aklumu ir nesusimąstydami apie tai, 
ką apie juos pačius pasakys ateinančios literatūrologų kartos. Ta- 
čiau į šią nuostabią meninių tekstų savybę suteikti medžiagos vis 
naujiems atradimams reikėjo atkreipti dėmesį, nes ji atspindi kai 
kuriuos esminius literatūros kaip sinchroninio mechanizmo san- 


daros bruožus. 
1973 

Teksto samprata čia atitinka anksčiau (žr. straipsnį „Sakytinė kalba kultūros 
istorijos perspektyvoje“) pateiktą apibrėžimą. 

Tekstas gali būti išreikštas sakytiniais ženklais (folkloras), užfiksuotas raštijos 
priemonėmis, suvaidintas (išreikštas teatro ženklų sistema). 

Kultūrinė tekstų, ambivalentiškų opozicijos „viršus /apačia“ atžvilgiu, funkcija 
ir funkcijų tarp „viršaus“ ir „apačios“ pasikeitimo mechanizmas ištyrinėti 

M. Bachtino monografijoje Teopuecmao Opancya Pa6Ae u napodKaR KyabMmypa 
cpe0neseko6bA u Penecanca, MockBa. 1965. 

Mes nenagrinėjame problemos „literatūra ir folkloras“, nes tai atskiras ir 
sudėtingas klausimas, ir apsiribojame funkcijos tyrimu rašytinėje literatūroje. 
Neutralizacijos mechanizmas, aišku, veikia ir čia, pavyzdžiui, tais atvejais, kai 
„aukštasis“ menas sąmoningai orientuojasi į „masinį“ - plg. susižavėjimą 
primityvizmu, archajinėmis literatūros formomis arba vaikų poezija. 

* A. BecenoBckuū, Hcmopuveckaa no3muka, Jennnrpan, 1940, p. 43. 


“ Ibid., p. 44. 


[t 


+“ 

" A. Iymukuu, IJoanoe co6panue couunenuū: B 16 momax, MocxkBa, 1937, t. 1, p. 99. 

* Žr. IO. JlorMau. B. Ycnenckuū. „O ceMHOTHYeCKOM MEXAHH3ME KYJIBTYPBI“, in TpyObi 
NO 3HAKOGbLM Cucmemam, TapTy. 1971, t. 5. 

* A. Myukun, op. cit., t. 12, p. 159-170. (Žr. taip pat ištrauką „Barkovas vienąkart 
susiginčijo su Sumarokovu“.) 

Kiekvienas esminis kultūros objektas paprastai yra dvejopos pri- 
gimties: jam būdinga konkreti funkcija, atliepianti konkrečias vi- 
suomenės reikmes, ir „metaforinė“, kai jo požymiai perkeliami gau- 
sybei socialinių faktų, kurių modeliu jis tampa. 

Su žodžiu „mašina“ siejame tam tikrus mokslinius ir techni- 
nius vaizdinius. Tačiau kai skaitome Anos Kareninos žodžius apie 
jos vyrą „pikta mašina“ arba sakome „biurokratinė mašina“, są- 
voką „mašina“ vartojame kaip plataus spektro įvairiausių reiški- 
nių, iš esmės jokio ryšio su mašina neturinčių, modelį. Galima 
būtų išskirti daugybę tokių sąvokų: „namas“, „kelias“, „duona“, 
„Slenkstis“, „scena“ ir t. t. Kuo reikšmingesnis tiesioginis kon- 
krečios sąvokos konkrečios kultūros sistemoje vaidmuo, tuo ak- 
tyvesnė jo metaforinė reikšmė, kuri gali elgtis labai agresyviai ir 
kartais tapti visko, kas tiktai egzistuoja, įvaizdžiu. Lėlė priklauso 
tokioms esminėms sąvokoms. Tam, kad suprastume „lėlės pa- 
slaptį“', būtina atskirti pirminę reikšmę „lėlė kaip žaislas“ nuo 
kultūros istorijai būdingos reikšmės „lėlė kaip modelis“. 

Tik turint tokį skirstymo pagrindą galima priartėti prie sinte- 
tinės sąvokos - „lėlė kaip meno kūrinys“. 

Žaislinę lėlę visų pirma reikia atskirti nuo, atrodytų, to paties 
tipo reiškinio — statulėlės, erdvinio skulptūrinio žmogaus atvaiz- 
do. Skirtumas yra štai koks. Auditorija būna dvejopa: „suaugu- 
siųjų“ ir „vaikų“, „folklorinė“, „archajinė“. Pirmoji vertina meninį 
tekstą? kaip informacijos gavėjas: žiūri, klauso, skaito, sėdi teatre, 

stovi priešais statulą muziejuje, gerai atsimena: „rankomis nelies- 
ti“, „netriukšmaukite“ ir, aišku, „nelipkite į sceną“ ir „nesivelkite į 
pjesę“. Antrosios santykis su tekstu - žaidimo dalyvio santykis: ji 
rėkia, liečia, veliasi, paveikslėlį ne žiūri, o sukioja, bado pirštais, 
kalba nupieštų Žmonių balsais, įsibrauna į pjesę, duodama nuro- 
dymus aktoriams, muša knygelę arba ją bučiuoja? Pirmuoju atve- 
ju informacija gaunama, antruoju - ji formuluojama žaidžiant. Ati- 
tinkamai keičiasi ir visų trijų pagrindinių elementų - autoriaus — 
teksto — auditorijos - vaidmuo ir santykinė reikšmė. Pirmuoju at- 
veju aktyvus tik autorius, tekste yra visa, kas esminga, ką turi su- 
vokti auditorija, kuriai atitenka suvokiančiojo adresato vaidmuo. 
Antruoju - aktyvus adresatas, perduodančiojo vaidmuo linkęs su- 
mažėti iki pagalbinio, o tekstas — tik pretekstas, provokuojantis 
prasmę kuriantį žaidimą. Pirmajam atvejui priklauso statula, ant- 
rajam - lėlė. Į statulą reikia žiūrėti, lėlę būtina liesti, sukioti. Statu- 
loje slypi tas aukštasis meno pasaulis, kurio žiūrovas savarankiškai 
susikurti negali. Lėlė reikalauja ne kontempliuoti svetimą mintį, 
bet žaisti. Todėl per didelis panašumas, natūralumas, fantaziją slo- 
pinantis pernelyg didelis į ją įdėto pranešimo detalumas jai ken- 
kia. Žinoma, kad suaugusiuosius džiuginantys brangūs „natūra- 
lūs“ Žaislai mažiau tinka žaidimams negu paties pasidaryti, sche- 
miški, kurių detalės reikalauja įtempti vaizduotę. Statula - tarpi- 
ninkas, perduodantis mums kito Žmogaus kūrybą, statula reika- 
lauja rimties, lėlė - žaidimo. 

Taip yra todėl, kad pereidama į suaugusiųjų pasaulį lėlė atsi- 
neša prisiminimus apie vaikišką, folklorinį, mitologinį ir žaidimų 
pasaulį. Dėl to lėlė yra ne atsitiktinis, o būtinas bet kokios brandžios 
„Suaugusios“ civilizacijos komponentas. Tačiau, būdama linkusi 
supaprastinti, lėlė gali perkelti į žaidimo ir vaizduotės sferą ne tik 
materialius (nutrauktos rankos ir kojos, veido pakeitimas skudu- 
rėliu netrukdo žaisti), bet ir elgesio elementus: jai nereikia kalbė- 
ti - žaidžiantysis kalba už ją ir už save; jai nereikia judėti - ji gali 
nejudėdama gulėti, o žaidžiantysis vaidins, kad ji vaikšto, bėgioja, 
skraido. Šiuo atžvilgiu judanti lėlė - prisukamas žaislas arba teat- 
ro lėlė - yra tam tikras prieštaravimas, žingsnis nuo lėlės kaip žaislo 
sudėtingesnių kultūros teksto tipų link. 

Judanti lėlė, prisukamas automatas, neišvengiamai sužadina 
dvilypę nuostatą: lyginant su nejudančia lėle aktyvėja natūralesni 
bruožai - ji mažiau lėlė ir daugiau Žmogus, bet lyginant su gyvu 
žmogumi* ryškesnis sąlygiškumas ir nenatūralumas. Trūkčiojančių 
ir šuoliškų judesių nenatūralumo pojūtis atsiranda būtent žiūrint į 
prisukamą lėlę arba marionetę, o nejudanti lėlė, kurios judesius 
tik įsivaizduojame, tokio įspūdžio nesukelia. Tai ypač akivaizdu 
stebint veido išraišką: nejudrūs nejudančios lėlės bruožai nestebi- 
na, bet tereikia ją vidiniu mechanizmu priversti judėti - ir jos vei- 
das tarsi sustingsta. Palyginimas su gyva būtybe didina lėlės ne- 
gyvumą. Tai suteikia naujos prasmės senai to, kas gyva, ir to, kas 
mirę, priešpriešai. Mitologiniai įsivaizdavimai apie to, kas atrodo 
negyva, atgaivinimą ir gyvos būtybės pavertimą nejudriu pavida- 
lu yra universalūs. Statula, portretas, atspindys vandenyje ir veid- 
rodyje, šešėlis arba atspaudas gimdo įvairiausius siužetus, pasa- 
kojančius, kaip tai, kas mirę, išstumia tai, kas gyva, atskleidžiančius 
sąvokos „gyvenimas“ esmę vienoje ar kitoje kultūros sistemoje. 
Mašinos kaip naujos ir ypač galingos visuomeninės jėgos atsiradi- 
mas, pradedant Renesansu, paskatino atsirasti ir naują sąmonės 
metaforą: mašina tapo panašios į gyvą, bet iš esmės negyvos jėgos 
įvaizdžiu. XVIII amžiaus pabaigoje Europą apėmė visuotinis su- 
sižavėjimas automatais. Vaucansono sukonstruotos prisukamos 
lėlės tapo įsikūnijusia Žmogaus ir mašinos susiliejimo metafora, 
negyvo judesio įvaizdžiu. Kadangi tas laikas sutapo su biurokra- 
tinės valstybės suklestėjimu, įvaizdis įgavo socialinės metaforos 
reikšmę. Lėlės įvaizdyje susikryžiavo senasis mitas apie atgijusią 
statulą ir nauja mitologija apie negyvą mašinų gyvenimą. Tai nu- 
lėmė lėlės mitologijos protrūkį romantizmo epochoje. 

Taigi mūsų kultūrinėje sąmonėje susiklostė lyg ir du lėlės vei- 
dai: vienas kviečia į jaukų vaikystės pasaulį, kitas asocijuojasi su 
pseudogyvenimu, negyvu judesiu, mirtimi, kuri apsimeta gyve- 
nimu. Pirmasis žvelgia į folkloro, pasakos, primityvumo pasaulį, 
antrasis primena mašinų civilizaciją, susvetimėjimą, antrininkystę. 

Tokia yra pradinė „lėlės mitologijos“ medžiaga, su kuria tenka 
susidurti lėlės kaip meno kūrinio kūrėjui. Nė viena iš minėtų aso- 
ciacijų savaime nenulemia to, ką su lėle padarys menininkas. Kaip 

ir bet kokia meno medžiaga, ši pradinė mitologija gali būti pakeis- 
ta, panaudota tiesiogiai ar visiškai atmesta. Medžiaga niekada iš 
anksto nenulemia kūrinio turinio, bet ji visada reikšminga ir, įsit- 
raukdama į visą meninę teksto struktūrą, tampa meno faktu. 

Lėlės kaip meno kūrinio (įprastoje mums kultūros sistemoje) 
specifika yra ta, kad ji suvokiama gretinant ją su gyvu žmogumi, o 
lėlių teatras - gyvų aktorių teatro fone? Todėl gyvas aktorius vai- 
dina žmogų, o lėlė scenoje vaidina aktorių.“ Ji tampa atvaizdo at- 
vaizdu. Ši sudvejinimo poetika apnuogina sąlygiškumą, vaizdavi- 
mo objektu daro ir pačią meno kalbą. Todėl lėlė scenoje, viena ver- 
tus, yra ironiška ir parodijiška, o kita vertus, lengvai tampa stiliza- 
cija ir linksta į eksperimentą. Lėlių teatras apnuogina teatre teatra- 
liškumą. Kai teatras pasiekia tokį didelį natūralumą, kad jam ten- 
ka priminti sau ir žiūrovui apie scenos specifiką, liaudiškasis lėlių 
teatro menas gyviems aktoriams tampa vienu iš pavyzdžių. O tais 
laikotarpiais, kai teatras siekia įveikti sąlygiškumą ir laiko jį savo 
pirmaprade nuodėme, lėlių teatras nustumiamas į meno perife- 
riją —- ir pagal žiūrovo amžių, ir pagal estetines nuostatas. 

XX amžiaus antrosios pusės menas akivaizdžiai nukreiptas į 
savo paties specifikos įsisąmoninimą. Menas vaizduoja meną, 
stengdamasis perprasti savo paties galimybių ribas. 

Tai iškelia lėlės meną į laikmečio meninės problematikos centrą, 
o asociacijų su pasaka (vaikiškos ir liaudies pasakos pasaulis) ir 
automatinio, negyvo gyvenimo pavyzdžių susikryžiavimas jame 
atveria didžiulę erdvę amžinai gyvoms šiuolaikinio meno proble- 
moms išreikšti. 

Gyvo / negyvo, atgimstančio / sustingstančio, dvasingo / me- 
chaninio, tariamo gyvenimo / tikro gyvenimo antitezės šiuolaiki- 
nio meno problematikoje plėtojamos taip įvairiai, jog tampa aki- 
vaizdu, kaip neatsargu yra lėlių teatrui skirti periferinę vietą ben- 
droje sceninės kūrybos sistemoje. 

„Lėliškumas“ kaip ypatingas gyvo aktoriaus vaidybos tipas, ku- 
riantis negyvumo, automatizmo efektą, kuo plačiausiai naudoja- 
mas įvairiausiose režisūrinėse traktuotėse. Plačiausias galimybes 
atveria gyvų aktorių ir kaukių, lėlių jungtis, kuri labai būdinga 
apeigoms ir liaudies teatrui daugelyje nacionalinių tradicijų. Tačiau 


LĖLĖS KULTŪROS SISTEMOJE 323 


reikia atsižvelgti į tai, kad „lėliškumo“ kompleksas gyvų aktorių 
teatre susideda iš dviejų komponentų: veido-kaukės ir netolydžių, 
trūkčiojančių judesių. Tai kuria vidinio konflikto, kuris irgi gerai 
žinomas daugelyje liaudies teatro ir karnavalo tradicijų, galimybę: 
veido-kaukės ir, kaip jo nejudrumo kontrasto, audringų, pasiutu- 
siai „gyvų“ judesių deriniai. 

Gerai žinomas Komandoro statulos atgijimo efektas rodo, kad 
gyvo aktoriaus ir statulos-automato (lėlės) derinimas gali kelti ne 
tik komiškus ar satyriškus, bet ir labai tragiškus įspūdžius. 

Tačiau lėlė, asocijuodamasi su žaidimų ir liaudies balagano 
linksmybe bei vaikų žaidimo poezija, gali įgauti ir priešingą emo- 
cinį krūvį. Pagaliau ypatinga ir dar neištyrinėta meninė sfera - lėlės 
animaciniame kine, kur jų estetinė prigimtis kontrastiškai gretina- 
ma, viena vertus, su įprastiniu kinu, o kita vertus - su neaprėpia- 
ma animacija. 

Nuo pirmojo žaislo iki teatro scenos Žmogus kuria sau „antrąjį 
pasaulį“, kuriame jis žaisdamas sudvejina savo gyvenimą, emo- 
ciškai, estetiškai, pažintiniu požiūriu jį įsisavina. Šioje kultūrinėje 
orientacijoje stabilūs žaidimo elementai - lėlė, kaukė, amplua - vai- 
dina didžiulį socialinį ir psichologinį vaidmenį. Tai ir yra nepa- 
prastai rimtų ir plačių galimybių, būdingų lėlei kultūros sistemo- 
je, šaltinis. 

1978 


' M. Saltykovo-Ščedrino posakis iš pasakos „Žaisliniai žmogučiai“ (M. CanTbikos- 
Ulenpun, Co6panue couunenuu: B 20 momax, Mockaa, 1974, t. 16, kn. 1, p. 116). 
Aiškinantis mūsų temą, esmine reikšme turi du veikalai: B. Tunnuyc, „Jlionu u 
KyKJIbi B CaTHpe CanTbikoBa“, in B. [unnuyc. Om Hyuxkuna 00 Baoka, Jlennnrpan, 1966; 
P. O. Ako6con. „CTaTya B no3TH4ecKO8 MudbonOrKn Myukuna“, in P. Ako6con, Padomos 
no noamuke. MockBa, 1987 (pirmasis veikalas pasirodė 1927 metais, antrasis - 
1937-aisiais). 

? Sąvoka „meninis tekstas“ čia pavartota plačiąja prasme, kaip „bet koks meno 
kūrinys“, įskaitant vaizduojamojo ir scenos meno kūrinius. 

Meno kūrinys atlieka visuomeninę funkciją todėl, kad jo tekstui būdinga 
ypatinga organizacija, nulemta ir istorinės realybės bei santykio su kitais 
tekstais, ir vidinių kūrinio kaip visumos sandaros dėsningumų. Šiuo metu 
bandoma žiūrėti į meno kūrinį remiantis šia metodika. 

> Vaizdumo dėlei paprastiname: realiai suvokiant kūrinį būtinai dalyvauja abu 
požiūriai, bet vienas iš jų gali dominuoti, o kitas - būti pasitraukęs į antrą planą. 

Toks palyginimas nejudančios lėlės atveju paprasčiausiai neatsiranda: nejudanti 
lėlė ne lyginama su gyvu žmogumi, bet su ja žaidžiama taip, lyg tai ir yra gyvas 
žmogus; tapatybė ne nustatoma iš požymių, bet postuluojama. 

Kitose kultūros sistemose galimi ir kitokie ryšiai. Pavyzdžiui, klasikiniame 
japonų teatre lėlė-kaukė ir gyvas aktorius yra organiškai susilieję (žr. J. 
Nakamura, Noh: The Classical Theater, New York, Tokyo, Kyoto, 1971), o Sicilijos 
marionetės susijusios su liaudies piešinio kultūra (A. Pasgualino, L'opera dei pupi, 
įžangą parašė A. Buttitta, Palermo, 1978). 

Todėl tikras lėlių teatras - tai ne teatras (žr. klasikinį Obrazcovo „Paprastą 
koncertą“). Vaikų lėlių teatro idealas būtų toks, kuriame kapeldinerių vaidmenį 
atliktų dresuoti buldogai, bufetininkės, atsižvelgiant į pjesę, būtų persirengusios 
paršiukais arba raganomis, ir žaidimas „tarsi teatrą“ prasidėtų nuo slenksčio. 
Tarp žiūrovų sėdintis ir besikvatojantis ar liejantis ašaras krokodilas puikiai 
papildytų vaizdą. 


KANONINIS MENAS 
KAIP INFORMACINIS PARADOKSAS 


Istorinėje poetikoje vyrauja nuomonė, kad yra du meno tipai. Mes 
remiamės tuo tarsi įrodytu faktu, nes šią mintį patvirtina plati is- 
torinė medžiaga ir daug teorinių samprotavimų. Vienas meno ti- 
pas orientuotas į kanonines sistemas („ritualizuotas menas“, „es- 
tetinio tapatumo menas“), kitas — į kanonų, iš anksto nustatytų 
normų pažeidimą. Antruoju atveju estetinės vertybės atsiranda ne 
paklūstant normos reikalavimams, bet juos pažeidžiant. 

Kartais būdavo abejojama, ar galimas „už kanono ribų“ esantis 
menas. Be to, būdavo nurodoma, kad unikalūs, nepasikartojantys 
objektai negali būti komunikatyvūs ir kad bet koks meno kūrinių 
„individualumas“, „nepakartojamumas“ atsiranda derinant pa- 
lyginti nedidelį skaičių gana standartizuotų elementų. O paties „ka- 
noninio meno“, meno, orientuoto į taisyklių ir normų laikymąsi, 
buvimas yra toks akivaizdus ir, atrodytų, gerai ištyrinėtas faktas, 
kad tyrinėtojai kartais neatkreipia dėmesio, jog vienas pagrindi- 
nių mūsų požiūrio į jį principų yra paradoksalus. 

Manoma, kad visiškai akivaizdu, jog sistema, tarnaujanti ko- 
munikacijai, turinti ribotą žodyną ir sunormintą gramatiką, gali 
būti prilyginta natūraliajai kalbai ir tyrinėjama taip pat, kaip ir ji. 
Taip atsirado noras žiūrėti į kanoninius meno tipus kaip į natūra- 
liųjų kalbų analogus. 

Daugybė tyrinėtojų rašė, kad egzistuoja ištisos kultūrinės epo- 
chos (joms priskiriami, pavyzdžiui, folkloro laikai, viduramžiai, 
klasicizmas), kai meninės kūrybos aktu buvo siekiama paklusti 

taisyklėms, o ne jas pažeisti. Šis reiškinys ne kartą aprašytas (pa- 
vyzdžiui, rusų viduramžiai tyrinėjami D. Lichačiovo veikaluose). 
Be to, būtent tyrinėjant tokio tipo tekstus struktūrinis aprašymas 
daugiausia pasiekė, nes jiems, atrodo, labiausiai tinka kalbinių teks- 
tų analizės įgūdžiai. 

Paralelė su natūraliosiomis kalbomis čia visai tinka. Jeigu tarsi- 
me, kad yra ypatingų meno tipų, kurie visiškai orientuoti į kanono 
realizaciją, kurių tekstai įkūnija iš anksto nustatytas taisykles ir 
kurių reikšminiai elementai yra išankstinės kanoninės sistemos ele- 
mentai, tai bus visai natūralu juos prilyginti natūraliosios kalbos 
sistemai, o kuriamus tokiu būdu tekstus - kalbėjimo reiškiniams 
(laikantis Saussure'o opozicijos „kalba - kalbėjimas“). 

Tačiau ši atrodanti natūrali paralelė kelia kai kurių sunkumų: 
realizuojant tekstą natūraliąja kalba, išraiška, kuria kalbinio bend- 
ravimo dalyviai kaip nors ypatingai nesidomi, yra visiškai au- 
tomatiška, o pasakymo turinys visiškai laisvas. Meniniai tekstai, 
priklausantys tapatumo estetikai, šiuo požiūriu formuojami pa- 
klūstant priešingam principui: pranešimo sritis juose nepapras- 
tai kanonizuojama, o sistemos kalba išlieka neautomatizuota. 
Sistemos, turinčios automatizuotą (ir todėl nepastebimą) mecha- 
nizmą, galintį perduoti beveik bet kokį turinį, vietoje matome sis- 
temą, kurios turinio sritis fiksuota ir kuri išlaiko neautomatišką, 
t. y. bendraujant nuolat apčiuopiamą, mechanizmą. 

Kai kalbame apie meną, ypač apie vadinamojo ritualizuoto ti- 
po meną, pirmiausia į akis krinta fiksuota pranešimo sritis. Ru- 
siškai, kiniškai ar bet kuria kita kalba galima šnekėti apie bet ką, o 
stebuklinių pasakų kalba - tik apie tam tikrus dalykus. Čia visiškai 
kitoks išraiškos ir turinio automatizavimo santykis. 

Be to, taisyklingai, be klaidų kalbantys gimtąja kalba nepastebi 
jos, kalba visiškai automatizuota ir dėmesys sutelkiamas į turinio 
sferą, o meno srityje koduojančios sistemos automatizacija negalima. 
Antraip menas nebebus menas. Taigi įvyksta labai paradoksalus da- 
lykas. Viena vertus, iš tiesų egzistuoja daugybės tekstų paliudyta sis- 
tema, labai primenanti natūraliąją kalbą, sistema, kurios kodavimo 
tipas pastoviai kanonizuotas, o kita vertus, ši sistema elgiasi keistai — 
ji neautomatizuoja savo kalbos ir negali laisvai reikšti turinio. 

Taigi padėtis paradoksali: nors natūraliosios kalbos ir „tapa- 
tybės poetikos“ komunikacinė schema analogiška, sistemos funk- 
cionuoja visiškai priešingai. Tai verčia daryti prielaidą, kad paralelė 
tarp apskritai kalbai būdingų komunikacijos tipų ir, pavyzdžiui, 
folkloro komunikacinės schemos neišsemia kai kurių esminių tų 
meno rūšių meninės organizacijos formų. 

Kaipgi gali atsitikti, kad sistema, susidedanti iš apibrėžto ele- 
mentų skaičiaus, turinti tendenciją juos maksimaliai stabilizuoti ir 
griežtas derinimo taisykles, linkstančias į kanoną, nepaklūsta au- 
tomatizacijai, t. y. išlieka informatyvi savaime? Atsakymas gali būti 
tik vienas: aprašydami tautosakos, viduramžių literatūros ar bet 
kokį kitą „tapatumo estetika“ besiremiantį kūrinį kaip tam tikrų 
taisyklių realizaciją, apčiuopiame tik vieną struktūrinį klodą. Į aki- 
ratį turbūt nepatenka specifinių struktūrinių mechanizmų veiks- 
mai, lemiantys teksto deautomatizaciją klausytojų sąmonėje. 

Įsivaizduokime du pranešimo tipus: vienas — užrašas, kitas — 
skarelė su mazgeliu, užsirištu atminimui. Tikimasi, kad jie abu bus 
perskaityti. Tačiau „skaitymas“ kiekvienu atveju bus kitoks. Pir- 
muoju atveju pranešimas yra pačiame tekste ir gali būti visiškai iš 
jo išgautas. Antruoju - „tekstas“ atlieka tik mnemoninę funkciją. 
Jis turi tik priminti tai, ką skaitytojas Žino ir be jo. Išgauti pranešimą 
iš teksto šiuo atveju neįmanoma. 

Skarelę su mazgeliu galima gretinti su daugeliu tekstų tipų. 
Čia teks priminti ne tik „virvelinį raštą“, bet ir tokius atvejus, kai 
grafiškai užfiksuotas tekstas - tik savotiška užuomina atminčiai. 
Toks buvo Psalmyno puslapių išvaizdos vaidmuo neraštingiems 
psalmininkams, XVIII amžiuje giedojusiems psalmes atmintinai, 
bet būtinai žiūrėjusiems į knygą. Kaip autoritetingai liudija aka- 
demikas I. Kračkovskis, dėl grafikos savybių Korano skaitymas 
konkrečiais jo istorijos etapais suponavo išankstinį teksto išma- 
nymą.' Bet, kaip pamatysime toliau, panašių tekstų yra gerokai 
daugiau. 

Priminimas - tik pavienis atvejis. Jis įeina į platesnę klasę pra- 
nešimų, kai informacija ne slypi tekste ir iš jo yra gavėjo sužino- 
ma, o būdama, viena vertus, už teksto ribų, kita vertus, priimama 
tik tada, kai yra tam tikras tekstas. 

Galima nagrinėti du informacijos, kuria disponuoja koks nors 
individas arba kolektyvas, prieaugio atvejus. Pirmuoju ji gauna- 
ma iš išorės — telkiama kur nors nuošalyje ir stabilus jos kiekis 
perduodamas gavėjui. Antrasis atvejis kitoks: iš išorės gaunama 
tik tam tikra dalis informacijos, kuri sužadina gavėjo sąmonę ir 
taip padidina joje informacijos kiekį. Dėl tokio savaiminio infor- 
macijos gausėjimo tai, kas gavėjo sąmonėje buvo amorfiška, tam- 
pa struktūriškai organizuota, vadinasi, čia adresatas yra kur kas 
aktyvesnis nei tada, kai tam tikras kiekis žinių yra tiesiog per- 
duodamas. 

Informaciją paprastai sužadina griežtai sureguliuotas tekstas, 
kuris skatina savaiminį suvokiančios asmenybės organizavimąsi. 
Apmąstymai klausantis ratų bildesio, vienodos ritmingos muzi- 
kos, kontempliatyvi nuotaika, kurią sukelia žiūrėjimas į taisyklin- 
gos formos raštus arba visiškai formalistinius geometrinius pie- 
šinius, užburiantis kartojamų žodžių poveikis - tai vis paprasčiausi 
tokio vidinės informacijos pagausėjimo, kai veikia organizuota 
išorinė informacija, pavyzdžiai. 

Galime daryti prielaidą, kad visais meno, priklausančio „tapa- 
tybės estetikai“, atvejais susiduriame su sudėtingesniais to paties 
principo pasireiškimais. 

Tada galima paaiškinti anksčiau mūsų nurodytą paradoksą. 
Lyginant folklorą bei viduramžių meną ir XIX amžiaus poetiką, 
paaiškėja, kad šiais atvejais grafiškai užfiksuotas teksto santykis 
su kūrinyje esančia informacijos apimtimi yra nevienodas. Ant- 
ruoju atveju - analogiškai natūraliosios kalbos reiškiniams - jame 
yra visa kūrinio (pranešimo) informacija, pirmuoju - tik nežymi 
jos dalis. Dėl kraštutinio išraiškos plano organizuotumo ryšys 
tarp išraiškos ir turinio praranda natūraliosioms kalboms būdingą 
vienareikšmiškumą ir ima formuotis mazgelio ir su juo susijusio 
prisiminimo principu. 

XIX amžiaus kūrinio gavėjas - visų pirma klausytojas, jis tikisi 
iš teksto gauti informaciją. Folklorinio (taip pat ir viduramžių) me- 
ninio pranešimo gavėjui tiesiog sudaromos palankios sąlygos 
tam, kad jis įsiklausytų pats į save. Jis ne tik klausytojas, bet ir kū- 
rėjas. Būtent dėl to ir labai kanoniška sistema išlieka informacijos 

atžvilgiu aktyvi. Folkloro klausytojas panašesnis į muzikinės pjesės 
klausytoją, 0 ne į romano skaitytoją. Literatūra iškilo ne tik todėl, 
kad atsirado raštas, bet ir dėl to, kad visa meno sistema persitvarkė 
pagal kalbinio bendravimo schemos pavyzdį. 

Taigi vienu atveju „kūrinys“ prilygsta grafiškai užfiksuotam 
tekstui: jo ribos aiškios, informacijos apimtis sąlygiškai stabili. Ki- 
tu atveju grafiškai ar kitaip užfiksuotas tekstas — tai tik labiausiai 
apčiuopiama, bet ne pagrindinė kūrinio dalis. Jį reikia papildomai 
interpretuoti, įtraukti į tam tikrą kur kas menkiau organizuotą kon- 
tekstą. 

Pirmuoju atveju formą kuriantį impulsą išreiškia konkrečios 
semiotinės sistemos prilyginimas natūraliajai kalbai, o antruoju — 
muzikai. 

Meno kūrinio ir jį interpretuojančios tikrovės santykis šiais dviem 
būdais organizuotuose meniniuose tekstuose yra labai skirtingas: 
realistinio tipo poetikoje sutapatinti tekstą ir gyvenimą yra labai pa- 
prasta (didžiausios kūrybinės įtampos reikalauja teksto kūrimas), o 
„tapatybės estetikos“ kūriniuose tais atvejais, kai toks susitapatini- 
mas įvyksta (tekstas gali būti formuojamas ir kaip grynai sintag- 
minė konstrukcija, suponuojanti tik fakultatyvų semantinį aiškinimą, 
privalomą ne labiau nei, pavyzdžiui, regimieji vaizdai neprogra- 
minėje muzikoje), jis yra visiškai kūrybinis aktas ir gali būti grin- 
džiamas didžiausio nepanašumo principu arba bet kuriomis kitomis 
tik tam atvejui nustatytomis interpretacijos taisyklėmis. 

Taigi dekanonizuotas tekstas yra informacijos šaltinis, o kano- 
nizuotas - jos impulsas. Tekstuose, kurie organizuoti pagal natū- 
raliosios kalbos pavyzdį, formalioji struktūra - tarpinė grandis tarp 
adresato ir adresanto. Ji atlieka kanalo, kuriuo perduodama infor- 
macija, vaidmenį. Tekstuose, kurie organizuoti pagal muzikinės 
struktūros principą, formalioji sistema yra informacijos turinys; ji 
perduodama adresatui ir naujai pertvarko jau esančią jo sąmonėje 
informaciją, perkoduoja jo asmenybę. 

Iš to išplaukia, kad, aprašydami kanonizuotus tekstus tik jų vi- 
dinės sintagmatikos požiūriu, gauname labai esmingą, bet ne vie- 
nintelį struktūrinės organizacijos klodą. Dar lieka klausimas: ką 
reiškė šis tekstas jį sukūrusiam kolektyvui, kaip jis funkcionavo? 

Klausimas labai sunkus ir atsakyti į jį, gilinantis tik į patį tekstą, 
dažnai būna neįmanoma. XIX amžiaus meno tekstai dažniausiai 
savaime nurodo savo socialinę funkciją. Kanonizuoto tipo tekstuo- 
se tokių nuorodų paprastai nėra. Šių tekstų pragmatiką ir socia- 
line semantiką tenka rekonstruoti remiantis tik išoriniais tekstų 
atžvilgiu šaltiniais. 

Norint atsakyti į klausimą, iš kur atsiranda informacija teks- 
tuose, kurių visa sistema iš principo numanoma (nes būtent pa- 
didėjusi galimybė numanyti yra pagrindinė kanoniškų tekstų ten- 
dencija), reikia atsižvelgti štai į ką. 

Pirma, reikia skirti atvejus, kai į kanoną orientuojasi ne pats 
tekstas, 0 mūsų interpretacija. 

Antra, reikia atsižvelgti, kad teksto struktūra ir tos struktūros 
suvokimas bendrojo kultūros konteksto metalygmenyje gali esmin- 
gai skirtis. Ne tik atskiri tekstai, bet ir ištisos kultūros gali suvokti 
save kaip orientuotas į kanoną. Be to, sandaros griežtumas savi- 
vokos lygmenyje gali būti kompensuojamas didele laisve atskirų 
tekstų struktūros lygmenyje. Atotrūkis tarp kultūros idealios savi- 
vokos ir jos tekstinės realybės šiuo atveju tampa papildomu infor- 
macijos šaltiniu. 

Pavyzdžiui, rusų sentikių judėjimo pradininkas protopopas 
Avakumas savo paties tekstus suvokė kaip orientuotus į kanoną. 
Be to, kova už kultūrą, kuriamą taip, kad atitiktų išankstinių tai- 
syklių sistemą, buvo jo gyvenimo ir literatūros programa. Tačiau 
realūs Avakumo tekstai kuriami pažeidžiant literatūros taisykles 
ir kanonus. Tai leidžia tyrinėtojams, siejantiems jo kūrybą su įvai- 
riais bendraisiais kontekstais (kartais gana laisvai), laikyti jį tai „tra- 
dicionalistu“, tai „novatoriumi“. 

Galima pateikti ir kitą pavyzdį. Petro laikų valstybingumas 
laikė save tvarkingu. Epocha iškėlė „tvarkingos valstybės“ reika- 
lavimą ir viso gyvenimo būdo maksimalaus sunorminimo idea- 
lus. Valstybė buvo suvesta į tam tikrą formulę ir tam tikrus skaičiais 
išreikštus santykius. Tai atspindi ir projektuojami Vasilijaus salos 
kanalai (kurie taip ir nebuvo iškasti), ir rangų lentelė. 

Bet jeigu nuo Petro laikų valstybingumo savivokos lygio perei- 
sime prie administracinės veiklos, tai susidursime su visiškai 


KANONINIS MENAS KAIP INFORMACINIS PARADOKSAS 331 


priešingais tvarkai reiškiniais. Juk taip ir nebuvo sukurtas įstatymų 
sąvadas, o Rusijoje iki Petro laikų teisynai būdavo lengvai sudaro- 
mi. Popetrinių laikų valstybingumas jokios juridinės kodifikacijos 
nesukūrė. Bet buvo sukurta viena - Įstatymų sąvadas, daugiato- 
mis leidinys — precedentas, kuris turėjo pakeisti nesančią kodifi- 
kacinę sistemą. 

Taigi reikia turėti galvoje, kad kultūros kaip orientuotos į kodi- 
fikaciją savivoka ne visada objektyvi. Taip pat reikia turėti galvo- 
je, kad teksto metalygmuo ir lygmuo kartais gravituoja sutapimo, 
santykio adekvatumo link, o kartais atvirkščiai. 

Kanoninis menas nepaprastai svarbus bendrojoje žmonijos me- 
ninės patirties istorijoje. Vargu ar prasminga traktuoti jį kaip tam 
tikrą Žemesnę ar jau praeitą stadiją. Ir tuo svarbiau iškelti klau- 
simą apie būtinybę tyrinėti ne tik jo vidinę sintagminę struktūrą, 
bet ir jame užslėptus informacijos šaltinius, leidžiančius tekstui, 
kuriame viskas tarsi iš anksto žinoma, tapti galingu Žmogaus as- 
menybės ir kultūros reguliuotoju ir kūrėju. 

1973 


' Kopaun, MockBa, 1963, p. 674 (vertė ir komentarus parašė I. Kračkovskis). 

Kultūros istorijos sukurtų simbolių sistemoje miestas ypač svar- 
bus. Kalbant apie tai, reikia išskirti dvi pagrindines miesto semio- 
tikos sferas: miestas kaip erdvė ir miestas kaip vardas. Antrasis 
aspektas buvo išnagrinėtas J. Lotmano ir B. Uspenskio straipsnyje 
„Koncepcijos „Maskva - trečioji Roma“ atgarsiai Petro I ideologijo- 
je“ (Xyd00mecmBenHnbii A3bIK cpe0HeBeKOBbA, MockBa, 1982), todėl šia- 
me darbe apie jį nekalbėsime. 

Miesto kaip uždaros erdvės santykis su jį supančia Žeme gali 
būti dvejopas: jis gali būti ne tik izomorfiškas valstybei, bet ir įkū- 
nyti ją, tam tikra idealia prasme būti ja (pavyzdžiui, Roma-miestas 
kartu yra ir Roma-pasaulis), tačiau gali būti ir jos antitezė. Urbis ir 
orbis terrarum gali būti suvokiami kaip dvi priešiškos esybės. Pas- 
tarasis atvejis primena Pradžios knygą (4, 17), kurioje pirmuoju 
miesto statytoju vadinamas Kainas: „Tada jis pastatė miestą, kurį 
pavadino Enochu, savo sūnaus Enocho vardu.“* Taigi Kainas yra 
ne tik pirmojo miesto įkūrėjas, bet ir tas, kuris jam davė pirmąjį 
vardą. 

Tuo atveju, kai miesto santykis su aplinkiniu pasauliu yra toks 
kaip šventovės, esančios jo centre, su pačiu miestu, t. y. kai jis yra 
idealizuotas visatos modelis, jis paprastai būna „Žemės centre“ (tei- 
singiau, kad ir kur jis būtų, jam priskiriama vieta centre, jis laiko- 
mas centru). Jeruzalė, Roma, Maskva įvairiuose tekstuose iškyla 


* Šventasis Raštas, vertė prel. prof. A. Rubšys, Vilnius, 1998. 

būtent kaip tam tikrų pasaulių centrai. Idealiai įkūnydamas savąją 
žemę, miestas tuo pačiu metu gali būti ir dangiškojo miesto pro- 
vaizdžiu - šventove aplinkinėms žemėms. 

Tačiau miestas siejamos su juo žemės atžvilgiu gali būti įsi- 
kūręs ir ekscentriškai — būti už jos ribų. Pavyzdžiui, Sviatoslavas 
perkėlė savo sostinę į Perejaslavecą prie Dunojaus, Karolis Didy- 
sis - iš Ingelheimo į Acheną.! Visais šiais atvejais tokios akcijos 
turi tiesioginę politinę prasmę: jos paprastai liudija agresyvius 
sumanymus - naujų žemių, kurių centre atsiduria kuriama sos- 
tinė, užvaldymą.? Tačiau jos turi ir apčiuopiamą semiotinį as- 
pektą. Visų pirma išryškėja egzistencinis kodas: tai, kas egzis- 
tuoja, paskelbiama neegzistuojant, o tai, kas dar turi atsirasti, — 
vieninteliu, kas tikrai yra. Juk ir Sviatoslavas, kai pareiškė, jog 
Perejaslavecas prie Dunojaus yra jo žemės centre, turėjo galvoje 
valstybę, kurią dar reikės sukurti, o realiai egzistuojančią 
Kijevo Žemę paskelbė tarsi neegzistuojančia. Be to, labai sustip- 
rėja vertybinis aspektas: tai, kas egzistuoja, turi esamojo laiko 
požymių ir yra „sava“, vertinama neigiamai, o tai, kas atsiras at- 
eityje ir yra „svetima“, įgauna teigiamą aksiologinę charakteris- 
tiką. Galima pažymėti ir tai, kad „koncentrinės“ struktūros gra- 
vituoja uždarumo, išsiskyrimo iš aplinkos, kuri vertinama kaip 
priešiška, o ekscentrinės - atsivėrimo, atvirumo ir kultūrinių kon- 
taktų link. 

Koncentrinė miesto padėtis semiotinėje erdvėje paprastai susi- 
jusi su miesto ant kalno (arba ant kalvų) paveikslu. Toks miestas 
yra tarpininkas tarp žemės ir dangaus, apie jį koncentruojasi pra- 
džios mitai (įkuriant jį paprastai dalyvauja dievai), jis turi pradžią, 
bet neturi galo - tai „amžinas miestas“. 

Ekscentriškas miestas įsikūręs kultūrinės erdvės „pakraštyje“: 
ant jūros kranto, upės žiotyse. Čia aktualizuojama ne antitezė „že- 
mė / dangus“, bet opozicija „natūralu - dirbtina“. Tai miestas, 
sukurtas nepaisant Gamtos ir kovojantis su ja, dėl to galima dve- 
jopa miesto interpretacija: viena vertus, kaip proto pergalės prieš 
stichijas, ir kita vertus, kaip natūralios tvarkos iškreipimo. Apie 
tokio miesto vardą telkiasi eschatologiniai mitai, žūties prana- 
šystės; pasmerktumo ir stichijų triumfo idėja visada akivaizdi 

šiame miesto mitologijos cikle. Dažniausiai tai tvanas, nugrimz- 
dimas į jūros dugną. Pavyzdžiui, Metodijus Patarskis pranašau- 
ja, kad toks likimas laukia Konstantinopolio (kuris nuolat trak- 
tuojamas kaip „neamžinoji Roma“): „Ir supyks ant jo Viešpats 
Dievas didžiuliu įniršiu, ir pasiųs savo arkangelą Mykolą, ir pa- 
kirs pjautuvu tą miestą, trenks skeptru, apsuks kaip girnų ak- 
menį ir taip nugramzdins jį ir jo žmones į jūros gelmę, ir Žus tas 
miestas, pasiliks tik vienas stulpas turgaus aikštėje [...]. O atplau- 
kiantys laivais pirkliai prie to stulpo riš savo laivus ir ims verkti, 
taip raudodami: „O didysis ir išdidusis Miestų Karaliau! Kiek 
metų į tave atplaukdavom, prekiaudavom ir turtėdavom, o da- 
bar tave ir visus puikiuosius pastatus staiga prarijo jūros gelmė 
ir be žinios prapuldė.''* 

Šis eschatologinės legendos variantas tvirtai įėjo į Peterbur- 
go mitologiją: ne tik tvano siužetas, kurį paremia periodiški 
potvyniai ir iš kurio kilo didelis literatūros klodas, bet ir deta- 
lė - Aleksandro kolonos viršūnė arba Petropavlovsko tvirtovės 
angelas, kyšantis virš bangų ir tarnaujantis prieplauka laivams, — 
verčia manyti apie tiesioginį perorientavimą „Konstantinopolis — 
Peterburgas“. V. Sologubas prisiminė: „Lermontovas [...] mėgo 
piešti plunksna ar netgi teptuku įsisiautėjusios jūros, iš 
kurios kyla angelo vainikuojamas Aleksandro kolonos viršus, 
vaizdą. Toks vaizdas bylojo apie jo liūdną, sielvarto ištroškusią 
fantaziją.“* Plg. M. Dmitrijevo eilėraštį „Miestas po vandeniu“, 
V.Odojevskio apsakymą „Negyvėlio šypsnys“ iš Rusiškų naktų ir 
daugybę kitų. 

Pasmerkto miesto idėjoje slypinti amžina stichijos ir kultūros 
kova Peterburgo mite realizuojasi kaip vandens ir akmens anti- 
tezė. Be to, tas akmuo - ne „gamtinis“, „laukinis“ (neapdirbtas), 
ne uolos, nuo amžių stūksančios toje pačioje vietoje, o atneštas, 
apšlifuotas ir „sužmogintas“, sukultūrintas. Peterburgo akmuo - 
artefaktas, o ne gamtos fenomenas. Todėl akmens uolos Peterbur- 
go mite yra ne įprastai nepajudinamos, pastovios, sugebančios at- 
laikyti vėjų ir bangų spaudimą, o nenatūraliai judrios: 

Iopa conjBHHyJaCb, a MECTO IMpeMeHa 

H BH/lA CBOEFo CTOAHHA KOHYHHV, 

Ipenina BanbTHACKYIO NyvKKy 
H nana non Horų IleTpoBa 3j€cb KoHa.?* 


Užrašo pagrindas - nenatūralaus judėjimo motyvas: tai, kas ne- 
pajudinama („kalnas“), įgauna judrumo požymių („pasislinko“, 
„pakeitęs vietą“, „perėjo“, „krito“). Tačiau nepajudinamo objekto 
judėjimo motyvas - tik perversiško pasaulio, kuriame akmuo plau- 
kia vandeniu, bendro paveikslo dalis. Be to, dėmesys nukreipia- 
mas būtent į metamorfozę, „normalaus“ pasaulio virtimo „apvers- 
tu“ momentą („matydamas savo stovėjimo pabaigą“). 

Natūrali akmens, uolos semantika tokia, kokia ji, pavyzdžiui, 
Tiutčevo eilėraštyje „Jūra ir uola“: 


Ho cnokofHbiū H HAJĮMEHHbIA, 
[ypbio BOJIH He OGyaH7: | 
HenonBuxHbiū, HEH3MEHHBIĖ,. 
Mupo30anbIiOo C08peMEKHHbIU 


TE: CTOHLUIB, Hall BeMKaH! *** 


Peterburgo akmuo - akmuo virš vandens, pelkėje, akmuo be 
atramos, ne „senas kaip pasaulis“, o žmogaus padėtas. „Peterbur- 
go paveiksle“ vanduo ir akmuo keičiasi vietomis: vanduo amžinas, 
jis buvo prieš atsirandant akrmeniui ir nugalės jį, o akmeniui su- 
teikta laikinumo, nerealumo bruožų. Vanduo jį griauna. Odojev- 
skio Rusiškose naktyse (Peterburgo žūties paveikslas): „Štai jau svy- 
ruoja sienos, išbyrėjo langelis, išbyrėjo kitas, vanduo kliūstelėjo pro 
juos, užpylė salę [...J. Staiga traškėdamos griuvo sienos, prasiskyrė 
lubos - ir karstą, ir viską, kas buvo salėje, bangos išnešė į neap- 
rėpiamą jūrą.“ | 

„Apversto pasaulio“ situaciją, įtraukiančią tokį miesto modelį į 
be galo plačią XVI amžiaus-XVIII amžiaus pradžios Europos kultū- 
ros tėkmę, galiausiai artimą baroko tradicijai“, auditorija iš princi- 
po galėjo vertinti prieštaringai. Tai pademonstravo Sumarokovas, 
lygiagrečiai pateikęs herojinę ir parodijinė užrašo versiją. „Apvers- 


* „Kalnas pasislinko, o pakeitęs vietą / Ir matydamas savo stovėjimo pabaigą, / 
Perėjo Baltijos gelmę / Ir krito čia po Petro žirgo kojomis.“ 
** „Bet ramus ir išdidus, / Neapimtas bangų dūko, / Nepajudinamas, nesikeičian- 
tis, / Senas kaip pasaulis, / Tu stovi, mūsų milžine!“ 

tas pasaulis“ baroko tradicijoje, besisiejančioje su folkloro karna- 
valine tradicija (plg. įžvalgias M. Bachtino idėjas, kurios, deja, jo 
epigonų darbuose nepateisinamai išplėstai aiškinamos), suvokia- 
mas kaip Utopija, „Kokanės šalis“? arba kaip „netikras pasaulis“ 
žinomame Sumarokovo chore. Tačiau jis galėjo įgauti ir grėsmingų 
Bruegelio ir Boscho pasaulio bruožų. 

Tuo pačiu metu Peterburgas tapatinamas su Roma (žr. IO. JloT- 
Mau, B. Ycnenckuū, „OT3ByKH KoHijenijmHų „MockBa — TpeTHA PHM“ B 
HeonorKH IeTpa IMepsoro: K npo6neMe cpenneBeKOBOK TpaAHIMK B 
KyJbType GapoKko“, in Xy00omecMBenKbIU A3bIK CDe0He6BeKO8bA, 
Mocxksa, 1982). Iki XIX amžiaus pradžios ši idėja labai paplito. Plg..: 
„Negalima nesistebėti šios naujosios Romos didybe ir galybe“ 
(II. JIsBos, „IMlyTemiecTBKe or IMeTep6ypra x0 Beno3epcka (sk. „B3rnan 
Ha I[eTep6ypr“)“, in Ce6epubiū secmnuK, 1804, d. 4, Nr. 11, p. 187). 
Tai, kad Peterburgo paveiksle buvo jungiami du archetipai — 
„amžinoji Roma“ ir „neamžinoji, pasmerktoji Roma“ (Konstanti- 
nopolis), - teikė kultūriniam Peterburgo suvokimui būdingą dvi- 
gubą perspektyvą: amžinumo ir pasmerktumo vienu metu. 

Peterburgas įsikomponavo į šią dvilypę situaciją (tokia pradinė 
semiotinė duotybė) ir tai leido tuo pačiu metu traktuoti jį ir kaip 
„rojų“, idealaus ateities miesto utopiją, Proto įsikūnijimą, ir kaip 
grėsmingą Antikristo maskaradą. Abiem atvejais idealizacija be- 
galinė, tik su priešingais ženklais. Tai, kad „Peterburgo mitą“ gali- 
ma perskaityti dvejopai, vaizdingai iliustruoja toks pavyzdys. Ba- 
roko tradicijoje gyvatė po Falconet raitelio kanopa - triviali pavydo, 
priešiškumo, kliūčių, kurias Petrui daro išorės priešai ir vidiniai 
reformų priešininkai, alegorija. Tačiau rusų auditorijai gerai pažįs- 
tamų Metodijaus Patarskio pranašysčių kontekste šis vaizdas įgau- 
davo kitą - grėsmingą - interpretaciją: „Nūnai jau mūsų žūtis artėja 
[...], kaip sako patriarchas Jakovas: „Mačiau, sako, gyvatę, gulinčią 
ant kelio ir griebiančią žirgą už kulno, ir pritūpė ant užpakalinės 
kojos, ir laukė, kad Dievas išgelbėtų.“ T[as] žirgas yra visas pasau- 
lis, o kulnas — paskutinės dienos, o gyvatė yra antikristas [...], jis 
pradės griebti savo piktais darbais ir ženklais ir ims stebuklus da- 
ryti: kalnams lieps iš vietos pajudėti“ (plg.: „Kalnas pajudėjo, o 
vietą pakeitęs...“).'? Šiame kontekste žirgas, raitelis ir gyvatė jau 

ne priešinami vienas kitam, bet kartu yra pranašystės apie pasau- 
lio pabaigą detalės. Gyvatė iš antraeilio simbolio tampa pagrindi- 
niu grupės personažu. Neatsitiktinai nuo Falconet paminklo 
prasidėjusioje tradicijoje gyvatei skirtas skulptoriaus tikriausiai ne- 
numatytas vaidmuo. 

Idealus dirbtinis miestas, kuriamas kaip racionalistinės utopi- 
jos realizacija, neturi turėti istorijos, nes „tvarkingos valstybės“ pro- 
tingumas reiškia istoriškai susiklosčiusių struktūrų neigimą. Tai 
suponavo miesto statybą naujoje vietoje, taigi ir visko, kas sena, jei 
tik tai ten buvo, sugriovimą. Pavyzdžiui, Jekaterinos II laikais ide- 
alaus miesto sukūrimo istorinės Tverės vietoje idėja atsirado po 
to, kai 1763 metais gaisras iš esmės sunaikino miestą. Sumanytos 
utopijos požiūriu tokį gaisrą galima vertinti kaip laimingas aplin- 
kybes. Tačiau istorija yra būtina veikiančios semiotinės sistemos 
sąlyga. Šiuo požiūriu miestas, sukurtas „staiga“, demiurgui mos- 
telėjus ranka, neturintis istorijos ir išsitenkantis vienoje plotmėje, 
iš principo neįmanomas. 

Miestas kaip sudėtingas semiotinis mechanizmas, kultūros ge- 
neratorius gali atlikti šią funkciją tik todėl, kad jis yra įvairiai funk- 
cionuojančių ir heterogeniškų, priklausančių įvairioms kalboms ir 
įvairiems lygiams tekstų ir kodų katilas. Būtent principinis bet ku- 
rio miesto semiotinis poliglotizmas daro jį įvairiausių kitomis sąly- 
gomis neįmanomų semiotinių kolizijų zona. Sujungdamas įvairius 
nacionalinius, socialinius, stilistinius kodus ir tekstus, miestas atlie- 
ka įvairiausias hibridizacijas, perkodavimus, semiotinius vertimus, 
kurie padaro jį galingu naujos informacijos generatoriumi. Tokių 
semiotinių kolizijų šaltinis yra ne tik sinchroninis įvairių semiotinių 
darinių buvimas greta, bet ir diachronija: architektūros statiniai, 
miesto papročiai ir ceremonijos, pats miesto planas, gatvių pavadi- 
nimai ir tūkstančiai kitų praėjusių epochų reliktų yra tarsi kodinės 
programos, nuolat iš naujo generuojančios istorinės praeities teks- 
tus. Miestas - mechanizmas, nuolat iš naujo kuriantis savo praeitį, 
kuri tarsi sinchroniškai atsiduria greta dabarties. Šiuo požiūriu mies- 
tas, kaip ir kultūra, - besipriešinantis laikui mechanizmas.!! 

Racionalistinis miestas-utopija'* neturėjo šių semiotinių rezervų. 
XVIII amžiaus racionalistą švietėją tikriausiai būtų sugluminę tai, 

kad, nesant istorijos, audringai augo mitologija. Mitas užpildė se- 
miotinę tuštumą ir dirbtinis miestas pasirodė esąs nepaprastai mi- 
togeniškas. 

Peterburgas šiuo požiūriu ypač tipiškas: Peterburgo istorija ne- 
atskiriama nuo Peterburgo mitologijos, be to, žodis „mitologija“ 
šiuo atveju skamba anaiptol ne kaip metafora. Daug anksčiau, nei 
XIX amžiaus rusų literatūra - pradedant Puškinu ir Gogoliu, bai- 
giant Dostojevskiu — pavertė Peterburgo mitologiją nacionalinės 
kultūros faktu, realioji Peterburgo istorija buvo persmelkta mito- 
logijos elementų. Jei netapatinsime miesto istorijos su oficialiąja 
žinybine istorija, kurią atspindi valdininkų susirašinėjimas, o su- 
voksime jos ryšį su gyventojų daugumos būtimi, iš karto įsitikin- 
sime, kokie svarbūs buvo gandai, sakytiniai pasakojimai apie ne- 
paprastus atsitikimus specifiniame miesto folklore, kuris nuo pat 
pradžių vaidino didžiulį vaidmenį „šiaurės Palmiros“ gyvenime. 
Pirmasis šio folkloro rinkėjas buvo Slaptoji kanceliarija. Puškinas 
tikriausiai ketino savo 1833-1835 metų dienoraštį paversti 
savotišku miesto gandų archyvu, „baisių istorijų“ rinkėjas buvo 
Delvigas, o Dobroliubovas studentiškų metų rankraštiniame laik- 
raštyje Cayxu (Gandai) teoriškai pagrindė pasakojamosios stichijos 
vaidmenį liaudies gyvenime. 

„Peterburgo mitologija“ ypatinga, be kita ko, tuo, kad Peter- 
burgo specifikos pajauta įeina į jos savimonę, t. y. ji suponuoja 
kažkokį išorinį, ne Peterburge esantį stebėtoją. Tai gali būti „Žvilgs- 
nis iš Europos“ arba „žvilgsnis iš Rusijos“ (= „žvilgsnis iš Mask- 
vos“). Tačiau pastovu tai, kad kultūra konstruoja išorinio savęs 
pačios stebėtojo poziciją. Tuo pat metu formuojasi ir priešingas 
požiūris: „iš Peterburgo“ į Europą arba Rusiją (= Maskvą). Nelygu 
žvilgsnio kryptis Peterburgas gali būti suvokiamas kaip „Azija Eu- 
ropoje“ arba kaip „Europa Rusijoje“. Abi traktuotės panašios tuo, 
kad teigia Peterburgo kultūros neorganiškumą, dirbtinumą. 

Svarbu pažymėti, kad „dirbtinumo“ suvokimas yra Peterbur- 
go kultūros savivokos bruožas ir tik paskui jo ribos prasiplečia 
ir jis tampa jai svetimų koncepcijų savastimi. Su juo susiję tokie 
nuolat Peterburgo „pasaulio paveiksle“ pabrėžiami bruožai kaip 
vaiduokliškumas ir teatrališkumas. Atrodytų, kad viduramžiška 

regėjimų ir pranašysčių tradicija turėtų būti artimesnė tradicinei 
rusiškajai Maskvai, o ne „racionaliam“ ir „europietiškam“ Peter- 
burgui. Tačiau būtent Peterburgo atmosferoje ji mutatis mutandis 
akivaizdžiai pratęsiama. Vaiduokliškumo idėja labai aiškiai iš- 
reikšta atitinkamai stilizuotoje legendoje apie Peterburgo įkūrimą, 
kuri V. Odojevskio kūrinyje pasakojama seno suomio lūpomis: 
„Ėmė statyti miestą, bet kiek padeda akmenų, tiek pelkė įtrau- 
kia; daug jau akmenų privertė, uolą ant uolos, rąstą ant rąsto, bet 
pelkė viską įtraukia, o žemės paviršiuje tik liūnas lieka. Tuo me- 
tu caras pasistatė laivą, apsidairė: Žiūri, jo miesto dar nėra. „Nie- 
ko jūs nemokate dirbti“, - pasakė jis savo Žmonėms ir tuojau ėmė 
kelti uolą po uolos ir ore statyti. Taip pastatė jis visą miestą ir 
nuleido jį ant žemės.“* 

Cituotas pasakojimas charakterizuoja, aišku, ne suomių fol- 
klorą, o Peterburgo koncepciją, gyvavusią tarp Puškinui artimų 
XIX amžiaus 4-ojo dešimtmečio Peterburgo literatų, kuriems pri- 
klausė ir Odojevskis. Miestas, pastatytas ore ir neturintis pama- 
to, - tokia pozicija vertė žiūrėti į Peterburgą kaip į vaiduoklišką, 
fantasmagorišką erdvę. Šaltinių studijos rodo, kad pasakojamojo- 
je Peterburgo salonų literatūroje - žanre, kuris suklestėjo pirmai- 
siais trim XIX amžiaus dešimtmečiais ir, be abejonės, buvo svar- 
bus literatūros istorijoje, tačiau iki šiol lieka ne tik netyrinėtas, bet 
ir visai nepaisomas, - ypač reikšmingas buvo baisių ir fantastinių 
istorijų, būtinai turinčių „Peterburgo koloritą“, pasakojimas. Šio 
žanro šaknys siekia XVIII amžių. Pavyzdžiui, didžiojo kunigaikščio 
Pavelo Petrovičiaus pasakojimas Briuselyje, užrašytas baronienės 
Oberkirch'"“, neabejotinai priklauso šiam žanrui. Jam būdingas ir 
toks būtinas žanro bruožas kaip tikėjimas įvykio tikrumu, ir Petro I 
šmėklos pasirodymas, ir tragiškos pranašystės, ir galiausiai Vari- 
nis raitelis kaip būdinga Peterburgo erdvės žymė (tiesą sakant, pa- 
minklas dar nepastatytas, bet Petro pamėklė atveda būsimą impe- 
ratorių Pavelą I į Senato aikštę ir dingsta, pažadėjusi susitikimą 
šioje vietoje). 

Prie tipiškų šio žanro pasakojimų reikia priskirti J. Levašovos 
pasakojimą apie pomirtinį Delvigo vizitą. Jekaterina Gavrilovna 
Levašova — dekabristo Jakuškino pusseserė, Puškino, M. Orlovo 

draugė, ištremto Gerceno globėja. Jos namuose Novaja Basman- 
naja gatvėje gyveno Čaadajevas. Ypač artimi draugiški santykiai 
ją siejo su Delvigu, kurio sūnėnas vėliau vedė jos dukterį Emiliją. 
Jekaterina Gavrilovna pasakojo, kad jos vyras N. Levašovas buvo 
sudaręs su Delvigu sutartį, apie kurią Levašovas pasakojo šitaip: 
„Jis [Delvigas] mėgo kalbėti apie pomirtinį gyvenimą, apie jo ryšį 
su šiuo gyvenimu, apie pažadus, duotus begyvenant ir įvykdo- 
mus po mirties. Vienąkart, norėdamas išsiaiškinti šį dalyką, patik- 
rinti visus pasakojimus, apie kuriuos kada nors buvo skaitęs ir 
girdėjęs, jis išgavo mano pasižadėjimą, savo ruožtu pasižadėda- 
mas ir pats, kad tas, kuris mirs pirmas, apsireikš likusiam gyventi. 
Užtikrinu jus, kad duodant žodį nebuvo nei priesaikų, nei pasi- 
rašymo krauju, jokio iškilmingumo, nieko [...]. Tai buvo paprastas 
kasdieniškas pokalbis, causerie de salon.“ Pokalbis buvo užmirštas, 
maždaug po septynerių metų Delvigas mirė ir, kaip pasakoja Le- 
vašovas, praėjus lygiai metams, dvyliktą valandą nakties jis tylo- 
mis įėjo į jo kabinetą, atsisėdo į krėslą, o paskui vis taip pat netar- 
damas nė žodžio išėjo. 

Šis pasakojimas mus domina kaip Peterburgo „saloninio fol- 
kloro“ faktas, tikriausiai neatsitiktinai susietas su Delvigo asme- 
niu. Delvigas puoselėjo žodinį baisųjį Peterburgo apsakymą. Bū- 
dinga, kad Puškino-Titovo „Vienišas namelis Vasilijaus saloje“ 
akivaizdžiai susijęs su Delvigo būrelio atmosfera. Titovas teigė, 
kad jis buvo išspausdintas žurnale Ce6epubie ųysemo: (Šiaurės gėlės) 
„Delvigui primygtinai reikalaujant“.!* A. Kern supainiojo, kuriame 
almanache buvo išspausdinta apysaka, bet kad leidėjas buvo Del- 
vigas, įsiminė tvirtai. O Delvigas po publikacijos rekomendavo 
Žukovskiui Titovą kaip pradedantį literatą. 

Gogolio ir Dostojevskio „Peterburgo mitologija“ rėmėsi žodinės 
Peterburgo literatūros tradicija, kanonizavo ją ir kartu su taip pat 
žodine anekdoto tradicija įvedė į rimtosios literatūros pasaulį. 

Daugybė XIX amžiaus 3—4-ojo dešimtmečio „žodinės literatū- 
ros“ tekstų verčia suvokti Peterburgą kaip erdvę, kurioje paslap- 
tingi ir fantastiniai reiškiniai yra dėsningi. Peterburgo apsakymas 
giminingas Kalėdų apsakymui, bet laiko fantastiškumą jame pa- 
keičia erdvės fantastiškumas. 

Kita Peterburgo erdvės ypatybė - jos teatrališkumas. Jau pati 
Peterburgo architektūros prigimtis - unikalus didžiulių ansamblių 
sistemingumas, nesubyrantis kaip ilgą istoriją turinčiuose mies- 
tuose į įvairiu laiku statytus rajonus, - kuria dekoracijos įspūdį. 
Tai krinta į akis ir užsieniečiui, ir maskviškiui. Bet pastarasis ma- 
no, kad tai „europietiškumo“ požymis, o europietis, įpratęs, kad 
romaniškasis stilius egzistuoja greta baroko, gotika — greta klasi- 
cizmo, įpratęs prie architektūros stilių mišinio, su nuostaba žiūri į 
savotišką, bet jo akims keistą didžiulių ansamblių grožį. Apie tai 
rašė markizas de Custine'as: „Aš stebėjausi kiekviename žingsny- 
je, matydamas nesiliaujantį dviejų tokių skirtingų menų - archi- 
tektūros ir dekoracijos maišymą. Petras Didysis ir jo įpėdiniai 
įsivaizdavo savo sostinę kaip teatrą.“" 

Peterburgo erdvės teatrališkumą liudijo ir akivaizdus jo pada- 
lijimas į „sceninę“ ir „užkulisinę“ dalį, be paliovos jaučiamas žiū- 
rovo buvimas ir, tai ypač svarbu, - gyvenimo pakeitimas „tarsi 
gyvenimu“: žiūrovas visą laiką yra, bet sceninio vyksmo dalyviams 
jo „tarsi nėra“ — pastebėti jo buvimą - pažeisti žaidimo taisykles. 
Sceninės erdvės požiūriu taip pat neegzistuoja ir visa užkulisinė 
erdvė. Jos požiūriu reali tik sceninė būtis, užkulisinės erdvės požiū- 
riu ji - Žaidimas ir sąlygiškumas. 

Žiūrovas - stebėtojas, kurio nedera matyti, - įsijaučia į visas 
ritualines ceremonijas, įtrauktas į „karinės sostinės“ dienotvarkę. 
Kareivis kaip aktorius — visą laiką matomas, tačiau atskirtas nuo 
tų, kurie stebi paradą, sargybos keitimąsi ar bet kurią kitą ceremo- 
niją, jam pačiam nepermatoma siena: jis yra matomas ir stebėto- 
jams jis egzistuoja, bet jam jie nematomi ir neegzistuoja. Impera- 
torius nėra išimtis. Markizas de Custine'as rašė: „Mus pristatė 
imperatoriui ir imperatorienei. Akivaizdu, kad imperatorius nė aki- 
mirkai negali užmiršti nei kas jis toks, nei kad į jį nukreiptas dėme- 
sys. Jis visą laiką pozuoja (autoriaus kursyvas - J. L.). Dėl to jis nie- 
kada nebūna natūralus, net tada, kai yra nuoširdus. Yra trys jo 
veido išraiškos, kurių nė viena nereiškia paprasto gerumo. Labiau- 
siai jam įprasta griežtumo išraiška. Kita - retesnė, bet galbūt la- 
biau tinkanti jo gražiam veidui - iškilmingumo išraiška, trečia — 
mandagumas [...]. Galima kalbėti apie kaukes, kurias jis panorėjęs 

užsideda ar nusiima.“ „Aš sakyčiau, kad imperatorius visada vai- 
dina savo vaidmenį ir vaidina jį kaip didis artistas.“ Ir toliau: „Tai, 
kad nėra laisvės, atsispindi visame kame, įskaitant monarcho veidą: 
jis turi daug kaukių, bet neturi veido. Jūs ieškote žmogaus? Prieš 
jus visada imperatorius.“!* 

Poreikis turėti žiūrovų salę yra semiotinė paralelė tam, kas ge- 
ografiniu požiūriu kuria ekscentrišką padėtį erdvėje. Peterburgas 
nenumato pastovaus žiūros taško, jis priverstas visą laiką konstruo- 
ti žiūrovą. Šiuo atžvilgiu tiek zapadnikai, tiek slavofilai yra vieno- 
das Peterburgo kultūros padarinys. Būdinga, kad Rusijoje įmano- 
mas zapadnikas, kuris niekada nebuvo Vakaruose, nemoka kalbų 
ir net nesidomi realiais Vakarais. Turgenevą, beklaidžiojantį su Be- 
linskiu po Paryžių, apstulbino pastarojo abejingumas jį supančiam 
prancūzų gyvenimui. „Prisimenu, Paryžiuje jis pirmą kartą pamatė 
Santarvės aikštę ir tuoj pat manęs paklausė: „Juk tai viena gražiau- 
sių aikščių pasaulyje? Ar ne tiesa?“ - O išgirdęs mano pritariamą 
atsakymą sušuko: „Štai ir puiku, dabar aš jau žinosiu, — ir gana, 
užteks!“ - ir ėmė kalbėti apie Gogolį. Aš jam pasakiau, kad būtent 
šioje aikštėje per revoliuciją stovėjo giljotina ir kad čia nukirto galvą 
Liudvikui XVI: jis apsidairė aplink, pasakė: a! - ir prisiminė sceną 
iš Taraso Bulbos, kurioje Ostapui įvykdyta mirties bausmė.''? Va- 
karai „zapadnikui“ - tik idealus požiūris, o ne kultūrinė ir geogra- 
finė realybė. Bet šis rekonstruojamas „žiūros taškas“ buvo kažkaip 
nepaprastai realus juo stebimo tikrojo gyvenimo atžvilgiu. Salty- 
kovas-Ščedrinas, prisimindamas, kad XIX amžiaus 5-ajame dešimt- 
metyje jis, „Belinskio straipsnių išauklėtas, natūraliai prisijungė 
prie zapadnikų“, rašė: „Rusijoje — beje, ne tiek Rusijoje, kiek būtent 
Peterburge - mes gyvenome tik faktiškai arba, kaip tuo metu buvo 
sakoma, turėjome „gyvenimo būdą“ [...]. Bet dvasiškai mes gyve- 
nome Prancūzijoje.“* Priešingai, slavofilai, kurie buvo mokęsi už- 
sienyje, klausę Schellingo ir Hegelio paskaitų, kaip broliai Kirijev- 
skiai arba kaip J. Samarinas, kuris iki septynerių metų apskritai 
nemokėjo rusų kalbos, specialiai samdę universiteto profesorius, 
kad išmoktų kalbėti rusiškai, taip pat sąlygiškai konstravo sau Ru- 
siją kaip būtiną požiūrio į realųjį sueuropintos popetrinės civiliza- 
cijos pasaulį tašką. 

Nuolatinis svyravimas tarp žiūrovo realybės ir scenos realybės, — 
beje, viena kitai jos atrodo iliuzinės, — ir kuria Peterburgo teatra- 
liškumo efektą. Antrąją jo pusę reprezentuoja scenos erdvės / užku- 
lisinės erdvės santykis. Erdvinę antitezę - Nevos prospektas (visa 
paradinė „rūmų“ Peterburgo dalis) ir Kolomna, Vasilijaus sala, pa- 
kraščiai - literatūra interpretavo kaip abipusį nebuvimą. Kiekvie- 
na iš dviejų Peterburgo „scenų“ turėjo savo mitą, kuris realizuoda- 
vosi pasakojimuose, anekdotuose ir buvo susijęs su tam tikromis 
„gamtinėmis ribomis“. Buvo Petro Didžiojo, vaidinusio savąjį miestą 
globojančios dievybės vaidmenį arba kaip deus implicitus slypinčio 
savo kūrinyje, Peterburgas ir valdininko, skurdžiaus, „Žmogaus, ne- 
turinčio sostinės pilietybės“ (Gogolis), Peterburgas. Kiekvienas iš 
šių personažų turėjo „savo“ gatves, rajonus, savo erdves. Dėl to natū- 
raliai atsirado siužetų, kuriuose šie du personažai ypatingomis ap- 
linkybėmis kaip nors susidurdavo. Priminsime vieną pasakojimą. 
Jo esmė susijusi su faktu, kad rašytoja J. Lačnikova (slapyvardžiu 
J. Chamar-Dobanov) išspausdino satyrinį romaną Išdaigos Kaukaze 
(1844). Publikacija sukėlė triukšmą. A. Nikitenka 1844 metų birže- 
lio 22 dieną užrašė dienoraštyje: „Karo ministras perskaitė ir pa- 
kraupo. Jis nurodė ją Dubeltui ir pasakė: ši knyga dar kenksmin- 
gesnė dėl to, kad joje kiekviena eilutė teisinga.'*! Cenzūravęs knygą 
A. Krylovas buvo persekiojamas. Apie šį epizodą pats Krylovas vė- 
liau taip pasakojo N. Pirogovui. Beje, norint suprasti Krylovo pasa- 
kojimą, reikia turėti galvoje pasklidusius gandus apie tai, kad žan- 
darų šefo kabinete III skyriuje esama krėslo, kuris sėdintį jame iki 
pusės nuleidžia į liuką, o tada slapti budeliai, nematydami, ką pa- 
smerkia egzekucijai, jį nuplaka. Pasakojimai apie tokią „slaptą“ baus- 
mę, gyvavę dar XVIII amžiuje ir susiję su Šeškovskiu (žr. A. Turge- 
nevo atsiminimus), vėl buvo atgaivinti Nikolajaus I valdymo metais 
ir tikriausiai iš Rostopčinos lūpų netgi prasiskverbė į rusiškuosius 
A. Dumas romanus. Pirogovas pasakoja: „Krylovas buvo cenzorius 
ir tais metais jam teko cenzūruoti kažkokį daug triukšmo pridariusį 
romaną. Romaną vyriausioji cenzūros valdyba uždraudė, o Krylo- 
vas buvo iškviestas pas Peterburgo žandarų viršininką Orlovą [...]. 
Krylovas atvažiuoja į Peterburgą, aišku, labai niūriai nusiteikęs ir 
ateina visų pirma pas Dubeltą, o paskui kartu su Dubeltu keliauja 

pas Orlovą. Drėgna, šalta, niūru. Pravažiuojant Isakijaus aikšte pro 
paminklą Petrui Didžiajam, Dubeltas, įsisupęs į milinę ir įsispraudęs 
į vežimo kampą, tarsi pats sau, - taip pasakojo Krylovas, - sako: 
„Štai ką reikėtų nuplakti - Petrą Didįjį už jo kvailą poelgį: pastatyti 
Peterburgą pelkėje.“ Krylovas klauso ir galvoja sau: „Suprantu, su- 
prantu, mielasis, manęs neapgausi, nieko neatsakysiu.' Ir dar kartą 
važiuojant bandė Dubeltas pratęsti pokalbį, bet Krylovas tylėjo kaip 
žuvis [...]. Atvažiuoja jie galų gale pas Orlovą. Priima juos labai 
maloniai. Dubeltas kiek pasisukiojęs palieka Krylovą akis į akį su 
Orlovu. „Atleiskite, pone Krylovai, - sako žandarų šefas, - kad mes 
sutrukdėme jus beveik be reikalo. Būkit malonus, sėskite, pasišne- 
kėsim.“ 

— Oaš,- pasakojo mums Krylovas, - stoviu nei gyvas, nei miręs 
ir svarstau, ką daryti: nesėsti negalima, jei jau siūlo, o atsisėsi pas 
žandarų viršininką - dar nuplaks. Bet nieko nepadarysi, Orlovas 
vėl kviečia ir rodo į stovintį greta krėslą. Ir aš, - pasakoja Krylo- 
vas, - pamažu atsargiai sėduosi ant krėslo krašto. Širdis į kulnis 
nusirito. Taip ir laukiu, kad po sėdyne pagalvė nusileis ir - aišku, 
kas bus [...]. O Orlovas turbūt pastebėjo, vos vos šypsosi ir tikina, 
kad aš galįs būti visiškai ramus.“ 

Krylovo pasakojimas įdomus daugeliu atžvilgių. Pirmiausia, 
būdamas tikro atsitikimo dalyvio liudijimas, jis jau aiškiai kompo- 
ziciškai įformintas ir pusiau pavirtęs miestietišku anekdotu. Pasa- 
kojimo esmė ta, kad jame kaip lygūs susitinka Petras I ir valdi- 
ninkas, ir būtent III skyriui tenka išsirinkti, kurį gi iš jų nuplakti 
(Dubelto formulė: „Štai ką reikėtų nuplakti“ - liudija, kad jis tuo 
metu renkasi), ir pasirinkimas vyksta aiškiai ne „galingojo įkūrėjo“ 
naudai. Esminga, kad klausimas svarstomas tradicinėje tokiems 
apmąstymams Peterburgo erdvėje - Senato aikštėje. Be to, rituali- 
nis statulos nuplakimas - ne tik būdas pasmerkti Petrą, bet ir ti- 
piškas pagoniškas maginis poveikis „neteisingai“ besielgiančiai 
dievybei. Šiuo požiūriu Peterburgo anekdotai apie šventvagiškus 
išsišokimus prieš Petro I paminklą (žinomas toks anekdotas apie 
grafienę Tolstają, kuri po 1824 metų potvynio specialiai važinėda- 
vo į Senato aikštę, kad parodytų imperatoriui liežuvį)", kaip ir bet 
kokia šventvagystė, yra garbinimo forma. 

„Peterburgo mitologija“ plėtojosi kitų, gilesnių miesto semioti- 
kos klodų fone. Peterburgas buvo sumanytas kaip Rusijos jūrų uos- 
tas, rusų Amsterdamas (dažnas buvo ir lyginimas su Venecija). 
Tačiau tuo pačiu metu jis turėjo būti ir „karinė sostinė“, ir reziden- 
cija - valstybinis šalies centras, ir netgi, kaip liudija analizė, Nau- 
joji Roma su iš to išplaukiančiomis imperinėmis pretenzijomis.? 
Tačiau visi šie praktinių ir simbolinių funkcijų klodai prieštaravo 
vienas kitam ir dažnai buvo nesuderinami. Miestą, kuris funkciškai 
pakeistų Ivano IV sugriautą Novgorodą ir atkurtų tradicinę Rusi- 
joje kultūrinę pusiausvyrą tarp dviejų istorinių centrų ir tokius pat 
tradicinius ryšius su Vakarų Europa, įkurti buvo būtina. Toks mies- 
tas turėjo būti ir ekonominis centras, ir įvairių kultūros kalbų susi- 
tikimo vieta. Semiotinis poliglotiškumas - būtinas tokio tipo miesto 
bruožas. Tačiau „karinės sostinės“ idealas reikalavo vienplanišku- 
mo, griežto nuoseklumo vieningoje semiotikos sistemoje. Bet koks 
nukrypimas nuo jos šiuo požiūriu galėjo atrodyti tik kaip pavojin- 
gas tvarkos pažeidimas. Reikia pažymėti, kad pirmasis tipas visa- 
da linksta į meninio teksto „netaisyklingumą“ ir prieštaringumą, 
antrasis - į norminį metakalbos „taisyklingumą“. Neatsitiktinai fi- 
losofinis Miesto idealas, kuris buvo vienas iš XVIII amžiaus Peter- 
burgo kodų, puikiai siejosi su „kariniu“ arba „tabeliniu“ (valdi- 
ninkišku) Peterburgu ir nesiderino su kultūriniu, literatūriniu ir 
prekybiniu. 

Kova tarp Peterburgo —- meninio teksto ir Peterburgo —- meta- 
kalbos užpildo visą semiotinę miesto istoriją. Idealus modelis ko- 
vojo už realų įsikūnijimą. Neatsitiktinai de Custine'ui Peterburgas 
pasirodė besąs karinė stovykla, kurioje palapines pakeitė rūmai. 
Tačiau šiai tendencijai buvo atkakliai ir sėkmingai priešinamasi: 
laikui bėgant, mieste atsirado ir dvarininkų namų, kuriuose vyko 
savarankiškas, „privatus“ kultūrinis gyvenimas, ir raznočincų in- 
teligentijos, puoselėjusios savitą, šaknis į dvasinę sferą įleidusią 
kultūrinę tradiciją. Rezidencijos perkėlimas į Peterburgą, visiškai 
neprivalomas rusų Amsterdamo vaidmeniui, dar labiau sustipri- 
no prieštaravimus. Kaip sostinė, simbolinis Rusijos centras, Nau- 
joji Roma, Peterburgas turėjo būti šalies emblema, jos išraiška, bet 
kaip rezidencija, kuriai suteikta Antimaskvos bruožų, jis galėjo būti 

tik Rusijos antitezė. Sudėtingas to, kas „sava“ ir kas „svetima“ ,susi- 
pynimas Peterburgo semiotikoje uždėjo antspaudą visos šio perio- 
do kultūros savivokai. „Dėl kokių tamsių kerų mes tapome sveti- 
mi tarp savų!“ - rašė Gribojedovas, išsakydamas vieną pagrindinių 
epochos klausimų. 

Istoriškai besiplėtodamas, Peterburgas vis labiau tolo nuo su- 
manyto racionalios, „tvarkingos valstybės“ sostinės idealo, mies- 
to, kurį tvarko statutai ir kuris neturi istorijos. Jis pamažu apaugo 
istorija, įgavo sudėtingą topokultūrinę struktūrą, kurią palaikė jo 
gyventojų daugiasluoksniškumas ir daugiatautiškumas. Be galo 
greit sudėtingėjo miesto gyvenimas. Peterburgo margumas jau 
gąsdino Pavelą. Miestas liovėsi būti sala imperijoje, ir Pavelas nu- 
sprendė padaryti salą Peterburge. Tokiu pat būdu Marija Fiodo- 
rovna siekė perkelti į Pavlovską jaukaus Monbeljaro dalelę. Iki XIX 
amžiaus 4-ojo dešimtmečio Peterburgas tapo kultūrinių-semioti- 
nių kontrastų miestu ir tai nulėmė ypač intensyvų intelektinį gy- 
venimą. Pagal tekstų, kodų, ryšių, asociacijų kiekį, pagal bendrą 
kultūrinės atminties, sukauptos per istoriškai trumpą gyvavimo 
laiką, apimtį Peterburgas pagrįstai gali būti laikomas unikaliu reiš- 
kiniu pasaulio civilizacijoje. Kaip ir unikali Peterburgo architek- 
tūra, Peterburgo kultūra — vienas nacionalinių dvasinio Rusijos gy- 
venimo laimėjimų. 

1984 


' Apie šio perkėlimo gretinimą su sostinės perkėlimu į Peterburgą 

žr. [BakkepoapT], Cpasnenue INempa Beauko2o c Kapaom Beaukum, CaHKT- 
MeTep6ypr, 1809, p. 70; plg. E. Illmypno. Hemp Beaukuū 6 pycckoti Aumepamype, 
CaukT-IleTep6ypr, 1889, p. 41. 

Pavyzdžiui, Sviatoslavas, perkeldamas sostinę į Bulgariją, paradoksaliai teigė: 
„Kadangi tai mano žemės vidurys, kadangi čia visi turtai susieina“ (/Iloanoe 
C00panue pyCCKux Aemonuceu. MocksBa, 1962, t. 1, st. 67). 

Ilauamnuku ompe4eHHOU DYCCKOU Aumepamypbi, MockBa. 1863, t. 2. p. 262. Plg.: 
„„„„nuskandino Dievo rūstybė upės vandenyse Edesą, didįjį miestą“ (A. IMonos, 
O630p xponozpabos pycckoli pedakyuu, MockBa, 1869, p. 62; ten pat - „apie Lakriso 
miesto nuskandinimą“). Plg. B. Ileperų. „Heckoibko AaHKbIx K O6GbACHEHHIO 
CKa3aHHH O MpoBa/IHBLIIMXCA ropojax“. in C60pHuK uCMopuKOo-buaonO2MUUPCKO2O 
odiųecmBa npu Xapbk08cKOM vHueepcumeme, Xap»xos, 1895 (atskiras atspaudas - 
Xapbkos, 1896). 

Plg. B. Connory6. Bocnomunanua, Mocxksa, Jlenunrpan, 1931, p. 183-184. Lermonto- 
vo tapybos tyrinėtojas N. Pachomovas apibūdino šiuos piešinius, deja, prarastus, 
kaip „potvynio Peterburge vaizdus“ (/lumepamypuoe nacaedOcmeo, MocksBa, 1948, 
t. 45/46: M. IO. Jlepmuonmos, p. 211). Aišku, turi būti kalbama apie eschatologinius 
miesto žūties, o ne apie potvynio vaizdus. Plg.: M. Dmitrijevo eilėraštyje 
„Miestas po vandeniu“ senas žvejys sako berniukui: 


Bunius uinHAb? — Kak Hac B norojky 
3akaua/o, C FO4 TOMY, 

IloMHHLB TbI, Kak Hally NOXKY 
IlpuBa3a1H MI K HEMY? — 


TyT 6bL1 ropon, BCeM MpHBOJIBHbIH 
H Han BceMH rocnojHKH; 

HbiHe UInHAB OT KON1OKON1bHH 
Bnnen H3 MOpA OojHH! 


(„Ar matai bokštą? - kai mus blogu oru / Ėmė supti prieš metus, / Ar prisimeni, 
kaip savo valtį / Mes prie jo pririšome? // Čia buvo miestas visiems erdvus / 

Ir visų valdovas; / Dabar tik varpinės bokštas / Vienas kyšo iš jūros!“, 

M. ImuTpues, Cmuxomeopenua, Mocxsa, 1865, t. 1, p. 176.) 

A. Cymapoxos, H36pannbie npou3eedenua, Nenunrpan, 1957, p. 110. Žr. autoparo- 
diją: 


Cua ropa He X/1€6 — H3 KaMHA. HE H3 TECTa. 

H TPyxHO cyBHHyTLCA CO CBOeTo eh MECTA, 

Onnako CfBMHYJIaCb. a MECTO NpeMEHA, 

Ynana KO XBOCTy 3/Į€Cb MejHoro koHs (ibid., p. 111). 


(„Šis kalnas - ne duona - iš akmens, ne iš tešlos, / Ir sunku jam pajudėti iš savo 
vietos, / Tačiau pajudėjo ir, vietą pakeitęs, / Nukrito prie varinio žirgo uode- 
gos“.) 

d. TioTues, JIlupuka: B 2 momax. Mockaa, 1966, t. 1, p. 103 (kursyvas - J. L.). Šio 
eilėraščio simbolikoje uola - Rusija, o tai Tiutčevui greičiau Peterburgo antoni- 
mas, O ne sinonimas. 

Plg. tipiškai „peterburgišką“ suakmenėjusios pelkės oksiumoroną: 


CTHxHaM BCeEM Hanepekop, 

H cun0ū TBOpuecKOA, B MFHOBeHbe 
Bono0THbIA KPAXX OKAMEHeJI, 
Bo3pBnrca rpaj... 


(„Priešindamasis visoms stichijoms / Ir kūrybos jėga, per akimirką / Pelkės 
kalvagūbris suakmenėjo, / Iškilo miestas“; B. PoManoBckuū, „IMeTep6ypr c 
axMHpanTeKcKOū GauiHH“, CospemennuK, 1837, Nr. 5, p. 292.) 

B. OnoeBckuū, Pycckue Kouu, Jlenunrpan, 1957, p. 51-52. 

Plg. L'image du monde renversė et ses reprėsentations littėraires et paralittėraires de la 
fin du XVIe siėcle au milieu du XVII e: Collogue international, Tours, 17-19 novembre 
1977, Paris, 1979. 

Žr. Francois Delpeache'o straipsnį: L'image du monde renversė..., p. 35-48; La mort 
des Pays de Cocagne: Comportements collectifs de la Renaissance a IV ūge classigue, 
Paris, 1976. 

IlauamnukKu ompeueKKoli DyCCKOU Aumepamypo:, t. 2, p. 263. Taip interpretuojant 

būtent gyvatė liepia kalnams pajudėti iš vietos. Taigi ji yra Petro, valdančio 
stichijas, bendradarbė, o ne priešininkė. Nuolatinis žirgo gretinimas su Rusija 
(„Rusiją pastatė piestu“), kurį paremia Metodijaus Patarskio pranašystė („visas 
p suartina raitelį ir gyvatę. 

iuo požiūriu kultūra ir technika - priešingybės: kultūra veiksminga visa, o 
technika — tik naujausia. Neatsitiktinai miesto technizacija, kuri tokia audringa 
XX amžiuje, neišvengiamai sugriauna miestą kaip istorinį organizmą. 
Apie Peterburgą kaip utopinį bandymą sukurti ateities Rusiją žr. D. Greyer, 
„Peter und St. Peterburg“, in Jahrbiicher fūr Geschichte Osteuropas, Wiesbaden, 
1962, t. 10, sąs. 2, p. 181-200. 
Žr. M. Dmitrijevo pateiktą akimirksniu sukurto Peterburgo ir „istorinės“ 
Maskvos priešpriešą: 
On (IMeTep6ypr - X. JI.), BenukoMy noKopHblū, 
Co3jaHu chnbHOIO pykoh! 
Iopon Hai: (Mocksa - XO. JI.) - nepykoTBOpHbIA, 
OH C10XHICA caM c0608. 
(„Jis [Peterburgas - J. L.], Didžiajam paklusnus, / Sukurtas tvirta ranka! / Mūsų 
miestas [Maskva - J. L.] - ne rankomis sukurtas, / Jis atsirado pats savaime“, 
M. IlmuTrpues, Cmuxomeopenua, Mocxksa, 1865, t. 1, p. 180.) 
B. OnoeBckud, Couunenua: B 2 momax, MocxkBa, 1981, t. 2, p. 146. Apysaka Silfidė, iš 
kurios paimta ši citata, buvo išspausdinta Puškino leistame almanache 
Coepemennux (1837, t. 5), tiesa, jau po Puškino mirties, tačiau, be abejo, ji 
Puškinui buvo žinoma (cenzūros leidimas duotas 1836 metų lapkričio 11 dieną). 
Oberkirch, Memoires, Paris, 1853, t. 1, p. 357; Pycckuū apxue, 1869, Nr. 3, p. 517. 
[H. Cennsanos], Bocnomunanua npoweduezo: Bbiiu, paccka3bi, nOPMpemo!, O4EpKU 
u npoų., Mocxksa, 1868, d. 2: Asmopa nposunyuaabnbix socnomMuKanuU, p. 19-20. 
A. Įlenbaur, Mou socnomunanua, Mocksa, 1912, t. 1, p. 158. Po Delvigo mirties 
atsirado visas ciklas paslaptingų pasakojimų. Jo motina ir seserys pasakojo, kad 
jo mirties dieną dvare, kuris buvo Tulos gubernijoje, už daugelio varstų nuo 
Peterburgo, popas suklydęs pasakė „ne į barono Antono sveikatą, bet tegu ilsisi 
ramybėje“. Pranešdamas tai, Delvigo sūnėnas, be galo racionalus žmogus, 
pažymi: „Aš nebūčiau paminėjęs šios lengvai paaiškinamos klaidos, jei Delvigo 
gyvenime nuolat nebūtų vykę tai, kas atrodė stebuklas“ (A. ĮĮenbBur, Zanucku: 
Ioaseka pycckoū mxu3nu, 1820-1870, Mockaa, Jlenunrpan, 1930, t. 1, p. 168). 
Paslaptingos istorijos buvo pasakojamos ir poeto Kozlovo namuose, ir kituose 
literatūriniuose salonuose XIX amžiaus 4-ajame dešimtmetyje. 
La Russie en 1839 par marguis de Custine, Paris, 1843, t. 1, p. 262. 
Ibid., p. 352-353. 
Cit. iš: Buccapuon Ipuzopbesuų BenunckuU 6 80CnOMUHaHUAX CO8PEMEHHUKOS, 
Jlenunrpan, 1929, p. 250-251. 
M. Illenpus (M. CanTsikos), Ilonnoe co6panue couunenuu: B 20 momax, JlenuHrpa), 
1936, t. 14, p. 161. Formulė „dvasiškai gyvenome Prancūzijoje“ ne eliminavo, bet 
implikavo, kad susidūrimas su realiu Vakarų gyvenimu dažnai virsdavo 
tragedija ir „zapadniką“ paversdavo Vakarų kritiku. 
A. HnkuTenko, /Įnesnuk: B 3 momax, [Jennnurpan], 1955, t. 1, p. 283. 
H. [uporos, Cowunenua: B 2 momax, CankT-IleTep6ypr, 1887, t. 1, p. 496—497. 
Paskutiniai žodžiai aiškiai susisieja su A. Tolstojaus eilutėmis iš „Patarėjo 
Popovo sapno“: 


„„„EXHJĮHO MONnpocHJ 
Ionosa oH, 04661 mom ObiA cnokoeN, 
Yumueo yka3aA eMy na cmya... (kursyvas - J. L.) 

(„...kandžiai paprašė / Popovo, kad šis būtų ramus, / Mandagiai pasiūlė sėstis... 
[kursyvas - J. L.]). 

Tai vienas iš įrodymų, kad Krylovo pasakojimas siejasi su mieste sklindančiais 
gandais. 

Esminis ir prasmės žaismas, suteikiantis pasakojimui neabejotiną meninį 
išbaigtumą. Pradedant Feofanu Prokopovičiumi apologetinėje literatūroje 
įsitvirtino toks vaizdas: Petras I - skulptorius, iškertantis [rus. ebiceub - ir 
„išplakti“, ir „iškirsti“ — vert. past.) iš uolos nuostabią skulptūrą - Rusiją. 
Pavyzdžiui, Jelizavetos laikų dvaro pamoksle buvo kalbama, kad Petras Rusiją 
savo rankomis „kaip gražias skulptūras perdirbo“ (E. IllMypao, op. cit., p. 13). 
Karamzinas pagiriamojo žodžio Petrui apmatus pradėjo nuo Fidijo, iškertančio 
Jupiterį iš „negražaus marmuro luito“ (Heu3dannbie couunenua u nepenucka 

H. M. Kapam3una, CankT-IleTep6ypr, 1862, d. 1, p. 201). Krylovo pasakojime 
funkcija „išplakti (iškirsti) Rusiją“ perduodama III skyriui, kuris taip tampa 
Petro įpėdiniu ir į jį patį nukreipia savo kūrybinę energiją. 

Kalbos apie „plakimą“ („kirtimą“) yra būtinas antrasis Peterburgo folkloro 
polius. Eschatologinius lūkesčius ir Varinio raitelio mitologiją natūraliai papildė 
„anekdotai“ apie nekaltai išplaktą valdininką. Nuolatinis S. Saltykovo - 
keistuolio, turtuolio, kurio pasakojimus mėgo Puškinas, - priežodis buvo žodžiai 
žmonai: „Aš šiandien mačiau Ie grand bourgeois (carą - J. L.) [...], patikėk, ma chere, 
jis gali išplakti tave rykštėmis, jeigu panorės; kartoju, jis gali“ („IĮnesuuk 

A. C. Mymkuna: 1833-1835 rr.“, in Tpydbi Focydapcmeennozo PymaKųOBSCKO20O My3eA, 
Mocxaa, 1923, d. 1, p. 143). Čia pat reikia priskirti ir paskalas apie tai, kad 
Puškinas kariuomenėje buvo išplaktas. Gogolio raštuose „nuplakimo“ tema 
išaugo iš miestietiško anekdoto. 

5 I. Ba3emcknū, Cmapaa 3anucnaa kHuxKa, Ilenunrpan, 1929, p. 103. Su šio tipo 
miestietiškais anekdotais tikriausiai susijęs neaiškus Puškino eilėraščio „Caras, 
antakius suraukęs...“ sumanymas, kuriame yra visi pagrindiniai šio siužeto 
motyvai. 

* IO. Jlormau, B. Ycnenckuū, op. cit., p. 239-240. 


APIE GEOGRAFINĖS ERDVĖS SĄVOKĄ 
RUSIŠKUOSE VIDURAMŽIŲ TEKSTUOSE 


Geografinės erdvės sąvoka priklauso vienai erdvinio pasaulio kon- 
stravimo Žmogaus sąmonėje formų. Atsiradusi tam tikromis isto- 
rinėmis sąlygomis, ji įgauna skirtingus kontūrus priklausomai nuo 
bendrų pasaulio modelių, kurių dalį ji sudaro, pobūdžio. Šiuo 
trumpu pranešimu nesiekiame išsamiai apibūdinti viduramžiams 
būdingą geografinės erdvės pojūtį. Mūsų tikslas - nurodyti tik kai 
kuriuos bruožus, skiriančius jį nuo šiuolaikinio erdvės suvokimo. 

Viduramžių mąstymo sistemoje pati žemiškojo gyvenimo ka- 
tegorija vertybiška - ji priešpriešinama dangiškajam gyvenimui. 
Todėl žemė kaip geografinė sąvoka tuo pačiu metu laikoma že- 
miškojo gyvenimo vieta (įeina į opoziciją „žemė - dangus“), taigi 
įgauna nebūdingą šiuolaikinėms geografinėms sąvokoms religinę 
ir moralinę reikšmę. Tie patys vaizdiniai pritaikomi ir geografi- 
nėms sąvokoms apskritai: kokios nors žemės suvokiamos kaip 
teisingos arba nuodėmingos žemės. Keliavimas geografine erdve 
tampa judėjimu vertikalia religinių ir moralinių vertybių skale, ku- 
rios aukštutinė padala yra danguje, o žemutinė - pragare. 

Be to, reikia priminti, kad pati opozicija „žemė - dangus“, „Že- 
miškasis gyvenimas - pomirtinis gyvenimas“ rusų viduramžių 
sąmonėje nesuponavo supratimo, kad antrajam priešpriešos na- 
riui nebūdingas erdviškumas. Mintis, kad žemiškasis gyvenimas 
priešinamas dangiškajam kaip erdvė neerdvei, buvo būdinga mis- 
tinėms viduramžių srovėms, bet ją kategoriškai neigė „realistiš- 
kiau“ mąstanti ortodoksinė stačiatikybė. Novgorodo arkivyskupas 

Vasilijus smerkdamas rašė Tverės ganytojui Fiodorui, kuris teigė, 
kad pomirtinis pasaulis egzistuoja tik kaip neerdvinė idėja: „Taigi 
dabar, brolau, pamąstyk mintimis, bet visos mintys mąstomos vaiz- 
dais: ojeigu Kristus Evangelijoje sako ateisiąs antrą kartą, nejaugi 
ir tai mintimis pasakote?“! 

Be to, kadangi žemiškasis pasaulis - laikinas ir greit praeinan- 
tis, o pomirtinis — nenykstantis ir amžinas, jo „materialumas“ kur 
kas „realesnis“: užpildantys jo erdvę šventi daiktai negendantys, 
nepūnantys ir nesunaikinami - jie ne nematerialūs, bet amžinai 
materialūs: „Visi Dievo darbai yra netrūnūs. Savo akimis, brolau, 
tai regėjau, kada Kristus į Jeruzalę ėjo savo valia kentėti ir pats 
savo rankomis užvėrė miesto vartus, iki šios dienos jie neatverti. 
[...] šimtą datulių pasodino Kristus, iki šiol tebėra vietoje, nežuvo, 
nesupuvo.“* Taigi gyvenimas žemėje priešinamas dangiškajam 
kaip laikinas amžinam ir nepriešinamas erdviškumo požiūriu. Be 
to, dorovinio vertingumo ir lokalinio išsidėstymo sąvokos yra su- 
sijusios: dorovinėms sąvokoms būdingas lokalus požymis, o loka- 
linėms - dorovinis. Geografija čia - etinių Žinių atmaina. 

Bet koks judėjimas geografinėje erdvėje tampa pastebimas reli- 
giniu ir moraliniu požiūriu. Neatsitiktinai žmogaus prasiskverbi- 
mas į pragarą arba rojų viduramžių literatūroje visada supranta- 
mas kaip kelione, vietos pakeitimas geografinėje erdvėje. Tai nule- 
mia ir Dieviškosios komedijos kompoziciją, ir Dievo Motinos kančių kelių, 
kuriuose arkangelas Mykolas klausia Dievo Motiną: „Kur norėtum, 
mieloji, ar eisime į pietus, ar į šiaurę?“ Ir toliau: „Kur norėtum, 
mieloji, [...] į rytus ar į vakarus, ar į rojų, į dešinę ar į kairę, kur yra 
kančios didžiausios?“? Ryškiausi šie vaizdiniai žymiajame „Novgo- 
rodo arkivyskupo Vasilijaus laiške Tverės ganytojui Fiodorui“. Čia 
randame tvirtinimą, kad „rojus rytuose, Edeme“. Iš rojaus teka ke- 
turios upės - Tigras, Nilas, Eufratas, Fizonas. Pragaras yra vakaruo- 
se, „jūroje ošiančioje“ (Ledinuotasis vandenynas), „daugelis mano 
vaikų naugardiškių tai matė“. Rojų irgi galima aplankyti keliaujant 
geografine erdve - taip atsitiko jūrų keliautojams iš Novgorodo: „O 
tą šventojo rojaus vietą surado Moislavas naugardiškis ir jo sūnus 
Jakovas, ir jų visų buvo trys jumos, ir viena iš jų, daug klajojusi, 
žuvo, o kitas dvi paskui vėjas ilgai blaškė jūroje ir nunešė juos prie 

aukštų kalnų [-...], o tuose kalnuose daug linksmybių girdėjo ir 
džiaugsmo balsus bylojančius.“* 

Remdamasis šiais vaizdiniais viduramžių Žmogus ir geografinę 
kelionę vertino kaip judėjimą pagal religinių ir moralinių sistemų 
„žemėlapį“: vienos šalys buvo suvokiamos kaip eretiškos, stabmel- 
diškos, kitos kaip šventos. Visuomeniniai idealai, kaip ir visos vi- 
suomeninės sistemos, kurias to laiko sąmonė galėjo įsivaizduoti, 
buvo suvokiami kaip realizuoti kokioje nors geografinėje vietoje. 
Geografija ir geografinė literatūra buvo iš esmės utopinės, o bet 
kokia kelionė darėsi panaši į šventųjų vietų lankymą. 

Šis savotiškas požiūris į geografiją, kuri dar nebuvo suvokiama 
kaip specifinė gamtos mokslų disciplina, o greičiau buvo panaši į 
religinės-utopinės klasifikacijos atmainą, labai būdingas vidur- 
amžiams. Su tuo susijęs ypatingas keliautojo ir kelionės vertinimas: 
ilga kelionė daro žmogų šventesnį. Kartu šventumo siekimas su- 
ponuoja būtinumą atsisakyti sėslaus gyvenimo ir išvykti į kelionę. 
erdvėje. Pavyzdžiui, išėjimas į vienuolyną buvo persikėlimas iš 
nuodėmingos vietos į šventą ir todėl prilyginamas šventų vietų 
lankymui ir mirčiai, kuri irgi buvo suvokiama kaip erdvinis-geog- 
rafinis vietos pakeitimas. 

Pažymėtina, kad mistikams, teigiantiems, jog rojus yra minty- 
se, pavyzdžiui, užvolgio vienuoliams, nebereikia lankyti šventų 
vietų, keisti geografinės erdvės. Malda įsigilinus į save, ekstatinis 
„tavoriškos šviesos“ laukimas jau nesisieja su vietos keitimu erdvė- 
je. Būdinga, kad ir XVIII amžiaus masonų literatūroje geografinis 
reikšmių laukas buvo visiškai pakeistas doroviniu ir siužetas apie 
judėjimą geografinėje erdvėje buvo suvokiamas kaip dorovinio at- 
gimimo alegorija. Klausimas apie kelionės motyvo ir etinio asme- 
nybės formavimosi santykį XVIII amžiaus literatūroje - ne šio pra- 
nešimo tema. Kitas šio ryšio suardymo būdas buvo naujo, gamta- 
mokslinio požiūrio į geografiją atsiradimas. 

Šiuo požiūriu įdomu sugretinti Pasakojimą apie Indijos karalystę 
ir Afanasijaus Nikitino Kelionę už trijų jūrų. Šiuose dviejuose teks- 
tuose prieš mus iškyla labai skirtinga Indija. Pirmuoju atveju 
tai utopinė šalis, kaip antitezė vieninga socialinių, moralinių ir 

religinių santykių sistema susieta su rusų žeme. Be to, utopiškai 
nuostabi Indija nėra šalis, kurioje tik visuomeniniai santykiai susi- 
klostę ypatingu, laimingesniu negu Rusijoje būdu. Viduramžių 
rusų utopija suponuoja ypatingos geografijos, ypatingo klimato, 
kitokio gyvūnų ir augalų pasaulio buvimą. Kelionė geografine 
erdve nuveda keliautoją į kitą gėrio lygmenį. O ypatinga gėrio 
pakopa suponuoja ir neįprastą geografiją. Jonas, Indijos karalystės 
„Caras ir popas“, taip kalba apie savo žemę: „Aš turiu Žmonių, ku- 
rie pusiau paukščiai, pusiau Žmonės, o kiti Žmonės su šunų gal- 
vomis; mano karalystėje veisiasi žvėrys: drambliai, dromedarai, 
krokodilai ir dvikupriai kupranugariai. Krokodilas labai plėšrus 
žvėris. Ant ko nors užniršęs, jisai nusišlapina, - ant medžio arba 
šiaip ant ko, - ir tas tuojau pat ugnyje sudega [...]. Aš turiu žemę, 
ojoje auga žolė, kurios vengia visi žvėrys, o nėra mano šalyje nei 
vagių, nei plėšikų, nei pavyduolių Žmonių, nes mano žemėje pilna 
visokių gėrybių. O nėra mano žemėje nei žalčių, nei rupūžių, nei 
gyvačių, ojeigu atsiranda - tuojau nugaišta.“" Dėl to atsiranda vi- 
duramžių literatūrai būdingas įsitikinimas, kad kiekvieną gėrio 
laipsnį atitinka savas klimatas: rojus — tai vieta, kurioje klimatas 
ypač palaimingas, pritaikytas žemiškajam Žmogaus gyvenimui, o 
pragaras šiuo požiūriu yra jo priešingybė. Rojuje derlingos žemės, 
viskas auga savaime ir gausiai, o pragare toks klimatas, kad gy- 
venti neįmanoma, - ledas ir ugnis. 

Juozapo Flavijaus Judėjos karo viduramžių vertime į rusų kalbą 
pomirtinio šventųjų sielų buvimo vieta įkurdinta „už okeano, ten 
yra vieta, kur nevargina nei lietūs, nei sniegas, nei saulės šviesa, tiktai 
iš okeano dvelkia kvapnus pietų vėjas“. Visiškai kitoks klimatas pra- 
gare: „Ojeigu yra piktadarė, nuveda ją į tamsią ir šaltą vietą.“ 

Afanasijaus Nikitino Indija yra visai kas kita nei „caro ir popo“ 
Jono Indija. Tai savotiško klimato ir papročių šalis, bet ji neturi 
ypatingos vietos gerumo ir nuodėmingumo skalėje. Šiuo atžvilgiu 
negalima sakyti, kad ji geografinėje erdvėje įkūnija kažkokį ypa- 
tingą gėrio lygmenį, o rusų žemė toje pačioje sistemoje užima kokią 
nors kitą pakopą. Čia šių ryšių paprasčiausiai nėra. Tuo nuosta- 
biau, kad tuo pačiu metu vyksta viduramžiškos erdvės sampratos 
griovimas ir jos pakeitimas geografinio tęstinumo naujųjų laikų 

dvasia suvokimu. Afanasijaus Nikitino geografinės erdvės išgy- 
venimas artimesnis Renesanso epochai, o ne viduramžiams. 

Kalbant apie viduramžišką geografinės erdvės sampratą, būti- 
na sustoti ir prie išrinktųjų idėjos, natūraliai išplaukiančios iš žemių 
dalijimo į teisingas ir nuodėmingas. Ši idėja, atsiradusi dėl tam tik- 
rais laikotarpiais viduramžių visuomenei būdingo siekimo užsi- 
sklęsti, turėjo įtakos ir erdvės įsivaizdavimui. Opozicija „sava - 
svetima“ suvokiama kaip priešpriešos „teisinga - nuodėminga“, 
„gera - bloga“ variantas. Ši sistema jau neleidžia savajai žemei 
priešpriešinti palaimingą svetimo krašto utopiją: visa, kas nesava, 
laikoma nuodėminga. Šį jausmą aiškiai išsakė Ostrovskis Fioklušos 
žodžiais Audroje: „Pasakoja, mieloji mergele, kad yra tokių kraštų, 
kur nėra stačiatikių carų, o saltanai žemę valdo. Vienoje Žemėje 
soste sėdįs turkų saltanas Machnutas, o kitoje - persų saltanas 
Machnutas; ir teisia jie, mieloji mergele, visus Žmones; ir ką tik jie 
teisia, vis neteisingai. Ir negali jie, mieloji, nė vienos bylos teisin- 
gai išspręsti. Taip jau jiems lemta. Mūsų įstatymas teisingas, o jųjų, 
mieloji, neteisus [...]. O dar yra žemė, kur visi žmonės su šunų gal- 
vomis.““ Įdomu, kad „Pasakojime apie Indijos karalystę“ būtybės, 
kurios yra „pusiau šunys ir pusiau Žmonės“, gyvena būtent teisin- 
goje (= svetimoje, keistoje) žemėje. 

Viduramžiškų geografinių erdvės vaizdinių ir savos Žemės 
kaip išrinktosios derinys savotiškai atsispindėjo protopopo Ava- 
kumo raštuose. Svetimos žemės jam - „nuodėmingos“. „Palesti- 
na, - ir serbai, ir albanai, ir valakai, ir romėnai, ir lenkai, - sako, 
jie visi trim pirštais žegnojasi.“? Bet kadangi ir Rusią ištiko stačia- 
tikybės nuosmukis („išprašė iš Dievo šviesiąją Rusiją velnias“), 
tai ir sava žemė erdvės ir geografijos požiūriu tampa „užsieniu“: 
„Kas nori vainikuotis (kankinio vainiku - J. L.), nėra reikalo eiti į 
Persiją, nes namie Babilonas.'? Geografinio termino („Babilonas“) 
kaip sąvokos, kuri mūsų sąmonėje visiškai negeografinė, sinoni- 
mo vartojimas atskleidžia lokališkumo suvokimo savitumą vi- 
duramžiais. 

Pateiksime lentele, iš kurios bus aišku, kad dorovinio statuso 
pasikeitimas senosios Rusios viduramžių sąmonei reiškė persi- 
kėlimą erdvėje - perėjimą iš vienos lokalios situacijos į kitą. 

Geografinio (lokalaus) ir etinio elemento susiliejimas turėjo įdo- 
mių padarinių. Pirma, kelionės paskata labai dažnai yra ne asme- 
ninis noras, bet apdovanojimo už dorybę arba bausmės už ydą būti- 
numas. „Agapijau, eik iš vienuolyno ir sužinok, ką žada Dievas 
tiems, kurie jį myli“"?, o brolžudys Sviatopolkas, „nebegalėdamas 
nustygti vienoje vietoje, perbėgo per Liadų žemę ir, genamas Die- 
vo rūstybės, atbėgo į vienuolyną“!!. Kelionės rezultatą (atvykimo 
punktą) nulemia ne geografinės (kaip mes jas suprantame) sąly- 
gos ir ne keliautojo ketinimai, bet jo dorovinis vertingumas. 


2 teisuolio 
Kelionė m (0 


nusidėjėlio 


Tėvų vienuolynas 


(savi) namai nuodėmės namai 


sava žemė 
žemės šalys 


Savotiškas šios kelionės pobūdis pabrėžiamas ne tik nuolatiniu 
pirmosios stadijos (vienuolis) ir paskutinės (numirėlis) sugretini- 
mu, bet ir įsivaizdavimu, kad kūniškas apsilankymas rojuje arba 
pragare dar žmogui gyvam esant (apsilankymas - kelionė) visiškai 
įmanomas. Be to, iš idėjos, kad lokalinė žmogaus padėtis erdvėje 
turi atitikti jo moralinį statusą, neišvengiamai išplaukdavo popu- 
liari viduramžių literatūroje situacija: teisuolis, dar gyvas paimtas 
į dangų, arba nusidėjėlis, gyvas ištremtas į pragarą. 


šventos žemės 


nedoros žemės 


rojaus šalys 


pragaras 

Labai būdingas šiuo požiūriu apokrifinis šventojo Agapijaus 
gyvenimas. Čia teisuolis pereina visą kelionės ciklą: „Metė namus, 
jų naudą ir ŽmMoną ir nuėjo į vienuolyną ir buvo vienuolis.“ O po to 
jis, paklusdamas balsui iš aukščiau, palieka vienuolyną ir iškeliau- 
ja. Kelionė baigiasi susitikimu su šventuoju, kuris „ir nuvedė į rojų 
ir ten jis išvydo visą palaimą“. Ir rojus šiuo atveju apibūdinamas 
ne idėjomis, bet daiktiškai materialiai. Šventasis Ilja davė Agapijui 
„dalį duonos, kurią ir pats valgė“. Ši duona visiškai panaši į Žže- 
miškąją, nes taip pat yra maistas, ją gali valgyti žmonės. Ji skiriasi 
nuo žemiškosios tik tuo, kad yra ypač skalsi: nedidelio jos gabalė- 
lio užtenka maitintis daugeliui žmonių ir ilgam laikui. 

Žvilgtelėję į lentelę dar kai ką pastebėsime: kairysis langelis 
(iš kurio išeinama) vientisas, dešinysis dalijasi į dvi dalis, nelygu 
kas keliauja: teisuolis ar nusidėjėlis. Tačiau kairiojo langelio „vien- 
tisumas“ sąlygiškas. Pavyzdžiui, „tėvų (savi) namai“ - tai pra- 
bangaus ir nenuoširdaus gyvenimo vieta, jeigu iš jos pereinama į 
vienuolyną. 

Tačiau jiems gali būti suteikti ir žiauraus paklusnumo vietos 
bruožai, jeigu susiduriame su nusidėjėlio, kuris siekia „išsilaisvin- 
ti“ iš dorovinių įsipareigojimų, kelione. 

Viduramžiška erdvės samprata nesutapo su kai kuriais vaizdi- 
niais, būdingais ortodoksinei krikščionybei. Pavyzdžiui, žemiško- 
jo ir pomirtinio gyvenimo antitezė vertė teisuolį liūdėti žemėje ir 
džiūgauti po mirties. Tačiau įsivaizdavimas, kad rojus ir pragaras 
yra įtraukti į geografinę erdvę, keitė šią ryškią priešpriešą laips- 
niška teisumo ir linksmybės drauge augimo gradacija. „Lokalios“ 
etikos įsiveržimas deformavo kai kuriuos esminius krikščionybės 
vaizdinius. Grandinėje „namai - vienuolynas“ geografinis veiks- 
nys dar mažai jaučiamas, ir čia galioja krikščioniškoje etikoje įprasta 
vertinimų skalė: sielvartas žymimas pliuso ženklu, o linksmybė - 
minuso. Todėl vienuoliško elgesio norma bus „suvaržytas gyveni- 
mas“, o vienuolyno vieta pasirenkama dykumoje. Dirvos derlin- 
gumo, vaisių gausumo, gero klimato aprašymai nesutampa su „gy- 
venimo dykumoje“ štampu. Bet jau antrojoje grandyje, geografinės 
erdvės veiksniui darantis vis svarbesniam, viskas keičiasi. „Šven- 
tose žemėse“ palankus klimatas, taigi linksmybė šiuose kraštuose 

yra gyvenimo norma, o ne jos pažeidimas. Priešingai, nuodėmin- 
gos žemės - sielvartingos, bet gyvenimas jose nedidina Žmogaus 
vertės. Tolimiausias taškas - rojus - priešpriešinamas paprastoms 
šalims būtent dėl linksmybės, džiaugsmo, patogaus gyvenimo že- 
miškąja prasme. 

Atsižvelgiant į ypatingą geografinio atstumo reikšmę, galima 
paaiškinti, kodėl viduramžių utopijai būtinai reikalingas lokalinio 
tolimumo požymis. Nuostabi žemė - tai Žemė, į kurią kelias toli- 
mas. 

Geografinė erdvė - bendros erdvės dalis, ir čia pateikti sam- 
protavimai gali praversti analizuojant erdvės pojūtį rusų vidur- 
amžių literatūroje. Tačiau aiškinantis šį klausimą būtina panau- 
doti platesnę medžiagą, taip pat ir tą, kurią suteikia senoji rusų 
tapyba. 

1965 


' Iloanoe co0panue pycCcKix Aemonuceu, CankT-MeTep6ypr, 1853, t. 6, p. 88. 

Plg. vaizdingą aiškinimą apokrifiniame „Trijų šventųjų pokalbyje“: „Kas tai yra 

dangaus aukštybė, žemės platybė, jūros gilybė? - Jonas sako: Tėvas, Sūnus ir 

šv. Dvasia“ (/lawamnuku cmapunnoū pyccKOU Aumepamypo, CankT-[eTep6ypr, 1862, 

kn. 3, p. 169). 

3 Ibid., p. 119 ir 122. Plg. «<CnoBe o Tpex MHucex, Kako Haxonunu cBaTOro Mokapra» 

apie rojų kaip apie ypatingą šalį: reikia pereiti miestus, „vieną geležinį, kitą 

varinį; o už tų miestų Dievo rojus“ (ibid., p. 139). 

[loanoe co0paKnue PyYCCKUXx AemonuceU, p. 87-88. 

* A. BecenoBckuū, HOxHopycckue Obiiuno:, CankT-IleTep6ypr, 1881, p. 345. 

* H. Memepckuū, Hcmopua uydeuckoū sono: Hocucba Daasun 6 Ope6nepycCKO.M 
nepee00e, MockBa. Jlenunrpan, 1958, p. 255—256. 

" A. Ostrovskis, Audra, Vilnius, 1948, p. 141 (vertė V. Vitkauskas). 

* Xumue npomonona AesakyMa, UM CAMUM HANUCaKHKOe, U OPV2UP 020 COUUKeKUA, 
Mocxsa, 1934, p. 129. 

* Ibid., p. 123 ir 138. 

" IlawamnuKu CMapuKKOoG DYCCKOU Aumepamypoi, p. 134. 

" Hoanoe co6panue pycCKUx Aemonuceū, MocxkaBa, 1962, t. 1, p. 145. 

2 IawamnuKu CMapuKKOoU PYCCKOW Aumepamypoi, p. 134. 

